\NormalFont\ShortTitle{दानियेल}

{\MTB दानियेल नी किताब

\par }{\MT दानियेल नी किताब

\par }{\IMT परिचय

\par }{\IP दानियेल न किपात बेबीलोन मा इसराएलीयाक निकावनेन टेमे कागळ्यु दानियेल न जीवाय आरु भोगवानो वोगे गोथी ओगवायती वातोन दर्शन न वाराम छे। यो दानियेल आरु हेरा दुस्तोन एक होट्या रोवने पुठी राजोन आरु दुनियान वाराम भोगवानो वोगे गोथी ओगवायती वातोन वाराम देखाड़े। यी किपात 605 गोथो आंदास 535 साल इसुन आवने गोथो पेहेल लिखायली छे, जां दानियेल न बेबीलोन न च्यार ओलोग ओलोग राजान राजोन टेमो मा चाखरी कोरलु होतु। पेहली रीतीन ओनसारे यो छे की दानियेल आपसु एना टेमो मा बेबीलोन मा कीपात लिखलु, पुन घोना पेहला जानकार ओस कोवे की यो ओळतेन इसुन पेहेल दिसरा सोव सालोन टेमे इसराएल मा लिखायली छे। दिसरा जानकारोन माननो छे की किपातोन थुड़ोक ओलोग ओलोग टेमो मा लीखलो होतो।

\par }{\IP दानियेल न किपात मानसोन निकावने मा रोय गोया इसराएली पुठी काठली टेम आवने वावी पीढ़ीन होर आपने कोरीन लिखली होती। दानियेल न जिवायीन होयली वात आरु ओगवाती वातोन जी भोगवानो वोगे गोथी ओगवाती वातोन लारे, भोगवान राजान आरु राजो पोर आपसी ताकोत देखाड़े। बायबोल वाराम यो नोवला सासतुर मा परमेश्वर न राज काजे सोमेजने मा मोदोत कोरे। दानियेल 7:13-14 मा मसीहान ओगवाती वात कोरली छे। चेहली टेमोन वाराम दानियेल न दर्शन न वाराम इसुन लारे कोरलो छे। मत्ती 24:15, मरकुस 13:14 आरु यहुन्ना न सातायली वातोन वाराम छे। दानियेल यिर्मयाह न भोगवानो वोगे गोथी ओगवायती वात पोर वी विचार कोरे (दानियेल 9:1-3)।

\par }{\IOT रुपरेखा:

\par }{\IO 1. नोबुकदनेस्सर न राजोन टेम मा बेबीलोन मा दानियेल आरु हेरा दुस्तोन वाराम देखाड़े। 1-4

\par }{\IO 2. राजा बेलशस्सर न दर्शन काजे दानियेल न लारे वारु देखाड़नेन वाराम छे अध्याय 5

\par }{\IO 3. डेरीयस न राज मा नाहारोन कुंडा मा दानियेल न वाराम देखाड़े अध्याय 6

\par }{\IO 4. अध्याय 7-12 मा ओगवाती वातोन होयनेन वाराम भोगवान दानियेल लोगुन उजेन्तु कोरलु छे

\par }{\IO अ. अध्याय 7-8 मा दानियेल ओगवायती वातोन वाराम दुय दर्शन आरु तिन्दरे वाराम वारु देखाड़नो

\par }{\IO ब. अध्याय 9 मा दानियेल आपसा मानसो जुगु विनता कोरे आरु सोरोगदुत गाबरीयेल न लारे हेरो जोपाप आपे

\par }{\IO स. अध्याय 10-12 मा गाबरीयेल चेहली टेम भेळ ओगवाती वातोन वाराम देखाड़े।



\par }\ChapOne{1}{\SH दानियेल आरु ओका साथी
\par }
{\R (1:1–6:28)

\par }{\SH च्यार जना नबुकदनेस्सर न मीटिंग मा
\par }
{\PP \VerseOne{1}यहुदा परदेश न राजा यहोयाकीम न राज काल न तीसरे साल मा बेबीलोन देश न राजा नबुकदनेस्सर यहुदा न राजधानी यरुशलेम पर आक्रमण कर दिदो, आरु हेको घेरवी लिदो।\XREF{✡}{{\XO 1:1 }{\XO{1:1
}}{\XT{2 इतिहास 36:5,7}}}

\VS{2}तव पोरबु परमेश्वर यहुदान राजा यहोयाकीम आरु हेका नगर को नबुकदनेस्सर न हात मा कर दिदो। नबुकदनेस्सर परमेश्वर न मन्दिर न काहय चुखला ठिकरा पर भी हक कर लिदो, यो आरु त्यो हेनको शिनार देश मा आपसा देवता न मन्दिर मा ली गयो। त्यो ठिकरा को आपसा देवता न कुठार घर मा मेली दिदो।


\par }{\PP \VS{3}राजा नबुकदनेस्सर आपसा खास ओदमी अशपज को हुकुम दिदो, जावो आरु इसराएली जात न उन केदड़ान को ली आवो जो राजपरीवार आरु कुलन ओवलियाद छे।

\VS{4}त्या जुवानिया हुयनो चाहे आरु हेनु मा काहय भातीन गुनु नी हुयनो जुळे‍ त्या देखने मा घाटाळा आरु आखे रीतिये समझ वाळा हुयनो चाहये। त्या राजवाड़ा मा सेवा करे असा हुयनो चाहये। जव त्या बेबीलोन मा आय जाय तव हेनको कसदी जात न गुणे, शास्तुर आरु भाषा सिकाड़जो। खास ओदमी अशपनज राजा नबुकदनेस्सर न हुकुम न पालन करीयो।

\VS{5}राजा हुकुम दिदो कि इसराएली जात न हेनु जुवानीया न को राजावाड़ा न खानो जड़नो चाहे त्यो आपसु खातो हय; त्यो मोंद हरनको पिवाड़ो जो त्यो आपसुत् पितो हय। इनीये रीतिये हेनको तीन साल तक हेनको पाळनी पुसाळनी हुयती रयी। तव हेका बाद मा राजा न सामने हेनको लावे।

\VS{6}इनु इसराएली जवानीया माईन यहुदा कुल न या चार जवानीया हुता; दानियेल, हनन्याह, मीशाएल आरु अजर्याह।

\VS{7}खास खुजो डाहलु अशपनज हेनको नयो नाव आपियो। त्यो दानिएल न नाव बेलतशस्सर, हनन्याह का शद्रक, मीशाएल न मेशक आरु अजर्याह का अबेदनगो राखीयो।


\par }{\PP \VS{8}पुन दानियेल आपसा मन मा यो विचार करीयो कि नी ते त्यो राजा न खाना माईन आरु नी ते मोंदो माईन पीये जो राजा पीये; आरु यो आपसाक चुखो नी करे। अतरान करीन त्यो डाहला खुजा अशपनज से विनता करीयो की, मखे राजा न हुकुम सी छुटक राख जिना मा हांव विटळ नी हुयो।

\VS{9}परमेश्वर डाहला खुजा अशपनज न मन मा दानियेल न करता मोंग ने दया भर दिदो।

\VS{10}पुन अपसनज दानियेल सी कयो, मखे इनी वात बीक छे की कदाम तमु म्हारा राजा न लारे कयला खानो नी लेयो ती थार मुय थारा साथी सामने फिको देखाय पड़से आरु म्हारा म्हाथा क राजा न सामने जोखिम मा न्हाकसो। आरु राजा म्हार मुनकाक काट न्हाकसे। जोत्यार मारु मालिक तुमरा मुख उतेरला देखसे, तोत्यार तुमु मारा मुनका काजे वेला मा नाख देसु माहाराज मारा मुनका काजे डीलो गोथु आंगे कोर देसे।


\par }{\PP \VS{11}तव दानियेल उना डाहला सी, जिनाक वेवस्था करने वाळा डाहलो दानियेल, हनन्याह, मीशाएल, आरु अजर्याह न उपर देख रेख करने करीन डाहलो बनावला हुतो। हेका सी कयो,

\VS{12}“हांव थार सी विनती करो कि दस दहाड़ा तक हामुक खाने पीने वाटे पानी आप।

\VS{13}ओवळते दस दाहड़ा बाद हामरो मुंय आरु जो जवानीया राजा न खाना माईन खाये हेनका मुंय को देख; आरु जसो तुको देखाय पड़े, हेकोत अनसारे आपसा चाकरीया सी तु करजी।”


\par }{\PP \VS{14}त्यो हेनकी यी विनता मान लीदो, आरु दस दाहड़ा तक हेनको पारखतो रीयो।

\VS{15}दस दाहड़ा बाद हेनका मुय राजा न खानो खादला जवानिया रयीन वारु आरु चिकना देखाय पड़ीया।

\VS{16}तव त्यो खाणान व्यवस्था करने वाळो मुखी हेनको खानो आरु हेनको पीने करीन नेवाड़लो मोंद दुयु छुड़ीन हेनको भाजी पालु आपने लागियो।


\par }{\PP \VS{17}परमेश्वर हेनु च्यारो जवानिया क आखे भातियेन शास्तुर भोनाय लोखाय आरु आखे भांतीन भाषा मा अकोल आरु चतुराय आपीयो; आरु दानियेल सब भांतीन दर्शन आरु सपनान पुरावो समझनेन अकोलदार हुय गीयो।


\par }{\PP \VS{18}तव जतरा दाहड़ा न बाद नबुकदनेस्सर राजा जवानीया तीन सालन बाद माहय लावने न हुकुम आपलो हुतो, ततरा दाहड़ा वितनेन बाद खुजा न डाहलो हेनको राजा न सामने ली आयो।

\VS{19}राजा हेनु सी वात चीत करने लागीयो; आरु दानियेल, हनन्याह, मीशाएल, आरु अजर्याह न बराबर हेनु माईन कोय नी बनीयो; अतरान करीन त्या राजा न सामने हाजिर रयने लागीया।

\VS{20}अकोल आरु आखे भातीयेन शान न वारा मा जो काय राजा हेनु सी पुछतलो उना माईन त्या पुरा परगणान अकोल वाळा नजर बांदा सी दुय गुना पाका निकळतला।

\VS{21}आरु दानियेल कुसरु राजा न पेहला साल तक बनलो रीयो।




\par }\Chap{2}{\SH नबुकदनेस्सर राजा क सपनो।
\par }
{\PP \VerseOne{1}राजा नबुकदनेस्सर न राज न दिसरो साल हुतो तव त्यो असो सपनो देखियो जेको कारण हेको जीव घबराय गियो आरु हेका डुळान नींद उड़ी गय।

\VS{2}राजा नबुकदनेसर हुकुम आपलो की गियानी, आरु तंत्र बुलनिया आरु टोना आरु कसदी पंडित क बुलायो कि त्या राजा न उना सपना न वारा मा देखाड़े। अळते त्या आया आरु राजा न सामने उबा हुया।

\VS{3}राजा हेनको कयो, हांव एक सपनो देख्‌यो जेका कारण म्हारो मन घबराय गिया। उना सपनान मतलब काय छे त्यो मखे जाननो छे।


\par }{\PP \VS{4}तव कसदी न पंडीत राजा सी आरामी भाषा मा कया, ए राजा तु जलोम जीवतो रये। थार दास न क सपनो देखाड़, आरु हामु हेका वाराम देखाड़जे।


\par }{\PP \VS{5}राजा कसदी न पंडीत क जवाब दीदो, हांव यह हुकुम पेहलुत आप दीदो कि कदाम तमु फळो न सात मा सपनान वारा मा नी देखाड़े ती हांव तमरा टुकड़ा टुकड़ा कराय दिस, आरु तमरा घरन को धपाड़ दिस।

\VS{6}कदाम तमु अर्थन सात मा सपनान वारा मा देखाड़े ती हेनको म्हार सी वारु रीतिये दान आरु विजुत जड़से। हतरान करीन तमु मखे अर्थन सात मा सपनो देखाड़ो।


\par }{\PP \VS{7}त्या राजा सी दिसरी वार कया, ए राजा थारा चाकिरिया को सपनो काय छे देखाड़, आरु हामु हेको मतलब सझाड़ देसु।


\par }{\PP \VS{8}राजा जवाब दीदो, हांव पाको यो जानो कि यो कि तमु यी वाट टेम निकाळने करीन कर रीया; काहकी तमु यो जानो की म्हारो वचन टळने वाळो नी हय।

\VS{9}कदाम तमु म्हारा सपनान वारा मा मखे नी देखाड़ो ती तुमरे वाटे मोतन डण्ड पाको छे। तमु इनी वात पर एकु करीया हसे की इव तक टेम नी बदली जाय तव तक हामु राजा सी झुट कयसु। हतरान करता हांय तमु मखे सपनान वाराम देखाड़ो, तव हांव जानीस की तमु हेको मतलब बी देखड़ सकसु।


\par }{\PP \VS{10}कसदी इलाकान पंड़ीत राजा सी कया, धरती पर असो कोय मनुस नी हय जो राजा न मनन वात क देखाड़ सके; आरु न कोय असो राजा, नी ते परधान, या हाकिम हुयो जो गियान वाळा या तंत्र वाळा, या कसदी सी असी वात पुछियो हसे।

\VS{11}जी वात राजा हामरे सी पुछी रीयो,‍ त्यो देखाड़नो वातड़ो छे, आरु देवतात् राजान सपनान वारा मा देखाड़ सके। पुन देवता ते मनुसन विच मा नी रये।


\par }{\PP \VS{12}यी वात समळीन राजा नबुकदनेसर नराज हुय गियो। आरु त्यो किचवाय गियो। त्यो राजा हुकुम दीदो कि बेबीलोनन देश न सारा पंड़ीत आरु गियान वाळा, तंत्र वाळा आरु कसदी इलाका न पंड़ीत क मार देये।

\VS{13}राजान यो हुकुम निकळी आरु पंड़ीत लोगहन क मारनेत वाळा हुता कि दानियेल आरु हेका सातीक बी हेरता हुता कि हेनको बी मार देय।


\par }{\SH परमेश्वर लारे दानियेल पर मतलब क प्रगट करनो
\par }
{\PP \VS{14}तव दानियेल राजान चाकरिया न डाहला अर्योक सी जो बेबीलोनन पंड़ीत आरु गियानवान क मारने करीन निकळ्लो हुतो विचार करीन अकोल सी कयो;

\VS{15}आरु राजान हाकिम आर्‌योक सी पुछने लागियो, कि राजान यो हुकुम अतरो उतवाळीयो काह निकळीयो? तव आर्‌योक दानियेल क हेका वारा मा देखाड़ दीदो।


\par }{\PP \VS{16}तव दानियेल राजान महल मा गियो आरु राजा सी विनती करियो की, हेको वाटे काहलो टेम टाक देय, कि हांव टाकले टेम पर राजान सपनान मतलब देखाड़ो।

\VS{17}तव दानियेल आपसे घर जाईन, हेका साती हनन्याह, मीशाएल, आरु अज्रयाह क यी वात देखाड़ीन कयो,

\VS{18}इनी वात न वारा मा सगरमा वाळा परमेश्वर न दया वाटे यो कयीन विनता करो, कि बेबीलोनन आरु सारा पंड़ीत आरु दानियेल, गियानवाळा न सात मा हामरो बी नाश नी हयनो जुळे।

\VS{19}आरु रातन टेमे दर्शनन लारे दानियेल को देखाय पड़ीयो। तव दानियेल सरगन परमेश्वर क यो कयीन घण वारु कयो,


\par }{\Q \VS{20}दानियेल कयो परमेश्वरन नाव जलोमको धन्य छे;

\par }{\QB काहकी गियान आरु अकोल हेके वगे रयीन छे।


\par }{\Q \VS{21}परमेश्वर छे जो टेम आरु मोसोम त्योत् बदले;

\par }{\QB राजान क उगेवनी आरु बुडेवनी टेमे हेकेत् लारे हुये;

\par }{\QB परमेश्वरु ओकल वाळान क ओकल आरु समझ आपे।


\par }{\Q \VS{22}त्यो ढाकायली आरु सातायली वात क देखाड़े;

\par }{\QB त्योत् जाने की अंधारला मा काय छे,

\par }{\QB आरु हेकोत् सात मा विजाळो जलोम बनलो रये।


\par }{\Q \VS{23}ए म्हारा वेगला डाहडान परमेश्वर हांव तुको घण वारु कयो,

\par }{\QB आरु भक्ति करोम्, काहकी तु मखे अकोल आरु ताकत आपीयो,

\par }{\QB आरु जेकी ढाकायली वातन वारा मा हामु थार सी माँगीया हेको तु म्हारे पर उजेन्तो करीयो।

\par }{\QB तु हामुक राजान वात देकाड़ीयो।


\par }{\SH राजा क सपनान मतलब देखाड़नो
\par }
{\PP \VS{24}तव दानियेल आर्‌योकन पास माहय भीयरो जाईन कयो, जेको राजा बेबीलोनन पंड़ीत क म्हारने करीन आदीकारी बनावलो हुतो, “बेबीलोनन पंड़ीत क मा मारावे, मखे राजा सामने ली चाल, हांव हेका सपनान फोव देखाड़ीस।”


\par }{\PP \VS{25}तव आर्‌योक दानियेल क राजा न सामने राजभवन मा ली जाईन राजा सी कयो, “यहुदी केदड़ा माईन मखे एक ओदमी जड़लो छे, जो राजा क सपनान मतलब देखाड़से।”


\par }{\PP \VS{26}राजा दानियेल सी जेको नाव बेलतशस्सर बी हुतो, हेकेक् पुछियो, काय थारे मा हतरी शक्ति छे कि जो सपनो हांव देखलो छे, हेको मतलब सात मा मखे देखाड़ीस?


\par }{\PP \VS{27}दानियेल राजा क जवाब दीदो, जी ढाकायली वात राजा पछ रीयो,‍ त्यो नी ते पण्डित, नी ते मंत्री, नी ते गियान वाळा, नी ते हात भाळने वाळा देखाड़ सके,

\VS{28}पुन ढाकयली वात क उजेन्ती करने वाळो परमेश्वर सरग मा छे; आरु त्योत् नबुकदनेसर राजा क देखाड़ीयो कि आखरी दाहड़ा मा काय काय हुयने वाळो छे। थारो सपनो आरु जो काय तु खाटलाम पड़्यो पड़्यो देख्‌यो, त्यो यो छे;


\par }{\PP \VS{29}ए राजा जव तु खाटला पर लुटलो हुतो ती तको यो विचार आयो कि आवने वाळा दहाड़ा मा काय काय हुयने वाळो छे, तव ढाकायली वात क देखाड़ने वाळा तुको देखाड़ीया कि काय काय हुयने वाळो छे।

\VS{30}म्हारे पर हतरान करीन उजेन्तो नी हुयो कि हांव सब जीवड़ान सी जादा ओकोल वाळो छे, पुन अतरान करता उजेन्तो हुयो कि सपनान जजो मतलब छे‍‍ त्यो राजाक देखाड़ो, आरु तु मनन विचार क समझी सके।


\par }{\PP \VS{31}ए राजा जव तु देख रीयो हुतो, तव एक मोटी मुरती देखाय पड़ी, आरु ची त्यात् मुरती जो थारे सामने उबली हुती, त्या नाम्बी चवड़ी हुती; आरु घण जबर चमकती हुती, आरु हेको रुप घण जुदो हुतो।

\VS{32}उनी मुरतीन मुनको चुखला सोनान हुतो। हेकी छाती आरु कांधा चाँदीन, हेको पेट आरु सातळा पीतळन हुती,

\VS{33}हेका पाय लुहड़ान, आरु पायन थुड़क भाग लुहड़ान आरु थड़ाक धुळान हुता।

\VS{34}ए राजा जव तु मुरती क देख रीयो हुतो तव दगड़ान एक टुकड़ो आपसुत् उखळी गियो, आरु मुरतीन लुहड़ान आरु धुळान पाय पर पड़ियो आरु हेनको चुरा चुरा कर दीदो।

\VS{35}उना टेम पर लुहड़ो, धुळु, चाँदी आरु सोनो बी एख्टो चुरा चुरा हुय गियो, आरु उनाळा दाहड़ान चारान तसो काकरो काकरो हुय गियो आरु वाहळी हेकेक् उड़ाय ली गय, आरु हेनको वाराम काय पतो नी चालीयो आरु हेनकी निशानी बी नी रयी। पुन जेका दगड़ा क मुरत क पायो पर देदो हतो, चो एक मोटलो डुंगर क रुप मा बदली गियो, आरु सब धरती मा पसरी गियो।


\par }{\PP \VS{36}राजान सपनो योत् छे। हांय हामु एको मतलब राजा क देकाड़सो।

\VS{37}ए राजा तु ते आखा राजा सी मोटो राजा छे, काहकी सरगन परमेश्वर तुको राज आरु जुर ने ताकत आरु महिमा आपलो छे।

\VS{38}परमेश्वर थार हात मा धरती परन आखा मनुस, जंगलन जनवारिया आरु उपर आकाश मे उड़ने वाळा चिल्‌ला आप दीदो। राजा परमेश्वर तुको एनु आखा पर हक करने ताकत आपलो छे आरु मुरतीन सोनान मुनको राजा तुत् छे।

\VS{39}थार बाद मा एक दिसरा राज आवनो हुयसे। त्यो थार सी नानो रयसे, अळते एक अळी तीसरो पीतळन राज्य आवसे जो सारी धरती पर कह ने राज करसे।

\VS{40}तव चवथो राज आवसे जो लुहड़ान जसो वातड़ो रयसे। जसो लुहड़ो आखी चीज क टुकड़ा-टुकड़ा कर देय, तसो आखाक क चुरा-चुरा कर देसे।

\VS{41}तु जो मुरती न पाय आरु आंगळीयान क देख्‌यो, जो काय कुमायड़ान धुळान आरु लुहड़ान हुती, इना से चवथो राज वाटायलो रयसे; तेबी हेका मा लुहड़ा सारको वातड़ो रयसे, जसो की तु कुमायड़ान धुळान सात मा लुहड़ोक बी भेसाकळ देखलो हुतो।

\VS{42}जिने रीतिये पायन आंगळीया थुड़ांक लुहड़ान आरु थुड़ांक धुळान हुता, तसोत् त्यो राज बी थड़ंक वातड़ो ने थुड़ंक कोमजुर रयसे।

\VS{43}तु जो लुहड़ाक कुमायड़ान धुळाक सात मा भेसकाळ देखियो, हेको मतलब यो की उना राजन लोगहन एक दिसरा सी मेळाका रयसे, पुन जसो लुहड़ो धुळाकन सात मा भेसकाळ नी रये तसात् त्या लोगहन बी एक सारका मेळाका नी रये।

\VS{44}हेनु राजान राज करने दाहाड़ाम सोरगम रयने वाळो परमेश्वर एक असो राज तियार करसे जो कदी नाश नी हुये त्यो जलोमको रयसे आरु नी ते हेकी राज करनेन हक दिसरा राज क नी आपे। पुन त्यो हेनु आखा राज नक चुरा चुरा कर न्हाकसे। आरु त्यो आपसुत् जलोमको बनलो रयसे।

\VS{45}ए राजा जसो तु देख्‌यो कि एक दगड़ो कोय क हात सी खंदलो नी पुन आपसुत् बयड़ा पर सी उखळ्यो आरु त्यो लुहड़ान, पीतळन, धुळान, चाँदी, आरु सोनाक चुरा चुरा कर दीदो, इनीये रीतिये महान परमेश्वर राजा क देखाड़ीयो कि एखे बाद काय काय हुयने वाळो छे। नी सपना मा नी फोव मा काहय शोक हय।


\par }{\SH राजान लारे दानियेलन विजुत
\par }
{\PP \VS{46}यो समळीन नबुकदनेसर राजा मुयन भुरसे पड़ीन दानियेल न विजुत करीयो आरु हुकुम दीदो की हेकेक् भेट आपे, आरु हेके सामने वार गंधायने वाळो चीज धपड़े।

\VS{47}अळते राजा दानियेल सी कयो, छाचाय ते यी छे कि तुमरो परमेश्वर, आखा ईश्वर न ईश्वर, राजा न राजा आरु ढाकायली वातोंन क उजेन्तोकरने वाळो छे, हतरान करता तु यी ढाकायली वात उजेन्ती करीयो।

\VS{48}तव राजा नबुकसनेसर राजा दानियेल न पद मोटो करीयो, आरु यो हुकुम आपीयो की त्यो बेबीलोनन सारा प्रान्त मा आखान मुखी आरु बेबीलोनन आखा पंडती डर डाहलो आदिकारी बने।

\VS{49}तव दानियेलन विनती करने पर राजा शद्रक, मेशक, आरु अबेदनगो क बेबीलोनन प्रान्तन कामन व्यवस्थान करनीया नियुक्त कर दीदो; पुन दानियेल आपसु राजा न दरबार मा रया करतो हुतो।




\par }\Chap{3}{\SH सोनान मुर्ती क वांदने न हुकुम
\par }
{\PP \VerseOne{1}नबुकदनेसर राजा सोनान एक मुर्ती बनवाड़ीयो, जेकी ऊंचाय साहठ हात, आरु चवड़ाय छव हात नी हुती। हुयो हेनाक बेबीलोनन राजोन दुरा नावोन खोयड़ा मा उबो कोरायो।

\VS{2}तव राजा नबुकदनेसर अधिपतियो, हाकिमो, राज्यपालो, नियाव करनीया, फाळु लेने वाळान क, शास्त्रिया आखा प्रान्तन आखा आदिकारीयांक नेवतो कय मुकलीयो कि त्या आखा उनी मुरतीन उजगाटन मा आवे जेको त्यो उबी करवालो हुतो।

\VS{3}तव अधिपति, हाकिम, आदिकारीया, नियाव करनीया, शास्त्री आखा प्रान्तन सब आदिकारीया नबुकदनेसर राजान लारे उबी करावली मुरती न उजघाटन वाटे एखटा हुया, आरु उनी मुरती न सामने उबा हुया।

\VS{4}तव बमदिन आयड़ने वाळा जुर दीन आयड़ीन कया, एदेश-देश न आरु जाति जातिन, आरु अलग अलग भाषा बोलनेवाळा लोगहन! तमु आखाक राजा यो हुकुम सळाड़जे कि,

\VS{5}जिनाटेम पर भिरा, पाळ्ळी, वीणा, सारंगी, सितार, बिनवाजान आखे भातीन बुल समळाये, ती तमुक उना टेम पर नबुकदनेसर राजा न लारे बनवाड़ली मुरतीक वांदनो छे।

\VS{6}जो कोय मुरती क नी वांदे‍‍ हेको उना पर हळो हळो धपतला आग्ठान भाटी मा न्हाक देसे।

\VS{7}एर करीन उना टेम पर सब जातिन ळोगहन कोजसा वाजा वाजणो समळाय पड़ीयो, तत्काळ देश-देश आरु राज्य-राज्यान लोगहन आरु अलग अलग भाषा बोलनेवाळा पाया पड़ीन सोनान मुरती क जो नबुकदनेसर राजा बनवाड़लो हुतो वांदने लागिया।


\par }{\SH दानियेलन तीन साथी पर हुकुम नी मानने गुनु
\par }
{\PP \VS{8}उना टेम पर थुड़ांक कसदी लोगहन ओदेमड़ा राजान चा गिया, आरु धुका सी यहुदीया लोगहनन चुगली करीया।

\VS{9}त्या नबुकदनेसर राजा सी कयने लागीया, “ए राजा तु जलोम जीवतो रये।

\VS{10}ए राजा, तु ते यो हुकुम आपलो की जो कोय मनुस भिरान, पाळ्ळी, बिनवाजा आख्ये भातीन वाजान बुल समळाय पड़े, ती उनी सोनान मुरती अगोळ पाया पड़ीन वांदनो छे।

\VS{11}आरु जो कोय बी पाया पड़ी नी वांदे हेकेक् हळो हळो धपतला आग्ठान भाट्टा मा न्हाक देय।

\VS{12}ए राजा देख शद्रक, मेशक, आरु अबेदनगो नाव न थुड़ांक यहुदी ओदेमड़ा छे जिनको तु बेबीलोनन प्रान्त न काम पर नियुक्त करलो छे। त्या ओदेमड़ा, थारा हुकुमन पाळन नी करे, आरु त्या थारा देवता न भक्ति नी करे, आरु जो सोनान मुरती बमवाड़ीयो हेकेक् पाया पड़ीन नी वांदे।”


\par }{\PP \VS{13}तव नबुकदनेसर राजा किचवाय आयो आरु रीसे मा आवीन यो शद्रक, मेशक और अबेदनगो को लाओ

\VS{14}तव नबुकदनेसर राजा हेनको पुछियो, “ए शद्रक, मेशक, अबेदनगो, तम लोगहन जो म्हारा देवतान पाया पड़ीन नी वांदताम आरु म्हारे लारे बनवाड़ली सोनान मुरती क वांदे नी ती काय तम लिगहन जाबुजेन हसा कर रीया?

\VS{15}हांय कदाम तमु भिरा, पाळ्ळी, सारंगी, सितार, बिनवाजा आरु दिसरा वाजो समळीन म्हारे लारे बनवाड़ली मुरती न सामने हेको वांदने करीन तियार हय, ती ठीक छे; तुमरो नुक्शान नी हये। पुन कदाम तमु मुरतीन सामने नी वांदे, ती उना टेम पर हळो हळो धपतला आग्ठान भाट्टा न वीच मा तमु न्हाक देसु; अळते असो काहलो देवता छे त्यो तमुक म्हार हात सी छुड़ावसे?”


\par }{\PP \VS{16}शद्रक, मेशक, आरु अबेदनगो राजा सी कया, ए नबुकदनेसर, इना वाराम तुको जवाब आपने हामरे जुळ काहय बी नी हय।

\VS{17}हामरो परमेश्वर, जेकी हामु भक्ति करजे त्योत् गहामुक उना हळो हळो धपतला आग्ठा सी वाचाड़नेन शक्ति राखे, अळी पुन ए राजा त्यो हामुक थारा हात सी बी वाचाड़ सके।

\VS{18}पुन ए राजा कदाम तु उना आग्ठान भाट्टा मा नी बी न्हाके ती बी हामु थारा देवतान पाया पड़ीन नी वांदजे, आरु नी ती थारे लारे बनवाड़ली सोनान मुरती क पाया पड़ीन वांदजे।


\par }{\SH दानियेलक साथीक भठ्ठिमा न्हाखनो
\par }
{\PP \VS{19}तव नबुकदनेसर राजा किचवाय पड़ीयो, आरु हेको चेहरा पर शद्रक, मेशक आरु अबेदनगो करता बदली गीयो।‍ त्यो हुकुम आपीयो की आग्ठान भाट्टाक सात गुणा जादा हळो हळो कर देय।

\VS{20}अळते आपसी सेना मा तुड़ांक ताकत वाळा अदेमड़ान क राजा हुकुम दीदो, कि शद्रक, मेशक आरु अबेदनगो को बाँधीन हेनको हळो हळो धपतला आग्ठान भाट्टा मा न्हाक देय।

\VS{21}त्या इन तीनु जन क हेनका पायजामा, चोगला, पागड़ी आरु दिसरा छिंदरान क सात मा बाँद दीदा आरु हेनको हळो हळो ददनता आग्ठा भाट्टा मा न्हाक दीदा।

\VS{22}त्यो भाट्टो राजा न वातड़ा हुकुमन अनसारे भाट्टान आज घण जबर जादा आरु तेज कर दीदलो हुतो, इना कारण असी जे ओदेमड़ा शद्रक, मेशक, आरु अबेदनगो क हाकलीया त्यार् आग्ठान आज मा धपीन मर गिया

\VS{23}आरु उना ददंतला आग्ठान भाट्टा न विच मा या तीनो ओदेमड़ा, शद्रक, मेशक आरु अबेदनगो न को बाँदलात् न्हाक दीदा।


\par }{\PP \VS{24}तव नबुकदनेसर राजा घबराय गियो आरु उबो हुयो, आरु आपसा मंत्रियान सी पुछने लागियो, “काय हामु उना आग्ठान भाट्टा न विच मा तीनुत् ओदेमड़ा नी नाखाड़ीया?”

\par }{\PP त्या राजा क जवाब दीदा, “होव राजा, खरी वात छे।”


\par }{\PP \VS{25}अळते त्यो कयो, हांय हांव यो देखो की च्यार ओदेमड़ा आग्ठान विच मा छुटलात् फेरी रिया, आरु हेनको काय भी नुक्शान बी नी हुयतो; आरु चवथो अदमीन रुप ते ईश्वरन पोर्यान सारको छे।


\par }{\SH दानियेल हेका तीन सातीन क विजुत करनो
\par }
{\PP \VS{26}अळते नबुकदनेसर राजा हळो हळो धपतला आग्ठान भाट्टा न झपला क पास मा जाईन कयने लागियो, “ए शद्रक, मेशक आरु अबेदनगो, ए परमपरधान परमेश्वर न चाकरिया, भाट्टा मा सी निकळीन याह आवो।” यो समळीन शद्रक मेशक आरु अबरदनगो आग्ठान विच मा रयीन निकळीन आती रिया।

\VS{27}जव हाकिम, आदिकारिया, आरु राजा न मंत्रिया जो एखटा हुयला हुता। शद्रक, मेशक आरु अबेदनगो भेणी देखीया, तव हेनका डीलो पर आग्ठान आज लागलो काहय बी देखायो; आरु हेनका मुनका न एक बी छटो नी चुयणायो, नी हेनका पायजामा बिगड़ीया, नी हेनु मा धपनेन जसो काहय गन्द आवी।


\par }{\PP \VS{28}नबुकदनेसर राजा कयने लागियो “घण वारु छे, शद्रक, मेशक आरु अबेदनगो न परमेश्वर, जो आपसा दुतन क मोकलीन आपसा एनु चाकरियान क वाचाड़ीयो, काहकी या राजान हुकुम नी मानीन थारेत् पर भरसु राखीया, आरु यो विचार करीन आपसा डीलन क बी अर्पण कर दीदा, कि हामु हामरा परमेशवर क छुड़ीन काहला बी देवतान भक्ति नी करजे।

\VS{29}हतरान करीन हांव यो हुकुम आपो की देश-देश आरु जाति-जातिन क लोगहन, आरु अलग- अलग भाषा बोलने वाळा माईन जो कोय शद्रक, मेशक आरु अबेदनगो न परमेश्वरन काहय वायकेड़ा करसे, तेखे टुकड़ा- टुकड़ा कर कराड़दिस, आरु हेको घर पुरो बनसे, काहकी असो कोय आरु दिसरो देवता नी हय जो इनिये रीतिये वाचाड़ सके।”


\par }{\PP \VS{30}तव राजा बेबीलोनन प्रान्त मा शद्रक, मेशक, अबेदनगो कामन पद उँचो करीयो।




\par }\Chap{4}{\SH नबुकदनेसर राजा न दिसरो सपनो
\par }
{\PP \VerseOne{1}नबुकदनेसर राजा तरफ सी देश- देश आरु जाति- जातिन लोगहन, आरु अलग-अलग भाषा बोलने वाळा जतरा सारी धरती पर रये, हेनु आखा जन क यो वचन जड़ीयो; तुमुक कोय गुणा सुख जोड़से!

\VS{2}मखे यो वारु लागियो, कि परमप्रधान पमरेश्वर जो जो मखे देखाड़ीयो त्यो सहलाणी आरु चमत्कार छे, हेनको उजेन्तो करोम्।


\par }{\Q \VS{3}हेका सिकाड़ली सहलाणी घन मोटी,

\par }{\Q आरु चमत्कार मा घण शक्ति उजेन्ती हुये।

\par }{\Q हेको राज ते जलोमको आरु पीढ़ी से पीढ़ी तक बनलो रये।


\par }{\PP \VS{4}हांव नबुकदनेसर राजा म्हार राज भवन मा सुख चेन सी रयतो हुतो।

\VS{5}हांव एक असो सपनो देख्‌यो जिनान कारण हांव बीही गियो; आरु खाटली पर पड़ीयो-पड़ीयो जो विचार म्हरा मन मा आया आरु जो वात हांव देख्‌यो, हेनका कारण सी हांव घबराय गयलो हुतो।

\VS{6}तव हांव हुकुम आपलो कि बेबीलोनन आखा बुध्दिमान म्हारा सपनान मतलब मखे देखाड़ने वाटे म्हारे सामने हजुर हुये।

\VS{7}जव गियानवान, जादुगेरीया, आरु कसदी न अकोलदार म्हारा महल मा आया, आरु हांव हेनको सपनो देखाड़ीयो, पुण त्या हेको मतलब नी देखाड़ सकीया।

\VS{8}आखरी मा दानियेल म्हारे सामने आयो जेको नाव म्हार देवता न नाव न कारण बेलतशस्सर रखलो हुतो, आरु जिनाम चुखला ईश्वरन आत्मा रये; आरु हांव हेको म्हारो सपनो यो कयीन देखाड़ दिदो।

\VS{9}ए बेलतशस्सर, तु ते सब गियानवाळा न मुखी छे, हांव जानो कि थारे मा चुखला ईश्वरन आत्मा रये, आरु तु कोय ढाकायली वात न कारण घबराये नी; हतरान करीन जो सपनो हांव देखलो छे हेको फळन सात मा मखे समजाड़ दे।


\par }{\PP \VS{10}जो दर्शन हांव खाटली पर लुटिन देख्‌यो त्यो काय छे; हांव देख्‌यो, कि धरती न एकम विचमा एक झाड़ लागलो छे; हेकी उचाय घण मोटी छे।

\VS{11}त्यो झाड़ मोटो हयीन वातड़ो हुय गीयो, आरु उचाय वादवे तक पुग गय, आरु त्यो सारी धरती न छेळ तक देखाय पड़तो हुतो।

\VS{12}हेका पत्ता घाटाळा, आरु या तक कि हेका मा आखा वाटे खानो भी हुतो। आरु हेका साहळा मा आखा जवारिया बठी रयला हुता, आरु हेका डाळीया पर आकाश मा उड़ने वाळा चिल्‌ला बठ्या करता हुता, आरु आखा जीव हेका सी खानो खाया करता हुता।


\par }{\PP \VS{13}हांव खाटला पर पड़-पड़ीयो म्‍हारा मन यो दर्शन देख रीयो हुतो, तव हांव दर्शन मा एक राखवाळीया क देख्‌यो। त्यो चुखलो दुत हुतो, सोरगदुत नेचो उतरीयो।

\VS{14}त्यो बोमदीन आयड़ीन यो कयो, इना झाड़ क काट देयो, आरु एका डाळीयान को छाट देयो। हेका पत्तान क झाड़ देयो, आरु एका फोव वेरवी देयो। एका साहळा मा बठ रयला जनवारीयान क ढासाढ़ देयो, एका डाळीया पर बठ रयला चिल्‌लान क उड़ाय देयो।

\VS{15}पुन धरती पर हेका थुड़ क रयने देयो, आरु हेका मुळे झुण उखाळता। थुड़क लुहड़ा न आरु पीतळन जाळीया सी बांदेयो, आरु हेको खळदीन निळ्ळा चारा न विचमा छुड़ देयो,

\par }{\PP काहकी त्यो आकाश सी पड़नीया धुवरा सी सीचाय जाय आरु जंगली जनवारीया न तसो धरती परुन चारो खाय।

\VS{16}हेको मन बदली जाय, हेको मनुस न मनन बदले जनवारीया न मन जड़े। त्यो सात साल तक एनी हालत मा रये।

\VS{17}यो राखवाळीयान हुकुमन अनसारे दियो गयो। यो निर्णय चुखला दुत न वचन न अनसारे छे। यो हतरान करीन आपीयो कि जो जीवता छे त्या जान लेय कि परमपरधान परमेश्वर मनुसन विच मा राज करे, आरु जिनाक चाहे उनाक आपी सके, आरु त्यो नाना सी नाना मनुस क उना पर नियुक्त कर देय।


\par }{\PP \VS{18}“हांव नबुकदनेसर राजा योत् सपनो देखियो। हतरान करीन ए बेलतशस्सर, तु हेको मतलब देखाड़ काहकी म्हारा राज मा अळी दिसरो पण्डित एको मतलब मखे समजाड़ नी सके, पुन थारे मा ते चुखला ईश्वर न आत्मा रये, इना कारण सी तु समजाड़ सकतलो।”


\par }{\SH दानियेल न लारे सपनान मतलब देखाड़नो
\par }
{\PP \VS{19}तव दानियेल जेको नाव बलेतशस्सर बी हुतो, थुड़ी वार तक घबरायतो रीयो, आरु विचार करता करता कोमजुर हुय गियो, तव राजा कयने लागीयो, “ए बेलतशस्सर, एना सपना सी या हेका मतलब सी घबराये मा।”

\par }{\PP बेलतशस्सर कयणे लागियो ए म्हारा मालिक, वारु हुयतो की यो सपनो थारा दुश्मन न वाटे हय, आरु एको मतलब यो छे थारा वेरी दुश्मन पर पड़े।

\VS{20}जिना झाड़ क तु देख्‌यो, जो मोटो आरु वातड़ो हुय गियो, आरु जेकी उचाय वादवो तक पुग गयी आरु जो धरती न छेळ तक देखाय देतो हुतो;

\VS{21}जेका पत्ता देखायणे मा घाटाळा हुता आरु ज फोव सी आवलो हुतो; जेका मा अतरा सवटा फोव लागला हिता की आखा जीव फोव खायीन आफरी जातला हुता; जेका साहळा मा जंगलन आखा जनवारिया बठता रयतला; आरु जेका ढाळीयान पर आकाश मा उड़ने वाळा आखा चिल्‌ला पुतरो बनावतला,


\par }{\PP \VS{22}ए राजा त्यो झाड़ तुत् छे। तु घण मोटो आरु ताकत वाळो हुय गियो, थारी महानता बढ़ गयी आरु सरग तक पुग गयी, आरु थारो राज धरतीन छेळ तक पुगी गयलो छे।

\VS{23}ए राजा तु जो चुखला राखवाळीयान क सरग सी उतेरतला आरु यो कयतेला देख्‌यो कि एना झाड़ क काट न्हाको आरु खतम कर देयो, पुन धरती पर हेका थड़ंक काजे रयने देयो, आरु हेका मुळन क झुण उखाळता। पुण थुड़ंक काजे लुहड़ा सी आरु पीतळ सी बांदी खळदीन नीळ्ळा खड़ान विच मा रयणे देयो; कि त्यो आकाश सी पड़ने वाळा धुवरा सी भीगिया करे, आरु हेका खळदीन जनवारीयान क सात मात् वाटो जड़े; आरु जव तक सात साल हेकी पर नी वित जाय, तव तक हेकी हालत तसीत् रये।


\par }{\PP \VS{24}ए राजा, एरो मतलब एको मतलब जो परमपरधान जो विचार कर लीदो कि राजा पर हुयनो छे त्यो योत् छे,

\VS{25}कि तुको मनसोन विच मा रयीन निकाळ देय; आरु तु खयड़ा मा चरने वाळा जनवारीयान सात मा रययिस आरु बयलियान सारको खड़ो चरीस आरु आकाश सी पड़ने वाळा धुवरा सी भिगीया करीस; आरु सात साल थारे पर वीतसे, जव तक कि तु यो नी जान लेय कि मनुसो मा परम परधानुत् राज करे, आरु जेको चाहेय उको आपदेय।

\VS{26}उना झाड़ न ठठा क मुलन क सात मा छुड़ने जो हुकुम हुयलो छे, एरो मतलब यो की थारो राजपाट थारे वाटे बनलो रयसे; आरु जव तु जान लिस कि जगतन परबु सरग मा छे, तव तु पछो अळी राज करीस।

\VS{27}इना कारण सी, ए राजा, हांव थार सी यी विनता करो, म्हारी यी वात मान लेय, कि कदाम तु पाप छुड़ीन दरम क काम करे, ती काठो नी हय कि असो करने सी थारी सुक ने शांती बनली रयसे।


\par }{\PP \VS{28}यो आखो बी नबुकदनेसर राजा पर उजेन्तो हुय गियो।

\VS{29}बारे मोहना वित जाने पर जव त्यो बेबीलोन न राजवाड़ान छत पर फिरतो हुतो, तव कयने लागीयो,

\VS{30}तव हांव विचार कोर्या काय यो मटलो बेबीलोन नी हय, जेको हांव म्हारी मटी ताकत सी बनवाड़लो छे कि यो म्हारी राजनिवास बने आरु हेके लारे म्हारी बड़ाय हुये।


\par }{\PP \VS{31}यो वचन राजा न मुय सी निकळने वाळो हुतो कि सरग सी यी ओवाज समळाय दीदी; “ए राजा नबुकदनेसर, थारा वारा मा यो हुकुम निकळ्ळो छे, राज थारा हात सी निकळी गीयो,

\VS{32}आरु तु मनुसन विच मा रयीन निकळी जायीस आरु कयड़ा माईन जनवारीयान क सात मा रयसे आरु बयलियान क सारको खड़ो चरसे; आरु सात सालन साल थारे पर वितसे, जव तक कि तु यो नी जान लेय कि परमपरधान, मनुसन पर राज करे आरु जेको चाहेय हेको त्यो आपे।”


\par }{\PP \VS{33}उनात् टेम पर यो वचन नबुकदनेसर राजा न वारा मा पुरो हुयो। त्यो मनुसन विचम रयीन निकळी गयो, आरु बयलियान सारको खड़ो चरने लागियो, आरु हेको डील आकाश सी पड़ने वाळा धुवरा सी भीगतो हुतो, यातक कि हेका झटा घुवड़ चिल्‌लान पाय सी आरु हेका नखड़ा चिल्‌लान पंजियान सारका वद गीया।


\par }{\SH नबुकदनेसर राजा न लारे परमेश्वर न भक्ति न गीत
\par }
{\PP \VS{34}सात साल क वित जाने पर, हांव नबुकदनेसर म्हारा ढुळा सरग भेणी उचा करीयो, आरु म्हारी अकोल पछी जसी हुती तसी हुय गयी; तव हांव परमपरधान क घण वारु कयो, आरु जो जलोमको जीवतो छे हेककित् भक्ति आरु बढ़ाय यो कयतो जाईन करने लागियो;

\par }{\Q हेको राज जलोमकोत् छे,

\par }{\QB आरु हेको राजपाट पीढ़ी सी पीढ़ी तक बनलो रयने वाळो छे।


\par }{\Q \VS{35}धरती पर न आखा रयने वाळा हेके सामने तुच्छ कहवाये,

\par }{\QB आरु त्यो सरगन सेना आरु धरती पर रयने वाळान क विचमा,

\par }{\QB आपसीत् मरजी न अनसारे काम करे;

\par }{\Q आरु कोय हेको रोकीन यो कयनेवाळो नी हय,

\par }{\QB कि तु यो काय करीयो?


\par }{\PP \VS{36}उनात् टेम पर म्हारी अकोल पछी जसी हुती तसी हुय गय; आरु म्हारा राज न बढ़ाय वाटे म्हारो जुर आरु मुकुट म्हारे पर पछो आय गीयो। म्हारा मंत्री आरु परधान लोगहन म्हारे सी मेळ भेट करने आवने लागीया, आरु हांव म्हारा राज मा वातड़ो हुय गीयो; आरु म्हारी घण सवटी बढ़ाय हुयने लागी।


\par }{\PP \VS{37}हांय हांव नबुकदनेसर सरगन राजा क फोम करम; आरु हेकी भक्ति आरु बढ़ाय करो, काहकी हेका आखा काम छाचला, आरु हेको आखो वेहवार नियावन छे; आरु जो लोगहन डाहवाय सी चाले, हेनको त्यो नेचो कर सके।




\par }\Chap{5}{\SH भीतो पर लिखलो भोज
\par }
{\PP \VerseOne{1}बेलशस्सर नावन राजा आपसा हजार परधानो वाटे एक मोटो खानो रखीयो, आरु हेनु हजार लोगहन क सामने दाखरस पीदो।

\VS{2}दाखरस पीता-पीता बेलशस्सर राजा हुकुम दीदो कि सोना- चाँदीन जो ठिकरा हेको बाप नबुकदनेसर यरुशलेम न मन्दिर मा सी निकाळीन लावलो हुतो, हेनको ली आवो कि राजा आपसा परधानो आरु रानिया आरु रखेलियान क साथ मा दाखरस पीदा।

\VS{3}तव जो सोनान ठिकरा यरुशलेम परमेश्वरन मन्दिर मा सी निकाळ्ळा‍ त्या यात हुता, त्या ठिकरा लाया आरु; आरु राजा आपसा परधानो आरु रानिया, आरु रखरेलियान क सात मा उना मा दाखरस पीने लागियो।

\VS{4}त्या दाखरस पी पीन सोना, चाँदी, पीतळन, लुहड़ान, काठ आरु दगड़ान क देवता न भक्ति करता हुता,


\par }{\PP \VS{5}कि उनी घड़ी मा मनुस न हात न आँगळीया निकळीन भीत न सामने राजमन्दिर न भीतड़ान चुना पर काहय लिखने लागीयो; आरु हात न जो भाग लिख रयो हुतो, त्यो राजाक देखाय पड़ीयो।

\VS{6}हेको देखीन राजा बीह गीयो, आरु त्यो मन मा घबराय घबराय गीयो, आरु हेका कड़ीयान जोड़ कोमजुर हुय गीया, आरु कापता कापता हेका घुटना एक दिसरा सी टकरायने लागीया।

\VS{7}यव राजा जुरदीन आयड़ीन तान्त्रिया, कसदिया आरु दिसरा हात भावणे वाळोन क लावनेन हुकुम दीदो। जव बेबीलोन न पण्डित पास आय, तव राजा हेनको कयणे लागीयो, “जो काय भीत पर लिखलो छे हेको भणीन हेको मतलब काय छे त्यो मखेक समजाड़े तेखे हांव रींगनिया रंगन छिंदरा, आरु हेका गळा मा कणठमाळा पेहरावीस; आरु म्हारा राज मा तीसरो त्योत् राज करसे।”

\VS{8}राजा न गियान महायता आया, पुन‍ त्या भितड़ा पर लिखली वातन क भणी सके आरु नी राजा क हेको मतलब देखाड़ सके।

\VS{9}अतरा पर राजा बेलशस्सर घण घबराय गीयो आरु हेका मुयन रंग बदली गियो। आरु हेका परधान लोगहन बी घन घबराय गीया।


\par }{\PP \VS{10}राजा आरु परधान न बुल समळीन, रानी खाणोखाने वाळा घर आ आवी आरु कयने लागी, ए राजा, तु जलोम जीवतो रये, थार मनमा मा घबराये आरु निराश मा हुये।

\VS{11}थारा राज मा दानियेल नावन एक ओदमी छे जेको नाव थारो बाप बेलतशस्सर पाड़लो हुतो, हेका मा चुखला ईश्वरन जीव रये, आरु उना नबुकदनेसर राजा न दाहड़ा मा हेका मा हसीत घटना हुयली हुती जेका सी यो मालुम पड़ीयो कि उना मा विजाळान आरु समझ छे, देवतान अकोल सारकी हेका मा बी अकल छे। तिना आखा ज्योतिषियों तन्त्रियो, कसदि आरु दिसरा वारु देखाड़नेववावा डाहला होता,

\VS{12}काहकी हेका मा आखा सी वारु मोटी आत्मा, गियान आरु सपनान मतलब देकाड़ने आरु सातायली वातन क उजेन्तो करनेन, आरु परशानी दुर करनेन शक्ति हुती। अतरान करीन हांय दानियेल क बुलावो, त्यो त्यो तुखे भितड़ा पर लिखली वातन मतलब देखाड़से। जेरो नाव आपसु बास राजा बेलतशस्सर पाड़लो होतो।


\par }{\SH दानियेल लारे लिखली वातन क देखाड़नो
\par }
{\PP \VS{13}तव दानियेल क माहय भितरो बुलाया। राजा दानियेल सी पुछने लागीयो, काय तु त्योत् दानियेल छे जो म्हार बाप नबुकदनेसर राजा न लारे यहुदा देश सी लावला केदड़ा माईन छे?

\VS{14}हांव थारा वाराम समळ्लो छे ईश्वर न आत्मा थारा मा रये; आरु विवेक, समज आरु अकोल थारे मा देखने जड़े।

\VS{15}देख हांय पण्डित आरु तान्त्री लोगहन म्हारे सामने अतरान करीन आवला हुता कि यी लिखली वातन क भणे आरु हेको मतलब मखे देकाड़े, पुन त्या उनी वात क मतलब नी समजाड़ सकीया।

\VS{16}पुन हांव थारा वारा मा समळ्लो छे कि दानियेल ढाकायली वातन क देखाड़ सके आरु शंका दुर कर सके। अतरान करीन कदाम तु उनी वातन क भनी सके आरु हेको मतलब बी मखे समजाड़ सके, ती हांव तुको रींगनिया रंगन छिंदरा आरु थारा गळा मा सोनान गुथायली माळा पेहरावीस, आरु राज मा तीदरो राज करने वाळो शासक बोनसे।


\par }{\PP \VS{17}दानियेल राजा सी कयो, थारो दान थारे जुळ राख; आरु जो दान तु आपने चाही रीयो,‍ त्यो दिसरा क आप दे; त्या लिखली वातन क हांव राजा क भणीन समळाड़ीस, आरु हेको मतलब बी समजाड़ीस।


\par }{\PP \VS{18}ए राजा, महान परमेश्वर थार बाप नबुकदनेसर न राज्य, बड़ाय, मान आरु जिक आपलो हुतो।

\VS{19}काहकी थारा बाप को परमेश्वर मोटो बनावलो हुतो, हतरान करीन जगतन आखी सब लोगहन, राष्ट्र आरु अलग अलग बुली बुलने वाळा लोगहन हेनको सामने कापतला आरु बीहता हुता। थारो बाप जिनका चाहे हेको मार न्हाकतलो आरु जिनाक चाहे हेकेक जीवतो छुड़ देतलो त्यो आपसी मरजीन अनसारे जिना ओदमी क चाहे हेका पद को मोटो कर देय, आरु जिनाक चाहे हेका पद को नानो कर देतलो।

\VS{20}पुण जव हेको मन घमंडी हुय गयो, आरु हेको जीव वातड़ो हुय गयो, याँ तक कि त्यो डाहवाय करने लाग गीयो, तव हेको हेकी राज गाद्दी सी उतार दिदा, आरु हेको राजपाट खतम होय गीयो।

\VS{21}त्यो मनुसो मा रयीन बाहरो हुय गीयो, आरु हेको मन जनवारो सारको आरु हेको रयनेन जागा जंगली गदड़ान वीच हुय गीयो; त्यो बयल्याण सारको खड़ो चरे आरु हेको डील आकाश सी पड़ने वाळा उसटा सी भीगिया करतो हतो, जव तक त्यो यो नी जान लिदो कि आखा मा मोट परमेश्वर मनुसन राज मा राज करे आरु जिनका चाहे हेको आदिकारी बनावे।


\par }{\PP \VS{22}ते बी बेलशस्सर, तु जो हेको पोर्‌यो छे आरु यो अब काय तु जानतो हुतो, तेबी थारो मन निचळो नी हुयो।

\VS{23}पुन तु सोरगन पोरबु विरुद मा उबो हुयो आरु मन्दिरन ठिकरा मंगवाड़ीन आपसे जुळ राख लिदो, आरु थारा मखी लोगहन आरु रानिया आरु रखेलियान क साथ माहेनु ठिकरा मा दाखरस पीदा, आरु चाँदी- सोनान, पीतळन, लुहड़ान, लाकड़ान आरु दगड़ान देवता बनायो, जो नी ते समळे, नी काहय जाने, तु हेनकी भक्ति करीयो पुण परमेश्वर, जिनान हाथ मा थारो जीव छे, आरु जिनान हक मा थारो आखो चालनो फिरनो छे, हेकी विजुत नी करीयो।

\VS{24}तीत यो हाथन एक भाग हेको वगे रयीन देखन्तो हुयो आरु त्या बुले लिखीयो।


\par }{\PP \VS{25}जो बुल लिखायलो हुतो त्यो यो हुतो; मने, मने, तकेल, आरु ऊपर्सीन।

\VS{26}इना बुलन मतलब यो छे; “मने” मतलब गिनलो; परमेश्वर तमरा राज्य-कालन दाहड़ान गिनती करीन हेको खतम कर दिदो।

\VS{27}तकेल न मतलब तु टाकड़ा मा तुलायो आरु हळ्को मालम पड़ीयो।

\VS{28}परेस, मतलब वाटायलो; थारो राज्य वाटिन मादिया आरु फारसियान को आप दिदो।


\par }{\PP \VS{29}तव बेलशस्सर हुकुम दिदो, आरु दानियेल को रींगनिया रंगन छिंदरा आरु हेका गळा मा सोनान माळा पेहरायो; आरु डोंडी पिटन्या बम दीन आयड़ीया कि राज्य मा तीसरो जन दानियेलुत राज करसे।

\VS{30}उनी रात कसदियान राजा बेलशस्सरन हत्या हुय गयी।

\VS{31}आरु हेको राज्य मादी जातिन दारा को हात लागगीयो। उना टेम पर दारान उमर कम सी कम साठ ने दुय सालन हुती।




\par }\Chap{6}{\SH दानियेल क नाहर न खाडा मा नाखनो
\par }
{\PP \VerseOne{1}दारा राजा आपसा सारा राजकाल मा राज करने करीन एक सोव वीस आदिकारीयान क नहेवाड़ीयो। आरु हेको यो काम घण वारु लागीयो।

\VS{2}आरु त्यो हेनु एक सोव वीस आदिकारीयान पर राज करने करीन आधेक्ष्य बनवाड़ीयो हेका मा एक आधेक्ष्यो दानियेल बी हुतो। हेनु तीन आधेक्ष्या क क्षत्रप लेखो जोखो आपलो हतो। इनिये रीतिये राजा न शासन कालन काम मा काय नुक्शान नी हुयतली।

\VS{3}जव यो मालुम पड़ीयो की दानियेलम एक वारली आत्मा रये, तव हेको हेनु आधेक्ष्या आरु आदिकारीया न सी जादा विजुत जड़ी; आरु राजा यो विचार करीयो कि दानियेल क राजा राज काल मा शासक बनावे।

\VS{4}पुन जव दिसरा आधेक्ष्या आरु आदिकारीयान क इनी वाराम समळीया ती त्या लोगहन दानियेलन विरुद मा काहय गुणो हेरने लागीया, पुण दानियेल भरोसा मा पाको हुतो, आरु दानियेल मा हेनको काहय बी गुणो नी जड़ीयो।

\VS{5}हतरान करीन त्या यो कया, दानियेल न राजकाल न कामन वारा मा काहय बी कमी हामु नी जड़से; पुण हामु हेका परमेश्वरन नियमन वारा मा काहय गलती निकाळ कसतला।


\par }{\PP \VS{6}अळते त्या हुकुम आरु अधिपति एकु करीन राजा दारान पास मा आया आरु त्या हेका सी यो कया, ए राजा दारा तु जलोमकोत् जीवतो रये।

\VS{7}थारा राजन सारा हुकुम, आरु हाकिम, डाहडा, नियाव चुकाड़निया, आरु आदिकारीया आपसु एकु करीया की, राजा असो हुकुम आरु असो वातड़ो नियम निकाळे, कि तीस दहाड़ा तक ए राजा जो कोय मनुस तुको छुड़ीन काहला दिसरा मनुस या देवतान को वाँदे ती ‍तेखे नाहरोन खाडा मा न्हाक देय।

\VS{8}हतरान करीन ए राजा, तु असो हुकुम निकाळीन पाको कर दे, आरु इनी चिट्ठी पर टप्पो लगाड़ दे, जेका सी यी वात मादी जातीन, आरु फारसी जातीन नियमन अनसारे नी बदलाये।

\VS{9}तव दारा राजा उनी हुकुम न चिट्ठी पर टप्पो लगाड़ दिदो।

\VS{10}जव दानियेल को यो मालम पड़ीयो कि दारा राजा उनी चिट्ठी पर टप्पो लगाड़ दिदो, तव त्यो हेका घर मा माहय गीयो आरु हेका घर न उपर वाळी खिड़की जो यरुशलेम नगर भेणी उगड़तली, त्यो दाहड़ा मा तीन वार घुटना टेकीन परमेश्वर सी विनता करतो रयतलो। आज बी त्यो हसोत करीयो।


\par }{\PP \VS{11}तव त्या लोगहन उतवाळीयात् आवीन दानियेल को हेका परमेश्वर सी रावनिया करतला देखिया।

\VS{12}अळते त्या राजान पास मा जाईन हेका हुकुमन वारा मा राजा सी कयने लागीया, कया कि, ए राजा काय तु असो हुकुम निकाळीन चिट्ठी पर टप्पो नी लगाड़ीयो कि तीस दाहड़ा तक जो कोय तुको छुड़ीन कोय मनुस या देवतान को वाँदे, तेखे नाहरन खाडा मा न्हाक देय, राजा जवाब दिदो, होव मादी जातीन आरु फारसी जातीन विन टळया नियमन अनसारे यी वात नखी करली छे।


\par }{\PP \VS{13}तव त्या राजा सी कया, यहुदी जातीन केदड़ा माईन जो दानियेल छे, त्यो नी ते लारे टप्पो लगाड़ली हुकुमन चिट्ठी पर धियान नी देय, आरु त्यो दाहड़ा परमेश्वर क तीन वार विनता करतो रये।


\par }{\PP \VS{14}यी वात समळीन राजा दाराक घणो दु:ख लागीयो। आरु त्यो दानियेल को वाचाड़ने करीन विचार करने लागीयो; आरु त्यो सोन्दारे ने शाँतो दानियेल को वचाड़ने करीन विचार करतो रयो।

\VS{15}तव त्या लोगहन उतवाळ्या राजा दारा क पास मा आवीन कयने लागीया, ए राजा यो जान लेजी कि मादी जातीन आरु फारसी जाती मा जो नियम हुकुम राजा टाकलो छे, त्यो बदली नी सके।


\par }{\PP \VS{16}तव दारा राजा दानियेल क बन्दी बनावने हुकुम आप दिदो, आरु दानियेल को लावीन नाहरन खाडा मा न्हाक दिदा। राजा दानियेल कयो, ए दानियेल थारो परमेश्वर जेना सी तु विनता करतो रये, त्यो तुको वचाड़े।

\VS{17}तव एक दगड़ो लावीन उना खाडान मुयाळा पर मेळ दिदा, आरु राजा उना दगड़ा पर हेकी मुंदीन लारे आरु हेका परधान लोगहन नी मुंदीन लारे टप्पो लगाड़ीयो कि दानियेल न वारा मा काहय बी नी बदले।

\VS{18}तव राजा हेका महल मा जात रीयो, आरु उनी रात राजा खानो नी खादो ने हसोत् पड़ रीयो; आरु हेको मन को खुश राखनेन कोय बी चीज राजा क पास मा नी रयी, आरु हेको नींद बी नी आवी।


\par }{\PP \VS{19}सोन्दारा मा दाहड़ो उगता राजा दारा खाटला पर सी वेगोत उठीन उतवाळी करीन नहारन खाडा भेणी गयो।

\VS{20}जव राजा खाडान पास मा गीयो, आरु राजा डाबायली ओवाज मा आयड़ीन दानियेल सी कयो, ए दानियेल, ए जीतला परमेश्वरन दास, काय थारो परमेश्वर जेकी तु उपासना करे, त्यो तुको नाहरो सी वचाड़ीयो काय?

\VS{21}तव दानियेल राजा सी कयो, “ए राजा, तु जलोमको जीवतो रये!

\VS{22}म्हारो परमेश्वर आपसा राखवाळीया दुत क मोकलीन नाहरन मुय को असो बन्द कर दिदो त्या म्हारो काहय बी नुक्शान नी करीया; एरो मतलब यो छे की हांव हेकी निगाम गुणाको नी हय; आरु ए राजा थारे सामने बी हांव काहय बी भुल नी करीयो।”


\par }{\PP \VS{23}तव राजा घणो खुश हयीन दानियेल को खाडा मा रयीन बाहर निकाळनेन हुकुम दिदो। आरु दानियेल को खाडा मा सी निकाळ लीदा, आरु दानियेल पर हेनको नुक्शान न काहय बी सहलाणी नी जड़ी।

\VS{24}तव दारा राजा हुकुम दिदो कि जे मनुस दानियेलन पर गुणो लागाड़ला हता, चा हेनका पोरिया पारी आरु बायरान क हेनका सात मा नाहरन खाडा मा न्हाक देय; आरु त्या बराबर खाडा मा बी गया आरु नाहरे हेनको झड़पी दिदा आरु आखा हाड़कान सात मा हेनको चावी दिदा।


\par }{\PP \VS{25}तव दारा राजा सारा कोळजुग मा रयने वाळा देश-देश आरु राज्य-राज्यन सब लोगहन, आरु अलग-अलग भाषा बुलने वाळान क पास यो लिखियो: “तुमरो घण वारु हुये!”

\VS{26}हांव यो हुकुम आपो कि जाँ जाँ म्हारा राजन हक छे, चाँ वाळा लोगहन दानियेलन परमेश्वर न सामने थर थर कापता रया,

\par }{\Q “काहकी जीवतो,

\par }{\QB आरु जलमको रयने वाळो परमेश्वर त्योत् छे;

\par }{\Q हेको राज खतम नी हुये,

\par }{\QB आरु राजकाल जलोम रयसे।


\par }{\Q \VS{27}जो दानियेल को नाहरो सी वचाड़ीयो,

\par }{\QB त्योत् वचाड़ने आरु छुड़ावने वाळो छे;

\par }{\QB आरु सरग मा आरु धरती पर सहलाणी,

\par }{\QB आरु चमत्कार को देखाड़ने वाळो छे।”


\par }{\PP \VS{28}इनीये रीतिये दानियेल, दारा आरु कुस्रु फारसी, दुयन राजकालन दाहड़ा मा सुख सी रयो।




\par }\Chap{7}{\SH दानियेल लारे आपसा सपनान बाराम कयनु
\par }
{\PP \VerseOne{1}बेबीलोन देशन राजा बेलशस्सर न राजकालन पेहला साल मा दानियेल एक सपनो देकीयो आरु हेको मतलब बी देख्‌यो जव दानियेल खाटला पर सुय रयो हुतो। त्या सपना को लिख लिदा आरु सपनान सार देखाड़ीयो।

\VS{2}दानियेल कयो, हांव रात मा यो दर्शन देख्‌यो।

\par }{\PP कि आकाश चारो मेर सी आँधी मोटला दरिया पर चालने मण्डरीयो।

\VS{3}तव दरिया मा रयीन चार मोटात् जनवारीया निकाळीया जो एक दिसरा सी अलग हुता।

\VS{4}पेहलो जनवार नाहर जसो हुतो आरु हेका पाखड़ा गुवड़न जसा हुतला। म्हार देखताम हेका फाखड़ा उखाळ दिदा, आरु तेखे धरती पर सी उटाड़ीन मनुस न जसो दुय पायो पर उबो कर दिदा; आरु तेखे मनुसन मन आपीया।


\par }{\PP \VS{5}अळते हांव एक आरु जनवार को देख्‌यो जो रिछड़ान सारको हुतो, आरु पछला पायोक भुरसे उबो हतो, आरु हेका मुंय मा दातोन वीच मा तीन पासळीया हुती; आरु लोगहन हेका सी कयतला, उठीन घण जबर मांस खा।


\par }{\PP \VS{6}तव जाईन हांव एक जनवार को देख्‌यो त्यो चीतान सारको हुतलो। पुन हेका वासा पर चिल्‌लान सारका च्यार पाखड़ा हुतला। हेको राज करनेन होक जुड़लो हुतलो।


\par }{\PP \VS{7}हेर बाद मा हांव रात न दर्शन मा चवथा जनवार लो देख्‌यो। त्यो देखने मा भहवाड़े हसा हुतला, बीहवाड़नीया आरु घण मटा हुता। हेका मुय मा मटा- मटा लुहड़ान दात हुतला। त्या सब काय खातलो आरु टुकड़ा-टुकड़ा कर देतलो। जो हेका मुय वाच जातलो। तेखेक त्यो पाये करीन कुचळी देतलो। त्या पेहला तीन जनवारीया सी अलग भातीयो हुतलो।

\VS{8}हांव हेका सींगड़ान को वारु नजर सी देख्‌यो। उना टेम पर उना सींगड़ान वीच मा रयीन आरु एक सींगड़ो निकळीयो, जिनान कारण सी त्या पेहला सींगड़ा मुळ सी उखळी गीया। त्यो सिंगड़ो नानो हुतो, आरु इनाम मनुस न ढुळान सारका ढुळा हुता। हेका मुय भी हुतो जो मोट बुले बुलतो हुतो।


\par }{\SH हमेशान रहनेवालान दर्शन
\par }
{\PP \VS{9}हांव दर्शन मा देख्‌यो कि राजगाद्दी मेकली छे, आरु एक वेगला डाहडा माईन मनुस बठीयो आरु हेका छिन्दरा बरफ न तसो धळो हुतो; आरु हेका मुनका न केश धवळीया रुईन तसा जुगाळा हुतला। हेकी राजगाद्दी आगठान तसी हुतली आरु राजगाद्दी न पाय्या धपली आग्ठी न सारका हुतला।

\VS{10}उना वेगला डाहडान सामने रयीन आग्‌ठान धार निकळीन उहवी रयी हुती; ओळते हजारु हजार लोगहन हेकी चाकरी करता हुता, आरु लाखो लाख लोगहन हेका सामने हाजिर हुता, ओळते नियाय करने वाळा बठ गीया, आरु किताब को कुलीया।


\par }{\PP \VS{11}उना टेम पर उना सिंगड़ा न मोटो बुल समळीन हांव देखतो रीयो, आरु देकता- देखता आखरी मा देखियो कि उना जनवार को म्हार न्हाकीया आरु हेका डील को नाश कर दीदा, आरु हेका धड़ को आग्ठा धपाड़ने करिन आप दिदा।

\VS{12}बाकि रयला जनवार सी राज करनेन हक हापकी लिदा, पुन हेनका जीवनन को धुड़ाक टेम वाटे वाचाड़ी राखीया।


\par }{\PP \VS{13}हांव रात को दर्शन मा यो देख्‌यो की आकाश न वादळान सात मा मनुसन पोर्या सारको ककोय आवतो हुतो, आरु त्यो घनो मोटा डाहडान क पास पुगीयो, आरु त्यो आपसा को हेके सामने लायो।

\VS{14}तव त्यो डाहडो हेकेक असी महीमा आरु राज आपीयो, कि देश-देश आरु जाति- जाति न लोगहन आरु अलग- अलग भाषा बुलने वाळा सब हेका नेचा हुय गीया; आरु हेको राज जलोमको रयने वाळो बनीयो।


\par }{\SH दर्शन क मतलब
\par }
{\PP \VS{15}आरु हांव दानियेल म्हारो मन घाबराय गीयो, आरु जो काय हांव देखलो हुतो, हेका कारण हांव घबराय गीयो।

\VS{16}तव जो लोगहन साते उबा हुता, हेनुमाईन एक जना पास जाईन हाव उनी सारी दर्शन पुरावो लेनेन वात पुछियो, त्यो यो कयीन मखे उनी वातन पुरावो बताड़ दिदो।

\VS{17}त्यो कयो ये चट्यार मटला जनवारीया मोटा राजा छे, जो धरती पर उबजसे।

\VS{18}\XREF{✡}{{\XO 7:18 }{\XO{7:18
}}{\XT{प्रकाशितवाक्य 22:5}}}पुन महान परमेशवर न चुखला लोगहन उना राज को हात करसे, आरु त्या जलोमका हकदारिया रयसे।


\par }{\PP \VS{19}तव मखे आरु चवथा जनवारन वाराम जानेन विचार आयो। यो जनवार हेनु तीन जनवारीया सी अलग हुतो। त्यो देखने मा गणो बीहवाड़े हसो हुतो आरु हेका दात लुहड़ान आरु नखड़ीया पीतळन हुता, त्यो सब काय खाय जातलो, आरु चुरा-चुरा कर दितलो, आरु वाचलान को पायो सी रोंदळी देतलो।

\VS{20}हांव हेका दस सिंगड़ान वारा मा भी पुछियो जो हेका मुनका पर हुता। हांव हेका सी उना नानला सिंगड़ान वारा मा बी पुछियो जो दस सिंगड़ान वीच मा निकळलो हुतो, आरु जिनान कारण तीन सिंगड़ा पड़ गयला हुता, जिन्दरा डुळा हुता, आरु जिनाम मोटा बुल बुलने वालो मुय हुतो, आरु दिसरा साती सिंगड़ा सी मोटो मालम पड़ रीयो हुतो।

\VS{21}\XREF{✡}{{\XO 7:21 }{\XO{7:21
}}{\XT{प्रकाशितवाक्य 13:7}}}ओळी हांव देख्‌यो की त्यो सिंगड़ो चुखला लोगहन क सात मा लड़ाय करीन हेनु पर उना टेम पर जुराको बी हुय गीयो,

\VS{22}\XREF{✡}{{\XO 7:22 }{\XO{7:22
}}{\XT{प्रकाशितवाक्य 20:4}}}जव तक त्यो वेगलो मनुस नी आयो, आरु मोटा परमेश्वरन चुखला लोगहन भेणी नियाव विचार करीयो आरु टाकलो टेम आयो आरु चुखला लोगहन को राज हात लागीयो।


\par }{\PP \VS{23}त्यो कयो उना चवथा जनवार न मतलब, एक चवथो राज्य छे, जो एनी दरती पर उबजसे, जो दिसरा राज्य सी अलग रयसे। त्यो सारी धरती क खाय जासे। त्यो हेकेक आपसा पांज्या सी रोंदळसे, त्यो हेका चूर–चूर करसे।

\VS{24}हेका दस सिंगड़ान यो मतलब छे: इना राज्य मा दस राजा उबजसे, आरु हेनका बाद एक आरु राजा पयदा हुयसे। यो आपसा पेहला राजा सी विनभातीयो हवसे, आरु हेको उबजणे सी तीन राजा को खतम कर देसे।

\VS{25}आरु त्यो राजा मोटा परमेश्वर न विरुद मा वात कयसे, आरु परमेश्वरन चुखला लोगहन दळ देसे, आरु टेम आरु नियम को बदलनेन कुशीश करसे; परमेश्वरन लोगहन को साढ़ी तीन साल तक उना राजा हक मा लर देसे।

\VS{26}पुन, तव नियाव करणीया बठसे, आरु हेको राजपाट हापकीन मिटाड़ देसे; आरु नाश कर देसे या तक त्यो जलोमको खतम हुय जासे।

\VS{27}तव राज आरु हकदार आरु धरती परुन राजन बड़ाय, मोटा परमेश्वरन जुन चुखला लोगहन को आप देसे, हेको राज जलोमको राज छे, आरु सब राज करने वाळा हेका हक मा रयसे आरु हेको हुकुम मानसे।


\par }{\PP \VS{28}“इनी वातन पुरावो कर दिदो, पुण म्हार मन न विचार मखे घण गबराय रीया, आरु दानियेल घणो बीह गीयो; आरु इनी वात को हांव म्हारा मन राक रीयो।”




\par }\Chap{8}{\SH गाडरो आरु एक बकड़ान दर्शन
\par }
{\PP \VerseOne{1}बेलशस्सर राजा न राज करनेन तीसरा साल मा उना पेहला दर्शन क बाद मा एक आरु वात दानियेल दर्शन न लारे देकाय पड़ी।

\VS{2}जव हांव एलाम नावन परदेश मा, शुशन नावन राजगढ़ मा रयतो हुतो, तव हांव दर्शन मशश देख्‌यो की हांव ऊले नदी न काठा पर छे।

\VS{3}अळते हांव ढुळा उगाड़ीन देकीयो की उनी नदी न सामने दुय सिंगड़ा वाळो गाडरो उबरय रीयो, हेका दुयु सिंगड़ा मोटा छे, हेनु माईन एक घणो मोटो छे, आरु जो मोटो छे, दिसरान बाद मा निकळीयो।

\VS{4}हांव उना गाडरा को देकीयो कि त्यो दोखेवरे भकेवरो सिंगड़ो देय, कोय दिसरो जोनवार हेको सामने उबो नी रय सकतो हुतो, आरु नी ते हेका हात सी कोय कोय बदिसरान को वाचाड़ सकतलो; आरु जो आपसी मरजी न अनसारे काम करीन वदतो जाय।


\par }{\PP \VS{5}हांव विचारुत करतो हुतो, अळते काय देख्‌यो की एक बकड़ो भकेवरो सी निकळीन सारी धरतीन उपर असो फिरियो की चालते टेमे धरती पर पाय नी छिमायता आरु बकरा न ढुळा न विच मा देखे हसो एक सिंगड़ो हुतो।

\VS{6}त्यो उना दुय सिंगड़ा वाळा गाडरान डास मा जाईन, जिनाक हांव नदी न सामने उबरयलो देखलो हुतो, उना पर रीसवायीन घण ताकोत सी ठुकर देदो।

\VS{7}हांव देख्‌यो की त्यो गाडरा क जु आवीन रीस सी भरायीन झेझड़ाय रीयो; आरु गाडराक मारीन हेका दुयु सिमगड़ान को तोड़ दिदो; आरु हेको सामनो करने करीन गाडरान काय बी ताकोत नी हुयी; तव बकड़ो गाडरा क धरती पर पाड़ीन रोदळी दिदो; आरु गाडराक बकड़ान हात सी छुड़ावने वाळो कोय नी जड़ीयो।


\par }{\PP \VS{8}तव बकड़ो गण जबर डाहवाय करने लागीयो, आरु जव ताकत वाळो हुयो तव हेको मोटलो सिमगड़ो टुट गीयो, आरु हेका बदलाम देखे हसा च्यार सिंगड़ा वादवा क आरु च्यारु मेर वदने झुमगीया।

\VS{9}अळते इनुमाईन एक ओळी नानलो सिंगड़ो निकळीयो, जो दोखेवरे, पुरब आरु संपन्न देश मा घबब जबर वद गीयो।

\VS{10}त्यो वदतो- वदतो सरगन सेना तक पुगी गीयो; आरु त्यो तारामण्डळी माईन काहय तारा को धरती पाड़ीन रोंदळी दिदो।

\VS{11}या तक की त्यो सेनान मुखी हुकुम तक वद गीयो आरु हेको लगत हुयनाय आग्ठान बली को बन्द कर दिदो; आरु हेको रयणेन चुखला जागाक पाड़ दिदो।

\VS{12}आरु लोगहन क पापोन कारण सी लगत हुयणाय बली न सात मा सेनाक बि हेका हात मा कर दिदो, आरु त्यो सिंगड़ो छाचाय को धुळा मा मेळाय दिदो, आरु त्यो करता- करता सफल हुय गीयो।


\par }{\PP \VS{13}तव हांव एक चुखला जन को बुलता समळीयो; एक अळी चुखलो जन पेहले बुलने वाळा सी पुछियो, लगत होमबलि आरु उजड़ानेवाळा पापोन वारा मा जो काय दर्शन देख्‌यो, त्यो कीह तक फळतो रयसे; मतलब चुखला जागान आरु सेना क रोंदेळनो कीह तक हुयतो रयसे।


\par }{\PP \VS{14}तव त्यो म्हार सी कयो, जव तक सांतो सोदारो दुय हजार तीन सोव वार नी हुय जाय, तव तक त्यो हुयतो रयसे; तव चुखला जागानक चुखो करसे।


\par }{\SH जेबारयेलन दुत न लारे दर्शन क मतलब देखाड़नो
\par }
{\PP \VS{15}यी वात दर्शन मा देखीन दानियेल एखेक समझनेन कुशीशकरने लागीयो; हतरा पर मनुस न रुप धरीन कोय म्हारे सामने उबरयलो देखा पड़ीयो

\VS{16}तव मखे ऊले नदी न वीच मा सी एक मानसोन बुल समळाय पड़ीयो, आयड़ीन कयतो हुतो, ए गबरीयल उना जन को हेकी देखली वातन को समझाड़ दे।

\VS{17}तव जा सारी हांव उबलो हुतो, वा त्यो म्हारे साते आयो, आरु हेको आवतात् हांव घबराय गीयो; आरु मुंय न बुरसे पडञ गीयो।

\par }{\PP तव त्यो म्हार सी कयो, “ए मानसोन पोर्या, हेनी देकली वातन को समझी ले, काहकी हेनको मतलब आखरी टेमो मा फुलसे।”

\VS{18}जव त्यो म्हार सी वात कर रीयो हुतो, तव हांव म्हारो धरती भेणी करीन भारी निंद मा पड़लो हुतो, पुण त्यो मके छिमीन सुधो उबो कर दिदो।

\VS{19}तव त्यो कयो, रीस बड़कनेन आखरी दहाड़ा मा जो काय हुयसे त्यो हंव तुको देखाड़ो; कहकी आखरी टाकला टेमो मा त्यो पुरो हुय जासे।


\par }{\PP \VS{20}जो दुय सिंगड़ा वाळा गाडराक तु देखलो छे, हेको मतलब मादीयो आरु फारसियो न राज्य से छे।

\VS{21}आरु त्यो रोआर बुकड़ो युनान क राजा छे; आरु हेका ढुळान वीच मा जो मोटो सिंड़ो निकळीयो, त्यो पेहलो राजा बनीयो।

\VS{22}त्यो सिंगड़ो जो टुट गीयो हेका बदला मा जो च्यार सिंगड़ा निकळीया, हेको मतलब यो छे कि उनी राज्य सी च्यार मुलुक उबजसे, पुण हेनकी ताकोत उना पेहला सारको नी रयसे।


\par }{\PP \VS{23}इना च्यार राज्यामा आखरी दाहड़ामा पापन घोड़ु भराय जासे, तव एक राजा पयदा होयसे। ओको बेस जीद्दी आरु काठा समझ रवसे, आरु धोखेबाज राजा होयसे।

\VS{24}हेकी ताकोत मोटी हुयसे, पुण उना पेहला राजान सारकी नी रये; आरु त्यो घन भारी लोगहन को नाश करसे, आरु जीकतो जायीन काम करतो जासे, आरु ताकत वाळा आरु चुखला लोगहन क टुळा को नाश करसे।

\VS{25}हेकी चालाकी न कारण सी हेको कपटी काम पुरो हुयतो जासे, आरु त्यो मन मोटाळो हुयीन बीहये नी आरु घण सवटा लोगहन नाश करसे। त्या आखा डाहडा डाहडान विरुद मा उबो हुयसे; पुण आखरी मा त्यो कोय क हात सी मार नी खाय तेबी नाश होय जासे।

\VS{26}“सांतो आरु सोंदारा न वारा मा जो काय तु देख्‌यो आरु समळीयो‍ त्यो छाचो छे; पुन जो काय तु दर्शन मा देखलो छे हेकेक बन्द राख काहकी त्यो घण दाहड़ा बाद मा घटसे।”


\par }{\PP \VS{27}तव दानियेल न ताकत जाती रयी, आरु हांव थुड़ांक दाहड़ा तक बेमार पड़लो रयो, तव हांव उठीन राजा न काम काज फिर सी करने लागीयो। पुन जो काय हांव देखलो हुतो उना सी हांव घबरायलो रयो, काहकी हेकेक कोय समझाड़ने वाळो नी हुतो।




\par }\Chap{9}{\SH दानियेल न आपना लोगहन वाटे प्रार्थना करनो
\par }
{\PP \VerseOne{1}मादी क्षयर्ष न पोर्‌यो दारा, जो कसदियान देश पर राजा टहरायो गयलो हुतो।

\VS{2}हेका राज न पेहला साल मा हांव दानियेल शास्तुर न लारे समझी लेदो कि यरुशलेम न उजड़ली दशा योहोवा न उना वचन नलारे जो यिर्मयाह कागळीया न पास पुगलो हुतो, थुड़ांक सालन वितने पर सत्तर साल बाद मा पुरी हुय जासे।

\VS{3}तव हांव म्हार मुय परमेश्वर भेणी करीन विनता करने लागियो, आरु उपास करीन, गन्टो पांगरीन, रुखड़ा मा बठीन सोत मांगणे लागीयो।


\par }{\PP \VS{4}हांव पोरबु परमेश्वर सी इनीये रीतिये प्रार्थना करीयो आरु म्हार पाप मानीन पछतावो करीयो, ए पोरबु तु मोटो आरु बीक माने हसो छे, जो लोगहन थार सी मोंग करे, आरु थारा हुकुमन पाळन करे, हेनु पर तु दया करे, आरु हेनका साथ मा तु थारा वाचा क पुरो करे।


\par }{\PP \VS{5}हामु ते पाप करीया, आरु थार विरुद मा भुण्डलो काम करीया। थारा हुकुम आरु नियमन नी मानीन लड़ाय झगड़ा करीया।

\VS{6}हामु थारा चाकरीया कागळीया न खबर को नी समळीया। जे हामरा राजाओं, आदिकारीया, आरु हामरा डाहडान को थारा नाव सी खबर समळाड़ीया।

\VS{7}ए मालिक तुत् न्यायी छे, आरु हामरो माथो शरम सी झुकलो छे। आज बी हामु, यहुदा परदेश न निवासी यरुशलेम मा रयणे वाळा, इसराएल जिनुक तु उना धुका क कारण जे थार सात मा करला हुता, देश- देश मा तितर बितर कर दिदो, हेनु सबन को लाजवायनो पड़ीयो।

\VS{8}ए योहोवा हामु लोगहन हामरा राजा, आदिकारीया आरु डाहडान क सात मा थार विरुद पाप करला, छे इना कारण सी हामुक लाजवायणो पड़े।

\VS{9}ए मालिक हामरा परमेश्वर, तुत् दयाळो आरु माफी आपण्यो छे। हामु थारे विरुद मा गलत काम करीया।

\VS{10}आरु थारा परमेश्वर न नियम- कानुनन अनसारे नी चाल्‌ला हुता, जो तु थारा चाकरीया कागळीयान लारे हामरे सामने मकलो हुतो। पोरबु इनिये रीतिये हामु हामरा मालिक परमेश्वरन बुल को नी समळीया।

\VS{11}सारी इसराएली लोग थारा बुल को समळने सी मना करीया। त्या थारा नियमन पाळन नी करीया आरु हेको मानने सी मुय फेरवी लीदा; आरु जो शराप थारा चाकरीया परमेश्वरन दास मुसा न नियम मा लिखला छे, त्या हामरे उपर आवणे लागीयो; काहकी हामु थार विरुद मा पाप करीया

\VS{12}ए परमेश्वर, जो वचन तु हामरे साते आरु हामरे पर हक करने वाळा आदिकारीयान करता कयलो हुतो, हेनको तु पुरो करीयो। तु हामरे पर घण मोटी पीड़ा न्हाकीयो। जसी पीपा यरुशलेम पर न्हाकलो तसी आखा आकाश आरु नेचो धरती पर आर काह बी नी पड़ी।

\VS{13}मुसा न नियम मा लिखली आखी पीड़ा हामरे उपर पड़ी, ते बी हामु हामरा पोरबु परमेश्वर न दया न नजर हात करनेन कुशीत नी करीया आरु नी हामु हामरा पापन काम को छुड़ीन थारा खोरा वचन को समळने तियार हुया।

\VS{14}ए पोरबु तु हामरे वाटे पीड़ा तीयार करीन राखीयो आरु हामरे उपर रेड़ दिदो; काहकी हामरो पोरबु परमेश्वर आपसा हर एक कामो मा धरमी छे, हेको सारो काम नियाव सी पुरो छे। हामु हेका बुल को नी समळला हुता; अतरान करीन यी पीड़ा आवी।


\par }{\PP \VS{15}ए मालिक हामरा परमेश्वर, तुते थारा ताकत वाळा हाथो सी आपसा लोगहन को मिसर देशन गुलामी मा सी छुड़ावलो हुतो आरु इनिये रीते आपसा नाव को मोटो बनावलो हुतो, जसो त्यो आज बी छे। हे पोरबु हामु पाप करला छे। हामु भुण्डला काम करलो से।

\VS{16}ए मालिक थारा धरमी काम करीन थारी रीस आरु किचवन यरुशलेम सी छेटो करले। पोरब यरुशलेम नगर ते थारोत् चुखलो बयड़ो छे। हामरा डाहडान पाप आरु हामरात् अधरमी कामो न कारण सी यरुशलेम नगर थारा लोगहन आड़े धड़े न मुलुक मा बदनाम हुय गीया।

\VS{17}ए हामरा परमेश्वर, थारा इना चाकरीया न प्रार्थना को समळ। ए मालिओक, उजाड़ीया पड़ला चुखला जागा पर थारी बड़ाय वाटे थारा मुंय विजाळो चमकाड़।

\VS{18}हे म्हारा परमेश्वर, म्हारी प्रार्थना भेणी कान्टा लगाड़ आरु हेको समळीन आपसा ढुळान को उगाड़ आरु हामरा विनाश पर नजर न्हाक। जो नगर थारा नाव सी बुलायो जाय, हेको देख। पोरबु थारी धारमीकता न कारण ते नी पुण थारी मोटी दया पर भुरसो राखीन हामु यी प्रार्थना, यी विनता थारे सामने मेल रीया।

\VS{19}ए मालिक हामरी प्रार्थना को समळ। ए मालिक हामरा अपराद क माफ कर। ए मालिक, हामरे पर धियान दे आरु हामुक छुड़ाव। ए म्हारा परमेश्वर, थारी बड़ाय वाटे मुड़ो मा करे, काहकी थारा नगर आरु थारा निज लोगहन थारात् नाव सी नावलाये।


\par }{\SH जिब्राएलन भविष्यवाणीक समझाड़नो
\par }
{\PP \VS{20}इनीये रीतिये जव हांव बोलीत् रीयो हुतो, हांव म्हारा आरु म्हारी इसराएल लोग वाटे पाप मानने लागरीयो हुतो। जव हांव महारा पोरबु परमेश्वर क सामने हेका चुखला बयड़ान नगर वाटे विनता कर रीयो हुतो।

\VS{21}जव हांव प्रार्थना न बुल बोलीत् रीयो हुतो, तव‍ त्या गबरीयल सोरगदुत उतवाळीयो म्हारे पास मा आयो, जेनाक हांव पेहला दर्शन मा देखलो हुतो। सांतोन टेमन टेम हुती।

\VS{22}त्यो मखे समझाड़तो जाईन यो कयो, दानियेल, हांव तुको ओकल आरु समझ आपने करीन आवलो छे।

\VS{23}तु यी विनता करनो शुरु करलो हुतो कि मखे हुकुम जड़ गयलो। हांव तको वय वात देखाड़ने आवलो छे, काहकी तु परमेश्वर न घण मंगळो छे। हाय तु म्हारा बुलक धियान सी समळ आरु आपसा दर्शन क समझ।


\par }{\PP \VS{24}थारा मानसे थारा चुखला नगर न वाटे सालन सत्तर हापता नेवाड़ला छे। इनु साल न वितने मा आखे भातीयेन गुणा खतम हुय जासे, पाप खतम हुय जासे, धरमन काम देखाय पड़ने लागसे, दर्शन आरु हुयने वाळी वातोन पाको पुरावो हुयसे आरु परम चुखला जागा न अभिषेक हुयसे।

\VS{25}दानियेल हतरान करीन तु यी वात जान ले आरु समझ कि जिना टेम पर यरुशलेम नगर को पछो बनावने आरु हेको पछो बसाड़नेन हुकुम निकाळसे, उना टेम सी लगाड़ीन नेवाड़ला अभिषिक्‍त जो नेतो बी छे, हेको आवनेन टेमे तक सालोन सात हापता हुयसे। तव सालोन साठ ने दुय हापता तक काठली टेम आवसे। इनी काठली टेम मा नगर को फिर सी बनावसे। हेका चोक पछा बनसे आरु खाय पछी खुदायसे।

\VS{26}साठ ने दुय हापता न बाद एकदिसरो अभिषिक्‍त होयसे। त्यो मनुस क काट देसे आरु हेको पास मा काहय बी रये। एक अगळवानीयो आवसे। हेकी सेना नगर आरु चुखला जागान को सुनलाझुळा बनाय देसे। आरु हेको नास मोटोपानी आवने सी हुयसे, आरु आखरी तक लड़ाय हुयती रयसे। विनाश हुयनो टाकयलो छे।

\VS{27}“त्यो अगुवो घण सवटान क सात मा वातन वायदु कोरसे। इनी पाकी वातन टेम सालन एक हापतान हयसे आरु इनु सालन आदा हापता तक मेल बादा आरु ओनोन बादा चढ़ावनो बन्द कराय देसे। तव भुंनली मुरती पुजा जादा हुयने सी त्यो अगुवो पाको गुणाहगार हुयसे। त्यो उना टेम पर नाश करतो रयसे इव तक हेको नास न टाकली टेम नी आय जाय।”




\par }\Chap{10}{\SH दानियेल क नदी किनारे दर्शन देखाड़नो
\par }
{\PP \VerseOne{1}फारस देशन राजा कुसरु न राज काल न तीसरा साल मा दानियेल को जो बेलतशस्सर बी कवायतलो, परमेश्वर न तरफ सी एक वात उजेन्ती हुयी। आरु यी वात छाची हुती, आरु वात न रिस्तो एक मोटी लड़ाय सी हुतो। दानियेल वातन मतलब समझी लीदो। हेनाम दर्शन क समझाड़ने शक्ति हुती।


\par }{\PP \VS{2}उना दाहड़ा मा दानियेल तीन हापता तक आत्मा न चुखापन वाटे शोक मनाय रीयो हुतो।

\VS{3}पुरा तीन हापता हुयने तक हंव वारलो सवादो काणो नी खायो। नी ते हांव मांस खायो आरु नी मुंय मा दाखरस न्हाकीयो। हांव तीन हापता तक डील पर तेलन मालीस बी नी करीयो।


\par }{\PP \VS{4}पेहला मयनान वीस ने च्यार दाहड़ाम हांव मोटली नदी हिद्देकेल न धड़े उबो हुतो।

\VS{5}\XREF{✡}{{\XO 10:5 }{\XO{10:5
}}{\XT{प्रकाशितवाक्य 13:15}}}तव हांव ढुळा उगाड़ीन देख्‌यो कि एक ओदेमड़ो उबलो छे। त्यो सनन छिंदरा पेहरलो छे। हेका कड़ीया मा ऊफाज देश न सोनान पट्टो बान्धलो छे।

\VS{6}हेको डील फीरोजा दगड़ा सारको चमकी रयो। हेको रुप विजळीन चमक न सारको हुतो छे हेका ढुळा आगठो उगळने वाळी मसाल न सारको छे हेका कांधा आरु पाय चमकने वाळा पीतळन जसो छे। हेका बुलन अवाज भीड़ न अवाजन सारकी छे।


\par }{\PP \VS{7}म्हारे सात थुड़ांक मनुस हुता। हेनको यो दर्शन नी देखाय दिदो। यो दर्शन ते दानियेल अतरोत देख्‌यो। पुण त्या कापने लाग बगीया, आरु डुकायने करीन ढास गीया।

\VS{8}हांव एखलोत रय गीयो, आरु हांव यो मोटो दर्शन देख्‌यो पर देखनेन बाद मा म्हारे मा ताकोत नी वाची। म्हारो घबरायलो चेहरो बीक न मारे सुखी गीयो आरु हांव कोमजुर हुय गीयो।

\VS{9}तव हांव हेका बुल न अवाज समळीयो। हांव अवाज समळी जुन बेहुश हुय गीयो, आरु धरती पर उल्टो मुय न भुरसे पड़ गीयो।

\VS{10}पुन कोय को हाथ मखे छिमीयो, आरु मखे हात आरु घुटनान भुरसे भठाड़ीयो। म्हारा हात आरु घटना कांप रीया हुता।


\par }{\PP \VS{11}त्यो म्हार सी कयो “ए दानिएल, परमेश्वर क मोमगाळा मनुस। जो बुल हांव थार सी कयने जाय रीयो, हेको धियान सी समळ, आरु सुतरो उबो हुय जा; काहकी हांव तको खबर समळाड़ने करीन तारे जुळ मोकलायलो छे।” त्यो मखे या वचन कयतो हुतो कि हांव कापतो जाईन उबो हुय गीयो।

\VS{12}त्यो म्हार सी कयो, ए दानियेल, मा बिह, काहकी तु जो दर्शन न मतलब समझनेन वातड़ो विचार करीयो, आरु तु आपसा क परमेश्वर न सामने निचळो बनावलो छे। उना दाहड़ा सी तारी प्रार्थना न बुल परमेश्वर समळी लेदो। हांव थारी प्रार्थना कारण सी या आवलो छे।

\VS{13}\XREF{✡}{{\XO 10:13 }{\XO{10:13
}}{\XT{प्रकाशितवाक्य 12:7}}}फारस देशक सोरग दुत मखे वीस ने एक दाहड़ा तक म्हारे सामनो करीन रुक रीयो, आरु हांव थार जुळ नी आय सकीयो। तव मिकायल, जो एक कास सोरगदुत छे, म्हारी मद्त करने करीन आयो। हेका करता हांव फारस देशन राजाक साथे योवीन आवलो छे।

\VS{14}कि तुको वो वात समझाड़ो जो युग ज नास मा थारी जाति न लोगहन क साथ मा घटली छे। जो दर्शन तु दखलो छे त्यो आवने थुड़ांक दाहड़ा बाद पुरो हुयसे।


\par }{\PP \VS{15}जव त्यो मखे यी वात कय चुकीयो तव हांव धरती भेणी मातो झुकाय लिदो आरु चुप हुय गीयो।

\VS{16}तव त्यो, जो मानसोन पोर्यान समान देखाय पड़तो हुतो, म्हारा हुटड़ाक क छिमीयो। तव हांव म्हारा हुटड़ाक क खुलीयो आरु यो कयो, “ए म्हारा मालिक, इना दर्शन क कारण हांव दु:ख हाकलिया। म्हारे मा काय ताकोत नी वाची।

\VS{17}म्हारा मालिकन यो चाकरीयो हेका मालिक सी वात करनेन हिम्मत कसो कर सके? मालिक, म्हारा डील मा नी ते ताकोत छे आरु नी जीव छे।”


\par }{\PP \VS{18}त्यो, जो मानसोन समान देखाय पड़तो हुतो, मखे छिमीयो, आरु मखे ताकत आपीयो।

\VS{19}त्यो म्हार सी कयो, “ए परमेश्वर न मोंगाळा मनुस! मा बिह, तुको शान्ति जड़े, तु ताकत आरु हिम्मत वाळो बन।” जव त्यो म्हार सी यी वात कयो तव मखे शक्ति जड़ी। हांव कयो, “मालिक, अब तु कय, काहकी तुत् मखे हियाव आपलो छे।”

\VS{20}त्यो कयो, तु ते जाने कि हांव थारे पास काह आवलो छे। पुण हांव मखे फारस न राजा सी लड़ाय करने जानो छे। जव हांव हेका सी निपटी लिस, तव युनान क प्रधान आवसे।

\VS{21}जो वात खोरला शास्तुर मा लिखली छे वो हांव तुको बताड़ दयो। थारी जाति न सोरगदुत मिकायल न जसो आरु कोय सोरगदुत नी हय, जो हेनका विरुद मा म्हारी मद्त करे।




\par }\Chap{11}{\PP \VerseOne{1}हांव मादी राजा दारा न राजकाल न पेहले साल सी हेकी मद्त करतो आय रीयो, आरु हांव हेको शक्ति बी आपीयो।


\par }{\SH मिसर आरु सीरिया देशक राज्य
\par }
{\PP \VS{2}अब हांव तुको छाचायन दर्शन करावीस। देख, फारस राज मा तीन नया राजा उबजसे, पुन एक आरु राजा पयदा हुयसे। यो चवतो राजा दिसरा तीन राजा सी ज्यादा धनी हुयसे। जव त्यो आपसा धनन लारे ताकतवाळो हुय जासे, तव त्यो युनान राज्य न विरुद मा दिसरा राज्य क बड़कावसे।


\par }{\PP \VS{3}तव एक नवलो राजा उबजसे जो मोटो लड़ाको हुयसे। त्यो एक मोटा राज को बनबावसे आरु आपसी मरजीन अनसारे उना पर राज करसे।

\VS{4}जोत्यार हुयो मोटो होयसे, तोत्यार हेरा राज टुटसे आरु च्यारु चोमखीर वाटायीन् आंगे आंगे होय जासे; आरु नी ते हेरा राजोन ताकोत जोसी होती तोसी रोवसे आरु नी हेरी ओवलियाद काजे काहिन जोड़से; काहाकि हेरो राज उखवीन, हेरी होर आरु मानसो काजे जोड़ जासे।

\VS{5}दोखेवरे क मिसर देश न राजा ताकतवाळा बनसे। पुण हेका सेनापती माईन एक सेनापती हेका सी बी जादा ताकतवाळो हुय जासे, आरु त्यो एक नवलो राज को बनवासे, आरु हेको राज्य घणो मोटो राज्य बन जासे।

\VS{6}थुड़ांक साल बाद त्या दुयु एक सिसरा सी समझनी करसे। हेन्दरा वीच मा रोटा- बेटी न रिस्तो बनसे। रिस्तो करनेन करता दोखेवरे मिसर देश न राजा हेकी पोराय न वियाव उत्तर देश न राजा सी करावसे। पुण वाँ सारीक हेकी पोराय न ताकोत जलोम बनली नी रये आरु नी ते हेको गराणो बनलो रये हेकी पोराय, पोरायन चाकराय, हेको नाती आरु हेकी पोराय को काठली टेम मा शक्ति आपने वाळो, या आखाक मारी न्हाकसे।

\VS{7}तव हेकी पोरायन पिढ़ी न एक जन हेकी जागु पर उठ पड़से। यो सीरिया देशक राजान सेना पर होमलो करसे आरु हेका किला मा भोराय हेका सी लड़से आरु जीत जासे।

\VS{8}त्यो हेनका देवतान मुरतीया, ढाळीन बनावली मुरती, मन्दिर न सोना चाँदीन मोहंगला ठिकरान क मिसर देश मा लिजात रयसे। तव त्यो थुड़ांक साल तक सीरिया देश न राजा पर हमलो नी करे।

\VS{9}पुण सीरिया दोखेवरे देश न राजा हेका पर हमलो करसे, पुण सीरिया देश न राजा को आपसी हार देखनो पड़से आरु त्यो आपसे देश पछो जात रयसे।

\VS{10}ओळते सीरिया देश न राजान पोर्या लड़ाय करसे। त्या मोटी सेनान टुळो बनावीन एखटा करसे जो बाड़ न तसा मिसर देश क ढाक लेसे। त्या हेका माईन जाईन हेका किला तक पुग जासे।

\VS{11}तव दोखेवरे मिसर देश न राजा रीस से भरायीन उठसे। त्यो किला सी बाहर निकळसे, आरु सीरिया देश न राजा सी लड़ाय करसे। मिसर या देश न राजा मोटला टुळांक उबो करसे। पुण हेकी मोटला सेनान टुला मिसर देशन राजा न हात मा कर देसे।

\VS{12}जव मिसर देश न राजा हेकी सेना क हराय देसे, तव राजा न मन डाहवाय सी भराय जासे। त्यो लाखु सेनिक क मार न्हाकसे, पुण त्यो हेका पर ताजकत वाळो नी हये;

\VS{13}काहकी सीरिया देशन राजा ओळी पछी मोटली सेना क तियार करसे; आरु यी सेना पेहली मोटली सेना सी जादा मोटी हुयसे। सीरिया देश न राजा घणा साल बाद आपसी इनी आखा सी मोटी सेना क साथ मा आरु घण मोटो आखे भातियेन समान लिन मिसर देश न राजा पर हमलो करसे।

\VS{14}उना दाहड़ा मा घण सवटा लोगहन दोखेवरे मिसर देश न राजा विरुद मा उबा हुयसे। हेकी जाति मा रयीन थुड़ांक लोगहन लड़ाय करसे। काहय दर्शन को पुरो करनेन करता लड़ाय करसे। पुण थारी जाति या लोगहन सफल नी हुये।

\VS{15}तव सीरिया देश न राजा हमलो करसे आरु घेरोबान्दीन एक वातड़ा किला पर कब्जु कर लेसे। मिसर दोखेवरे देशन सेना हेके सामने टेकाये नी, आरु नी हेका चुनला लड़ायने वाळा टुळा मा अतरी ताकोत रये की त्या हेनको सामनो कर सके।

\VS{16}तव हेका विरुध्द आवसे, आरु कुई भी हेकान सामने उभु नी होय सके। यो आपने आपसुक हेका घाटाळो देश मा उबो करसे, आरु हेका जु उकान नाश करनेक ताकद होसे।

\VS{17}एर बाद त्यो आपसा सारा राज्यन पुरी शक्ति को संचित करसे आरु सीरिया देशन राज्य को आपसा हक मा करने इच्छा करसे। पेहले ते त्यो राजाओन क साथ मा मेळभेट करसे आरु ओळते हेको नाश करनेन विचार सी उना राजा क साथ मा आपसी पोरायन वियाव कर देसे। ते बी हेकी यी चालाकी पुरी नी हुये आरु काहय बी फायदो नी हुये।

\VS{18}ओळते त्यो दरियान काटा परला राज्य पर हमलो करसे। त्यो त्यो वाँ सारी घण सवटा राज्य पर हक जमाड़ लेसे। पुन एक सेनान हुकुम हेकी डाहळाय को खतम कर देसे। त्यो हेकी डाहळायन अनसारे बदलो आपसे।

\VS{19}सीरिया देशन राजा आपसा देश न किला भेणी जाने करीन मुहय फेरवीयो। पर त्यो वाट्येत् ठुकर खायीन पड़ गीयो आरु हेको काय पतो तक नी चालीयो।

\VS{20}तव हेका जागा पर एक असो राजा आवसे जो हामरा वेभव संपन्न देश मा एखटा करने वाळान को मोकलसे, पुण थुड़ांक दाहड़ा बाद नश हुय जासे। हेको नाश रीस क कारण सी हुय जासे आरु नी लड़ाय मा हारनेन कारण सी हुयसे।


\par }{\SH सीरिया देशक दुष्ट राजा
\par }
{\PP \VS{21}हेका जागा पर एक विनसानियो मनुस गाद्दी पर बठसे जो राज्य वारु कयने जुगु नी रये। जव जनता जागरुक नी रये तव त्यो चेतावनी नी आपे ने गाद्दी पर बठ जासे।

\VS{22}सेना हेका सामने पुरी नाश हुय जासे, “वाचा क मुखि” पुजारो बी हेके सामने सी उहवीन नाश हुय जासे।

\VS{23}जो राज्य हेका साथ मा वात बाँधसे त्यो उना राज्य सी बी धुकु करसे। त्यो थुड़ांक मनख्या ने भुरसे ताकत वाळो बन जासे।

\VS{24}त्यो उचकाळुन परदेशन वारु वारु जागा पर हमलो करसे। त्यो असा-असा विनलाग्या काम करसे जो काहय पीढ़ी तक हेका बाप दादा बी नी करला हुता। त्यो लुटन माल आरु धन-सम्पत्ति आपसा लोगहन मा वाट देसे। त्यो थुड़ी टेम तक किलान विरुद मा षड़यन्त्र बनावसे।

\VS{25}हेका बाद मा त्यो दोखेवरे आपसी ताकोत आरु आपसी हिम्मतन कारण अतरो उतवाळीयो हुयसे कि त्यो एक मोटी सेना को लीन मिसर देश पर हमलो कर देसे। मिसर देश न राजा बी मोटी सेनान क साथ मा लड़ाय मा हेको सामनो करसे, पुण त्यो हेके सामने नी टेके; काहकी हेकात् देश मा हेका विरुद मा विचार बनावसे।

\VS{26}याँ तक की त्या लोगहन जो हेका साथ मा एकुत् थाळी मा खाय, हेकी नुक्शानी हाथ लगाड़ से की सेना नाश हुय जासे। घण सवटा सेनिक को मार न्हाकसे।

\VS{27}तव दुयु राजाओन क मन भुण्डला काम करने करीन उतवाळीया हुय जासे। त्या एकुत् टेबले पर बठीन बी एक दिसरा सी झुट कयसे। पुण उना सी काय फायदो नी हुये; काहकी इनी आखी वातन नास टाकली टेम पर हुयसे।

\VS{28}तव सीरिया देश न राजा मिसर देशन मोटली लुटपाट को लीन आपसा देश भेणी पछो जात रयसे। पुण हेको मन चुखला शास्तुरन विरुद मा हुयसे। त्यो आपसा वायदा न अनसारे मोटला चुखला नगर मा काम करसे आरु पछो आपसा देश मा जात रयसे।

\VS{29}टाकला टेमपर त्यो पछो दोखेवरे मिसर देश पर हमलो करसे, पुण इनी वार पचली वारुन तसी हेनकी नी चाले।

\VS{30}दरीया न काठा पर रयने वाळा कित्तिया न जहाज हेका विरुद मा मिसर देश मा आवसे आरु त्यो बीहविन पछो ढास जासे। त्यो पछो जाता टेम पर हेकी रीस मोटला चुखला नगर पर उतारसे आरु चुखला शास्तुर विरुद मा आपसी वायदु पुरु करसे। पछो आवनेन बाद त्यो हेनु लोगहन क हेरसे जे चुखला शास्तुर छुड़ दिदा।

\VS{31}तव हेके लारे मोकल्‌ला सेनान टुळो चुखला जागा आरु किला को विटोळ कर देसे। त्या लगत आग्ठान बलि क बन्द कर देसे त्या उनी भुंनली चीज को उबा करसे जो उजाड़ कराय देय।

\VS{32}जु भुण्डलु मनुस नियम क तुड़से, हेको त्यो गुळी-गुळी वातो सी भड़काय देसे। पुण जिन लोगहन को परमेश्वरन जानता हसे त्या आपसा वायदा मा वातड़ा रयसे आरु वारु काम करसे।

\VS{33}जो लोगहन समझदार छे, त्या जनता न घण सवटा लोगहन को समझाड़से। पुण हेनका इना काम वाटे हेनको मरनो पड़से। हेनको तलवार सी मोतन घाट उतार देसे; हेनको धपतला आग्ठा मा न्हाक देसे; हेनको जेल खाना मा न्हाक देसे आरु हेनकी धन सम्पत्ति को लुट लेसे। यी तकलीफ थुड़ांक दाहड़ा वाटे हुयसे।

\VS{34}जव हेनु पर दु:ख आवसे, तव हेनको काहय बी मद्त नी हये; पुण घण सवटा लोगहन हेनकी चिकनी चुपड़ी वात करीन हेनु मा मेळ कर लेसे।

\VS{35}थुड़ांक समझदार लोगहन बी पड़ जासे। त्या अतरान करीन पड़से कि त्या आपसा भुरसान करता पारखाय जाय त्या आपसा विश्वास मा चुखा आरु उजळा हुय जाय। यी वात अन्तन टेमे तक बनली रयसे; काहकी एनी सब वातोमन नास टाकला टेम पर पुरो हुयसे।

\VS{36}\XREF{✡}{{\XO 11:36 }{\XO{11:36
}}{\XT{प्रकाशितवाक्य 13:5-6}}}आरु राजा आपसी मरजीन अनसारे काम करसे। त्यो आपसा को आखा देवता सी मोटो बनावसे आरु आपसा को हेनु सी मोटो देखाड़से। त्यो आखा सी मोटा परमेश्वर न बी विरुद मा वात करसे। त्योतव तक सफल हुयतो रयसे जव तक कि हेका पापन भार नी बढ़ जाय; काहकी जो टाकलो छे त्यो ते हुयसे।

\VS{37}त्यो हेका बाप दादान देवतान परवा नी करे आरु नी ते बाय जातन मोंगाळा इष्ट देवन। त्यो काहला बी देवता न परवा नी करसे, काहकी त्यो आपसा को सब देवता सी मोटो देकाड़से।

\VS{38}त्यो हेनु देवता न जागा पर वातड़ा गढ़न देवतान पुजा करसे। इना देवता हेका बाप दादा बी नी जानता हुता। त्यो सोना, चाँदी, बेस मोहंगा दोगड़ा आरु कास चीज इना गढ़ देवता को चढ़ावसे।

\VS{39}त्यो एक दिसरा देवतान मद्त सी सब वातड़ा गढ़ पर हमलो करसे। जो लोगहन हेको हेनको मालिक मान लेसे, हेनको त्यो घणो विजुत आपसे। त्यो हेनको घण सवटा लोगहन क उपर राजपाठ आपसे आरु हेनको इनाम मा धरती पर जागो आपसे।

\VS{40}आखरी टेम मा दोखेवरे मिसर देश न राजा हेको उपर हमलो करसे। पुण सीरिया देशन राजा घुड़सवारी आरु भुत्यान तसो हेका पर हमलो कर देसे। त्यो काहय देशो मा भराय जासे आरु त्यो नहेनको उल्टो पुल्टो कर देसे आरु हेनु मा जाता जाईन अगा बढ़तो जासे।

\VS{41}त्यो हामरा उचला देश मा बी आवसे। हामरा देश न रयणे वाळा लाखु लोगहन को मार देसे। पुन एदोम आरु मोआब आरु अम्मोन देश न खास भाग हेनका नाश करनीया हात सी वाच जासे।

\VS{42}त्यो दिसरा देशक दाबनेक करता हाथ बढ़ावसे आरु मिसर देश बी हेका हात सी नी वाचे।

\VS{43}त्यो मिसर देशन सोनो-चाँदी आरु दिसरी मोहंगी चीजन मालिक बन जासे। लीबिया आरु इथियोपिया देश न निवासी बी हेको नेचा हुय जासे।

\VS{44}पुन पुरब आरु उत्तर सी खबर आवसे, जेको अमसळीन त्यो घबराय जासे आरु रीस सी भरायीन घण सवटा लोगहन को नाश करने आरु चिंता करने करीन वाँ सी हेनको निकाळसे।

\VS{45}त्यो दरीया आरु नावसादीया बयड़ान वीच मा आपसो राजन तंबु गाड़से। ते बी हेको आखरी टेम आय जासे हेको वाचाड़ने वाळो कोय नी रये।




\par }\Chap{12}{\SH आखरी दाहड़ान वात
\par }
{\PP \VerseOne{1}\XREF{✡}{{\XO 12:1 }{\XO{12:1
}}{\XT{प्रकाशितवाक्य 12:7}}}उना टेम पर मोटलो सोरगदुत मिकायल, जो थारी जातिन सोरग दुत छे, राखवाळी करने वाटे आवसे। त्यो पीड़ान टेम हुयसे। राष्ट्र न उबेजणे सी लगाड़ीन अब तक असी पीड़ा कदी नी हयी। पुण इनु पीड़ान दाहड़ा मा थारी जाति छुटकारो बी हुयसे। जिन लोगहन को नाव परमेश्वर न परमेश्वर न किपात मा लिखलो छे। त्या सब वाच जासे।

\VS{2}जो धरतीन नेचा बिड़ा मा सुवला छे, हेनुम सी घण सवटा जाग उठसे थुड़ांक को जलोम को जीवन जड़से, थुड़ांक काजे वायकेड़ा उड़ावसे आरु विनलागिया बननो पड़से।

\VS{3}जो समझदार लोगहन हसे, त्या आकाशमण्डल न विजाळा सारका चमकने वाला रयसे। आरु जो घण सवटा क धरमी बनाया, त्या जलोमका तारा न सारका चमकणिया हुयसे।


\par }{\PP \VS{4}ए दानियेल, तु इनी किपात पर मुहर लगाड़, आरु आखरी टेम वाटे इनी वात को समाळीन राख। गण सवटा लोगहन पुछणेन करता याँ ने वाँ दवड़से, आरु आपसी ओकल को वदाड़से।


\par }{\PP \VS{5}दानियेल उपर देख्‌यो, ती आरु दुय मनुस देखाय पड़ीया। एक मनुस नदीन इना धड़ मा उबलो हुतो आरु दिसरो नदी पल धड़ मा।

\VS{6}हांव उना मनुस को जो सनन छिंदरा पेहरी नदीन पानी पर उबरयलो हेका सी पुछियो, “इनु विनछेळीया काम न घटनेन टेम कतरो छे?”


\par }{\PP \VS{7}जो मानुस छिंदरा पेहेरलो होतो चो नदीन उपोर होतो त्यो हेको जेवड़ीयो आरु डाकरीयो हाथ सोरग भेणी हुचलीयो, आरु हेको जलोम जीविता परमेश्वर न कसम लेतला समळीयो: साढ़ी तीन साल तक यी हालत रयसे। जव चुखला लोगहन नी ताकत टुटता-टुटता खतम हुय जासे, तव यी सारी वात पुरी हुयसे।


\par }{\PP \VS{8}हांव हेकी यी वात अमळीयो पुन हांव नी समझीयो। अळते हांव ओळी पुछियो, “म्हारा मालिक, इनु वातोन आखरी फोव काय हुयसे?”


\par }{\PP \VS{9}पुण त्यो जवाब दिदो, दानियेल, अब आय जा। यी वात आखरी टेम वाटे बंद हय गयली छे।

\VS{10}\XREF{✡}{{\XO 12:10 }{\XO{12:10
}}{\XT{प्रकाशितवाक्य 22:11}}}इना टेम पर घन सवटा विश्वासी जन आपसा चुखो, निचळा आरु उजळा कर लेसे, पुण विनलिया लोगहन भुण्डला कामेत् करता रयसे, आरु कोय बी पापी इनी वात को नी समझे। पुण जो समझदार छे त्या इनी वात को समझी जासे।


\par }{\PP \VS{11}जिने दाहडे चुखला मन्दिर मा लगत आग्ठान बलि चढ़ावनो बन्द कर दियो जासे आरु भुंनली चीजन कोउबी करसे, जो नाश क कारण हुयसे, उना दाहड़े सी नोव सोव नब्बे दाहड़ा वीतसे।

\VS{12}सयाळा छे चे मनुस जो गम राखीन एक हजार तीन सोव तीस ने पाच दाहड़ा पुरा करसे।


\par }{\PP \VS{13}“दानियेल हांय तु जा थार जीवनन आखरी टेमे तक आपने वाट्ये चालतो रय आरु तुको आराम जड़से। उना दाहड़ान आखरी मा तुको थारो चुनलो भाग तुको जड़से।”

\par }