\NormalFont\ShortTitle{मीका}

{\MTB मीका नी कीताब

\par }{\MT मीका नी कीताब

\par }{\IP मीका नी कीताब इनी लिखायली कीपात मा मीकान भोगवानो वोगे गोथी ओगवायती वात छे। मीका यहुदान एक सोहोर मोरेसेत
1:1आरुयिर्मयाह 26:18 गोथो हुतो। मीका यहुदान राजा योताम, आहाज आरु हिजकीय्याहन राजोन टेमे भोगवानो वोगे गोथी ओगवायती वात कोरलु। ऐरो मोतलोब छे की हेरी सेवकायीन आंदास 750 ईसुन आवनेन पेहेल आरु 700 ईसुन आवनेन पेहेलुन इचमा मीकान यी भोगवानो वोगे गोथी ओगवाती वात लिखली छे, जी आंदास तेने टेमे छे जोत्यार यसायाह आरु होसेन भोगवानो वोगे गोथी ओगवाती वात होयली होती। यो मालुम नी होय की मीकान यी आखी भोगवानो वोगे गोथी ओगवायती वात लिख्यु की हेरो काहनो चेलो हेरे जुगु लिखलो छे। जी वी वात होय, यो छाचो होये की कीपात 700 ईसुन आवनेन पेहेल आरु 608 ईसुन आवनेन पेहेलुन इचमा लिखायली होती। काहाकी ऐर वाराम यिर्मयाहन कीपात मा वात कोरलो छे।

\par }{\IP मीकान भोगवानो वोगे गोथी ओगवायती वात परमेस्वरन नीयाव आरु हेरा छुटकारान इचमा ओगोव पोछोळ होयती रोवे। होयु इसराएल आरु यहुदा पोर गोरब्या पुठी भुन्डो वेवहार कोरने आरु लाल्‌च्‌या होयने कोरीन गुनु लागाड़े।
2:2 होयु हेन्दरा कागळ्या पोर भुंडा पापी होयनेन वी गुनु लागाड़ 2:6। एरकरीन, परमेस्वर हेन्दरा सोहोर काजे नास कोर देसे। 1:6 आरु
3:12। आरु हेनुक इसराएल गोथा छेटा आरु ओळतेन यहुदा गोथा वी बोन्दी बोनावीन मुकली देसे। पुन परमेस्वर आपसा वायदा काजे वी फोम राखसे आरु काहना वीस्वासी काजे पोछु लावसे
4:6। परमेस्वर बेथलेहम गोथु एक नेता, एक मसीहा काजे मुकलनेन वायदु वी कोर्‌यु, जु इसराएल आरु आखी कोळी पोर हुकुम कोरसे
5:4। मीकान कीपात अब्राहम आरु याकुब सी परमेस्वरन वायदाक वायदु फोम कोरवतु जाय्‌न सोर जाय। परमेस्वरन मोंग आरु गीन हेरी रीस सी जादा ताकोत वाळु छे।

\par }{\IS रुपरेखा:

\par }{\IP 1. अध्याय 1 आरु 2 मा नीयाव आरु छुटकारा न पेहलु भाग छे।

\par }{\IP 2. अध्याय 3 गोथो 5 मा नीयाव आरु छुटकारा न दुसरु भाग छे।

\par }{\IP 3. अध्याय 6 आरु 7 मा नीयाव आरु छुटकारा न तीसरु आरु चेहलु भाग छे।



\par }\ChapOne{1}{\PP \VerseOne{1}योहोवान वचन जो यहुदा न राजा योतअम, आहाज आरु हिजकीयाहन राज करनेन टेम मा मोरेसेतवासी मीकान पास पुगीयो, जीनाक त्यो सोमरोन आरु योरुसालेम न वारा


\par }{\SH सामरीया नगर आरु योरुसालेम नगर का वीलाप गीत
\par }
{\PP \VS{2}ए देस देस न लोगहन समळो ए धरती तु हेनु आखा न क सात जो तारे मा छे धीयान कर, मालिक योहोवा तारे वीरुद मा आपसा चुखला मन्दीर मार यीन तुमरे पर गावय देसे।

\VS{3}काहकी देख, योहोवा आपसा चुखला जागा सी बाहर नी नीकळे, आरु त्यो धरतीन उचाय पर जात रयसे।

\VS{4}बयड़ा हेको तळे पीगळी जासे, आरु घाटी असी फाट जासे जसी मुमबत्ती धपीन पीघळे, आरु पानी वाड़ी मायीन उहळे।

\VS{5}यो सब याकुबन पाप आरु इसराएलन घोराना न पाप न कारण हुये, याकुबन पाप काय छे काय सामरीया नी हय? आरु यहुदान उचली जागा नी हय? काय योरुसालेम नी हय?

\VS{6}पोरबु योहोवा यो कयो, इना कारण हांव सामरीया क खयड़ा मा ढेर बनाय दीस, आरु दाखन वाड़ी बनावीस; आरु दगड़ान क झुळा मा ढवळी दीस

\VS{7}हे की सब खुदायली मरती, आरु जो त्यो छीनाळो करीन कमायलो छे त्यो आग्ठा सी धपाड़ दीयो जासे, आरु हेकी सब मुरतीन क चुरा चुरा करदीस; काहकी त्यो हेको छीनाळान कमाय सी एख्टो करलो छे, आरु चिनाळान सारकी कमाय हुयसे।


\par }{\PP \VS{8}इना कारण सी हांव दु:ख मनावीन वीखु कयीस; उगाड़ो हुयीन आरु वीगुर चाटीया फिरीया करीस हांव कुळायन सारको आयड़ी आयड़ीन कयीस; आरु कोकासीया कुकड़ान सारको रड़ीस।

\VS{9}काहकी हेको घाव वारु नी हुये; आरु पीड़ा यहुदा पर आय पड़से, आरु म्हार लोगहन पर पड़ीन योरुसालेम फाटक तक आय गयली छे।


\par }{\SH दुस्मन क योरुसालेम भेणी आवनो
\par }
{\PP \VS{10}गत नगरन रयने वाळी हेका वाराम वात मा करो आरु नी ते रड़ो आरु बेताप्रा मे धुलि मे जाकर लोटपोट करो।

\VS{11}ए सापीरन रयनेवाळा उगाड़ा हुयीन जात रयो; सानान न रयने वाळा नी नीकळी सके, बेतेसेलन रड़ने ओवाजन कारण हेको वाचनेन जागो तमु ली लेदा।

\VS{12}काहकी मारोत न रयने वाळी मदतन वाट जुवळती जुळती हरबड़ी गयी, काहकी योहोवा भेणी रयीन योरुसालेमन फाटक तक वीपत्ती आय पड़ी।

\VS{13}ए लाकीसन रयने वाळी आपसी घुड़ा गाड़ी मा ज्युरे चालन इसराएल वाळा घुल्‌लान क जुप थार सी सीयोन परजा\FTNT{*}{{\FR 1:13 }{\FR{1:13
}}{\FQ{परजा
}}{\FT{सीयोन की बेटी}}} न पाप मा सुरु हुयो

\VS{14}इना कारण सी तु गतन मोरेसेत क दान दीन दुर कर देसे; अकजीबन घर सी इसराएलन राजा धुको खासे।

\VS{15}ए मारेसा न रयने वाळा हांव पछो तारे उपर एक आदीकारी बनावी, आरु इसराएल न वीजुत वाळा लोगहन को अद्दुल्लाम न दरो मा आवनो पड़से।

\VS{16}आपसा लाड़ेकला पोर्यान क वाटे आपसो केस वाटीन मुनको बुड़ाव, पुन आपसो पुरो मुनको काकन घारान सारको पूरो बुड़गो कर दे, काहकी त्या बन्दी हुयीन थरा पास सी जात रीया।




\par }\Chap{2}{\SH गरीब क वेला पाड़ने वाळान क वीखु
\par }
{\PP \VerseOne{1}वीखु छे उन लोगहन पर, जो खाला पर पड़ीयो पड़ीयो बुराय क वाराम वीचार करीया करे आरु भुण्डला काम न मरजी राखे, आरु ताकत वाळा हुयनेन कारण सोण्दारा मा नीकळतात् हेको पूरो करे।

\VS{2}त्या खेतोन लालुच करीन हेनको हापकी लेय, आरु हेनका घरन लालुच करीन हापकी लेय; आरु हेनका घोरानान क सात मा ओदेमड़ा पर, आरु हेका आपसा वाटा न क सात मा काहला ओदेमड़ान क धुको देय आरु वेला पाड़े।

\VS{3}इना कारन, योहोवा यो कये; हांव इनी जाती पर असली पीड़ा नाखने वाळो छे जीना सी तुमु आपसा क वाचाड़ नी सके। आरु आपसो माथ उचो करीन चाली नी सके। काहकी यो पीड़आन टेम हुयसे।

\VS{4}उना टेम पर तुमरा समाजन दु:खन गीत दाखलान रीतीये गावसे। हामरो ते नास हुय गीयो; त्यो म्हार कतरो दुर कर देय, त्यो मारो खेत धुको करने वाळान क हात मा आप देय।

\VS{5}योहोवान यो बुल छे, की मण्डळी मा चिट्ठी न्‍हाकीन आरु दुवड़ा सी मापीन जागु वाटने वाळो कोय नी रयसे, आरु धरतीन टुकड़ो बी नी जड़े।

\VS{6}बक बक करने वाळा कया करे, बकबक मा करो। इनी वातन करीन मा कया करो। असला लोगहन मा सी वीजुत नी रये।

\VS{7}ए याकुब न घोराना, काय यो कयनो जुळे की योहोवान आत्मा मा गम नी हय? काय यो काम हेकोत् वाटे हुयला छे? काय मारा वचनो सी हेको सुतरो नी हुयतो जो खरो चाले?

\VS{8}पुन कालुन वात छे की मारी परजा दुस्मन बनी मारे वीरुध मा उठली छे; तमु सुतरा आरु भुळा भाळा वाट्ये चालने वाळान डील पर रयीन चिंदरा हापकी लेय। जो लड़ाईन वीचार नी राखीया आरु नीचळा जात रीया।

\VS{9}मारी मानसो बाय जात क तमु हेनका सुखवाळा घर मा रयीन नीकाळ देय; आरु हेनका नानला पोर्या पारी सी तमु मारी आपली वारली चीजन क जलोमकी हापकी लेय ।

\VS{10}उठो आरु जात रयो यो आरामन जागो नी हय। इना कारण तमरी वीटळ छे जो वातड़ा दु:खन क सात मा तुमरो नास करसे

\VS{11}कदाम कोय झुटला जीवन लारे चालता हय, झुटी आरु रीकामी वात हांव लोगत अंगुरन रस आरु मोंदन परचार समळावतो रयीस, ती त्यात् लोगहन क कागळीयो बनसे।

\VS{12}ए याकुब, हांव पाको तमु सबन क एखटा करीस; हांव इसराएलन वाचलाक पाको एखटा करीस; आरु वाड़ान गाडरा बुकड़ान क सारको एक सात मा राखीस। उना टुळान सारको जो वारला चारान जागाम हय, त्या मानुस जादा हुयनेन कारण सी हुराड़ो मचावसे।

\VS{13}हेको अगोळ अगोळ वाड़ान क तुड़ने वाळो गीयो, अतरान करीन त्या बी हेको तुड़ी रीया, आरु फाटक मा रयीन नीकळीन जाय रीया; हेनको राजा हेनका अगोळ अगोळ गयो मतलब योहोवा हेनको मालिक आरु अगळवानीयो छे।




\par }\Chap{3}{\SH मीकान लारे इसराएलन अगळवाणीयान वायकेड़ा
\par }
{\PP \VerseOne{1}मारी वातोन क समळो, ए याकुबन डाहडा, ए इसराएलन घोरानान नीयाव करनीया समळो, काय नीयावन पुरावो जाननो तुमरो काम नी हय?

\VS{2}तुमु ते भलाय सी छेटा आरु बुराय सी मोंग राखो, तमु मारा लोगहन न खालड़ी चेड़े

\VS{3}तुमु म्हार लोगहन क मास बी खाय लेयो, आरु हेनकी चामड़ी चेड़ लेयो, तुमु हेनका हाड़कान क हांडा मा पकाड़ने करीन तोड़ी न्हाको आरु हेनको मांस हान्डाम पकाड़ने करीन टुकड़ा टुकड़ा करो।

\VS{4}त्या उना समय मा योहोवा न रावनीया करसे, पुन त्यो हेनकी नी समळे, उना टेम पर त्यो हेनका भुण्डला कामन कारण हेनु सी मुय फिराय लेसे।

\VS{5}योहोवान यो वचन छे की जो कागळिया मारी परजा क भटकाड़ देय, आरु जव हेनको खाने जड़तो रये, तव सांती सांती आयड़ता रये, आरु कदाम कोय हेनका मुय मा काहय नी आपे, ती हेका वीरुध मा लड़ाय करने करीन तीयार हुय जाय।

\VS{6}इना कारण तुमु पर असी रात आवसे, की तमुक देखने बी नी जड़े, आरु तुमु असा आंधाराम पड़सो की सार नी देखाड़ सको कागळीयान क वाटे दाहड़ो डुब जासे, आरु दाहड़ो रयसे ते बी हेनु पर आंधारो हुय जासे।

\VS{7}दर्सन देखने वाळा लाजवाय जासे, आरु सार नीकाळने वाळान मुंय फिका पड़ जासे; आरु सब ने सब आपसा हुट क ढाक अतरान करीन लेसे की परमेश्वर भेनी रयीन जवाब नी जड़तो।

\VS{8}पुन हाव ते योहोवान आत्मा सी ताकत, नीयाव आरु जीक हात करीन पाको छे की हांव याकुब क हेको पाप आरु इसराएल क हेको पाप देखाड़ सोको।

\VS{9}ए याकुबन घोरानान डाहडा, ए इसराएलन घोरानान नीयाव करने वाळा आरु आखी सुतरी वातन क बदलने वाळा, यी वात समळो।

\VS{10}तमु सीयोनन हत्या करीन आरु योरुसालेम क भुण्डलो बनावीन वातड़ो करो।

\VS{11}तमरा अगळवानीया पयसिया खायीन नीयाव करे, आरु पुजारा पयसिया मांगीन धरमन वात सिकाड़े, आरु कागळिया पयसियान करता सार नीकाळे, ते बी यो कयीन योहोवा पर भुरसु राखे की योहोवा हामरे वीच मा छे, अतरान करीन पीड़ा हामरे पर नी आवे।

\VS{12}अतरान करीन तुमरा कारण सी सीयोन क जुपी न खेत बन जासे, आरु योरुसालेम उजाड़ोन ढीग होय जासे, आरु जीना बोयड़ा पोर परमेस्वरन मन्दीर बोनलो छे, त्यो जोंगोलोन उचला जागान सारको होय जासे।




\par }\Chap{4}{\SH सांतीनराज्य\FTNT{*}{{\FR 4: }{\FR{4:1
}}} यसा, 2:2-4
\par }
{\PP \VerseOne{1}आखरी दाहड़ा मा असो हुयसे की योहोवान मन्दीर असो नी हुये की योहोवा न मन्दीर क बयड़ो सब बयड़ा मा मोटो बनायो जाय, आरु त्यो बयड़ान उपर रयसे, हर जाती न लोगहन हेका भेणी जाणे लाग जाय।

\VS{2}त्या आवीन यो कयसे, आवु हामु योहोवा न बयड़ा पर चढ़जे, याकुबन परमेश्वर न मन्दीर मा जाजे, की त्यो हामुक आपसी वाटन सिकापन आपे, आरु हामु हेकेत वाट्ये चालजे, सीयोनन बयड़ा सी नीयम उजेन्ता अहुयसे, योरुसालेम देस सी पोरबु न बुल समळाय पड़से।

\VS{3}त्यो घणा देसन लोगहन क नीयाव करसे, आरु ताकत वाळी जाती न झगड़ान क मिटाड़से अतरान करीन त्या आपसी तलवारन क पजावीन हळन कुसला आरु भालान दातऴा बनवाड़से; एक राज्य दीसरा राज्यन वीरुध मा ओळी लड़ाय नी करे।

\VS{4}आरु ओळते लोगहन लड़ाय लड़नो नी सिखसे। पुन त्या आपसा ओंगुर आरु अंजीरन झाड़का तळे बठ्या करसे, आरु कोय हेनको नी बीहवाड़े; योहोवा भगवान यो आपसुत् बुल कय आपलो छे।

\VS{5}सब राजरन लोगहन आपसा देवी देवता न नाम पर चाले; पुन हामु जलोम हामरा पोरबु परमेश्वरन नाव पर चालसु।


\par }{\SH बन्दवाय सी इसराएल न छुटीन आवनो
\par }
{\PP \VS{6}योहोवान यो बुल छे, उना टेम मा मानसो लेंगड़ा लुलान क एखटा करीस, आरु जीनुक हांव दु:ख दीदलो छे हेनु सबन क एखटा करीस;

\VS{7}आरु लेंगड़ा लुलान क हांव वाचाड़ीन राखीस, आरु दुर हुयलान क एक ताकत वाळी जाती बनावीस; आरु योहोवा हेनु पर सीयोन बयड़ान उपर रयीन जलोम राज करतो रयसे।

\VS{8}ए एदर न कीला आरु सीयोनन बयड़ा, पेहलो हक आरु योरुसालेमन राज तुको जड़से।

\VS{9}हाय तु काहको आयड़ी रयी? काय तारे मा कोय राजा नी रयो काय? काय थारी योजना बनावने वाळो नास हुय गयो, जीना सी भारपाय बायन सारको तुको पीड़ा हये?

\VS{10}ए सीयोनन परजा भारपाय बायरीन सारको तु पीड़ाक झेल; काहकी हाय तु कीला मा रयीन नीकळीन खयड़ा मा रोवनो पोड़से, आरु बेबीलोन तक जाईस, वाहन पोरबु तुको छुड़ावसे, थरा वेरीन हाथ सी तुको योहोवा छुड़आय लेसे।

\VS{11}हेमी घोना मुलुकोम तारे वीरुध एकठा होय्‌न तार वाराम वार कोवसे, सीयोन पुराय काजे वीटोळ कोरजे, आरु हामु आपसा डुळा वेस हेनुक नास होयता देखसु।

\VS{12}पुन त्या योहोवा युजनाक नी जाने, नी हेनकी युजना सोमजे की त्यो हेनुक ओसो एकठो कोर देसे जोसो खेतो मा पुळा काजे एकठा कोरे।

\VS{13}ए सीयोन उठ आरु मोस, हांव तारा सिगड़ाक लुहड़ान आरु तारा खुर्‌या पीतळोन बोनाय दीस; आरु बेसका राज्य काजे चुर चुर कोरीस, आरु हेन्दरी कोमाय योहोवाक आरु हेन्दरा माल धोन धोरतीन मालीक काजे चोड़ावसे।




\par }\Chap{5}{\PP \VerseOne{1}ऐ घण सवटा टुळान सोहोर, टुळो बनावीन एख्टो हुय जा, काहकी त्यो हामरे वीरुद्ध मा धाड़ु बान्धला छे; त्या इसराएलन आदीकारीया पर सुटा देसे।


\par }{\SH बेतलेहम सी एक राजान आवनेन वाचा
\par }
{\PP \VS{2}ए एप्रातान बेतलहम, कदाम तु असो नानो नगर छे की यहुदान हजार मा गीनीयो नी जाय, ते बी तारे मा रयीन मारे वाटे एक ओदेमड़ो नीकळसे, जो इसराएली जाती पर राज करसे; आरु हेको नीकळनो वेगला वाराम सी सुरु सी हुयतो आय रीयो।\FTNT{*}{{\FR 5:2 }{\FR{5:2
}}{\FT{मत्ती 2:6, यहुन्ना 7:42}}}

\VS{3}इना कारण त्यो हेनको उना टेम तक छुड़ देसे, जव तक पोर्यो पयदा नी हुय जाय; तव तक इसराएलियान क पास हेका वाचला भाय बनीयान क पास मा जाय भेट पड़से।

\VS{4}आरु त्यो योहोवान आपली ताकत सी आरु आपसा योहोवान नावन सेक सी, हेनको चरावसे। त्या वाचीन रयसे, काहकी त्यो धरती छेळ तक मोटो बनसे।


\par }{\SH छुटाकरो आरु डण्ड
\par }
{\PP \VS{5}आरु हेको आवने सी सांती समय सुरु हुयसे। जव ओस्‌सुरी सेना हामरा देस पर हमलो करे, आरु हामरा राजवाड़ा मा पाय मेले ती हामु हेनका वीरुध मा सात गुवाळीया आरु आठ मुखी मानसोन क उबा राखसु।

\VS{6}त्या अस्सूर देस न लोगहन पर हेनकी तलवार सी आरु नीमरोद न देस पर नांगरी तलवार सी राज करसे। आरु जव ओस्‌सुरी लोगहन हामरा देस मा आवे, आरु हेकी सीमा न माहय पाय मेले, तव त्यो मानुस हामुक हेनु सी वाचाड़से।\FTNT{†}{{\FR 5:6 }{\FR{5:6
}}{\FT{उत्पत्ती 10:8-11}}}

\VS{7}तव याकुब न वाचला मानसे घणा सवटा राज न वीच मा असा काम आवसे, जोसा योहोवान वोगे गोथी आरु खड़ा परुन पानी न तेड़ो कोयन वाटे उबी नी रये आरु कोय की वाट नी जुळे।

\VS{8}याकुबन वाचला लोगहन राज्य आरु देस देस न लोगहन क वीच असा हुयसे जसा जंगलन जनवारीया मा नाहार, गाडरा-बकडान टुळा मा नाहर रये, काहकी त्यो हेनको वीच मा रयीन जाय ती धरीन मारतो आरु फाड़तो जायसे, आरु कोय वाचाड़ नी सके।

\VS{9}तारो हाथ थारा घाड़स्या लोगहन पर पड़से आरु थारा सब दुस्मन नास हुय जासे।

\VS{10}योहोवान यो वचन छे, उना टेम मा हांव थारा वीच मा रयीन थारा घुल्‌ला न मार न्हाकीस; आरु थारा सब घुड़ा गाड़ीन क खतम कर दीस।

\VS{11}हांव थारा देसन नगर क बी खतम कर दीस, आरु थारा कीलान क ढवळी दीस।

\VS{12}हांव थारा हातन जादु टोना क खतम करीस, आरु तारे या रयीन आवने वाळी वात क देखाड़ने वाळा जीवता नी रये।

\VS{13}हांव तारे लारे खुंदली मुरती आरु थारा दगड़ा थानुक, तारे वीच मा रयीन खतम करीस; आरु तु अगो चालीन आपसा हातन लारे बनावली चीजन क नी पुजे।

\VS{14}हांव थारी ओस्‌सुरी नावन मुरती क धरती पर सी उखाळ दीस, आरु थारा सोहोरन क खतम कर दीस।

\VS{15}आरु जो जो देस मारो कयलो नी माने, हेनु सी हांव घणी रीस क सात मा बदलो लीस।




\par }\Chap{6}{\SH परमेस्वर न लारे इसराएलन वीरुद वात करनो
\par }
{\PP \VerseOne{1}समळ पोरबु काय कये, हेको समळो; उठीन बयड़ा क समाने थारी वात राख बयड़ीया बी थारी समळनो जुवे।

\VS{2}ए बयड़ा, आरु ए नी टळने वाळी धरतीन नींव योहोवा न वात समळो, काहकी योहोवा लारे हेकी परजा पर गुनो छे। आरु त्यो इसराएल सी वादवीवाद करसे।

\VS{3}ए मारी परजा हांव तारो काय बिगाड़लो छे? मके देखाड़ की कहाली वात मा तुको दु:ख दीदो?

\VS{4}हांव तमको मिसर देस सी बाहर नीकाळीयो। हांव तमको तुमरी गुलामीन हाव तमरी अगवाय करने न करता मुसा आरु हारुन, आरु मीरयाम को मोकलीयो।\FTNT{*}{{\FR 6:4 }{\FR{6:4
}}{\FT{नीर्गमन 12:50-51, 4:10-16, 12:50, 15:20
}}}

\VS{5}ए मारी परजा, फोम कर, की मोआब न राजा बालाक तारे वीरुध काहली योजना बनायो,आरु बोर न पोर्या बिलाम हेको काय राय आपलो, आरु सितीम सी गीलगाल तक न वात क फोम कर, जीना सी तु योहोवा न वारलो काम समझी सके।\FTNT{†}{{\FR 6:5 }{\FR{6:5
}}{\FT{गीनती 22:2-24:25, यहोसू 3:1-4,19}}}


\par }{\SH परमेस्वर काय चाहाय् रोयो
\par }
{\PP \VS{6}हांव काय लीन योहोवा न सामने आवो, आरु उपर रयने वाळा परमेस्वर न सामने झुको? काय हांव होम बादा वाटे एक साल न बछड़ो लीन हेको सामने आवो?

\VS{7}काय योहोवा हजार गाडरा सी या जेतुन न लाखो तेलन नदीया सी खुस हुयसे? काय हांव मारा पछतावान करता न्हारा एक खुळीया पोर्यान क या मारा पापन बदले म्हार पयदा करला माइन कोयक आपो।

\VS{8}ए मानुस त्यो तुखे देखाड़ चुकीयो की वारु काय छे; आरु योहोवा तारे सी इनी वात क छुड़ीन काय मांगे, की तु नीयाव सी काम करे, आरु कीरपा सी मोंग राके, आरु आपसा परमेस्वर न सात मा नीचळो रयीन चाले?

\VS{9}योहोवान बुल योरुसालेम सोहोर काजे आयड़ी रोयो, ओकोल वावु मानुस योहोवान नावो सी बीक राखे, एरकरीन सोजान वात पोर धीयान दे जेरे जुळ डोन आपनेन होक छे।

\VS{10}काय अब तक पापी न घर मा बुराय सी हात करलो धन, आरु भुण्डलो नानलो माप क भुल जाम।

\VS{11}काय हांव खुटलो टाकड़ो राखनेवाळान क थयली मा खुटा बाट राखने वाळाक डण्ड आपे वीगुर छुड़ दीस?

\VS{12}यहान लोगहन भुण्डला काम क देखीया करे आरु यहान सब रयनेवाळा झुट बुलया करे आरु हेनका मुंय सी धुका जुन वात नीकळीया करे।

\VS{13}इना कारण सी तुको मारतो जाईन घणो घायल करो, आरु थारा पापन कारण तुको उजाड़ नाखीस।

\VS{14}तु खाईस पुन आफरे नी, तारो पेट धपतोत् रयसे; आरु तु आपसो धण लीन चालीस, पुन वाचाड़ी नी कसे, आरु जो काहय बी तु वाचाड़ बी लीस, हेको हांव तलवार चलाड़ीन लुटाड़ दीस।

\VS{15}तु वेरीस पुन काटे नी; तु जेतुनन तेल नीकाळीस, पुन लगाड़ नी सके आरु अंगुरन रस नीकाळीस पुन पीवाये नी।

\VS{16}काहकी त्या ओम्री न नीयम पर आरु अहाब न घोरानान सब काम पर चाले; आरु तुमु हेनका वीचारन अनसारे चाले; अतरान करीन हांव तुको उजाड़ दीस, आरु इना नगरन रयने वाळा तुमरी वायकेड़ा उड़ावसे, आरु तमु मारी मानसो बुराई क झेलसु।\FTNT{‡}{{\FR 6:16 }{\FR{6:16
}}{\FT{1 राजा 16:23-34, 21:25-26}}}




\par }\Chap{7}{\SH इसराएलन के आचरण का नास
\par }
{\PP \VerseOne{1}वीखु छे मारे पर, हांव ते उना मानुसन सारको हुय गीयो जो तपन दाहड़ा मा फोव तुड़ने पर, या रयली अंगूर क एखटा करनेन टेमे आखरी मा आय जाय, मतको तो पाकला अंजीर न लालुच हुती, पुन खाने करीन घुमचो नी रयो।

\VS{2}भक्त लोगहन धरती पर सी नास हुय जासे, आरु मानुसो माईन एक बी जन सुतरो नी रयो; त्या सब हत्यान वीचार बनावे, आरु जाळ लगाड़ीन आपसा भाइस क वाटे बी फांदो न्हाके।

\VS{3}त्या आपसा दुयू हाथ सी मन लगाड़ीन बुराय करो; आदीकारी रुप्‌या मांगे, आरु नीयाव करने वाळा पयसिया खाने करीन तीयार रये, आरु मोटला मानसे आपसा मन मा वुराय न पुरावो लरे; इनीये रीतीये सी सब मेळीन जाळसादी करे।

\VS{4}हेनु माईन जो सब सी वारु छे, ती काटा वाळा झाड़कीयान सारका दु:क देने वाळा छे, जो सब सी सुदा रये, त्या काटा वाळी वाड़ सी बी भुण्डो छे। थारा राखवाळीया न टाकलो दण्डन दाहड़ो आय गीयो। हांय त्या छाटलात् भटकी जासे।

\VS{5}साते वाळा पर भुरसु मा करो, वारला जुस्तीदार पर बी भुरसु झुन राखता, पुन आपसी घर वाळि सी बी चौकचौळीया रयीन बुलजो।

\VS{6}काहकी बेटुस हेका बाप क रीकामो समझे; बवेटीस हेकी माय क वीरुध करे; वोवड़ी हेकी सासुस नी वीरुध करे; घरुजुन लोगहन घरवाळा न वेरी बन जाय,

\VS{7}पुन हांव योहोवा न भेणी देखतो रयीस, हांव मारा छुड़ावने वाळा परमेस्वर न वाट जुळतो रयीस; मारो परमेस्वर मारी समळसे।


\par }{\SH छुटकारु परमेस्वर रयीन
\par }
{\PP \VS{8}ओ मारी वेरी मारे पर खुस मा हुये; काहकी जसो हांव नेचो पड़ीस तसोत् पछो उठीस; आरु कदाम हांव आंधारा मा बी पड़ीस ते बी मारो वीजाळो मारु पोरबु रयसे।

\VS{9}हांव योहोवा भगवान न वीरुध मा पाप करलो छे, इना कारण सी उना टेम तक हेकी रीस क झेलतो रयीस जव तक त्यो मारो नीयाव नी चुकाड़ देय।

\VS{10}यो देखीन म्हार वेरी लाजवाय जासे, काहकी त्यो कयलो हुतो, तारो परमेश्वर काह छे? त्यो गळीन कीड़आन सारको रोन्दळाय जासे, तव हांव मारा डुळा सी देखीस।

\VS{11}ओ योरुसालेम जव तारा सोहोरोन भितड़ो बोनावनेन दाहड़ा आवसे, तेने दाहड़े तारो सेड़ो बोड़ाय देसे।

\VS{12}उना दाहड़े ओस्‌सुर सी मिसर देस तक मिसर सी फरात नदी तक, एक दरीया सी दीसरे दरीया तक, एक बोयड़ा सी दीसरे बोयड़े तक रयने वाळा तारे जुळ आवसे।

\VS{13}पुन यो देस हेका रयने वाळान कामोन कारण उजड़लोत् रयसे।


\par }{\SH इसराएल पर परमेस्वरन दया
\par }
{\PP \VS{14}तु थारी लाकड़ी लीन आपसी मानसो क चराव, थारा वाटान गाडरा बुकड़ान क जो करमेलन जंगल मा अलग बठली छे; त्या वेगला वारान समान बासान आरु गीलाद मा चोर्‌या करे।

\VS{15}जसो की मिसर देस सी हामुक बाहर नीकाळ लायो, तव तु वीनछेळीयो काम देखाड़लो हुतो। तसोत् हामुक ओळी देखाड़ दे।

\VS{16}सब देस हेकी आखी ताकत क देखीन आपसी ताकत न वाराम लजवायसे; त्या आपसो मुय को हात सी सातसे, आरु हेनका कान्टा बेहरा हुय जायसे।

\VS{17}त्या घड़सान सारका धुळो चाटसे, आरु धरती पर रगड़ायनीया जनवारीयान तसा आपसा कीला मा रयीन बाहर नीकळसे; त्या हामरा परमेस्वर योहोवा न पास कापती जाईन आवसे, आरु त्या थार सी बीह जासे।

\VS{18}तारे सारको असो परमेश्वर काह छे जो पाप क माफ करे आरु हेका वाचला लोगहन क गुणाक ढाक देय? त्यो आपसी रीस क जलोम राखलो नी रये, काहकी त्यो दया सी खुस हुये।

\VS{19}त्यो हामरे पर ओळी दया करसे, आरु हामरा बुरायीन काम क रौंदळी देसे। तु हेनका पापोन क उंडला दरीया मा न्हाक देसे।

\VS{20}तु याकुबन वारा मा यी छाचाय, आरु अब्राहमन वारा मा दया पूरी करसे, जीनी कसम क तु वेगला वारान दाहड़ा सी लगाड़ीन अब तक हामरा आड़ा बुड़ा सी खाता आवला छे।

\par }