\NormalFont\ShortTitle{योहेजकेल}

{\MTB योहेजकेल नी किताब

\par }{\MT योहेजकेल कागळ्यु

\par }{\IMT उळखान

\par }{\IP योहेजकेलोन किपात इसराएलोन नास आरु पोछो बोनावनेन वाराम भोगवानो वोगे गोथी वातोन एक किपात छे। कागळीया योहेजकेलोन वाराम जो काहिन वी पोतु छे चो किपात मा गोथो आवे। हेरी भोगवानो वोगे गोथी वातोन सेवाकाय आखी 22 साल लोगुन चाली, 7 यीशुन आवनेन पेहेल 586 मा योरुसालेमोन नास गोथो पेहेल आरु 15 साल ओवतेन। आपसा दोरसोनोन जोवाब मा, योहेजकेल काजे घोनी चिजोक कोरने कोरीन जुरुड़ी होतो जो इसराएल साते होयनो होतो। एक उदाहरण पाठ 5 मा छे जो हेनाक आपसी डाडी काटने आरु झोटा काजे 3 वाटा (5 : 1) मा वाटने कोरीन कोवलो होतो, जेरेम लिखलो होतो कि योरुसालेमोन काय होयसे।

\par }{\IP योहेजकेलोन किपात तीन खास वाटा मा वाटलो छे; इसराएलोन नियाव, आड़े-धोड़े वावा देसोन नियाव, आरु इसराएल काजे पोछा बोनावनो। इनु आखा वाटा मा एक खास यी छे कि कोसी चिज हामु परमेश्वर काजे जानने कोरीन ओगो बोड़ावसे। योहेजकेल 60 गोथु जादा कावा इना बुलोक लिखलु छे, “तोत्यार चे सोमजी जासे की हांव योहोवा छे। चाहाय परमेश्वर नियाव कोर रोयु होये नीते इसराएल काजे पोछु बोनाय रोयु होय, हामु हेर वाराम आरु हुयो हामरे जु काय चाहाय रोयो, सीक सोकजे।”

\par }{\IOT योहेजकेलोन रुपरेखा:

\par }{\IO पाठ 1 गोथो 24 मा इसराएल पोर परमेश्वरोन नियावोन वाराम छे।

\par }{\IO पाठ 25 गोथो 32 मा परमेश्वर आड़े धोड़े वावा देसोन नियाव कोरे।

\par }{\IO पाठ 33 गोथो 48 मा योहेजकेल इसराएल काजे पोछो बोनावनेन वाराम भोगवाने वोगे गोथी वात कोरे।



\par }\ChapOne{1}{\SH परमेश्वर क वाराम योहेजकेल क पेहलो दर्शन
\par }
{\PP \VerseOne{1}ढेड़ वीस ने चोवथा मोहनान पाचवे दाहड़े, हांव बन्दियो क विच कोबार नदीन धड़े हुतो, तव् सोरोग उगड़ी गोयो, आरु हांव न परमेश्वर क दोरसोन देख्यो।

\VS{2}योहोयाकीन राजान बांदाय क पाचवे वोरीस क चोवथे मोहनेन पाचवे दाहड़ेन,

\VS{3}कोसदियो क देस मा कोबार नोंदी क धड़े, योहोवा क बुल बुजी क पुर्या योहेजकेल पुजारान यां पुग्यो: आरु योहोवा क ताकोत उना पोर उजेन्ती हुयी।


\par }{\PP \VS{4}जव हांव देखने लाग्यो, ती यो देख्यो कि उत्तर भेनी आंजी उठी, आरु आगठा पुठी मोटी आँजी आवी रय, आरु उना मोटला वादळा क च्यारु मेर विजाळो छे, जेरेसी आगठो रोह-रोह कोरीन विजळी सारको चोमकी रोयो छे।

\VS{5}तव् आगठा मा सी चार जिवधारिया सारका काहीन निकळ्या। हेनको रुप मानसो सारको हुतो,

\VS{6}पुन उना मा सी होरीकोन चार‍ चार मुय आरु चार चार पाखड़ा हुता।

\VS{7}हेनका पाय सुदा हुता, आरु हेनका पायोन पाटल्या पाडल्यान खुर्या जोसा हुता; आरु त्या झलकायता जाईन पीतळ क जसा चमकता हुता।

\VS{8}हेनका च्यारु मेर पाखड़ा क नेचा मानसो सारका हात हुता। हेनका चारुन मुय आरु पाखड़ा ओसा भातीन हुता:

\VS{9}हेनका पाखड़ा एक दिसरा सी भेसकायला हुता; त्या आपसा आपसा अगळ सुदात चालता हुता, आरु वोवता नी हुता।


\par }{\PP \VS{10}हेनका अगळ क मुयोन रुप मानसो सारको हुतो आरु हेनका च्यारो जेवड़्ये क मुय नाहरो सारको, डाख्र्‌यो क भेनी मुय बुईल सारको हुतो, आरु च्यारु क पछळ क मुय चिल्‌ला सारको हुतो।

\VS{11}हेनका मुय ओसाज हुता। हेनका मुय आरु पाखड़ा उपोर क भेनी ओलोग ओलोग हुता, होरीक जीवधारि क दुय दुय पाखड़ा हुता, जे एक दीसरा क पाखड़ा सी भेसकायला हुता, आरु दुय दुय पाखड़ा सी हेको डिल ढाकायलो हुतो।

\VS{12}त्या सुदा आपसा आपसा अगळुत चालता हुता; जेंखेर जीव जानो चाहतो हुतो, त्या तेंखेरुत जाता हुता, आरु चालता टेमे ववता नी हुता।


\par }{\PP \VS{13}जीवधारिया क रुप आगठा एने धपतली मशाल क सारको देखा पोड़तो हुतो, आरु त्यो आगठो जीवधारियो क विच एंखेर तिंखेर चालतो फिरतो मोटो विजाळो आपतो रोयो; आरु उना आगठा सी विजळी निकळी हुती।

\VS{14}जिवधारियोन क चालनो फिरनो विजळी सारको हुतो


\par }{\PP \VS{15}जव हांव जीवधारियो क देखतोत हुतो, ती देख्यो कि धरती पोर हेनका पास च्यार मुयोन गिनायोन ओनसारे, एक एक चाकटा हुता।

\VS{16}चाकटा क रुपो आरु घड़ाय ओसी हुती चे सोरोगोन सोनान मणी सारकी चोमोक रोया हुता। च्यारोन बोनावट एक जोसी हुती; बोनावट ओसी हुती, मानु एक चाकटा क धड़े दिसरो चाकटो होय।

\VS{17}चालते टेमे त्या आपसा च्यारु मेर चाल सोकता हुता, आरु चालने मा वोवता नी हुता।

\VS{18}उना‍ च्यारु चाकटा क घेरवीन बेसका मोटा आरु बीहाड़े ओसा हुता, आरु हेनका घेरा मा च्यारु मेर डुळात डुळा भोरायला हुता।

\VS{19}जोत्यार जीवधारिया चालता हुता, तव् चाकटा वी हेनका पुठी चालता हुता; आरु जव् जीवधारिया धोरती पोर सी उठतो हुता, तव चाकटा वी उठतो हुता।

\VS{20}जेंखेर जीव जानो चाहेय, तेंखेरुत त्या जाता, आरु चाकटा जीवधारियो क पुठी उठतो हुता; काहकी हेनको जीव चाकटा मा हुतो।

\VS{21}जव त्या चालता हुता तव ये वी चालता हुता; आरु जव् जव् त्या उबा होयता हुता तव् ये वी उबा होयता हुता; आरु जव् त्या धोरती पोर सी उठतो हुता तव‍ चाकटा वी हेनका पुठी उठतो हुता; काहकी जीवधारियो क जीव चाकटा मा हुतो।


\par }{\PP \VS{22}जीवधारियो क मुनका उपोर वादळा मोंडळी सारको काहीन हुतो जो बोरोफ क सारको बिहाड़े ओसो चोमेकतो हुतो, आरु त्यो हेनका मुनका उपोर वेरवायलो हुतो।

\VS{23}वादळामोंडळी क नेचो, हेनका पाखड़ा एक दिसरा भेनी सुदा खोरवायला हुता; आरु होरीक एक जीवधारि क दुय दुय आरु ओवी वी पाखड़ा हुता जेरेम सी डिल ढाँकायलो हुतो।

\VS{24}हेनका चालते टेमे हेनका पाखड़ा क पाखड़ान क ओवाज मेसे घोना सोटा पानी, ओळी घोनी ताकोतवाळी बुली, ओळी सेना क हालचाल सारकी समवायतली हुती; आरु जव् त्या उबा हयतला, तव् आपसा पाखड़ा टांग देता हुता।

\VS{25}ओळतेन हेनका मुनका उपोर जी वादळा मोंडळी हुती, हेका उपोर सी एक बुल समळाय पोड़तो हुतो; आरु जव् त्या उबा होयता हुता, तव् आपसा पाखड़ा टांग लेता हुता।

\VS{26}जीवधारियो क मुनका क उपोर वादळा मोंडळी हुती। हेका वादळा मोंडळी क उपोर राजगादी क सारको काहीन हुतो। यो राजगादी मानु नीलम दोगड़ा क बोनलो हुतो। राजगादी सारको एना जागा पोर कुदु बोठलो हुतो, एना पोर मानुस सारको थुड़ोक देखायतो हुतो।

\VS{27}हेका कड़्याम सी लीन उपोर भेनी मेसे चोमकावला पितळ सारको देखा पोड़्यो, आरु हेका धड़े आरु च्यारु मेर आगठा सारको देखा पोड़तो हुतो; ओळतेन उना मानुस क कड़्याम सी लीन नेचो भेनी वी मेसे काहीन आगठा सारको देखा पोड़तो हुतो; आरु हेना च्यारु मेर विजाळो हुतो।

\VS{28}जसो जेठवड़ीन दाहड़ा मा बाम देखाय पोड़तलो, तसोज च्यारु मेर क विजाळो देखा पड़तो हुतो।

\par }{\PP योहोवा क महिमा क रुप असोत हुतो। ओको देखीन, हांव मुयोन भुरसे हिट पोड़्यो, तव् हांव एक बुल समळ्यो जसो कुदु वात कोरतो हय।




\par }\Chap{2}{\SH परमेश्वर नी बुलावनो
\par }
{\PP \VerseOne{1}त्यो मारती कव्यो, “हे मनख्यान ओवलियाद, आपसा पायोन भुरसे उबो होय, आरु हांव तारसी वात कोरीस।”

\VS{2}जसोज त्यो मारेसी यो कव्यो, तसोज जीव न मारेम सोमायीन मारा पायोन भुरसे उबो कोर देदो; आरु ज मारे सी वात कोरतो हुतो हांव ओकी समळ्यो।

\VS{3}त्यो मारे सी कव्यो, “हे मनख्यान ओवलियाद, हांव तुखे इसराएलियो क पास एने लोड़ाय करनेवावा मुलकोन क पास मुकलो, जे मारे विरुद लोड़ाय कोरला छे; हेनका डाहडा आरु त्या वी आज क दाहड़े लगुन मारा विरुद्ध गुनु कोरता चाल्या छे।”

\VS{4}एनी पीढ़ी क लोगहन जेनका पास हांव तुखे मुकलो, त्या विनलाज्या आरु एक होट्या छे; पोरबु योहोवा ओसु कोवे।

\VS{5}आरु तु उना सी कोहजो, पोरबु योहोवा यो कोवे छे, एना सी त्या, जे लोड़ाय कोरनेवाळा घरानान छे, चाहाय त्या समळ्या नी समळ्या, ते वी त्या ओतरा जान लेसे कि हामरा वीच एक कागळ्यो होयलो छे।


\par }{\PP \VS{6}ऐ मनख्यान ओवलियाद, तु उना सी नी बिहजी; चाहाय तुके काटा, उंटकटारा आरु विछा क विच वी रोहनो पोड़े, ती वी हेनका बुल सी नी बिहनो; कोदाम त्या लोड़ायन्या घरल्यात होय, ती वी नी ते हेनका बुल सी बोहनो, आरु नी हेनका मुय देखीन तारो मोन काचो होय।

\VS{7}एकालिय चाहेय त्या समळे एने नी समळे; ते वी तु मारा बुल उना सी कोहनो, त्या ते मोटला लोड़ाख्या छे।


\par }{\PP \VS{8}“पुन हे मनख्यान ओवलियाद, जो हांव तारेसी कोहो, हेको तु समळी ले, उना लोड़ाख्यान घरानान जोसो तु वी लोड़ाख्या नी बोननो, जो हांव तुखे आपो, हेको मुय उघाड़ीन खाय ले।”

\VS{9}तव हांव निंगा कोर्‌यो की आरु काय देख्यो, कि मारे भेनी एक हात मारे भेनी छे आरु उना मा एक किपात छे।

\VS{10}हेको त्यो मारा अगळ उघाड़ीन खवळ्यो, आरु त्या दुयो ओखे लिखली हुती; आरु जे उनामा लिखलो हुतो, त्या कालापिली एने शोक आरु दुख सी भोरायला बुल हुता।




\par }\Chap{3}{\PP \VerseOne{1}त्यो मारेसी कव्यो, “हे मनख्यान ओवलियाद, जो तुखे जड़्यो छे हेको खाय ले; एने एनी किपात क खा, ती जाईन इसराएल क घराना सी वात कोर।”


\par }{\PP \VS{2}हांव आपसो मुय उघाड़्यो, आरु त्यो मेसे खाने क लिय किपात आप्यो।

\VS{3}त्यो मारे सी कव्यो, “हे मनख्यान ओवलियाद, यी किपात जो हांव आपो छे ओको जिरवी ले, आरु आपसो पेट भोर ले।” एने हांव न ओको खाय लेदो; आरु मारा मुय मा त्यो भावर सारको गुळो लाग्यो।


\par }{\PP \VS{4}त्यो मारे सी ओळी कव्यो, “हे मनख्यान ओवलियाद, तु इसराएल क घराना क पास जाईन हेको मारा बुल समळ।

\VS{5}काहकी तु काहनी कोसली बुली एने काठी बुलीवाळी जाति क पास नी मुकेलतु, पुन इसराएल क घराना क पास मुकल्यो जातो छे।

\VS{6}कोसली बुली एने काठी बुलीवाळी बेसकीत जाती क पास जो तारी वात समझ नी सकें, तु नी मुकलायतो। विनभुरसे कोदी हांव तुखे ओसा क पास मुकलतो ती त्या ताती समळता।

\VS{7}पुन इसराएल क घरानावाळा तारी समळने सी मोना कोरसे; त्या मारी वी समळने सी मोना कोरता छे; काहकी इसराएल क आखा घराना विनलाज्या आरु वातड़ा मोनोन छे।

\VS{8}देख, हांव तारा मुख क हेनका मुख अगळ, आरु तारा माथा क हेनान माथा क अगळ, वातड़ो मोन कोर देयो।

\VS{9}हांव तारा माथा क हीरा क सारको वातड़ो कोर देयो जो चकमक दोगड़ा सी वी वातड़ो होये; एकालिय तु हेना सी नी बिहजी, आरु नी हेनका मुय देखीन तारो मोन काचो होये; काहकी त्या लोड़ायन घोराना छे।”


\par }{\PP \VS{10}ओळी त्यो मारे सी कव्यो, हे मनख्यान ओवळीयाद, जोतरा बुले हांव तारे सी कोहो, त्या आखा काळजा मा राख आरु कानटा सी समळ।

\VS{11}“आरु उना केदड़ा क पास जाईन, जे तारा मुलकोन जातिन भाईस छे, उना सी वाते कोरजी आरु कोहजी, पोरबु योहोवा ओसो कोवे छे; चाहाय त्या समळे, एने नी समळे।”


\par }{\PP \VS{12}तव परमेश्वरन जीव न मेसे उठाड़्यो, आरु हांव आपसा पछळ मोटी घड़घड़ाहट क भेळ एक बुल समळ्यो हुयो कयो परमेश्वरन मोहिमा बोरकोत वावी छे।

\VS{13}आरु हेनका भेळुत उना जीवधारियो क पाखड़ान बुल, जो एक दिसरा सी लागला हुता, आरु उना भेळ क चाकटा क बुल आरु एक मोटी घड़घड़ाहट समळाय पोड़ी।

\VS{14}तव जीव मेसे उठाड़ीन ली गोय, आरु हांव काठा दुख सी भोरायलो होतो आरु मोनम धपतो जाईन चाली गुयो; आरु योहोवान ताकोत मारे मा समायली हुती;

\VS{15}आरु हांव उना केदड़ा क पास आया जे कोबार नोंदी क धड़े पोर तेलाबीब सोहरो मा रोहता हुता। आरु चाँ हांव सात दाहड़ा लगुन हेनका वीच दुखी होयीन बोठलु रोहु।


\par }{\SH राखवाळीयान रुप मा योहेजकेल न नेवाड़ु
\par }
{\PP \VS{16}सात दाहड़ा वित्या ने ओळतेन पोरबु योहोवा क यो बुल मारे पास पुग्यो,

\VS{17}हे मनख्या क ओवलियाद, हांव न तुख इसराएल क घराना क लिय फेरा देन्याक नेवाड़ कोरलो छे। जव जव तु मारा मुय क बुल समळसे, तव तव हेनको मारा भेनी सी चेतावनी आपजी।

\VS{18}कदाम हांव पापी सी कोहीस, तु छाचीन मोरीस, आरु कदाम यु हेनको नी चेतावनी नी आपीस, आरु नी हेनको आपसा भुंडी वाट छुड़ने क लिय चोकचोयु कोरीस की त्या चेतावनी समळीन आपसो जीव वाचाड़ लेये, ती, हे मनख्या, समळ, त्यो पापी आपसा भुडा कामो क लिदे ते मोरसेत, पुन हांव हेकी मोत क गुनु तारे सी लेखो लीस।

\VS{19}पुन कदाम तु पापीक चेतावनी आपे, आरु त्यो आपसा भुंडा काम आरु भुंडी वाट सी नी फीरे, ती त्यो ते आपसा भुंडा काम मा फोसलो होईन मोर जासे; पुन तु आपसा जीव क वाचाड़ीस।


\par }{\PP \VS{20}ओवी जव धोरमी लोगहन धोरोम सी फिरीन कुटिल काम कोरने लागे, आरु हांव हेनका अगळ ठुकर राखो, ती त्यो मोर जासे, काहकी तुन जो हेको नी चेतावनी आप्यो, एकालिय त्यो आपसा पाप मा फोसलो होईन मोरसे; आरु जे धोरोम क काम त्यो कोरलो होय, हेनो फोम नी राख्यो जासे, पुन हेनका लुहुय क लेखो हांव तारेसी लीस।

\VS{21}पुन कदाम तु धोरमी क असो कोविन चेतावनी आपे, की त्यो पाप नी कोरे, आरु त्यो पाप सी वाच जाय, ती त्यो चेतावनी क मानने क कारण छाचिन जिवतलो रोहसे, आरु तु आपसो जीव क वाचाड़ीस।


\par }{\SH योहेजकेल बुलने मा कोमजुर
\par }
{\PP \VS{22}पोरबु योहोवा क ताकोत मारे पोर होयी, आरु त्यो मारे सी कव्यो, “उठीन खयड़ा मा जा; आरु चां हांव तारे सी वात कोरीस।”


\par }{\PP \VS{23}तव हांव उठीन खयड़ा मा गुयो, आरु चाँ काय देख्यो, कि योहोवा क सेक जसो मेसे कोबार नदीन धोड़े, तसोज याँ वी देखा पोड़तो छे, आरु हांव मुयोन भुरसे हिट पोड़यो।

\VS{24}तव जीव न मारेम सोमायीन मेसे पायोन भुरसे उबो कोर देदो; ओळी त्यो मारे सी कोहने लाग्यो, जा आपसा घर क धड़े झपला बोंद कोरीन बठलो रोव।

\VS{25}हे मनख्यान ओवलियाद, देख, त्या लोगहन तुखे दुयड़ा सी हापकीन बाँदिन राखसे, आरु तु निकळीन हेनका वीच नी जावाये।

\VS{26}हांव तारी जीप तारा तालु सी लागाड़ीस; जेरेसी तु हुगु रोहिन हेनको लोड़नेवाळा नी होय, काहकी त्या लोड़ायन्या घोरानान छे।

\VS{27}पुन जव जव हांव तारे सी वात कोरो, तब तब तारा मुय क उघाड़िस, आरु तु उना सी असो कोहजी, पोरबु योहोवा असो कोवे छे, तु समळतो छे त्यो समळी ले आरु नी जो नी समळतो त्यो नी समळे, त्या ते लोड़ायन घराना छेत।




\par }\Chap{4}{\SH योरुसालेमोन घेराबोन्दी देखाड़नो
\par }
{\PP \VerseOne{1}हे मनख्यान ओवलियाद, तु एक इटड़ो चुट ले, आरु हेको आपसा अगळ मेक। ऐरे वाद, तु उना पोर योरुसालेम सोहोर क एक चित्र खींच ले;

\VS{2}तव हेको च्यारु मेर सी घेरवीन हेका विरुद्ध किलो बोनाव आरु हेका अगळ दमदमा बोंदा: आरु छावनी नाख, आरु हेका च्यारु मेर लोड़ायन तियारी लागाड़।

\VS{3}तव तु लुहड़ान तोवी लीन हेको लुहड़ा क भितड़ो मानीन आपसा आरु हेका सोहोर क वीच उबो कोर, तव आपसा मुय हेका अगळ कोरीन हेकी घेराबोन्दी कोर, एने रीते सी तु हेको घेरवीन राखजी। यो इसराएल क घराना क लिय सोहलानी कोवायसे।


\par }{\PP \VS{4}ओळी तु डाखरे कोड़ दीन इसराएल क घराना क ओधोरोम आपसा उपोर मेक, काहकी जोतरा दाहड़ा तु उना कोड़ लुटलु रोहिस, तोतरा दाहड़ा लगुन उना लोगहन क ओधोरोम क भार वेठतो रोहीस।

\VS{5}हांव न हेनका ओधोरोम क साल क सारका तारे लिय दाहड़ा टाकला छे, एने तीन सोव नब्बे दाहड़ा; होतरा दाहड़ा लगुन तु इसराएल क घोराना क ओधोरोम क भार वेठतो रोव।

\VS{6}जव ओतरा दाहड़ा पुरा होय जाय, तव तु जेवड़ु कोड़ दीन योहुदा क घराना क ओधोरोम क भार वेठ लेजो; हांव हेनका लिय वी आरु तारे लिय एक सोव वरीस क बोदले एक दाहड़ु एने चाळीस दाहड़ा टाकला छे।


\par }{\PP \VS{7}तु योरुसालेम क घेरवने क लिय हात उघाड़ीन आपसो मुय ओथू कोरिन हेनका विरुद्ध भोगवानो वोगे गोथी वात कोरजी।

\VS{8}देख, हांव तुसे दुयड़ा सी बाँदिस, आरु जव लगुन हेको घेरवनेन दाहड़ा पुरा नी होये तव तक तु कोड़ नि ली सोकीस।


\par }{\PP \VS{9}तु गँहव, जोव, सेम, मसुर, बाजरा, आरु कठिया गँहव, लीन एक टाहरा मा मेकीन उनासी रुटा बनवाड़्या कोरजो। जोतरा दाहड़ा तु कोड़ पोर लुटलो रोहिस, तोतरा दाहड़ा तीन सोव नब्बे दाहड़ा लगुन हेको खाया कोरजो।

\VS{10}जो भोजन तु खासे, हेको तुल तुलीन खाजी, एने दाहड़ीन एक पाव भोरीन खाया, आरु हेको टेम टेम पोर खानो।

\VS{11}तु पानी वी मापीन पीजी; एने एक लिटर। तु पानी वी टाकला टेमो मा पीजी।

\VS{12}जसो जोव क रुटा खाया जाये छे तसोज तु आपसा रुटा खाने। तु हेको मानसोन हागारोन कण्डा पोर लोगहन क डुला क अगळ सेकजो।


\par }{\PP \VS{13}योहोवा न कव्यो, ओस कोरीन इसराएल उना जातियो क विच आपसा आपसा रुटा दुर होयला सी खाया कोरसे, जाँ हांव हेको जोबरोन पुगाड़ीस।


\par }{\PP \VS{14}तव हांव न कव्यो, हाय, योहोवा परमेश्वर देख, मारो मोन कोदी विटळ नी हुयो, आरु नि ते मारा बचपन सी लीन हेमी लगुन आपसी मोत सी मोरीयाम एने फाड़ला ढुरोन मास खादो, आरु नी कुदा भातीन मांस मारा मुयोम कोदी गोयो छे।

\VS{15}पोरबु मारे सी कव्यो, वारु तारी विनता मेसे स्वीकार छे। तु मानसोन हागारोन कण्डान जागा पोर गाय क गुबर क कण्डा पोर आपसा रुटा सेकनो।


\par }{\PP \VS{16}पोरबु न मारे सी यो वी कोव्यो, हे मनख्यान ओवलियाद, देख, हांव योरुसालेम मा खानो पानीन आसरा काजे छेटो कोरीस; एकालिय चाँ क लोगहन तुल तुलीन आरु फिकुर कोर कोरीन रुटा खाया कोरसे; आरु माप मापीन आरु दुखी होईन पानी पिया कोरसे।

\VS{17}आरु एना सी हेनका रुटा आरु पानीन घटि होयसे; आरु त्या आखा की आखा घाबरायसे, आरु आपसा ओधोरोम मा फोसलो हुया सुख जासे।




\par }\Chap{5}{\SH झटा बुड़ीन योरुसालेम क नास क देखाड़नो
\par }
{\PP \VerseOne{1}हे मनख्यान ओवलियाद, एक निसानली तलवार ले, आरु हेको नावटान सारको पावड़ान काम मा लावीन आपसा मुनका आरु दाड़ी क झटा बुड़ नाख, तव तुलनेन काटो लीन छटान वाटो पाड़।

\VS{2}जव सोहोर क घेरवनेन दाहड़ा पुरा होये, तव सोहोर क धड़े एक तीहाई आगठा मा नाखिन धपाड़जी, आरु एक तिहाई क वाहवा मा उड़ावजी, आरु हांव तलवार हापकिन ओका पछळ चालाड़ीस।

\VS{3}तव इना मा सी इतराकसा झटा लीन आपसा छिंदरान कुरे बांदजी।

\VS{4}ओळी एनु मा सी इतराक सा लीन आगठा क वीचमा नाखजी कि त्या आगठा मा धप जाय, तव ओकाज मा सी एक भपकु भड़कीन इसराएल क आखा घराना मा जात रोहसे।


\par }{\PP \VS{5}हे पोरबु योहोवा ओसो कोवे छे: योरुसालेम ओसोज छे; हांव न हेको दिस रादेसोन क विच मा मेकलो, आरु त्या च्यारु धड़े देसो सी घिरायला छे।

\VS{6}त्यो मारा कायदा क विरुद काम कोरीन दिसरा मुलको सी जादा पाप कोर्या, आरु मारा कायदा क विरुद च्यारु धड़े क देसो क लोगहन सी जादा गुनु कोरला छे; काहकी त्या मारा कायदा क तुच्छ जान्या, आरु त्या मारी विधियो पोर नी चाल्या।

\VS{7}ओतरा कोरीन पोरबु योहोवा ओसो कोवे छे: तुमु लोगहन जे आपसा च्यारु धड़ेन जातियो सी जादा हुल्लड़ कोरे, आरु नी मारी विधियो पोर चालता, नी मारा कायदा क मानता आरु आपसा‍ च्यारु धड़ेन जातियो क कायदान ओनसारे वी नी कोर्या,

\VS{8}ओस कोरीन पोरबु योहोवा ओसो कोवे छे: देख, हांव आपसोज तारे विरुद्ध छे; आरु दिसरी जातियो क देखता हांव तारे वीच नियाय क काम कोरीस।

\VS{9}तारा आखा भुंनला कामो न कोरता हांव तारे वी ओसो कोरीस, जसो हेमी लगुन नी कोर्‌यो, आरु नी ओगो ओळी कोरीस।

\VS{10}एकालिय तारा विच पुर्या आपसा आपसा बास क, आरु बास आपसा आपसा पुर्यान मांस खासे; आरु हांव तुखेक डोन आपीस, ओवी जे मानसे वाच जासे, तिनुक हांव च्यारु मेर रिवन्या तिवन्या कोर दिस।


\par }{\PP \VS{11}आरु पोरबु योहोवा न यो बुल छे, कि मारा जीवन नु कोसोम, एकालिय कि तु न मारा चुखला जागा क आपसा आखा भुंनला मुरती आरु आखा भुनला कामो सी विटळ कोरलो छे, हांव तुख घोटाड़ीस, आरु तारे पोर दोयान निंगा नी कोरीस, आरु तारे पोर काहिन वी गीन नी कोरीस।

\VS{12}तारी एक तिहाई ते मोरली सी मोरसे, आरु तारा वीच भुख सी मोर मिटसे; एक तिहाई तारे आड़े धड़े तलवार सी मार्या जासे; आरु एक तिहाई क हांव च्यारु मेर तितर बितर कोरीस आरु तलवार हापकीन हेनका पछळ चालाड़ीस।


\par }{\PP \VS{13}ओस कोरीन मारी रीस कोम होयसे, आरु आपसी रीस उना पोर आखी भड़कावीन मेसे शांती जोड़से; आरु जव हांव आपसी जलजलाहट उना पोर पुरी रिती सी भोड़की पोड़ीस, तव त्या जान लेसे कि हांव योहोवात न जलन मा आवीन यो कोवलु छे।

\VS{14}हांव तुख च्यारु धड़ेन मुलुकोन वीच, आखा आवने जाने वाळा देखतात उजाड़ीस, आरु तारी नावधराई कोरावीस।


\par }{\PP \VS{15}“ओतरान कोरीन जव हांव तुसे रीस आरु रिसवाईन आरु बेसका तिखा रीसो भेळ डोन आपीस, तव तारा च्यारु मेर क जाती क अगळ नावधराई, ठट्ठा, भनाय, आरु भंगलाय होयसे, काहकी हांव योहोवा न यो कोहलो छे।

\VS{16}यो उना टेम मा होयसे, जव हांव उना लोगहन क नास कोरने क लिय तुमरे पोर बेसको तीखा तीर चालाड़ीस, तुमरे वीच काळ वोदाड़ीस, आरु तुमरा ओनोन काळ एने खाने काय नी जोड़से।

\VS{17}हांव तुमरा वीच काळ आरु जोंगली जोनवारे मुकलीस जे तुमुक विन ओवलियाद कोरसे; आरु मरी आरु लुहुय तुमरा वीच चालतो रोहसे; आरु हांव तुमरे पोर तलवार चालाड़ माँगीस, मेसे योहोवा न ओसो कोयो छे।”




\par }\Chap{6}{\SH परमेश्वरन लारे मुरती पुजान वाक काहाड़नो
\par }
{\PP \VerseOne{1}ओळी योहोवा क यो बुल मारे यां पुग्यो:

\VS{2}“हे मनख्यान ओवलियाद, आपसो मुय इसराएल क बोयड़ा क भेनी कोरीन हेका विरुद्ध नबुवत कोर,

\VS{3}आरु कय, हे इसराएलन बयड़ा, पोरबु योहोवा क बुल समलु! पोरबु योहोवा टेकड़ा आरु बोयड़ा सी, आरु नाळा आरु घाटी गोथु ओसु कोवे: देखु, हांव तुमरे पोर तलवार चालाड़ माँगीस, आरु तुमरा पुजा क उँचा जागा क नास कोरीस।

\VS{4}तुमरी वेदी उजड़से आरु तुमरा दाहड़ान मुरतिया तुड़ाय जासे; आरु हांव तुमरे मा सी मोरला माईन क तुमरा मुरत्यांन अगळ नाख दीस।

\VS{5}हांव इसराएलियो क शव क हेनकी मुरतियो क अगळ मेकीस, आरु हेनका हाड़का क तुमरा वेदियो क आड़े धोड़े वेरवी दिस।

\VS{6}तुमरा जोतरा बोसाड़ला सोहोर छे, त्या आखा ओसा उजाड़ जासे, कि तुमरा पुजान उँचा जागा वी उजाड़ होय जासे, तुमरा वेदियाँ उजड़ी जासे आरु हिट पाड़से, तुमरा मुरतिया जात रोहसे आरु तुमरा दाहड़ान मुरतिया काटाय जासे: आरु तुमरी आखी कारीगरी मिटाय जासे।

\VS{7}तुमरे वीच मोरलात पोड़से, आरु तुमु जान लेसु कि हांव योहोवा छे।”


\par }{\PP \VS{8}“ती वी हांव कोतोरक वाचाड़ीन राखीस। एकालिय जव तुमु देस देस मा खोरवाय जासु, तव मुलको मुलकोनक वीच तुमरा काहीन लोगहन तलवार सी वाच जासे।

\VS{9}त्या वाचला लोगहन, उना जातियो क विच, जेनुमा त्या बाँदाय होय जासे, मेसे फोम कोरसे; आरु यो वी कि हामरो व्यभिचारी काळजो योहोवा सी कोसो छेटो गयलो छे, आरु व्यभिचारीणी सारकी हामरा डुळा मुरतीयो पोर कोसी लागली छे, जेरेसी योहोवा क मोन टुटलो छे। एने रिते सी उना भुंनला कारण, जो त्या आपसा आखा भुनला काम कोरीन कोरला छे, त्या आपसा निंगा मा भुंनला कोहायसे।

\VS{10}तव त्या जान लेसे कि हांव योहोवा छे, आरु हेनकी आखी नुकसानी कोरने क हांव जो यो कोयो छे। चो वायेत नी कोयो।”


\par }{\PP \VS{11}पोरबु योहोवा ओसो कोवे छे: “आपसा हात मारीन आपसा पाय नाखीन कोह, इसराएल क घोराना क आखा भुंनला कामो पोर थु! थु! काहकी त्या तलवार, भुख, आरु मोरी सी नास होय जासे।

\VS{12}जो छेटो होय त्यो मोरीस सी मोरसे, आरु जो धड़े होय त्यो तलवार सी मार नाख्यो जासे: आरु जो वाचीन सोहोर मा रोहता होईन घेरो जाय, त्यो भुकलोत मोरसे। ओस करीन हांव आपसी जलजलाहट उना पोर आखे रीते सी उतारीस।

\VS{13}जव होर एक उचा बोयड़ा आरु बोयड़ा क होर एक चोटी पोर, आरु होर एक निळा झाड़ क नेचा, आरु होर एक जादा अंजीर झाड़न साहवा मा, जाँ जाँ त्या आपसी आखी मुरत क सुखदायक गंदायन्या तेल चोड़ावे छे, चाँ हेनका मोरला लोगहन आपसी वेदी क आड़ेधोड़े आपसी मुरत क विच मा पोड़ रोहसे; तव तुमु लोगहन जान लेसु की हांव योहोवा छे।

\VS{14}हांव आपसा हात हेनका विरुद्ध वोदाड़ीन उना देस क आखा घोरो भेळ जोंगोल सी लीन रिबला सोहोर लोगुन उजाड़ कोर दिस। तव त्या जान लेसे कि हांव योहोवा छे।”




\par }\Chap{7}{\SH इसराएलोन चेहलो टेम साते छे
\par }
{\PP \VerseOne{1}पोरबु योहोवा क यो बुल मारे पास पुग्यो,

\VS{2}“हे मनख्यान ओवलियाद, समळ। पोरबु योहोवा इसराएल क धोरतीन वाराम ओसो कोवे छे: कि नास हुयो; च्यारु खुना भेळ देस क नास आय गयलो छे।

\VS{3}ए इसराएल, सोमोव। तारो चेहलो वी आय गयो आरु हांव आपसा रीस तारे पोर भड़काविन तारा चालचालोन ओनसारे तुसे डोन आपीस; आरु तारा आखा भुंनला कामोन फोव तुसे आपीस।

\VS{4}मारी गिनोन निंगा तारे पोर नी होयसे, आरु नी हांव गीन नी कोरो, आरु जव लगुन तारा भुंनला पाप तारेम बोनला रोहसे तव लगुन हांव तारा चालचलन क फोव तुसे आपीस। तव जान लेसे कि हांव योहोवा छे।


\par }{\PP \VS{5}“पोरबु योहोवा ओसो कोवे छे: पिड़ा क वाद पिड़ा! देख, तारे पोर पीड़ा आवे छे।

\VS{6}चेहलो आय गयलो छे, आखान चेहलो आवलो छे; त्यो तारे विरुद्ध जागलो छे। देखु, त्यो आवेत।

\VS{7}हे देसम रोहन्या, तारे लिय चक्र फिर चुक्यो, टेम आय गयो, दाहड़ा धड़े छे; बोयड़ा पोर खुशीन बुलन दाहड़ा नी, हुल्लड़न होयसे।”


\par }{\PP \VS{8}हेमी थुड़ाक दाहड़ा मा हांव आपसी जलजाहट तारे पोर भोड़कावीस, आरु तारे फोर आखो कोप उथलावीस आरु तारा चालचलन ओनसारे तुखे डोन आपीस। तारा भुंनला कामोन फोव तुसे भुगताड़ीस।

\VS{9}मारी गिनोन निंगा तारे पोर नी होयसे आरु नी हांव तारे पोर गीन नी कोरीस हांव तारा चालचलन क फोव तुसे भुगताड़ीस, आरु तारा भुंनला पाप तारे मा बोनला रोहसे। तव तुमु जान लेसु कि हांव योहोवा डोन आपने वाळो छे।


\par }{\PP \VS{10}“देखु, उना दाहड़ा, त्या आवेत छे! चक्र फिर चुक्यो, लाकुड़ फुग गोय, डाहवाय फुलो छे।

\VS{11}लोड़ाय वोदती वोदती पापोन डोन बोन गुयो; उना मा सी काहीन नी वाचसे, आरु निजी हेनकी गोड़दी, नी हेनका धोन मा सी काहिन रोहसे: आरु नी उना मा सी कुदान लिय विलाप समळाय से।”


\par }{\PP \VS{12}टेम आय गुयो, दाहड़ा धड़े आय गुया छे; नि ते मुले लेनेवाळा खुशी कोरे आरु नी वेचने वाळा शोक कोरे, काहकी हेनकी आखी गोड़दी पोर रीस भोड़की उठलो छे।

\VS{13}चाहाय त्या जिवतला रोहे, तेवी वेचायली चिज क पास कोदी पोछो नी जोड़से; काहकी दर्शन नी यी वात देसन आखी गोड़दी पोर घोटसे, कुदु नी पोछो आवसे; कुय वी मानुस जो ओधोरोम मा जिवतला रोहे छे, ताकोत नी धोर सोकसे।


\par }{\PP \VS{14}“त्या नरसिंगा फुँक्या आरु आखो काहीन तियार कोर देदो; पुन लोड़ाय मा कुय नी जातो काहकी देसन आखी गोड़दी पोर मारी रीस भोड़की छे।”


\par }{\SH इसराएलन पापोन डोन
\par }
{\PP \VS{15}“सोहोरोन खोयड़े वेरीन तलवार टांगाय रोय, आरु सोहोर क धड़े महामारी एने काळन साहळो छे। जे सोहोर क खयड़े खयड़ा मा छे, त्या वेरीन तलवार सी मोत क घाट उतार जातो छे: आरु जे सोहोर क धोड़े छे, हेनको महामारी आरु काळ खाय जाये छे।

\VS{16}जे मानसे तलवार, महामारी आरु काळ सी वाच जाता छे, त्या बोयड़ा पोर ढास जाता छे। ये वाचला लोगहन ओसा छे मानु घाटो रोहनेवाळा पेरवा। होरीक वाचला मानसे आपसा आपसा ओधोरोम क लिय शोक मोनाय रोया छे।

\VS{17}हेनका हात मा ताकोत नि रोयो। बिक सी हेनका पाय कोमजुर छे;

\VS{18}त्या पोसतावो करने क लिय कोड़्या मा गोंटान छिंदरा पेहरीन। आतंक न हेनको ढाक लेदो छे। हेनका चेहरा सी ग्लानी टोपोक रोय। हेनका पोसतावान कारन आपसा मुनका क बुड़ देसे।

\VS{19}त्या आपसी चाँदी वाटो मा नाख देसे, आरु हेनका सोना विटळ कोहायसे; योहोवा क जलन क दाहड़ा हेनका सोना चाँदि हेनको नी वाचाड़से, नी उनासी उनाक जिव निरसो होयसे, नी हेनको पेट भोरायसे। काहकी त्या हेनका ओधोरोम क ठुकर क कारण होयला छे।

\VS{20}झुटा शान-सोकत क लिय त्या एना सोना चाँदी क गोहना बोनावता हुता। सोना-चाँदि सीत त्या घाड़ायीन मुरतिया आरु दिसरा घाड़ायन चिजे बोनावला हुता, एकालिय हांव एना सोना चाँदि क विटळ चिज बोनाय दिस, ओतरान कोरता हांव हेन्दरे जुगु विटोव चिज मेकीस।


\par }{\PP \VS{21}“हांव यो सोनो चाँदि पारकान हातोम लुटोन रुप मा आप दिस। आखी कळी क भुण्डला हको लुट लेसे आरु सोना चाँदीन मुरतिया क विटोळ कोर देसे।

\VS{22}ओतरोत नी, हांव उनासी आपसो मुय फेरवी लीस, ताकि विधर्मी मारा मन्दिर रुपी भंडारन जागा मा भोरायसे, आरु हेको विटोळ कोर देसे।


\par }{\PP \VS{23}“त्या हेको खाली कोर देसे। आखा देस आरु योरुसालेम सोहोर लुहुयवाळो आरु लोड़ायन्या कामोन सी भोराय गुयो छे।

\VS{24}एकालिय हांव राजोम आखा भुनला मुलुक क भोड़कावीस कि त्या इसराएल पोर लोड़ाय कोरे। त्या आवसे, आरु इसराएलियो क घोरो पोर होक कोर लेसे। ओसो हांव हेन्दरी मोटाय घाड़ाय क धुळा मा मिलाय दीस, आरु हेनका चुखलो जागो विटोळ होय जासे।

\VS{25}सत्यनास होयने पोर छे, तव हेरने पोर वी हेनको शांती नी जोड़से।

\VS{26}पिड़ा पोर पीड़ा आवसे आरु उड़ती जाईन वातो पोर वात समवायसे; आरु लोगहन कागळीया सी दर्शन नी वात पुछसे, पुन पुजारा क पास सी वेवोस्थान, आरु डाहलाक पास सी सम्मति आपनेन ताकोत जाती रोहसे।

\VS{27}राजा ते शोक कोरसे, आरु रईस उदास सारको छिंदरा पेहरसे, आरु देस क लोगहन क हाथ ढिला पोड़से। हांव हेनका चलन क ओनसारे हेनाका सी वेवहार कोरीस, आरु हेनकी कोमाय क सारको हेको डोन आपीस; तव त्या जान लेसे कि हांव योहोवा चे।”




\par }\Chap{8}{\SH परमेश्वरन वाराम योहेजकेल को दुसरो दोरसोन
\par }
{\R (8:1-10-22)

\par }{\SH योरुसालेम मा मुरती पुजा
\par }
{\PP \VerseOne{1}ओळी छोटवे वरीस क छोटवे मोहनान पाँचवे दाहड़े को जोत्यार हांव आपसा घोर मा बठ्यो हुतो, आरु यहुदियो क डाहला मारे अगळ बोठला हुता। तेने टेमे पोरबु योहोवान ताकोत मारेम आवी।

\VS{2}तव हांव देख्यो कि आगठा सारको एक रुप देखा पोड़्यो, हेको कोड़्या सी नेचले धोड़े आगठो छे, आरु हेका कोड़्या सी उपोर पीतळ सारको चोमकी रोयो हुतो।

\VS{3}त्यो हात ओगो कोरीन मारा मुनकान झोटा धोरियो; आरु जीव न मेसे कळी आरु वादळा क विच मा चुटीन परमेश्वर को देखाड़ला दोरसोन मा योरुसालेम क मन्दिर क धड़े, आँगना क उना झोपला क धोड़े पुगाड़ देदा जेरो मुय बोखेवरे भेनी छे; आरु जिनामा उना घाड़ायीन मुरती को जागो हुतो हेका कारण सी घाड़ाय जागे।

\VS{4}ओळी चाँ इसराएल क परमेश्वर क सेक तसोज हुतो जसो हांव कोबार नोंदीन कातरे देख्यो हुतो।


\par }{\PP \VS{5}त्यो मार सी कयो, “हे मानुसोन ओवलियाद, आपसा डुळा बोखेवरे भेनी देख।”अत: हांव आपसा डुळा बोखेवरे भेनी कोरीन देख्यो कि वेदी क झपला क बोखेवरे भेनी उना भोरायनीया झोपला मात त्यो घाड़ायन मुरती बोनायो।

\VS{6}तव त्यो मार सी कयो, “हे मानुस नी ओवलियाद, काय तु देखे छे कि ये काय कोर रोया? इसराएल क घोराना कायत मोटा घाड़ायीन काम याँ कोरतला, कि हांव आपसा चुखला जागा सी छेटा होय जाम; पुन तु एना सी वी जादा घाड़ायीन काम देखसे।”


\par }{\PP \VS{7}तव त्यो मेसे आँगना क झपला पोर ली गुयो, आरु हांव देख्यो, कि भितड़ा मा एक डुचो छे।

\VS{8}तव त्यो मार सी कयो, “हे मानुस नु ओवलियाद, भीतड़ाक फुड़,” एकालिय हांव भितड़ा क फुड़ीन काय देख्या की एक झपलो छे।

\VS{9}त्यो मार सी कयो, “धड़े जाईन देख कि ये लोगहन यां कोसा कोसा आरु बेसका घाड़ायीन काम कोर रोया।”

\VS{10}हांव धड़े जाईन देख्यो कि च्यारु धड़ेन भितड़ा पोर भाति भातिन रेंगनेवाळा जिवे आरु घाड़्च्या जोनवारोन चित्र, आरु इसराएलियो क लारे पुजायनेवाळा देवी देवताओं क चित्र बनावला छे!

\VS{11}इसराएल क घोरानान डाहला मा गोथा सोत्तोर मानसे जेनका वीच मा सापान क पुर्‌यो याजन्याह वी छे, त्यो उना चित्रो क अगळ उबो छे, आरु होरीक मानु आपसा हात मा धूपदान लीन छे, आरु धूप क धुवाड़ा क वादळान गोंदाय उठ रोय।

\VS{12}तव त्यो मार सी कयो, “हे मानुसन ओवलियाद, काय तु न देख्यो कि इसराएल क घराना क डाहला आँधरला मा आपसा पुजान घोरोम काय कोर रोया? ये कोवे धे, कि पोरबु हामुक नी देखतो। त्यो ते हामरा देस क छुड़ीन चाली गुयो छे।”

\VS{13}ओळी त्यो मार सी कयो, “तु एनु सी आरु वी जादा घाड़ायीन काम देखीस जो त्या कोरे।”


\par }{\PP \VS{14}तव त्या मेसे योहोवा क भवन क उना झपला क पास ली गुया जे बोखेवरे भेनी हुतो आरु चाँ बायरा बोठला तम्मुज देवता जुबु रोड़ रोया हुता।

\VS{15}तव त्यो मार सी कयो “हे मानुस नी ओवलियाद काय तुन यो देख्यो? ओळी एना सी वी मोटा घाड़ायीन काम तु देखीस।”


\par }{\PP \VS{16}तव त्यो मेसे योहोवा क भवन क धड़े आँगना मा ली गुयो: आरु चाँ योहोवा क भवन क झपला क पास मन्डप आरु वेदी क विच थुड़ाक पोच्चीस मानसे आपसा वासाक योहोवा क भवन न आरु आपसो मुय उगेनवे भेनी कोरला हुता; आरु त्या उगेवने भेनी दाहड़ा क वांद रोया हुता।


\par }{\PP \VS{17}तव त्यो मार सी कयो, “हे मानुस नु ओवलियाद, काय तु न यो देख्यो? काय योहुदा क घराना जुगु घाड़ायीन काम कोरनो जो त्या याँ कोरे नानी वात छे? त्या आपसा देस क घाड़ाय सी भोर देदा, आरु ओळी यास आवीन मेसे रीस देवाड़े। पुन त्या मानु मुय बोनावीन मेसे वेला पाड़े।

\VS{18}एकालिय हांव वी रीसवायला सारको काम कोरीस, नी हांव गीन कोरो। मारा डुळा सी सातायीन त्या ढासी नी सोके। त्या उचा बुल सी मेसे आयड़से ती वी हेनकी विनत नी सोमळो।”




\par }\Chap{9}{\SH योरुसालेम काजे डोन आपनो
\par }
{\PP \VerseOne{1}ओळी त्यो मार कानटा मा उचा बुल सी आयड़ीन कयो, “सोहोर क आदाकारी क आपसा आपसा हात मा नास कोरनेन होतियार लीन धड़े आवु।”

\VS{2}एना पोर छव मानसे बोखवरे भेनी उपेरला झपलान वा सी आपसा हात मा मारनेन होतियार लिन आया; आरु हेनका वीन सोनोन छिंदरा पेहरला, कोड़्या मा लिखनेन दवात बाँदला एक आरु मानुस हुतो; आरु त्या आखा भवन क धड़े जाईन पीतळ क वेदी क धड़े उबो हुयो।


\par }{\PP \VS{3}तव इसराएल क परमेश्वर क सेक करुब, पोर सी, जेनका उपोर त्यो रोया कोरतो हुतो, भवन क डेवढ़ी पोर उठ आयो हुतो; आरु त्यो उना सोनोन छिंदरा पेहरला मानसो क जे कोड़्या मा दवात बाँदला हुता, आयड़िया।

\VS{4}आरु योहोवा न उना सी कोयु, “एना योरुसालेम सोहोर क धड़े ओथान ओथा जाईन जोतरा मानसे उना आखा घाड़ायन कामोन कारन जे उनामा कोरे, दोम भोरता आरु दुखन कोरता आयड़े, हेनका माथा पोर सोहलानी लागाड़ दे।”

\VS{5}तव त्यो मारा समळतेन दिसरा सी कयो, “सोहोर मा हेनका पोछोळ चालीन मारता जावु; कुदा पोर गीन नी कोरनो आरु नी एक वी मानुस तुमरा डुळा सी वाचीन ढासनो नी जुवे

\VS{6}डाहला, जुवान, कुवारला, बाळ-बोच्‌चा, बायरा, आखाक मारीन नास कोरु, पुन जिना कुदा मानसोन माथा पोर ची सोहलानी होय, हेका धड़े नी जानो। मारा चुखला जागात सी शुरु कोरु। आरु त्या उना डाहला सी शुरु कोर्या जे परमेश्वरन भवनन अगळ हुता।”


\par }{\PP \VS{7}ओळी त्यो उनासी कयो, “भवन काजे विटोळ कोरु, आरु आँगनाक धोड़ो सी भोर देवु, चालु, खोयड़े निकळु।” तव त्या निकळीन सोहोर मा मारने लाग्या।


\par }{\PP \VS{8}जव त्या मार रोया हुता, आरु हांव एखलु रोय गुयो, तव हांव मुयोन भुरसे हिट पोड़्यो आरु आयड़ीन कयो, “हाय पोरबु योहोवा! काय तु आपसी रीस योरुसालेम पोर भड़कावीन इसराएल क आखा वाचला वी नास कोरीस?”


\par }{\PP \VS{9}तव त्यो मार सी कयो, “इसराएल आरु योहुदा क घराना क भुनला काम बेसका जादात छे, याँ लगुन कि आखो देस लुहुय सी भोराय गुयो छे, आरु सोहोर पाप सी भोराय गुयो छे। काहकी त्या कोवे छे, योहोवा न कळी को छुड़ देदो आरु योहोवा काय नी देखतो।

\VS{10}एकालिय हांव हेनका कामोन फोव हेनकाज माथा पोर आपीस। हामं उना पोर गीनोन निंगा नी कोरीस। एक वी मानुस मारा डुळा सी वाचीन डासी नी सोकसे।”


\par }{\PP \VS{11}तेने टेमे हांव देख्यो कि, जेरा कोड़्या मा लिटोन सांयोन डोब्बी बांदलो हुतो, यी खोबोर लायो, “पोरबु, जसो तु मेसे हुकुम आपलो हुतो, तसोज हांव कोर देदो।”




\par }\Chap{10}{\SH परमेश्वरन सेक योरुसालेमोन मन्दिर सी निकळी जानो
\par }
{\PP \VerseOne{1}हांव डुळा उचा कोर्‌यो आरु यो देख्यो: करुब, मुनका उपोर वादळामोण्डळी छे, आरु एनु वादळामोण्डळी मा राजगादी सारको काहीन छे, जो नीलमणि सारको चोमकी रोयो।

\VS{2}ओळी योहोवा न उना सोनोन छिंदरा पेहरला मानुस सी कयो, “फिरनेवाळा चाकटा क विच करुब, क नेचो जा आरु आपसी दुयो मुठोक करुब, क वीच क अंगारा सी भोरीन सोहोर पोर खोव्‌वी दे।”

\par }{\PP त्या मार देखता देखता हेनका विच मा गोयो।

\VS{3}जव त्या मानसे धड़े गुया, तव त्या करुब, भोवनोन दोखेवरो उबो हुतो; आरु वादळो आँगना मा भोरायलो हुतो।

\VS{4}तव योहोवान सेक करुब, क उपर सी उठीन भवन क पोयड़ी पोर आय गुयो: आरु वादळो भवन मा भोराय गुयो; आरु त्यो आँगनो योहोवान ताकोतन विजाळा सी भोराय गुयो।

\VS{5}करुब, क पाखड़ा क बुल खयड़े आंगनाम लगुन समळाय देदो हुतो, त्यो ताकोतवाळो परमेश्वर क बुलनेन सारको बुल हुतो।


\par }{\PP \VS{6}जब त्यो सोनोन छिंदरा पेहरला मानुस क फिरने क धड़े करुब, क वीच मा सि आगठो लेने हुकुम आप्यो, तव त्यो हेनका विच मा जाईन एक चाकटा क धड़ उबो हुयो।

\VS{7}तव करुब, क वीच सी एक करुब, न आपसो हात ओगो करीन, उना आगठा मा सी जो करुब, क बिच मा हुती, काहिन चुटीन सोनोन छिंदरा पेहरला मानुस क मुठ मा आप देदो; आरु त्यो हेको लीन खयड़े चाली गुयो।

\VS{8}करुब, क पाखड़ा क नेचा ते मानसोन हात सारको काहिन देखा पोड़तो हुतो।


\par }{\PP \VS{9}तव हांव देख्यो कि करुब, क धड़े चार चाकटा छे: एक एक करुब, क धड़े एक चाकटो छे। चाकटा क रुप रंग किमती दोगड़ा सारको चोमोकन्यो छे।

\VS{10}आखा चाकटा रुप, च्यारु एक सारका देखायतला, जोसा एक चाकटा क वीच दुसरो चाकटो होय।

\VS{11}चालनेन टेमे त्या आपसी च्यारु अलंगो क ताकुत सी चालतला छे: आरु चालते टेमे वोवतला नी, पुन जेंखेर हेनको मुनको रोहतलो त्या तेंखेरुत हेका पछळ चालतला छे आरु चालते टेमे त्या ववतला नी।

\VS{12}हांव देख्यो कि करुब, क आखो डीलोम वासो, हात आरु पाखड़ा मा एने हेनका धड़ेन चाकटा मा वी आखा भेनी डुळा डुळा छे।

\VS{13}मार सोमवता एनु चाकटाक चक्कर कोयो, फिरनेवाळा टायरा।

\VS{14}एक एकोन च्यार‍ च्यार मुय हुता: एक मुयोन ते करुब, सारको, दुसर मुय मानसो सारको, तीसरो मुय नाहरो सारको, आरु चवथो मय घुवोड़ चिल्‌ला सारको।


\par }{\PP \VS{15}करुब, भुमी पोर सी उठ गुया। ये त्यात जीवधारि छे, जे हांव न कोबार नोंदी क पास देख्यो हुतो।

\VS{16}जब जब त्या करुब, चालता हुता तब तब त्या चाकटा हेनका पास पास चालता हुता; आरु जव जव करुब, कळ पोर सी उठने क लिय आपसा पाखड़ा उठावतला तव तव चाकटा हेनका पास सी नी वोवता हुता।

\VS{17}जव त्या उबा होयतला तव ये वी उबा होयतला हुता। आरु जव त्या उठतो तव ये वी हेनका भेळ उठतो हुता; काहकी जिवधारियो क जीव एनुम रोहती हुती।

\VS{18}योहोवान सेक भवन क पाटड़ी पोर सी उठीन करुब, क उपोर बोस गोयो

\VS{19}तव करुब, आपसा पाखड़ा चुटीन मार देखता देखता कळी पोर सी उठीन निकळी गुया; आरु चाकटा वी हेनका भेळ भेळ गुया, आरु त्या आखा योहोवा क भवन क उगेनले झपला मा उबा हुय गुया; आरु इसराएल क परमेश्वर क सेक क हेनका उपोर बोस रयो।


\par }{\PP \VS{20}ये त्यात जीवधारि छे जे हांव न कोबार नोंदी क पास इसराएल क परमेश्वर क नेचो देखलो हुतो, आरु हांव न जान लेदो कि त्या वी करुब, छे।

\VS{21}एक एक क चार मुय आरु च्यार पाखड़ा आरु पाखड़ा क नेचा मानसो सारका हात वी हुता।

\VS{22}हेनका मुखो क रुप त्यो छे जे हांव कोबार नोंदी क धड़े देखलो हुतो। हेनका मुख काय पुन हेनका आखा डिल वी तसोज हुतो। त्या सुदा आपसा आपसा ओगळुत चालता हुता।




\par }\Chap{11}{\SH योरुसालेमन वाक
\par }
{\PP \VerseOne{1}तव आत्मा ने मेसे उठाड़ीन योहोवा न भवन क उगेनला झपला क धड़ जेको मुय उगेनले भेनी छे, पुगाड़ देदो; आरु चाँ हांव न काय देख्यो, कि झपलात मा पच्चीस मानसे छे। हांव हेनका वीच अज्जुर क पुर्‌यो याजन्याह क आरु बनायाह क पुर्‌यो पलत्याह क देख्यो, जो प्रजा क डाहलो हुतो।

\VS{2}तव त्यो मार सी कयो, “हे मानुस नु ओवलियाद, जे मानसे एना सोहोर मा भुनलो कोरनेन आरु भुनलो कोरनेन विचार कोरता होय त्या येज छे।

\VS{3}ये कोवे छे, घर बनावने क टेम धड़े नी, यो सोहोर हांडो आरु हामु उनामा क मास छे।

\VS{4}एकालिय हे मानुस क ओवलियाद, एनका विरुद्ध भोगवानो वोगे गोथी वात देखाड़, भोगवानो वोगे गोथी वात।”


\par }{\PP \VS{5}तव योहोवा क जीव मार पोर उतरीयो, आरु मार सी कयो, असो कोह, योहोवा असो कोवे छे: हे इसराएल क घोराना, तुमु ओसाज कोहला छे: जो काहीन तुमरा मोनोम आवे छे, ओको हांव जानो छे।

\VS{6}तुमु ते एना सोहोर मा बेसका मार नाखला पुन हेका वाटोक धोड़ो सी भोर देदला छे।


\par }{\PP \VS{7}“ओस कोरीन पोरबु योहोवा असो कोवे छे: जेनु मानसोक तुमु एनाम मार नाखला छे, हेनका शव एना सोहोररुपी हांडाम क मांस छे: आरु तुमु एका वीच सी निकळी जासु।

\VS{8}तुमु तलवार सी बिहता होय, आरु हांव तुमरे पोर तलवार चालाड़ीस, पोरबु योहोवान यो बुल छे।

\VS{9}हांव तुमुक एरेम सी निकाळीन पारकादेस क हात मा कोर देसु, आरु तुमुक डोन आपाड़ीस।

\VS{10}तुमु तलवार सी मारीन पाड़सु, आरु हांव तुमरा डोन इसराएल क देस क काकड़ पोर चुकाड़ीस; तव तुमु जान लोसु कि हांव योहोवा छे।

\VS{11}यो सोहोर तुमरे जुगु हंडा नी बोनसे, आरु नी तुमु एनामा क मास होयसु; हांव तुमरा डोन इसराएल क देस क काकड़ पोर चुकाड़ीस।

\VS{12}तव तुमु जान लेसु कि हांव योहोवा छे; तुमु ते मारा कायदा पोर नी चाल्या, आरु मारा कायदा क तुमु नी मान्या; पुन आपसा च्यारु भेनीन मुलुकोन रितियो पोर चाल्या होय।”


\par }{\PP \VS{13}हांव ओस कोरीन भोगवानो वोगे गोथी वात कोर रोयो हुतो किक बनायाह क पुर्‌यो पलत्याह मोर गुयो। तव हांव मुयोन भुरसे हिट पोड़्यो उचा बुल सी आयड़ी उठ्यो, आरु कयो, “हाय पोरबु योहोवा, काय तु इसराएल क वाचला क सत्यानास कोर नाखसे?”


\par }{\SH बांदाय मा गोयला लोगहन क परमेश्वर क वायदो
\par }
{\PP \VS{14}तव योहोवा क यो बुल मार पास पुग्यो,

\VS{15}“हे मानुस नु ओवलियाद, योरुसालेम क निवासियो न तारे धड़े भास्यो सी, पुन इसराएल क आखा घराना सी वी कहलो छे कि तुमु योहोवा क पास सी छेटा होय जावु, यो देस हामरा होक मा आप देदलो छे।

\VS{16}कदाम तु उना सि कोवे, पोरबु योहोवा असो कोवे छे: हांव तुमुक छेटा छेटान मुलको मा बसाड़ियो आरु देस देस मा वेरावेर कोर देदो छे, तेवी जिना देसो मा तुमु आवला होय, उना मा हांव आपसो तुमरे लिय थुड़ाक दाहड़ा लगुन चुखला जागाम रोहिस।

\VS{17}एकालिय उनासी कोह, पोरबु योहोवा असो कोवे छे: हांव तुमुक मुलुक मुलुकोम क लोगहन क विच मा वेरविस, आरु जिना देसोम तुमु वेरावेरा कोरला छे, उनामा सी तुमुक एकठा कोरीस, आरु तुमुक इसराएल क जागो आपीस।

\VS{18}त्या चाँ पुगीन उना देस क आखा घाड़ायीन मुरते आरु आखा घाड़ायीन काम वी उनामा सी छेटो कोरसु।

\VS{19}हांव हेनका काळजा एक कोर दीस, आरु हेनका धड़े नोवली आत्मा उपजाड़ीस, आरु हेनका डील मा सी दोगड़ा सारको काळजो निकाळीन हेको मांस क काळजो आपीस,

\VS{20}जेरेसी त्या मारा कायदा पोर दाहड़ी चाल्या कोरे आरु मारा कायदाक माने; आरु त्या मारी पोरजा कोहायसे, आरु हांव हेनको परमेश्वर कोहाईस।

\VS{21}कदाम त्या लोगहन जे आपसी घाड़ायीन मुरती आरु घाड़ायीन कामोम मोन लागाड़ीन चालता रोहे छे, हेनको हांव असो कोरीस की हेनकी चाल हेनका मुनका पोर पोड़से, पोरबु योहोवा क यो बुल छे।”


\par }{\SH परमेश्वरन सेक योरुसालेम सी निकळनो
\par }
{\PP \VS{22}करुब न आपसा पाखड़ा खवळ्या। चाकटा वी हेनका भेळ भेळा चाल्या। करुब, क उपोर इसराएल क परमेश्वर क सेक हुतो।

\VS{23}देखता देखता योहोवा क सेक सोहोरोन विच सी निकळीन वादळा मा उठ गुयो। हांव देख्यो कि योहोवा क ताकोत उना बोयड़ा पोर रोय गुयो जो सोहोर क उगेनले भेनी छे।

\VS{24}ओळी हांव परमेश्वर क जीव क लारे यो दर्शन देख्यो: आत्मा न मेसे उठाड़्यो आरु कोसदि देस मा निकाळीन मारी जाति भाय बोन्या क मेसे पुगाड़ देदो। ऐरे वाद दर्शन सोर गुयो।

\VS{25}तव जोतरी वाते योहोवा न मेसे देखाड़्यो हुतो, ची हांव न बांदायला क बताड़्यो।




\par }\Chap{12}{\SH कागळ्यान गुलामी मा जानेन सोहलानी
\par }
{\PP \VerseOne{1}ओळतेन योहोवा क यो बुल मार पास पुग्यो,

\VS{2}“हे मानुस नु ओवलियाद,” तु लोड़ाय कोरनेवाळा घराना क विच मा रोहे छे, जेनका देखने क लिय डुळा ते छे, पुन नी देखे, आरु समळने क लिय कानटा ते छे पुन नी समळे; काहकी त्या लोड़ाय कोरनेवाळा घरानान छे।


\par }{\PP \VS{3}“एकालिय हे मानुसोन ओवलियाद, दिसु बाँदायीन सोमान तियार कोरीन हेनका देखतात उठ जाजी, हेनका देखतात आपसा जागाक छुड़ीन दीसरे जागे जाजी। कदाम त्या लोड़ाय कोरनेवाळा घरानान छे तीवी पाको छे कि त्या धियान देये।

\VS{4}ओतरान कोरीन तु दाहड़ा क देखतात बाँदाय क सोमान क जोसो आपसो सोमान निकाळजी, आरु ती तु साँतो बाँदाय मा जानेवाळ क जोसो हेनका देखतात उठ जाजी।

\VS{5}हेनका देखतात भितड़ा क फुड़ीन ओकाज सी आपसो सोमान निकाळजी।

\VS{6}हेनका देखतात हेको आपसा खाँदा पोर चुटीन आँदारलाम निकाळजी, आरु आपसो मुय ढाँक रोहजी कि धरती तुसे नी देखा पोड़े; काहकी हांव तुसे इसराएल क घराना क लिय एक सोहलानी बोनावला छे।”


\par }{\PP \VS{7}हेकी हुकुमन ओनसारे हांव तसोह कोर्‌यो। दिसु हांव आपसो सोमान बाँदाय क सोमाज क जोसो निकाळ्यो, आरु साँतो आपसा हात सी भितड़ा क फुड़्यो; ओळतेन आँदरलाम सी सोमान निकाळीन, हेनका देखतात आपसा खाँदा पोर चुटीन चाली गुयो।


\par }{\PP \VS{8}संदारे योहोवा क यो बुल मार पास पुग्यो,

\VS{9}“हे मानुस नु ओवलियाद,” काय इसराएल क घराना न उना लोड़ाय कोरनेवाळा घराना न तुसे यो नी पुछ्या, यो तु काय कोर रोयु?

\VS{10}तु उना सी कोव, पोरबु योहोवा असो कोवे छे: यो ताकोतवाळो बुल योरुसालेम क डाहला मानुस आरु इसराएल क आखा घरानान वाराम छे जेका विच मा त्या रोहे छे।

\VS{11}तु उनासी कोव, हांव तुमरा लिय सोहलानी छे; जसो हांव न कोर्‌यो छे, तसोज इसराएली लोगहन सी वी कोर्‌यो जाए; हेनको चुटीन बाँदाय मा जानो पोड़से।

\VS{12}हेनका विच मा जे डाहला छे, त्या आँधारला मा आपसा खाँदा पोर भार चुटीन निकळसे, त्या आपसा सोमान निकाळने क लिय भितड़ तुड़से, आरु आपसा मुय ढाँक रोहसे कि हेको जागा नी देखा पोड़े।

\VS{13}हांव उना पोर आपसी जाळ खोव्‌वीस, आरु त्या मार फांदा मा फोस जासे; आरु हांव उना कोसदियो क देस क बेबीलोन शोहोरोम मा पुगाड़ दिस; कदाम त्या उना सोहोर मा मोर जासे, तेवी हेको ओनी देखाड़से।

\VS{14}जोतरा हेनका सहायक हेका आड़े धोड़े होयसे, हेनको आरु हेनकी आखी टुळीक हांव आखे छोमकीर वेरवी दीस; आरु तलवार हापकीन हेनका पछळ चालाड़ीस।

\VS{15}“जव हांव उना मुलुक मुलुकोम वेरवी दीस आरु देस देस मा इतरेन तितरे कोर दिस, तव त्या जान लेसे कि हांव योहोवा छे।

\VS{16}कदाम हांव उना मा सी थुड़ाक लोगहन क तलवार, भुक आरु मोरने सी वाचाड़ीन राखीस; आरु त्या आपसा घाड़ायीन कामोक उना जातियोम वाराम कोरसे हेनका विच मा त्या पुगसे; तव त्या जान लेसे की हांव योहोवा छे।”


\par }{\SH कापतेला कागळ्यान सोहलानी
\par }
{\PP \VS{17}तव योहोवा को यो बुल मार पास पुग्यो,

\VS{18}“हे मानुस नु ओवलियाद, कापता जाईन आपसो रुटो खाजी आरु थरथरायता आरु फीकुर कोरता जाईन आपसो पानी पीजो,

\VS{19}आरु एना देस क लोगहन सी यो कोहजी, कि पोरबु योहोवा योरुसालेम आरु इसराएल का देस मा रोहनेवाळान वारा असो कोवे छे; त्या आपसा रुटा फीकुर पुटी खासे, आरु आपसा पानी बिकोम पीसे; काहकी देस आपसा आखा रोहनेवाळा क गाँडाय सी आपसी आखी भरपुरी सी छेटा होय जासे।

\VS{20}बोसला सोहोर उजड़ी जासे, आरु देस वी उजाड़ होय जासे, तव तुमु लोगहन जान लेसु की हांव योहोवा छे।”


\par }{\SH नास साते छे
\par }
{\PP \VS{21}ओळतेन योहोवा को यो बुल मार पास पुग्यो,

\VS{22}“हे मानुस नी ओवलियाद,” यो काय कोहाड़ो छे जे तुमु लोगहन इसराएल क देस मा कोया कोरतला, दाहड़ा जादा होय गुयला छे, आरु दर्शन नी काय वात पुरी नी होयी?

\VS{23}एकालिय उना सी कोय, पोरबु योहोवा असो कोवे छे, हांव एनी कहावत को बोंद कोरीस; आरु एना कोहाड़ाक इसराएल पोर ओळी नी चालसे। तु उना सी कोय कि त्या दाहड़ा आहना आय गुयला छे, आरु दर्शन नु आखी वाते पुरी होयने वाळी छे।


\par }{\PP \VS{24}“काहकी इसराएल क घराना मा नी ते आरु जादा झुट दर्शन नी काय वात आरु नी काय चिकनी चुपड़ी वात ओळी कोवायसे।

\VS{25}काहकी हांव योहोवा छे, जोत्यार हांव कोह, तव ते बुल हांव कोहो, त्यो पुरो होय जासे। उनामा वार नी होयसे, पुन हे लोड़ाय कोरनेवाळा घराना, तुमरात दाहड़ा मा हांव बुल कोहीस, आरु त्या पुरो होय जासे, पोरबु योहोवा नु यो बुल छे।”


\par }{\PP \VS{26}ओळी योहोवा क यो बुल मार पास पुग्यो,

\VS{27}“हे मानुस नी ओवलियाद देख, इसराएल क घरानान लोगहन यो कोय रोया छे, जे दर्शन त्या देखे, त्या बेसका दाहड़ा वाद पुरो होयनेवाळा छे; आरु की त्या छेटान टेमोन वाराम भोगवानो वोगे गोथी वात कोरे छे।

\VS{28}एकालिय तु उना सी कोय, पोरबु योहोवा असो कोवे छे: मार काहना बुल को पुरो होयनेम ओळी वार नी होयसे, पुन जो बुल हांव कोहो त्यो छाचिन पुरो होयसे, पोरबु योहोवा को यो बुल छे।”




\par }\Chap{13}{\SH झुटा कागळ्यान विरुद् भोगवानो वोगे गोथी वात
\par }
{\PP \VerseOne{1}योहोवान यो बुल मारेन्चा पुग्यो, योहोवा न मार सी कयो,

\VS{2}“हे मानुसन ओवलियाद,” “इसराएल क जो कागळीयो आपसाज मोन सी भोगवानो वोगे गोथी कोरे, हेनका विरुद भोगवानो वोगे गोथी वात कोरीन तु कोय, योहोवा को बुल समळ!”


\par }{\PP \VS{3}पोरबु योहोवा असो कये: हाय, उना विन ओकलीया कागळीया पोर जो आपसाज जीव पछळ भोटकी जाय, आरु काहनो दोरसोन नी आपलो हय!

\VS{4}हे इसराएल, तारा कागळीया खाढान कुल्या सारका बोनला छे।

\VS{5}तुमु खाढा बुजीन इसराएल क घराना जुगु भीतड़ा नी सुदारीया, जेरेसी त्या योहोवा क दाहड़े लोड़ाय मा उबा नी रये।

\VS{6}त्या लोगहन जे कोवे, योहोवा क यो बुल छे, जव हांव थार को मुकल्यो नी हुतो। तुमु मार सी होर कोरता होय की हांव तुमरी झुटी भोगवानो वोगे गोथी वात को पुरो कोरो? ते वी योहोवा हेनुक नी मुकल्यो

\VS{7}काय तुमरो दोरसोन झुटो नी होय, आरु काय तुमरो झुट मुटन वेवहार नी कोहतला? तुमु कोहता होय, योहोवा भगवाण यो बुल छे; पुन हांव न काय नी कयो।


\par }{\PP \VS{8}एना कारण सी मारो मालिक योहोवा हांय छाचीत् काहय कयसे, त्यो कये, तमु झुठ कया। तमु हसला दर्शन देखिया जो छाचा नी हुता। हतरान करीन हांव परमेश्वर हांय तुमरे विरुध्द मा छे। मारो मालिक योहवा यीत् वात कयो।

\VS{9}योहोवा कयो हांव हेनु कागळीयान क डण्ड आपीस जे झुटला दर्शन देखीया आरु जे झुट कया। हांव हेनको मार लोगहन मा सी अलग करीस। हेनका नाव इसराएल न परिवार न सुची मा नी रये। चे इसराएलोन मुलुकोम नी भोराय सोके, एनासी तुमु जान लेसु की हांव योहोवा भोगवान छे।


\par }{\PP \VS{10}“त्या झुटा कागळीया ताळ-ताळ मारा मानसो की झुट कोया। कागळीया ते कोयो की शांती रोहसे आरु त्या शांती नी होय। लोगहन को भीतड़ो वातड़ो कोरनो छे आरु लोड़ायीन तियारी कोरनो छे। पुन त्या टुटला भितड़ा पोर नीपीन एक पातळो चोप नीप रोया।

\VS{11}हे मोनखीया, नीपनो चुपेड़नो कोरनेवाळा झुटा कागळीया सी कोव की भितड़ो हिट पोड़से; काहकी घोनु छाटू मोटलु पानी पोड़से, आरु मोटला मोटला गारा वी पोड़से, आरु घोनी आँजी वी पोड़से।

\VS{12}जोत्यार भितड़ो हिट पोड़से तोत्यार काय मानसे तुमरे सी यो नी कोवसे, तुमु भितड़ा पोर नीपीया ने चुपड़ीया, त्यो कां गोयो?”

\VS{13}ओतरान कोरीन पोरबु योहोवा ओसो कोवे : हांव रीसोन मोटली आंजी उहवाड़ीस। मारा रीसोन कारण मोटलु पानी पोड़से। हांव रीसोम मोटा मोटा गारा पाड़ीस, आरु हेको नास कोस दिस।

\VS{14}इने रिते जेना भितड़ाक तुमु नीपनो चुपेड़नो कोरला छे, हेको हांव धुवाम भेसकी दिस। हांव हेकी कुड़ची लोगुन उखाय दिस। जोत्यार त्या पोड़से तोत्यार तुमु वी उना मा डाबायीन मोर जासु। तोत्यार तुमुक मालुम होयसे की हांव ही पोरबु छे।

\VS{15}“ऐने रीते हांव भितड़ा पोर, आरु हेको नीपनेवाळा कागळीया पोर आपसी रीस उतारीस। तोत्यार हांव तुमुक पुछीस, कां गोयो तुमरो भितड़ो, आरु कां गोया हेनाक चुपेड़नीया?”

\VS{16}ये इसराएलोन कागळीया योरुसालेमन वारु रीते विनता कोरता हुता। ये योरुसालेमोन शांतिन सोपना देखता हुता, पुन होंया शांति हुतीत नी। मालीक पोरबुन यो बुल छे।


\par }{\SH झुटी भोगवानो वोगे गोथी वात कोवने वावा बायरान विरुद् मा भोगवानो वोगे गोथी वात
\par }
{\PP \VS{17}हे मानसो, हेमी तु आपनी जातीन भाय बोन्यान पोरायटान सांबु आपसो मुय उघाड़। ये आपसात मोनोम भोगवानो वोगे गोथी वात कोरे। तु झुटी भोगवानो वोगे गोथी वात कोरनेवाळा एनु कागळ्यायोन सांबु विनता कोर।

\VS{18}उनासी कोव, मालीक पोरबु ओसो कोवे की: “बाय तुमरे पोर पिड़ा आवसे। तुमु मानसोन कुहनीया पोर पेहेरने जुगु छिंदरान तावीज सीवु, तुमु मानसोन मुनका पोर बांदने जुगु खास तावी बोनावु। तुमु कोवे की यी चिजे मानसोन जिवोनक वाचाड़ने कोरीन जादुन ताकोत राखे। तुमु ओतरोत आपसी जिवाय राखने कोरीन हेनु मानसोन जाव मा फाँदे पोड़ जाय?

\VS{19}तुमु मुठ भोरीन जोव गोंहोंव आरु थुड़ाक रुटान भुकरा लीन मारा आपना मानसोन ओगोळ मेसे विटोळ कोरला छे। तुमु ओसा मानसोन मार नाखु, जेनुक मोरनो नी जुवे; आरु ओसा मानसोक जिवतेला राखु, जेनुक जिवतेला नी रोहनो जुवे। तुमु मारा मानसो सी झुट कोहु, जेनुक झुट सोमोळनो गोंहवे।


\par }{\PP \VS{20}“ओतरान कोरीन मालिक पोरबु ओसु कोवे: तुमु जेनु तावीजोन लारे जिवोक शिकार कोरे, हांव, हेनका विरुद छे। हांव हेनको, तुमरा बाजीबोनोक, बाहोम सी उतराय लीस, आरु जीवोक तुमरा जावोम सी छुड़ावीन चिल्‌लान तोसु उड़ाय दिस।

\VS{21}हांव तुमरा डाहडान बुरकाक नुचड़ी नाखीस, आरु आपसा मानसोक तुमरा हातोम सी छुड़ाय लीस। त्या ओळी कोदी तुमरा हातोन शिकार नी बोने। तोत्यार तुमुक पोतु चालसे कि हांव पोरबु छे।


\par }{\PP \VS{22}“हांव धोरमी मानसोक डोगायने नी देदो, पुन तुमु आपसी झुटी भोगवानो वोगे गोथी वातो सी हेनको डोगाड़ीया। तुमु भुंडा मानसोक खुश कोरु की त्या आपसा भुण्डला कामोक नी छुड़े। कदाम भुंडला आपसो भुंडो काम छुड़ देय ती त्या जिवतेला रोहे।

\VS{23}ओतरान कोरीन हे नोबियो! तुमु ओळी कोदी झुटा दोरसोन नी देखसु, आरु नी विचार कोरसु। हांव तुमरा जावोम सी आपसा लोगहोन को छुड़ाय लीस। तोत्यार तुमुक पोतु चालसे की हांवुत पोरबु छे।”




\par }\Chap{14}{\SH मुर्ति पुजनीयाक पोरबुन सोला
\par }
{\PP \VerseOne{1}इसराएलोन थुड़ाक डाहला म्हारे यां आया, आरु त्या मार ओगोळ वात कोरने बोठ गोया।

\VS{2}उनात टेमे पोरबु यो बुल मेसे जोड़्यो। पोरबु म्हार सी कयो,

\VS{3}ऐ मनुसोन पुर्या, ये मानसे ते आपसीत मुर्ती आपसा मोनोम बोसाड़ लेदा, आरु ये धोरमोन वाटे चालने से पेहेलुत आपसा ओगोळ पाप कोर रोया, ती काय ये ठुकर नी खासे? ये मारी मोरजी जानने कोरीन तारेन चा आवला छे। काय हांव इनुक जोपाप आपीस? कोदी नी।


\par }{\PP \VS{4}तु इनुक यी वात कोय दे, आरु इनुसी कोव, मालिक पोरबु ओसो कोवे, इसराएली घोरानान जे मानसे आपसा देवोन मुरती आपसा मोनोम बोसाड़से, आरु ओसा धोरोमोन वाटे चालने सी पेहेल आपसा ओगोळ भुनला कामे कोरे, आरु म्हार मोरजी जानने जुगु कागळीयान चां आवसे, ती हेनको हांव म्हारे रीते जोपाप आपीस; त्या आपसी निगिनाये ओतरी मुरतीन सारको बेस डोन जोड़से।

\VS{5}जेरेसी इसराएलोन घोरानो, जो आपसी मुरतीन लारे मेसे छुड़ीन छेटा होय गोयला छे, हेनुक हांव तिंदरा मोनोन लारे फोसाड़ीस।


\par }{\PP \VS{6}ओतरान कोरीन इसराएलोन घोराना सी कोव, मालिक पोरबु ओसु कोवे: इसराएलोन घोराना पोसतावु कोरु। आपसी मुरतीया छुड़ देवु; आरु आपसा भुंनला कामोक छुड़िन। ऐ इसराएलोन घोराना, मारे भेनी आत रोवु।


\par }{\PP \VS{7}काहकी इसराएलोन घोराना मा सी आरु हेनका विच रोहनेवाळा पारका मा सी वी कुय काहा नी होय, जे मार पोछोळ चालनो चाहाय छुड़ीन आपसी मुरतीयाक आपसा मोनोम बोसाड़ीया कोरे, आरु आपसा पापन ठुकोर आपसा ओगोळ राखे, आरु तोत्यार मार सी आपसी काहानी वात पुछने कोरीन कागळीयान चा आया, ती हेनको हांव योहोवा आपसुत जोपाप आपीस।

\VS{8}हांव तिना मानसोन विरुद होयीन हेनको सार दीस, आरु सोहलानी राखीस; आरु हेनको कोहाड़ो चालाड़ीस आरु हेनुक आपसा मानसो मा गोथु नास कोरीस; तोत्यार तुमु मानसे जान लेसु की हांव योहोवा छे।


\par }{\PP \VS{9}“आरु कागळीया धुकु खायीन काहनलो बुल कोया होय, ती जानु की हांव योहोवा उना कागळीयाक धुकु आपलो छे; आरु हांव आपसो हात हेनका विरुद ओगु कोरीन तिनाक आपसा मानसो इसराएल मा गोथु नास कोरीस।

\VS{10}त्या आखा मानसे आपसा आपसा भुंनला कामोन भार हुचलसे, जोसो कागळीया सी पुछनेवाळान भुंनला काम कोहायसे, तोसोत कागळीयान वी पाप कोहायसे।

\VS{11}काहाकी इसराएलोन घोराना ओगोळ म्हारे पोछोळ चालनो नी छुड़ु आरु नी आपसा भाति भातिन गुनान लारे ओगा विटोळ बोने; पुन त्या मार लोगहन बोने आरु हां हेनको परमेश्वर कोहायीस, पोरबु योहोवान यो बुल छे।”


\par }{\SH नुह, दानियेल, आरु अय्युब
\par }
{\PP \VS{12}योहोवान यो बुल म्हारे यां पुग्यो,

\VS{13}हे मानसोन पुर्या, जोत्यार काहनला देसोन लोगहन मार सी धुकु कोरीन पापी होय जाय, आरु हां आपसो हात ओगु कोरीन उना देसन विरुद् उना मा खानेन घोटी कोर दोम, आरु उना देसम काळोन टेम लाय दोम उनाम सी मानसे आरु ढुरोक दुयोक नास कोरो,

\VS{14}ती चाहाय उना मा नुह, दानियेल, आरु अय्युब ये तीनु मानसे होय, ती वी आपसा धोरमोन लारे कुदु आपसोत जिव वाचाड़ सोकसे; पोरबु योहोवान यो बुल छे।


\par }{\PP \VS{15}कोदाम हांव काहनला देसोम जोंगली जोनवारे मुकलो जे हेनको कुसेनतात आरु त्यो उजाड़ नाखे, आरु जीवोनोन कारण काय उनामा होयीन नी जाय,

\VS{16}तु चाहाय उनामा त्या तीन मानसे होय, ती वी पोरबु योहोवान यो बुल छे, मारा जिवनोन आन, नी त्या पुर्याक आरु नी पोरायटाक वाचाड़ सोकसे, त्या ते ऐखला वाचसे; पुन देस उजाड़ होय जासे।


\par }{\PP \VS{17}कोदाम हांव उना देस पोर तलवार हापकीन कोहो, हे तलवार उना देस पोर चाल; आरु ऐने रीते हांव उना मा सी मानसो आरु ढुरोक नास कोरो,

\VS{18}ती चाहाय उनामा त्या तीन धरमी मानसे वी होय, ती वी पोरबु योहोवान यो बुल छे, मार जोवनोन आन, नी ते पुर्याक आरु नी पोरायटाक वाचाड़ सोकसे, त्या ते ऐखला वाच जासे।

\VS{19}“कोदाम हांव उना देस मा महामारी मुकली सोको। हांव उना लोगहन पोर मारि रीसोन पानी पाड़ीस। हांव आखा मानसो आरु जोनवारीयाक उना देस सी छेटु कोर दिस।

\VS{20}ती चाहाय नुह, दानियेल आरु अय्युब वी उनाम होय, तीवी, पोरबु योहोवान यो बुल छे, मारा जिवनोन आन, त्या नी पुर्याक आरु पोरायटाक वाचाड़ सोकसे, आपसा भुंनला कामोन लारे त्या कुय आपसान जीवोक वाचाड़ सोकसे।”


\par }{\PP \VS{21}“काहाकी पोरबु योहोवा ओसो कोवे: हांव योरुसालेम पोर आपसी च्यारु डोन पुगाड़ीस, तलवार, काळ, भुंनला जीवे आरु महामारी, जेरेसी मानसे आरु ढुरे आखा उनाम नास होये।

\VS{22}ती वी उनामा थुड़ाक पुर्या पोरायटा वाचसे जे चां सी निकाळीन तुमरे चां पुगाड़ीस, आरु तुमु हेनको चालचालोन आरु कामोक देखीन हेनी पीड़ान वारा जो हांव योरुसालेम पोर नाखीस, पुन जोतरी पीड़ा हांव उना पोर नाखीस, उना आखान वाराम शांति जोड़से।

\VS{23}जोत्यार तुमु हेनको चालचालोन आरु काम देखु, तोत्यार त्या तुमरी शांतिन कारण होयसे; आरु तुमु जान लेसु की हांव योरुसालेम मा जो काहीन कोर्‌यो, त्यो विगुर कारण नी कोर्य पोरबु योहोवान यो बुल छे।”




\par }\Chap{15}{\SH ओंगुरोन डाळ्यान उदाहरण
\par }
{\PP \VerseOne{1}पोरबु योहोवान यो बुल मारे यां पुग्यो, पोरबु मारेसी कोयो,

\VS{2}ऐ मानसोन ओवलियाद, आखा झाड़ोम ओंगुरोन डाळ्या काय कामे आवे? काय ओंगुरोन डाळ्या धोपाड़नेन निंगा सी जोंगोलोन झाड़कान लाकड़ा सी वारु रोहे?

\VS{3}काय सुतार हेरा लाकड़ाम सी काहीन सोमान बोनावे? काय मानसे खुटा बोनावे आरु टाहरा हेरेसी टांगे?

\VS{4}नी, मोनख्या, ओंगुरोन डाळ्या लाकड़ाम आगलोत आगठाम धोपाड़नेम काम आवे। आगठो हेरे दुयो धोड़े गोथो सिलगीन रुखड़ु कोर देय, आरु हेका वीच वाळो आदरीतो धोपलो रोय जाय``````। देखाड़, काय होयो काहनला काम मा आय सोके?

\VS{5}ऐने रीते जोत्यार होयो नी धोपलो हुतो, तोत्यार वी त्यो काहानला काम मा नी हुतो। आरु हेमी जोत्यार आगठाम रुखड़ु होय गोयलो छे, ती काय हुयो काहनला कामोम आय सोके?


\par }{\PP \VS{6}एरेन कोरीन! मालिक पोरबु ओसु कोवे: जोसु हांव जोंगोलोन आखा झाड़कान लाकड़ा मानसोन जातीक धोपाड़ने जुगु आपलो छे, तोसोत हांव योरुसालेमोन रोहनीया वेरीन हातोम आप दिस; काहकी त्या ओंगुरोन डाळ्यान लाकड़ा सारका रिकामा होय गोलया छे।

\VS{7}हांव उनासी मुय फेरवी लिस आरु उना पोर मारी रीस आगठा सारकी भोड़ेकसे। कोदाम त्या आगठा सी वाच निकोळसे, ती वी आगठो उनाक रुखड़ु कोर देसे। जोत्यार हांव रीस मा हेनु सी मुय फेरवी लिस, तोत्यार तुमुक मालुम पोड़से की हांव पोरबु छे।

\VS{8}हाव हेनको देस उजाड़ कोर दिस, काहकी त्या मारे सी धुकु कोरला छे, पोरबु योहोवान यो बुल छे।




\par }\Chap{16}{\SH योरुसालेम नोगरोन भुंनला विचार
\par }
{\PP \VerseOne{1}ओळी पोरबु योहोवान यो बुल मारेन चां पुग्यो,

\VS{2}ऐ मानसोन ओवलियाद, योरुसालेमोक हेरा आखा भुंनला कामोक देखाड़, जे हुये कोरला छे।

\VS{3}तु उनासी यो कोव: ए योरुसालेम पोरबु योहोवा ओसो कोवे की: तारी पोयदावारी आरु तारी उपजोन कनानी जातिन देस मा होयली छे। तारो बास एमोरी राज्यान हुतो आरु आयीस हित्ती राज्यान हुती।

\VS{4}काय तु आपसी पोयदावारीन वारा यो जाने? जेने दाहड़े तु पोयदा होयलु, तेने दाहड़े नी तारी नाल काट्या, आरु नी तुखे चुखु कोरने कोरीन पानी सी उंगवाड़ीया। सोमोळ, तेने दाहड़े तारा डीलो पोर नोन नी चुपड़ीया, आरु नी तुसे छिदरा मा वेटाया।

\VS{5}तार पोर कुदु गिन नी कोर्‌यो, आरु नी तारे जुगु गिन कोरीन कुदु तारी नाल काट्यो।


\par }{\PP \VS{6}जोत्यार हांव तारे धोड़े गोथु निकयु, तोत्यार हांव तुसेक लुहुय सी सोनायलु देख्यु। हांव तारेसी कोयो, ऐ लुहुय मा सोनायला! जिवतलो रोहे,

\VS{7}आरु खेतोन तोरा सारको वोद! ऐने तु वोद आरु वोदता वोदता जुवान होय गोय। तु घाटाळी होय गोय। तारा मुनकान झोटा पायोन पाटलीयाक छिमायने लाग्या। ते वी, ऐ योरुसालेम, तु उगाड़ली होती! तारा डिलो पोर काहनलो छिंदरो नी हुतो।


\par }{\PP \VS{8}हांव ओळी तारे धोड़े सी निकळ्यो, आरु तारे पोर निंगा कोर्‌यो, ती देख्यु की तारु उमोर मोंग कोरनेन जुगु होय गोयली छे। हांव तारा डील पोर आपसो चादरो नांख देदो, आरु यो तारों नांगरा काजे ढांक देदु। हांव ओन खायीन तुसेक बुल आप्यो, आरु तारे पुठी वायदा बांद्यो, आरु ओस कोरीन तु मारी लाड़ी बोन गोय, पोरबु योहोवान यो बुल छे।


\par }{\PP \VS{9}तोत्यार हांव तुसेक पानी सी उंगवाड़ीयो आरु तारा डिलो सी लुहुय धुयु। हांव तारा डीलो पोर तेल लागाड़्यु।

\VS{10}हांव तुसे साड़ी पेहरायो, जेरे पोर बेल-बुटे लागाड़ला हुआ। हांव तारा पायोम चाटीया पेहरायो। आरु हांव तुसे सुंदर रेशोमोन आरु मोंगलो छिंदरो बुरको पेहरायु।

\VS{11}हांव तुसे गोयना सी सोजाय देदु। तारा हातोम बाजीबोन आरु गोवाम हार पेहरायु।

\VS{12}हांव तारा नाकोम कुचू पेहरायु, कानटाम टुकरीया पेहरायु, आरु मुनका पोर मुकुट मेक्यु।

\VS{13}हांव तुसे सोना चाँदीन गोयना सी सोजाड़ देदु। तारा छिंदरा सुतीन सुवावा आरु रेशोमोन हुताम जेरे पोर कसीदा लागाड़लो हुतो। तु मेदान रुटू, ऐने भावरोन रोस आरु तेल मा चुड़लो खानो खाती हुती। तु बेसकी घाटाळी आरु रानी बोनने लायक होय गोय।

\VS{14}तु आपसी घाटाळी हुती कोरीन नावसादाय होती। यो आखो काहीन ओतरान कोरीन होयो काहाकि हांव मुलुक ओतरो जादा घाटाळो बोनायप! पोरबु योहोवान यो बुल छे।


\par }{\PP \VS{15}पुन तु मारे पोर भुरसु नी कोरीन आपसी घाटाळो होयने पोर भुरसु कोरी। तु आपसा रुपोन नावसादाय होयने सी भुनला विचार कोरने लागी। तु वाट चालती मानसोक धोरीन उनासी छिनावो काम कोरावतली।

\VS{16}तु आपसा छिंदरा लीन रोंग बिरेंगा उचा जागा बोनाय लेदी, आरु उना पोर भुनला काम कोरी, ओसा भुंनला काम कोरी जे नी कोदी होया आरु नी होयसे।

\VS{17}जो सोनो चाँदीन घाटाळा गोयना हांव तुसे आप्यो हुतो, उना सी मानसोन मुरतिया बोनाय लेदी, आरु उना सी वी भुनला काम कोरने लागी;

\VS{18}आरु आपसा बेल हाथो कोरीन विंजला छिंदरा निकाळीन तेनुक ढांक देदी, आरु मार जेतुन क तेल आरु गोंदायनियो धूप तेल तेनुक ओगोळ चोड़ावी।

\VS{19}हांव तुमुक रुटा, मधु, आरु तेल आप्यु। पुन तुमु जो खानो देव मुरतियाक आप्या। तुमु ते तेना आपसा झुटा देवताक खुश कोरने जुगु गंदायन्यो कोरीन भेट कोर्या। तुमु तेनु झुटा देवताओं पुठी छिनावाय सारका रोया! पोरबु योहोवान यो बुल छे। जो ओसो हुयो।


\par }{\PP \VS{20}तुमु ते मारे जुगु पुर्या आरु पोरायटा पोयदा कोरला हुता। तु ऐनु पुर्या पोरायटान बादा चोड़ाय दे काहकी छे मुरतिया हेनुक खाय लेय तोसे। काय ये तारा छिनावान काम नानली वात छे?

\VS{21}तु आगठान बादाम चोड़ावने जुगु मार पुर्याक मारी, आरु हेनुक आगठा मा चुयनी देदी।


\par }{\SH योरुसालेम क जीवन एक वेश्या क समान
\par }
{\PP \VS{22}तु मेसेक छुड़ी आरु यो छिनावो काम कोरी आरु तु आपसो चो टेम कोटी फोम नी कोरी जोत्यार तु नानली पोराय हुती। तु फोम नी कोरी, कि जोत्यार हांव तुसेक खुवे लेदु ती तु उगाड़ली हुती आरु लुहुय मा सोनायली हुती,

\VS{23}तारा हेनु आखा भुंनला कामो पोछोळ काय हुयो? हाय, तार पोर हाय! पोरबु योहोवान यो बुल छे।

\VS{24}तु ते एक टिलो बोनाय लेदी, आरु आखा एक जागाम एक उचो जागो बोनाय लेदी;

\VS{25}आरु एक एक वाटोम मुंडास्या पोर वी तु आपसो उचो जागो बोनावीन आपसी घाटाळी कोरीन छिनावो काम कोराय देदी, आरु होरीक सोवारीक बुलावीन भुंनलो काम कोरावीन मोटली छिनावाय होय गोय।

\VS{26}तु ते आपसा धोड़े वावा मिसरी मानसो सी वी, जे आरेगला ने जोबरा छे, छिनावो कोरी आरु मेसे रीस देवाड़ने कोरीन आपसो छिनावो जादा कोरती गोय।

\VS{27}ओतरान कोरीन हांव तुसेक डोन आप्यु। हांव तुसे तारा निज वाटा सी छेटो कोर देदु, तुसेक तारा देस सी निकाय देदु, आरु तुसे तारा भुकला दुश्मन पोलिस्ती बायरान हातोम कोर देदु। यो तारो मोटलो पाप देखीन लाजवायती होती।

\VS{28}ऐ योरुसालेम, ती ओस्सुर पुठी छिनावो कोरने लाग गोय। पुन तुसे पुरी नी पोड़ सोके। तारी कोदी होर नी भागे।

\VS{29}वेपारी जातीन कोसदि सी वी तु छिनावो कोरी। ओळी वी तारी होर नी भागी आरु यो तु आपसा छिनावाक जादा कोरती गोय।


\par }{\PP \VS{30}पोरबु योहोवान यो बुल छे, कि तारो काळजो ओतरो काहा लालची छे! तु विनलाजाय छिनावान काम कोरे।

\VS{31}तु होरीक सोड़कोन छिंडा पोर आपसो टिलो आरु होरीक जागाम आपसो उचो जागो बोनावली छे, काय ऐना मा तु छिनावाय नी कोहाये? काहकी तु ओसी कोमाय पोर हासे।

\VS{32}तु छिनावाय लाड़ी छे। तु पारका मानसोक आपसा धेनीन बोदलो तेंदरे पुठी सुवे।

\VS{33}मानसे छिनावाय काजे तेरी किमोत आपे। पुन तु ते पारका मानसोक, आपसा पोर हासनीया दुसतीदार काजे लुभावने कोरीन आपसाक पोस्या आपे की त्या आखा जागा सी तारें चा आवे आरु तार पुठी छिनाळो कोरे।

\VS{34}इने रीते तारो छिनावो दिसरा छिनाया सी ओंदो छे। तारे पोछोळ कुदु छिनायो नी चालतो, आरु तु कुदा सी किमोत वी नी लेये, पुन तु आपे; इने रीते तु ओंदी कोहाये।


\par }{\SH योरुसालेम काजे परमेश्वरन डोन जोड़नो
\par }
{\PP \VS{35}ओतरान कोरीन, ऐ छिनावाय, योहोवान बुल सोमोळ,

\VS{36}पोरबु योहोवा ओसु कोवे: तु ते छिनावा मा बेस विनलाजाय होयीन, आपसो डील आपसे वाये लागनियाक देखाड़े, आरु आपसी मुरतियो पुठी भुंनलो कार कोरी, आरु आपसा पुर्यान लुहुय उहवाड़ीन हेनुक बादा चोड़ावली छे,

\VS{37}एने रीते देख, हांव तारा आखा तारे वाये लाग रोहला छे, आरु जोतरा सी तु मोंग लागाड़ली, आरु जोतरा सी तु घाड़ाय राख रोय, उना आखाक च्यारु मेर सी तारे विरुद एकठा कोरीन हेनको तारा डील उगाड़लो कोरीन देखाड़िस, आरु त्या तारो डील देखसे।

\VS{38}तोत्यार हांव तुसेक डोन आपीस, जोसो छिनायाक आरु मारनीया बायराक आपे; आरु रीस आरु घाड़ाय सी तारो लुहुय उहवाड़ीस।

\VS{39}इने रीते हांव तुसे हेनका होकोम कोर दिस; आरु त्या तारा आसरान किला काजे उदार देसे, आरु तारा उचा जागाक तुड़ देसे, त्या तारा आखा छिंदराक निकाळसे, आरु तारा आखा घाटाळा गोयनाक हापकी लेसे, आरु तुसे उगाड़लो कोरीन छुड़से।

\VS{40}तोत्यार तारे विरुद् एक सोवटा मानसोक कोरीन त्या तारे पोर दोगड़ाटसे, आरु आपसी तोलवार सी चुर्या चुर्या कोर देसे।

\VS{41}त्या तारा घोरोम आगठो लागाड़ीन धोपाड़ देसे, आरु तुसे आड़काट मानसोन देखतात डोन आपसे; आरु हांव तारो छिनावो बोंद कोरावीस, आरु तु ओळी छिनावा जुगु किमोत नी आपे।

\VS{42}जोत्यार हांव तारे पोर रीसोन आगठो हुगो नी होयसे, तोत्यार तारे पोर ओळी नी किचवायो पुन हुगु होय जाइस, ओळी नी रिसवायो।

\VS{43}तु जो आपसा नानला होतो तेनु दाहड़ान फोम नी राखे, पुन ऐनी आखी वातोन लारे मेसे वायकेड़ा उड़ाय, ओतरान कोरीन हांव तारो चालचालोन तारा मुनका पोर नाखीस आरु तु आपसा आखा पोछला घाड़ायीन कामो सी आरु जादा माहापाप नी कोरसे, पोरबु योहोवान यो बुल छे।


\par }{\SH जोसी आईस तोसी पोराय
\par }
{\PP \VS{44}देख, आखा कोहाड़ु कोहनिवाळा तारा वाराम यु कोहाड़ो कोहसे, जोसी आईस तोसी पोराय।

\VS{45}तारी आईस जी आपसा धेनी आरु पुर्या सी घाड़ाय कोरती हुती, तु वी तोसीत तेरीन पोराय कोहायी; आरु तारी बोहोनस्या जे आपना आपना धेनी आरु पुर्या सी घाड़ाय कोरती होती, तु वी तोसीत तेंदरी बोहनीस निकळी। तारी आईस हित्ती राजोन आरु बास एमोरी राजोन हुतो।


\par }{\PP \VS{46}तारी मोटली बोहनीस सोमरोन छे, ची आपसा पोरायटा पुठी तारे डाखरीये ओख्ये रोहे, आरु तारी नानली बोहनीस, ची तारे जेवड़्ये ओख्ये रोहे त्या पोरायटा भेळ सोदोम छे।

\VS{47}ऐ योरुसालेम, तु पेहलेन तिंदरे सारको घाड़ायीन काम नी कोर्‌यो नी ते तिंदरे जोसो सारको भुंनलो वेवहार नी कोर्‌यो। पुन थुड़ाक टेम मा भुंनला काम कोरनेम तु तेनुक पोछोव कोर देदु; तु तेनुसी जादा बिगड़ी गोयु।


\par }{\PP \VS{48}ऐ योरुसालेम, हांव पोरबु योहोवान यो बुल छे, मार जीवनोन आन, तारी बोहनीस सोदोम आपसा पोरायटा भेळ तारे आरु तारा पोरायटा सारको काम नी कोर्या।

\VS{49}देख, तारी बोहनीस सोदोम आरु हेरा पोरायटा पापी हुता। तिंदरे जु जोरुरोत सी जादा खानोन होतो आरु हेनका पास बेसको जादा टेम हुतो। त्या विखावाळा खाने नी होतो तेनु मानसोन मोदोत नी कोरतेला।

\VS{50}सोदोम आरु हेरा पोरायटा आड़काट घाड़च्या होय गोया आरु मारे ओगोळ बेसका पाप कोरने लाग्या। जोत्या हांव हेनुक हेंदरो कामोन कोरता देख्यु ति हांव डोन आप्यो।


\par }{\PP \VS{51}ओळतेन सोमरोन तारा पापोन आदा वी पाप नी कोर्या, तु ते तेरेसी वोदीन घाड़ायन काम कोर्‌यो, आरु आपसो बेस घाड़ाइन कामोन लारे आपसी बोहनीस तारे गोथी कोम गुनाकी कोवायी।

\VS{52}ओतरान कोरीन तुमु लाजवायनो जुवे। तुमु आपसी बोहनीसुन सी आपसा सी वारु लागनेवाली बोनावला छे। तुमु बेसका पाप कोरला छे ऐने तुमुक लाज आवनो जुवे।


\par }{\SH सोदोम आरु सोमरोन सोहरोक पोछा बोनावनो
\par }
{\PP \VS{53}जोत्यार हांव पोरायटा भेळ सोदोम आरु सोमरोन काजे बंदुवाय सी छुड़ाय लावीस, तोत्यार हेंदरे विच तारा बांदायलाक वी पोछा ली आवीस,

\VS{54}जेरेसी तुसे लाज आवे, आरु आपसा आखा कामोक देखीन लाज आवनो जुवे, काहकी तु हेंदरी शान्तिन कारण होयली छे।

\VS{55}तारी बोहनीस सोदोम आरु सोमरोन आपसा आपसा पोरायटा पुठी आपसी पेहलुन टेम होती चां पुग जासे, आरु तु वी आपसा पोरायटा पुटी आपसी पेहली टेम होती तोसा ओळी पुगसु।

\VS{56}वित्या दाहड़ाम तु घाड़साय होती आरु आपसी बोहनीस सोदोमोन वायकेड़ा कोरतेली। पुन तुमु तोसा ओळी कोर सोकसु।

\VS{57}तुमु यो डोन जोड़ने सी पेहेल आपसा धोड़ेवाळा सी वायकेड़ा कोरने सी पेहेल कोरला हुता। एदोमोन पुर्या ऐने पोलिस्ती हेमी तुमरा वायकेड़ा उड़ावसे।

\VS{58}पुन हेमी तुसेक आपना मोटला पाप आरु घाड़ायीन कामोन भार आपसुत् हुचलनो पोड़लो छे, योहोवा भोगवानोन यो बुल छे।


\par }{\SH एक वाचा जी जोलोम जुगु कोवायसे
\par }
{\PP \VS{59}पोरबु योहोवा ओसो कोवे: हांव तारे पुठी ओसो वेवहार कोरीस जोसो तु कोरलो छे, काहकी तु ते वायदाक तुड़ीन आन काजे उदुड़ जानलो छे।

\VS{60}ते वी हांव तारा नानला होता तेनु दाहड़ान आपसा वायदाक फोम कोरावीस, आरु तारे पुटी जोलेमकु वायदु बांदीस।

\VS{61}जोत्यार तु आपसी बोहनीस काजे आपसी मोटली आरु नानली बोहनीस काजे खुवे लेये, तोत्यार तु आपसो चाल चालोन फोम कोरीन लाजे पोड़नो पोड़से; आरु हांव हेनुक तारा पोरायटा कोहाड़ीस; पुन यो तारा वायदान ओनसारे नी कोरीस।

\VS{62}हांव तारे पुठी आपसा वायदाक एक जागे कोरीस, आरु तोत्यार तु जान लीस की हांव योहोवा छे।

\VS{63}जेरेसी तु फोम कोरीन लाजे पोड़े, आरु लाजे मोरीन ओळी कोदी मुय नि उगाड़े। यो तेने टेमे होयसे, जोत्यार हांव तारा आखा कामोक ढांक लीस, पोरबु योहोवान यो बुल छे।




\par }\Chap{17}{\SH उकाबो आरु गोरुड़ोन ओंगुरोन वेलान वाराम
\par }
{\PP \VerseOne{1}पोरबु योहोवान यो बुल मारेंचा पुग्यो:

\VS{2}हे मानसोन ओवलियाद, इसराएलन घोराना सी यी छुड़ेवनाय काहानी कोव आरु काहानी कोव:

\VS{3}पोरबु योहोवा ओसु कोवे; एक नाम्बला पाखड़ावाळो, पाखड़ा सी भोरलो आरु भात भातीन रोंगोन मोटला उकाब चिल्‌लान लोबानोन जायीन एक वेलावाळान फुनगी चुट लेदो।

\VS{4}तोत्यार चो तेनी फुनगीन आखासी उपोरुन पातळी डाळ काजे तुड़ लेदो, आरु चो लेन देन कोरनेवाळा देश मा ली जायीन वेपारीन हाटोम लागाड़्यो।

\VS{5}तोत्यार तेना देसोन बिजोक लीन एक पीयोत खोतोम वेर्‌यो, आरु चो बोंदा धोड़े वाळा जागाम मोजनु झाड़ सारको बीज वेर्‌यो।

\VS{6}चो उगीन नानीस वेलायने वाळा ओंगुरोन वेला होय गोया जेरेसी डाळ्या नेचा वोळने लाग्या, आरु तेरा मुवे तेरे नेचा खोव्‌वाया, ऐने रीते सी चो ओंगुरोन वेला होईन कनखा फुड़ने आरु पानटा सी भोरायने लाग्यो।


\par }{\PP \VS{7}ओळतेन एक आरु नांबला पाखड़ावाळा आरु पाखड़ा सी भोरायला मोटलो उकाब चिल्लो हुतो; आरु त्यो ओंगुरोन वेला उना जागा सी जां त्यो लागाड़लो हुतो, उना दिसरा उकाब भेनी आपसा मुवे खोव्‌वायने आरु आपसा डाळ्या नेचो कोरने लाग्यो की चो तीनाम पानी वाव्या कोरे।

\VS{8}पुन चो ते ओतरा जुगु पीयोत जागाम ने सोवटा पानी धोड़े लागाड़लो हुतो, की पुड़ी निकवे, आरु फोवे, आरु वारु ओंगुरोन डाळ्या बोने।


\par }{\PP \VS{9}ओतरान कोरीन तु यो कोव, पोरबु योहोवा ओसु पुछे; काय चे फुले फोळसे? काय चो हेनाक मुवो भेव उखावसे, आरु हेरो फोळन नी झाड़ नाखे की चो आपसा निळवा पानटा भेळ सुख जाय? इनाक मुवो भेव उखावने कोरीन जादा ताकुत आरु सोवटा मानसोन जोरुरोत नी होयेसे।

\VS{10}चाहाय चो लागलो वी रोहे, तीवी काय चो फोळसे? जोत्यार तिनाक झाव लागे, ति काय चो खोरान सुक नी जाय? हुयो ते जां उगलो छे तेनी जागा मा सुक जासे।


\par }{\SH कोवाड़ान मोतलोब
\par }
{\PP \VS{11}ओळी पोरबु योहोवान यो बुल मारेनचा पुग्यो:

\VS{12}हेमी तु विद्रोही इसराएलोन घोराना सी यो कोव: काय तुमु हेमी वी ऐनी छुड़वनाय काहानी आरु काहानीन नी सोमज्या? सोमळु, ऐरो यो मोतलोब छे: बेबीलोन देसोन राजा योरुसालेम मा आयो। चो योरुसालेमन राजा, आरु ऐरा मोटला आदिकारीक बोन्दी बोनायो, आरु हेनुक आपसा देसोम ली गोयो।

\VS{13}तोत्यार राजान घोराना मा गोथु एक मानुस लीन तीनासी आन खावाड़्यु, आरु तिनाक होकोम रोहने कोरी आन खावाड़्यु, आरु देसोन ताकोतवाळा मानसोक ली गुयो

\VS{14}ओतरा जुगु ओसु कोर्यु, की इसरायलि राजोन हेरा पायो तोळे दाबायला रोहे, आरु आपसो मुनको उचो नी कोरे तोसे, आरु आनोन पाळोन कोरता रोहे।

\VS{15}पुन त्यो बेबीलोनन विरुद लोड़ाय कोर देदो, आरु मिसर देसन आपसा दुतोन मुकल्यो की चो हेरी मोदोत कोरे, आरु हेरा घुल्‌लाक आरु सोवटा सिपायड़ा मुकले। काय त्यो आपसा लोड़ाय मा जासे? ओसा काम कोरनेवाळा मानसे काय ढासीन आपसो जीव वाचाड़से? जुवार पानी तुड़नेवाळा काय वाच जासे?


\par }{\PP \VS{16}मार जीवनोन आन! हांव, पोरबु योहोवा ओसु कोहो, बेबीलोन देसोन राजा हेनाक राजा बोनायो हुतो, आरु जेना देसन राजान बुलोक ओसोत जाने, आरु जेरो जुवारपानी काजे तुड़ला छे, तीनात राजान देसोम चो मोरसे!

\VS{17}जोत्यार लोड़ाय मा होजारु मानसे मोरने कोरीन बेबीलोनन राजान सेना सोहोरोन च्यारु मेर राखवाळी कोरसे आरु भितड़ो बादसे, ती मिसर देसोन राजा फिरोनोन ताकोतवाळी आरु मोटली सेना वी योरुसालेमोन राजान मोदोत नी कोर सोकसे।

\VS{18}काहकी त्यो जुवारपानी काजो ओसोत जान्यो, आरु वायदाक तुड़्यो; देखु, त्यो बुल आपने पोर वी ओसा ओसा काम कोरलो छे, ओतरान कोरीन त्यो नी वाचसे।

\VS{19}पोरबु योहोवा ओसु कोवे: मार जीवोनोन आन, हुयो मारो जुवारपानी काजे ओसोज जान्यो, आरु मार वायदाक तुड़्यो; यो पाप हांव हेरात मुनका पोर नाखिस।

\VS{20}हांव आपसी जाळ उना पोर नाखीस आरु त्यो मार फांदा मा फोस जासे; आरु हांव हेनको बेबीलोन मा पुगाड़ीन उना धुकान वातोक उनासी लोड़ावीस, जो हुयो मारे पुठी कोरलो छे।

\VS{21}हेरा आखा टुळा मा सी जोतरा वी आखा तोलवार सी मार नाख्या जासे, आरु जो रोय जाय चे च्यारु मेर रिवन्या तिवन्या होय जासे। तोत्यार तुमु जान जासु की हांव योहोवात ओसु कोहलु छे।


\par }{\SH परमेश्‍वरन वायदो
\par }
{\PP \VS{22}ओळी पोरबु योहोवा ओसु कोवे:

\par }{\Q हांव वी वेलावाळान उची फुनगी मा सी थुड़ोक लीन लागाड़ीस,

\par }{\QB आरु हेरा आखासी उपोरुन डाव मा सी एक कुवेववो डाव तुड़ीन एक बेस उचा बोयड़ा पोर लागाड़ीस,


\par }{\QB \VS{23}इसराएलन उचा बोयड़ा पोर लागाड़ीस;

\par }{\Q तोत्यार हुयो डाळ्या फुड़ीन ताकोतवाळो

\par }{\QB आरु वारु वेला बोन जासे आरु हेरे नेचा

\par }{\Q एने हेरा डाळ्यान साहवाम भाति भातिन आखा

\par }{\QB चिल्‌ला रोहसे।


\par }{\Q \VS{24}तोत्यार खोयड़ाक आखा झाड़े जान लेसे

\par }{\QB की मे योहोवात उचा झाड़ोन नेचो आरु

\par }{\Q नेचा झाड़ोक उचो कोर्‌यो,

\par }{\QB निळ्वा झाड़ोक सुकाड़ देदो आरु सुकला झाड़ोक निळ्वा कोर देदु।

\par }{\MM मे योहोवात यो कोहलु आरु ओसु कोर वी देयो।




\par }\Chap{18}{\SH आपसी जोवाबदारी
\par }
{\PP \VerseOne{1}पोरबु योहोवान यो बुल मारेंचा पुग्यो:

\VS{2}तुमु मानसे जे इसराएल देसोन वाराम यु कोहाड़ु कोवतेला,

\par }{\Q खाटला ओंगुर ते डाहडा मानसे खाय,

\par }{\Q पुन दाँत पुर्यान खाटा होया। ऐरो काय मोतलोब छे?


\par }{\PP \VS{3}पोरबु योहोवा ओसु कोवे की मार जीवनोन आन, तुमु इसराएल काजे ओळी यु कोहाड़ु कोवनेन टेम नी जोड़से।

\VS{4}देखु, आखान जीव ते मारो छे, जोसो बासोन जीव, तोसोत पुर्यान वी जीव छे; दुयु मारत छे। ओतरान कोरीन जे जीव पाप कोरे चो मोर जासे।


\par }{\PP \VS{5}जु कुय धोरमी होय, आरु नियाव आरु धोरमोन काम कोरे,

\VS{6}आरु नी ते बोयड़ान पुजान जागा पोर खादो होय, नी इसराएलोन घोरानान मुरती भेनी डुळा उचो कोरलो होय; नी पारकी बायोर पुठी होय, आरु नी ते दुर होयली बायोर पुठी सुवलो होय।

\VS{7}आरु नी कुदाक वेला पाड़्यो होय, पुन कोरजाम वाळाक तेना कोरजा सी माप कोरे, नी कुदाक लुट्यो, पुन भुकलाक आपसु रुटू आप्यो होय आरु नांगराक छिंदरो पांगरायो होय,

\VS{8}नी ईयाज पोर रुप्या आप्यो होय, नी रुप्या ईयाज खादो होय, आरु आपसा हातो सी भुंनला कामोक रुक्यो होय, मानसोन विच छाचाय सी नियाव कोर्‌यो होय,

\VS{9}आरु मार कायदा पोर चालतो आरु मार नियम काजे मानतो जाईन छाचाय सी काम कोरलो होय, ओसो मानुस धोरमी छे, चो छाचिन जिवतेलो रोहसे, पोरबु योहोवान यो बुल छे।


\par }{\PP \VS{10}पुन कोदी तेरो पुर्‌यो डाकु, खुनी, एने उपोर कोहली वातो मा सी काहनलो पाप कोरने वाळो होय,

\VS{11}आरु उपोर कोहला वारु कामोक कोरनेवाळो नी होय, आरु बोयड़ान पुजान जागा पोर खादो होय, पारकी बायोर पुठी सुवलो होय,

\VS{12}गोरब्याक आरु विगुर आसरा वाळा मानसो पुठी भुंडो वेवहार कोर्‌यो होय, आरु चुरी कोरतो होय, कोरजा वावान गिरवी चिजोक होड़पी लेये। त्यो मोदोत जुगु देव मुरतिया भेनी डुळा उचा कोर्‌यो होय, घाड़च्या मुरतियाक पुजतो होय,

\VS{13}इयाज पोर पोस्या आपतो होय, आरु इयाज लेतो होय, ती काय चो जिवतेलो रोहसे? चो जिवतेलो नी रोहसे; ओतरान कोरीन कि चो ये आखा भुंनला काम कोरलो छे चो छाचिन मोरसे आरु हेरो लुहुय आपसी मुंडी पोर पोड़से।


\par }{\PP \VS{14}ओळी कोदी ओसा मानसोन पुर्‌यो होय आरु चो आपसा बासोक यो आखो पाप देखीन बिकोन हागराये हेंदरे जोसो नी कोरतो होय।

\VS{15}नी ते बोयड़ान पुजान जागाम खादो होय, नी इसराएलोन घोरानान मुरतिया भेनी डुळा उचा कोर्‌यो होय, नी पारकी बायोर पुठी सुवलो होय,

\VS{16}नी कुदाक वेला पाड़्यो होय, नी कुदा कोरजा वावन गिरवेन सोमान काजे खोंडतो होय। चो चुरी नी कोरतो होय। चो भुकलाक आपसो खानो आपे आरु नांगराक आपसा छिंदरा पांगरावतो होय।

\VS{17}चो गोरब्यान नुकसान कोरने सी पोछो रोहते होय, इयाज आरु इयाज जादा नी लेतो होय मार कायदाक मानतो होय, आरु मार नियोम पोर चालतो होय, ती चो आपसा बासोन पापन कारण नी मोरे पुन जिवतेलो रोहसे।

\VS{18}हेरु बास, गोरब्याक लुट्यो होय, आरु ठोग्यो होय, आरु आपसा भास्योन विच वारला काम कोर्‌यो होय, चो आपसा पापन कारण मोर जासे।


\par }{\PP \VS{19}तेवी तुमु कोहु, काहा? काय पुर्‌यो बासोन पापन भार नी हुचलिया? जोत्यार पुर्या नियाव आरु धोरमोन काम कोर्या, आरु मार आखा कायदान पाळनी पाळ्या तेनु पोर चाल्या होय, ती चो जिवतेलोत रोहसे।

\VS{20}जो जीव पाप कोरे चोत् मोरसे, नी ते पुर्‌यो बासोन ओधोरमोन भार हुचलसे आरु नी बास पुर्यान; धोरमी आपसा धोरमोन फोव, आरु पापीक आपसा भुंनला कामोन फोव जोड़से।


\par }{\PP \VS{21}पुन कोदाम भुंनलो मानुस आपसा आखा पापो सी फिरीन, मार आखा कायदान पाळन कोरे आरु नियाव आरु धोरमोन काम कोरे, ती चो नी मोरसे; पुन जिवतेलो रोहसे।

\VS{22}चो जोतरा पाप कोर्‌यो होय, उना मा गोथो कुदान फोम तेरे विरुद् नी कोर्‌यो जाय; जो धोरमोन काम चो कोरलो होय, तेरे लारे चो जिवतेलो रोहसे।

\VS{23}पोरबु योहोवान यो बुल छे, काय हांव भुण्डलाक मारने से थुड़ुक वी खुश होयो? काय हांव ऐरेसी खुश नी होयो कि चो आपसी वाट सी फिरीन जिवतेला रोहे?


\par }{\PP \VS{24}पुन जोत्यार धोरमी आपसा धोरोम सी फीरीन ओंदा काम, पुन भुंनला आखा घाड़्याइन कामोन ओनसारे कोरने लागे, ती काय चो जिवतेलो रोहसे जोतरा धोरमोन काम चो कोरलो होय, उनाम सी कुदाक फोम नी कोर्‌यो जाय। जो धुकु आरु पाप चो कोरलो होय, तेरे कारण चो मोर जासे।


\par }{\PP \VS{25}तेवी तुमु मानसे कोहु, पोरबुन नियाव नियाव सारको नी होय। ऐ इसराएलोन घोराना, देख काय मारो वेवहार एक सारको नी होय?

\VS{26}जोत्यार धोरमी आपसा धोरोम गोथा वोवीन, ओंदा काम कोरने बाज जाय, ती चे हेन्दरेन कोरता मोरसे, चे आपसा ओंदा कामोन करतोत् मोर जासे।


\par }{\PP \VS{27}ओळी जोत्या भुण्डला आपसा भुंनला कामो सी फिरीन, नियाव आरु धोरोमन काम कोरने लागे, ती आपसो जिव वाचाड़से।

\VS{28}चो जो सुच विचार कोरे आपसा आखा गुना सी फिर जाय, ऐरे जुगु नी मोरसे, जिवतेलो रोहसे।

\VS{29}तेवी इसराएलोन घोरानो कोवे कि पोरबुन नियाव नियाव सारको नी होय। ऐ इसराएलोन घोराना, काय मारो नियाव नियाव सारको नी होय? काय तुमरो वेवहार नियाव सारको नी होय?


\par }{\PP \VS{30}पोरबु योहोवान यो बुल छे, ऐ इसराएलोन घोराना, हांव तुमरे मा सी होरीक मानुसोन नियाव हेरा चाल चालोनोन ओनसारेत कोरीस। पोसतावो कोरु आरु आपसा गुनाक छुड़ु, तीत तुमरो ओधोरोम तुमरे जुगु ठुकोर खानेन कारण नी होयसे।

\VS{31}आपसा आखा गुनाक जे तुमु कोरला छे, छेटा कोरु: आपसो मोन आरु आपसा जिवोक बोदली नाखु! ऐ इसराएलोन घोराना, तुमु काहा मोरु?

\VS{32}काहकी, पोरबु योहोवान यो बुल छे, जो मोरे, तेरे मोरनेन कोरता हांव खुश नी होयो, ओतरान कोरीन पोसतावु कोरु, ती तुमु जिवतेला रोहसु।




\par }\Chap{19}{\SH दुखोन एक गीत
\par }
{\PP \VerseOne{1}इसराएलोन डाहडान वाराम तु यो दुखोन गीत सोमवाड़:


\par }{\Q \VS{2}तारी आइस एक कोसली नाहारनी हुती!

\par }{\Q ची नाहरोन इचमा बोस्या कोरतेली आरु आपसा पीलाक जुवान नाहरोन इच मा पावतेली ने पुसतेली।


\par }{\Q \VS{3}आपसा पीला मा सी होयी एकोक पाळी आरु

\par }{\QB चो जुवान नाहार होय गोयो, आरु शिकार धोरनो सिक गोयो;

\par }{\Q चो मानसोक वी शिकार कोरने लाग्यो।


\par }{\Q \VS{4}आड़े धोड़े वावा मानसे हेरी वात सोमया,

\par }{\QB आरु तीनाक आपसा खुंदला खाडाम फांदे पाड़्या, आरु हेरा नाकोम नाथ नाखीन मिसर देस मा ली गोया।


\par }{\Q \VS{5}जोत्यार हेरी आइस देखी आरु वाट जुवती रोवी

\par }{\Q तीवी तेरी होर नी भागी,

\par }{\Q तोत्यार एक आपसो ओवी पुर्याक लीन तीनाक जुवान नाहार बोनाय देदी।


\par }{\Q \VS{6}तोत्यार चो जुवान नाहार होईन नाहरोन विच मा चालने फिरने लाग्यो,

\par }{\QB आरु चो वी शिकार कोरने सिक गोयो;

\par }{\Q आरु मानसोन वी शिकार कोरने लाग्यो।


\par }{\Q \VS{7}चु आपसा आड़े धोड़े वावा रोहनीयान घोरोक उजाड़ देदो,

\par }{\QB आरु तिंदरा सोहोरोक उजाड़ देदो पुन गांगेरने लाग्यो

\par }{\Q सोमवीन आखा देसोन मानसे बिकोम मारे उजड़ी गोया।


\par }{\Q \VS{8}तोत्यार च्यारु मेरोन मानसे आपना आपना मुलुकोम तेरे जुगु जाव फांदे लागाड़ देदा,

\par }{\QB आरु चो हेंदरा खंदला खाडाम फोस गोयो।


\par }{\Q \VS{9}तोत्यार चे तेरा नाथ नाखीन

\par }{\Q आरु कठघोरोम बोंद कोरीन बेबीलोनोन राजान चा ली गोया,

\par }{\Q आरु पिंजरा मा बोंद कोर देदा,

\par }{\Q की हेरो गांगेरनो आखा इसराएलोन बोयड़ा वावा देसोम सोमवाय नी देये।


\par }{\Q \VS{10}तारी आइस जेरेसी तु पोयदा होयु,

\par }{\Q चो पानी धोड़े लागलो हुतो।

\par }{\Q भोरपुर पानी जोड़ने सी चो डाळ्या

\par }{\Q आरु ओंगुर फोळो सी लोदायलो हुतो।


\par }{\Q \VS{11}तेरी जाड जाडली डाळ्या,

\par }{\QB राजान राज लाकुड़ बोनावे तोसी हुती।

\par }{\Q ची ओतरी उची होती, की वादवाक छिम लेये।

\par }{\Q आपसी उचाय आरु झाजला डाळ्यान कारण

\par }{\Q हुयी वाटचाल्या ओका बोकी कोर देय।


\par }{\Q \VS{12}पुन हेरा वेरी रीसोन मारिया हेनाक उखाय लेये,

\par }{\QB आरु नेचा धोरती पोर नाख देय।

\par }{\Q उगेवनीन वाहवी हेनुक सुकाड़ देये।

\par }{\Q हेरा फोव तुड़ लेदा। हेरा जाडला डाळ्या सुक गोया, आगठाम रुखड़ु होय गोया।


\par }{\Q \VS{13}हेमी चे जोंगोल मा, पुन उजाड़ी देसोम लागाड़ा छे।


\par }{\Q \VS{14}हेरा डाळ्याम आगठो निकळे,

\par }{\Q जेरेसी हेरा फोव सोर गोया आरु राजान राजोन लाकुड़ बोने ओसा हेमी काहनी वी जाडली डाळ नी रोवी।

\par }{\MM यो दुखोन गीत छे, आरु यो दुखोन गीत बोनलो रोहसे।




\par }\Chap{20}{\SH परमेश्वरन मोरजी आरु मानसोक चोकचोया कोरनो
\par }
{\PP \VerseOne{1}सातवे वोरीसोन पाचवे मोहनेन दोसवे दाहड़े इसराएलोन थुड़ाक डाहडा योहोवा सी सोवाल कोरने कोरीन आया, आरु मारे ओगोळ बोठ गोया।

\VS{2}तोत्यार योहोवान यो बुल मारे यां पुग्यो:

\VS{3}हे मानसोन ओवलियाद, इसराएलोन डाहडा सी ओसु कोव, पोरबु योहोवा ओसु कोवे, काय तुमु मारे सी सोवाल कोरने आवला छे? पोरबु योहोवान यो बुल छे की मार जीवायीन आन, तुमु मार सी सोवाल पुछनेक आया।


\par }{\PP \VS{4}हे मानसोन ओवलियाद, काय तु हेनको नियाव नी कोरीस? काय रु हेनको नियाव नी कोरे? हेनका डाहडान भुंनला कामोक हेनुक देखाड़ दे,

\VS{5}आरु हेनुसी कोव, पोरबु योहोवा ओसु कोवे: जेने दाहड़े हांव इसराएल काजे नेवाड़ लीस, आरु याकुबोन घोरानान आन खादो, आरु मिसर देस मा आपसाक तेनु पोर देखाड़ो, आरु हुयो आन खायीन कोयो, हांव तुमरो परमेश्वर योहोवा छे,

\VS{6}तेने दाहड़े हांव तुमरा मिसर देस सी खोयड़े लावनेन वायदो कोरलो हुतो आरु हांव तुमुक हेना पोरदेस मा लायो जिनाक हांव तुमुक आप रोयु होतु। चो एक वारलो देस हुतो जो बार भातीन वारली चिजो सी भोरायलो हुतो। यो आखा देसो सी जादा घाटाळो हतो। तिनाम दुध आरु माहव उहुवे।

\VS{7}हांव हेनुसी यो वी कोहलो हुतो, मिसर देसन घाड़ायीन मुरतीया पोर तुमरा डुळा लागला छे। तुमु एनु मुरतिया काजे नांख देवु, आरु एनु मुरतिया सी आपसाक विटोळ मा कोरु; हांवुत तुमरो परमेश्वर योहोवा छे।

\VS{8}पुन चे मारी एक वी वात नी सोमळ्या आरु जादा बिगड़ी गोया; कुदु वी मिसर देसन घाड़ायीन मुरती काजे आपसा सी छेटा नी कोर्या। त्या तेनुसी सी थाबायीन रोया, आरु तेनुक नी छुड़्या; काहकी हेनु पोर हेन्दरा डुळा लागला हुता। तेनुक कुदु नी नाख्या, आरु नी मिसरोन मुरतियाक छुड़्या। तोत्यार हांव कोयो, हांव यो, मिसर देसोन इचमा तुमरे पोर आरु रिस भोड़कावीस आरु पुरी रीस देखाड़ीस।


\par }{\PP \VS{9}पुन हांव हेनुक नास की कोर्यु। हांव मानसो सी जां त्या रोय रोया हुता पेहलुत कोहलो हुतो की हांव आपसा मानसोक मिसर सी खोयड़े ली जायीस। हांव आपसा वारला नावोनक विटोळ नी कोरनो चाहतेलु, ओतरान कोरीन हांव हेनु मनख्या ओगोळ इसराएल काजे नास नी कोर्यु।


\par }{\PP \VS{10}हांव हेनुक मिसर देस सी निकाळीन जोंगोल मा ली आयु।

\VS{11}चां हांव हेनुक आपसो कानुक देखाड़्यो आरु नेम वी देखाड़्यु कि जे मानसे इनुक माने, चे आपसात कारण सी जिवतेला रोहसे।

\VS{12}ओळी हांव हेंदरे जुगु आपसो आरामोन दाहड़ो टाक्यु जु मारे आरु हेंदरे इचमा सोहलानी कोहाये; कि चे जाने कि हांव योहोवा हेंदरो चुखो कोरनेवालो छे।

\VS{13}ते वी इसराएलोन घोरानो जोंगोल मा मारे सी लोड़ाय कोर्या; चे मारा कायदा पोर नी चाल्या, आरु मारा नेम काजे ओसोत जान्या, जेनुक कोदाम मानसे माने ती चे हेनुन कोरता जिवतेला रोहसे; आरु चे मारा आरामोन दाहड़ाक बेस विटोळ कोर्या। तोत्यार हांव कोयो, हांव जोंगोल मा एनु काजे डोन आपीन, आपसी रिसोन आगठा सी नास कोर नाखो।

\VS{14}पुन हांव हेनुक नास नी कोर्‌यो। दिसरा देस मेसे इसराएल काजे मिसर देस सी खोयड़े लावतेला देख्या। हांव आपसा वारला नाव काजे तेनु देस वावा ओगोळ विटोळ नी कोरनो चाहतेलु, ओतरान कोरीन हांव हेनु देसो ओगोळ इसराएल काजे नास नी कोर्यु।

\VS{15}हांव जोंगोल मा हेनुसी आन खादु की जो देस हांव हेनुक आप्यु, आरु जो आखा देसम वारु देस छे, जेरेम दुद आरु माहवोन नोंदी उहवे, जेरेम नी पुगाड़ो,

\VS{16}काहकी हुये मारा नेम काजे ओसोत जाने आरु मारा नेम पोर नी चाले, आरु मार आरामोन दाहड़ाक विटोळ कोरला होता; ओतरान कोरीन की हेंदरो मोन हेनु मुरतीया भेनी लागलो रोयो।


\par }{\PP \VS{17}तेवी हांव हेनु पोर गीनोन निंगा कोर्यु, आरु हेनुक नास नी कोर्यु, आरु नी जोंगोल मा आखी वातो सी हेनुक नास नी कोर्यु।

\VS{18}ओळी हांव जोंगोल मा हेंदरी ओवलियाद सी कोयु, आपसा डाहडान कायदा पोर मा चालु, नी हेंदरी रितीक मानु आरु नी हेंदरी मुरतीक पुजीन आपसाक विटोळ कोरु।

\VS{19}हांव तुमरो परमेश्वर योहोवा छे, मारा कायदा पोर चालु, आरु मारा नेम काजे माननेम चोकचोया रोहु,

\VS{20}आरु मारा आरामोन दाहड़ाक चुखलो मानु की चे मारा आरु तुमरे विच मा सोहलानी कोवाये, आरु जेरेसी तुमु जानु की हांव तुमरो परमेश्वर योहोवा छे।


\par }{\PP \VS{21}पुन हेंदरी ओवलियाद वी मारे सी लोड़ाय कोर्या; चे मारा कायदा पोर नी चाल्या, नी मारा नेम काजे माननेम चोकचोया रोया; कायदाक आरु नेम काजे कोदाम मानसे माने ती चे तेरे कारण सी जिवतेला रोहसे; मारा आरामोन दाहड़ाक विटोळ कोर्या।

\par }{\PP तोत्यार हांव कोयो, हांव जोंगोल मा हेनु पोर मारी रिसोन आगठा सी हेनुक मार नाखो।

\VS{22}बाखुन हांव आपसाक रुक लेदु। दिसरा देसोम वावा इसराएल काजे मिसर देस सी खोयड़े लावतेला देखला छे। जेरेसी मारो नाव विटोळ नी होये। ओतरान कोरीन हांव हेनुक दिसरा देसो ओगोळ इसराएल काजे नास नी कोर्यु।

\VS{23}ओळी हांव जोंगोल मा हेनुसी आन खादो, कि हांव तुमुक जाति जाति मा रिवन्या तिवन्या कोरीस, आरु देस देस मा खोव्‌वी दिस।

\VS{24}काहकी हुये मारा नेम काजे नी मान्या, मारा कायदाक ओसात जान्या, मारा आरामोन दाहड़ाक विटोळ कोर्या, आरु आपसा डाहडान मुरतिया भेनी हेंदरा डुळा लागाड़ला राख्या।


\par }{\PP \VS{25}ओळी हांव हेंदरे जुगु ओसा ओसा कायदा आप्यु जे वारु नी हुता आरु ओसी ओसी रितीया जेरेन कोरता हुये जिवतेला नी रोय सोक्या;

\VS{26}हांव हेनुक आपसी भेटो सी आपसु आपसाक भुंडा बोनाय देदा। हुये आपसा पेहला पुर्यान लोगुन बादा चोढ़ावने शुरु कोर देदा। ऐने रीते हांव हेनु मानसोक नास कोरने चाहाय रोहलु। ती हुये जाने की हांव परमेश्वर योहोवा छे।


\par }{\PP \VS{27}हे मानसोन ओवलियाद, तु इसराएलोन घोराना सी कोव, पोरबु योहोवा ओसु कोवे: तुमरा डाहडा ऐरेम वी मारी निंदा कोर्या कि हुये मारे सी धुकु कोर्या।

\VS{28}जोत्यार हांव हेनुक तेना देस मा ली आयो जेना देसोक आपने हांव वायदो कोरलु होतु, तोत्यार हुये जां कांखेर बोयड़ान चोटी देखा पोड़े आरु जां कांखेर हेनुक निळ्ळा झाड़े देखाये, चां हुये बादा चोड़ावने लाग्या, पुजा कोरने लाग्या, आरु आपसी बादा आरु पुजा कोरीन मारो मोजाक बोनाया। चां हुये गंदायन्या धुपोन तेल धोपाड़ता हुता, आरु आपसो पीनेन पानी उथलावता हुता।

\VS{29}तोत्यार हांव हेनुसी पुछ्यु, जेना उंचा जागाम तुमु जावु, हुयो काय छे? ऐरेसी हेरो नाव आज लोगुन बामा कोहाये।

\VS{30}ओतरान कोरीन इसराएलोन घोराना सी कोव, पोरबु योहोवा तुमरे सी यो पुछे, काय तुमु वी आसा डाहडान रीती पोर चालीन विटोळ होयीन, आरु हेंदरा भुंनला कामोन ओनसारे व्यभाचारिणीन सारको काम कोरे?

\VS{31}आज लोगुन जोत्यार जोत्यार आपसी भेट चोढ़ावे आरु आपसा बाळ बोच्चाक होम बादा कोरीन आगठाम चोड़ावु, तोत्यार तोत्यार तुमु आपसी मुरतियान कोरता विटोळ कोहायु। हे इसराएलोन घोराना, काय तुमु मारे सी पुछसु? पोरबु योहोवान यो बुल छे, मारा जिवनोन आन तुमुक मारे सी नी पुछाये।

\VS{32}जी वात तुमरा मोनोम आवे, हामु लाकड़ा आरु दोगड़ाक पुजन्या होयिन जाति जाति आरु देस देसन कुलोन सारका होय जासु, गुयो काहने वी रीते पुरो नी होये।


\par }{\SH परमेश्वर डोन वी आपे आरु माप वी कोरे
\par }
{\PP \VS{33}पोरबु योहोवा ओसु कोवे, मारा जिवनोन आन हांव आपसी ताकोक सी आपसो हात ओगु कोरीन आरु तुमुक गुलाम बोनावने वाळा देसो पोर आपसी रीस काजे उथलावीन तुमरो छुटकारो कोरीस, आरु हांव तुमरो राजा होयिस।

\VS{34}हांव तुमरा देसोन विच मा सी निकळीस। जेना देसोम तुमु रिवन्या तिवन्या होय गोया, होंया सी हांव आपसी ताकोत वावा होतो सी, आरु छुटकारो जुगु वोदाड़ला हातो सी तुमुक निकाळीस, आरु हेनु पोर आपसी रिसोन आगठाक पाड़ीस।

\VS{35}होंया सी निकाळीन हांव तुमु जोंगोल वावा देसोम लावीस, आरु होंया हांव आंबो सांबो तुमरो नियाव कोरीस।

\VS{36}जोसो हांव मिसर देसोन जोंगोल मा तुमरा डाहडान कोरतो हुतो, आरु हेनुक डोन आपतो हुतो तोसोत हांव तुमरे पोर वी मुकेदमो चालाड़ीस, आरु डोन आपीस। पोरबु योहोवान यो बुल छे।


\par }{\PP \VS{37}हांव गुवायो जोसो तुमुक नेवाड़ने आरु गिनने जुगु तुमुक लाकड़ा तोवे सी निकावीस, आरु तुमुक वायदान बांदाय मा बांदीस।

\VS{38}हांव तेनु आखा मानसोक छेटा कोरीस जे मारे विरुद उबा होया आरु जोतरा मारे विरुद्ध मा पाप कोर्या। हांव हेनु लोगहन को तुमरा जागाम सी छेटो कोर दिस। हुये इसराएल देस मा ओळी कोदी नी पोछा आवे। तोत्यार तुमु जान जासु की हांव परमेश्वर योहोवा छे।


\par }{\PP \VS{39}हे इसराएलोन घोराना तुमु काजे ते पोरबु योहोवा ओसु कोवे: जायीन आपसी आपसी मुरतिक विनता कोरु; आरु कोदाम तुमु मारी नी सोमेळसु; पुन मारा चुखला नावोक आपसी भेटोम आरु मुरतियान लारे ओळी विटोळ झुणी कोरता।

\VS{40}काहकी पोरबु योहोवान यो बुल छे की इसराएलोन आखो घोरानो आपसा देसम मारा चुखला बोयड़ा पोर, इसराएलोन उचला बोयड़ा पोर, आखा की आखा मारी विनता कोरसे; चांत हांव हेनुसी खुश होयिस, आरु होंया हांव तुमरी चोड़ावली भेट आरु चोड़ावली वारु वारु चिजोक, आरु तुमरी आखी चुखी कोरली चिजोक तुमरे सी मांग लिस।

\VS{41}जोत्यार हांव तुमुक देस देसन मानसो सी आंगे कोरो आरु तेना देसो सी जिनाम तुमु रिवन्या तिवन्या हो रोया, एकठा कोरो, तोत्यार तुमुक वारु गंदायन्यो जानीन आवरी लीस, आरु दिसरी जातिक ओगोळ तुमरे लारे चुखो कोहायसे।

\VS{42}जोत्यार हांव तुमुक इसराएल देस मा लावीस, जिनाक आपनेन वायदु हांव तुमरा डाहडा सी कोरलो हुतो, तोत्यार तुमुक पोतु होयसे की हांव तुमरु परमेश्वर योहोवा छे।

\VS{43}होंया तुमु आपसी चालचालोन आरु आखा आपसा कामोक जेनुक कोरने सी तुमु विटोळ होयला छे फोम कोरसु, आरु आपसा आखा भुंडला कामोन कारण आपसी निंगा मा भुंडला कोहासु।

\VS{44}हे इसराएलोन घोराना, जोत्यार हांव तुमरे पुठी तुमरा भुंनला चालचालोन आरु बिगेड़ला कामोन ओनसारे नी, पुन आपसा नावोन वारलो वेवहार कोरो, ती तुमु जान लेसु की हांव योहोवा छे, परमेश्वर योहोवान बुल यो छे।


\par }{\SH दोखेवरो आगठो
\par }
{\PP \VS{45}पोरबुन यो बुल मारे यां पुग्यो:

\VS{46}हे मानसोन ओवलियाद, आपसो मुय दोखेवरे भेनी कोर, दोखेवरे भेनी बुल सोमळ्यो, आरु दोखेवरा भेनी देसोन जोंगोलोन वाराम भोगवानो वोगे गोथी वात कोर;

\VS{47}आरु दोखेवरा देसोन रोहनेवाळा सी कोव; योहोवान यो बुल सोमळु: पोरबु योहोवा ओसु कोवे, हांव तुमरेम आगठो लागाड़िस, आरु तुमरेम काय निळ्ळो, काय सुकलो, जोतरा झाड़का छे, आखा हुये रुखड़ु कोरीस; हेरेम हुवाड़ु दिन आगठो धोपसे नी उलवाये, आरु हेरेन कोरता दोखेवरे गोथो बोखेवरे लोगुन आखान मुय चुयनाय जासे।

\VS{48}तोत्यार आखा जिवे जान लेसे की यो आगठो हांव पोरबु योहोवा लागाड़लो छे, आरु यो कोदी नी उलवाये।


\par }{\PP \VS{49}हांव कोयो, हे मालीक पोरबु, ये मानसे कोवे कि हांव नोवली नोवली वात बोनावीन कोवने वावो नी होय।




\par }\Chap{21}{\SH नियावोन तोलवार
\par }
{\PP \VerseOne{1}पोरबु योहोवान यो बुल मारे यां पुग्यो:

\VS{2}हे मानसोन ओवलियाद, आपसो मुख योरुसालेम भेनी कोर आरु चुखला जागा भेनी बुल सोमवाड़; इसराएल देसोन वाराम भोगवानो वोगे गोथी वात कोर आरु उना सी कोव,

\VS{3}पोरबु योहोवा ओसु कोवे: देख, इसराएल हांव तारे विरुद्ध छे, आरु आपसी तोलवार म्यान मा गोथु हापकीन तारेम गोथा धोरमी आरु पापी दुयोक नास कोरीस।

\VS{4}ओतरान कोरीन कि हांव तुमरेम सी धोरमी आरु पापी आखाक नास कोरने वावु छे, एना कारण मारी तोलवार म्यान गोथी निकाळीन दोखेवरे गोथी बोखेवरे लोगुन आखा जिवोनोन विरुद् चालसे;

\VS{5}तोत्यार आखा जीवे जान लेसे कि योहोवा म्यान मा सी आपसी तोलवार हापेकलु छे; आरु होयी म्यान मा ओळी नी मेकी जाय।


\par }{\PP \VS{6}ओतरान कोरीन हे मानसोन ओवलियाद, तु दम कोंजार! इसराएल देसोन रोहन्यान ओगोळ तु बेसको पोसरावान मोनो सी दुख मोनाव।

\VS{7}जोत्यार हुये तुसेक पुछे, तु काहा कोन्जार रोयु? ती तु हेनुक कोहजी, खोबोरोन कारण; काहकी ओसो होयने वाळो छे जिनाक देखीन आखा मानसोक कावजो काप उठसे, तिंदरा हात सुन पोड़ जासे। हुये बेसका चिमाय जासे। हुये आपसा पायो पोर उबा नी होय सोके। देखु, मोटलो विनास आवने वाळो छे। यो विनासकारी होयने छाचिन होयसे, परमेश्वर योहोवा यो बुल छे।


\par }{\PP \VS{8}पोरबु योहोवा यो बुल मारे यां पुग्यो,

\VS{9}हे मानसोन ओवलियाद, भोगवानो वोगे गोथी वात कोव, परमेशवर ओसु कोवे: देख,

\par }{\Q एक तलवार, एक तिखली तोलवार छे, आरु ची चोमकाड़ली छे।


\par }{\Q \VS{10}तोलवार कोरीन मारने कोरीन निसान लेदो,

\par }{\QB विजवी जोसो चोमकाड़ने कोरीन चोमकाड़ लेदो।

\par }{\Q यो सोमवीन काय हामु खुशी नी मोनाया?

\par }{\QB होये ते योहोवान पुर्यान राजोन लाकुड़ छे आरु आखा झाड़का काजे उदुड़ सोमेजनेवावा छे।


\par }{\Q \VS{11}ओतरान कोरीन तोलवार काजे चोमकाड़या कि

\par }{\QB हुयी हातोम धोराय जाय।

\par }{\Q तोलवार काजे निसान्या आरु चोमकाड़्या।

\par }{\QB हेमी हुयी मारने वाळान हातोम आप तोसे।


\par }{\Q \VS{12}हे मानसोन ओवलियाद, छाती ठुकीन रोड़,

\par }{\QB आरु शोक मोनाव; काहकी मारी तोलवार मारा आपसा मानसोन विरुद् मियान सी निकेवली छे।

\par }{\QB इसराएलोन आखा मोटला आदाकारी वी मारा आपसा मानसो पुठी तोलवार सी मार्या जासे।

\par }{\Q ओतरान कोरीन तु छाती ठुक ठुकीन रोड़।


\par }{\Q \VS{13}यो पारेखनेन टेम छे।

\par }{\QB कोदाम तु तिनाक ओसोत जानने वाळो राजडोन वी नी रोहे, ती काय?

\par }{\QB परमेश्वर योहोवान यो बुल छे।


\par }{\PP \VS{14}हे मानसोन ओवलियाद, भोगवानो वोगे गोथी वात कोर, आरु हात पोर हात दे, आरु तीन वार तोलवारोन ताकोत डोबल्यो होयनो जुवे; हुयी मारने कोरीन तोलवार पुन मोटा सी मोटाक मारनेन तोलवार छे, जेरेसी कुठ्या मा डुकायला वी नि वाचे।

\VS{15}हेंदरा काळजा बिको सी काप उठसे। हुये भोरान्या झोपला पोर लोथड़ीन हित पोड़से; काहकी हांव चोमेकनाय तोलवार आपलु छे। देखु, हुयी विजवी जोसी चोमेकनाय छे, हांव मारने कोरीन हेनीक चोमकाड़लु छे।

\VS{16}तोलवार, तिखी बोनावु! तोलवार जेवड़्ये काटू, सुदा ओगोळ काटू, डाखरीये काटू, जावु होरीक जागाम जां तुमरी धार होय, मारने जुगु छे।

\VS{17}हांव थापड़िया वाजाड़ीस, आरु हांव आपसी रीस काजे घोनाक मारीन सेवी कोरीस, हांव योहोवान यो बुल छे।


\par }{\SH बेबीलोनोन राजान तोलवार
\par }
{\PP \VS{18}ओळी योहोवान यो बुल मारे यां पुग्यो:

\VS{19}हे मानसोन ओवलियाद, दुय वाट बोनाव ले कि बेबीलोनोन राजान तोलवार आवे; दुय वाट एकुत देसोम सी निकवे। ओळी एक सोहलानी कोर, सोहोरोन वाटोन मुंडास्या पोर एक सोहलानी बोन्यो;

\VS{20}तेनी तोलवारोन आवने जुगु एक वाट बोनाव: यो ओम्मोन देसोन रोब्बा सोहोर, लोगुन जासे; आरु दिसरी योहुदा देसोन वारला सोहोर योरुसालेम लोगुन जासे।

\VS{21}बेबीलोनोन राजा एनु दुयु वाटोम लोड़ायनेन जागा पोर उबो छे, आरु हुयो दाना देख रोयो की हुयो काहने वाट्ये जाय: हुयो बिलखाक हालवे; हुयो तराफीम घोरुन झुटा देवता सी पुछे; हुयो काळजाक देखे।

\VS{22}हेरे जेवड़ीया हातोम योरुसालेम नावोन चिट्ठी नेकेवली छे। हुयो मुय फाड़ीन आयड़े। हुयो बेस जुर्ये आयड़ीन हुकुम आपे कि भोरान्या झोपला पोर लोड़ायीन सोमान लागाड़ु, दोमदोमा बांदु आरु मोर्चा बान्दी कोरु।

\VS{23}पुन योरुसालेमोन रोहन्याक यो शकुन झुटो लागतो हिसे। हुये ते बेसको मोटो आन खादला छे। पुन यो हेरो ओधोरोम फोम कोराय रोयो काहकी हेनुक बोंदी बोनाय लेये।

\VS{24}ऐ योरुसालेम मा रोहन्या, पोरबु योहोवा ओसु कोवे: तुमरा पाप तुमुक फोम होये, तुमरा गुना उजेनता होये; जो भुंडला काम तुमु कोर्या, तेनु पोर सी पोरदो छेटो होय गोयो, ओतरान कोरीन तुमु एनान लारे बोन्दी बोनाय जासु।

\VS{25}हे इसराएलोन पापी डाहला, तारा दाहड़ा आय गोयला छे; ओधोरमोन चेहलो टेम आय पुग्यो।

\VS{26}तार वाराम परमेश्वर योहोवा ओसु कोवे: पागड़ी उतार, आरु मुकुट वी उतार दे; हुयो जोसोन तोसो नी रोहनो; जो नेचो छे तिनाक उचो कोर आरु जो उचो छे तिनाक नेचो कोर।

\VS{27}हांव हिनाक नास कोर दिस आरु नास कोर दिस; हाव छाचिन नास कोर दिस आरु जोत्यार लोगुन हेरा आदाकारी नी आवे तोत्यार लोगुन हुयो नासुत रोहसे; तोत्यार हांव तिनाक आप दिस।


\par }{\SH अम्मोनियोन विरुद् तोलवार
\par }
{\PP \VS{28}हे मानसोन ओवलियाद, भोगवानो वोगे गोथी वात कोरीन कोव कि, पोरबु योहोवा यी वात ओम्मोनियोन देसन मानसो आरु हेंदरा लाजवाड़े ओसा देवता सी कोव;

\par }{\Q सोमवु, तक तोलवार, एक तोलवार मियान सी खोयड़े छे।

\par }{\Q तोलवार चोमोचोमो छे; तोलवार मारने जुगु तियार छे। विजवी जोसी चोमेकने जुगु तियार कोरला होता!


\par }{\MM \VS{29}जोत्यार लोगुन कि हुये तारा वाराम झुटा दर्शन देखे, आरु झुटा दाना देखीन तुसेक देखाड़े, कि तु हेनु भुण्डला विटोळोन गोळा पोर पोड़े तिंदरा दाहड़ा आय गोया, आरु हेंदरो ओधोरोमन चेहली टेम आय पुगली छे।


\par }{\PP \VS{30}तोलवार काजे म्यान मा राख। जिना जागाम तु घोड़ला छे आरु जिना देसोम तारो उबेजनो होयो, तिनामा तारो नियाव कोरीस।

\VS{31}हांव तार पोर आपसी रीस भोड़कावीस आरु तारे पोर आपसी रीसोन आगठा काजे फुक दिस; आरु तुसेक ढुरोन तोसु मानसोन हातोम कोर दिस जे मारनेमा पाका छे।

\VS{32}तु आगठान इंगावु होयिस; तारो लुहुय देसोम बोनलो रोहसे; तु फोम मा नी रोहीस काहकी हांव योहोवात ओसो कोहलु छे।




\par }\Chap{22}{\SH योरुसालेम सोहरोन गुनान नियाव
\par }
{\PP \VerseOne{1}पोरबु योहोवान यो बुल मारे यां पुग्यो:

\VS{2}हे मानसोन ओवलियाद, काय तु हेना खुनी सोहोरोन नियाव नी कोरीस? काय तु हेरो नियाव नी कोरीस? हेनुक हेरा आखा भुंनला कामे देखाड़ दे,

\VS{3}आरु सोहोरोक कोव, परमेश्वर योहोवा ओसु कोवे: हे योरुसालेम, तु आपसा इचमा खुन कोरे जेरेसी तारो टेम आयो, आरु आपसा जुन नुकसानी कोरने आरु विटोळ होयने कोरीन मुरतिया बोनावे।

\VS{4}जो तुमु खुन कोरला छे, तेरेसी तु गुनाकु कोहायीस, आरु जे मुरतीया तु बोनावलो छे, हेंदरे कारण तु विटोळ होय गोयला छे; तु आपसा चेहला दाहड़ाक साते कोर लेदो, आरु आपसा पोछला सालोम लोगुन पुग गोलया छे। एना कारन हांव तुसे देस देसोन मानसो भेनी सी नाव निंदा, आरु आखा देसोक हासनेन कारण कोर देदलु छे।

\VS{5}हे बोदनाव्या सोहोर! हे आयेड़न्या सोहोर, जो देस तारे साते छे, आरु जो तारे सी छेटो छे, चे आखा तारा वायकेड़ा उड़ावसे।


\par }{\PP \VS{6}देस, इसराएलोन डाहला मानसे आपसा ताकोतोन ओनसारे तुमरेम खुनी होयला छे।

\VS{7}तुमरे पुठी रोहन्या आपसा आसी-बसान इजुत नी कोरे। तारे इचमा पारका काजे वेला पाड़्या। आरु विखा वाळा आरु रोन्डायलाक तुमरेम नियाव नी जोड़्यो।

\VS{8}जी वात मारी निंगा मा चुखली छे, तारा रोहन्या हेनुक ओसात जान्या। हुये मारा आरामोन दाहड़ाक विटोळ कोरे।

\VS{9}तुमरेम लुच्‍चा मानसे मारने कोरीन ओगोळ रोहे, आरु तारा मानसे बोयड़ा पोर खानो खादला; तारे इचमा मोटलो पाप कोरला छे।

\VS{10}योरुसालेम मा मानसे आपसा बासोण लाड़ी पुठी सुया। योरुसालेम मा मानसे दुर होयला बायरा पुठी भी सुया छे।

\VS{11}काहनला ते आपसा धोड़े वाळान लाड़ी काजे धोर्या; आरु काहनला आपसी उहड़ीस काजे धोर्या ने मोटलो पाप कोर्या; आरु काहनला आपसी बोहनीस काजे धोर्या, आपसी पुराय काजे बिगाड़ देदा।

\VS{12}तुमरेम मारने कोरीन हुये रिश्वोत लेदा; तु ते इयाजता आपे आरु इयाज ली लेये। हुये आपसा धोड़े वावाक वेला पाड़्या ने ठोगु आरु तुमु मेसे विसरी गोया, पोरबु योहोवान यो बुल छे।


\par }{\PP \VS{13}ओतरान कोरीन देख, जु नोफु तु गुंडाय कोरीन कोर्यु आरु आपसा इचमा मा खुन कोरलु छे, तेरसी मारी रिस भोड़की गोयली छे, आरु हांव तार पोर हात उठाड़ीस।

\VS{14}ऐने जेने दाहड़े हांव तारो नियाव कोरो, काय तेन दाहड़े तारो काळजो वातड़ो आरु तारा हात एक जागे रोय सोकसे? हांव योहोवा ओसु कोवलु छे, आरु ओसोत कोरीस।

\VS{15}हांव तारा मानसोक मुलुक मुलुक मा रिवन्या तिवन्या कोरीस, आरु देस देस मा वेरवी दिस, आरु तारी विटोळ काजे तारेम सी सार दिस।

\VS{16}तु जाती जातीन देखता आपसी निंगा मा विटोळ कोवायीस; तोत्यार तु जान लिस की हांव योहोवा छे।


\par }{\SH परमेश्वरन रीस
\par }
{\PP \VS{17}ओळी पोरबु योहोवान यो बुल मारे यां पुग्यो:

\VS{18}हे मानसोन ओवलियाद, इसराएलोन घोराना मा मारी निंगा सी लुहड़ान मोयोव होय गोयलो चे; हुये आखा की आखा भोट्टीन इचमा पितोळ आरु रांगाक आरु लुहड़ा आरु सिसान सारका बोन गोया; हुये चाँदीन मोयोव सारका होय गोयला छे।

\VS{19}इने रिते पोरबु योहोवा हेनु सी ओसु कोवे: ओतरान कोरीन कि तुमु आखा की आखा लुहड़ान मोयोव सारका बोन गोया, एने देखु, हांव तुमुक योरुसालेमोन धोड़े एकठा कोरनेम छे।

\VS{20}जोसा मानसे चाँदी, पीतोळ, लुहड़ाक, सीसाक, आरु रांगाक ओतरा जुगु भोट्टीन धोड़े एकठा कोरीन मेके की हेनुक आगठो लागाड़ीन पिघवी जाय, तोसोत हांव तुमुक मारी रिसोन आरु जोलजलाहट सी एकठा कोरीन होयात मेकीन पिघवाड़ दिस।

\VS{21}हांव तुमुक होंया तेना आगठाम नाखीस आरु हांव मारी रीसोन आगठाक फुक दीस आरु तुमरो पिघेवनो सुरु होय जासे।

\VS{22}जोसा चाँदी भोट्टीन इचमा पिघवाड़े, तोसात तुमु हेरे इचमा पिघवाड़्या जासु; तोत्यार तुमु जान लेसु कि जु आमरे पोर आपसी जोलजलाहट भोड़कावलो छे, चो योहोवा छे।


\par }{\SH इसराएलोन ओगोववान्यान पाप
\par }
{\PP \VS{23}ओळी पोरबु योहोवा यो बुल मारे यां पुग्यो:

\VS{24}हे मानसोन ओवलियाद, हेना देस सी कोव, तु ओसो देस छे जो चुखो नी होयो, आरु रीसोन दाहड़ाम तार पोर पानी पोड़्यु।

\VS{25}तारा कागळीया तारेम राजमा लोड़ाय विचार कोर्या, हुये आयेड़न्या नाहरो जोसा शिकार धोर्या आरु मानसोक खाय लेदा; हुये किमती धोन हापकी लेदा, आरु हुये सोहरोन बायरा काजे रोंडाड़ देदला छे।

\VS{26}हेरा पुजारा मारा नेमोन मोतलोब हापकी हापकीन लागाड़ला छे, आरु मारी चुखली चिजोक विटोळ कोरला छे; हुये चुखलो-विटोळ मा काय फोरोक नी जान्या, आरु नी दिसराक चुखलो ने विटोळोन वात सिखाड़्या, आरु हुये मारा आरामोन दाहड़ान वाराम विनफिकरिया रोया, तेरेसी हांव हेनका इचमा विटोळ कोवायु।

\VS{27}योरुसालेमोन डाहला तेनु लेंडिया जोसा छे जे आपसा धोरला जोनवार काजे खाय रोया होय। हुये डाहला पाका बोनने कोरीन होमलु कोरे आरु मानसोक मार नाखे।

\VS{28}ऐ योरुसालेम, तारा कागळीया मानसो जुगु मानु झुट काजे खोरली कोवाड़े। हुये झुटा दोरसोन देखे, आरु हेंदरे जुगु झुटा दोरसोन विचारे। नीपने वाळा मारा नाव सी झुट मेके, कि हांव पोरबु परमेश्वर ओसु कोयु, पुन हांव हेनुसी ओसो काय वी नी कोवो।

\VS{29}सुदला मानसे एक दिसरान फायदु कोरे। हुये एक दिसराक धुकु आपे आरु चुरी कोरे। हुये गोरब्याक आरु विन आसर्या मानसो पुठी ओसो वेवहार कोरे। हुये पारकाक वी धुकु आपे, जोसा हेंदरे विरुद् काहनो वी नेम नी होय।

\VS{30}हांव हेनुम ओसा मानसोक हेरनो चाहयु जु वाड़ाक सुदारे आरु देसोन खास नाका मा मारे ओगोव ओसो उबा होये कि मेसे हेरो नास कोरनो नी पोड़े, पुन ओसो कुदु नी जोड़्यो।

\VS{31}एने रिते हां हेनु पोर मारी रिस देखाड़ीस, हांव हेनुक आखो सार दिस, हांव हेनुक हेंदरा भुंनला कामोन कोरता डोन आपीस जेनुक हुये कोरला छे। यो आखु हेंदरु गुनु छे। परमेश्वर योहोवान यो बुल छे।




\par }\Chap{23}{\SH दुय व्यभिचार कोरनाय बोहनीस
\par }
{\PP \VerseOne{1}पोरबु योहोवान यो बुल मारे यां पुग्यो:

\VS{2}हे मानसोन ओवलियाद, दुय बायरा होता, ची दुय सोग्गी बोहनीस होती।

\VS{3}हुये आपसु नानला होता तीहीन छिनावान धुंदु कोरती होती। हुये मिसर देसम छिनावो कोरतेली। चांत होयी छोल्‌लान टेमेत् ची कुवारली नी रोवी।

\VS{4}मोटली बोहनीसोन नाव ओहोला आरु नानली बोहनीसोन नाव ओहोलीबा हुतो। हांव हेनु दुयो बोहोनस्यु काजे आवरी लेदु। हेरा पुर्या पारी पोयदा होया। ओहोला ते सोमरोन नावोन ओनसारे सामरी सोहोर ती योरुसालेम ओहोलीबा छे।

\VS{5}जोत्यार ओहोला मारी होती तोत्यार वी होयी छिनावान काम कोरी। हुयी आपसे धोड़े ओस्सुरी लोड़ान्यान वाये लाग गोय, जी तेरेसी वात कोरतेली।

\VS{6}हुये त आखा की आखा निळ्वा छिंदरा पेहेरनेवाळा गोंहोंय जाय ओसा जुवान डाहला, आरु आदिकारी हुता, आरु घुल्‌ला पोर सोवार होयतेला।

\VS{7}ओतरान कोरीन हुयी तिंदरे पुठी छिनावो कोरी जो आखो आखो वारुमा वारु ओस्सुरी लोड़ायन्या हुता; आरु जिना कुदान वाये लागी तेनु मुरतिया पुठी आपसा काजे विटोळ कोर लेदी।

\VS{8}जो छिनावो होयी मिसर देसम सिकी। तिनाक वी होयी नी छुड़ी; काहाकी होये नानला होता ती मानसे हेंदरे पुठी सुया आरु हेंदरी छाती चिमाय गोय, आरु हेरे पुठी सुवीन होर भांज लेतला।

\VS{9}ओतरान कोरीन हांव ओस्सुरी दुसतीदार पुठी वात कोरन्यान हातोम आप देदु। जेरे वाये होयी लागली होती।

\VS{10}हुये हेनु काजे धोर्या। हुये हेंदरा पुर्या लेदा आरु हुये तोलवार चालाड़्या आरु मार नाख्या। हुये हेनुक डोन आप्या आरु बायरा हेमी लोगुन हेरी वात कोरे।


\par }{\PP \VS{11}ओहोलान बोहनीस ओहोलीबा आपसी बोहनीसन विनास देखी, ती वी होयी वाये लागीन आपसी बोहनीस सी जादा छिनावो कोरी। होयी आपसी बोहनीस सी एक डोंग जादा होय गोय।

\VS{12}होयी ओस्सुरी आदिकारी आरु सेनापती पोर मोन लागाड़ लेदी। घुल्‌ला चालाड़न्यान वाये लाग गोय। ये आखा जुवान होता।

\VS{13}हांव देख्यो कि होयी विटोळ होय गोयली छे। होयी दुयु बोहनीस एक सारकी चाल होती।


\par }{\PP \VS{14}पुन ओहोलीबा जादा छिनावो कोरती गोय; जोत्यार होयी भितड़ा पोर सेंदुर सी रेगटा बोनला ओसा कोसदि मानसोन चितरा देखी

\VS{15}होये बासन कोड़ीया मा पेटारा बांदला होता आरु हेंदरा मुनका पोर नांबी पागड़ि होती। हुये आखा घुल्‌ला गाड़ा आदाकारीन जोसा देखायतला। हुये बेबीलोन मा रोहने वावा ओसो लागतेलो।


\par }{\PP \VS{16}ओहोलीबा हेनुक देखी आरु होयी हेंदरे वाये लाग गोय। होयी बेबीलोन यां नेवतो मुकली।

\VS{17}बेबीलोनन मानसे हेरे पुठी खाटला पोर आया, आरु हेरे पुठी सुवीन हेनीक विटोळ कोर्या; आरु जोत्यार होयी विटोळ होय गोय, तोत्यार हेरो मोन हेंदरे सी फिर गोयो।


\par }{\PP \VS{18}जोत्यार होयी उजेन्ती छिनावो कोरने लाग गोय, आरु आपसो डील आखा ओगोळ उगाड़ने लागी, तोत्यार हांव घाड़ाय सि हेंदरे भेनी सी मुय फेरवी लेदु, जोसो हांव हेरी बोहनीस सी मुय फिरवी लेदु।

\VS{19}ओळी वी दाहड़ी दाहड़ी छिनावो कोरती रोवी। होयी आपसी नानली होती ती चे दाहड़ा फोम कोरती होती, जोत्यार होयी मिसर देसोम छिनावो कोरती होती।

\VS{20}होंया रखेल ओसा मानसोन वाये लाग गोयली, जिंदरो लिंग गोदड़ान तोसो, आरु घुल्‌ला बीजो सारको होतो।

\VS{21}ओहोलीबा, तु आपसी नानली होती ती छिनावान काम पोछी कोरे, जोत्यार मिसर देसोन रोवन्या तारा छोल्‌ला पेटो पोर हात फिरवे, जोत्या हुये तारी छोल्ली छातीक दोड़ेबता होता।


\par }{\SH नानली बोहनीस काजे परमेश्वरन दण्ड
\par }
{\PP \VS{22}ओहोलीबा, पोरबु योहोवा ओसु कोवे: तु जिंदरे वाये लागली होती घाड़ाय कोरने लाग गोय। पुन हांव तेनुक यां लावीस। चे तुसेक घेरवी लेसे।

\VS{23}बेबीलोनोन रोहन्या कोसदि सिपायड़ा, पोकोद, शो आरु कोआ कोबिलान सिपायड़ा आरु हेंदरे पुठी आखा ओस्सुरीया सिपायड़ा, गोंहवे ओसा जुवान, आदिकारी, सेनापती, नायक आरु योद्धा। ये आखा घुल्‌ला पोर सोवार होयसे।

\VS{24}हुये होतियार, रोथ, छोकड़ा आरु देस देसोन मानसे टुवा लीन तार भेनी चोड़ाय कोरसे; आरु ढाळ आरु फोरियां आरु टोप पेहरीन तारे विरुद् च्यारु मेर सी एकठा होयसे; आरु हांव हेंदरा हातोम नियावोन काम आप दोम, आरु हुये आपने आपने नेमोन ओनसारे तारो नियाव कोरसे।

\VS{25}हांव तुमुक देखाड़ो की हांव कोतरु रीसावु छे। हुये बेसका रिस कोरीन होयसे तुमुक कुटसे। हुये तुमरा नाक आरु तुमरा कानटा काट लेसे। हुये तोलवार चालाड़से आरु तुमुक मार नाखसे। तोत्यार हुये तुमरा पुर्याक ली जासे आरु तुमरो जो काहिन वाच रोयो होये तिनाक धोपाड़ देसे।

\VS{26}हुये तारा छिंदरा वी निकावीन तारा घाटाळा घाटाळा गोहना हापकी ली जासे।

\VS{27}इनी रिते हांव तारो मोटलो पाप आरु जो छिनावान काम तु मिसर देस मा सिखली, तेरेसी वी तुसेक छुड़ाय लीस, यां लोगुन कि तु आपसा डुळा हेंदरे भेनी नी लागाड़े आरु नी मिसर देसन ओळी फोम कोरीस।


\par }{\PP \VS{28}काहकी पोरबु योहोवा तार सी ओसो कोवे: देख, हांव हेंदरा हातोक कोर दीस जेरेसी तु घाड़ाय राखे आरु जेरेसी तारो मोन फिर गोयो;

\VS{29}आरु हुये तार सी घाड़ाय सी वेवहार कोरसे, आरु तारी आखी कोमाय काजे हुचली लेसे, आरु विगुर छिन्दरान कोरीन छुड़ देसे, आरु तारा डिलोक उगाड़ देने सी तारो छिनावो आरु मोटलो पाप उजेनतो होय जासे।

\VS{30}यो काम तार सी एने रिते कोरसे काहकी तु दिसरा मुलुको पोछोळ वेवविचारीन जोसा होय गोया, आरु हेंदरी मुरती पुजीन विटोळ होय गोया।

\VS{31}तु आपसी बोहनीसुन वाटो पोर चाली, एने हांव तारा हातोम हेरो वाटको कोर दिस।


\par }{\PP \VS{32}पोरबु योहोवा ओसु कोवे:

\par }{\Q आपसी बोहनीसुन वाटकाम गोथो तुसेक पीनो पोड़से

\par }{\QB जो उंडो आरु चोवड़ो छे;

\par }{\Q मानसे तार पोर हाससे आरु वायकेड़ा कोरसे,

\par }{\QB काहकी हेना वाटकाम बेस काहिन सोमाये।


\par }{\Q \VS{33}तु मोंदो सी आरु पीड़ा सी छाक जायीस।

\par }{\QB तु आपसी बोहनीस सोमरोनोन वाटकाक,

\par }{\QB विनास आरु उजाड़ काजे पीन छाक जायीस।


\par }{\Q \VS{34}हेरेम सी तु चाट चाटीन पीस,

\par }{\QB आरु हेरा टाहराक वी चावीस आरु आपसी छातीक घायेल कोरीस;

\par }{\QB काहकी हांव ओसो कोवलु छे,

\par }{\MM पोरबु योहोवान यो बुल छे।


\par }{\PP \VS{35}पोरबु योहोवा यो बुल छे, तु जो मुसेक विसराड़ देदी, आरु आपसो मुय मार सी फेरवी लेदी, ओतरान कोरीन तु आपसोत मोटला पाप आरु छिनावान भार भुकोत।


\par }{\SH ओहोला आरु ओहोलीबाक डोन
\par }
{\PP \VS{36}पोरबु योहोवा मार सी कोवे: हे मानसोन ओवलियाद, काय तु ओहोला आरु ओहोलीबान नियाव कोरीस? ती ओळी हेरा भुंनला काम हेनुक देखाड़ दे।

\VS{37}काहकी हुये वेवविचार कोरला छे, आरु हेंदरा हातोम लुहुय लागलो छे; होये आपसी बोनावली मुरतिया पुठी वेवविचार कोर्या, आरु आपसा पुर्याक जे मार सी उबेजला, हेनु मुरतोन ओगोळ बादा होयने जुगु चोड़ाया।

\VS{38}ओळी होये मार सी ओसो वेवहार कोर्या की हेरे पुठी मारा चुखला जागाक विटोळ कोर्या आरु आरामोन दाहड़ाक विटोळ कोरला छे।

\VS{39}हुये आपसा पुर्याक आपसी बोनावली मुरतियान ओगोळ बादा चोड़ावीन तेने दाहड़े मारा चुखला जागाक विटोळ कोरने कोरीन हेरेम भोराया। देख, होये एने रीते काम कोरीन भवन मा माहाय भोरायला छे।


\par }{\PP \VS{40}होयी नांबे गोथी मानसोक बुलाय मुकली, आरु होया आय वी लाग्या। हेंदरे जुगु ते उंगवी ले, डुळा मा काजोळ लागाड़, गोहना पेहेर;

\VS{41}घाटाळी खाटली पोर बोठली रोवी, आरु तारे ओगोळ एक टेबल आथेरली होती, जेरे पोर तु मारे धुप आरु मारो तेल मेकलो होतो।

\VS{42}तोत्यार हेंदरे पुठी बेफिकरीया मानसोन गोड़दीन गोगलु सोमवायी, आरु हेनु साधाराण मानसो जुळ जोंगोल सी बुलावला छाकला मानसे वी होता; होये हेनु दुयु बोहोनस्युन हातो कावय्या पेहराया, आरु हेंदरा मुनका पोर घाटाळो देखायो ओसो मुकुट मेक्या।

\VS{43}तोत्यार छिनावो कोरता कोरता डाळा होय गोया, हेरे वाराम हांव कोय पोड़्यु, हेमी ते हुये हेरे पुठी छिनावो कोरसे।

\VS{44}काहकी हुये तेरेंचा ओसा गोया जोसा मानसे छिनावायीन चा जाय। तोसात हुये ओहोला आरु ओहोलीबा नावोन मोटला पापी बायरान चा गोया।

\VS{45}धोरमी मानसे वेवविचारी आरु खुनीन तोसा हेरो नियाव कोरे; काहकी हुये वेवविचारनी छे, आरु हेंदरा हातोम लुहुय लागलो छे।


\par }{\PP \VS{46}कोरीन परमेश्वर योहोवा ओसु कोवे: हांव एक गोड़दी सी हेंदरे पोर चोढ़ाई कोरावीन हेनुक ओसो कोरीस कि हुये मोरी मोरी फिरसे आरु लुटाय जासे।

\VS{47}हेनी गोड़दीन मानसे हेनु काजे दोगड़ाटीन हेनुक आपसी तोलवार सी काट नाखसे; तोत्यार हुय हेंदरा पुर्या पोरायटाक मारिन हेंदरा घोरोक वी आगठो लागाड़ीन फुंक देसे।

\VS{48}इने रीते हांव मोटला पापी देस मा गोथु छेटु कोरीस, आरु आखा बायरा सोमजीन तुमरे जोसा मोटला पाप कोरने सी वाचला रोहसे।

\VS{49}तुमरा मोटला पाप तुमरा मुनका पोरुत पोड़से; आरु तुमु छाचीन आपसी मुरतियान पुजान पापोन भार हुचलसु; आरु तोत्यार जान जासु की हांव परमेश्वर योहोवा छे।




\par }\Chap{24}{\SH उकेवतेलो हान्डो
\par }
{\PP \VerseOne{1}नोव्वे सालोन दोसवे मोहनेन दोसवे दाहड़े, योहोवान यो बुल मारे यां पुग्या:

\VS{2}हे मानसोन ओवलियाद, आजुन दाहड़ु लिखिन मेक, काहकी आजुन दाहड़े बेबीलोनोन राजा योरुसालेम आवीन घेरोव कोरलो छे।

\VS{3}यी काहानी तेना घोराना सी कोव जे हुकुम नी माए। तेंदरे सी यी वात कोव।

\par }{\Q पोरबु योहोवा ओसु कोवे: हान्डाक आगठा पोर मेक दे;

\par }{\QB हेनाक मेकीन पानी भोर देवु;


\par }{\Q \VS{4}हेरेम मासोन टुकड़ा पोखड़ु,

\par }{\QB होरीक वारला टुकड़ा पोखड़ु, सातवा आरु खांदा।

\par }{\QB आरु हेरेम वारु सी वारु हाड़का भोर देवु।


\par }{\Q \VS{5}टुवाम आखासी वारु ढुर लावीन हेनु

\par }{\QB हाड़काक हान्डा तोवे ढिग कोरु;

\par }{\Q आरु हेनुक वारु चुड़वु काहाकी

\par }{\QB धोड़े वावा हाड़का वी चुड़ जाय।


\par }{\PP \VS{6}कोरीन पोरबु योहोवा ओसु कोवे: हाय, तेनी खुनी सोहोर पोर! हाय तेना हान्डा पोर! तेरे किटी लागली छे आरु निकळी नी; हेरेम सी भुकरा भुकरा कोरीन निकाव लेवु, हेरे पोर चिट्ठी झुन नाखता।

\VS{7}काहकी हेना सोहोर मा कोरलो खुन हेरेम छे; हुयो तेना जागा पोर धुळी नाखीन वी नी ढाक्या, पुन उगाड़ा चाफरिया पोर मेक देदा।

\VS{8}कोरीन हांव वी हेरो लुहुय उगाड़ा चाफरीया पोर मेकलो छे, कि हुये ढांक नी सोके आरु कि बोदलो लेनेन कोरता रीस भोड़के।


\par }{\PP \VS{9}पोरबु योहोवा ओसु कोवे: हाय हेनी खुनी सोहोर पोर! हांव वी ढीग काजे मोटो कोरीस।

\VS{10}आरु जादा लाकड़ा नाख, आकठाक जादा कोर, मास वारु चुड़े तोसे आरु मोसालु भेसोक, आरु हाड़काक धोपाड़ देवु।

\VS{11}ऐरे वाद हान्डान नोवराड़ु, आरु नोवरा हान्डाक इंगावा पोर मेकु, जेरेसी तातो होये, हेरो पीतोळ रातो होय जाय, हेरो मोयोव गोवे, आरु हेरे माहाय वावी किटी धोप जाय।

\VS{12}हांव ते घोनो कुशिश कोरीन देख लेदु, पुन हेरी किटी निकेवती नी, किटी बेस जाडी छे, होयी आकठा सी वी नी निकेवती।

\VS{13}हे योरुसालेम सोहोर तारी विटोळ मोटला पापोन छे। हांव ते तुसे चुखो कोरने चाहतेलो, पुन तु चुखी नी होयी, कोरीन जोत्यार लोगुन हांव आपसी रीस तारे पोर सी सेवी नी कोर लोम, ती लोगुन तु ओळी चुखी नी कोरी जायीस।

\VS{14}हांव योहोवात यो कोवलु छे; आरु हुयो होयसे; हांव ओसोत कोरीस, हांव तुसेक नी छुड़ो, नी तारे पोर गीन खायीस, नी पोसतायो; तारा चालचालोन आरु कामोन ओनसारे तारो नियाव कोर्‌यो जासे, पोरबु योहोवान यो बुल छे।


\par }{\SH योहेजकेल न लाड़ीन मोरनो
\par }
{\PP \VS{15}योहोवान यो वी बुल मारे यां पुग्यो:

\VS{16}हे मानसोन ओवलियाद, देख, हांव तारा डुळान मोंगावाक मारीन तारेन चा रोहीन लेनेम छे; पुन नी तु रोड़जी आरु नी आसा उहवाड़जी।

\VS{17}नांबो दोम ते लेजी, पुन हुयो सोमवायनो नी जुवे; मोरला जुगु वी विलाप नी कोरनो। मुनका पोर पागड़ी बांदली आरु पायोम खासड़ा पेहेरला रोवे; आरु नी ते आपसा हुटड़ा काजे ढाकजी नी कोलेपना जोसा रुटा खानो।


\par }{\PP \VS{18}तोत्यार हांव सोंदारे लोगहन सी कोहीस, आरु सान्तो मारी लाड़ी मोर गोय। तोत्यार सोंदारे हांव हुकुमोन ओनसारे कोर्यु।


\par }{\PP \VS{19}तोत्यार मानसे मार सी कोहने लाग्या, काय तु हामुक नी देखाड़े की यो जो तु कोरे, ऐरो हामरे जुगु काय मोतलोब।


\par }{\PP \VS{20}हांव हेनुक जोपाप देदु, योहोवान यो बुल मारे यां पुग्यो:

\VS{21}तु इसराएलोन घोराना सी कोव: पोरबु योहोवा ओसु कोवे: देखु, हांव आपसा चुखला जागान जेरो गोट होयने पोर तुमु खुस होय रोया; आरु जे तुमरा डुळान मोंगावा होयला छे, आरु जेनुक तुमरे मोन गोंहाड़े, तिनाक हांव विटोळ कोरनेम छे; आरु आपसा जिनाक पुर्या-पोरायटाक तुमु होंया मेक आवला छे, चे तोलवार सी मार्या जासे।

\VS{22}जोसु हांव कोरलु छे तोसात तुमु लोगहन कोरसु; तुमु वी आपसा हुटड़ा नी ढाकसु, नी कोलेपनेन जोसा रुटा खासु।

\VS{23}तुमु मुनका पोर पागड़ी बांदला आरु पायोम खासड़ा पेहेरला रोहसु, नी तुमु रोड़सु, नी छाती ठुकसु, पुन आपसा पापन कामोम फोसला गोवता जासु आरु एक दिसरा भेनी वेला कोरता रोहसु।

\VS{24}एने रीते योहेजकेल तुमरे जुगु सोहलानी कोहायसे; जोसो हुयो कोर्‌यो, ठीक तोसात तुमु वी कोरसु। जोत्यार यो होय जाय, तोत्यार तुमु जान लेसु की हांव परमेश्वर योहोवा छे।


\par }{\PP \VS{25}हे मानसोन ओवलियाद, काय यो छाचो नी, की जेने दाहड़े हांव हेंदरो वातड़ो घाटाळु जागु, हेंदरी सुबा, आरु खुशीन कारन आरु हेंदरा पुर्या पोरायटा जे हेंदरी सुबा, हेंदरा डुळान खुशी, आरु मोनो चाह छे, हेनुक हांव हेंदरे सी मांग लीस,

\VS{26}तेने दाहड़े जो ढासीन वाचसे, चो तारे यां आवीन तुसेक खोबोर सोमवाड़े।

\VS{27}तेने दाहड़े तारो मुय उगेड़से, आरु तु ओळी हुगु नी रोवीस पुन हेनु वाचला पुठी वात कोरीस। एने रीते तु एनु मानसो जुगु सोहलानी कोवायीस; आरु ये जान लेसे की हांव परमेश्वर योहोवा छे।




\par }\Chap{25}{\SH ओम्नोनोन विरुद् भोगवानो वोगे गोथी वात
\par }
{\PP \VerseOne{1}पोरबु योहोवान यो बुल मारे यां पुग्यो:

\VS{2}हे मानसोन ओवलियाद, ओम्मोनियो भेनी मुय कोरीन हेंदरे वाराम भोगवानो वोगे गोथी वात कोर।

\VS{3}हेनुसी कोव, हे ओम्मोनियो, परमेश्वर योहोवान यो बुल सोमवु, परमेश्वर योहोवा ओसु कोवे की तुमु जे मारा चुखला जागान वाराम जोत्यार होयो विटोळ कोरला, आरु इसराएली देसोन वाराम जोत्यार होयो उजड़ी गोयलो, आरु योहुदान घोरानान वाराम जोत्यार होये बांदवाय मा गोया, अहा, अहा! कोया।

\VS{4}कोरीन सोमवु, हांव तुमुक उगेवना देसो वावा मानसोन होकोम कोरनेम छे; आरु हुये तुमरे इचमा आपसो पोड़ाव कोरसे आरु आपसा घोरे बोनावसे; हुये तारा फोव खासे आरु तारो दुद पीसे।

\VS{5}हांव रोब्बा सोहोर काजे उटड़ान रोवने आरु ओम्मोनियोन देसोक गाडरा बुकड़ाक बोसनेन जागु कोर दीस; तोत्यार तुमु जान लेसु की हांव योहोवा छे।

\VS{6}काहकी परमेश्वर योहोवा ओसु कोवे: तुमु जे इसराएल देसोन कारण थापड़्या वाजाड़्या आरु नाच्या, आरु आपसा आखा मोनोक वारु नी लागे ओसा खुश होया,

\VS{7}कोरीन, हांव आपसो हात तारे उपोर कोरलो छे; आरु तुसेक राज राजोक लुटीन आप दिस, आरु देस देसोन मानसोम गोथा तुसेक सार दिस; आरु देस देश मा गोथा नास कोर दिस। हांव तारो नास कोर नाखीस; तोत्यार तु जान लीस की हांव योहोवा छे।


\par }{\SH मोआबोन विरुद् भोगवानो वोगे गोथी वात
\par }
{\PP \VS{8}परमेश्वर योहोवा ओसु कोवे: मोआब आरु सेईर कोवे, देखु, योहुदान घोरानो आरु आखा मुलुकोन तोसा होय गोयला छे।

\VS{9}ओस कोरीन देख, मोआब देसोन कातरोन सोहोर बेत्यशीमोत, बालमोन, आरु किरयातेम, जे हेना देसोन शिरोमणि छे, हांव हेंदरी वाट उगाड़ीन

\VS{10}हेनुक उगेनला देसोन मानसोन होकोम ओसु कोर दीस कि हुये ओम्मोनियो काजे नास कोरे; आरु हांव ओम्मोनियोक यां लोगुन हेंदरा होकोम कोर दिस की जाति जातिन इचमा हेनुक ओळी फोम नी रोवसे।

\VS{11}हांव मोआब काजे वि डोन आपीस। तोत्यार होये जान लेसे की हांव योहोवा छे।


\par }{\SH एदोमोन विरुद् भोगवानो वोगे गोथी वात
\par }
{\PP \VS{12}परमेश्वर योहोवा ओसु वी कोवे: एदोम जो योहुदान घोराना सी बोदलु लेदु, आरु हेनुसी बोदलु लिन मोटलु गुनाकु होय गोयलु छे,

\VS{13}ओस कोरीन परमेश्वर योहोवा ओसु कोवे, हांव एदोमोन देसोन विरुद् आपसो हात ओगु कोरीन हेरेम गोथा मानसे आरु ढुरे दुयोक सार दीस; आरु तेमान सोहोर गोथा दोदान सोहोर लोगुन हेनुक उजाड़ दिस; आरु हुये तोलवार सी मार्या जासे।

\VS{14}हांव आपसा मानसे इसराएलोन लारे एदोम सी आपसो बोदलो लीस; आरु हुये हेना देस मा मारी आरु रीसोन ओनसारे काम कोरसे। तोत्यार हुये मारा बोदलाक जान लेसे, परमेश्वर योहोवान यो बुल छे।


\par }{\SH पोलिस्तियान विरुद् भोगवानो वोगे गोथी वात
\par }
{\PP \VS{15}परमेश्वर योहोवा ओसु कोवे: पोलिस्तीन मोनोम इसराएलोन ओवलियाद जुगु ठेटकान वेरी माने। कोरीन होये वेरीन आरु बोदलान विचार कोरीन इसरालीया पुठी बोदलु लेदा, आरु हेनुक नास कोर देदा।

\VS{16}ओस कोरीन परमेश्वर योहोवा ओसु कोवे, सोमोळ, हांव पोलिस्तीयोन विरुद् आपसो हात ओगु कोरनेम छे, आरु कोरेतियाक सार दिस; आरु दोरियान धोड़े वावा वाचलाक नास कोर दिस।

\VS{17}हांव हेनुक मोटलो डोन आपीस। रिसो पुठी हांव हेनुसी बोदलु लीस। तोत्यार हेनुक पोतु चालसे की हांव परमेश्वर योहोवा छे।




\par }\Chap{26}{\SH सोर सोहोरन विरुद् भोगवानो वोगे गोथी वात
\par }
{\PP \VerseOne{1}ईग्यारे वोरीसोन पेहले मोहनेन पेहलो दाहड़े पोरबु योहोवान यो बुल मारे यां पुग्यो:

\VS{2}हे मानसोन ओवलियाद, सोर जो योरुसालेमोन वाराम कोवलो छे, अहा, अहा! जे देस देसोन मानसोन झोपला सारकी होती, होयी नास होय गोय! हेरा उजड़ी जाने सी हांव भोरपुर होय जायीस।


\par }{\PP \VS{3}ओस कोरिन परमेश्वर योहोवा ओसु कोवे: हे सोर, देख, हांव तारे विरुद् छे; आरु ओसु कोरीस की बेसका मुलुके तारे विरुद् ओसी उबरोय जासे जोसी दोरियान झेलोक उठे।

\VS{4}होये सोरन भितड़ाक उदारसे, आरु हेरा खांबाक तुड़ नाखसे; आरु हांव तेनु पोर सि हेरा धुळाक खुरचीन तीनाक चाफरिया ओतरान रोहनदीस।

\VS{5}होयो दोरयान इचमा जाळ नाखनेन ओतरोत जागु रोवसे; काहकी परमेश्वर योहोवान यो बुल छे, आरु हुयो जाति जाति सी लुट लेसे;

\VS{6}आरु हेरा जे पोरायटा खोयड़ा मा छे, तेनुक तोलवार सी मार नाखसे। तोत्यार हुये जान लेसे कि हांव पोरबु योहोवा छे।


\par }{\PP \VS{7}काहाकी परमेश्वर योहोवा ओसु कोवे: देख, हांव सोर देसोन विरुद् राजगादी पोर बोरला बेबीलोनोन राजा नोबुकदनेस्सर काजे घुल्‌ला, रोथ, सोवारी, मोटली गोड़दी, आरु टुळा भेळ बोखेवरे भेनी गोथु लावीस।

\VS{8}तारा पुराटा खोयड़ा मा होय, हेनुक तोलवार सी मारसे, आरु तारे विरुद् होड़ताव कोरसे आरु भितड़ा बांदसे; आरु ढाव बोनावसे।

\VS{9}होये तुमरा भीतड़ाक तुड़ पाड़से।

\VS{10}हेरा घुल्‌ला ओतरा होयसे, कि तु हेंदरा धुवा सी ढाकाय जासे, आरु जोत्यार होये तारा झोपला मा ओसा भोरायसे जोसा मानसे नाका वाळा सोहोर मा भोराये, तोत्यार तारा भीतड़ा सोवारी, छोकड़ा आरु रोथोन बुल सी काप पोड़से।

\VS{11}बेबीलोनोन राजा तुमरा सोहोर सी घुल्‌ला पोर सोवार होयिन निकळसे। हेरा घुल्‌लान टापरा तुमरी सोयड़ोक काजे बिगाड़ देसे। होये तुमरा मानसोक तोलवार सी मार नाखसे। तुमरा सोहोरोन मोटला वातेल्‌ला खांबा काजे नेचा पाड़ देसे।

\VS{12}मानसे तारा धोनोक लुट लेसे आरु तारा वेपारोन सोमान हापकी लेसे; होये तारा भीतड़ाक उदार देसे आरु तारा गोंहोवता घोरोक तुड़ नाखसे; तारा घोरोन दोगड़ा आरु काठा आरु तारा धुळाक दोरीयामा नाख देसे।

\VS{13}हांव तारा गीतोन सुरताव बोंद कोर दिस, आरु तारा वाजान बुल ओळी सोमवाये।

\VS{14}हांव तुसेक उगाड़ली चाफुर कोर दिस; तु जाळ नाखनेन ओतरोत जागो रोय जासे, आरु ओळी वोसाड़्यो नी जासे; काहाकी मेसे योहोवात यो कोवलु छे, परमेश्वर योहोवान यो बुल छे।


\par }{\PP \VS{15}परमेश्वर योहोवा सोर सी ओसु कोवे: तारा पोड़नेन बुल सी जोत्या घायेल मानसे आयोड़से आरु तुमरेम मारनेन मारनेत होयसे, तोत्यार काय दोरियान कातोर वाळा देस बिकोम नी काप पोड़से?

\VS{16}तोत्यार दोरियान धोड़ेन देसोन आखा डाहला मानसे आपनी आपनी राजगादी पोर सी उतेरसे, आरु आपसा बागा आरु बुटेदार छिंदरा निकाळीन धोदड़ुदिन कापता जायीन छिंदरा पेहेरसे आरु भिमा बोसीन होर टेमे कापता रोवसे; आरु तारे कारण घाबराय जासे।

\VS{17}होये तारा वाराम विलापोन गीत बोनावीन तारसी कोवसे,

\par }{\Q हे सोर, तु नावसाद्‌यो सोहोर हुतो

\par }{\QB दोरीया पोल धोड़े गोथा मानसे तुमरेम वोसने आया।

\par }{\Q तु नावसाद्यो हुतो,

\par }{\QB पुन हेमी तु काय वी नी होय।

\par }{\QB तु दोरीया पोर ताकोतवाळु होतु,

\par }{\Q आरु तोसोत तुमरेम रोवन्या मानसे होता!

\par }{\QB तु मोटा जागाम रोवने वाळा आखा मानसोक

\par }{\Q बिहाड़्या कोर्या।


\par }{\Q \VS{18}तारे पोड़नेन दाहड़े दोरीयान कातरे वाळा देस काप पोड़से,

\par }{\QB आरु तारा जातला रोवने सी दोरीयान आखा टापु वाळा घाबराय जासे।


\par }{\PP \VS{19}काहाकी परमेश्वर योहोवा ओसु कोवे: जोत्यार हांव तुसे उजाड़ी सोहोर जोसो उजाड़ कोरीस आरु तारे उपोर मोटला दोरियाक चोड़ावीस, आरु तु उंडा पानीम डूब जायीस,

\VS{20}तोत्यार खाडाम आरु पोड़नेवाळा पुठी हांव तुसे वी डाहडा मानसोम उतार दीस; आरु खाडाम आरु पोड़नेवाळा पुठी तारे नेचली कोवीम मेकीन डाहडान उजेड़ला जागान तोसु कोर दिस; यां लोगुन की तु ओळी नी वोसिस आरु नी जीवायीन कोवीम काहनलु जागु जोड़से।

\VS{21}हांव तुसे घाबरायनेन कारण कोरीस, आरु तु ओळी ओसु कोदी नी रोवे, पुन हेरनेम वी तारो पोतु नी लागसे, परमेश्वर योहोवान यो बुल छे।




\par }\Chap{27}{\SH सोर सोहोरक शोक गीत
\par }
{\PP \VerseOne{1}योहोवान यो बुल मारे यां पुग्यो:

\VS{2}हे मानसोन ओवलियाद, सोर देसोन वाराम एक विलापोन गीत बोनावीन हेनुसी ओसु कोव,

\VS{3}ऐ दोरीयान झोपला झोपला पोर रोवनेवावा, ऐ बेसका मुलुको जुगु देस देसेन मानसे पुठी वेपार कोरनेवावी, परमेश्वर योहोवा ओसु कोवे: हे सोर तु कोवे की हांव बेस जादा घाटाळु छे।

\VS{4}तारी काकोड़ दोरीयान इचमा छे; तारो बोनावने वाळो तुसेक आखो घाटाळो बोनायो।

\VS{5}तारा आखा पाटड़ीया सोनीर बोयड़ान सोनोवरोन लाकड़ान बोनला छे; तारा मोस्तुल जुगु लोबानोनोन वेला वाळा लीन बोनावला छे।

\VS{6}तारा डांडे बासानोन ओंजीरोन झाड़कान बोन्या; तारा ढोन्डियान पोटाव कित्तियान जागाम सी लावला सुदा सोनोवोरोन हातीन दात लागड़ला लाकड़ान बोनलो।

\VS{7}तारा ढोन्डियान पाटल्या मिसर देस सी लावला बुटेदार सोनोन छिंदरान बोनला की तारे जुगु झोन्डान काम आवे; तारी चांदनी एलीसान जागाम गोथा लावला निळ्ळा आरु रिंगन्या रोंगोन छिंदरान बोनलो।

\VS{8}तारा ढोन्डियाक चालाड़्या सीदोन आरु अर्वद जागे रोवनेवाळा होता; हे सोर, तारात जागाम ओकोल वाळा मानसे तारा ढोंन्डियाक चालाड़्या होता।

\VS{9}तारा कारीगोर जुड़ाय कोरनेवाळा गोबोल सोहोरोन डाहला आरु ओकोलवाळा मानसे होता; तारेम वेपार कोरने जुगु मल्‌लाहों भेव दोरिया पोरुन आखा ढोंन्डिया तारेम आय गोयला।

\VS{10}तारी सेनाम फारसी, लुदी, आरु पुती मानसे भोरती होयला होता; होये तारेम ढाळ, आरु टुपी टांग्या; आरु हेंदरे कोरता तारी इजुत वोद गोय।

\VS{11}तारा भीतड़ा पोर तारी सेना पुठी अर्वद सोहोरोन मानसे च्यारु मेर हुता; आरु तारा गोम्मत सोहोर मा शुरवीर उबला होता; होया आपसी ढाळ तारे च्यारु मेरोन भीतड़ा पोर टांगला; तारो घाटाळो हेंदरे लारे पुरो होयलो।


\par }{\PP \VS{12}आपसी आखे भातीन धोन बेसको होयने सी तोरसीसी मानसे तारा वेपारी होता; होये चांदी, लुहड़ा, रांगा, आरु सीसा आपीन तारो माल मुले लेदा।

\VS{13}यावान, तुबल, आरु मेशेकोन मानसे तारा मालोन बोदले पावोर-पावेरनी आरु पीतळोन टाहरा सी वेपार कोरता होता।

\VS{14}तोगर्मा घोरानान मानसे तारा धोनोक लीन घुल्‌ला, सोवारीन घुल्‌ला आरु चोचोरगोदड़ा आप्या।

\VS{15}दोदानी मानसे तारा वेपारी होता; बेसके जागे तारा हाट बोन्या; होये तारे यां हातीन दातोन सींगड़ा आरु आबनुसोन लाकड़ा वेपार मा लावतेला।

\VS{16}तारी बेसकी कारीगारीन कोरता अराम नावोन तारु वेपारी होतु; मोरकोत जामन्या रोंगोन आरु हातो कोरीन गुथला छिंदरा, सोन, मुंगा आरु लालड़ी चे तारा माल होता।

\VS{17}योहुदा आरु इसराएल वी तारा वेपारी होता; होये तुमरी चिजोक लेनेन जुगु बोदलाम मिन्नीत गोंहोव, जेतुन, अगाती, अंजीर, शहद, तेल ओळी वी सुळावो आप्या।

\VS{18}तारेम बेसका कारीगारी होया आरु आखा भातीन धोन एकठो होयो, एरेसी दोमिस्क देस तारो वेपारी हुयो; तारे जु हेलबोनोन ओंगुरोन रोस आरु उजवी रुवीन पुगाड़्या।

\VS{19}वोदान आरु यावान ताता मालोन बोदले सुत आप्या; आरु हेन्दरे कोरता फोलाद, तेजपान आरु ओगोर मा वी तारा वेपारी होया।

\VS{20}दोदान सोहोरोन वेपारी काठीन छिंदरा आरु घुल्‌लान वेपार कोरता होता।

\VS{21}ओरोब आरु केदारोन आखा डाहला तारा वेपार्या कोवाये; होये मेम्ना आरु गाडरा आरु बुकड़ाक लावीन तारे पुठी लेनो देनो कोर्या।

\VS{22}सोबा आरु रामान वेपारी तारा वेपारी कोवाया; होये वारु सी वारु मुलकोन आखो भातीन मोसालो, बेस भातिन मणि, आरु सोनो आपीन तारो माल लेदा।

\VS{23}हारान, कोन्ने, एदेन, सोबान वेपारी, आरु ओस्सुर आरु कोलमोग, ये आखा तारा वेपारी कोवाये।

\VS{24}होये वारु वारु चीज पांगेरनेन निळ्वा आरु किड़्या विंदला छिंदरा आरु हिरो सी बांदला आरु देवदारोन बोनला फुलक्या छिंदरान पेटारा लावीन तारे पुठी लेनो देनो कोरतेला।

\VS{25}तोरसीसोन ढोंडीयो तारा वेपारोन माल लावने लीजाने होयो।

\par }{\Q हेंदरे लारे तु दोरीयान इचमा रोवीन बेसकु मातभोर

\par }{\Q आरु इजुतदार होय गोयली।


\par }{\Q \VS{26}तारा ढोंडीयो चालाड़न्या तुसेक उंडा पानीम पुगाड़ देदला छे,

\par }{\Q आरु पुरवाई तुसेक दोरियान इचमा तुड़ देदला छे।


\par }{\Q \VS{27}जेने दाहड़े तु डुबीस,

\par }{\Q तेनेत दाहडे तारो धोन, वेपारोन माल, मल्‌लाह, ढोंडीयो चालाड़न्या,

\par }{\Q जुड़ायीन काम कोरन्या, वेपारी मानसे,

\par }{\Q आरु तारेंचा जोतरा सिपायड़ा छे,

\par }{\Q आरु तारि आखी गोड़दी दोरियान इचमा पोड़ जासे।


\par }{\Q \VS{28}तारा ढोन्डिया चालाड़न्यान आयोड़नेन बुलो सी

\par }{\Q तारा आड़ी छेड़ीन जागा वाळा काप पोड़से।


\par }{\Q \VS{29}आखा ढोन्डिया चालाड़न्या आरु माछान धुंदा वावा ढोन्डिया चालाड़न्या,

\par }{\Q आरु दोरीयाम जोतरा वी ढोन्डियाक चालाड़न्या रोवे, चे आपना आपना ढोन्डिया पोर सी उतरी जासे।


\par }{\Q \VS{30}आरु होये भीमा उबा होयीन तारा वाराम उचा बुल सी आयड़ी आयड़ीन रोड़से।

\par }{\Q होये आपसा मुनका पोर धुळु उड़ावीन रुखड़ाम लुटसे;


\par }{\Q \VS{31}आरु तारा दुखोम आपसा मुनकाक बुड़ाय लेसे,

\par }{\Q आरु कोड़ीया मा गोंटो बांदीन आपसा मोनोम वातड़ा दुखो पुठी

\par }{\Q तारा वाराम रोड़से आरु छाती ठुकसे।


\par }{\Q \VS{32}होये विलाप कोरता जायीन तारा वाराम विलापोन यो गीत बोनावीन गावसे:

\par }{\Q सोर जु हेमी दोरीयान इचमा हुगु पोड़लो छे,

\par }{\Q हेरे जोसो काहनलो सोहोर छे?


\par }{\Q \VS{33}जोत्यार तारो माल दोरीया पोर सी निकाळतो होतो,

\par }{\Q तोत्यार बेसकी जातीन मानसो जुगु रेट होय जातलो;

\par }{\Q तारो धोन आरु वेपारोन माल बेसका धोरतीन राजा मातभोर होयता होता।


\par }{\Q \VS{34}जेने टेमे तु ओथाह उंडा पानीन लोहरोम सी टुट्यो,

\par }{\Q तेने टेमे तारो वेपारोन माल,

\par }{\Q आरु तारा आखा रोहन्या वी

\par }{\Q तारे धोड़े रोहीन नास होय गोया।


\par }{\PP \VS{35}दोरीयान कातरेन आखा रोहन्या तारे कारण नास होया; आरु हेंदरा आखा राजान रोड़नो चालु होय गोयो, आरु हेंदरा मुखो पोर होसटाय गोया।

\VS{36}देस देसोन वेपारी तारे विरुद् वायकेड़ा उड़ावतेला; तु बिह गोयु ने आरु ओळी उबो नी रोय सोकीस।




\par }\Chap{28}{\SH सोर सोहोरक राजान विरुद् भोगवानो वोगे गोथी वात
\par }
{\PP \VerseOne{1}योहोवान यो बुल मारे यां पुग्यो:

\VS{2}हे मानसोन ओवलियाद, सोर सोहरोन डाहला काजे कोव, परमेश्वर योहोवा ओसु कोवे: तु घाड़स्यु होयी कोवे, हाव भोगवान छे, हांव दोरीयान इचमा परमेश्वरोन जागा पोर बोसलु छे, पुन, कोदाम तु आपसु आपसाक भोगवान सारकु देखाड़े, तेवी तु भोगवान नी, मानुसुत छे।

\VS{3}तु दानियेल सी जादा ओकोलवाळु ते छे: काहनलो वी भेद तारेसी सातायलो नी होयसे;

\VS{4}तु आपसी ओकल आरु सोमोजोन लारे धोन हात कोर्यु, आरु आपसो गुदाम सोनो चाँदी मेकलु छे;

\VS{5}तु मोटी ओकल सी लेनो देनो कोर्यु जेरेसी तारो धोन वोद्‌यो, आरु धोनोन कारण तु घाड़स्यु होय गोयलु छे।


\par }{\PP \VS{6}कोरीन परमेश्वर योहोवा ओसु कोवे; तु जो आपसा मोनोम परमेरश्वर सारकु देखाड़े,

\VS{7}कोरीन देख, हांव तार पोर ओसा पारका देसोक लोड़ाय कोरावीस, जो आखी जाती सी जादा जुर्ये छे, होये आपसी तोलवार तारी ओकलन सुबा पोर चालाड़से आरु तारी चोमोक दोमोक काजे बिगाड़ देसे।

\VS{8}होये तुसेक बिड़ाम उतार देसे, आरु तु दोरीयान इचमा मोरला जोसु मोर जायीस।

\VS{9}तोत्यर, काय तु आपसाक मारनेवाळा ओगोळ कोवतु रोवीस, हांव परमेश्वर छे? तु आपसा घायेल कोरनेवाळान हातोम भोगवान नी, मानुसुत रोवीस।

\VS{10}तु पारका देसोन हातोम सी विगुर फातोरकाती वाळा मानसोन जासकु मोर जायीस; काहकी हांव ओसु कोवलु छे, परमेश्वर योहोवान यो बुल चे।


\par }{\SH सोरोन राजान खोतोम होयनो
\par }
{\PP \VS{11}ओळी योहोवान यो बुल मारे यां पुग्यो:

\VS{12}हे मानसोन ओवलियाद, सोरोन राजान वाराम विलाप गीत बोनावीन हेरेसी कोव; परमेश्वर योहोवा ओसु कोवे: तु ते वारु सी वी वारु छे; तु ओकल सी भोरायलु आरु बेसक घाटाळु छे।

\VS{13}तु परमेश्वरन ओदोन नावोन वाड़ीम होतु; तारा जुल गोयनो, माणिक, पद्यराग, हीरा, फीरोजा, सुलेमानी मणि, यशब, नीलमणि, मरकद, आरु रातला आखा भातिन मणि आरु सोनान पेहेरन्यो होतो; तारा डोफ आरु बाँसुलियाँ तारेम बोनावली होती; जेने दाहड़े तु बोनाव गोयलु होतु, तेने दाहड़े होये वी तियार कोरला होता।

\VS{14}हांव तारी गुवाळी जुगु एक इजावावाळो कोरुब दुत निवाड़ कोरलु। तु परमेश्वरन चुखला बोयड़ा पोर रोया कोरतु होतु। तु आगठा सारकु चोमेकनेवाळा मणिन इचमा हिंडतु फिरतु होतु।

\VS{15}जेने दाहड़े तु बोनायु गोयलु, आरु तेने दाहड़े लोगुन तारेम घाड़ाय कुहराय नी होती, तेने टेमे लोगुन तु आपसी आखी चालचालोन मा विनगुनाकु नी रोयु।

\VS{16}पुन लेनो देनो बेसको होयने तु कुहराय घाड़ाय सी भोरायीन पापी होय गोयु; एरेसी हांव तुसे विटोळ जानीन परमेश्वरन बोयड़ा पर सी उतार्यु, आरु हे गुवाळ्या कोरुब हांव तुसे आगठा सारको चोमेकने वाळा मणियोन इचमा सी नास कोरलु छे।

\VS{17}तुसेक आपसा रुपो पोर घाड़ाय होती; तु आपसा इजुतोन कारण, आपसी ओकल काजे बिगाड़ लेदु। हांव तुसे तारा उचला जागा सी उतारीन भिमा आसटी देदु। हांव तुसेक राजान ओगोळ मेक्यु कि होये तुसेक देखे, आरु तारा वायकेड़ा उड़ावे।

\VS{18}तारा पापन काम बेसका होयने सी आरु तारो लेनो देनो घाड़ाय कुहराय सी चुखलु जागु विटोळ होय गोयो; कोरीन हांव तारेम ओसो आगठो उपजाड़ीस की जेरेसी तु रुखड़ु होयु आरु हांव तुसेक आखा देखनेवाळा ओगोळ भिमा रुखड़ु कोर नाखलु छे।

\VS{19}देस देसोन मानसो मा गोथा जोतरा तुसेक जाने आखा तारे कारण घाबराय गोया; तु बीकोन कारण होयु आरु ओळी जोलोम जुगु उलुप होय जायीस।


\par }{\SH सीदोनन विरुद् भोगवानो वोगे गोथी वात
\par }
{\PP \VS{20}योहोवान यो बुल मारें यां पुग्यो:

\VS{21}हे मानसोन ओवलियाद, आपसो मुख सीदोन भेनी कोरीन हेंदरे वाराम भोगवानो वोगे गोथी वात कोर,

\VS{22}आरु कोव, पोरबु योहोवा ओसु कोवे: हे सीदोन, हांव तारे विरुद् छे; हांव तारे इचमा आपसी मोहिमा कोरावीस। जोत्यार हांव हेरे इचमा डोन आपीस आरु हेमरे आपसका चुखलो कोवाड़ीस, तोत्यार मानसे जान लेसे की हांव योहोवा छे।

\VS{23}हांव सीदोम मा रुग आरु मोत मुकलीस, आरु हेंदरी वाटो पोर लुहुय उहवाड़ीस; आरु हेरा च्यारु मेर तोलवार चालाड़ीस; तोत्यार हेरे इचमा घायेल मानसे पोड़से, आरु होये जान लेसे की हांव योहोवा छे।


\par }{\SH इसराएलोक बोरकोत जोड़नो
\par }
{\PP \VS{24}इसराएलोन घोरानान च्यारु मेरोन जोतरा देस हेंदरे पुठी कुहराय कोरे, हेनु मा गोथो कुदु हेंदरो गुपायन्यो काटो, काटास्यो ओळी नी रोवे; तोत्यार होये जान लेसे की हांव परमेश्वर योहोवा छे।


\par }{\PP \VS{25}परमेश्वर योहोवा ओसु कोवे: जोत्यार हांव इसराएलोन घोरानो हेनु आखा मानसो मा गोथा एकठा कोरीस, जेंदरे इचमा रिवन्या तिवन्या होयला छे, आरु देस देसोन मानसो ओगोळ हेंदरे लारे चुखो कोवाड़ीस, तोत्यार होये हेना देसोम रोवसे जे हांव आपसा दास याकुब काजे आपलु।

\VS{26}होये हेरेम बेफिकरीया बोसला रोवसे; होये घोर बोनावीन आरु ओंगुरोन वाड़ी लागाड़ीन निरसा रोवसे; तोत्यार हांव हेन्दरे च्यारु मेरोन आखा मानसोक डोन आपीस जो हेनुसी कुहराय कोरे, तोत्यार होये जान लेसे कि हेंदरु परमेश्वर योहोवात् छे।




\par }\Chap{29}{\SH मिसर देसोन विरुद् भोगवानो वोगे गोथी वात
\par }
{\PP \VerseOne{1}दोसवे सालोन दोसवे मोहनेन बारवे दाहड़े परमेश्वर योहोवान यो बुल मारे यां पुग्यो:

\VS{2}हे मानसोन ओवलियाद, आपसो मुख मिसर देसोन राजा फिरोन भेनी कोरीन हेरा आरु मिसर देसोन विरुद् भोगवानो वोगे गोथी वात कोर;

\VS{3}ओसु कोव, परमेश्वर योहोवा ओसु कोवे: हे मिसर देसोन राजा फिरोन, हांव तारे विरुद् छे, हे मोटला मोगोर, तु आपसी नोंदीन इचमा पोड़ रोवे, जु कोवलु छे, मारी नोंदी मारे जुगु हांव यी नोंदी बोनावलु छे।

\VS{4}हांव तारा जोबड़ाक काट लिस; आरु तारा खालड़ा पोर तारी नोंदीन माछाक गुचड़ान ओसु चिपकाड़ीस। ऐरे वाद हांव तेनुक आरु तारे पुठी तारी नोंदिन आखा माछाक जे तारा खालड़ा पोर चिपेकली रोवसे, खोयड़े हापकी लिस।

\VS{5}तोत्यार हांव तुसेक तारी नोंदीन आखा माछा भेळ जोंगोल मा निकाव दिस, आरु तु खोयड़ाम पोड़ला रोवसे; काहने वी रीते सी तुसेक फोम नी राखसे। हांव तुसेक जोंगोलोन जोनवारीया आरु वादळान चिल्‌लान खानो बोनाय देदलु छे।


\par }{\PP \VS{6}तोत्‍यार मिसर देसोन आखा रोवन्या जान लेसे की हांव योहोवा छे। होये ते इसराएलोन घोराना जुगु कोमजुर लाकड़ान टेकु कोवाया।

\VS{7}जोत्यार होये तारे पोर हातोन जुर देदु तोत्यार तु टुट गोयु आरु हेंदरा खांदा उखवीत गोया, आरु जोत्यार होये तुसेक टेकु देदा, तोत्यार तु टुट गोयु, आरु हेंदरा कोड़्यान आखी नोस चोहोड़ गोय।

\VS{8}ओस कोरीन पोरबु योहोवा ओसु कोवे: देख, हांव तार पोर तोलवार चालाड़ीस, तारा मानसे आरु ढुरे, आखान नास कोरीस।

\VS{9}तोत्यार मिसर देस उजड़लोत उजड़लोत होयसे; आरु होये जान लेसे की हांव योहोवा छे।

\par }{\PP तु कोवलु छे, मारी नोदी मारी बोनावली छे, आरु हांव नोंदी काजे बोनावलु छे।

\VS{10}ओस कोरीन देख, हांव तारे आरु तारी नोंदीन विरुद् छे आरु मिसर देसोन मिग्दोल सी लिन सोवेने लोगुन पुन कुस देसोन काकोड़ लोगुन उजाड़ुत उजाड़ुत कोर दीस।

\VS{11}चावीस साल लोगुन हेरेम मानुस आरु ढुरोन पाय लोगुन नी पोड़से; आरु नी हेरेम काहीन वोससे।

\VS{12}चावीस साल लोगुन हांव मिसर देसोन उजड़ला देसोन इचमा उजाड़ दिस; आरु हेरा सोहोर उजड़ला सोहोरोन इचमा उजड़लात रोवसे। हांव मिसर देसोन मुलुक मुलुकोम खोव्‌ली दिस, आरु देस देसो रिवन्या तिवन्या कोर दिस।


\par }{\PP \VS{13}परमेश्वर योहोवा ओसु कोवे: चावीस साल वितनेम हांव मिसर देसोन तेनी जातिन इचमा सी एकठा कोरीस, जेरेम होये रिवन्या तिवन्या होये

\VS{14}आरु हांव मिसर देसोन बांदवाय सी छुड़ावीन पोत्रोस देस मा, जे हेंदरी पोयदावारीन जागु छे, ओळी पुगाड़ीस; आरु होंया हेंदरो नानोस मुलुक होय जासे।

\VS{15}होयो आखा मुलुक मा नानोस होयसे, आरु ओळी आपसो मुनको आरु जातिन उपोर नी उठसे; काहाकी हांव मिसर देसोक ओसु कोम कोरिस की होये राज राजो पोर ओली राज नी कोरे।

\VS{16}होये ओळी इसराएलोन घोराना भुरसान कारण नी होयसे, काहाकि जोत्यार होये ओळी हेंदरे भेनी देखने लागे, तोत्यार होये हेंदरा ओधोरोम काजे फोम कोरसे। तोत्यार होये जान लेसे की हांव परमेश्वर योहोवा छे।


\par }{\SH राजा नोबुकदनेस्सर मिसर काजे हारेवसे
\par }
{\PP \VS{17}ओळी सोत्तावीसवे सालोन पेहले मोहनेन पेहलो दाहड़े योहोवान यो बुल मारे यां पुग्यो:

\VS{18}हे मानसोन ओवलियाद, बेबीलोनोन राजा नोबुकदनेस्सर सोर सोहोर काजे हारेवने कोरीन आपसी सेना काजे काठी मेहनोत कोरायो; होरीकोन मुनको टोरगो होय गोयो, आरु होरीकोन खांदान चामड़ो छुलाय गोयो; तेवी हेनुक सोर गोथो नी ते ऐनी काठी काम न दाहड़की जोड़ी आरु नी काय सेना काजे।

\VS{19}कोरीन परमेश्वर योहोवा ओसु कोवे: देख, हांव बेबीलोनोन राजा नोबुकदनेस्सर काजे मिसर देस आपीस, आरु होयो गोड़दी काजे ली जासे, आरु हेरो धोन काजे लुटीन आपसो कोर लेसे; एने यी दाहाड़की आपसी सेना काजे जोड़से।

\VS{20}हांव हेरा मेहनोतोन बोदले हेनाक मिसर देस ओस कोरीन आपलु छे कि हेये मानसे मारे जुगु काम कोरला, परमेश्वर योहोवान यो बुल छे।


\par }{\PP \VS{21}तेने टेमे हांव इसराएलोन घोरानान एक सिंगड़ो उगाड़ीस, आरु हेंदरे इचमा तारो मुय उगाड़ीस। तोत्यार होये जान लेसे की हांव योहोवा छे।




\par }\Chap{30}{\SH परमेश्वर मिसर देस काजे डोन आपसे
\par }
{\PP \VerseOne{1}ओळी परमेश्वर योहोवान यो बुल मारें यां पुग्यो:

\VS{2}हे मानसोन ओवलियाद, ओगावयती वात कोरीन कोव, परमेश्वर योहोवा ओसु कोवे:

\par }{\Q हाय, हाय कोरु, हाय तेना दाहड़ा पोर!


\par }{\Q \VS{3}काहाकी तेने दाहड़े मोतलोप योहोवान दाहड़ु सोतेत छे;

\par }{\Q चो दाहड़ो वादळान, आरु जातीक डोनोन टेम होयसे।


\par }{\Q \VS{4}मिसर देस मा तोलवार चालसे,

\par }{\Q आरु जोत्यार मिसर देसोन मानसे तोलवार सी मोरीन पोड़से,

\par }{\Q तोत्यार कुस मा वी काठो आय पोड़से,

\par }{\Q मानसे मिसर काजे लुट ली जासे,

\par }{\Q आरु हेरी नेव काजे उथलाय देसे।


\par }{\PP \VS{5}कुस, पुत, लुद, आरु आखा दोगले, आरु कुब मानसे आरु वायदा बांदला देसोम रोवन्या, मिसरी देसो पुठी तोलवार सी मार नाख्या जासे।


\par }{\PP \VS{6}योहोवा ओसु कोवे: मिसर देस काजे सोमावने वाळा वी हिट पोड़से, आरु आपसी ताकोत पोर मिसर देस सी घाड़ायतेला, चे टुटसे; मिग्दोल सी लीन सोवेने लोगुन हेरा रोवन्याक तोलवार सी मार नाखसे, परमेश्वर योहोवान यो बुल छे।

\VS{7}होये उजड़ला देसोन इचमा उजड़ला रोवसे, आरु हेंदरा सोहोर उजाड़ कोरला सोहोर मा गिनाय जासे।

\VS{8}जोत्यार हांव मिसर मा आगठो लागाड़ीस आरु हेरा आखा सात देन्या नास होयसे, तोत्यार होये जान लेसे सी हांव योहोवा छे।


\par }{\PP \VS{9}तेने टेमे मारे ओगोळ सी दुत ढोन्डिया पोर चोहड़ीन विगुर बिहयेत निकोळसे आरु कुसीयक बीहाड़से; आरु तेन टेम पोर ओसी पीड़ा पोड़से जोसो कि मिसर देसोक डोनोन टेम; काहाकी देख, चो दाहड़ो आवेत!


\par }{\PP \VS{10}परमेश्वर योहोवा ओसु कोवे: हांव बेबीलोनोन राजा नोबुकदनेस्सरन हातो सी मिसर देसोन गोड़दीक नास कोराय दीस।

\VS{11}चो आपसा मानसो भेळ, जी आखी जातीन सी विनछेव्यो छे, तेना देसोन नास कोरने पुगाड़से; आरु होये मिसर देसोन विरुद् तोलवार हापकीन देसोक मोरला सी भोर देसे।

\VS{12}हांव नोंदीक सुकाड़ दीस, आरु देसोन भुनला मानसोन हातोम कोर दिस; आरु हांव पारका देसोन लारे देसोक, आरु जो काहिन हेरेम छे, उजाड़ मांगीस; हांव योहोवात ओसु कोवलु छे।


\par }{\PP \VS{13}परमेश्वर योहोवा ओसु कोवे: हांव नोप मा सी मुरतियाक नास कोरीस आरु हेरेम मुरतियाक रोवने नी दोम; ओळी कुदु डाहलो मिसर देसोम नी उठसे; आरु हांव मिसर देसोम बिक बोनावीस।

\VS{14}हांव पोत्रोस काजे उजाड़ीस, आरु सोओन मा आगठो लागाड़ीस, आरु सोहोर काजे डोन आपीस।

\VS{15}सीन सोहोर जो मिसर देसोन किलान जागु छे, तेना पोर हांव आपसी रीस भोड़कावीस, आरु नो काजे गोड़दी काजे सार दीस।

\VS{16}हांव मिसर देस मा आगठो लागाड़ीस; सीन सोहोर बेसको थोरथोरो होयसे; आरु नो फाड़ नाखीस आरु नोप सोहरोन विरुद दिसुत उठसे।

\VS{17}ओन आरु पीवेसेतोन जुवान तोलवार सी पोड़से आरु ये सोहोर बांदवाय मा जात रोहसे।

\VS{18}जोत्यार हांव मिसर देसोन जुड़ाक तोहोपनहेस मा तुड़ीस, तोत्यार हेरेम दिसुत आंधारो होयसे, आरु हेरा दोमो पोर होयो घाड़ाय कोरे, चो नास होय जासे; हेरे पोर आंधारो छावाय जासे आरु हेरा पोरायटा बांदवाय मा जात रोवसे।

\VS{19}ओस कोरीन हांव मिसर देस वाळाक डोन आपीस। आरु होये जान लेसे की हांव योहोवा छे।


\par }{\SH मिसर देसोन राजा कोमजुर्यु होयसे
\par }
{\PP \VS{20}ओळतेन इग्यारवे सालोन पेहले मोहनेन सातवे दाहड़े योहोवान यो बुल मारें यां पुग्यो:

\VS{21}हे मानसोन ओवलियाद, हांव मिसर देसोन राजा फिरोन काजे कोमजुर कोर देदु: आरु देख, नी ते होये जुड़ायली छे, नी हेरे पोर निपलान चोव लागाड़ली छे की होये बांदने सी तोलवार धोरनेन सारको बोने।

\VS{22}कोरीन पोरबु योहोवा ओसु कोवे: देख, हांव मिसर देसोन राजा फिरोनन विरुद छे, आरु हेरा वारला आरु टुटला दुयु खांदाक तुड़ीस; आरु तोलवार हेरा हातोम गोथु पाड़ीस।

\VS{23}हांव मिसर देसोन मुलुक मुलुकोम रिवन्या तिवन्या कोरीस, आरु देस देस मा वेरविस।

\VS{24}हांव बेबीलोनोन राजान मजबुत कोरीन आपसी तोलवार हेरा हातोम आपीस; पुन राजा फिरोनोन खांदाक तुड़ीस, आरु चो हेरे ओगोळ ओसो आयेड़से जोसो मोरने वाळो घायेल आयड़े।

\VS{25}हांव बेबीलोनोन राजान खांदाक सोमावीस, आरु फिरोनोन खांदा ढिली पोड़से, तोत्यार होये जानसे की हांव योहोवा छे। जोत्यार हांव बेबीलोनोन राजान हातोम आपसी तोलवार आपीस, तोत्यार होये तेना मिसर देस पोर तोलवार चालाड़से;

\VS{26}आरु हांव मिसर देसन मुलुक मुलुकोम रिवन्या तिवन्या कोरीस आरु देस देस मा वेरवी दिस। तोत्यार होये जान लेसे की हांव योहोवा छे।




\par }\Chap{31}{\SH मिसर देसोन बोराबोरी देवदारोन झाड़ सी
\par }
{\PP \VerseOne{1}इग्यारवे सालोन तीसरे मोहनेन पेहले दाहड़े योहोवान यो बुल मारे यां पुग्यो:

\VS{2}हे मानसोन ओवलियाद, मिसर देसोन राजा फिरोन आरु हेरा मानसो काजे कोव,

\par }{\Q आपसी बोड़ाय मा तु कुनी सारकु छे।


\par }{\Q \VS{3}देख, ओस्सुर ते लोबानोनोन एक देवदार होतो जेरा

\par }{\Q घाटाळा घाटाळा डाळ्या, झाजलो साहवो कोरे आरु मोटली उची होती:

\par }{\Q आरु हेरी फुनगी वादळाम लोगुन पुगतेली।


\par }{\Q \VS{4}पानी हेनाक वोदाड़्यो,

\par }{\Q आरु उंडला पानीन कारण होयो उचो होयो,

\par }{\Q जेरेसी नोंदी हेरा जागान च्यारु मेर उहुवतेली;

\par }{\Q आरु हेरा गोटार निकळीन खोयड़ान आखा झाड़ोन चा पुगतेली।


\par }{\Q \VS{5}ओस कोरीन तेरी उचाय खोयोड़ान आखा झाड़ो सी जादा होयी;

\par }{\Q तेरा छिगा बेसका होया,

\par }{\Q आरु डाळ्या नांबा होय गोया, काहकी जोत्यार होयी निकळी,

\par }{\Q तोत्यार हेनुक बेसको पानी जोड़्यो।


\par }{\Q \VS{6}हेरा छिगाम आखे भातिन चिल्‌ला आवीन बोसतेला,

\par }{\Q आरु हेरा डाळ्यान नेचा खोयड़ान आखे भातिन जीव उबेजतला;

\par }{\Q आरु हेरा साहवाम आखा मोटली जाती रोवतेली।


\par }{\Q \VS{7}होये आपसी बोड़ाय आरु आपसी

\par }{\Q डाळ्यान नांबायीन कारन घाटाळो होयो;

\par }{\Q काहाकी हेरा मुवे बेसका पानीन धोड़े होता।


\par }{\Q \VS{8}परमेश्वरोन वाड़ीन देवदार वि हेनुक नी साताड़ सोकतेला,

\par }{\Q सोनोबर हेरा छिगान जोसा वी नी होता,

\par }{\Q आरु नी ओर्मोन झाड़ हेरा डाळ्यान जोसा होता;

\par }{\Q परमेश्वरोन वाड़ीन वी काहनो झाड़ घाटाळाम हेरे बोराबोर नी होतो।


\par }{\Q \VS{9}हांव हेरा डाळ्याक बेसका घाटाळा बोनावलो होतो,

\par }{\Q यां लोगुन कि ओदोनोन आखा झाड़े जे परमेश्वरोन वाड़ीम होता, हेरेसी घाड़ाय कोरता होता।


\par }{\PP \VS{10}ओस कोरीन परमेश्वर योहोवा ओसु कोवलु छे: हेरी उचाय जी वोद गोय, आरु हेरी फुनगी जी वादळाम लोगुन पुगली छे, आरु आपसी उचायीन कारण हेरो मोन घाड़ाय सी फुल गोयलो छे।

\VS{11}कोरीन मुलुकोम जो ताकोतवाळो छे, हांव तेरात हातोम हेनाक कोर दिस, आरु होयो छाचिन हेरेसी भुंडोत वेवहार कोरसे। हेरा भुनला कामोन कारण हांव हेनाक निकाळ देदलु छे।

\VS{12}पारका, जे जातिम भयानक मानसे छे, होये हेनुक काटिन छुड़ देसे, हेरा डाळ्या बोयड़ा पोर, आरु आखा तोराय मा पाड़ नाखसे, आरु हेरा डाळ्या देसोन आखा खुदराम टुटला पोड़ला रोसे, आरु देस देसोन आखा मानसे हेरा साहवाक छुड़ीन जात रोवसे।

\VS{13}हेनु पोड़ला झाड़ो पोर वादळान आखा चिल्‌ला बोस्या कोरसे, आरु हेरा डाळ्या उपोर खोयड़ान आखा जिवे रोवने लागसे।

\VS{14}यो ओतरान कोरीन होयो की पानी धोड़ेन आखा झाड़ो मा गोथो कुय आपसी उचाय नी वोदाड़े, नी आपसी फुनगीक वादळाम लोगुन पुगाड़े, आरु हेनुम सी जोतरा पानीक हात कोरीन वातड़ा होय गोयला छे, चे उचा होयनेन कारण मुनका नी उचा कोर्या; काहाकी होये वी आखा की आखा बिड़ाम गाड़ला मानसो सारका मोरलान होकोम कोरीन ओधोलोक मा नाख देसे।


\par }{\PP \VS{15}परमेश्वर योहोवा ओसु कोवे: जेने दाहड़े होयो ओधोलोक मा उतरी गोयो, तेनेत दाहड़े हांव विलाप कोरायु आरु उंडला दोरीयाक ढाक देदु, आरु नोंदिन बेसको पानी रुकाय गोयो: आरु हेरे कारण हांव लोबानोनोन पोर उदासी कोर देदु, आरु खोयड़ान आखा झाड़े चिमाय गोया।

\VS{16}जोत्यार हांव हेनुक बिड़ाम गाड़ला धोड़े ओधोलोक मा नाख देदु, तोत्यार हेरा पोड़नेन बुल देस देसोम थोरथोरो होय गोया, आरु ओदोनोन आखा झाड़े मोतलोब लोबानोनोन वारु सी वारु झाड़े, जोतरा सी पानी जोड़तो होतो, हेनु आखाक ओधोलोक मा शांति जोड़ी।

\VS{17}होये वी हेरे पुठी तोलवार सी मारलान धोड़े ओधोलोक मा उतरी गोया; होये जे हेरा खांदा होता, आरु देस दसोन इचमा हेरा साहवाम रोवता होता।


\par }{\PP \VS{18}ओतरान कोरीन मोहिमा आरु बोड़ायीन वाराम ओदोनोन झाड़ो मा गोथु तु काहना सारकु छे? तु ते ओदोनोन आरु झाड़ो पुठी ओधोलोक ना उतरी जासे, आरु विगुर फातोरकाती वाळा मानसोन इचमा तोलवार सी मारला पुठी पोड़ला रोवसे। फिरोन आपसी गोड़दी पुठी ओसोत होयसे, परमेश्वर योहोवान यो बुल छे।




\par }\Chap{32}{\SH मिसर देसोन राजान बोराबोरी मोगर सी
\par }
{\PP \VerseOne{1}बारवे सालोन बारवे मोहनेन पेहले दाहड़े योहोवान यो बुल मारें यां पुग्यो:

\VS{2}हे मानसोन ओवलियाद, मिसर देसोन राजा फिरोनोन वाराम दु:खन गीत बोनावीन हेनाक सोमवाड़: देस देसोम तुसेक जुवान नाहार सोमज्या, पुन तु दोरीयान मोगोरोन तोसु छे: तु आपसी नोंदिम जुरे पोड़े, आरु हेंदरा पानीन पायो सीं रोंदवीन डोहवो कोर देदु।


\par }{\PP \VS{3}परमेश्वर योहोवा ओसु कोवे: हांव बेसका मानसोक एकठा कोरलु छे। हेमी हांव तारे उपोर आपसी जाळ नाखीस। तोत्यार होये मानसे तुमुक मोटली जावीम हापकी लेसे।

\VS{4}तोत्यार हांव सुकला जागाम पाड़ दीस। हांव तुमुक खेतोम नांख दीस। हांव आखा चिल्‌लाक तुसेक खाने जुगु बुलावीस। हांव होरीक जागे सी जोंगली जोनवारीयाक तुसेक खाने आरु पेट भोरीन खाने जुगु बुलाविस।

\VS{5}हांव तारा मांस काजे बोयड़ा पोर खोव्‌वी दीस। हांव तारा धोड़ सी घाटीक भोर दीस।

\VS{6}हांव तारा डीलोन उहुवतेला लुहुय सी बोयड़ा आरु खोयड़ाक पानी वावे ओसु वाय दीस, आरु नोंदी ने खुदरा तारा लुहुय सी भोराय जासे।

\VS{7}जेने टेमे हां तुसेक सार दीस, तेने टेमे हांव वादळाक ढाक दीस आरु ताराक धुंदरो कोर दिस; हांव दाहड़ाक वादळाम सी साताड़ दीस, आरु चांदोक आपसो विजाळो नी आपे।

\VS{8}हांव आखी चोमेकन्या विजावा काजे वादळाम, तुमरे उपोर काळ्ळो बोनावीस। हांव तुमरा आखा देसोम आंदारो कोर दिस। पोरबु योहोवान यो बुल छे।


\par }{\PP \VS{9}जोत्यार हाव तारा विनासोन खोबोर देस देसोम आरु तारा ओनजान्या देसोम खोव्‌वी दिस, तोत्यार मोटा मोटा देसोन मानसोन मोनोम रीस उपजाड़ीस।

\VS{10}हांव बेसकी जाति तारे कारण बिहता कोर दिस, आरु जोत्यार हांव हेंदरा राजान ओगोळ आपसी तोलवार मुकलीस, तोत्यार तारे कारण हेंदरा डीलोन झोटा उबा होय जासे, आरु तारे पोड़नेन दाहड़े होये आपसा आपसा जिवो जुगु कापता रोवसे।


\par }{\PP \VS{11}काहाकी परमेश्वर योहोवा ओसु कोवे: बेबीलोनोन राजान तोलवार तारे पोर चालसे।

\VS{12}हांव तारी गोड़दीन ओसा लोड़ायन्याक तोलवारोन लारे पाड़ीन जे आखी जातिम घोनजुरे छे। होये मिसर देसम घाड़ाय काजे तुड़से, आरु हेरी आखी गोड़ सी नास होयसे।

\VS{13}मिसर देसोन नोंदिन आसरे बेसका जोनवारे छे। हांव एनु जोनवारोक वी नास कोरीस! मानसोन ओगला जीवोन मा, आपसा पायो सी पानीक भुंडो नी कोरसे। गायोक खुर्या ओगला दाहड़ाम पानीक डोहवो नी कोरसे।

\VS{14}ऐर वाद हां हेंदरो पानी आछो कोर दिस, आरु हेंदरी नोंदीन पानीक तेलोन तोसो उहवाड़ीस, परमेश्वर योहोवान यो बुल छे।

\VS{15}जोत्यार हांव मिसर देसोक उजाड़ कोर दिस आरु जेरेसी होयो भोरपुर छे, हेरेसी हेनाक छेटो कोर दीस, जोत्यार हांव हेरा आखा रोवने वाळाक मारीस तोत्यार होये जान लेसे की हांव योहोवा छे।


\par }{\PP \VS{16}मानसोन विलाप कोरने जुगु विलापोन गीन यो छे; देस देसोन पुरायटा इना गीत काजे गावसे; मिसर देसोन आरु हेरी आखी गोड़दीन वाराम चे योत विलापगीत गावसे, परमेश्वर योहोवान यो बुल छे।


\par }{\SH मोरलान कोळ
\par }
{\PP \VS{17}ओळी बारवे सालोन पेहले मोहनेन पोंदरवे दाहड़े योहोवान यो बुल मारे यां पुग्यो:

\VS{18}हे मानसोन ओवलियाद, मिसर देसोन गोड़दी जुगु हाय हाय कोर, आरु हेनाक ताकोतवाळी देसोन पोरायटा भेळ बिड़ाम गाड़लान चां नेहेड़ली कोळोम उतार।

\VS{19}तु कुनी सी वारु छे। तु उतरीन विगुर फातोरकाती वाळा पुठी पोड़ रोव।

\VS{20}होये तोलवार सी मोरलान इचमा पोड़से, हेनु जुगु तोलवार टाकली छे; कोरीन मिसर देसोक हेरी आखी गोड़दी भेळ रोगड़ीन ली जावु।

\VS{21}ताकोत वावा सुरवीर हेरेसी आरु हेरा चेला सी नेहेड़ली कोवीम वात कोरसु; चे विगुर फातोरकातीन मानसे चां तोलवार सी मोर पोड़ला छे।


\par }{\PP \VS{22}आपसी आखी सेना भेळ ओस्सुर वी चां छे, हेरा बिड़ा हेरे च्यारु मेर छे; आखा की आखा तोलवार सी मोर गोयला छे।

\VS{23}हेरा बिड़ा खाडान खुनाम बोनला छे, आरु हेरा बिड़ान च्यारु मेर हेरी सोभा छे; होये आखा की आखा जे जीवायीन जागाम बिक उपजाड़ता होता, हेमी तोलवार सी मोरला पोड़ रोया।


\par }{\PP \VS{24}होंया एलाम छे, आरु हेरा बिड़ान च्यारु मेर हेरी आखी गोड़दी छे; होये आखा की आखा तोलवार सी मोर गोयला छे, होये विगुर फातोरकाती नेहेड़ली कोळ मा उतरी गोयला छे; होये जीवायीन कोळ मा बिक उपजाड़, पुन हेमी बिड़ाम आरु गाड़ला पुठी हेंदरा मुयो पोर सी लाज छावायली छे।

\VS{25}होये एलाम आरु हेरा सिपायड़ा जुगु, जे लोड़ाय मा मोर गोयला छे, गुदड़ो लागाड़ देदला छे। हेरा बिड़ान च्यारु मेर छे, होये आखा की आखा विगुर फातोरकाती वाळा तोलवार सी मार नाखला छे; होये जीवायीन कोळ मा बिक उपजाड़ता होता, पुन हेमी बिड़ाम आरु गाड़ला पुठी हेंदरा मुयो पोर लाज छे; आरु होये मोरलान इचमा मेकला छे।


\par }{\PP \VS{26}होंया आखी गोड़दी मेशेक आरु तुबल छे, हेरे च्यारु मेर बिड़ा छे; होये आखा की आखा विगुर फातोरकाती वाळा तोलवार सी मोर गोयला, काहाकी जीवायीन कोळ मा होये बिक उपजाड़ता होता।

\VS{27}पुन हेमी होये ताकोतवाळा मानसोन पुठी लुटला छे जे बेसका पेहलुन मोरला होता। होये आपसी लोड़ायीन होतीयार पुठी गाड़ला होता। हेंदरी तोलवार हेंदरा मुनका तोळे मेकसे। पुन हेंदरा पाप हेंदरा हाड़का पोर छे। काहा काहाकी जोत्यार होये जीवतेला होता, होये मानसोक बिहाड़्या।


\par }{\PP \VS{28}कोरीन तु वी विगुर फातोरकाती वाळा पुठी होयीन तोलवार सी मोरला पुठी पोड़लो रोवसे।


\par }{\PP \VS{29}होंया एदोम आरु हेरो राजा आरु हेरा आखा डाहला छे, जे बेसका ताकोतवाळा होयने पोर वी तोलवार सी मोरला पुठी मेकला छे; खाडा मा गाड़ला विगुर फातोरकाती वाळा मानसो पुठी वी पोड़ला रोवसे।


\par }{\PP \VS{30}होंया बोखेवरे भेनीन आखा डाहला आरु आखा सीदोनी वी छे जे मोरला पुठी उतरी गोया; होये आपसा ताकोत सी बिहाड़ता होता, पुन हेमी होये लाजवाया आरु तोलवार सी आरु मोरला पुठी होये विगुर फातोरकाती वाळा पोड़ला छे, आरु बिड़ाम दिसरा गाड़ला पुठी हेंदरा मुयो पोर वी लाज छावायली छे।

\VS{31}हेनुक देखीन फिरोन वी आपसी आखी गोड़दीन वाराम शांती जोड़से, हाव फिरोन आरु हेरी आखी सेना जी तोलवार सी मोर गोयली छे, परमेश्वर योहोवान यो बुल छे।


\par }{\PP \VS{32}काहाकी हांव फिरोनोन कोरता जीवायीन कोळ मा बिहाड़तेला; कोरीन होयो आखी गोड़दी भेळ तोलवार सी आरु मोरला भेळ विगुर फातोरकाती वाळान इचमा लुटाड़से, परमेश्वर योहोवान यो बुल छे।




\par }\Chap{33}{\SH योहेजकेल इसराएलोन पोहरेदार
\par }
{\PP \VerseOne{1}योहोवान यो बुल मारे यां पुग्यो:

\VS{2}हे मानसोन ओवलियाद, आपसा मानसो सी कोव, जोत्यार हांव काहनला देस पोर तोलवार चालाड़ीस आरु तेना देसोन मानसे कुदा आपसा गुवावी कोरनीयान तोसा नेवाड़से,

\VS{3}तोत्यार कोदाम होये यो देखीन की एना देस पोर तोलवार चालनेवाळी छे, मोटलो फेपारीयो वाजाड़ीन मानसोक चोकचोया कोर देये,

\VS{4}ती जो कुदु मोटला फेपारीयान बुल सोमळी नी चोकचोयो होये आरु तोलवारोन चालने सी मोर जाय, तेरो मोरनोन जोवाबदारी तेरीत रोवसे।

\VS{5}होयो मोटला फेपारीयान बुल सोमयो होय, ती वी होयो चोकचोयो नी होयो, ती होयो आपसी मोतोन आपसु जोवाबदारी कोवाये। पुन कोदाम होयो पोहरेदारोन चोकचोया रोवनेन धियान कोरतो, ती आपसा जिवोक वाचाड़ लेतो।

\VS{6}पुन कोदाम पोहरेदार यो देखिन की तोलवार चालनेवाळी छे मोटलो फेपारीयो वाजाड़ीन मानसोक चोकचोया नी कोरे, आरु तोलवार चालने सी हेनुमसी कुदु मोर जाय, ती होयो ते आपसा पापन फोसलो मोर जासे, पुन हेरा लुहुयीन लेखु हांव पोहरेदार सी लीस।


\par }{\PP \VS{7}कोरीन, हे मानसोन ओवलियाद, हांव तुसे इसराएलोन घोरानान पोहरेदार बोनावो; तु मार मुयो सी बुल सोमवी सोमवीन हेनुक मारे ओख्ये रोहीन चोकचोया कोर दे।

\VS{8}हांव तारेसी कोय सोको, यो पापी मानुस मोरसे। तोत्यार तु मेसेक हेना मानुसोन चा जायीन मारे जुगु तिनाक चोकचोयो कोरनो जुवे। कोदाम तु हेना पापी मानुस काजे चोकचोयो नी कोरे आरु हेनाक आपसी जिवाय बोदेलने नी कोवे, ती होये पापीत मोरसे, काहाकी होयो पाप कोरलो छे। पुन हांव तारे जु हेरी मोतोन लेखु नीं मांगो।

\VS{9}पुन कोदाम तु पापी काजे हेरी वाटोन वाराम चोकचोयु कोरिस की होयो आपसी वाट सी फीरे आरु होयो आपसी वाट सी नी फिरे, ती होयो ते आपसा ओधोरोम मा फोसलोत मोरसे, पुन तु आपसो जीव वाचाड़ लीस।


\par }{\SH आपसान जिम्मेवारी
\par }
{\PP \VS{10}ओळी हे मानसोन ओवलियाद, इसराएलोन घोराना सी यो कोव, तुमु मानसे कोवु: हामरा गुना आरु पापोन भार हामरे उपोर छितलो छे। आरु हामु हेरेन कोरता गोळने बाज रोया; हामु कोसा जिवतेला रोवसु?

\VS{11}कोरीन तु हेनुसी यो कोव, परमेश्वर योहोवान यो बुल छे: मार जिवनोन आन खायीन भुरसु आपो, हांव पापीक मोरने सी काय वी खुश नी होयो, पुन ऐरेसी की पापी आपसी वाट सी बोदलीन जिवतेलु रोवे; हे इसराएलोन घोराना, तुमु आपसा आपसा भुंनला कामोन वाटो गोथा पोछा आवु; तुमु काहा मोरु?


\par }{\PP \VS{12}हे मानसोन ओवलियाद, आपसा मानसो सी यो कोव, जोत्यार धोरमी मानसो गुनु कोरे तोत्यार हेंदरो धोरोम हेनुक वाचाड़ नी सोकसे, आरु पापी आपसा भुंनला कामोक छुड़ देये ती होयो छाचिन पापोन डोन सी वाचसे। कोदाम धोरमी मानुस पाप कोरे ती हेरा धोरमोन काम हेनाक मोरने सी नी वाचाड़ सोके।

\VS{13}कोदाम हांव धोरमी मानुस सी कोवो की तु जिवतेलु रोवीस, आरु होयो आपसा धोरमो कामो पोर भुरसु कोरीन भुंनला काम कोरे, ती हेरा वाराला काम हेनाक नी वाचाड़ सोके। हांव हेनुक फोम नी कोरावो। होयो आपसा भुंनला कामोम मोरसे।

\VS{14}ओळी जोत्यार हांव पापी मानुस सी कोवो, तु छाचिन मोरीस, आरु होयो आपसा पाप गोथु फिरीन नियाव आरु धोरमोन काम कोरने लागे,

\VS{15}कोदाम पापी मानुस, गिरवेन चिज पोछो आप देये, आरु हेंदरो माल पोछो आपे जेनाक होयो ठोग्यो होय, होयो भुनला कामोक छुड़ीन जिवाय आपने वाळा धोरमोन कायदान ओनसारे चालने लागे आरु ओळी भुंनला कामोक हात नी लागाड़े, ती चो छाचिन जिवतेलो रोवसे, आरु नी मोरे।

\VS{16}जोतरा पाप होयो कोर्‌यो होसे, हेनुमा सी काहना वी गुनाक फोम नी कोरसे; होयो नियाव आरु धोरमोन काम कोरलो होय आरु ती होयो छाचिन जिवतेलो रोवसे।


\par }{\PP \VS{17}ती वी तुमरा मानसे कोवे, पोरबुन चाल वारु नी होय; पुन हेंदरी चाल वारु नी होय।

\VS{18}जोत्यार धोरमी आपसा धोरोम सी फिरीन भुंनला कामोक कोरने लागे, तोत्यार छाचिन होयो हेनुम गुचवायलोत मोर जासे।

\VS{19}आरु कोदाम काहनलो पापी पाप कोरनो छुड़ देये आरु वारु वारु एने वारु रीते रोवने लाग जाय ती चो जिवेतेलो रोवसे।

\VS{20}ती वी तुमु, कोवु, पोरबुन चाल वारु नी? हे इसराएलोन घोराना, हांव होरीन मानुसोन नियाव हेरी चालोन ओनसारे कोरीस।


\par }{\SH योरुसालेमोन सोहरोन सोरनेन खोबोर
\par }
{\PP \VS{21}बेबीलोन मा निकोळनेन बारवे सालोन दोसवे मोहनेन पांचवे दाहड़े एक ओदमी मारेंचा आयो। चो योरुशोलेम सोहोर सी जिव वाचाड़ीन ढासीन आवलो होतो। चो मारे सी कोयो, योरुसालेम सोहोर नास होय गोयो।

\VS{22}ओसो होयो कि जेने दाहड़े होयो मानुस मारेंचा आयो तेने दाहड़ेन पेहले सांतो, योहोवान ताकोत मारे पोर उतरी। परमेश्वर मेसे बुले नी ओसु बोनायु। जेने टेमे होयो मानुस मारेंचा आयो, योहोवा मारो मुख उगाड़ देदलु आरु ओळी मेसेक बुलने देदु।


\par }{\SH मानसोन पाप
\par }
{\PP \VS{23}तोत्यार योहोवान यो बुल मारे यां पुग्यो:

\VS{24}हे मानसोन ओवलियाद, इसराएलोन जागान तेनु उजेड़लाम रोवनेवाळा कोवे, ओबराहाम एकुत मानुस होतु, तीवी देसोक आदिकारी होयु; पुन हामु बेसका मानसे छे, कोरीन देस छाचिन हामरात् होकोम आप देदलो छे।


\par }{\PP \VS{25}ओस कोरीन तु हेनुसी कोव, परमेश्वर योहोवा ओसु कोवे: तुमु मानसे मांस लुहुय भेळ खाय आरु आपसी निंगा मुरतीया भेनी कोरी, आरु तुमु मानसोक मारु। हांव तुमुक यु जागु काहा आपो?

\VS{26}तुमु आपसी तोलवार पोर भुरसु कोरु आरु भुंनला काम कोरु, आरु आपसा आपसा धोड़े वाळा बायराक विटोळ कोरु: ओळी काय तुमु हेना देसो पोर होक कोर सोकसु?


\par }{\PP \VS{27}तु हेनु सी कोव, परमेश्वर योहोवा ओसु कोवे: हांव आपसी जिवायीन आन खाय्‌न वायदु कोरे कि जे मानसे हेनु उजेड़ला सोहोर मा रोवे, चे तोलवार सी मार नाख्ये जासे। कोदाम काहनलो देस सी खोयड़े होयसे ती हांव तेनाक जोनवारीया सी मारवीस आरु खावाड़ीस। कोदाम मानसे किला आरु दोरोम डुकायला होसे ती चे रुगटा सी मोरसे।

\VS{28}हांव हेना देसोक उजाड़ुत उजाड़ कोर दिस; आरु हेरा ताकोतोन घाड़ाय जाती रोवसे; आरु इसराएलोन बोयड़ा ओसा उजेड़से कि हेनु पोर होयीन कुदु नी चालसे।

\VS{29}कोरीन जोत्यार हांव हेनु मानसो जुगु आखा भुंनला कामोन कोरता हेना देस काजे उजाड़ुत उजाड़ कोर दिस, तोत्यार होये जान लेसे कि हांव योहोवा छे।


\par }{\SH कागळ्यान खोबोरोन फोव
\par }
{\PP \VS{30}हे मानसोन ओवलियाद, तारा मानसे भितड़ा धोड़े आरु घोरोन झोपलाम तारा वाराम वात कोरे आरु एक दिसर सी कोवे, आवु, सोमळु, कि योहोवा भेनी सी काहनो बुल निकळे।

\VS{31}होये पोरजान मानसोन तोसा तारेंचा आवे आरु मार मानसे बोनीन तारे ओगोळ बोठीन तारा बुले सोमळे, पुन होये हेनु पोर चालता नी: मुयो सी ते होये बेसका मोंग देखाड़े, पुन हेंदरो मोन लालुच मा लागलो रोवे।

\VS{32}तु हेंदरी निंगाम मोंगोन गुळ्ळा गीत गावनेवाळो आरु वारु वाजाड़नेवाळो कोवाये, काहाकि होये तारा बुल सोमळे पुन हेनु पोर चालता नी।

\VS{33}कोरीन जोत्यार यी वात छाचलिन होयसे, आरु होयी छाचलीन होयसे! तोत्यार होये जान लेसे कि हामरे इचमा एक कागळ्यो आवलो होतो।




\par }\Chap{34}{\SH इसराएलोन गुवाया
\par }
{\PP \VerseOne{1}योहोवान यो बुल मारे यां पुग्यो:

\VS{2}हे मानसोन ओवलियाद, इसराएलोन गुवाळ्यान विरुद् भोगवानो वोगे गोथी वात कोरीन हेनु गुवाळ्या काजे कोव, परमेश्वर योहोवा ओसु कोवे: हाय इसराएलोन गुवाळ्या पोर जे आपसो आपसो पेट भोरे! काय गुवाळ्या काजे गाडरा-बुकड़ान पेट नी भोरनो जुवे?

\VS{3}तुमु लोगहन चोरबी खावु, गाडरान झोटान छिंदरा पेहरु आरु मोटला मोटला ढुरोक काटु; पुन गाडरा-बुकड़ाक तुमु नी चारता।

\VS{4}तुमु ते पातेळ्ळाक माता नी बोनाया। नी मांदला काजे आरगा कोरला, नी घायेलोन घाव काजे बांद्या, नी नीकावला काजे पोछा लाया, नी खुवायला काजे हेर्या, पुन तुमु ताकोत वावा आरु जोबोरजोस्ती होक चालाड़्या।

\VS{5}होये गुवाळ्या नी होयने सी रिवन्या तिवन्या होय गोय; आरु आखा जोंगोलोन जोनवारीया खानो बोन गोया।

\VS{6}मार गाडरा रिवन्या तिवन्या होय गोया। होये बोयड़ा पोर उचा उचा बोयड़ा पोर भुलवाय रोया। मार गाडरा कोळीन आखा देसोम रिवन्या तिवन्या होय गोया। हेनुक हेर-खोबोर लेनेवाळो, हेनुक हेरीन लावनेवाळो कुदु गुवाळ्यो नी होय।


\par }{\PP \VS{7}ओतरान कोरीन, हे गुवाळ्या, योहोवान बुल सोमळु:

\VS{8}परमेश्वर योहोवान यो बुल छे, मारी जिवायीन आन, मार गाडरा-बुकड़ा जे लुटाय गोया, आरु मार गाडरा-बुकड़ा जे गुवाळ्यो नी होयने सी आखा जोंगोलोन जोनवारीया खानो होय गोय; आरु ओतरान कोरीन कि मार गुवाळ्या मार गाडरा बुकड़ान फोम नी कोर्‌यो, आरु मार गाडरा बुकड़ान पेट नी, आपसो आपसोत पेट भोर्या;

\VS{9}ओस कोरीन हे गुवाळ्या, योहोवान बुल सोमळु,

\VS{10}परमेश्वर योहोवा ओसु कोवे: देखु, हांव गुवाळ्यान विरुद् छे; आरु हांव हेनुसी आपसा गाडरा-बुकड़ान हिसाब लीस, आरु हेनुक ओळी गाडराक चारावने नी आपो; होये ओळी आपसो आपसो पेट वी नी भोराये। हांव आपसा गाडरा-बुकड़ा हेंदरा मुयो सी छुड़ावीस की ओळी हेंदरो खानो नी होयसे।


\par }{\SH वारलो गुवाळ्यो
\par }
{\PP \VS{11}काहाकी परमेश्वर योहोवा ओसु कोवे: देखु, हांव आपसुत आपसा गाडरा-बुकड़ान फोम राखीस, आरु हेनुक हेरीस।

\VS{12}जोसा गुवाळ्या आपसा गाडरा-बुकड़ाम गोथा भुलवायला काजे ओळी आपसा टुवाम हेरे, तोसोत हांव वी आपसा गाडरा-बुकड़ा काजे हेरीस; हांव हेनुक हेनु आखा जागाम सी निकाळ लावीस, जां जां होये वादळाम आरु बेसका आंदारान दाहड़ाम रिवन्या तिवन्या होय गोया होय।

\VS{13}हांव हेनुक देस देसोन मानसोम गोथु निकाळ लावीस, आरु देस देस सी एकठा कोरीस, आरु हेनुक आपसा जागाम ली आवीस; आरु इसराएलोन बोयड़ा पोर आरु खुदराम आरु हेना देसोन आखा बोसला जागाम चारावीस।

\VS{14}हांव हेनु खोड़ोव वाळा खेतोम ली जायीस। होये इसराएलोन बोयड़ान उचला जागा पोर जासे। होंया होये वाराला जागाम सुवसे आरु खोड़ोव चोरसे। होये इसराएलोन बोयड़ा पोर वारु वारु खोड़ोव वाळा जागाम चोरसे।


\par }{\PP \VS{15}हांव आपसुत आपसा गाडरा-बुकड़ान गुवाळ्यु रोविस, आरु हांव आपसुत हेनुक बोठाड़ीस, परमेश्वर योहोवान यो बुल छे।


\par }{\PP \VS{16}हांव खुवायलाक हेरीस, हांव तेनु गाडराक पोछु लावीस जे खोव्‌वाय गोय। हांव हेनु गाडरान पाटू बांदिस जेंदरे झोट लाग गोय। हांव कोमजुर गाडराक ताकोतवाळा बोनावीस। पुन हांव हेनु मोटला आरु ताकोतवाळा गुवाळ्या काजे नास कोर दिस। हांव हेंदरी गुवाळीन ओनसारे नियाव कोरीस।


\par }{\PP \VS{17}हे मार टुळा, तुमरे सी परमेश्वर यहोव ओसु कोवे: देखु, हांव गाडरा-गाडरान इचमा आरु मेढ़ोन आरु बुकड़ान इचमा नियाव कोरो।

\VS{18}तुमु वाराला जागा पोर उगलो खोड़ोव खाय सोकु तुमु तेना खोड़ोव काजे काहा कुसनु जेनाक दिसरा गाडरा खाने चाहाये। तुमु आफरीन चुखलो पानी पी सोकतेला। तुमु तेना पानीक हालवीन भुंडो कोरु, जेनाक दिसरा गाडरा पीने चाहाय रोवे।

\VS{19}काय मारा गाडरा-बुकड़ाक तुमरे पायो सी रोंदवायलाक चारजु, आरु तुमरा पायो सी गोंदयला पीनो पोड़से?


\par }{\PP \VS{20}ओस कोरीन परमेश्वर योहोवा हेनुसी ओसु कोवे: देखु, हांव मार मातला आरु हारला गाडरा-बुकड़ा पुठी नियाव कोरीस।

\VS{21}तुमु तोमान गाडराक पांजर आरु सिंगडे कोरीन दी दीन ढासाड़ देवु, आरु होये यां-वां खोव्‌वाय जाय।

\VS{22}ओस कोरीन हांव आपसा गाडरा-बुकड़ाक छुड़ावीस, आरु होये ओळी नी लुटसे, आरु हांव गाडरा-गाडरान आरु बुकड़ा-बुकड़ान इचमा नियाव कोरीस।

\VS{23}हांव हेनु पोर ओसो एक गुवाळ्यो मेकीस जो हेंदरी गुळावी कोरसे, होयो मारो दास दाऊद होयसे, होयो हेनुक चारसे, आरु होयो हेंदरो गुवाळ्यो होयसे।

\VS{24}हांव योहोवा, हेंदरो परमेश्वर कोवायीस, आरु मारो दास दाऊद हेंदरे इचमा डाहलो होयसे, हांव योहोवा ओसु कोवलु छे।


\par }{\PP \VS{25}हांव हेंदरे पुठी शांतीन वायदु बांदीस, आरु जोगली जिवोक देसोम नी रोवने दोम; होये जोंगोल मा विगुर बिहये रोवसे, आरु जोंगोल मा सुवसे।

\VS{26}हांव हेनुक आरु आपसा बोयड़ान आड़े धोड़ेन जागाक बोरकोतोन कारण बोनावीस; आरु वादळान पानीक हांव वारु टेम पोर पाड़ीस; आरु होये बोरकोतोन पानी पोड़से।

\VS{27}खेतोम उगने वाळा झाड़ आपसा फोव आपसे। धोरती आपसी मेर आपसे। गाडरा आपसा देसोम आरेगला रोवसे। हांव हेंदरे पोर वावो जुड़ो तुड़ दीस। हांव हेनु मानसोन ताकोत सी वाचाड़ीस जे हेनुक चाखरीया बोनाया। तोत्यार होये जान लेसे की हांव योहोवा छे।

\VS{28}होये कोळीन देसोन शिकार नी बोनसे, आरु जोंगली जोनवार हेनुक मारीन नी खासे। पुन हेमी होये आरेगला रोवसे। कुदु हेनुक बिहाड़ीया नी कोरे।

\VS{29}हांव हेनुक आपसो खास मानसो जुगु पीयोत खेत उपजाड़ीस, आरु होये देसोम ओळी भुकला नी मोरे, आरु नी देस देसोन मानसे ओळी हेंदरा वायकेड़ा नी उड़ावे।

\VS{30}होये जानसे की हांव परमेश्वर योहोवा, हेंदरे पुठी छे, आरु होये जे इसराएलोन घोरानो छे, होये मार मानसे छे, हांव परमेश्वर योहोवान यो बुल छे।


\par }{\PP \VS{31}तुमु ते मार गाडरा-बुकड़ा, मार चारवायान गाडरा-बुकड़ा छे, तुमु ते मानसे छे, आरु हांव तुमरो परमेश्वर छे, परमेश्वर योहोवान यो बुल छे।




\par }\Chap{35}{\SH एदोम काजे परमेश्वरोन डोन
\par }
{\PP \VerseOne{1}योहोवान यो बुल मारे यां पुग्यो:

\VS{2}हे मानसोन ओवलियाद, आपसो मुय सेईर बोयड़ा भेनी कोरीन हेरा विरुद् भोगवानो वोगे गोथी वात कोर,

\VS{3}आरु हेनासी कोव परमेश्वर योहोवा ओसु कोवे:

\par }{\Q हे सेईर बोयड़ा, हांव तारे विरुद् छे;

\par }{\Q आरु आपसो हात तारे विरुद् वोदाड़ीन तुसेक उजाड़ुत उजाड़ कोर दिस।


\par }{\Q \VS{4}हांव तारा सोहोर काजे नास कोर दीस, आ

\par }{\Q रु तुमु उजाड़ होय जासु;

\par }{\Q तोत्यार तु जान लीस की हांव योहोवा छे।


\par }{\PP \VS{5}काहाकी तु इसराएलियो सी ठेटकुन दुसमोन राखे, आरु हेंदरा काठला टेम जोत्यार पापन डोनोन टेम पुग्यो, तोत्यार हेनुक तोलवार सी मोरने कोरीन आप देदो।

\VS{6}कोरीन परमेश्वर योहोवान यो बुल छे: मारी जिवायीन वायदु, की हांव तुमुक मोरने जाने जुगु तियार कोरीस आरु लुहुय तारे पोछोळ पोड़से; तु ते लुहुय सी नी घाड़ाये, ओस कोरीन लुहुय तारे पोछोळ पोड़से।

\VS{7}ऐने रीते हांव सेईरयोन बोयड़ाक उजाड़ुत उजाड़ कोर दिस, आरु जो हेरेम आवे जाय, हांव तिनाक नास कोरिस।

\VS{8}हांव हेरा बोयड़ाक मोरलान धोड़ो सी ढाक दिस। होये धोड़ तुमरा आखा बोयड़ा, घाटी आरु तुमरा आखा खुदराम तोलवार सी मार भोराय जासे।

\VS{9}हांव तुसेक जोलोम जोलोम जुगु उजाड़ कोर दिस, आरु तारो सोहोर ओळी नी वोससे। तोत्यार तुमु जान लेसु की हांव योहोवा छे।


\par }{\PP \VS{10}काहाकी तु कोवलु छे, ये दुयु देस आरु ये दुयु देस मार होयसे; आरु हामु हेनका आपना बोनाय लेसु। पुन योहोवा होंया होतो।

\VS{11}ओस कोरीन परमेश्वर योहोवान यो बुल छे, मारी जिवायीन आन, तारी रीसोन ओनसारे, आरु रीस तु हेनु पोर आपसी रिसोक कोरता कोरलु छे, हेरेत ओनसारे हांव तारे सी वेवहार कोरीस, आरु जोत्यार हांव तारो नियाव कोरीस, तोत्यार तुमरेम आपसाक देखाड़ीस।

\VS{12}तु जानसे की हांव योहोवा तारी आखी ओबरान वात सोमळ्यो, जो तु इसराएलोन बोयड़ान वाराम कोयो, होये ते उजोड़ गोया, होये हामुत काजे आपला छे की हामु हेनुक खाय जाजे।

\VS{13}तुमु आपसा मुयो कोरीन मारे विरुद् मोटी मोटी वात कोर्या आरु मारे विरुद् बेसकी वात कोवला छे; इनाक हांव सोमोवलु छे।


\par }{\PP \VS{14}परमेश्वर योहोवा ओसु कोवे: जोत्यार धोरती भोर मा खुशी होयसे, तोत्यार हांव तारो उजाड़ कोरीस।

\VS{15}तु इसराएलोन घोरानान आपसा वाटाक उजाड़ कोरने सी खुश्शी होयो, कोरीन हांव वी तारेसी तोसोत कोरीस; हे सेईर बोयड़ा, हे एदोमोन आखा देस, तु उजड़ी जायीस। तोत्यार होये जान लेसे की हांव योहोवा छे।




\par }\Chap{36}{\SH इसराएल पोर परमेश्वरोन बोरकोत
\par }
{\PP \VerseOne{1}हे मानसोन ओवलियाद, तु इसराएलोन बोयड़ा सी भोगवानो वोगे गोथी वात कोरीव कोव, हे इसराएलोन बोयड़ा योहोवान बुल सोमळु।

\VS{2}परमेश्वर योहोवा ओसु कोवे: वेरी ते तुमरा वाराम कोवे, आहा! हेमी पेहलेन उचला बोयड़ा हेमी हामरा होकोम आय गोया।


\par }{\PP \VS{3}ओस कोरीन भोगवानो वोगे गोथी वात कोरीन कोव, परमेश्वर योहोवा ओसु कोवे: मानसे जे तुमुक उजाड़ीया आरु‍ च्यारु मेर गोथा तुमुक ओसा कुसनी देदा की तुमु वाचली देसोन होकोम होय जावु, आरु तुमरे वारा मानसे वात आरु कानटा मा खुसुखुसु कोरीया।

\VS{4}ओस कोरीन, हे इसराएलोन बोयड़ा, परमेश्वर योहोवान बुल सोमळु, परमेश्वर योहोवा तुमरे सी कोवे; बोयड़ा आरु टेकड़ा सी आरु खुदरा आरु घाटी सी, आरु उजेड़ला ठारला आरु नाखला सोहोर सी, जे च्यरु मेरोन दिसरा देसोन लारे लुटाया आरु वायकेड़ान वात होय गोया।


\par }{\PP \VS{5}परमेश्वर योहोवा ओसु कोवे: छाचिन हांव आपसी रीसोन आगठा मा वाचली जातीन आरु आखा एदोमोन विरुद् मा कोवे की जे मारा देस काजे आपसा मोनोन खुस होया आरु वारु आपसा होकोम कोर लेदा कि होयो पारको होयीन लुटाय गोयो।


\par }{\PP \VS{6}ओस कोरीन की इसराएल देसोन वाराम हांव भोगवानो वोगे गोथी वात कोरीन बोयड़ा, टेकड़ा, खुदरा आरु घाटी सी कोव परमेश्वर योहोवा ओसु कोवे; देखु, तुमु जातीन वायकेड़ा वेठीया, कोरीन हांव आपसी रीसोन जोलोजोलाहोट सी कोवलु छे।

\VS{7}परमेश्वर योहोवा ओसु कोवे: हांव यो वायदो कोरीयो कि छाचिन तुमरे च्यारु मेरोन देस छे, हेनुक ओबरु आपसुत वेठनो पोड़से।


\par }{\PP \VS{8}पुन इसराएलोन बोयड़ा, तुमरे पोर डाळ्या उगसे आरु हेंदरा फोव मार मानसो जुगु लागसे; काहाकी होये छाटा पोछा आवनीया छे।

\VS{9}देखु हांव तुमरे पुठी छे। आरु तुमरे पोर गिनोन निंगा कोरीस, आरु तुमु जागाम खेती वाड़ी कोरसु;

\VS{10}आरु हांव तुमरे पोर बेसका मानसे इसराएलोन आखा घोरानाक वोसाड़ीस; आरु सोहोर ओळी वोसाड़ीस आरु नास होयला जागा नोवला जागान तोसा बोनसे।

\VS{11}हांव तुमुक बेसका मानसे आरु जोनवारे आपीस। होये वोदसे आरु हेंदरा बेसका पुर्या होयसे। हांव तुमरे पोर रोवने वाळा मानसोक तोसात तुमुक आपाड़ीस, जोसा तुमु पेहलो कोरला। हांव तुमुक तुमरा पेहला गोथु वारुस बोनावीस। तुमु ओळी कोदी हेनुक, हेंदरी ओवलियाद सी छेटा नी होयसु। तोत्यार तुमु जानसु की हांव योहोवा छे।

\VS{12}हाव, हांव आपसा मानसोक इसराएल काजे तुमरा जागा पोर चालाड़ीस। होये तुमरे पोर होक कोरसे आरु तुमु हेंदरा होयसु। तुमुक हेंदरा विगुर पुर्यान ओळी कोदी नी बोनावो।


\par }{\PP \VS{13}परमेश्वर योहोवा ओसु कोवे, जे मानसे तुमुक कोवे, तु मानसोक खानीया छे, आरु आपसा पोर बोसला मुलुक काजे छेटा कोर देये,

\VS{14}कोरीन हेमी तु मानसोक नी खायीस, आरु नी आपसा पोर बोसला मुलुक काजे छेटु कोरीस, परमेश्वर योहोवान यो बुल छे।

\VS{15}हांव देस दसोन मानसो सी तुसेक नी लाजवाड़ो। आरु तुसेक देस दसो भेनी ओळी वायकेड़ा नी सोमेळनो पोड़े, आरु तारे पोर बोसला देस तु ओळी नी ठोगे, परमेश्वर योहोवान यो बुल छे।


\par }{\SH इसराएलोन नोवली जीवाय
\par }
{\PP \VS{16}ओळी योहोवान यो बुल मारेन्चा पुग्यो:

\VS{17}हे मानसोन ओवलियाद, जोत्यार इसराएलोन घोरानो आपसा देस मा रोवतो होतो, ती आपसी चालचालोन आरु कामोन लारे होये हेनाक विटोळ कोरतो होतो; हेंदरी चालचालोन मेसे दुर होयने सी विटळ सी जानतेला।

\VS{18}कोरीन जे होये देसोम मानसोक मार्या, आरु देसोन मुरतियान लारे विटोळ कोर्या, ऐरे लारे हेनु पोर आपसी रीस भोड़कायु।

\VS{19}हांव हेनुक मुलुक मुलुक मा रिवन्या तिवन्या कोरीया, आरु होये देस देस मा खोव्‌वाय गोया; हेंदरा चालचालोन आरु कामोन ओनसारे हांव हेनु डोन आप्यो।

\VS{20}पुन जोत्यार होये हेनु देसोम पुग्या जेनुम होये पुगाड़ला छे, तोत्यार होये मार चुखला नावोक विटोळ कोवाड़्या, काहाकी मानसे हेरा वाराम ओसा कोवने लाग्या, ये योहोवान मानसे छे, पुन हेंदरा मुलुक सी निकावला छे।

\VS{21}पुन हांव आपसा चुखला नावोक फोम राखीयो, जेनाक इसराएलोन घोरानो हेनु देसोन इचमा विटोळ कोवाड़्यो, जां होये गोया।


\par }{\PP \VS{22}ओस कोरीन तु इसराएलोन मुलुकोन घोराना सी कोव, परमेश्वर योहोवा ओसु कोवे: हे इसराएलोन घोराना, जां तुमु गोया चां मार नाव काजे विटोळ कोरीया। एनाक रुकने जुगु हांव काहीन कोरनेम छे। हां यो तुमरे जुगु नी कोरीस। इसराएल, हांव एना आपसा चुखला नाव जुगु कोरीस।

\VS{23}हांव आपसा मोटा नावोक चुखो कोवाड़ीस, जेनु देसोम विटोळ कोरावला, जेनुम तुमु हेन्दरे इचमा विटोळ कोरला; आरु जोत्यार हांव हेन्दरी निंगा मा तुमरे इचमा चुखलो कोवाड़ीस, तोत्यार होये देस जानसे की हांव योहोवा छे। परमेश्वर योहोवान यो बुल छे।

\VS{24}हांव तुमुक हेना देस सी खोयड़े निकाळीस, एक जागे एकठा कोरीस आरु तुमुक तुमरा आपसा देस मा लावीस।

\VS{25}तोत्यार हांव तुमरे पोर चुखलो पानी छाटिस आरु तुमु चुखा होयसु। हांव तुमरो आखो विटोळ छे तिनाक धुवीस आरु हेनु घाड़ायीन देवोन मुरतीया सी पोयदा होयलो विटोळ काजे धुवीस।

\VS{26}हांव तुमुक नोवलो मोन आपीस, आरु तुमरे माहाय नोवलो जीव उबेजसे, आरु तुमरो डिलोम गोथो दोगड़ान काळजो निकाळीन तुमुक मासोन काळजो आपीस।

\VS{27}हांव आपसो जीव तुमरे माहाय आपीन ओसो कोरीस कि तुमु मार कायदा पोर चालसु आरु मारी पाळनीन ओनसारे कोरसु।

\VS{28}तोत्यार तुमु तेना देसोम रोवसु जेनाक तुमरा डाहडाक आपलु। तुमु मार मानसे रोवसु आरु हांव तुमरो परमेश्वर रोवीस।

\VS{29}हांव तुमुक वाचाड़ीस वी आरु तुमुक विटोळ होयने सी रुकीस। हांव ओन काजे उगनेन हुकुम आपीस। हांव तुमरे विरुद् काळोन टेम नी लावो।

\VS{30}हांव झाड़ोन फोव आरु खेतोन मेर वोदाड़ीस, की जातिम काळोन टेम ओळी तुमुक ओसो नी लागसे।

\VS{31}तोत्यार तुमु आपसा भुनला कामोक फोम कोरसु जे तुमु कोरला। तुमु फोम कोरसु की चे काम वारला नी होता। तोत्यार तुमु पाप आरु घाड़ायीन काम कोरला हेंदरे जुगु तुमु आपसा सी घाड़ाय कोरसु।

\VS{32}परमेश्वर योहोवान यो बुल छे, तुमु जान लेवु कि हांव तुमरे भोलाय जुगु ये काम नी कोर रोयु! हांव हेनुक आपसा वारला नावोन कोरता कोर रोयु। ऐ इसराएलोन घोरानो, तुमुक आपसा रोवनेन ढोंग पोर लाज आवनो जुवे आरु तुमरो मुय काळो होयनो जुवे।


\par }{\PP \VS{33}परमेश्वर योहोवा ओसु कोवे: जोत्यार हांव तुमुक तुमरा आखा पाप सी चुखो कोरीस, तोत्यार तुमु सोहोर काजे वोसाड़सु; आरु तुमरा नास होयला सोहोर काजे ओळी बोनावसु।

\VS{34}तुमरो देस जो आखा आवने जानेवाळा ओगोळ उजाड़ु छे, होये उजाड़ होयनेन बोदले जुपनो वेरनो होय जासे।

\VS{35}मानसे कोवसे, यो देस जो उजाड़ होतो होयो ओदोनोन वाड़ी सारको होय गोयो, आरु जो सोहोर नास होय गोयलो आरु उजाड़ होय गोयलो आरु ढारलो होतो पुन हेमी होंया वारला छे आरु होंता मानसे रोवे।

\VS{36}तोत्यार जे देस वावा तुमरे आड़े धोड़े वाचली रोवसे, होये जान लेसे की हांव योहोवात उदारलाक पोछी बोनायु, आरु उजाड़ी मा झाड़का लागाड़ीयु, हांव योहोवा ओसु कोयु, आरु ओसुत कोरीस।


\par }{\PP \VS{37}परमेश्वर योहोवा ओसु कोवे: इसराएलोन घोरानो ओळी मारे सी विनता कोरसे की हांव हेंदरे जुगु यो कोरो, हांव हेनु मा मानसोन गिनाय गाडरा-बुकड़ा सारकी वोदाड़ीस।

\VS{38}जोसा चुखला टेमोन गाडरा-बुकड़ा, टाकला तिहवारोन टेमे योरुसालेम मा गाडरा-बुकड़ा निगिनाये ओसा होता तोसात जो सोहोर नास होय गोयला छे चे निगिनाये ओसा मानसोन टुळा सी भोराय जासे। तोत्यार होये जान लेसे की हांव योहोवा छे।




\par }\Chap{37}{\SH सुकला हाड़कान घाटी
\par }
{\PP \VerseOne{1}योहोवान ताकोत मार पोर उतरी, आरु होयो मारेम आपसो जीव सोमाड़ीन खोयड़े ली गोयो आरु मेसे घाटीन इचमा उबो कोर देदो; होयी घाटी हाड़का सी भोरायली होती।

\VS{2}तोत्यार होयो मेसेक हेंदरे च्यारु मेर फिरयो, आरु घाटिन नेचा बेसका हाड़का होता आरु चे बेसका सुकला होता।

\VS{3}तोत्यार होयो मारे सी पुछ्यो, हे मानसोन ओवलियाद, काय ये हाड़का जीवता होय सोके?

\par }{\PP हांव कोयो, हे परमेश्वर योहोवा, तुत जाने।


\par }{\PP \VS{4}तोत्यार होयो मारेसी कोयो, एनु हाड़का सी मारे जुगु वात कोर। हेनु हाड़का सी कोव, सुकला हाड़का योहोवान बुल सोमवु!

\VS{5}परमेश्वर योहोवा तुमु हाड़का सी ओसु कोवे: देखु, हांव तुमरेम जीव आवने दिस, आरु तुमु जिवता होय जासु!

\VS{6}हांव तुमरे उपोर नोस आरु मास चोड़ावीस आरु हांव तुमुक चामड़े कोरीन ढांक दीस। तोत्यार हांव तुमरेम जिवोन दोम भोरीस आरु तुमु ओळी जिवता होय जासु। तोत्यार तुमु जान लेसु की हांव योहोवा छे।


\par }{\PP \VS{7}हांव योहोवा जुगु हेनु हाड़का सी तोसोत वात कोर्‌यो की जोसो होयो कोयो। हांव जोत्यार भोगवानो वोगे गोथी वात कोय रोयु होतु तोत्यारुत हांव घोन जुरे ओवाज सोमळ्यु। हाड़का खोकड़ायने लाग्या आरु हाड़का हाड़का जुड़ाय गोया।

\VS{8}होंया मार डुळा ओगोळ नोसे मांस आरु होये उपोर चामड़ा सी ढाकाय गोयो पुन हेरेम जीन नी होतो।


\par }{\PP \VS{9}तोत्यार होयो मारे सी कोयो, हे मानसोन ओवलियाद, दोम सी मारे जुगु कोव। मानसोन पुर्या, मारे जुगु दोम सी वात कोर। दोम सी कोव परमेश्वर योहोवा ओसु कोवे: च्यारु मेरुन आवीन एनु मोरलाम सोमायजा की ये जीवता होय जाय।


\par }{\PP \VS{10}ओस कोरीन हांव योहोवा जुगु दोम सी वात कोर्‌यो जोसो होयो कोयो आरु धोड़ोम दोम आय गोयो। होये जिवता होया आरु उबा होय गोया। होंया बेसका मानसे होता, होये एक मोटी गोड़दी होय गोय।


\par }{\PP \VS{11}ओळी होयो मारेसी कोयो, हे मानसोन ओवलियाद, ये हाड़का इसराएलोन घोरानान तोसा छे। होये कोवे हामरा हाड़का सुक गोया, आरु हामरी होर जाती रोवी; हामु पुरे रीते नास होय गोयला छे।

\VS{12}कोरीन मारे जुगु वात कोर, हेनुसी कोव, परमेश्वर योहोवा ओसु कोवे; मारे मानसे, हांव तुमरा बिड़ाक उगाड़ीस आरु तुमुक बिड़ाम गोथु खोयड़े लावीस, तोत्यार हांव तुमुक इसराएलोन जागा पोर लावीस।

\VS{13}मार मानसे, हांव तुमरा बिड़ा उगाड़ीस आरु तुमरा बिड़ाम गोथु खोयड़े लावीस। तोत्यार तुमु जानसु की हांव योहोवा छे।

\VS{14}हांव आपसो जीव तुमरेम नाखीस आरु तुमु ओळी जिवता होय जासु। तोत्यार तुमुक हांव तुमरा देसोम पोछु लावीस। तोत्यार तुमु जान लेसु की हांव योहोवा छे। तुमु जानसु की हांव यी वात कोयो आरु हेनुक पुरो कोरायो, योहोवान यो बुल छे।


\par }{\SH योहुदान आरु इसराएलोन एकुत देस
\par }
{\PP \VS{15}ओळी योहोवान यो बुल मारे यां पुग्यो:

\VS{16}हे मानसोन ओवलियाद, एक लाकुड़ लिन हेना पोर लिख, योहुदान आरु हेरा साथी इसराएलियान; तोत्यार दिसरी लाकुड़ चुट हेरे पोर लिख, युसुफोन मोतलोब एपरेमोन, आरु हेरा साथी इसराएलियान लाकुड़।

\VS{17}तोत्यार दुयु लाकड़ीयाक एकठा जुड़ दे। तारा हातोम होये एक लाकुड़ बोन जाय।

\VS{18}जोत्यार तारा मानसे तारे सी पुछसे, काय तु हामुक नी देखाड़िस की एना सी तारो काय मोतलोब छे?

\VS{19}तोत्यार हेनुसी कोवजी, परमेश्वर योहोवा ओसु कोवे, हांव युसुफोन लाकुड़ जो एपरेमोन हातोम छे, आरु इसराएलोन लाकुड़ जो गोत्र हेरा साथीन हातोम छे। तोत्यार हांव हेनी लाकुड़ काजे योहुदान लाकुड़ पुठी मेकिस आरु एनुक एक लाकुड़ बोनावीस। मार हातोम होयी एक लाकुड़ होयसे।


\par }{\PP \VS{20}जेनु लाकड़िया पोर तु ओसु लिखीस, होये हेंदरे ओगोळ तारा हातोम रोवे।

\VS{21}तोत्यार तु हेनु मानसो सी कोव, परमेश्वर योहोवा ओसु कोवे: देखु, हांव इसराएलियाक हेनु देसोम गोथु लीन जेनुम होये जात रोया, च्यारु मेर गोथा एकठा कोरीस; आरु हेंदरा आपसा देस मा पुगाड़ीस।

\VS{22}हांव हेनुक इसराएलोन बोयड़ान देसोम एक जाति बोनावीस। हेनु आखान एकुत राजा होयसे। होये दुय जाती नी बोनला रोवसे आरु नी दुय मुलकोम कोदी वाटायसे।

\VS{23}होये आपसा देव मुरिया आरु भुंनला कामोन आरु आपसा काहने भातीन पापोन लारे आपसाक विटोळ नी कोरसे; पुन हांव हेनुक हेनु आखी वोसतिम गोथा, जां होये पाप कोरता होता। निकाळीन चुखो कोरीस, आरु होये मार मानसे होयसे, आरु हांव हेंदरो परमेश्वर होयिस।

\VS{24}मारो दास दाऊद हेंदरो राजा होयसे; आरु हेनु आखान एकुत गुवाळ्यो होयसे। होये मार कायदा पोर चालसे आरु मार नेम काजे मानीन हेंदरे ओनसारे चालसे।

\VS{25}होये हेना देसोम रोवसे जेनाक हांव आपसा दास याकुब काजे आपलो होतो; आरु जिनाक हांव तुमर डाहडा रोवता होता, हेनात मा होये आरु हेंदरा पुर्या-पारी जोलोम बोसला रोवसे; आरु मारो दास दाऊद जोलोम हेंदरो मुखी रोवसे।

\VS{26}हांव हेंदरे पुठी शांतीन वायदु बांदीस; होयो जोलोमको वायदो कोवायसे; आरु हांव हेनुक जागु आपीन गिनाय मा वोदाड़ीस, आरु हेंदरे इचमा आपसो चुखलो जागो जोलोम बोनावलो राखीस।

\VS{27}मारो चुखलो तोम्बु होंया हेंदरे इचमा रोवसे। हाव, हांव हेंदरो परमेश्वर आरु होये मार मानसे होयसे।

\VS{28}जोत्यार मार चुखला जागान हेंदरे इचमा जोलोम जुगु रोवसे, तोत्यार आखी जाती जान लेसे की हांव योहोवा इसराएलोक चुखो कोरनेवाळो छे।




\par }\Chap{38}{\SH गोग राज्य परमेश्वरोन साधन
\par }
{\PP \VerseOne{1}ओळी योहोवान यो बुल मारे यां पुग्यो:

\VS{2}हे मानसोन ओवलियाद, आपसो मुय मागोग देसोन गोग भेनी कोरीन, जो रोश, मेशेक, आरु तुबल सोहरोन डाहलो छे, हेरे विरुद् भोगवानो वोगे गोथी वात कोर,

\VS{3}आरु यो कोव, हे गोग, हे रोश, मेशेक, आरु तुबल सोहरोन डाहला, परमेश्वर ओसु कोवे: देख, हांव तारे विरुद् छे।

\VS{4}हांव तुसेक फीराय लावीस, आरु तारा जोबड़ाम आकड़ा नाखीन तुसे निकाळीस; आरु तारी आखी सेनाक वी घुल्‌ला आरु घुल्‌लान सोवारोक जे आखा की आखा कोवोच पेहेरलान एक मोटी गोड़दी छे, आरु जो फोरी आरु ढाळ लीन आखा की आखा तोलवार चालाड़नेवाळा होयसे;

\VS{5}आरु हेरे पुठी फारस, कुस आरु पुतोक, जे आखा कि आखा ढाळ लीन आरु टोप लागाड़ीन होसे;

\VS{6}आरु गोमर आरु हेरा आखा टुळाक, आरु बोखेवरे भेनी नांबे नांबेन देसोन तोगर्मान घोरानो, आरु हेरा आखा टुळाक निकाळीस; तारे पुठी बेसका देसोन मानसे रोवसे।


\par }{\PP \VS{7}कोरीन तु तियार होय जा; तु आरु जोतरी गोड़दी तारे जु एकठी होये, तियार कोरजी, आरु तु हेंदरो ओगोळवान्यो बोनजी।

\VS{8}बेसका दाहड़ा वीतसे ने तुमुक काम पोर बुलावसु; आरु चेहला सालोम तु हेना देस मा आवीस, जो तोलवारोन होकोम सी छुटलो रोवसे, आरु तेरा रोवनीया बेसका देसोम गोथा एकठा होयसे; तु इसराएलोन बोयड़ा पोर आवीस जो एकसारकात उजाड़ रोवला छे; पुन होये देस देसोन मानसोन होकोम सी छुड़ावीन आखा की आखा बेफिकरीया रोवसे।

\VS{9}तु होमलु कोरजी, आरु आंजीन तोसु आवीस, आरु आपसा आखा टुळा आरु बेसका देसोन मानसो भेळ वादळा जोसु देसो पोर छावाय जायीस।


\par }{\PP \VS{10}परमेश्वर योहोवा ओसु कोवे: तेने दाहड़े तारो मोनोम ओसी ओसी वात आवसे की तु एक भुंनलो विचार वी निकाळीस;

\VS{11}आरु तु कोवीस, हांव विगुर भीतड़ान गांवोन देसो पोर होमलु कोरीस; हांव हेनु मानसोन चा जायीस। जे बेफिकरीया रोवे; चे ओसा घोरोम रोवे जेंदरा च्यारु मेर भितड़ो नी होय, जेंदरा घोरोन साकोळ आरु सोहोरोन भोरान्यो झोपलो वी नी होय।

\VS{12}काहाकी हापकीन तु हेनुक ठोगे आरु आपसो हात हेनु खोण्डोरोक वोदाड़े जे ओळी वोस गोया, आरु हेनु मानसोन विरुद् जाय जे देसोम गोथा एकठा होयला होता आरु कोळीन डुटी पोर वोसला ढुरे आरु दिसरो धोन राखे।

\VS{13}सोबा आरु दोदानोन मानसे आरु तोरसीसोन वेपारी आपसा देसोन आखा जुवान नाहार पुठी तारेसी कोवसे, काय तु लुटने आवे? काय तु धोन हापेकने, सोनो-चांदी चुटने, ढुरोक आरु दिसरो धोन ली जाने, आरु मोटली ठोग आपसो लेने कोरीन आपसी गोड़दी एकठू कोर्यु?


\par }{\PP \VS{14}ओस कोरीन, हे मानसोन ओवलियाद, भोगवानो वोगे गोथी वात कोरीन गोग सी कोव, परमेश्वर योहोवा ओसु कोवे; जेने टेमे मारा मानसे इसराएल बेफिकरीयो वोसलो रोवसे, काय तुसेक एरी खोबोर नी जोड़से?

\VS{15}तु बोखेवरे भेनीन नांबे नांबेन जागा सी आवसे; तु आरु तारे पुठी बेसका देसोन मानसे, जो आखा की आखा घुल्‌ला पोर चोहोड़ला होसे एक मोटी गोड़दी आरु ताकोतवाळी सेना।

\VS{16}जोसो वादळो कोळी पोर टुपारु कोरे, तोसोत तु मार मानसे इसराएल देस पोर चोढ़ाई कोरीस। कोरीन हे गोग, चेहला दाहड़ाम ओसोत होयसे, कि हांव तारेसी आपसा देस पोर ओतरा कोरीन चोढ़ाई कोरावीस, की जोत्यार हांव देसोन देखता तारे लारे आपसाक चुखलो कोवाड़ो, ती चे मेसेक उळखी लेसे।


\par }{\SH गोग राजा काजे परमेश्वर डोन आपे
\par }
{\PP \VS{17}परमेश्वर योहोवा ओसु कोवे; काय तु चोत राजा नी होय, जेरे वाराम हांव आपसा पावरीया इसराएलोन कागळीयान लारे कोवलो होतो? मारा ये पावरीया घोना साल लोगुन विनता कोरता रोवे कि हांव तारेसी आपसा खास मानसे इसराएलियो पोर होमलु कोरावीस।

\VS{18}तेने टेमे, गोग राजा इसराएल देसोन विरुद् लोड़ायने आवसे। हांव आपसी रीस देखाड़ीस। परमेश्वर योहोवा यो बुल छे।

\VS{19}हांव आपसी रीस आरु घाड़ायीन कोरता यो कोयु की तेने दाहड़े इसराएल देस मा मोटलो भुकोम होयसे।

\VS{20}मार दोरसोन सी दोरीयान माछा आरु वादळान चिल्‌ला, खेतोन जोंगली जोनवारे आरु होये आखा नानला जीवे जोतरा धोरती पोर रोवने वावा आखा जिवे आरु मानसे, आखा काप पोड़से आरु बोयड़ा हिट पोड़से; आरु बोयड़ान चोट्या नास होयसे, आरु आखा भितड़ा पोड़ीन धुळाम भेसकाय जासे।

\VS{21}परमेश्वर योहोवान यो बुल छे की हांव हेरे विरुद् तोलवार चालाड़ने जुगु आपसा आखा बोयड़ाक आयड़ीस आरु होरीक तोलवार हेरा भास्योन विरुद् उठसे।

\VS{22}हांव गोग राजान रुग आरु मोतोन डोन आपीस। हांव गोग आरु बेसका देसोन सिपायड़ा उपोर गारा, आगठो आरु गोंधोकोन पानी पाड़ीस।

\VS{23}इने रीते हांव आपसाक मोटु आरु चुखलो कोवाड़ीस आरु बेसका देसो ओगोळ आपसाक उजेनतु कोरीस। तोत्यार होये जान लेसे की हांव योहोवा छे।




\par }\Chap{39}{\SH गोग राजान हारनो
\par }
{\PP \VerseOne{1}ओळी हे मानसोन ओवलियाद, गोग राजान विरुद भोगवानो वोगे गोथी वात कोरीन कोव, हे गोग, हे रोश, मेशेक आरु तुबल सोहरोन डाहला, परमेश्वर योहोवा ओसु कोवे: हांव तारे विरुद छे।

\VS{2}हांव तुसेक धोरिस आरु पोछु लावीस। आरु हांव तुसेक बोखेवरे गोथु नांबे नांबे देसोम सी चोड़ावीन ली आवीस, आरु इसराएलोन बोयड़ा पोर पुगाड़ीस।

\VS{3}होंया हांव तारी धोंदली तारा डाखरीया हातोम सी पाड़ीस, आरु तारा बिलखाक तारा जेवड़ीया हातोम सी पाड़ीस।

\VS{4}तु, तारा आखा सिपायड़ान टुळाक आरु आपसा पुठी आखी जाती भेळ इसराएलोन बोयड़ा पर मार नाख्यु जायीस; हांव तुसेक भाति भातिन मास खान्या चिल्‌ला आरु जोंगली जोनवारीयान खानो कोर दिस।

\VS{5}तु खेतोम पोड़ीस, काहाकी हांव तुसेक ओसु कोवलु छे, परमेश्वर योहोवान यो बुल छे।

\VS{6}हांव मागोग सोहोर मा आरु हेनु मानसोन, जे दोरियान कातोर पोर वारला रोवे, विरुद् आगठो मुकलीस। तोत्यार होये जानसे की हांव योहोवा छे।


\par }{\PP \VS{7}हांव आपसा मानसोन इसराएलोन इचमा आपसो नाव कोरीस; आरु आपसा चुखलो नाव ओळी विटोळ नी होयने दोम; तोत्यार देस देसोन मानसे वी जान लेसे की हांव योहोवा, इसराएलोन चुखलु छे।


\par }{\PP \VS{8}देखु, यो होयनेवाळो छे, यो विनभुरसियो होयसे; हांव परमेश्वर योहोवान यो बुल छे। यो चोंत दाहड़ो छे तेरे वाराम हांव कोवलो छे।

\VS{9}तोत्यार इसराएलोन सोहोरोम रोवनीया निकोळसे आरु होतियार मा आगठो लागाड़ीन धोपाड़ देसे, ढाळ, आरु फोरी, धोंदली, आरु बिलखा, लाकुड़, बोर्छा, आखाक होये सात साल लोगुन धोपाड़ता रोवसे।

\VS{10}ओस कोरीन होये खोयड़ाम लाकड़ान नी चुटसे, नी जोंगोल काटसे, काहाकी होये होतियारुत काजे धोपाडीया कोरसे, होये आपसा लुटनेवाळाक लुटसे, आरु आपसा हापेकेनेवाळाक हापेकसे, परमेश्वर योहोवान यो बुल छे।


\par }{\SH गोग राजा काजे गाड़नो
\par }
{\PP \VS{11}तेने टेमे हांव गोग राजा काजे इसराएलोन देसोम बिड़ो आपीस, होतो तालोन उगेनले ओख्ये होयसे; होये आवने जानेवाळान घाटी कोवायसे, आरु आवने जानेवाळाक होंया रुकायनो पोड़से; होंया आखी गोड़दी भेळ गोग राजा काजे गाड़से आरु तीना जागान नाव गोग राजान गोड़दीन घाटी पोड़से।

\VS{12}इसराएलोन घोरानो हेनुक सात मोहना लोगुन गाड़तो रोवसे, काहाकी आपसा देसोक चुखो कोरे।

\VS{13}इसराएल देसोम आखा रोवन्या हेनुक गाड़से। आरु जिने टेमे मारी मोहिमा होयसे, तेने टेमे हेंदरो वी नाव मोटो होयसे, परमेश्वर योहोवान यो बुल छे।

\VS{14}परमेश्वर कोयु, मानसे दाहड़कीयाक, हेनु मोरला सिपायड़ाक गाड़ने जुगु आखे टेमे दाहड़की आपसे। ओस कोरीन होये देसोक चुखो कोरसे। होये दाहाड़किया सात मोहना लोगुन काम कोरसे। होये धोड़ोक हेरता जायीन च्यारु मेर जासे।

\VS{15}होये दाहाड़कीया च्यारु मेर हेरता फिरसे। कोदाम हेनुम कुदु मानुस एक हाड़की देखसे ती होयो हेरे जुळ एक सोहलानी बोनाय देसे। सोहलानी चां लोगुन बोनली रोवसे जोत्यार लोगुन बीड़ो खुंदने वाळा आवे नी आरु गोगोन सिपायड़ान घाटी मा तेनुत हाड़का काजे गाड़े नी।

\VS{16}ओस कोरीन आखा देसोक चुखो कोरसे। हेनु मोरला मानसोन सोहोरोन होमोना नाव कोवायो।


\par }{\PP \VS{17}ओळी हे मानसोन ओवलियाद, परमेश्वर योहोवा ओसु कोवे: भाति भातिन आखा चिल्‌ला आरु आखा जोंगली ढुरोक हुकुम आप, एकठा होय जावु, मार इना मोटला बादाम जो हांव तुमरे जुगु इसराएलोन बोयड़ा पोर कोरो, होरीक जागे सी एकठा होयु कि तुमु मास खावु आरु लुहुय पीयु।

\VS{18}तुमु ताकोतवाळा सिपायड़ान डिलोन मास खासु। तुमु कोळीन डाहलान लुहुय पीसु। होये बासान देसोन गाडरा, मेमना, बुकड़ा, आरु मातला बुयल्योन तोसा होसे।

\VS{19}तुमु जोतरो चाहाय, तोतरी चोरबी खाय सोकतेला आरु तुमु लुहुय तोत्यार लोगुन पीय सोकतेला जोत्यार लोगुन तुमरो पेट नी भोराये। तुमु मारी बादा सी खासु आर पीसु जो हांव तुमरे जुगु मारलु छे।

\VS{20}तुमु मारी मेज पोर घुल्‌ला, रोथ, ताकोतवाळा सिपायड़ा आरु आखे भातीन लोड़ानीया मानसे आफरी जासु, परमेश्वरन यो बुल छे।


\par }{\SH इसराएल काजे पोछो बोनावनो
\par }
{\PP \VS{21}हांव देस देसोन इचमा आपसी मोहिमा देखाड़ीस, आरु जाति जातिन आखा मानसे मार नियावोन काम जो हांव कोरीस, आरु मार हात जे हेनु पोर पोड़से, देख लेसे।

\VS{22}तेने दाहड़े सी ओगा इसराएलोन घोरानो जान लेसे की योहोवा हामरो परमेश्वर छे।

\VS{23}देस देसोन मानसे जान लेसे की इसराएलोन घोरानो आपसा ओधोरमोन कोरता बांदवाय मा गोयलो होतो; काहाकी होये मारे सी ओसु धुकु कोर्या कि हांव आपसो मुय हेनुसी वी फिरवी लेदु आरु हेनुक हेंदरा वेरीन हातोम कोर देदु, आरु होये आखा तोलवार सी मार्या गोया।

\VS{24}हांव हेंदरा भुंनला आरु पापोन ओनसारे हेनुसी वेवहार कोरीन हेनुसी आपसो मुय फेरवी लेदो।


\par }{\PP \VS{25}ओतरान कोरीन परमेश्वर योहोवा ओसु कोवे: हेमी हांव याकुब काजे बांदवाय सी पोछु लावीस, आरु इसराएलोन आखा घोराना पोर गीन कोरीस; आरु आपसो चुखलो नावो जुगु मेसे घाड़ाय होयसे।

\VS{26}तोत्यार हेन आखा धुकान कोरता जे होये मारे विरुद् कोर्या होये लाजवायसे; आरु आपसा देस मा नी बिहये; आरु कुदु हेनुक नी बिहाड़े।

\VS{27}जोत्यार हांव हेनुक देस देसोन इचमा सी पोछु लावीस, आरु हेनु वेरीन देसोम सी एकठा कोरीस, तोत्यार बेसकी जातिन निंगाम हेंदरे लारे चुखलो कोवायीस।

\VS{28}तोत्यार होये जान लेसे की योहोवा हामरो परमेश्वर छे, काहाकी हांव हेनुक देस देसोम बांदवाय कोरीन ओळी हेंदरा आपसा देसोम एकठा कोरलु छे। हांव हेनुम गोथु कुदाक ओळी पारका देसोम नी छुड़ो,

\VS{29}आरु हेनुम सी आपसो मुय ओळी कोदी नी फेरवो, काहाकी हांव इसराएलोन घोराना पोर आपसा जीव काजे उण्डेल्लु छे, परमेश्वर योहोवान यो बुल छे।




\par }\Chap{40}{\SH बोनने वाळा मोंदिरोन दोरसोन
\par }
{\R (40:1-48-35)

\par }{\SH योहेजकेलोन योरुशोलेम पुगाड़नो
\par }
{\PP \VerseOne{1}हामरी बांदवायीन पोच्चीसवे वोरीसोम योरुशोलेम सोहोर जुगु जानेन वाद चोवदे वोरीसोन पेहले मोहनेन दोसवे दाहड़े, योहोवान ताकोत मारेम आवी, आरु होयो मेसेक होंया पुगाड़्यो।

\VS{2}आपसा दोरसोन मा परमेश्वर मेसे इसराएलोन देसोम पुगाड़्यो आरु होया एक मोटला बोयड़ा पोर उबो कोर्‌यो, जेरे पोर दोखेवरे भेनी जोसो काहनला सोहोरो जोसो देखायतेलो।

\VS{3}जोत्यार होयो मेसे होंया ली गोयो, ती हांव काय देख्यो कि पीतोळोन जोसो आरु होतोम सोनोन बोंद आरु मापनेन वासुन लीन एक मानुस झोपलाम उबलु छे।

\VS{4}चो मानसु मारे सी कोयो, हे मानसोन ओवलियाद, आपसा डुळा सी देख, आरु आपसा कानटा सी सोमोळ: आरु जो काहिन हांव तुसे देखड़ो तेनु आखा पोर धीयान लागाड़, काहाकी तु ओतरान कोरीन यां पुगाड़्लुछे की हांव तुसे यी आखी वात देखाड़ो; आरु तु काहिन देखे जो इसराएलोन घोरानाक देखाड़े।


\par }{\SH उगेनलो झोपलो
\par }
{\PP \VS{5}आरु देखु, भोवोनोन खोयड़े च्यारु मेर एक भितड़ो होतो, आरु तेना मानसोन हातो मा एक मापनेन वासुन होती, तेरी नांबाय ओसी छोव हात होती जे सुदा हातोन एक वेहेत गोथो जादा छे, तिना भितड़ाक जाडाय माप्या एक वासुनोन होतो, ओळी तेरी उचाय वी एक वासुनोन होती।

\VS{6}तोत्यार मानुस उगेनला झोपलाम गोयो। चो मानुस हेरा पोयड़्या पोर चोहड़ीयो आरु झोपलान देहलीक मापयो। यो एक लाकुड़ चोवड़ी होती।

\VS{7}पोहरा देन्या कोपरा वासुन भोरीन नांबा आरु वासुन भोरीन चोवड़ा होता; आरु दुय दुय कोपरान गावा पांच हातोन होता; आरु झोपलान पोयड़ी जी झोपलान ओसारेन धोड़े भोवनो भेनी होती, होयी वी वासुन भोरीन होती।

\VS{8}तोत्यार होयो झोपलान ओसारान जु भोवोनोन ओगोव होतु, मापीन एक वासुनोन होतो।

\VS{9}होयो झोपलान ओसाराक मापीन आठ हातोन होतो, आरु हेरा खांबा दुय दुय हातोन होता, आरु झोपलान ओसारा भोवनोन ओगोव होतो।

\VS{10}उगेनला झोपलान दुयो ओख्ये तीन तीन पोहरावाळान कोपरा होता जे आखा एकुत मापतीन होता, आरु दुयो ओख्येन खांबा वी एकुत मापतीन होता।


\par }{\PP \VS{11}ओळी होये झोपलान झोपलान चोवड़ाय मापीन दोस हात होती आरु तेरे हातोन चोवड़ी होती।

\VS{12}आखा कोपरान ओगोळ एक नेचलो भितड़ो होतो। यो एक भितड़ो एक हात उचो आरु एक हात जाडो होतो। कोपरा च्यार खुट्या होता आरु होर ओख्ये सी छोव हात नांबा होता।

\VS{13}चो मानुस झोपलान एक कोपरान छोत सी दिसरा कोपरान छोत लोगुन माप्या। ये पोच्चीस हात होता। एक झोपलो दिसरा झोपला तोसोत सांबो होतो।

\VS{14}ओवी होयो तीन वीस हात खांबा माप्या, आरु आंगनो, झोपलान आड़े धोड़े, खांबे लोगुन होतो।

\VS{15}झोपलान खोयड़ेन झोपला सी लागाड़ीन हेरा माहायतेला ओसारेन ओगोळ लोगुन पोचास हातोन गावु होतु।

\VS{16}पोहरेवाळा कोपराम, आरु झोपलान माहाता च्यारु मेर, कोपरान इचमान खांबान इचमा झोळो झोळो कोरे ओसा खिड़किया होती, आरु खांबान ओसारे वी तोसीत होती; आरु झोपलान माहतेले च्यारु मेर खिड़किया होती, आरु होरीक खांबा पोर खोलेलान झाड़ गोंदलो होतो।


\par }{\SH खोयड़ेन आंगनो
\par }
{\PP \VS{17}तोत्यार होयो मेसे खोयड़े आंगनाम ली गोयो, आरु हेना आंगनाम च्यारु मेर कोपरा होता, आरु एक फोरसी बोनली होती, जेनी पोर तीस कोपरा बोनला होता।

\VS{18}यी फोरसी निचला फोरसीयान झोपला सी लागली होती, आरु हेंदरी नांबायीन ओनसारे होती।


\par }{\PP \VS{19}ओळी होयो नेचला झोपलान ओगोळ सी लीन माहायतेला आंगनाम खोयड़ेन आंगनान ओगोळ लोगुन माप्यो सोव हात होतो; होयो उगेनला आरु बोखेवरा दुयो ओख्यो ओसोत होतो।


\par }{\SH बोखेवरो झोपलो
\par }
{\PP \VS{20}तोत्यार होयो मानुस खोयड़ेन आंगनाम, जेरो मुय बोखेवरे ओख्ये छे, झोपलान नांबाय आरु चोवड़ाय माप्यो।

\VS{21}ऐरा होरिक धोड़े तीन कोपरा छे। ऐरा झोपला खांबान आरु भोरायनीया कोपरान मापती चीत होती जि पेहला झोपलान होती। झोपलान पोचास हात नांबो आरु पोच्चीस हात चोवड़ो होतो।

\VS{22}ऐरी वी खिड़किया आरु खांबान ओसारे आरु खोलेलान मापतीन उगेवने फिरीन मुयोन झोपला सारको होतो; आरु एना पोर चोहोड़नेन सात पांछिया होता; आरु हेंदरे ओगोळ ऐरो ओसारो होतो।

\VS{23}माहायतेला आंगनान बोखेवरे आरु उगेनला भेनीन दुसरा झोपलान ओगोळ झोपलो होतो आरु होयो झोपलान नांबाय माप्यो ती सोव हातोन होतो।


\par }{\SH दोखेवरेन झोपलो
\par }
{\PP \VS{24}तोत्यार होयो मानुस मेसे दोखेवरे भेनी ली गोयो। हांव दोखेवराम एक झोपलो देख्यो। चो मानुस झोपला, खांबाक आरु भोरान्या कोपराक माप्यो।

\VS{25}हेरी मापती होतरीत होती जोतरी दिसरा झोपलान। खास झोपलान पोचास हात नांबो आरु पोच्चीस हात चोवड़ा होता।

\VS{26}सात पोयड़ीया एना झोपला लोगुन पुगाड़े। ऐरो भोरान्यो कोपरो माहाय होतो। होरीक धोड़े एक एक झोपलो खांबा पोर खोलेलान झाड़ गोंदलो होतो।

\VS{27}माहायतेला आंगनान दोखेवरेन एक झोपलो होतो चो मानुस दोखेवरे भेनीन एक झोपला सी दिसरे झोपलो लोगुन माप्यो। यो सोव हात चोवड़ो होतो।


\par }{\SH माहायतेलो आंगनो : दोखवरोन झोपलो
\par }
{\PP \VS{28}तोत्यार होयो दोखेवरा झोपला सी होयीन मेसे माहायतेला आंगनाम ली गोयो, आरु होयो दोखेवरा झोपलान मापती होतरीन होती जोतरी दिसरा झोपलान होती।

\VS{29}दोखेवरान झोपलान कोपरा झोपलान खांबा आरु भोरायनेन कोपरान मापती होतरती होती जोतरी दिसरा झोपला होती। खिड़किया, झोपला आरु भोरान्या कोपरान च्यारु मेर होती। झोपला पोचास हात नांबा आरु पोच्चीस हात चोवड़ा होता। हेरे च्यारु मेर भोरायनेन झोपला होता।

\VS{30}भोरायने कोपरा पोच्चीस हात नांबा आरु पोचास हात चोवड़ा होता।

\VS{31}दोखेवरेन झोपलान भोरायानेन कोपरा ओगोळ खोयड़ेन आंगना भेनी होतो। ऐरा झोपला खांबा पोर खोलेलान झाड़ोन तोसो गोंदलो होतो। ऐरा पांछिया आठ पोयड़ीया होती।


\par }{\SH माहायतेलो आंगनो उगेनो झोपलो
\par }
{\PP \VS{32}चो मानुस मेसे उगेनले धोड़ेन माहातेला आंगनाम लायो। होयो झोपलाक माप्यो। हेरी मापती होतरीत होती जोतरी दिसरा झोपलान होती।

\VS{33}उगेनला झोपलान कोपरा, झोपला खांबा आरु भोरान्या कोपरान मापती तोतरीत होती जोतरी दिसरा झोपलान होती। झोपला आरु भोरान्या कोपरान च्यारु मेरोन खिड़किया होती। उगेनला झोपला पोचास हात नांबा आरु पोच्चीस हात चोवड़ा होता।

\VS{34}ऐरा भोरायनेन कोपरा ओगोळ खोयड़े ओख्ये होतो। होरीक धोड़े झोपला खांबा पोर खोलेलान झाड़ोन गोंदलो होतो। ऐरा पांछिया आठ पोयड़्या होती।


\par }{\SH माहायतेलो आंगनो बोखेवरो झोपलो
\par }
{\PP \VS{35}तोत्यार होयो मानुस मेसे बोखेवरा झोपला पोर लायो। होयो एनाक माप्यो। ऐरी मापती तोतरीत होती जोतरी दिसरा झोपलान होती।

\VS{36}ऐरा कोपरा, झोपला खांबा आरु भोरायनेन कोपरान। झोपलान‍ च्यारु मेर खिड़किया होता। ये पोचास हात नांबा आरु पोच्चीस हात चोवड़ा होता।

\VS{37}हेरा खांबान खोयड़ेन आंगना भेनी होतो, आरु हेनु पोर वी दुयो ओख्ये खोलेलान झाड़ोन गोंदलो होतो; आरु हेरेम चोहोड़नेन आठ पांछिया होता।


\par }{\SH बोखेवरेन झोपला धोड़े बोनला कोपरा
\par }
{\PP \VS{38}ओळी झोपला धोड़ेन खांबान धोड़े झोपला भेळ कोपरो होतो, जां होमनबादा धुवतेला।

\VS{39}होमबली, पापनबादा, आरु गुनाननबादान ढुरोक मारने कोरिन झोपलान ओसारे धोड़े हेरे दुयो ओख्ये दुय दुय मेज होता।

\VS{40}बोखेवरा झोपलान भोरान्या झोपला पोर, ओसारेन खोयड़े हेरा दुयो ओख्ये दुय दुय तोख्ता मेकला होता।

\VS{41}झोपलान दुयो ओख्ये च्यार च्यार तोख्ता होता, आखा मेळीन आठ तोख्ता होता, जे नबादान ढुरोक मारने कोरिन होता।

\VS{42}ओळी होमबली जुरु निसानला दोगड़ान च्यार तोख्ता होता, जे डेढ़ हात नांबा, डेढ़ हात चोवड़ा, आरु हात भोर उचा होता, हेनु पोर होमनबादा आरु मेलनबादान ढुरोक मारने कोरीन होतियार मेकतेला।

\VS{43}माहाय च्यारु मेर चोवा भोरीन आकड़ा लागला होता आरु तोख्ता पोर चोड़ावान मास मेकलो होतो।


\par }{\PP \VS{44}माहायतेला आंगनान झोपलान खोयड़े गावनेवाळान कोपरा होता जेंदरा झोपला दोखेवरे भेनी होता; आरु उगेनला झोपला भेनी एक कोपरो होतो, तेरा झोपला बोखेवरा भेनी होतो।

\VS{45}होयो मारेसी कोयो, ये कोपरा, जेंदरा झोपला दोखेवरा भेनी छे, तेनु पुजारा जुगु छे जे भोवोन मा चाखरी कोरे,

\VS{46}आरु तेनु कोपरान झोपला बोखेवरा भेनी छे, चे तेनु पुजारा जुगु छे जे वेदीन चाखरी कोरे; ये सादोकोन ओवलियाद छे; आरु लेवीयो मा गोथा योहोवान चाखरी कोरने आगला येत हेरे धोड़े जाय।


\par }{\SH माहायतेलो आंगनो आरु मोंदिरोन भोवोन
\par }
{\PP \VS{47}होयो आंगनाक माप्यो। आंगनो च्यार खुट्यो होतो। होयो सोव हात नांबो आरु सोव हात चोवड़ो होतो। वेदी मोंदिरोन ओगोळ होती।


\par }{\PP \VS{48}ओळी होयो मेसे भोवनोन ओसारेम ली गोयो, आरु ओसारेन दुयो ओख्ये खांबाक मापीन पांच पांच हात होतो; आरु दुयो ओख्येन झोपलान चोवड़ाय तीन तीन हात होती।

\VS{49}ओसारेन नांबाय वीस हात आरु चोवड़ाय इग्यारे हातोन होती; आरु हेरे पोर चोहोड़ने पांछिया होता; आरु दुयो ओख्ये खांबान लाटे होता।




\par }\Chap{41}{\PP \VerseOne{1}ओळतेन होयो मानुस मेसे मोंदिरोन धोड़े ली गोयो, आरु हेरा दुयो ओख्येन खांबाक मापीन छोव छोव हात चोवड़ा, यो ते तोम्बुन चोवड़ाय होती।

\VS{2}झोपलान चोवड़ाय दोस हातोन होती, आरु झोपलान दुयो ओख्येन भितड़ा पांच पांच हातोन होता; आरु होतो मोंदिरोन नांबाय मापीन चाळीस हात कोर्‌यो, आरु हेरी चोवड़ाय वीस हातोन होतोन होती।


\par }{\PP \VS{3}तोत्यार होयो धोड़े जायीन झोपलान खांबाक माप्यो। होरीक झोपलान खांबा दुय हात जाडा होता। ये छोव हात उचा होता। झोपला सात हात चोवड़ा होता।

\VS{4}तोत्यार होयो मानुस कोपरान नांबाय माप्यो। यो वीस हात नांबो आरु वीस हात चोवड़ो होतो। इचमा वाळा कोमराम भोरायने सी पेहेल होतो। चो मानुस कोयो, यो बेसको चुखलो जागो छे।


\par }{\SH मोंदिरोन कोपरा
\par }
{\PP \VS{5}तोत्यार होयो मानुस मोंदिरोन भितड़ाक माप्यो। यो छोव हात चोवड़ो होतो। आड़े धोड़ेन कोपरा च्यार हात चोवड़ा मोंदिरोन च्यारु मेर होता।

\VS{6}यो खोयड़ेन कोपरा तीन मोंजील्या होता; होरीक मोंजील पोर तीस कोपरा होता। आड़े धोड़ेन कोपरा च्यारु मेर भितड़ा पोर टेकायला होता। मोंदिरोन भितड़ो आपसो आपसात कोपरा पोर टेकाड़लो नी होतो।

\VS{7}मोंदिरोन आड़े धोड़े जे कोपरा खोयड़े होता, हेनुम सी जे उपोर होता, चे जादा चोवड़ा होता: भोवोनोन आड़े धोड़े जो काहिन बोनलो होतो, चो जोसो जोसो उपोर चोहोड़तो गोयो तोस तोसो चोवड़ो होयतो गोयो; एने रीते, एना घोरोन चोवड़ाय उपोर भेनी वोदती गोयली, आरु मानसे नेचली मोंजिलोन इचमा उपेरली मोंजिल मा चोहड़ सोकतेला।

\VS{8}हांव मोंदिरोन आड़े धोड़े उचोत जागो देख्यो, आरु खोयड़ेन कोपरान उचाय जुड़ लोगुन छोव हात उची होती।

\VS{9}खोयड़ेन कोपरा जुगु जो भितड़ो होतो, चो पांच हात जाडो होतो, आरु जो जागो ठारलो रोय गोयलो होतो, चो भोवोनोन खोयड़ेन कोपरान जागा होतो।

\VS{10}खोयड़ेन कोपरान इचमा इचमा भोवोनोन आड़े धोड़े वीस हातोन गावु होतु।

\VS{11}खोयड़ेन कोपरान झोपला हेना जागान ओख्ये होता, जे ठारला होता, एक झोपलो बोखेवरे भेनी आरु दिसरो दोखेवरे भेनी होतो; आरु जो जागो रोय गोयो, तेरी चोवड़ाय च्यारु मेर पांच पांच हातोन होती।


\par }{\SH बुडेनले भेनिन मोंदिर
\par }
{\PP \VS{12}ओळी जो भोवोन मोंदिरोन बुडेनले भेनि ओगोळ होतो, चो सोत्तोर हात चोवड़ो होतो; आरु भोवोनोन आड़े धोड़ेन भितड़ो पांच हात जाडो होतो, आरु हेरी नांबाय नोब्बे हातोन होती।


\par }{\SH मोंदिरोन आखी मापाय
\par }
{\PP \VS{13}तोत्यार चो मानुस मोंदिर काजे माप्यो। मोंदिर सोव हात नांबो होत। भोवोन आरु ऐरो भितड़ान आंगनो वी सोव हात नांबो होतो।

\VS{14}मोंदिरोन उगेनलो मुख आरु आंगनान सोव हात चोवड़ाय होती।

\VS{15}ओळी होयो पोछला आंगनान ओगोव वावा भितड़ान नांबाय जेरे दुयुछ्ये छोज्जा होता, मापीन सोव हातोन होती; आरु माहतेला भोवनोन आरु आंगनान ओसारोक वी माप्यो


\par }{\SH मोंदिरोन सोजावोट
\par }
{\PP \VS{16}तीनो पोरुत च्यारु मेर जाळी वाळी खिड़किया लागली होती। मोंदिरोन च्यारु मेर पोयड़ी सी लागली, फोरसी सी खिड़किया लोगुन लाकड़ान च्यार खुट्या लागली होती। खिड़किया ढाकायली होती।

\VS{17}ओळी होयो झोपला उपोरुन जागान धोड़ेन भोवोन लोगुन आरु हेरे खोयड़े वी आरु आड़े धोड़ेन आखा भितड़ान माहाय आरु खोयड़े वी माप्यो।

\VS{18}हेरेम कोरुब आरु खोलेलान झाड़ोन ओसा घोड़ला होता कि दुय दुय कोरुबोन इचमा एक एक खोलेलान झाड़को होतो; आरु कोरुबोन दुय दुय मुय होता।

\VS{19}ओस कोरीन सी एक एक खोलेलान एक ओख्ये मानुसोन मुख बोनावलो होतो, आरु दिसरे ओख्ये जुवान नाहारन मुख बोनावलो होतो। इने रिते आखा भोवोनोन च्यारु मेर बोनलो होतो।

\VS{20}भिमा गोथो लागाड़ीन झोपला उपोर लोगुन कोरुब आरु खोलेलान झाड़ गोंदला होता, मोंदिरोन भितड़ो एने रीते बोनलो होतो


\par }{\SH लाकड़ान वेदी
\par }
{\PP \VS{21}भोवनोन झोपलान खांबा च्यार खुट्या होता, आरु चुखला जागा ओगोळोन रुप मोंदिर सारको होतो।

\VS{22}वेदी काठोन बोनली होती, आरु हेरी उचाय तीन हात, आरु चोवड़ाय दुय हातोन होती; आरु हेरा खुना आरु हेरो आखो पाट आरु ओलंगे वी काठोन होता। चो मारे सी कोयो, यो ते योहोवान ओगोळ मेज छे।


\par }{\SH चुखला जागान झोपलो
\par }
{\PP \VS{23}मोंदिर आरु चुखला जागान झोपलान दुय दुय किवाड़ होता।

\VS{24}आरु आखा किवाड़ मा दुय दुय वोवने वाळा पोल्‌ला होता, होरीक किवाड़ जुगु दुय दुय पोल्‌ला।

\VS{25}जोसो मोंदिरोन भितड़ो कोरुब आरु खोलेलान झाड़ गोंदलो होतो, तोसोत हेरा किवाड़ मा वी होता, आरु ओसारेन खोयड़ा ओख्ये लाकुड़ धारोन जाडी जाडी होती

\VS{26}ओसारेन दुयु ओख्ये झोळो झोळो कोरे ओसी खिड़किया होती आरु खोलेलान झाड़े गोंदला होता; आरु भोवोनोन खोयड़े कोपरा आरु जाडी जाडी धारोन वी होती।




\par }\Chap{42}{\SH मोंदिरोन धोड़े बोनला दुय कोपरा
\par }
{\PP \VerseOne{1}ओळी होयो मेसे खोयड़े आंगनाम बोखेवरे भेनी ली गोयो, आरु मेसे हेनु दुय कोपरान चां लायो जे भोवोनोन आंगना ओगोळ आरु हेरा बोखेवरे भेनी होतो।

\VS{2}सोव हातोन छेटोस बोखेवरे झोपलो होतो, आरु चोवड़ाय पोचास हातोन होती।

\VS{3}माहातेला आंगनान वीस हात ओगोळ आरु बाहरता आंगनान फोरसीया ओगोळ तीन मोंजीलो छोज्जा होता।

\VS{4}कोपरान ओगोळ माहेयतेले ओख्ये जानेवाळा दोस हात चोवड़ी एक वाट होती; आरु एक हात भोरीन एक आरु वाट होती; आरु कोपरान झोपला बोखेवरे भेनी होता।

\VS{5}उपेरला कोपरा नाना होता, छोज्जान कारण होये नेचला आरु इचमा वाळा कोपरा नानास होता।

\VS{6}काहाकी होये तीन मोंजिलो होतो, आरु आंगनान सारको हेंदरा खांबा नी होता; इने रीते उपरेला कोपरा नेचला आरु इचमा वाळा कोपरा सी नानास होता।

\VS{7}जे भीतड़ा कोपरान खोयड़े हेंदरे धोड़े होता कोपरान ओगोळ खोयड़ेन आंगना भेनी होता, हेरी नांबाय पोचाय हातोन होता।

\VS{8}काहाकी बाहरला आंगनान कोपरा पोचास हात नांबो होतो, आरु मोंदिरोन ओगोळ अलंग सोव हातोन होतो।

\VS{9}ऐनु कोपरान नेचो उगेनले ओख्ये वाट होती, जां मानसे खोयड़े आंगनाम सी एनाम जाता होता।


\par }{\PP \VS{10}आंगनान भीतड़ान चोवड़ाय मा उगेनले ओख्ये ओलोग जागु आरु भोवोनोन दुयोन ओगोळ कोपरा होता।

\VS{11}हेंदरे ओगोळ वी एक वाट होती। चे बोखेवरे भेनीन कोपरान तोसा होता। हेंदरे बोराबोरुत हेंदरी नांबाय चोवड़ाय होती। हेनुम वी तोसोत निकोळनेन वाट होती। हेंदरा झोपला वी तोसात होता। हेंदरो ढोंग वी बोखेवरेन कोपरान सारकोत् होतो।

\VS{12}दोखेवरेन कोपरान नेचो, उगेनले भेनी वी भोरायनेन वाट होती, जां सी मानसे कोपरान ओगोळ वाळी वाट पोर चोहोड़ता होता। ओगोळ एक ओलोग भीतड़ो होतो।


\par }{\PP \VS{13}ओळी होयो मारे सी कोयो, यो बोखेवरे आरु दोखेवरेन कोपरान आंगनान ओगोळ छे, होयेत चुखला कोपरा छे, जेरेम योहोवान धोड़े जानेवाळा पुजारान बेस चुखलो सोमान खाया कोरसे, होये बेसको चुखलो, आरु ओननबादा, आरु पापनबादा, आरु गुनानबादा, होयेत राखसे; काहाकी होयो जागो चुखलो छे।

\VS{14}जोत्यार जोत्यार पुजारा मानसे माहाय जासे, तोत्यार तोत्यार निकोळनेन टेमे होये चुखला जागाम सी खोयड़े आंगनाम ओसात नी निकोळसे, चे पेहेल आपसी सेवा चाखरीन छिंदरा चुखला जागाम मेक देसे; काहाकी ये कोपरा चुखला छे। तोत्यार होये दिसरा छिंदरा पेहरीन दिसरा मानसोन जागाम जासे।


\par }{\SH मोंदिरोन खोयड़ेन जागान मापती
\par }
{\PP \VS{15}मोंदिरोन माहायतेला जागाक मापतीन वाद मा मेसेक उगेनला झोपला सी खोयड़े ली गोयो। होयो होंया च्यारु मेर मोंदिरोन बाहरला जागाक मापने लाग्यो।

\VS{16}होयो मापनाय वासुन सी उगेनली काकोड़ काजे माप्यो। तेनी वासुनोन ओनसारे हेरी नांबाय पांच सोव हात नांबी निकळी।

\VS{17}होयो बोखेवरे छिवन्याक माप्यो। यो पां सोव हात नांबो होतो।

\VS{18}होयो दोखेवरे छिवन्याक माप्यो। यो पांच सोव हात नांबो होतो।

\VS{19}होयो बुडेनले ओख्ये च्यारु मेर गोयो आरु इनाक माप्यो। यो पांच सोव हात नांबो होतो।

\VS{20}होयो मोंदिरोन च्यारु मेर गोथो माप्यो। भितड़ो मोंदिरोन च्यारु मेर गोयलो होतो। भितड़ो पांच सोव हात नांबो आरु पांच सोव हात चोवड़ो होतो। यो चुखला जागाक विटोळ जागा सी आंगे कोरतेलो।




\par }\Chap{43}{\SH भोवोन मा परमेश्वरोन रीस
\par }
{\PP \VerseOne{1}चो मानुस मेसे झोपलान चा ली गोयो, जु झोपलु उगेवनु फेरीन उगेड़तेलु।

\VS{2}तोत्यार इसराएलोन परमेश्वरोन महिमा उगेनले ओख्ये गोथी आवी; आरु हेरी ओवाज बेसका पानीन तोसो सोसोनती आवी; आरु हेरी मोहिमा सी धोरती चोमकी पोड़ी।

\VS{3}हेमी हांव एक दोरसोन देख्यु। यो तेना दोरसोन जोसो होतो जो हांव तेन टेमे देख्यु होतु जोत्यार परमेश्वरोन सेक सोहोरोन नास कोरने आवलो होतो। यो दोरसोन कोबार नोदीन कातरे देखला दोरसोन सारको होतो यो दोरसोन देखीन हांव विनता आरु भोक्ति सी मुयोन भुरसे हीट पोड़्‌यु।

\VS{4}योहोवान मोहिमा, मोंदिरोन तेने झोपले गोथी आवी जु उगेवनु फिरीन उगेड़े।

\VS{5}तोत्यार जीव आत्मा मेसेक उठाड़ीन माहातेला आंगनाम पुगाड़ी; आरु योहोवान महिमा भोवोन मा भोराय गोयली।


\par }{\PP \VS{6}तोत्यार हांव एक जोनान बुल सोमयु, जो भोवोन मा गोथो मारेसी कोय रोयो होतो, आरु होयो मानुस मारें चा उबो होतो।

\VS{7}चो मारे सी कोयो, हे मानसोन ओवलियाद, योहोवान यो बुल छे: यी ते मारी राजगादीन जागु आरु मारो पाय मेकनेन जागु छे, जां हांव इसराएलोन इचमा जोलोम रोवीस। नी ते इसराएलोन घोरानाम, आरु नी हेंदरा राजा आपसा वेवविचार सी, एने आपसा उचा जागाम आपसा राजान धोड़ोन लारे मारे चुखलो नाव ओळी विटोळ कोवाड़यसे।

\VS{8}होये आपसी डेवढ़ी मारी डेवढ़ी धोड़े, आरु आपसा झोपलान खांबा मार झोपलान खांबा धोड़े बोनावता होता, आरु मार आरु हेंदरे इचमा भीतड़ो ओतरोत होतो, आरु होये आपसा भुंनला कामो सी मार चुखला नावोक विटोळ कोवाड़ला; कोरीन हांव रीस कोरीन हेनुक नास कोरलु।

\VS{9}हेमी होये आपसा वेवविचार आरु आपसा राजान धोड़ मारे ओगोळ सी छेटा कोर दे, तोत्यार हांव हेंदरे इचमा जोलोम रोवीस।


\par }{\PP \VS{10}हे मानसोन ओवलियाद, तु इसराएलोन घोरानान एना भोवोनोन नमुनो देखाड़ की होये आपसा पापन कामो सी लाजे पोड़ीन हेना नमुनाक मापे।

\VS{11}कोदाम होये आपसा आखा कामो सी लाजे पोड़े, ती हेनुक एना भोवोनोन रुपोम आरु स्वोरुप, आरु ऐरे खोयड़े माहाय आवने जानेन वाट, आरु ऐरा आखो रुपोम आरु कायदा आरु नेम देखाड़जी, आरु हेंदरे ओगोळ लिखीन मेकजी; जेरेसी होये एरो आखो रुपोम आरु एरा आखा कायदा फोम कोरीन हेरेत ओनसारे कोरे।

\VS{12}भोवोनोन नेम ये छे कि बोयड़ान चोटीन च्यारु मेरोन आखो वाटो बेसको चुखलो छे। देख, भोवोनोन नेम योत छे।


\par }{\SH वेदीन मापती
\par }
{\PP \VS{13}वेदीन मापती ओसी रोवसे: हातोन मापतीन ओनसारे वेदी ओसी रोवसे हात भोरीन उची आरु हात भोरीन चोवड़ी रोवसे, आदो मिटर। हेरे च्यारु मेरोन कातोर पोच्चीस सेंटीमिटोरोन रोवसे।

\VS{14}धोरतीन नेहड़े कातरे लोगुन, कुड़चीन मापती दुय छे। यी एक हात चोवड़ी होती। नानली कातोर सी मोटली कातोर लोगुन ऐरी मापती च्यार हात चोवड़ी होती।

\VS{15}वेदी पोर आगठान जागु च्यार हात उचो होतो। वेदीन च्यारु खुंना सिंगड़ान तोसा होता।

\VS{16}वेदी पोर आगठान जागु बारे हात नांबु आरु बारे हात चोवड़ु होतु।

\VS{17}नेहड़ली कुड़ची चोवदे हात नांबी आरु चोवदेहात चोवड़ी होय, आरु हेरा च्यारु मेरोन पाटड़ी आदा हातोन रोवे, आरु हेरो विजुत च्यारु मेरोन हात भोरीन रोवे। हेरा पांछ्या हेरा उगेनले ओख्ये रोवे।


\par }{\SH वेदिन चोड़ावो
\par }
{\PP \VS{18}तोत्यार होयो मानुस मारेसी कोयो, हे मानसोन ओवलियाद, परमेश्वर योहोवा ओसु कोवे, वेदि जुगु ये नेम छे। जेने दाहड़े होमबली चोड़ावे आरु ऐरे पोर लुहुय छाटनो पोड़से:


\par }{\PP \VS{19}लेविय पुजारा मानसे, जे सादोकोन ओवलियाद छे, आरु मारी चाखरी कोरनेम मारे धोड़े रोवे, हेनुक तु पापनबादा जुगु एक गाडरो आपजी, परमेश्वर योहोवान यो बुल छे।

\VS{20}तोत्यार तु हेरा लुहुय मा गोथो थुड़ोक लीन वेदीन च्यारु सिंगड़ा आरु कुड़चीन च्यारु खुना आरु च्यारु पाटड़ी पोर लागाड़जी; ओस कोरीन हेरे जुगु पछतावो कोरनेन लारे हेनाक चुखो कोरजी।

\VS{21}तोत्यार पापनबादा न गाडराक लीन, भोवोनोन चुखला जागान खोयड़े वाळा जागाम धोपाड़ देजी।

\VS{22}दिसरे दाहड़े एक विनगुनाकु बुकड़ो पापनबादा कोरीन चोड़ावजी; आरु जोसो गाडरान लारे वेदी चुखी कोरे, तोसोत होयो एना बुकड़ान लारे वी चुखो होय जासे।

\VS{23}जोत्यार तु हेनाक चुखो कोर देये, तोत्यार एक विनगुनाको गाडरो आरु एक विनगुनाको मेढ़ो चोड़ावजी।

\VS{24}तु हेनुक योहोवा ओगोळ ली आवजी, आरु पुजारा मानसे हेनु पोर नोन नाखीन हेनुक योहोवान होमबली कोरन चोड़ावे।

\VS{25}सात दाहड़ा लोगुन तु दाहड़ीन पापनबादा जुगु एक बुकड़ो तियार कोरजी, आरु विनगुनाको गाडरो आरु विनगुनाका गाडराम गोथो मेढ़ो वी तियार कोरजी।

\VS{26}सात दाहड़ा लोगुन पुजारा मानसे वेदी जुगु पछतावो कोरीन हेनाक चुखो कोरता रोवे; ऐने रीते हेरो रीत होयसे।

\VS{27}जोत्यार होये दाहड़ा पुरा होय जाय, तोत्यार आठवे दाहड़ा वाद सी पुजारा मानसे तुमरा होमबली आरु मेलबादा वेदी पोर चोड़ाय कोरे; तोत्यार हांव तुमरे सी खुश होयिस, परमेश्वर योहोवान यो बुल छे।




\par }\Chap{44}{\SH उगेनला झोपलान वापरुन
\par }
{\PP \VerseOne{1}ओळी होयो मेसे चुखला जागान सी खोयड़े, उगेवनो फिरीन होता तेना झोपला पोर ली गोयो। चो बोंद होतो।

\VS{2}तोत्यार योहोवा मारे सी कोयु, यु झोपलु बोंद रोवे आरु उगाड़नो नी; कुदु एना झोपला सी माहाय नी जानो जुवे; काहाकी इसराएलोन परमेश्वर योहोवा ऐरेसी होयीन माहाय आवलु छे; ओतरान कोरीन यो बोंद रोवे।

\VS{3}मानसोन डाहला एना जाग पोर बोठसे जोत्यार होये मेलबादा योहोवा पुठी खासे। चो झोपला पुठी भोरान्या झोपला सी भोराया कोरसे एने तेनेत वाट सी खोयड़े जासे।


\par }{\SH मोंदिर मा भोरायनेन नेम
\par }
{\PP \VS{4}तोत्यार होयो मानुस मेसे बोखेवरे भेनीन झोपला सी मोंदिरोन ओगोळ लायो। हांव निंगा कोर्‌यो आरु योहोवान मोहिमा काजे योहोवान मोंदिर मा भोरायतेला देख्या। हांव आपसा मुनकाक धोरती पोर टेकाड़िन वांद्यो।

\VS{5}योहोवा मारेसी कोयो, हे मानसोन ओवलियाद, धियान दिन आपसा डुळा सी देख, आरु जो काहिन हांव तारे सी आपसा भोवनोन आखा कायदा आरु नेमोन वाराम कोवो, चो आखो आपसा कानटा सी सोमोळ; आरु भोवोनोन भोरायने आरु चुखला जागान आखा निकोळने पोर धियान कोर।

\VS{6}आरु हेनु इसराएलोन विरोदियान ओवलियाद सी, आरु इसराएलोन घोराना सी कोव, परमेश्वर योहोवा ओसु कोवे: हे इसराएलोन घोराना, आपसा आखा घाड़ायीन कामो सी छेटु होय जा।

\VS{7}जोत्यार तुमु मारो खानो मोतलोब चोरबी आरु लुहुय चोड़ावु, तोत्यार तुमु पारका मानसोन जो मोन आरु डील दुयो सी विगुर फातोरकाती वाळा होता, मार चुखला जागाम आवने देदला की होये मार भोवोन काजे विटोळ कोरे; आरु होये मार वायदा काजे तुड़ देदा जेरेसी तुमरा आखा घाड़ायीन काम जादा होय गोया।

\VS{8}तुमु मारी चुखली चिजोन गुळावी नी कोर्या, पुन तुमु आपसा मोनो सी दिसरा मानसोक मार चुखला जागाम मारी चिजोक गुळावी कोरनेवाळा कोवाड़्या।


\par }{\PP \VS{9}कोरीन परमेश्वर योहोवा ओसु कोवे: इसराएलीयोन इचमा जोतरा दिसरा मानसे छे, जे मोन आरु डील सी विगुर फातोरकाती वाळा छे, हेनुम गोथा कुदु मार चुखला जागाम नी आवनो जुवे।


\par }{\SH लेवीय पुजारान जागा सी आंगे कोर देनो
\par }
{\PP \VS{10}पुन लेविय मानसे जे तेने टेमे मारे सी छेटा होय गोयला, जोत्यार इसराएली मानसे मेसेक छुड़ीन आपसी मुरतीया पोछोळ भोटकी गोयला, होये आपसा पापन भार हुचलसे।

\VS{11}पुन होये मार चुखला जागान चाखरीया होयीन भोवोनोन झोपलान राखवाळी कोरनीया आरु भोवोनोन चाखरीया रोवे; होये होमबली आरु मेलबादान ढुर मानसो जुगु मार्या कोरे, आरु हेंदरी चाखरी कोरने कोरीन हेंदरे ओगोळ उबा होया कोरे।

\VS{12}काहाकी इसराएलोन घोराना चाखरी होये हेंदरी मुरतीया ओगोळ कोरता होता, आरु हेंदरे ठुकोर खाने आरु पापम फोसनेन कारण होय गोयला होता; ओस कोरीन हांव हेंदरा वाराम वायदु कोरलु छे की होये ओधोरमोन भार हुचले, परमेश्वर योहोवान यो बुल छे।

\VS{13}होये मारे धोड़े नी आवे, आरु नी मारे जुगु पुजारान काम कोरे; आरु नी मारी काहनली चुखली चिजोक, एने काहानली बेसकी चुखली चिजोक छिमनो जुवे; होये आपसी लाजोन आरु जो घाड़ायीन काम होये कोरला, हेरो वी भार हुचले।

\VS{14}ती वी हांव हेनुक भोवोन मा वाळी चिजोन राखवाळ्यो मेकीस; हेरेम चाखरीन जोतरो काम होय, आरु जो काहिन हेरेम कोरनो होय, हेरे जुगु कोरनेवाळात रोवे।


\par }{\SH पुजारा
\par }
{\PP \VS{15}आखा पुजारा लेवि घोरानान टुळाम गोथा छे। पुन जोत्यार इसराएलोन मानसे मारे विरुद् मारेसी छेटा गोया तोत्यार आगला सादोकोन घोरानो पुजारा मार चुखला जागान राखवाळी कोर्या। आगला सादोकोन ओवलियाद मेसे भेट चोड़ाया। होये मारे ओगोळ उबा होयसे आरु आपसो बादा चोड़ाया जोवनारोन चोरबी आरु लुहुय मेसे भेंट कोरसे। परमेश्वर योहोवान यो बुल छे।

\VS{16}होये मार चुखला जागाम भोरायसे। होये मारी मेजोन धोड़े मारी चाखरी कोरने आवसे। होये हेनु चिजोन राखवाळी कोरसे जेनुक हांव हेनुक आप्यु।

\VS{17}जोत्यार होये माहायतेला आंगनान झोपला सी होयीन जाया कोरे, तोत्यार सोनोन छिंदरा पेहरीन जाय, आरु जोत्यार होये माहातेला आंगनाम एने हेरे माहाय चाखरी कोरे, तोत्यार गाडरान झोटान छिंदरा नी पेहरे।

\VS{18}होये मुनका पोर सोनोन घाटाळी टुपी पेहरे आरु कोड़्याम सोनोन जांघिया बांदे; होये ओसो काहिन नी पेहेरसे जेरेसी पेसोव आवे।

\VS{19}जोत्यार होये खोयड़ेन आंगनाम मानसोन चा निकळे, तोत्यार जे छिंदरा पेहेरला होये चाखरी कोरता होता, हेनुक निकाळीन आरु चुखला कोपरा मा मेकीन दिसरा छिंदरा पेहरे, जेरेसी मानसे हेंदरा छिंदरान लारे चुखला नी कोवाये।


\par }{\PP \VS{20}नी ते होये मुनको बुड़ावे, आरु नी झोटा नांबा होयने देये; होये आगला आपसा झोटा काटाड़े।

\VS{21}माहायतेला आंगनाम जानेन टेमे कुदु पुजारो मोंद नी पीये।

\VS{22}होये रोंडायली आरु छुटली बायोर सी इयाव नी कोरे; आगला इसराएलोन घोराना ओवलियाद मा गोथी छोल्ली एने ओसी रोंडायली सी इयाव कोरे जी कुदा पुजारान धेन्यारी होय।


\par }{\PP \VS{23}होये मार मानसोक चुखो ने विटोळोन फोरोक सिकाड़्या कोरे, आरु चुखलो आरु विटोळोन फाटकु कोया कोरे।

\VS{24}जोत्यार काहीन झोगड़ान नियाव कोरने वी होयेत बोसे, आरु मार नेमोन ओनसारे नियाव कोरे। मार आखा टेमोन तिहवारोन वाराम वी होये मारी वेवोस्थान आरु कायदान पाळनी कोरे, आरु मार आरामोन दाहड़ाक चुखलो माने।


\par }{\PP \VS{25}होये कुदा मानसोन धोड़ो धोड़े नी जाय कि विटोळ होय जाय; आगला आसी- बासा, पुर्या-पोरायटा, भाईस आरु ओसी बोहनीसोन धोड़ोन लारे जेरो इयाव नी होयलो होय होये आपसाक विटोळ कोर सोकतेला।

\VS{26}जोत्यार होये विटोळ होय जाय, तोत्यार हेंदरे जुगु सात दाहड़ा गिननो आरु तोत्यार होये चुखला कोवाये,

\VS{27}आरु जेने दाहड़े होये चुखला जागाम, माहातेला आंगनाम चाखरी कोरने ओळी भोराया कोरे, तेने दाहड़े आपसा जुगु पापनबादा चोड़ावे, परमेश्वर योहोवान यो बुल छे।


\par }{\PP \VS{28}हेंदरो एक आपसोत वाटो होयसे, हेंदरो वाटो हांव छे; तुमु हेनुक इसराएलोन इचमा काहीन ओसी जागु नी आपजु जु हेंदरुत होय; हेंदरु आपसु वाटु हांव छे।

\VS{29}होये ओनबादा, पापनबादा आरु गुनानबादा खाया कोरे; आरु इसराएल मा जो चिज चोड़ावे, चो हेनुक जोड़्या कोरे।

\VS{30}आखे भातिन आखासी पेहेली मेर आरु आखे भातिन चुटली चिज जो तुमु चुटीन चोड़ावु, पुजाराक जोड़्या ओरे; आरु नोवलो ओनोन पेहलो कुसेनलु पिठु वी पुजाराक आपजु, जेरेसि तुमु मानसोन घोरोम बोरकोत रोवे।

\VS{31}जो काहिन आपसाम मोरे एने फाड़े, चाहाय चिल्‌लो एने ढुर हेरो मांस पुजारो नी खाय।




\par }\Chap{45}{\SH देसोन जागा मा परमेश्वरोन वाटु
\par }
{\PP \VerseOne{1}जोत्यार तुमु चिट्ठी नाखीन देसोन जागु वाटु, तोत्यार देसोम सी एक वाटु चुखलु जानीन योहोवा काजे चोड़ावजु; तेरी नांबाय पोच्चीस होजार हात नांबी आरु चोवड़ाय दोस होजार हातो रोवे, चो वाटो आपसा च्यारु मेरोन काकोड़ लोगुन चुखलो कोवाये।

\VS{2}हेरेम सी चुखला जागा जुगु पांच सोव हात वासुन नांबी आरु पांच सोव वासुन चोवली च्यार खुट्यु जागु रोवे आरु हेरे च्यारु मेरोन पोचास पोचास हात चोवड़ु जागु छुटलु रोवे।

\VS{3}हेना चुखला जागाम तुमु पोच्चीस होजार वासुन नांबी आरु दोस होजार वासुन चोवड़ु जागु मापजु, आरु हेरेमा चुखलो जागो बोनावजु, जो बेसको चुखलो कोवाये।

\VS{4}जो पुजारो चुखला जागा चाखरी कोरे आरु योहोवान चाखरी कोरने धोड़े आवे, चो तेरेत जुगु रोवे; होंया हेंदरा घोरो जुगु जागु रोवे आरु चुखला जागा जुगु चुखलु कोवाये।

\VS{5}ओळी पोच्चीस होजार हात नांबो आरु दोस होजार हात चोवड़ो हेनु लेवियोन ओवलियाद जुगु होयसे जे मोंदिरोन चाखरी कोरे। यु जागु वी लेविन ओवलियादोन, हेंदरे रोवनेन सोहोर जुगु होयनो जुवे।


\par }{\PP \VS{6}तुमु सोहोरोन पांच होजार हात चोवड़ो आरु पोच्चीस होजार हात नांबो जागु आपसु। यो चुखला जागान साहारे होयसे। यो इसराएलोन आखा घोरलीया जुगु होयसे।


\par }{\SH डाहला जुगु जागु
\par }
{\PP \VS{7}डाहलान आपसो वाटो चुखलो चोड़ावलो वाटो आरु सोहोरोन खास जागु दुयो ओख्ये मोतलोब दुयो उगेवने आरु बुडेवने भेनी दुयो वाटान ओगोळ रोवे; आरु हेरी नांबाय बुडेनले ओख्ये गोथो उगेवने लोगुन हेनु दुयु वाटा मा गोथो कुदा एकान तोसो रोवे।

\VS{8}इसराएलोन देसोन डाहलान योत आपसो जागो रोवे। मार नेवाड़ला डाहलान मार मानसो पोर ओळी वेला कोरनेन टेम नी आवे; पुन इसराएलोन घोरानान हेरा गोत्रोन ओनसारे देस जोड़े।


\par }{\SH डाहला जुगु कायदा
\par }
{\PP \VS{9}परमेश्वर योहोवा ओसु कोवे; हे इसराएलोन डाहला! होतरोत कोरु, रीसवायनो, आरु मानसोन चिजोक चुरु कोरनो, छुड़ु! नियाव कोरन्या बोनु आरु वारला काम कोरु। हामरा मानसोक आपसा घोरोम सी खोयड़े जाने जुगु जुर मा कोरु! परमेश्वर योहोवान यो बुल छे।


\par }{\PP \VS{10}तुमरे जु वारली टाकड़ी, वारली कांगनी आरु वारलो टाहरो रोहे।


\par }{\PP \VS{11}एपा आरु बत टुयोन एकुत मापती रोवे, दुयोम होमेरोन दोसवु वाटु सोमाये; दुयोन मापती होमेरोन हिसाबे रोवे।

\VS{12}शेकेल वीस गेरान रोवे; आरु तुमरो माना वीस, पोच्चीस, एने पोंद्रे शेकेलोन रोवनो जुवे।


\par }{\PP \VS{13}जोत्यार तुमु मोंदिर मा भेट चोड़ावसु तोत्यार हेरो तुल ओसो होयनो जुवे;

\par }{\LI गोंहोंव होरीक एक सोव किला सी पुना दुय किलान वाटु,

\par }{\LI जोव गोंहोंव होरीक एक सोव किलान वी पुना दुय किलान वाटु।


\par }{\LI \VS{14}तेलोन नोक्खी कोरलो वाटु यु होयसे

\par }{\MM होरीक च्यार सोव ने पोचास लिटोर सी साढ़े च्यार सोव लिटोरोन वाटु।


\par }{\PP \VS{15}इसराएलोन वारु वारु चारवायाम गोतो दुय दुय सोव गाडरा-बुकड़ाम गोथा एक गाडरो निते बुकड़ो आपजु। यी आखी चिजे ओनबादा, होमबली, आरु मेलबादा जुगु आपजु जेरेसी हेन्दरे जुगु पोसतावु कोरे, परमेश्वर योहोवान योत् बुल छे।


\par }{\PP \VS{16}इसराएलोन डाहला जुगु देसोन आखा मानसे यी भेट आपे।

\VS{17}तिहवारोन नोवला चांदोन दाहड़े, आरामोन दाहड़े आरु इसराएलोन घोरानान खास टेमोम होमबली, ओननबादा आरु पेयबादा आपनो डाहलान काम रोवे। इसराएलोन घोराना जुगु पोसतावो कोरने होयो पापनबादा, ओननबादा, होमनबादा, आरु मेलबादा तियार कोरे।


\par }{\SH तिहवार
\par }
{\PP \VS{18}परमेश्वर योहोवा ओसु कोवे: पेहेले मोहनेन पेहले दाहड़े तु एक विनगुनाको गाडरो लिन चुखला जागाक चुखो कोरजी।

\VS{19}एनी पापनबादा न लुहुय मा गोथो पुजारो थुड़ोक लीन भोवोनोन वेदिन खांबा, आरु वेदिन कुड़चिन च्यारु खुना, आरु माहायतेला आंगनान झोपला खांबा पोर लागाड़जी।

\VS{20}तु योत काम मोहनान सातवे दाहड़े तेना मानुस जुगु कोरीस जु गोलती सी पाप कोर देदो होय, एने ओनजानिया मा कोरलो होय। ओस कोरीन तुमु मोंदिर काजे चुखो कोरजु।


\par }{\PP \VS{21}पेहले मोहनेन चोवदवे दाहड़े तुमरो फसहोन तिहवार वावनो। होयो सात दाहड़ा तिहवार रोवे आरु हेरेम विगुर खोमीरोन रुटा खानो।

\VS{22}तेने टेमे डाहला एक बुईल आपसा जुगु एने इसराएलोन मानसो जुगु भेंट कोरसे। बुईल पापनबादा जुगु होयसे।

\VS{23}तिहवारोन सातवे दाहड़े होये योहोवा जुगु होमबली तियार कोरे, एने दाहड़ीन सात दात विनगुनाका गाडराक आरु सात सात गाडरा आरु दाहड़ीन एक एक बुकड़ो पापनबादा जुगु तियार कोरु।

\VS{24}होरीक गाडरा आरु गाडरा पुठी दोस किला ओन आरु होरीक दोस किला पुठी साढ़े सात लिटोर तेल तियार कोरजु।


\par }{\PP \VS{25}सातवे मोहनेन पोंदरवे दाहड़े गोथा सातवे दाहड़े लोगुन, तिहवारोन दाहड़ाम होये पापनबादा, होमबली, ओननबादा, आरु तेल इनी रितीन ओनसारे कोर्या कोरजु।




\par }\Chap{46}{\SH डाहला आरु तिहवार
\par }
{\PP \VerseOne{1}परमेश्वर योहोवा ओसु कोवे: धोड़े वाळा आंगनान उगेनलो झोपलो हापताम छोव दाहड़ा बोंद रोवसे, पुन सातवे दाहड़े मोतलोब आरामोन दाहड़े उगेड़लो रोवसे। नोवला चांदोन दाहड़े वी उगेड़लो रोवसे।

\VS{2}डाहला खोयड़े सी झोपलान ओसारेन वाटो सी आवीन झोपलान एक खांबा धोड़े उबा होय जाय, आरु पुजारो हेरो होमबली आरु मेलबादा तियार कोरे; आरु होयो झोपलाक डेवढ़ी पोर वांद्या कोरे; तोत्यार होयो खोयड़े जाय, आरु झोपलाक सांतो सी पेहेल बोंद नी कोरे।

\VS{3}मानसे आरामोन दाहड़े आरु नोवला चांदोन दाहड़ाम हेना झोपलाम योहोवा ओगोळ वांद्या कोरे।

\VS{4}आरामोन दाहड़ाम जो होमबली डाहला योहोवा जुगु चोड़ावे, चो गाडरान छोव विनगुनाका पीला आरु एक विनगुनको मेढ़ो चोड़ावे।

\VS{5}ओनोन बादा यी होये मोतलोबक गाडरा पुठी दोस किलु ओन आरु गाडरान पीला पुठी, जोतरो तिनाक आपाये आप सोके। आरु होरीक दोस किलु ओन पुठी सात लिटर जेतुनोन तेल चोढ़ावसे।

\VS{6}नोवला चांदोन दाहड़े होयो एक विनगुनाको बछड़ो आरु गाडरान छोव गिदल्या आरु एक मेढ़ो चोड़ावे; ये आखा विनगुनाक रोवे।

\VS{7}बोछड़ो आरु मेढ़ो दुयो पुठी दो किलु ओन, आरु मेमना पुठी जोतरो आपायो तोतरो ओन आरु होरीक दोस किला पुठी सात लीटोर तेल।

\VS{8}जोत्यार डाहला माहाय जाय तोत्यार होये झोपलान ओसारे सी होयीन जाय, आरु तेनेत वाटो सी निकळी जाय।


\par }{\PP \VS{9}जोत्यार देसोम रोवन्या योहोवा सी मिळने खास तिहवार पोर आवसे ती जे मानसे बोखेवरे झोपला सी वांदता जायीन भोराया कोरसे, होये दोखेवरेन झोपला सी जासे। जे मानसे झोपला सी भोरायसे चे बोखेवरेन झोपला सी जासे। कुदु वी तेने वाट सी नी पोछो आवसे जेनासी होयो भोरायलो। होरीक मानुस सुदो ओगोत जातो रोवनो जुवे।

\VS{10}जोत्यार मानसे माहाय जासे ती डाहला माहाय जासे। जोत्यार होये खोयड़े निकोवसे तोत्यार डाहला खोयड़े जासे।


\par }{\PP \VS{11}तिहवार आरु दिसरा खास टेमोन पोर ओनोन बादा चोड़ावसे, तोत्यार हेंदरे पुठी चोड़ावनेन नेम छे होरीक बछड़ा आरु गाडरा पुठी दोस किलो ओन, आरु मेमना पुठी जोतरो आपाये तोतरो ओन आरु होरीक दोस किला पुठी सात लीटर जेतुनोन तेल।


\par }{\PP \VS{12}जोत्यार डाहला होमबली एने मेलबादा मोरजीन बादा कोरीन योहोवा जुगु तियार कोरे, तोत्यार उगेनला झोपलाक उगाड़ देनो, आरु होये आपसो होमबादा आरु मेलबादा तोसात तियार कोरे जोसा होये आरामोन दाहड़े कोरे; तोत्यार होये निकळे, आरु हेंदरे निकोवनेन पोछोळ झोपलो बोंद कोर देनो।


\par }{\SH दाहड़ीन वावी भेट
\par }
{\PP \VS{13}दाहड़ीन तु एक सालोन एक विनगुनाको गाडरान पिलाक योहोवान होमबली जुगु तियार कोरजु, यो सोंदारे वेगोत तियार कोरजु।

\VS{14}सोंदारे वेगोत हेरे पुठी एक ओनबादा तियार कोरनो, पुने दुय किलो मेयदा मा भेसेकने जुगु ढाय लिटोर तेल योहोवा जुगु जोलोमोन ओनबादा दाहड़ीन नेमोन ओनसारे चोड़ावजु।

\VS{15}ओस कोरीन दाहड़ीन सोंदारे गाडरान पीलो, ओनोन बादा आरु तेल दाहड़ीन होमबली मा चोड़ाया कोरजु।


\par }{\SH डाहलान आरु जागान वाटु
\par }
{\PP \VS{16}परमेश्वर योहोवा ओसु कोवे: कोदाम डाहला काहनला पुर्याक काहिन आपे, ती चो हेरो वाटो होयीन हेरा पुर्यान पुर्याक वी जोड़े; वाटान नेमोन ओनसारे होयो हेंदरो वी आपसो धोन कोवाये।

\VS{17}पुन कोदाम होयो आपसा वाटा मा गोथो आपसा काहानला कामकोरनीयाक काहिन आपे, ती छुट्टीन साल लोगुन ते चो हेरो बोनलो रोवे, पुन तेरे वाद डाहलाक पोछो आप देसे; आरु हेरा आपसा वाटान हेरा पुर्याक जोड़े।

\VS{18}मानसोन ओसो काहनो वाटो डाहलो नी लेये, जो जुर कोरीन हेरी जागाक हापकी लेदो होय; आपसा पुर्यान होयो आपसात जागाम गोथो वाटो आपे; ओसो नी होये की मार मानसे आपसा आपसा वाटाम गोथो रिवन्या तिवन्या होय जाय।


\par }{\SH मोंदिरोन रांदन्यो घोर
\par }
{\PP \VS{19}ओळी होयो मेसे झोपलान एक ओख्येन झोपला सी ली गोयो। होयो मेसे पुजारान बोखेवराम चुखला कोपरा भेनी ली गोयो। हांव होंया बेसके नांबे बुडेनले एक जागाक देख्यु।

\VS{20}तोत्यार होये मारे सी कोयो, यु चु जागु छे जिनाम पुजारा मानसे गुनान बादा आरु पापनबादा न मासोक चुड़ेवसे आरु ओनबादाक चुड़ेवससे, ओसो नी होये की हेनुक खोयड़ेन आंगनाम ली जायीन आखा मानसे छिमीन पवित्र कोर देये।


\par }{\PP \VS{21}तोत्यार होयो मेसे खोयड़ेन आंगना मा ली गोयो। होंया होयो मेसे आंगनान च्यारु खुनाम फिरायो आंगनान होरिक खुंनाम एक नानोस आंगनो बोनलो होतो।

\VS{22}च्यारु खुंनाम नानला आंगना होता। होरीक एक नानला आंगा चाळीस हात नांबा आरु तीस हात चोवड़ा होता। च्यारु खुंनान मापती एक सारकी होती।

\VS{23}धोड़े एनु नानला आंगनान च्यारु मेर इटड़ान एक भितड़ो होतो। होरीक भितड़ाम खानो चुड़ेवनेन जागो बोनलो होतो।

\VS{24}तोत्यार होयो मारे सी कोयो, रांदनेन घोर, जां भोवोनोन चाखरीया मानसोन बादा काजे चुड़वने, चे येत छे।




\par }\Chap{47}{\SH मोंदिर सी उहवतेलो झोर
\par }
{\PP \VerseOne{1}ओळतेन होयो मेसे भोवोनन झोपला पोर मेक गोयो; आरु भोवोनोन डेवढ़ीन नेचो सी एक झोर निकळीन उगेवने भेनी उहुव रोयो होतो। भोवोनोन झोपला ते उगेवना फिरीन होता, आरु झोर भोवोनोन जेवड़्ये भेनी आरु वेदीन दोखेवरे भेनी नेचो सी निकळतो होतो।

\VS{2}तोत्यार होयो मेसेक बोखेवरेन झोपला सी होयीन खोयड़े ली गोयो, आरु खोयड़े खोयड़े फिरावीन खोयड़े मोतलोब उगेवनेन झोपलान चा पुगाड़ देदो, आरु दोखेवरे भेनीन पानी उहुवतो होतो।

\VS{3}जोत्यार होयो मानुस हातोम मापनेन दुर लीन उगेवनो निकळ्यो, तोत्यार होयो भोवोन सी लीन, होजार हात लोगुन हेना झोरोक माप्यो, आरु मेसेक पानीम गोथु चालाड़्यो, आरु पानी मान्डाम लोगुन होतो।

\VS{4}होयो ओळी होजार हात मापीन मेसे पानीम गोथो चालाड़्यो, आरु पानी मांडाम लोगु होतो, ओळी होजार हात मापीन मेसे पानी गोथो चालाड़्यो, आरु पानी कोड़्याम लोगुन होतो।

\VS{5}तोत्यार ओळी होयो एक होजार हात माप्यो, आरु ओसी नोंदी होय गोय तेनी नोंदीन नी छेकायो, काहाकी पानी जादा होयीन झेपे ओसो होतो; मोतलोब ओसी नोंदी होती जेनीक छेकीन कुदु नी जाय सोकतेलो।

\VS{6}तोत्यार होयो मारे सी पुछ्यो, हे मानसोन ओवलियाद, काय तु यो देखलु छे?

\par }{\PP तोत्यार होयो मेसेक नोंदीन कातरे कातेर पोछो पुगाड़ देदो।

\VS{7}पोछु आवीन हांव काय देख्यो, कि नोंदीन दुयो कातरे बेसका झाड़े छे।

\VS{8}तोत्यार होयो मारे सी कोयो, यो झोर उगेनला देसो भेनी उहुव रोयो, आरु ओराबा मा उतरीन दोरिया भेनी उहुवसे; आरु यो भोवोन सी निकेवलो सुदो दोरिया भेसकाय जासे आरु हेरो पानी गुळो होय जासे।

\VS{9}जां जां यी नोंदी उहुवे, चां चां आखे भातिन बेसका आंडा मेकन्या जिवे जिवसे आरु माछा वी बेसका होय जासे; काहाकी एना झोरोन पानी होंया पुगलो छे, आरु दोरियान पानी गुळो होय जासे; आरु जां कांखेर यी नोंदी पुगसे चां आखा जिवे जिवसे।

\VS{10}दोरियान कातोर पर माछल्या उबला रोवसे, आरु एनगदी सी लीन ऐनेग्लेम लोगुन चां जाळ नाखसे, आरु हेनुक मोटला दोरियान तोसी भाति भातिन नीगिनाये ओतरा माछा जोड़से।

\VS{11}पुन दोरियान धोड़े कादेवड़ु आरु खाडा छे, हेंदरो पानी गुळो नी होयसे; चो खारलोत रोवसे।

\VS{12}नोंदीन दुयो कातरो पोर भाति भातिन खाने जोसो फोळवाळा झाड़े उगसे, जेंदरा पांटा नी चिमाये आरु हेंदरो फोळनो वी कोदी बोंद नी होयसे, काहाकी नोंदीन पानी चुखला जागा सी निकेवलो छे। हेरेम मोहना मोहना नोवला नोवला फोव लागसे। हेंदरा फोळे ते खानेन, आरु पांटा इलाजोन कामे आवसे।


\par }{\SH देसोन काकोड़
\par }
{\PP \VS{13}परमेश्वर योहोवा ओसु कोवे: जिना काकोड़ोन धोड़े तुमुक इसराएल देस आपसा बारे गोत्रोन ओनसारे वाटनो पोड़से, चो यो छे: युसुफ काजे दुय वाटा जोड़े तोसे।

\VS{14}तिनाक तुमु एक दीसरा जोसा आपसो वाटो जोड़से, काहाकी हांव वायदो कोरलो हिनाक तुमरा बासोक आपीस, कोरीन यो देस तुमरो वाटो कोवायसे।


\par }{\PP \VS{15}देसोन काकोड़ यी रोवे: मोतलोब बोखेवरे भेनीन काकोड़ मोटलो दोरिये सी लागाड़िन हेतलोनोन धोड़े सोदाद जागान घाटी लोगुन पुगे,

\VS{16}आरु हेरी काकोड़ोन धोड़े होमात बेरोता, आरु सिबरेम जो दोमिस्क आरु होमात जागान काकोड़ोन इचमा छे, आरु होसर्हत्तीकोन लोगुन, जो होरानोन काकोड़ पोर छे।

\VS{17}यी काकोड़ दोरीया गोथो दोमिस्क जागान काकोड़ धोड़े होसरेनोन लोगु पुगे, आरु हेरा बोखेवरे भेनी होमात होये। बोखेवरेन काकोड़ यीत् होये।


\par }{\PP \VS{18}उगेनली काकोड़ जेरा एक ओख्ये होरान दोमिस्क; आरु योरदोनोन भेनी गिलाद आरु इसराएलोन देस होये; बोखेवरे काकोड़ सी लीन उगेनला दोरिया लोगुन हेनाक मापजु। उगेनली काकोड़ ते यीत् होये।


\par }{\PP \VS{19}दोखेवरे काकोड़ तामार सी लीन कादेसोन मोरीबोत नावोन झोर लोगुन मोतलोब मिसर देसोन खुदरे लोगुन, आरु मोटला दोरिया लोगुन पुगे। दोखेवरेन काकोड़े यीत् होये।

\VS{20}बुडेवनेन काकोड़ दोखेवरेन काकोड़ सी लीन होमातोन घाटीन ओगोळ लोगुन मोटला दोरियो होय। बुडेनली काकोड़ यीत् होये।


\par }{\PP \VS{21}ओस कोरीन देसोन इसराएलन गोत्रोन ओनसारे आंबासांबा वाट लेजु।

\VS{22}एनुक आंबासांबा आरु हेनु पारका देशो पुठी वाट लेजु, जो तुमरे इचमा रोवीन पुर्या पोयदा होया। होये तुमरी निगा मा देसोन इसराएली जोसा कोवाये, आरु तुमरा गोत्रोन इचमा आपसा आपसा वाटा जोड़े।

\VS{23}जे पारका जिना गोत्रोन देसोन रोवता होय, तिनाक चोत वाटो आपजु, परमेश्वर योहोवान यो बुल छे।




\par }\Chap{48}{\SH गोत्रोम जागान वाटु वाटनो
\par }
{\PP \VerseOne{1}गोत्रोन वाटा ये होये बोखेवरे काकोड़ सी लागाड़ीन होये हेतलोनोन वाटो धोड़े सी होमातोन घाटी लोगुन, आरु दोमिस्कोन काकोड़ धोड़ेन होसरेनोन बोखेवरे भेनि होमातोन धोड़े लोगुन एक वाटो दानोन होये आरु हेरे उगेवने आरु बुडेवने काकोड़ वी होये।

\VS{2}दानोन वाटा सी चोसटायतो उगेवने सी बुडेवने लोगुन आशेरोन एक वाटो होये।

\VS{3}आशेरोन वाटा सी चोसटायतो उगेवनो सी बुडेवनो लोगुन नोप्तालीन एक वाटो होये।

\VS{4}नोप्तालीन वाटा सी चोसटायतो उगेवने सी बुडेवने लोगुन मोनश्शेन एक वाटो।

\VS{5}मोनश्शेन वाटा सी लागलो उगेवने सी बुडेवने लोगुन एपरेमोन एक वाटो होये।

\VS{6}एपरेमोन वाटा सी चोसटायतो उगेवनो सी बुडेवने लोगुन रुबेनोन एक वाटो होये।

\VS{7}रुबेनोन वाटा सी चोसटायतो, उगेवने सी बुडेवने लोगुन योहुदान एक वाटो होये।


\par }{\SH देसोन इचमा जागान खास वाटो
\par }
{\PP \VS{8}योहुदान काकोड़ सी चोसटायतोत उगेवने सी बुडेवने लोगुन होयो चोड़ावलो वाटो होये, जिनाक तुमुक चोड़ावनो होयसे, होयो पोच्चीस होजार वासुन चोवड़ो आरु उगेवने सी बुडेवने लोगुन कुदा एक गोत्रन वाटान तोसो नांबो होये, आरु हेरे इचमा चुखलो जागो होये।


\par }{\PP \VS{9}जु वाटु तुमुक योहोवाक चोड़ावनो पोड़से, तेरी नांबाय पोच्चीस होजार वासुन आरु चोवड़ाय दोस होजार वासुनोन होयनो जुवे।

\VS{10}यो चोड़ावलो चुखलो वाटो पुजाराक जोड़े; होयो बोखेवरे भेनी पोच्चीस होजार वासुन नांबो, बुडेवनो भेनी दोस होजार वासुन चोवड़ो, उगेवने भेनी दोस होजार वासुन चोवड़ो आरु दोखेवरे भेनी पोच्चीस होजार वासुन नांबो होये; आरु हेरे भोरभोर इचमा योहोवान चुखलो जागो होये।

\VS{11}यो खास चुखलो जागो सादोकोन ओवलियादन हेनु पुजारान होये जे मार कायदाक पाव्या कोरे, आरु इसराएली भोटकी जानेन टेमे लेवियोन तोसा नी भोटक्या होता।

\VS{12}कोरीन देसोन चोड़ावला जागा मा सी यो हेंदरे जुगु चोड़ावलो होयो वाटो मोतलोब बेस चुखलो देस कोवाये; आरु लेवियोन काकोड़ सी चोसटायतो रोवे।

\VS{13}पुजारान काकोड़ सी चोसटायतो लेवियोन वाटो होये, होये पोच्चीस होजार वासुन नांवो आरु दोस होजार वासुन चोवड़ो होये। आखी नांवाय पोच्चीस होजार वासुनोन आरु चोवड़ाय दोस होजार वासुनोन होये।

\VS{14}होये हेरे गोथा नी ते काहिन वेचे, नी दिसरी जागाम सी बोदले; आरु नी जागान पेहली मेर आरु कुदाक आपे। काहाकि होयो योहोवा जुगु चुखलो छे।


\par }{\PP \VS{15}चोवड़ायीन पोच्चीस होजार वासुन ओगोळ जो पांच होजार वाचसे, चो सोहोर आरु बोस्ती आरु चारने जुगु सुदु वाटु होये; आरु सोहोर हेरा इचमा होये।

\VS{16}सोहोरोन यी मापती होये, बोखेवर, दोखेवरे, उगेवने आरु बुडेवने भेनी साढ़े च्यार च्यार होजार हात।

\VS{17}सोहोरोन धोड़े, बोखेवरे, दोखेवरे, उगेवने बुडेवनेम चारन्यो होये। जो ढाय ढाय सोव वासुन चोवड़ो होये।

\VS{18}चोड़ावलो, चुखला जागान धोड़ेन नांबाय मा गोथो जो काहीन वाचे, मोतलोब उगेवने आरु बुडेवने दुयो धोड़े दोस दोस होजार वासुन जे चोड़ावला वाटान धोड़े होये, हेरी मेर सोहोरोन काम कोरनेवाळान खाने जुगु होये।

\VS{19}इसराएलोन आखा गोत्रो मा गोथा जो सोहोर मा काम कोरे, चो हेरी खेती कोर्या कोरे।


\par }{\PP \VS{20}आखो चोड़ावलो वाटो पोच्चीस होजार वासुन नांबो आरु पोच्चीस होजार वासुन चोवड़ो होये; तुमुक च्यारु खुट्यो चुखलो वाटो चोड़ावनो पोड़से जेरेम सोहोरोन खास वाटो होये।


\par }{\PP \VS{21}जो वाटो रोय जाय, चो डाहलाक जोड़े। चुखला चोड़ावला वाटाक, आरु सोहोरोन खास जागाक दुयो मेर मोतलोब हेंदरे उगेवने आरु बुडेवनेन भेनी पोच्चीस पोच्चीस होजार वासुनोन चोवड़ायीन धोड़े, जो आरु गोत्रोन वाटा धोड़े रोवे, चो डाहलाक जोड़े। चोड़ावलो चुखला जागा आरु भोवोनन चुखला जागान इचमा होये।

\VS{22}जु डाहलान वाटु होयसे, चो लेवियोन इचमा आरु सोहोरन खास वाटो होयसे। डाहलान वाटो योहुदान आरु बिन्यामीनोन जागान इचमा होये।


\par }{\SH दिसरा गोत्रोन वाटो
\par }
{\PP \VS{23}दिसरा गोत्रोन वाटा इने भातीन होये उगवने सी बुडेवने लोगुन बिन्यामीनोन एक वाटो होये।

\VS{24}बिन्यामीनोन काकोड़ सी चोसटायतोत उगेवने सी बुडेवने लोगुन सिमोनोन एक वाटो।

\VS{25}सिमोनोन काकोड़ सी लागाड़ीन उगेवने सी बुडेवने लोगुन इस्साकारोन एक वाटो।

\VS{26}इस्साकारोन काकोड़ सी चोसटायतोत उगेवने सी बुडेवने लोगुन जोबुलुनोन एक वाटो।

\VS{27}जोबुलुनोन काकोड़ सी चोसटायतोत उगेवने सी बुडेवने लोगुन गादोन एक वाटो।


\par }{\PP \VS{28}आरु गादोन काकोड़न धोड़े दोखेवरे सी भेनीन काकोड़ तामार सी लीन कादेसोन मोरीबोत नावोन झीरी लोगुन आरु मिसर देसोन खुदरा आरु मोटला दोरिया लोगुन पुगे।


\par }{\PP \VS{29}जो देस तुमुक इसराएलोन गोत्रोक वाटनो होयसे चो योत छे, आरु हेंदरा वाटान वी येत छे, परमेश्वर योहोवान यो बुल छे।


\par }{\SH सोहोरोन झोपला
\par }
{\PP \VS{30}सोहोरम निकळने जुगु यी वाट होयेसे। बोखेवरे काकोड़ पोर एक वाट होयसे। तेरी नांबाय सोवा दुय किलोमीटर होयसे।

\VS{31}हेरेम तीन झोपला होयसे, एक रुबेनोन झोपलो, एक योहुदान झोपलो, आरु एक लेवीन झोपलो; काहाकी सोहोरोन झोपला इसराएलोन गोत्रोन नाव पोर पाड़से।

\VS{32}उगेनली काकोड़े पोर एक वाट होयसे। तेरी नांबाय सोवा दुय किलोमीटर होयसे। हेरेम तीन झोपला होयसे: युसुफोन झोपलो, बिन्यामीनोन झोपलो। आरु दानोन झोपलो।

\VS{33}दोखेवरे काकोड़ पोर एक वाट होयसे। ची सोवा दुय किलोमीटर नांबी होयसे। हेरेम तीन झोपला होयसे: सिमोनोन झोपलो, इस्साकारोन झोपलो, आरु जोबुलुनोन झोपलो।

\VS{34}बुडेवने काकोड़ पोर एक वाट होयसे। ची सोवा दुय किलोमीटर नांबी होयसे। हेरेम तीन झोपला होयसे: गादोन झोपलो, आशेरोन झोपलो, नोप्तालीन झोपलो।

\VS{35}सोहोरोन‍ च्यारु मेरोन घेरु नोव किलोमिटोरोन होयसे, तेने दाहड़े सी ओगोळ वाळा सोहोरोन नाव योहोवा शाम्मा पोरबु यांत छे! रोवसे।

\par }