\NormalFont\ShortTitle{उत्पत्ति}
{\MTB उत्पत्ति नी किताब

\par }{\MT उत्पत्ति नी किताब

\par }{\IMT परिचय

\par }{\IP पुस्तक परिचय उत्पत्ति सोब्दान मोतलोब छे “सुरु होयने” आरु यो बायबोल सासतुरोन जुनला चापड़ान पेहली किपात छे। खास हिबरी वी “सुरु मा” बुलो सी सुरु होये। यो देखाड़े कि आखो काहिन कां गोतो आयो आरु खास वात यी की मानसो पुठी परमेश्वरन वेवहार कोसु सुरु होयु। आज जानकारी राखन्या जुळ तिना मानुस ने मानसोन वाराम बेस ढेरकी वात छे, जे उत्पत्ति किपात लिख्या आरु यो वी कि यो कोत्यार लिख्या होसे। थुड़ाक मानसोन माननो छे कि इनी किपात काजे 5-6 वी सोताब्दी ईसुन आवने से पेहेल, पेहला चापड़ा मा लिख्या होसे। बेबीलोन मा दिसरा मानसे एनी रितीक मान्या कोरे कि लोगाथोगी मुसा 1300 एन्ते 1400 साल ईसुन आवनेन पेहेल उत्पत्ति, पुठीत् निर्गमन, लेव्यव्यवस्ता, गिनती आरु वेस्ताविवरण लिखली होती।

\par }{\IP उत्पत्ति मा बेस खास जानकारी छे जी ईसाय (विस्वास्या) मानसोन बायबोलोन दिसरे जागे, जुनला नियम आरु नोवला नियम दुयोक सोमेजनेम मोदोत् कोरे। यो हामुक देखाड़े कि पाप एनी दुनियाम कोसु आयु आरु मानसोक एक छुड़ावने वावु जुय रोयु होतु। एनु मानसोक वाचाड़ने कोरीन परमेश्वर विचार कोरे। ईसुन वाराम पेहली ओगवायती वात
उत्पत्ति 3:15 आरु अबराहम गोथु कोवी पोर आखा मुलुकोम बोरकोत आपने कोरीन परमेश्वरन वायदा ( उत्पत्ति 12; 3) गोथो लिखलो छे।

\par }{\IOT रुपरेखा:

\par }{\IO 1. जोसो की पाठ 1 आरु 2 मा लिखलो छे, भोगवान कोळीक आरु आदम आरु होवा काजे बोनायु।

\par }{\IO 2. पाठ 3 गोथो 5 लोगुन आदोम आरु होवा, हेन्दरा पाप आरु हेन्दरी ओवलियादोन वाराम छे।

\par }{\IO 3. पाठ 6 गोथो 9 लोगुन नुह आरु ढोन्ड्या पानीन वाराम लिखलो छे।

\par }{\IO 4. ओळी उत्पत्तिन किपात पाठ 10 गोथो 11 मा लिखलो छे कि नुहान टेमे आरु ओबराहोमोन टेमोन इचमा काय होयो, जेरेम बेबीलोनोन खांबान वाराम वी छे।

\par }{\IO 5. पाठ 12 गोथो 50 ओबराहोम, हेरो पोरिवार आरु इसराएल राजोन सुरुन वाराम लिखलो छे।

\par }{\IO 6. ओबराहोम आरु हेरी धेन्यारी सारान जीवाय पाठ 12 गोथो 25 मा लिखलो छे।

\par }{\IO 7. इसहाक आरु हेरी धेन्यारी रिबकान जिवाय पाठ 21 गोथो 28 मा लिखलो छे, आरु हेन्दरी मोतोन वाराम पाठ 35 मा लिखलो छे।

\par }{\IO 8. याकुब, हेरा पुर्यान जीवाय आरु कोनान गोथा मिसर लोगुन हेन्दरो आवनो पाठ 25 गोथो 50 मा लिखलो छे।

\par }{\IO 9. पाठ, 37 गोथो 50 याकुबोन मोंगावा पुर्या युसुपोन जिवाय पोर लिखलो छे आरु हुयो मिसर मा कोसु राज कोरन्यु बोन्यु।



\par }\ChapOne{1}{\SH जगतन बननो
\par }
{\PP \VerseOne{1}शुरु मा परमेश्वर सोरग आरु धरती क बनायो।

\VS{2}धरती क बनावट नी हुती आरु सुनली पड़तली हुती, आरु उन्डा जळ क उपोर आंधारो हुतो; एने परमेश्वर क आत्मा जळ क उपोर मण्डरायतो हुतो।


\par }{\PP \VS{3}ती परमेश्वर न कयो, “विजाळो होय,” ती विजाळो होय गोयो।

\VS{4}आरु परमेश्वर न विजाळा क देख्‍यो कि वारु छे; आरु परमेश्वर न विजाळा क आंधारा सी ओलोग कोर्‌यो।

\VS{5}आरु परमेश्वर न विजाळा क दाहड़ो आरु आंधारा क रात कोयो। एने सांतो हुयो आरु ओळतेन सोंदारो हुयो। ओस कोरीन पेहलो दाहड़ो होय गोयो।


\par }{\PP \VS{6}ओळतेन परमेश्वर कयो, पानीन वीच एक ओसो गाळो होय कि जळ दुय वाटाम होय जाय।

\VS{7}ती परमेश्वर न एक गाळो कोरीन ओका नेचा क जळ आरु ओका उपोर क ओलोग कोर्‌यो; आरु ओसोत होय गोयो। आरु परमेश्वर न इना गाळा क वादळो कयो। एने सान्तो हुयो ओळतेन सोंदारो हुयो। ओस कोरिन दुसरु दाहड़ु होय गोयु।

\VS{8}आरु परमेश्वर न हेका आकाश कोयो। एने सांतो हुयो ओळतेन भोर हुयो। एने रीते दुसरु दाहड़ु होयु।


\par }{\SH तिसरु दाहड़ु सुकली कोळ आरु झाड़े
\par }
{\PP \VS{9}ओळतेन परमेश्वर न कयो, “वादळा क नेचो जळ एक जागा मा एकठो होय जाय आरु सुकली जागा देखा पोड़े,” आरु ओसोत होय गोयो ( 2 पत 3:5)

\VS{10}आरु परमेश्वर न सुकला जागाक कोळी कोयो, एने जो जळ एकठो हुयो ओको हुयो दोरिया कोयो; आरु परमेश्वर न देख्यो कि वारु छे।

\VS{11}ओळतेन परमेश्वर न कयो, “धोरती सि निळ्ळो खोड़ो, एने बिजावाळा नानला झाड़ आरु फोव आपन्या झाड़ वी जेनदरा बिजा हेना मा एक एक जाती क ओनसारे रोहे कोळी पोर उगे,” आरु होसोत हुय गोयो। (1 कुरि 15:38)

\VS{12}ओस कोरीन कोळी सि निळ्ळो खोड़ो, आरु नानला झाड़े जिनाम आपसी जाति क ओनसारे बिज रोहे, आरु फोव आपन्या झाड़ जेन्दरा बिजा एक एक क जाति क ओनसारे हेरेमा छे उगे; आरु परमेश्वर न देख्यो कि वारु छे।

\VS{13}एने सांतो हुयो ओळतेन सोंदारो हुयो। ओस कोरिन तिसरो दाहड़ो होय गोयो।


\par }{\SH चोथो दाहड़ो दाहड़ु, चाँद आरु तारा
\par }
{\PP \VS{14}ओळतेन परमेश्वर न कयो, “दाहड़ा क रात सी अलोग करने क लिय वादळा क गाळा मा विजाळो होय; आरु ये सोहलानी, आरु खोरी टेम, आरु दाहड़ा, आरु साल क कारण होय;

\VS{15}आरु यो विजाळ्ळो वादळा क गाळा मा कोळी पोर विजाळो आपन्यो वी कोवाये,” आरु ओसोत हुय गोयो।

\VS{16}ती परमेश्वर न दुय मोटला विजाळा बोनायो; हेनामा सी मोटलो विजाळो क दिसु पोर राज कोरने क लिय, आरु नानला विजाळा क रात पोर राज कोरने क लिय बोनायो; आरु तारामन्डळीक बी बोनायो।

\VS{17}परमेश्वर न ओको वादळा क गाळा मा ओतरान कोरिन मेक्यो की हुये कोळी पोर विजाळो आपे,

\VS{18}एने दिस आरु रात पोर राज कोरे आरु विजाळा क आंधारा सि ओलोग कोरे; आरु परमेश्वर न देख्यो कि वारु छे।

\VS{19}एने सांतो हुयो ओळतेन सोंदारो हुयो। ओस कोरीन चोथो दाहड़ो हुय गोयो।


\par }{\PP \VS{20}ओळतेन परमेश्वर न कयो, “जळ जिवतला जिवो सी बेसको भोराय जाय, आरु चिल्‌ला कोळी क उपोर वादळा क गाळा मा उड़े।”

\VS{21}ओतरान कोरिन परमेश्वर न जाति क मोटा जळ जिवो क आरु हेनु सब जिवतला जिवो क वी बोनायो जे चालता फिरता छे जेनासी जळ बेसका भोराय गोया आरु एक एक जाति क उड़नेवाळा चिल्‌ला क वी बोनायो; आरु परमेश्वर न देख्यो कि वारु छे।

\VS{22}परमेश्वर न यो कोहीन ओको बोरकोत आप्यो, “फुलो फलो, आरु दरिया क जळ मा भोयार जावु, आरु चिल्‌ला कोळी पोर बेसका होय जाय।”

\VS{23}एने सांतो हुयो ओळतेन सोंदारो हुयो। ओस कोरीन पाचवो दाहड़ु हुय गोयो।


\par }{\PP \VS{24}ओळतेन परमेश्वर न कयो, “कोळी सी एक एक जाति क जिवतला जिवे, यानी घोरुन ढुरे, आरु रेंगनेवाळा जिवे, आरु कोळी क जोंगली ढुरे, जाति जातिन क ओनसारे पोयदा होये,” आरु ओसोत होय गोयो।

\VS{25}ओस कोरीन परमेश्वर न कोळी क जाती जाति क जोंगली ढुरो क आरु जाति जातिन क घोर पावन्या ढुरो क, आरु जाति जातिन क कोळी पोर सब रेंगनेवाळा जिवो क बोनायो; आरु परमेश्वर न देख्यो कि वारु छे।

\VS{26}ओळतेन परमेश्वर न कयो “हामु मानुस क आपसा रुपो क ओनसारे आपने जोसा बोनावजे; आरु हुये दोरिया क माछा, आरु वादळा क चिल्‌ला आरु घोरपावन्या ढुरो, आरु आखी कोळी पोर, आरु सब रेंगनेवाळा जिवो पोर जो कोळी पोर रेंगे छे, हुकुम राखे।”

\VS{27}ती परमेश्वर न मानुसक आपसा रुपो क ओनसारे बोनायो, आपसात रुपो क ओनसारे परमेश्वर न ओको पोरदा कोर्‌यो; नर आरु नारी कोरीन हुयो मानुस क बोनायो। (मत्ती 19:4, मर 10:6)

\VS{28}आरु परमेश्वर न हेनुक बोरकोत आप्यो; आरु हेनुक कोयो, “फुलो फलो, आरु कोळी मा भोराय जावु, आरु ओको आपसा होको मा कोर लेवु; आरु दोरीया क माछा, एने वादळा क चिल्‌ला, आरु कोळी पोर रेंगनेवाळा सब जिव पोर होक राखे।”

\VS{29}ओळतेन परमेश्वर न हेनु सी कोयो, “सोमळु, जोतरा बीजवाळा फोव रोहे, चे सब हांव तुमुक आपलु छे; हुये तुमरा खाने क लिय छे (14 : 2)

\VS{30}आरु जोतरा कोळी क ढुरे, आरु वादळा क चिल्‌ला, आरु कोळी पोर रेंगनेवाळा जिवे छे, जिनामा जिवन क जिव छे, हेनु सब क खाने क लिय हांव सब निळ्ळा निव्ळा नानला झाड़ आपलो छे,” आरु ओसोत होय गोयो।

\VS{31}ती परमेश्वर न जो काई बोनायो हुतो, सब क देख्यो, ती काय देख्यो, कि हुयो बेसको वारु छे। एने सांतो हुयो ओळतेन सोंदारो हुयो। ओस कोरीन छटवो दाहड़ो होय गोयो। (1 तीमु 4:4)




\par }\Chap{2}{\SH सातवाँ दाहड़े आराम
\par }
{\PP \VerseOne{1}इनी रीतिये सोरोग आरु धरती आर जो काय ओका मा छे उनी आखी चीज बनी।

\VS{2}आरु परमेश्वर न आपसो काम जो हुयो कोरतो हुतो सातवे दाहड़े सार देदु, आरु हुये आपसा कोरला काम सी सातवे दाहड़े आराम कोर्यु।

\VS{3}आरु परमेश्वर न सातवा दाहड़ा क बोरकोत आप्यो आरु चुखलो कोयो; काहकी हेनामा हुयो कोळी क घोड़ीन आपसो आखो कामो सी आराम कोर्यु।


\par }{\SH मानुसन घोड़ायनो
\par }
{\PP \VS{4}वादळा आरु कोळी क उबेजनो क वाराम यो छे की जोत्यार हुये पयदा होया यानी जेने दाहड़े योहोवा परमेश्वर न कोळी आरु वादळा क बोनाय:

\VS{5}ती खोयड़ा क काई पोवधो कोळी पोर नी हुतो, आरु नी खोयड़ा क काई नानो झाड़ उगलो हुतो, काहकी योहोवा परमेश्वर न कोळी पोर जळ नी पाड़्यु होतु, आरु कोळी पोर खेती करने क लिय मानुस वी नी हुतो;

\VS{6}ते वी धुरो कोळी सी उठतो होतो तेरे सी कोळी पोर पानी देदला जोसो होय जातलो।

\VS{7}ती योहोवा परमेश्वर न आदम क कोळी क धुळा सी बोनायो, आरु ओका नाको मा जिवन क सास फुक देदो; आरु आदम जिवतो जीव बोन गोयो।

\VS{8}आरु योहोवा परमेश्वर न उगेवनो अदन मा एक वाड़ी लागाड़्यो, आरु होंया आदम क जेनाक हुयो बोनायो होतो, मेक देदो।

\VS{9}आरु योहोवा परमेश्वरन कोळी सी सब भाती क झाड़, जे देखने मा घोन वारु जेनाक खाने मा वारु छे, उगाड़्यो, आरु वाड़ी क वीच मा जिवन क झाड़ क आरु वारु एने भुण्डा क गियान क झाड़ क वी लागाड़्यो। (प्रकाशितवाक्य 2:7, 22:2,14)


\par }{\PP \VS{10}हेनी वाड़ी क पानी देने क लिय एक मोटली नोदी अदन सी निकोळी आरु होंया सी ओगी उहवीन चार भागो मा वाटाय गोय।

\VS{11}पेहली धारा क नाव पीशोन छे; यी ची छे जी हवीला नाव क आखो देश क जाँ सोनो छे, च्यारो मेर घेर रय।

\VS{12}हेना देश क सोनो चुखो छे; होंया मोती आरु सुलेमानी दोगड़ा वी जोड़तला छे।

\VS{13}दुसरी नदी क नाव गीहोन छे; यी ची छे जी कुश क आखा देश क घेरवायली छे।

\VS{14}आरु तीसरी नोदीन नाव हिद्देकेल छे; यी ची छे जी अश्‍शुर क उगेवनो भिनी उहवे। आरु चोथी नोदीन नाव फरात छे।


\par }{\PP \VS{15}ती योहोवा परमेश्वर न आदम क लीन अदन क वाड़ी मा मेक देदो, कि हुयो हेरेम काम कोरे आरु वाड़ी क गुवाळी करे।

\VS{16}आरु योहोवा परमेश्वर न आदम क यो हुकुम आप्यो, तु वाड़ी क आखा झाड़ क फोव विगुर निसंदेह खाय सोकतलु छे;

\VS{17}बाखुन वारु भुण्डान क गियान क जो झाड़ छे, ओको फोव ती कोदी झुनी खाय: काहकी जेने दाहड़े तु हेना फोव क खाईस तेने दाहड़े छाचीन मोर जाईस ( रोमियो 6:23)

\VS{18}ओळी योहोवा परमेश्वर न कयो, “मानुसक एखलो रयनो वारु नी हयस; हांव एरे जुगु एक ओसो सहायक बोनावीस जो एरे सी मेळ खाय।”

\VS{19}आरु योहोवा परमेश्वर कोळी मा सी सब जाती क बनेला ढुरे, आरु वादळा क सब भाती क चिल्‌ला क बोनावीन आदम क पास ली आयो कि देख्यो कि हुयो हेन्दरो नाव काय काय पाड़े; आरु जिना जिनान जिवतला जिव क जो जो नाव आदम न पाड़्यो चोत ओको नाव होय गोयो।

\VS{20}अत: आदम न सब जाति क घोरोन ढुरो, आरु वादळ क चिल्‌ला, आरु सब जाती क बनेले ढुरो क नाव पाड़्यो; बाखुन आदम क लिय कोय ओको सहायक नी जोड़्यो जो हेरे सी मेळ खाय सोके।

\VS{21}ति योहोवा परमेश्वर न आदम क भारी नींदो मा सुवाड़ देदो, आरु जोत्यार हुयो सुय गोयो ती हुयो ओकी एक पासळी निकाळीन हेरे जागे मास भोर देदो।

\VS{22}आरु योहोवा परमेश्वर न ओकी पासळी क जो हुयो आदम मासी निकाळ्यो हुतो, बायर बोनाय देदो; आरु आदम क पास ली आयो।

\VS{23}ती आदम न कयो, हिमी यी मारु हाड़की मा की हाड़की आरु मारा मास मा क मास छे; ओतरान कोरिन एरो नाव नारी होयसे, काहकी यी नर मासी निकवली गोयली छे। (उत्पत्ति 29:14, 2 शामुएल 5:1, 1 कुरिन्थियो 11:8, 1 तिमु, 2:13)

\VS{24}इने रिते मानुस आसी बासाक छुड़ीन आपसी घोरवाळी सी मिलीन रोहसे, आरु हुये एकुत डील बोनला रोहसे। (मत्ती 19:5, 1 कुरि. 6:16, इफि. 5:31)

\VS{25}आदम आरु ओकी घोरवाळी दुयु नांगा होता, बाखुन लाजवायता नी होता।




\par }\Chap{3}{\SH मानुसक पापी होय जाने क वर्णन
\par }
{\PP \VerseOne{1}योहोवा भगवान जतरा जंगली जोनवारीयान क बोनायो हुतो, हेनु सब मा घोड़सो धुर्त हुतो; हुयो बाई सी कयो, काय छाचीन छे कि परमेश्वर न कयो, तुमु इनी वाड़ी क काहना झाड़ोन फोव नी खानो ( रोम 12:9, योएल 8:44, प्रका. 20:2)

\VS{2}बाई न घोड़सा सी कोहि, इनी वाड़ी क झाड़ क फोव हामु खाय सोकजे;

\VS{3}बाकु जो झाड़ वाड़ी क वीच मा छे, तेना फोव क वारा मा परमेश्वर कोवले छे कि नी ते तुमु ओको खाजे आरु नी ओको छिमजो नी ते तुमु मोर जासु

\VS{4}ती घोड़सो न बायोर सी कयो, तुमु छाचीन नी मोरसु

\VS{5}बाखुन परमेश्वर जाने की जेने दाहड़े तुमु हेरो फोव खासु तेने दाहड़े तुमरा डुळा उगड़ी जासे, आरु तुमु वारु भुण्डा क गियान जोड़से ती परमेश्वर जोसा होय जासु (यहेज. 28:2)

\VS{6}एने: जोत्यार बायर न देखी की हेना झाड़ क फोव खाने मा वारु, आरु देखने मा मनभाऊ, आरु ओकोल आपने क लिय ओसो वी छे, ती होयी हेनाम सी तुड़ीन खादी; आरु आपसा घोरवाळा क वी आपी, जु हेरे सात मा हुतो; आरु हुयो वी खादो।

\VS{7}ती हेनु दुयो क डुळा उगड़ी गोया, आरु ओको मालुम होयो कि हुये नांगा छे; ओतरान कोरिन हुये अंजीर क पान्टा जुड़ जुड़ीन छिन्दरा बोनाय लेदा।


\par }{\PP \VS{8}योहोवा परमेश्वर, जु दाहड़ा क सेळ्ळे टेमे वाड़ी मा फिरतो हुतो, ओको बुल सोमळाय देदो। ती आदम आरु ओकी घोरवाळी वाड़ी क झाड़ क वीच योहोवा परमेश्वर सी डुकाय गोया।

\VS{9}ती योहोवा परमेश्वर न आयड़ीन आदम सी पुछ्यो, “तु काँ छे?”

\VS{10}हुयो कयो, “हांव तारा बुले वाड़ी मा सोमळीन बिह गोयु, काहकी हांव नांगु होतु; एकालिय डुकाय गोयु।”

\VS{11}योहोवा परमेश्वर न कयो, “कुन तुसे बताड्यो की तु नांगु छे? जेना झाड़ क फोव खाने क हांव तुसे मोना कोर्यु होतु, काय तु हेरो फोव खादलु छे?”

\VS{12}आदम न कयो, “जेनी बायर क तु मारे पुठी रोहने क आपलो छे होयी हेना झाड़ क फोव मेसे आपी, आरु हांव खादु।”

\VS{13}ती योहोवा परमेश्वर न बायर सी कयो, “तु यो कोरली छे?” बायर न कोहि, घोड़सो न मेसे बोहकाड़ देदो, ती हांव खादी (रोम 7:11, 2 कुरि 11:3, 1 तीमु 2:14)

\VS{14}ति योहोवा परमेश्वर न घोड़सा सी कयो, “तु जो यो काम कोरलु छे ओतरान कोरिन तु आखा घरोन ढुरोक, आरु आखा जोंगली ढुरो सी जादा‍ शापित छे; तु पेटोल भुरसे जालीस, आरु जीवन भोरीन धुळु चाटतु रोहीस;

\VS{15}आरु हांव तारे आरु एनी बायोर क वीच मा, आरु तारा ओवलियाद आरु ओकी ओवलियाद क विच मा घाड़ाय पोयदा कोरीस, हुयो तारो मुनका क कुचनी नाखसे, आरु तु एरी पाय पाटली क चावीस।”

\VS{16}ओळतेन बायोर सी हुयो कयो, हांव तारी पीड़ा आरु तारा भारपाये होयने क दुख क बेस वोदाड़ीस; तु मान्दी होईन पुर्याक पोयदा कोरीस; आरु तारी लालोस तारा घोरवाळा क भीनी रोहसे, आरु हुयो तोर पोर पोरबुता कोरसे (1 कुरि 11:3, इफि 5:22, कुलु 3:18)

\VS{17}आरु आदम सी हेनासी कयो, “तु जो आपसी घोरवाळी क वात सोमळ्यु, आरु जेना झाड़ क फोव क वारा हांव तुसे हुकुम आपलु होतु की तु हेनाक नी खानो, ओको तु खादलो‌‌ छे, ओतरान कोरिन कोळ तार कारण शापित छे। तु ओको उपज जिवन भोर दुख क सात खाया कोरीस (इब्रा 6:8)

\VS{18}आरु हुयो तारे लिय काटा आरु ऊँटकटारे उगाड़से, आरु खेत क उपज खाईस;

\VS{19}आरु आपसा माथा क पेसोव क रुटा खाया कोरीस, आरु आखरी मा धुळा मा मेळ जाईस; काहकी तु एना मासी निकावला गोयला छे, तु धुळु ते छे आरु धुऴा मा ओळी मीळ जाईस।”

\VS{20}आदम न आपसी घोरवाळी क नाव हेवा पाड़्यो; काहकी जोतरा मानसे जीवतला छे हेनु सब क मुलमाता हुयी होयी।

\VS{21}आरु योहोवा परमेश्वर न आदम आरु ओकी लाड़ी क लिय चामड़ा क छिन्दरा बोनाविन ओको पेहराय देदो।

\VS{22}ओळी योहोवा परमेश्वर न कयो, “मानुस वारु भुण्डा क गियान पावीन हामु मा सी एक क जोसा होय गोया छे: ओतरान कोरिन हिमी ओसो नी होय, कि हुयो हात बोड़ावीन जिवन क झाड़ क फोव वी तुड़ीन खाय ले आरु होमीसा जिवतो रोहे।”

\VS{23}ओतरान कोरिन योहोवा परमेश्वर न ओको अदन क वाड़ी मासी निकाळ देदो कि हियो हेना जागा पोर किरसानी कोरे जेनामा सी त्यो बोनावलो गोयो हुतो।

\VS{24}ओतरान कोरिन आदम क हुयो निकाळ देदो आरु जिवन क झाड़ क वाट क पेहरो देने क लिय अदन क वाड़ी क उगेवनो भिनी करुबो क, आरु च्यारु मेर फिरनेवाऴा आगठा जोसो तलवार क वी नेवाड़ कोर देदो।




\par }\Chap{4}{\SH केन आर हाबिल
\par }
{\PP \VerseOne{1}जब आदम आपसी घोरवाळी हेवा क पास गोयो ती होयी भारेपाये होईन केन क जन्म आपी आरु कोयु, “हांवने योहोवा क सहायता सी एक पुर्य क जनम देदो छे।”

\VS{2}ओळतेन हुयी ओका भाई हाबील क वी जन्म देदी, हाबिल ते गाडरा बुकड़ा क गुळाळ्या बोन गोया, बाखुन केन भुमी क खेती कोरनेवाळो किरसान बोन्यो।

\VS{3}थुड़ाक दाहड़ा क वाद केन योहोवा क पास कोळी क उपज मा सी काहीन भेंट ली आयु (यहु 1:11)

\VS{4}आरु हाबील वी आपसा गाडरा बुकड़ा क काई एक पेहली पयदावारीन पीलान क भेंट चोढ़ावने ली आयो आरु ओकी चोरबी भेंट चोड़ाया; ती योहोवा न हाबिल आरु ओकी भेंट क ते ग्रहण कोर्‌यो, (इब्रा 11:4)

\VS{5}बाखुन केन आरु ओकी भेंट क हुयो कबुल नी कोर्‌यो। ति केन बेस रिसवाय गोयु, आरु ओका मुयो पोर उदासी छाय गोय।

\VS{6}ती योहोवा न केन सी कयो, “तु काहा रिसवाय रोयु? आरु तारा मुयो पोर उदासी काहा छाय गोयली छे?

\VS{7}काहमाईन तु भोलो कोरे, ती काय तारी भेंट ग्रहण न कोरी जासे? आरु काहमाईन तु भोलो नी कोरे, ते पाप झोपला पर छापायलो रोहे, आरु ओकी लालसा तारे भिनी रोहसे, आरु तुखे हेर पोर राज कोरनो छे।”

\VS{8}ती केन न आपसा भाईस हाबील सी काहीन कोयो; आरु जब हुये खोयड़ा मा हुता, ती केन न आपसा भाईस पोर होमलु कोरीन मार देदो।

\VS{9}ति योहोवा न केन सी पुछ्यो, “तारु भाई हाबील काँ छे?” हुयो कोयो, “मालुम नी; काय हांव आपसा भाई क राखवायु छे?”

\VS{10}हुयो कयो, तु काय कोरलु छे? तारा भाई क लुहुय कोळी मा सि मेसे आयड़ीन मार सी विनता कोरने बाज रोयो (इब्रा 12:24)

\VS{11}ओतरान कोरिन हिमी कोळी जी तारा भाई क लुहुय तारा हात सी पिने क लिय आपसो मुय उगाड़लो छे, ओकी भीनी सी तु शापित छे।

\VS{12}चाहे तु कोळी पोर खेती कोरे, ते वी ओकी उपज ओळी तुसे नी जोड़से, आरु तु कोळी पोर भटकने वाळा आरु भगोड़ा होयसे।

\VS{13}ती केन न योहोवा सी कयो, “मारो डोन नी वेठाये ओसो छे।

\VS{14}देख, तु आज क दाहड़े मेसे कोळी पोर सी निकाळो छे आरु हांव तारी निगाह क आड़ मा रोहीस आरु कोळी पोर भोटकने वाळु आरु भगोड़ा रोहीस; आरु जो काई मेसे मिळसे, मेसे मार देसे।”

\VS{15}ओसो कोरिन योहोवा न ओका सी कयो, “जो काई केन क मारसे हेनासी सात गुणा बोदलु लियु जासे।” आरु योहोवा न केन क लिय एक सोहलानी राख्यु ओसो नी होय की काई हेनाक मिळसे ने मार देये।

\VS{16}ति केन योहोवा क ओगोळ सी निकोळी गोयु आरु नोद नावोन देश मा, जे अदन क उगेवनो भिनी छे, रोहने लाग्यु।


\par }{\SH केनन अवलियाद
\par }
{\PP \VS{17}जब केन आपसी घोरवाळी क पास गोयो ती हुयी भारेपाये होयी आरु हनोक क जन्म देदी; ओळतेन केन न एक नोगोर बोसाड़्यो आरु हेना नगर क नाव आपसा पुर्या क नाव पोर हनोक पाड़्यो।

\VS{18}हनोक सी ईराद पोयदा हुयो, आरु ईराद महुयाएल पोयदा हुयो आरु महुयाएल सि मतुशाएल, आरु मतुशाएल सी लेमेक पोयदा हुयो।

\VS{19}लेमेक न दुय बायोर ईयाव कोर्यु: जिनामा सी एक क नाव आदा आरु दुसरा क सिल्‌ला छे।

\VS{20}आदा न याबाल क जन्म देदो। हुयो हेनु मानशो क बाबो हुतो जो तंबु मा रोहता हुता आरु ढुरो क पाळन कोरने जिवन जिवता हुता।

\VS{21}ओका भाई क नाव युबाल हुतो: हुयो हेनु मानशो क बाबो हुतो जी वीणा आरु पाळवी वाजाड़ता हुता।

\VS{22}आरु सिल्‌ला न वि तुबल केन नामक एक पुर्या क जन्म देदो: हुयी पितळ आरु लुहड़ा क आखा धारवाळा होतीयार क गुपायनेवाळा हुता। आरु तुबल केन क बोहनीस नामाह होती।

\VS{23}लेमेक न आपसी लाड़ी सी कयो,

\par }{\PP हे आदा आरु हे सिल्‌ला मारी सोमळु;

\par }{\PP हे लेमेक क घोरवाळी, मारु वात पोर कानटा लागाड़ु:

\par }{\PP हांव एक मानुसक जे मेसे चुट लागाड़तो हुतो,

\par }{\PP अर्थात एक जुवान क जो काई मेसे घायोल कोरता हुता, घात कोरलो छे।


\par }{\PP \VS{24}जब केन क बोदलु सातगुणा लियो जासे।

\par }{\PP ती लेमेक क सतहत्तर गुणा लेयो जासे (मत्ती 18:24)


\par }{\SH शेत आरु एन
\par }
{\PP \VS{25}आरु आदम आपसी घोरवाळी क पास ओळी गोयो; आरु ओको एक पुर्या क जन्म देदो आरु ओको नाव यो कोहीन शेत पाड़्यो कि परमेश्वर न मारे लिय हाबील क बोदले, जेनाक केन मार्‌यो हुतो, एक आरु ओवलियाद आप्यो (उत्प 5:3-4)

\VS{26}आरु शेत क वी एक पुर्य पोयदा हुयो आरु ओको नाव एनोश पाड़्यो। तेने टेमे सी मानशे योहोवा सी विनता कोरने लाग्या।




\par }\Chap{5}{\SH आदम क ओवलियाद
\par }
{\PP \VerseOne{1}आदम क ओवलियाद यी छे। जोतयार परमेश्वर न मानुसक बोनायो ती आपसात रुपो मा ओको बोनायो (उत्पत्ती 1:27)

\VS{2}हुयो नर आरु नारी कोरीन मानशो क बोनायो की आरु हेनुक बोरकोत आपे, आरु हेनुक बोनावने क दीन ओको नाव आदम पाड्यो। (उत्पत्ती 1:27-28)

\VS{3}जोतयार आदम एक सोव तिस साल क हुयो, ती ओका द्वारा ओकोत जोसा मात हेना सी हेरेजोसो एक पुर्य पोयदा हुयो। ओको नाव शेत पाड़्यो।

\VS{4}आरु शेत क पोयदा होयने क वाद आदम आठ सोव साल जिवतलो रोयो, आरु ओका आरु वी पुर्या पुरायटा पोयदा होया।

\VS{5}ओस कोरीन आदम क आखा मेविन नोव सोव साल क हुयो, तेवाद हुयो मोर गोयो।

\VS{6}जब शेत एक सोव पाच साल क हुयो, हेनासी एनोश हुयो।

\VS{7}एनोश क पोयदा होयने क वाद शेत आठ सोव साल जिवतलो रोयो, आरु ओका आरु वी पुर्या पुरायटा पोयदा होया।

\VS{8}ओस कोरीन शेत क पुरी उमोर नोव सोव बारे साल क हुयो; ओळतेन मोर गोयु।

\VS{9}जोतयार एनोश नब्बे साल क हुयो, ती हुयो केनान क जन्म देदो।

\VS{10}केनान क जन्म क वाद एनोश आठ सोव पोन्द्रे साल जिवतलो रोयो, आरु ओका आरु वी पुर्या पुरायटा पोयदा होया।

\VS{11}ओस कोरीन एनोश क पुरी उमोर नोव सोव पाच साल हुयो; ती हुयो मोर गोयो।

\VS{12}जब केनान सत्तर साल क हुयो, ती हुयो महललेल जन्म देदो।

\VS{13}महललेल क जन्म क वाद केनान आठ सोव चाळीस साल जिवतलो रोयो, आरु ओका आरु वी पुर्या पुरायटा पोयदा हुया।

\VS{14}ओस कोरीन केनान क पुरी उमोर नोव सोव दस साल क हुयो; ति हुयो मोर गोयो।

\VS{15}जब महललेल पेसठ साल क हुयो, ती हुयो येरेद क जन्म देदो।

\VS{16}येरेद क जन्म क वाद महललेल आठ सोव तीस साल जिवतलो रोयो, आरु ओका आरु वी पुर्या पुरायटा पोयदा हुया।

\VS{17}ओस कोरीन महललेल क आखी उमोर आठ सोव साल पंचानवे साल क हुयो; ती ओळतेन हुयो मोर गोयो।

\VS{18}जोतयार येरेद एक सोव बासठ साल क हुयो, जब हेनोक क जन्म देदो।

\VS{19}हनोक क जन्म क वाद येरेद आठ सोव साल जिवतलो रोयो, आरु ओका आरु वी पुर्या पुरायटा होया।

\VS{20}ओस कोरीन येरेद क पुरि उमोर नोव सोव बासठ साल क हुयो; तेरे वाद हुयो मोर गोयो।

\VS{21}जब हनोक पेसठ साल क हुयो, ती हुयो मतुशेलह क जन्म देदो।

\VS{22}मतुशेलह क जन्म क वाद हनोक तीन सोव साल लोगुन परमेश्वर क सात साते चालतो रोयो, आरु ओका आरु वी पुर्या पुरायटा पोयदा होया।

\VS{23}ओस कोरीन हनोक क पुरी उमोर तीन सोव पेसठ साल क हुयो।

\VS{24}हनोक परमेश्वर क सात साते चालतो हुतो; ओळतेन हुयो लोप हुय गोयो काहकी परमेश्वर न ओको उठाय लेदो (इब्रानियो 11:5, प्रकशित 4:10, 2 राजा 2:11, युहन्ना 14)

\VS{25}जब मतुशेलह एक सोव सत्तासी साल क हुयो, ती हुयो लेमेक क जन्म देदो।

\VS{26}लेमेक क जन्म क वाद मतुशेलह सात सोव बयासी साल जिवतलो रोयो, आरु ओका आरु वी पुर्या पुरायटा पोयदा हुया।

\VS{27}ओस कोरिन मतुशेलह क पुरि उमोर नोव सोव उनसोतोर क हुयो; तेर वाद मोर गोयो।

\VS{28}जब लेमेक एक सोव बयासी साल क हुयो, ती हुयो एक पुर्या क जन्म देदो।

\VS{29}हुयो यो कोहीन ओको नाव नुह पाड़्यो, कि “योहोवा न कोळी क शाप आपलो छे, ओका वारामा यो पुर्य आमरे काम मा, आरु ओको कोठिन मेहनोत मा जो हामु कोरजे, आमुक शांति आपसे।”

\VS{30}नुह क जन्म क वाद लेमेक पाच सोव पंचानवे साल जिवतलो रोयो, आरु ओका आरु वी पुर्या पुरायटा पोयदा होया।

\VS{31}ओस कोरीन लेमेक क पुरी उमोर सात सोव सतहतर साल क हुयो; तेरे वाद हुयो मोर गोयो।

\VS{32}आरु नुह पाच सोव साल क हुयो; आरु नुह न शेम, आरु हाम आरु येपेत क जन्म देदो।




\par }\Chap{6}{\SH मानुसजाती नु भुण्डलो काम
\par }
{\PP \VerseOne{1}ओळतेन जोत्यार मानसे कोळी क उपोर घोना बोढ़ने लाग्या, आरु ओका पुरायटा पोयदा होय,

\VS{2}ती परमेश्वर क पुर्या न मानसो क पुरायटा क देख्या, कि हुये घाटावा‌ छे, आरु हुये जेनु जेनुक चाहया तेरेसी ईयाव कोर लेदा।

\VS{3}ति योहोवा न कयो, “मारो जीव मानुस सी होमीसा विवाद नी कोरसे, काहकी मानुस वी डीलुत छे; ओकी उमोर एक सोव साल होयसे।”

\VS{4}तेनु दाहड़ा मा कोळी पोर दानव रोहता हुता; आरु ओका वाद जोत्यार परमेश्वर क पुर्या मानुसक पुरायटा क पास गोया ती ओका लारे जे पुर्या पोयदा हुया चे शुरवीर होता, जेन्दरी वात पेहले घोनी चालतली। (गिनती 13:33)


\par }{\PP \VS{5}योहोवा न देख्यो कि मानुसक बुराय कोळी पोर बोढ़ गयली छे, आरु ओका मन क विचार मा जो काइ पोयदा होये चो घोनोस भुण्डो होये छे। (मत्ती 24:37, लुका 17:26, 1 पतरस 3:20)

\VS{6}आरु योहोवा कोळी पोर मानुसक बोनावने सी पोछतायो, आरु हुयो मोनो मा घोनो दुखी हुयो।

\VS{7}ती योहोवा न कयो, “हांव मानुसक जेनुक हांव बोनवलु छे कोळी पोर सी मिटाड़ दिस; काय मानुस, काय ढुरे, काय रेंगनेवाळा जिवे, काय वादळा क चिल्‌ला, सब काई मिटाय दिस, काहकी हांव हेनुक बोनावने सी पोछतायो।”

\VS{8}बाखुन योहोवा क गिन क निगाह नुह पोर बोनी रोही।


\par }{\SH नुह
\par }
{\PP \VS{9}नुह नु ओवलियाद यी छे। नुह धोरमी मानुस आरु आपसे टेमे क मानषो मा खोरु होतु ;आरु नुह परमेश्वर पुठी चालतु रोयु।

\VS{10}आरु नुह सी शेम, आरु हाम, आरु येपेत नावोन तीन पुर्या पोयदा हुया।

\VS{11}तेने टेमे कोळी परमेश्वर क निगाह मा बिगड़ गोय होती, आरु झगड़ो करावनो सी भोराय गोय होती।

\VS{12}आरु परमेश्वर न कोळी पोर जी निगाह कोर्‌यो ती काय देख्‍यो कि हुयी बिगड़ी होयली छे; काहकी आखा जिवे न कोळी पोर आपसो चाल चलन बिगाड़ लेदा हुता।


\par }{\PP \VS{13}ती परमेश्वर न नुह सी कयो, “सब जिवो क खोतोम कोरने क सोवाल मारे ओगोव आय गोयलो छे काहकी हेन्दरे कारण कोळी झगड़ो करावनो सी भोराय गोयली छे, ओतरान कोरिन हांव हेनुक कोळी भेळ नाश कोर दीस।

\VS{14}ओतरान कोरिन तु गोपोर झाड़ क लाकड़ा क एक ढोन्डयो बोनाव, तेरेमा खुल्या बनावजी, आरु माहाय खोयड़े हेना पोर राल लागाड़जी।

\VS{15}इने रीते तु बोनावजी: ढोन्डया क नाम्बाय तीन सोव हात, चोवड़ो पोचास हात, आरु उचो तिस हातोन रोहे।

\VS{16}ढोन्डया मा एक खिड़की बोनावजी, आरु एक हात उपोर सी ओकी छोत बोनावजी, आरु ढोन्ड्या क एकुत झोपलु राखजी; आरु ढोनड्या मा पेहलु, दुसरु, तिसरु खोण्डे बोनावजी।

\VS{17}आरु सोमोळ, हांव आपसुत कोळी पोर मोटलु पानी पाड़िस आखा जीवोक, जिनामा जिवोन जीवे, वादळान नेड़ा सी नास कोरने मा छे; आरु आखा जो कोळी पोर गोथा मोर जासे।

\VS{18}बाखुन तारे साते हांव वायदु बान्दो; ओतरान कोरिने हुयु आपसा पुर्या, लाड़ी, आरु उहड़सीया भेळ ढोनड्या मा भोराय जाजी।

\VS{19}आरु सब जीवतला जिवो मा सी तु एक एक जाती क दुयदुय, यानी एक नर आरु एक मादा ढोनड्या मा ली जाईन, आपसे साते जिवतला राखजी।

\VS{20}एक एक जाती क चिल्‌ला, आरु एक एक जाती क ढुरे, आरु एक एक जाति क कोळी पोर रेंगनेवाळा, सब मासी दुय तारे जुळ आवसे, कि तु हेनुक जिवतला राखे।

\VS{21}आरु भाती भातीन क खानो चिज जे खातला छे, ओको तु लिन तारे जुळ एकठो कोरीन राखजी; जो तारे आरु ओका खाने क लिय होयसे।”

\VS{22}परमेश्वर क इनी हुकुम क ओनसारे नुह न कोर्‌यो। (इब्रानियो 11:7)




\par }\Chap{7}{\SH ढनड्या मा भरायनो
\par }
{\PP \VerseOne{1}तोत्यार योहोवा भगवान नुह सी कयो, “तु आपसा आखा घोरल्याक लीन ढोन्ड्या मा जा; काहकी हांव इनु टेम क मानसो मा सी तुखेत मारी निंगा मा धोरमी जोड़लु छे।

\VS{2}आखी जाती क चुखला ढुरो मा सी तु सात साते जुड़ो अर्थात् नर आरु मादा लावजी; बाखुन जे चुखला नी होय, तेनु मासी दुयदुयलावजी, अर्थात् नर आरु मादा (लेव्यव्यवस्ता 11)

\VS{3}आरु आकाश क चिल्‌ला मा सी वी सात साते जुड़ो, अर्थात् नर आरु मादा लेजी, की हेन्दरो ओवलियाद वाचीन आखी कोळी क उपोर बोनलो रोहे।

\VS{4}काहकी हीमी सात दाहड़ा वितने पोर हांव कोळी पोर चावीस दाहड़ा आरु चावीस रात लोगुन पानी पाड़तु रोहीस; आरु जोतरा जिवे मा बोनावलु छे हेनु सब क धोरती पोर सी मिटाय दिद।”

\VS{5}योहोवा क इनी हुकुम क ओनसारे नुह न कोर्‌यो।

\VS{6}नुह क ओमोर छ: सोव साल की हुती, जोत्यार जल प्रलय कोळी पोर आयो।

\VS{7}नुह आपसा पुर्या, लाड़ी, आरु उहड़सीया भेळ जल–प्रलय सी वाचने क लिय ढोन्ड्या मा गोया। (मत्ती 24:38-49, लुका 17:27)

\VS{8}चुखला आरु विटोळ, दुयु भातीन क ढुरो मा सी, चिल्‌ला,

\VS{9}आरु कोळी पोर रेंगनेवाळा जिवो मा सी वी, दुयदुय, अर्थात् नर आरु मादा, ढोन्ड्या मा नुह क पास गोया, जोसु परमेश्वर नुह क हुकुम आप्यो हुतो।

\VS{10}सार दाहड़ा क वाद प्रलय क जळ कोळी पोर आवने लाग्यो।

\VS{11}जोत्यार नुह क ओमोर क छ: सोव साल क दुसरा मोहना क सत्रवो दाहड़ो आयो; तेनेत दाहड़े मोटला उंडा दरीया क आखा सोत फुट निकोळ्या आरु आकाश क झरोखा उगड़ी गोया ( 2 पतरस 3:6)

\VS{12}आरु पानी चावीस दाहड़ा आरु चावीस रात एकसारकु कोळी पोर पोड़तु रोयु।

\VS{13}ठीस तेनेर दाहड़े नुह आपसा पुर्या शेम, हाम, आरु येपेत, आरु आपसी लाड़ी, आरु तीनु उहड़ीसा भेळ,

\VS{14}आरु ओका सात एक एक जाति क आखा बनेले ढुरे, आरु एक एक जाति क आखा घोरोन ढुरे, आरु एक एक जाति क सब उड़नेवाळा चिल्‌ला ढोन्ड्या मा गोया।

\VS{15}जोतरा जीवो मा जिवन क जिव हुतो आखी जाति मा सी दुयदुय नुह क पास ढोन्ड्या म गोया।

\VS{16}आरु जर गोया चे परमेश्वर क हुकुम क ओनसारे आखी जाति क जिवो मासी नर आरु मादा गोया। ती योहोवा न ढोन्ड्या क झपलो बोन्द कोर दिदो।

\VS{17}कोळी पोर चावीस दाहड़ा लोगुन जल–प्रलय होयतो रोयो; आरु पानी बेसको बोड़तो गयो, जिनासी ढोन्ड्यो उपोर क उठने लाग्यो; आरु हुयो धोरती पोर सी उचो उठ गयो।

\VS{18}जळ जाद् जादा धोरती पोर बेसको बोड़ गोयो, आरु ढोन्ड्यो पानी क उपोर झेपतो रोयो।

\VS{19}पानी कोळी पोर बेसकोत बोड़ गोयो, यां लोगुन कि आखी धोरती पोर जोतरा मोट्टा मोटा बोयड़ा हुता, आखा डूब गोया।

\VS{20}पानी पोन्द्रे हात आरु उपोर बोड़ गोयो, आरु बोयड़ा वी डूब गोया।

\VS{21}आरु काय चिल्‌ला, काय घोरोन ढुरे, काय बनेले ढुरे, आरु कोळी पोर सब चालनेवाळा जिवे, आरु जोतरा जिवे कोळी मा घोन जोबोर सी भोराय गोया हुता, चे आखा आरु आखा मानुस मोर गोया।

\VS{22}जे जागा पोर हुता, हेनुसी जोतरा वी नाको मा जोवोन दोम लेता हुता, आखा मोर मिट्या।

\VS{23}आरु काय मानसे, काय ढुरे, काय रेंगनेवाळा जिवे, काय आकाश क चिल्‌ला, जे धोरती पोर हुता आखा कोळी पोर सी मोर मिट गोया; केवल नुह, आरु जोतरा ओका सात ढोन्ड्या मा हुता, चेत वाच गोया।

\VS{24}आरु पानी कोळी पोर एक सोव पोचास दाहड़ा लोगुन रोयो।




\par }\Chap{8}{\SH ढनड्या पानी क छेहलो
\par }
{\PP \VerseOne{1}बाखुन परमेश्वर नुह आरु जोतरा बनेले ढुरे आरु पावन्या ढुरे ओका सात मा ढोन्ड्या म हुता, तेनु आखाक फोम राख्यु:आरु परमेश्वर कोळी पोर वाहवो उहवाड्यो, आरु जळ कोम होयने लाग्यो;

\VS{2}आरु ऊण्डा दरीया क सोता आरु आकाश क झरोखा बंद हुय गोया; आरु जिना सी पानी पोड़तो हुतो चो वी रुक गयो;

\VS{3}आरु डेड़ सोव दाहड़ा क वाद मा जळ धरती पोर गुथो घोटने लागयो।

\VS{4}सातवा महीना क सत्रवे दाहड़े, ढोन्ड्यो अरारात नावन बयड़ा पोर टेक गियो।

\VS{5}आरु पानी दसवे मोहने लोगुन घोटतो रोयो, आरु दसवे मोहने क पेहले दाहड़े क बयड़ान चोट्या देखा पोड़ी।

\VS{6}ओळतेन ओसो हुयो कि चाळीस दाहड़ा क वाद मा नुह आपसा बोनावला ढोन्यान खिड़की उगाड़ीन,

\VS{7}एक हाड़गावाक उड़ाय दिदो: जोत्यार लोगुन पानी धोरती पोर गोथो सुख्यो नी, तालोक लोगुन हाड़गावो ओथोन ओथो फिरतो रोयो।

\VS{8}ओळतेन हेर जुळ एक पेरवी काजे वी उड़ाय देदो ने देख्यो कि जळ धोरती पोर सी घोट्यो की नी।

\VS{9}तेनी पेरवी काजे आपसा पाय टेकवने वाटे काय साहरो नी जोड्यो, ती ची पोछी तेरेनचा ढोन्ड्या पोर आतरोय : काहकी आखी धोरती पोर पानी त् होतो। तोत्यार हात ओगु कोरीन आपसान चा ढोन्ड्या मा ली लेदो।

\VS{10}तोत्यार ओवी सात दाहड़ा वीत गोया ने, हुयो तेनीत पेरवी काजे ढोन्ड्या मा सी ओळी उड़ाय देदो:

\VS{11}आरु पेरवी सान्ती क टेम ओका पास मा आय लागी, ती काय देख्यो की ओकी चोंच मा जैतुन क एक पान्टो छ: एना सी नुह जान लेदो की जळ धोरती पोर गोथो घोट गोयो।

\VS{12}ओळतेन नुह सात दाहड़ा आरु वाट जुवीन तेनीत पेरवी क उड़ाय दिदो: आरु ओळतेन ची पेरवी तेरेनचा पोछी फीरीन नी आवी।

\VS{13}नुह की उमोर छोव सोव एक साल क पेहले मोहिने क पेहले दाहड़े जळ धोरती पोर गोथो सुक गोयो। तव

\VS{14}तोत्यार दुसरे मोहने क सत्ताईसवे दाहड़े क धोरती पोर सी आखे रीते सुक गोय।

\VS{15}तोत्यार परमेश्वर नुह क कयो,

\VS{16}तु तारा पुर्या, घोरवाळी आरु उहुड़सीया आखाक लिन ढोन्ड्याम मा सी बाहर नीकोळी जा।

\VS{17}काय चिल्‌ला, काय ढुरे, काय आखी भातीन क रेंगनेवाळा जिवे जे कोळी पोर रोवे–जोतरा डीलोवाळा जीवजन्तु तारे पुठी छे, तेनु आखाक तारे साते निकाय ले की कोळी पोर तेन्दरा घोना पुर्या होये आरु चे फुले फलें, आरु कोळी पोर खोव्‌वाय जाए।

\VS{18}तोत्यार नुह आरु ओका पुर्या आरु घोरवाळी आरु उहुड़सीया निकोळी गोया:

\VS{19}आरु आखा चारपाया, रेंगनेवाळा जीवे, आरु चिल्‌ला, आरु जोतरा जिवजोन्तु कोळी पोर चालता फिरता छे, आखी जाती जातीन कोरिन ढोन्ड्या मा सी नीकोळी आया।


\par }{\SH नुहन लारे होमबली चढ़ावनो
\par }
{\PP \VS{20}तोत्यार नुह योहोवा क लिय एक वेदी बनायो; आरु आखा चुखला ढुरो आरु आखा चूखला चिल्‌ला मा सी थुड़ा थुड़ाक लीन वेदी पोर होमबली चढ़ायो।

\VS{21}इना पोर योहोवा सुखदायक गंदायन्य लीन विचार कोर्यु, “मानुसक कारण हांव ओळी कोदी कोळी क शाप नी आपो, बाखुन मानुसक मन मा बचपन सी जो काय पोयदा हुये चोत भुण्डोत रोवे; तेवी जोसु मे आखा जिवोक हिमी मारलु छे, तोसु तेनुक ओळतेन कोदी नी मारो।

\VS{22}हिमी सी जोत्यार लोगुन कोळ बोनली रोहसे, तोत्यार लोगुन वेरने आरु काटने क टेम, सेळा आरु तोपोन, धूपकाल आरु शीतकाल, दाहड़ा आरु रात लोगातार होयतो रोहसे।”




\par }\Chap{9}{\SH नुह आरु हेका पुर्या क बरकत
\par }
{\PP \VerseOne{1}ओळतेन परमेश्वर नुह आरु ओका पुर्या क बोरकोत आप्यो आरु उना सी कयो फुलो–फलो, आरु वोदु, आरु कोळी मा भोराय जावु।

\VS{2}तुमरी बीक आरु भय कोळी क आखो ढुरो, आरु आकाश क सब चिल्‌ला, आरु कोळी पोर क सब रेंगनेवाळा जीवो, आरु दरीया क सब माछा पोर बोनलो रोहसे: ये आखा तुमरा होको मा कोर दिदो जातो छे।

\VS{3}आखा चालनेवाळा जिवे तुमरो खानो बोनसे; जोसो तुमुक निळ्वा निव्वा नानला झाड़ आपला हुता, तोसोत हिमी वी आखो आपो।

\VS{4}बाखुन मांस क जिवो साते अर्थात् लुहुय भेव तमु झुणी खाता। (लेव्यव्यवस्ता 19:26, 15:23, व्यव्थाविवरण 12:16,23, उत्पत्ती 17:10-1)

\VS{5}आरु खोरीत हांव तुमरे लुहुय अर्थात जीवोन बोदलु लीस: आखा ढुरे आरु मानसो, दुयो सी हांव हुयो लिस; मानसोन जीवो क बदलो एक एक क भाई बोन्या सी लीस।

\VS{6}जो कुदु मानषोन लुहुय उहवाड़से तेरो लुहुय मानषोन से उहावाड़ीयो जासे, काहकी परमेश्वर मानुसकाजे आपसा रुपोन ओनसारे बनावलो छे। (उत्पत्ती 1:26, निर्गमन 20:13)

\VS{7}आरु तुमु फुलो–फलो, आरु वोदु, आरु कोळी पोर घोनसोटा ओवलियाद पोयदा कोरिन एरेम भोरय जावु (उत्पत्ती 1:28)

\VS{8}ओळतेन परमेश्वर नुह आरु ओका पुर्या से कयो,

\VS{9}“सोमळु, हांव तुमरे साते आरु तुमरे वाद मा जी तुमरी ओवलियाद होयसे, ओका सात मा वी वायदु बाधो;

\VS{10}आरु आखा जीवतला जीवो सी वी जे तुमरे साते छे काय चिल्‌ला काय पावन्या ढुरे काय कोळी क सब बनेले ढुरे, कोळी क जोतरा जिवजोनतु ढोन्ड्या सी निकोवला छे।

\VS{11}आरु हांव तुमरे साते आपसु यु वायदु बांधो कि आखा जिव ओळतेन जळ–प्रलय सी नष्ट नी होयसे: आरु कोळी क नाश कोरने क लिय ओळी जळ–प्रलय नी होयसे।”

\VS{12}ओळतेन परमेश्वर कयो, “जु वायदु हांव तुमरे साते, आरु जोतरा जिवतला जिवे तुमरे साते छे तेनु सब क साथ वी जोलोम जोलोम् क पीढ़ी क लिय बांधो, ओकी यी सोहलानी छे:

\VS{13}हांव वादळा मा आपनु बाम मेकलु छे, चो मारे आरु कोळी क विच मा वाचा क सोहलानी रोहसे।

\VS{14}आरु जोत्यार हांव कोळी पोर वादळो फेलावीस ती वादळा मा बाम देखा पोड़से।

\VS{15}ती मारी जी वाचा तुमरे आरु सब जिवतला डीलवाळा जीवो क सात बन्धी छे; उको हांव फोम राखीस, ती ओसो जळ–प्रलय ओळी नी होयसे जिनासी सब जिवो क विनाश होय।

\VS{16}वादवा मा जो धनुष होयसे हांव तेनाक देखीन यो हमीशा फोम राखीस, जो परमेश्वर क आरु कोळी पोर सब जीवतला डीलोवाळा जिवे क विच वायदु छे।”

\VS{17}ओळतेन परमेश्वर नुह सी कुयो, “जी वाचा हांव कोळी भोर क सब जिवो क सात मा बांदली छे, ओकी सोहलानी यी छे।”


\par }{\SH नुह आरु हेका पोर्या
\par }
{\PP \VS{18}नुह क पुर्य जो ढोन्ड्या मा सी निकोळया चे, शेम, हाम आरु येपेत हुता; आरु हामु कनान का बाबो हुतो।

\VS{19}नुह क तीन पुर्या येत छे, आरु ओकी ओवलियाद आखी कोळी पोर जात रोया।

\VS{20}नुह जो एक किरसान हुतो, दाखन वाड़ी लगाड़ने वाळो पेहलो मानुस हुयो।

\VS{21}आरु हुयो दाखमधु पीन छाक गुयो; आरु आपसा घोर धोड़्ये नांगरु हुय गोयु।

\VS{22}ती कनान क बाबो हाम आपसा क नांगो देख्यो, आरु खोयड़े आवीन आपसा दुयो भाई क कय दिदो (लेव्यव्यवस्ता 20:13)

\VS{23}ती शेम आरु येपेत दुयु छिंदरो लिन आपसा खांदा पोर मेल्या आरु पोछोळ फिरिन ओन्दा चलिन आपसा बास क नांगा क डील क ढाक दिदा, आरु चे आपसो मुख पोछोल कोरला हुता एकालीय हिये आपसा बाबा क नांगो नी देख्या।

\VS{24}जोत्यार नुह क नशो उतरीयो गियो। ती हियो जान लियो कि ओको नानलो पुर्‌यो ओका सात मा काय कोरलो छे।

\VS{25}एकालीय हियो कयो, “कनान शापित होये हियो आपसा भाय बोन्यान क दासो क दास होये।”

\VS{26}ओळी हीयो कयो, “शेम का परमेश्वर योहोवा सोयाव्वु छे, आरु कनान शेम का दास होये।

\VS{27}परमेश्वर येपेत क ओवलियाद क फेलावे; आरु हुयो शेम क तम्बुओं मा वोसे, आरु कनान ओको दास हुये।”

\VS{28}जळ–प्रलय क वाद मा नुह तीन सोव पचास साल जीवतलो रयो।

\VS{29}ओस कोरिन नुह क उमोर साढ़े नोव सोव साल हुयो; तेर वाद मा मोर गयो।




\par }\Chap{10}{\SH नुह क ओवलियाद
\par }
{\R (1 इतिहास 1:5-23)

\par }{\PP \VerseOne{1}नुह क पुर्या शेम, हाम, आरु येपेत हुता; हेरा पुर्या जळ–प्रलय क वाद मा पोयदा होयली; हेन्दरी ओवलियाद छे।

\VS{2}येपेत क पुर्य : गोमेर, मागोग, मादे, यावान, तुबल, मेशेक, आरु तिरास हुए।

\VS{3}गोमेर क पुर्य: अशकनज, रीपत, आरु तोगर्मा हुए।

\VS{4}आरु यावान क ओवलियाद मा एलिशा, आरु तर्शीश, आरु कित्ति, आरु दोदानी लोग हुए।

\VS{5}इनरी ओवलियाद अन्यजातियान क द्वीपों क देशोम मा ओसा वाटाय गोया की दिसरी त् बुली, कुलें आरु जाति क अनसारे आंगे आंगेय् होय गोया।

\VS{6}हाम क पुर्या: कुश, मिसर, फुत आरु कनान हुया

\VS{7}आरु कुश क पुर्या सबा, हवीला, सबता, रामा, आरु सबुतका हुया। आरु रामा क पुर्या शबा, आरु ददान हुया।

\VS{8}कुश क ओवलियाद मा निम्रोद वी हुयो; कोळी पोर पेहलु ताकोतवाळु जीकन्यु हुयु।

\VS{9}हीयु योहोवा की निंगा मा ताकोतवाळु शिकार खेलनेवाळु रोयु, इना सी यी कहावत चाल्ली छे; “निम्रोद क जोसो योहोवा की निमगा मा ताकोतवाळु शिकार खेलनेवाळो।”

\VS{10}हेरा राज्य क शुरु शिनार देश मा बेबीलोन, एरेख, अक्कद आरु कलने से हुयो।

\VS{11}हेना देश सी हुयो निकोळीन अश्शुर क गयो, आरु नीनवे, रहोबोतिर आरु कालह क,

\VS{12}आरु नीनवे आरु कालह क वीच जो रेसेन छे, तेनाक वी वसाड़ीयो; मोटलो नोगोर योत छे।

\VS{13}मिसर क ओवलियाद मा लुदी, अनामी, लहाबी, नप्तुही,

\VS{14}आरु पत्रुसी, कसलुहि आरु कप्तोरी मानुस हुया, कसलुहीयो मा सी ते पलिश्ती मानुस निकोळ्या।

\VS{15}कनान क ओवलियाद मा ओको मोटलो पुर्य सीदोन, तब हित्त,

\VS{16}यबुसी, एमोरी, गिर्गाशी,

\VS{17}हिव्वी, अर्की, सीनी,

\VS{18}अर्वदी, समारी, आरु हमाती मानुस वी हुया; ओळतेन कनानी क कुल वी फेल गया;

\VS{19}आरु कनानियो क सिंयो सीदोन सी लीन गरार क वाट क होईन अज्जा लोगुन आरु ओळतेन सदोम आरु अमोरा, गमोरा, आरु अदमा आरु सबोयीम क वाट सी होईन लाशा लोगुन होयी।

\VS{20}हाम क ओवलियाद मा येत हुया, आरु ये भाति भातीन कुले, बुली, देशों आरु जाती क अनसारे आंगे आंगेय् हुय गोया।

\VS{21}शेम, चू आखी एबेर ओवलियाद क खास मानुस होयु, आरु जु येपेत क मोटलो भाईष् हुतो, ओको बी पुर्‌यो हुयो।

\VS{22}शेम क पुर्य: एलाम, अश्शुर, अर्पक्षद, लुद सीरिया आरु अराम हुया।

\VS{23}अराम क पुर्य: ऊस हुल, गेतेर आरु मश हुया।

\VS{24}आरु अर्पक्षद न शेलह क, आरु शेलह न एबेर क जोन्मो दिदा।

\VS{25}आरु एबेर क दुय पुर्य पोयदा हुया, एक क नाव पेलेग ओतरान कोरता राख्या की तीनु दाहड़ा मा कोळी वाटाय गोयली, आरु ओका भाईष् क नाव योक्तान हुतो।

\VS{26}आरु योक्तान न अल्मोदाद, शेलेप, हसर्मावेत, येरह,

\VS{27}यदोरवाम, ऊजाल, दिक्ला,

\VS{28}ओबाल, अबीमाएल, शबा,

\VS{29}ओपीर, हवीला आरु योबाब क जोन्मो दिदा: येत आखो योक्तान क पुर्य हुया।

\VS{30}इनदरो रोयने क जागो मेशा सी लागाड़ीन सपारा, जो उगेवनो मे एक बोयड़ो छे, तेने वाट्ये लोगुन हुयो।

\VS{31}शेम क पुर्य येत हुया: आरु ये भाति भातीन कुले, बुली, देशों आरु जातीयां क अनसारे आंगे आंगेय् होय गुया।

\VS{32}नुह क पोर्या क घोराने योत छे: आरु ओकी जाति क ओनसारे ओकी ओवलियाद यित छे; आरु जळ–प्रलय क वाद कोळी भोरीन जाती एनु मा होईन वाटाय गोय।




\par }\Chap{11}{\SH बुली मा गड़बड़ी
\par }
{\PP \VerseOne{1}आखी कोळी पोर एकुत भाषा आरु एकुत बुली होती।

\VS{2}तेन टेम मानुस उगेवना भिनी जाता हुता शिनार देश मा एक खोयड़ु जोड़्यु चां वोस गोया।

\VS{3}तोत्यार चे हियेत कोहने लग्या, “चालु, आपनु ईटड़ा बोना बोनईन वारु पाकाड़ता।” आरु चे दोगड़ान जागे ईटड़ा सी आरु चूना क जागा पोर धूळा क गारो सी काम लिदा।

\VS{4}ओळतेन हिये कोया, “चालु, आपनु एक नगर आरु एक गुम्मट बोनावता, तेरी चोटी आकाश सी वात कोरे, ओसा कोरीन आपनु म्हारो नाळ कोरजे। ओसो नी होये की आपनु क आखी कोळी मा वेरवायनो पोड़ जाय।”

\VS{5}जोत्यार मानुस नगर आरु गुम्मट बोनावने लग्या, ती हीनुक देखने योहोवा उतरीन आयु।

\VS{6}आरु योहोवा कयो, “हांव काय देखो की आखा एकुत दल मा छे। आरु बुली वी इनु आखान एकुत छे, आरु हियो ओसो काम शुरु कर दिदा; आरु हिमी जो काय कोरनेन क यत्न कोरसे, एरेमा काय वी इनदरे वाटू वातड़ो नी होयसे।

\VS{7}ओतरान कोरिन आवु, आपनु उतरीन इन्दरी बुली मा गोड़बोड़ी कोरता, तेरे सी एक दिसरा क बुली क पोल्ले नी पोड़ सोके।”

\VS{8}ओस कोरिन योहोवा ओकी होंया सी आखी कोळी उपोर फैला दिदो: आरु हिये उना नोगोर क बनावनो छुड़ दिदा।

\VS{9}ओस कोरीन हिना नोगोर क नाव बेबीलोन पोड़्यो; काहकी आखी कोळीक बुली मा जी गोड़बोड़ी छे, ची योहोवा हीयांत नाखलु छव, आरु हियांत सी योहोवा मानुसक आखी कोळी क उपोर फैलाय दीदो।

\VS{10}शेम कि ओवलियाद छे। जळ–प्रलय क दुय साल क वाद जोत्यार शेम एक सोव साल क हुयो, ती हिना सी अर्पक्षद क जोन्मो हुयो;

\VS{11}आरु अर्पक्षद क जोन्म क वाद मा शेम पांच सोव साल जिवत्लु रोयु; आरु ओकी आरु वी पुर्या पुरायटा पोयदा हुया।

\VS{12}जोत्यार अर्पक्षद पोयतीस साल क हुयो, ती हिना सी शेलह क जोन्मो हुयो;

\VS{13}आरु शेलह क जोन्म क कवाद मा अर्पक्षद चार सोव तीन साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{14}जोत्यार शेलह तीस साल क होयो, ती ओको द्वारा एबेर क जोन्मो होयो;

\VS{15}आरु एबेर क जोन्म क वाद मा शेलह चार सोव तीन साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{16}जोत्यार एबेर चोवतीस साल क हुयो, ती ओको द्वारा पेलेग क जोन्म हुयो;

\VS{17}आरु पेलेग क जोन्म क वाद मा एबेर चार सोव तीस साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{18}जोत्यार पेलेग तीस साल क हुयो, ती ओको द्वारा रु क जोन्मो हुयो;

\VS{19}आरु रु क जोन्म क वाद मा पेलेग दो सोव नोव साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{20}जोत्यार रु बोत्तीस साल क हुयो, ती ओको द्‍वारा सरुग क जोन्मो हुयो;

\VS{21}आरु सरुग क जोन्म क वाद मा रु दो सोव सात साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{22}जोत्यार सरुग तीस साल क हुयो, ती ओको द्वारा नाहोर क जोन्मो हुयो;

\VS{23}आरु नाहोर क जोन्मो क वाद मा सरुग दो सोव साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{24}जोत्यार नाहोर उनतीस साल क हुयो ती ओको द्वारा तेरह क जोन्मो हुयो;

\VS{25}आरु तेरह क जोन्म क वाद मा नाहोर एक सोव उन्नीस साल आरु जीवत्लो रोयो, आरु ओकी आरु वी पुर्या पुरायटा पोयदा हुया।

\VS{26}जोत्यार लोगुन तेरह सोत्तोर साल क हुयो, ती लोगुन ओको द्वारा अब्राम आरु नाहोर आरु हारान पोयदा हुया।


\par }{\SH तेरह की ओवलियाद
\par }
{\PP \VS{27}तेरह क ओवलियाद यी छे। तेरह अब्राम, नाहोर आरु हारान क जोन्मो हुयो; आरु हारान सी लुत क जोन्मो हुयो।

\VS{28}हारान आपसा बाबा तेरह क सामनेत कसदियो क ऊर नावोन नोगोर मा, जो ओकी पोयदा होयनेन जागु होतु, मोर गोयु।

\VS{29}अब्राम आरु नाहोर दुयु ईयाव कोर्या। अब्राम क लाड़ी क नाव सारै आरु नाहोर क लाड़ी क नाव मिल्का हुतो। यी हारान क बेटी होतली, जी मिल्का आरु यिस्का दुयो क बाबो हुतो।

\VS{30}सारै ते वान्टी होती; ओकी ओवलियाद नी होयी।

\VS{31}तेरह आपसा पुर्य अब्राम, आरु आपसा पोता लुत, जौ हारानक पुर्य हुतो, आरु आपसी उहड़ीस सारै, जौ ओकी अब्राम क लाड़ी हुती, इनु आखा क लीन कसदियोम क ऊर नोगोर सी नीकोळीन कनान देश जाने कोरिन गोयु; बाखुन हारान नावोन देश मा पुगीन हीयांत रोहने लाग्यु।

\VS{32}जोत्यार तेरह दो सोव पांच साल क हुयो; ती हुयो हारान देश मा मोर गोयो।




\par }\Chap{12}{\SH अब्राम नु बुलाहट
\par }
{\PP \VerseOne{1}योहोवा अब्राम सी कयो, आपना देश, आरु तारा घोरल्याक, आरु तारा बाबा क घोर छुड़ीन उना देश मा चाल जो हांव तुखे देखाड़ीस। (प्रेरित 7:2-3, इब्रानियो 11:8)

\VS{2}आरु हांव तार सी एक मोटली जाति बोनावीस, आरु तुखे बोरकोत आपीस, आरु तारो नाव मोटो कोरीस, आरु तु बोरकोत क मुल रोहीस।

\VS{3}जो तुखे बोरकोत आपे, तेनाक मे बोरकोत आपीस, आरु जु कुदु वेला पाड़से, तेनाक हांव शाप आपीस; आरु कोळी क आखा कुल तारे लारे बोरकोत पावसे (गलातियो 3:8)

\VS{4}योहोवा क इना बुलो क अनसारे अब्राम चाल्यो, आरु लुत वी ओका सात मा‍ चाल्यो; आरु जोत्यार अब्राम हारान देश सी निकोळ्यो तेन टेमे हुयो पचहत्तर साल क हुतो।

\VS{5}ओस कोरीन अब्राम हेरी लाड़ी सारै, आरु हेरा भोतेरज्यास लुत क, आरु जो धोन हुयो एकठो कोर्‌यो हुतो, आरु ढुरे हुयो हारान मा जोड़्ला हुता, आखाक लीन कनान देश मा जाने क निकोळी गयो; आरु हुये कनान देश मा आय गुया।

\VS{6}तेना देश क विचो सी जाता होता अब्राम शकेम मा, चां मोरे क बांज झाड़ छे, पुग्या। तेन टेमे हिना देश मा कनानी मानुस रोहता हुता।

\VS{7}ओळतेन योहोवा अब्राम क दर्शन आपिन कयो, “यो देश मे तारा ओवलियाद क आपीस।” आरु हुयो चां योहोवा क लिय, जो हेनाक दर्शन आप्यो हुतो, एक वेदी बनायो। (गलातियो 3:16, प्रेरित 7:5)

\VS{8}ओळतेन होयां सी ओगा बोड़ीन होया तेना बोयड़ा पोर आया, जु बेतेल क उगेवनो भीनी छे, आरु हिन्दरो तंबु हेना जागा मा उबो किया जिना बुडेवनो भिनी बेतेल आरु उगेवनो भीनी ऐ छे। चां वी हुयो योहोवा क लिय एक वेदी बनायो आरु योहोवा सी विनता करीयो।

\VS{9}आरु अब्राम ओगु जाईन कनान दोखेवरे देश भीनी जात रोयो।


\par }{\SH मिसर देश मा अब्राहम
\par }
{\PP \VS{10}तेना देश मा काळ पोड़्यु: ओतरान कोरिन अब्राम मिसर देश मा जात रोयु की चां जाईन पोरदेशी बोनीन रोहे काहकी देश मा घोन जोबोर काळ पोड़लो हुतो।

\VS{11}ओळतेन ओसो हुयो की मिसर क धोड़े पुगीन, हुयो हेरी लाड़ी सारै सी कयो, सोमोळ, मेखे मालुम‍ छे की तु घोन घाटावी बयोर छे;

\VS{12}आरु जोत्यार मिसरी लोगहन तुखे देखसे ती कोवसे, यी हेरी लाड़ी छे, ओतरान कोरिने हीये मेखे मार नाखसे, बाखुन तार पोर जीती राख लेसे।

\VS{13}ती: यो कोहजी, मे एरी बोहनीस छे, जिना सी तारे लारे मारो वी भलो होये, आरु मारु जीव तारे लारे वाचसे (उत्पत्ती 20:2, 26:7)

\VS{14}ओळतेन ओसो हुयो की जोत्यार अब्राम मिसर मा आयो, ती मिसरी मानुस हेरी लाड़ीक देख्या की हीयी घोन घाटावी छे।

\VS{15}आरु फिरोन क मुखी ओको देखीन फिरोन क सामने ओकी तारीफ कोर्या; ओतरान कोरिन हुयी बायर फिरोन क घोर मा पुगाड़ दिदा।

\VS{16}आरु फिरोन हेरेन कोरीन अब्राम क भोलो हुयो; आरु ओको गाडरा बुकड़ा, गाय बुईल, दास दासीया, गदड़ा गोदड़ीया, आरु उटड़ा वी जोड़या।

\VS{17}बाखुन योहोवा फिरोन आरु ओका घोराना पोर, अब्राम क लाड़ी सारै क कारण मोटी मोटी पिड़ा नाख्यु।

\VS{18}ती फिरोन अब्राम क बुलावीन कयो, “तु मार साते काय कोर्यु? तु मेसे काहा नी कोयु की यी मारी लाड़ी छे?

\VS{19}तु काहा कोयु की यी मारी बोहनीस छे? हांव हेनी काजे मारी लाड़ी बोनावने क लिय लेदु; बाखुन हीमी तारी लाड़ीक लीन यां गोथू जात रोव।”

\VS{20}आरु फिरोन न आपसा मानषो क ओका वारा मा हुकुम आप्यु आरु हुये ओको आरु ओकी लाड़ी क, आखी धोनो भेव जी हेरी होती, मुकली देदा।




\par }\Chap{13}{\SH अब्राम क कनान लौटनो
\par }
{\PP \VerseOne{1}तोत्यार अब्राम हेरी लाड़ी आरु आपसी आखी जायदाद लीन, लुत काजे वी पुठी लीन, मिसर काजे छुड़ीन कनान क दोखेवरे देश मा आया।

\VS{2}अब्राम गाडरा बुकड़ा, गाय बुईल, आरु सोना रिपिया क मोटो धनी हुतो।

\VS{3}ओळतेन हेना दोखेवरे देश गोथा बेतेल क पास तेनात जागा मा पुग्या, जां पेहले हुयो हेरु तंबु उबो करीयो हुतो, जो बेतेल आरु ऐ क वीच मा छे।

\VS{4}यु जागु तेनी वेदी क छे, जु हीयु पेहले बनायो हुतो; आरु होयां अब्राम ओळी योहोवा सी विनता कोर्‌यो।

\VS{5}लुत क पास वी, जु अब्राम क सात मा चालतो हुतो, गाडरा बुकड़ा, गाय बुईल, आरु तंबु हुतो।

\VS{6}ओतरान कोरिन हीना देश मा हीनु दुय क लिय पुरतु जागु नी होतु क हुये एकठा रोय सोके; काहकी हीन्दरे जुळ घोन सोंटो धोन हुतो ओतरान कोरिन हीये एकठा नी रोय सोकतला।

\VS{7}अब्राम आरु लुत क गाडरा बुकड़ा आरु गाय बुईल क गुवाळ्या मा झगड़ो हुयो। तेन टेमे कनानी आरु परिज्जी मानुस उना देश मा रोहता हुता।

\VS{8}अब्राम लुत सी कोहने लाग्यो, मारा आरु तारा वीच, आरु मारा आरु तारे गुवाळ्या क वीच मा झगड़ो नी होयनो जुवे; काहकी आपनु भाई बन्धु छे।

\VS{9}काय आखो देश तारे सामने नी? ओतरान कोरिन मार सी ओलोग हुय जा; बाखुन तु डाख्र्यु जाउ ती मे जेवड़ु जाईस; आरु तु जेवड़ु जाय ती मे डाख्र्यु जाइस

\VS{10}ती लुत डुळा उचाकोरीन, यरदन नदी क पास वाली आखी तराई क देख्यो कि हियी आखी सिंचली छे। जोत्यार लोगुन योहोवा न सदोम आरु गमोरा क नष्ट नि करीयो हुतो, तित्यार लोगुन सोअर क वाट तक हियी तराई योहोवा की वाटिक, आरु मिसर देश क जोसो उपजाऊ हुती। (उत्प. 20:10)

\VS{11}ओतरान कोरिन लुत हेरे लिय यरदन क आखी तराई क नेवाड़ीन उगेवनो भीनी चाल्यो, आरु हुये एक दिसरा सी ओलोग हुय गोया।

\VS{12}अब्राम कनान देश मा रोयो, लुत तेनी तराई क नोगोर मा रोहने लाग्यो; आरु आपसो तंबु सदोम क धोड़े उबो कोर्‌यो।

\VS{13}सदोम क मानुस योहोवा क लेखा मा मोटा दुष्ट आरु पापी हुता।

\VS{14}जोत्यार लुत अब्राम सी ओलोग हुय गोयो तेरे वाद मा योहोवा अब्राम सी कयो, “डुळा उचा कोरीन जेना जागा पोर तु छे चां सी दोखेवरे बोखेवरो, उगेवनो बुडेवनो, च्यारु मेर निगा कोर।

\VS{15}काहकी जोतरु जागु तुसे देखा पोड़े हेना सब क मे तुसे आरु तारा ओवलियाद क जोलोम् जोलोम क लिय आपीस। (प्रेरित 7:5)

\VS{16}आरु हांव तारा ओवलियाद क कोळी क धूवा क किनका क समान घोना कोरीस, या तोक की जौ कुदु कोळी क धुवु क किनका क गिन सोके तोसो तारा ओवलियाद वी गिन सोकसे।

\VS{17}उठ, एना देश क नाम्बाय आरु चोड़ाई मा चाल फिर, काहकी हांव तेनाक तुसे आपीस।”

\VS{18}एरे वाद अब्राम आपस तंबु उखावीन, मम्रे क वांजिया झाड़ क वीच जी हेब्रोन मा हुता, जाईन रोहने लाग्या; आरु होया वी योहोवा क एक वेदी बनायो।




\par }\Chap{14}{\SH अब्राहम लुत क छुड़ावनो
\par }
{\PP \VerseOne{1}शिनार ज राजा अम्रापेल, आरु एल्‌लासार क राजा अर्‌योक, आरु एलाम क राजा कदोर्लाओमेर, आरु गोयीम क राजा तिदाल क दाहड़ा मा ओसो हुयो,

\VS{2}कि हुये सदोम क राजा बेरा, आरु गमोरा क राजा बिर्शा, आरु अदमा क राजा शिनाब, आरु सबोयीम क राजा शमेबेर, आरु बेला जो सोअर वी कोवाये।

\VS{3}ये पांचू सिद्दीम नावोन तराई मा, जो खारा ताल क धोड़े छे, एका कोर्‌यो।

\VS{4}बारे साल लोगुन ते ये कदोर्लाओमेर क हको तळे रोया; बाखुन तेरे साल मा ओका खिलाफ विद्रोहन काम कोर्‌यो।

\VS{5}चोदवां साल मा कदोर्लाओमेर आरु ओका साती राजा आए, आरु अशतरोत्कनम मा रपाय क, आरु हाम मा जुजियो क, आरु शाबे किरयातेम मा एमियो क,

\VS{6}आरु सेईर नावोन क बोयड़ा पोर होरीयो क कुटता कुटतात् तेना एल्पारान लोगुन जो जोंगोल क धड़े छे, पुग गया।

\VS{7}होंया गोथा पोछा आवीन एन्मिशपात क आया, जो कादेश वी कोवाये, आरु अमालेकियो क आखा देश क आरु तेना एमोरिया क वी जीत लियो, जो हससोन्तामार मा रोहता हुता।

\VS{8}ती सदोम, गमोरा, अदमा, सबोयीम, आरु बेला, जो सोअर वी कवाये, इन्दरु राजा निकले आरु सिद्दीम नावोन तराई मा उना सात लोड़ाय क लिय पाति बान्दया:

\VS{9}अर्थात एलाम क राजा कदोर्लाओमेर, गोयीम क राजा तिदाल, शिनार क राजा अम्रापेल, आरु एल्‌लासार क राजा अर्‌योक, इनु च्यारु क विरुद चे पांचू मेवीन पाति बान्दया।

\VS{10}सिद्दिम नावोन तराई मा जा लसार धुळा क खाड़ात खाड़ा हुता; सदोम आरु गमोरा क राजा ढास ढासता तेनुमा हीट पोड़्या, आरु जे वाच्या चे बोयड़ा पोर ढास गया।

\VS{11}ती चे सदोम आरु गमोरा क आखो धोन आरु खानेन सोमान क लुट लुटीन जात रोया।

\VS{12}आरु अब्राम क भतीजो लुत, जो सदोम मा रोहतो हुतो, तेरो वी धोन लिन जात रोया।

\VS{13}ती एक जोनु जु ढासीन वाच नीकोळ्यो हुतो हुयो जाईन इब्री अब्राम क खोबोर आप्यो; अब्राम ते एमोरी मम्रे, जो एश्कोल आरु आनेर क भाईष् हुतो, ओका बांज झाड़ क वीच मा रोहतो हुतो; आरु ये मानुस अब्राम क सात मा वायदु बांधला हुता।

\VS{14}यो सोमळीन कि ओको भतीजो धोराय गयो, अब्राम हेरा तीन सोव ओठारे भोनला, वार लोड़ायने मा पाका दासो क लीन जो ओको कुटुम्ब मा पोयदा हुया होता, होतीयार लीन दान लोगुन हिन्दरे पोछोळ पोड़्या;

\VS{15}आरु रात क आपसा दास क आंगे आंगेय् दल बांधीन उन पोर होमलु कोरीन तेनुक मार लेदा आरु होबा लोगुन, जो दमिश्क क उत्तर की भेनी छे, तिन्दरे पोछोळ पोड़्या।

\VS{16}आरु हुये आखो धन क, आरु आपसा भोतीजे लुत आरु ओको धोन क, आरु बायराक, आरु सब धोरायला क पोछा ली आया।

\VS{17}जोत्यार हुये कदोर्लाओमेर आरु ओका साती राजा क जितीन पोछा आवता हुता ती सदोम क राजा शावे नावोन तराई मा, जु राजा क तराई वी कोवायतली, तेनासी मेवने कोरिन आयो।

\VS{18}ती शालेम क राजा मलिकिसिदक, जु ईश्वर क मोटलो याजक हुतो, रुटू आरु दाखमधु ली आयो। (इब्रा. 7:1-10, भजन 110:4)

\VS{19}आरु हुयो अब्राम क यो बोरकोत आप्यो, “मोटला भोगवान भिनी गोथो, जु आकाश आरु कोळ क आधिकारी छे, तु सोयाव्वु होये।

\VS{20}आरु सोयाव्वु छे मोटलु भोगवान, जिनासी तारा वेरी क तारा वश मा कोर देदो।” ती अब्राम ओको आखा सामानोन दशमांश आप्यो।

\VS{21}ति सदोम क राजा अब्राम सी कयो, “जीवे क तो मेखे आप, आरु धोन क आपसे पास राख।”

\VS{22}अब्राम सदोम क राजा सी कयो, “मोटलु भोगवान योहोवा, आकाश आरु कोळी क आधिकारी छे,

\VS{23}ओकी मे शपथ खाम, कि जो काय तारो छे तेना सी नी ते हांव ककय वी, आरु नी खासड़ा क बोन्दे, नी काय आरु चीज नीकावो की तु ओसु नी कोहने बाजजाय की अब्राम मारेत लारे लोगपोती होयलु छे।

\VS{24}बाखुन जो काय ईनु जुवान्या खाय लेदला छे, आरु इना वाटा, जे मारे साते गोयला छे अर्थात् आनेर, एश्कोल, आरु मम्रे, हांव नी पोछु आवो, चे ते आपसु त् वाटू राख लेये तोसे।”




\par }\Chap{15}{\SH अब्राम क साथ परमेश्‍वर नु वाचा
\par }
{\PP \VerseOne{1}इनी वातो क वाद मा योहोवा क यो बुल दोर्शोन मा अब्राम क पास मा पुग्यो : “हे अब्राम, मा बिहये; तारी ढाल आरु तारो घोनो मोटो फोव मे छे।”

\VS{2}अब्राम कयो, “हे भोगवान योहोवा, हांव ते निर्ओ ओवलियाद छे, आरु मारा घर क वारिस ये दमिश्कवासी एलीएजेर रोहसे, अत: तु मेसे काय आपीस?”

\VS{3}आरु अब्राम न कयो, “मक क तु ओवलियाद नी दियो, आरु काय देखो की मारे घोर मा पोयदा होयलो एक जन मारो वारीस रोहसे।”

\VS{4}ति योहोवा क यो बुल ओका पास मा पुग्यो, “यो तारो वारिस नो रोहसे, तारो जो निज पुर्यु रोहसे, वही तारो वारीस रोहसे।”

\VS{5}आरु हुयो ओको खोयड़े लिजाईन कयो, “वादळा भीनी नीगाह नाखीन तारागण क गिन, काय तु ईनुक गिन सोके काय?” ओळतेन हुयो हेनाक कयो, तारा ओवलियाद वी ओसा रोहसे (रोम. 4:18, इब्रा. 11:12)

\VS{6}हुयो योहोवा पोर विश्वास करीयो; आरु योहोवा न इनी वार क ओका लेखा मा धर्म गिन्यो (रोम. 4:3, गला. 3:6, याकुब 2:23)

\VS{7}ती हुयो हिनासी कयो, “हांव वही योहोवा छे जु तुखे कसदियो क ऊर नोगोर सी खोयड़े ली आवलु, की तुसे एना देश क होक आपो।”

\VS{8}चो कयो, “हे भोगवान योहोवा, हांव कोसु जानो कि हांव एरु होकदार्यु होईस?”

\VS{9}योहोवा अब्राम सी कयो, “मारे जुगु तीन साल क एक कलोर, आरु तीन साल एक बुकड़ो, आरु तीन साल क एक गाडरा, आरु एक पिण्डुक आरु एक पेरवा क पिलो लीले।”

\VS{10}ईनु आखा क लीन हुयो तिन्दरो वीच मा दी दुय टुकड़ा कोर दिदो, आरु टुकड़ा क आम्बा–साम्बा मेक दिदो; बाखुन चिल्‌ला क हुयो टुकड़ा नी करीयो।

\VS{11}जोत्यार मासवाळा चिल्‌ला लोथो पोर आय लाग्या, ती अब्राम न ओको उड़ाय दिदो।

\VS{12}जोत्यार दाहड़ु डूबने लाग्यु, ती अब्राम क बेसकी नींद आवी; आरु देखु, बेसकी बीक आरु घोने जोबोर आतंक होय गोयो (अय्युब 4:13-14)

\VS{13}बती योहोवा न अब्राम सी कयो, “यो खोरी जान की तारा ओवलियाद पारका देश मा वी हुलक्र्या बोनीन रोहसे, आरु तेना देश क मानुषो क दास हुय जासे; आरु हुये चे ओको चार सोव साल लोगुन वेला पाड़से ( निर्ग. 1:1-14, प्रेरि. 7:6)

\VS{14}ओळतेन जिना देस क हुये दास होयसे तेनाक मे डोन आपीस आरु ओका वाद मा मोटो धोन चा गोथू लिन निकोळी जाइस (निर्ग. 12: 40-41, प्रेरि. 7:7)

\VS{15}तु ते आपसा पितरों मा कुशल क सात वारु मिळ जाईस; तुखे आखा डाहवारा मा धुळु आपसे।

\VS{16}बाखुन हुये चोथी पीढ़ी मा यां ओळी आवसे: काहकी हिमी लोगुन एमोरिया क ओधोरोम पुरो नी होयलो छे।”

\VS{17}आरु ओसो होयो कि जोत्यार दाहड़ु बुड गोयु आरु घोनो आंधारो होय गोयो, ती एक अंगीठी जीना सी धूवाडू निकवतलु आरु एक धोपोतली मशाल देखा पोड़ी जी तेना भुकरा क वीच मा होईन निकोळी गोय।

\VS{18}इने दाहड़े योहोवा न अब्राम क सात मा वायदु बांध्यु, “मिसर क महनद से लीन परात नावोन मोटली नद लोगुन जोतरा देश‍ छे (प्रेरि. 7:5)

\VS{19}अर्थात केनियो, कनिज्जियो, कदमोनियो,

\VS{20}हित्तीयो, परिज्जियो, रपायो,

\VS{21}एमोरियो, कनानियो, गिर्गाशियो आरु यबुसियो क देश हांव तारा ओवलियाद क आपलो छे।”




\par }\Chap{16}{\SH हाजिरा आरु इश्माएल
\par }
{\PP \VerseOne{1}अब्राम क लाड़ी सारै क कोय ओवलियाद नी होती। ओकी हाजिरा नाव क एक मिसरी दासी होती।

\VS{2}सारै ने अब्राम सी कोहि, “देख, योहोवा न तो मारी कुख बोन्द राखली छे, ओतरान कोरिन हांव तार सी विनत कोरो कि मारी दासी क पास जा; सम्भव छे की मारो घोर ओके द्वारा बोस जाय।” सारै क यी वात अब्राम न मान लिदो।

\VS{3}ओतरान कोरिन जोत्यार अब्राम क कनान देश मा रोहता दोस साल वित गोया ती ओकी लाड़ी सारै न आपसी मिसरी दासी हाजिरा क लीन आपसा घोरवाळा अब्राम क आपी, की हुयी हेरी लाड़ी होये।

\VS{4}हुयो हाजिरा क पास मा गयो, आरु हुयी भारेपाये हुयी, ती हुयी जानी कि हांव भारपाये छे, ती हुयी आपसी स्वामिनी काजे तुच्छ निगाह से देखने बाज गोय।

\VS{5}ती सारै न अब्राम सी कोहि, “जो मार पोर झगड़ो करावनो होयो चो तारात मुनका पोर होये। मे ते आपसी दासी क तारी लाड़ी कोर देदी; बाखुन हुयी जानी कि हांव भारपाये छे, ती मेखे वीटोळ जानने लाग गोय; ओतरान कोरिन योहोवा मारे आरु तारे वीच मा नियाव कोरे।”

\VS{6}अब्राम न सारै सी कयो, “देख, तारी दासी तारा होको मा छे; जोसो तुखे वारु लागे तोसोत हेरे पुठी कोर।” ती सारै हेनीक वेला आपने वाज गोय, आरु हुयो हेरे सामने सी ढास गोय।

\VS{7}ती योहोवा क दुत न ओको जोंगोल मा शुर क वाट्ये पोर पानीन झोरोन चा देखिन कोयो,

\VS{8}हे सारै क दासी हाजिरा, तु कां गोथी आवी आरु कां जाय रोय; हुयी कोहि, “हांव मारी स्वामिनी सारै क सामने सी ढासीन आय रोय।”

\VS{9}योहोवा क दुत न हेनी सी कयो, “आपसी स्वामिनी क पास म पोछी जा आरु ओका होको मा रोव।”

\VS{10}आरु योहोवा क दुत ओको यो वी कयो, “मे तारी ओवलियाद क ओळी वोदाड़ीस, या तोक की घोनसोटा की गिनाये नि सोके।”

\VS{11}आरु योहोवा क दुत हेनी सी कयो, देख, तु भारपाये छे, आरु पुर्य होयसे; तु ओको नाव इश्माएल राखजी, काहकी योहोवा न तारा दुख क हाल सोमळी लेदलो छे।

\VS{12}आरु हुयो मानुस बनेले गदड़ा क जोसो होयसे, ओको हात सब क विरुद्ध उठसे आरु सब क हात ओका विरुद्ध मा उठसे; आरु हुयो आपसा सब भाई–बोन्या क वीच मा रोहसे।

\VS{13}ती हुयो परमेश्वरन नाव जो हेना सी वात कोर्‌यो हुतो अत्ताएलरोई राखी कयो, “काय मे या वी ओको जातला देखिस आरु देखने क वाद मा जिवतली रोहिस?”

\VS{14}ओस कोरिन तेना कुवा क नाव लहेरोई कुवो पोड़्यो; होयो ते कादेश आरु बेरेद क विच मा छे

\VS{15}हाजिरा क अब्राम क द्वारा एक पुर्य होयो; आरु अब्राम न आपसा पुर्या क नाव, जो हाजिरा पोयदा कोरी, इश्माएल पाड़्यु। (गला. 4:22)

\VS{16}जोत्यार हाजिरा न अब्राम क द्वारा इश्माएल क जोन्म देदी तेन टेमे अब्राम छियासी साल क थो।




\par }\Chap{17}{\SH खतना आरु वाचान सोहलानी
\par }
{\PP \VerseOne{1}जोत्यार अब्राम एक कोम सोव सालोन होय गयो, ति योहोवा न ओको दर्शन दिन कयो, हांव सर्वशक्तिमान ईश्वर छे; मारी हाजरी मा चाल आरु खोरु होयतु जा।

\VS{2}हांव तारे साते वायदु बान्दीस, आरु तारा ओवलियाद क बेस वोदाड़ीस।

\VS{3}ती अब्राम मुयोन भुरसे हिट पोड़्यु: आरु परमेश्वर हेना सी होसुत वात कोतु रोयु,

\VS{4}देख, मारु वायदु तारा सात मा बान्दायलु रोहसे, ओतरान कोरिन तु जाति क टुळा क मुलपिता होय जाईस।

\VS{5}ओतरान कोरिन हीमी गोथो तारो नाव अब्राम नी रोहसे, बाखुन तारो नाव अब्राहम होयसे; काहकी मे तुखे जातियो क टुळा क मुलपिता बोनाय देदलु छे। (रोम. 4:17)

\VS{6}हांव तुखे घोनु फलवन्त कोरिस, आरु तुसेक जाति जातिन मुल बनाय दिस, आरु तारा ओवलियाद म राजा पोयदा होयसे।

\VS{7}आरु हांव तारे पुठी, आरु तारा वाद की पीढ़ी पीढ़ी लोगुन तारा ओवलियाद क सात वी इने आशय क जोलोम जोलोमन वायदु बान्धो, की मे तारे आरु वाद क तारा ओवलियाद क वी परमेश्वर रोहिस। (लुका 1:55)

\VS{8}आरु हांव तुखे, आरु तारा वाद तारा ओवलियाद क वी, यो आखो कनान देश जेनामा तु हुलक्र्यु होईन रोहतलु, इने रिते आपीस कि चो होमीशा–होमीशा ओकी घोरुन जागु रोहसे, आरु हांव हेन्दरु परमेश्वर रोहिस (प्रेरि. 7:5)

\VS{9}ओळतेन परमेश्वर न अब्राहम सी कयो, “तु वी मारा सात बान्दली वाचा क पाळ्या कोरजी।

\VS{10}मारे साते बान्दली वाचा, तेरो पाळन तुसे आरु तारा वाद क तारा ओवलियाद क कोरनो पोड़से, ची यी छे : तुमरे मा सी एक एक मानुसक खतनो होये (रोम. 4:11, प्रेरि. 7:8)

\VS{11}तुमु आपनी आपनी खालड़ी क खतनो कोराय लेजु : जु वाचा मारे आरु तुमरे विच मा छे, तेरो यो सोहलानी होयसे।

\VS{12}पीढ़ी पीढ़ी मा केवल तारा ओवलियाद काज मानुस नी बाखुन जु तारे घोर पोयदा होयला छे, अथवा परदेशियो सी पोयस्‌या आपीन मुले लि लेजु।

\VS{13}जु तारा घोर मा पोयदा होये, अथवा तारा पोयस्‌या सी मुले लेदलो रोहे, ओको खतनो वी कोरनो; ओस कोरिन मारा वायदान सोहलानी तुमरा डीलो मा रोहसे हुयो जोलोम जोलोम् रोहसे।

\VS{14}जु मानुस विगुर फातोरकाती रोहसे, अर्थात जेरी खालड़ी क खतनो नो होये, चो जीव आपना मानषो मा सी नोष्ट कोर्‌यो जासे, काहकी हुयो मारे पुठी वायदु बान्दला काजे तुड़ देदो।”

\VS{15}ओळी परमेश्वर न अब्राहम सी कयो, “तारी जी लाड़ी सारै छे, ओको तु हिमी सारै झुण कोहे, ओको नाव सारा होयसे।

\VS{16}हांव हेनीक बोरकोत आपीस, आरु तुखे ओका द्वारा एक पुर्य आपीस, आरु हांव ओको ओसो बोरकोत आपीस की हुयी जाति जातिन मुलमाता होय जासे; आरु ओका ओवलियाद मा राज्य–राज्य क राजा पोयदा होयसे।”

\VS{17}ती अब्राहम मुयोन भुरसे हुट पोड़यु आरु हासने, आरु मोनोत मोनोम कोहने लाग्यु, “काय सोव साल क मानुसक वी ओवलियाद होयसे आरु काय सारा जी नोब्बे साल कि छे पुर्य जोनसे?”

\VS{18}आरु अब्राहम न परमेश्वर सी कयो, “इश्माएल तारी निगाह मा बोनलु रोहे! योत बेस छे।”

\VS{19}ती परमेश्वर न कयो, “खोरी तारी लाड़ी सारा क तार सी एक पुर्य पोयदा होयसे; आरु तु ओको नाव इसहाक राखजी; आरु हांव ओका सात मा ओसी वाचा बान्धीस जी ओका वाद मा ओकी ओवलियाद क लिय जोलोम जोलोम् कि वाचा रोहसे।

\VS{20}इश्माएल क वारा मा वी हांव तारी सोमवलु छे; मे ओको वी बोरकोत आपीस, आरु ओको फलवन्त कोरिस आरु घोनु वोदाड़ीस; हेना सी बारे डाहला पोयदा होयसे, आरु हांव हेना सी एक मोटली जाति बोनाविस।

\VS{21}बाखुन हांव आपसी वाचा इसहाक पुठीत बान्दीस जु सारा सी अगले साल इने टेमे पोयदा होयसे।”

\VS{22}ती परमेश्वर न अब्राहम सी वात कोरनो बोन्द करीयो आरु ओका चा रोईन उपोर जात रोयो।

\VS{23}ती अब्राहम न आपसा पुरया इश्माएल क लिदो; आरु ओका घोर मा जोत्रा वी पोयदा होयला हुता, आरु जोतरा हेरा पोयस्‌या मुले लेदला हुता, अर्थात् ओका घोर मा जोत्रा मानुस हुता तेनु आखाक लीन तेने दाहड़े परमेश्वर क बुलोन ओनसारे हेन्दरी खालड़ी क खतनो करीयो।

\VS{24}जोत्यार अब्राहम क खालड़ी क खतनो हुयो ती अब्राहम एक कोम सोव सालोन होतु।

\VS{25}आरु जोत्यार हेरा पुर्या इश्माएल क खालड़ी क खतनो हुयो ती हुयो तेरे सालोन हुतो।

\VS{26}अब्राहम आरु ओको पुर्य इश्माएल दुयो क खतनो एकज दाहड़े हुयो;

\VS{27}आरु ओका घोर मा जोत्रा मानुस हुता, जे घोर मा पोयदा होयला ओळी जो पोरदेशी क हातो सी पोयस्‌यान मुले लेदला हुता, सब क खतनो ओकाज सात मा हुयो।




\par }\Chap{18}{\SH अब्राहमन तीन पाहन्तरीया
\par }
{\PP \VerseOne{1}अब्राहम मम्रे क बांज झाड़ क वीच बेस तोपो क टेमे तंबु क झोपला पोर बोठ रोयु होतु, ती योहोवा न ओको दर्शन दिदो:

\VS{2}हुयो डुळा उचाकोरीन निगाह कोर्‌यो ति काय देख्यो कि तिन मानुस ओका सामने उब रोया। (इब्रा. 13:2)

\VS{3}“हे पोरबु, काहमाईन मार पोर तारी गिनोन निगाह होय ती हांव विनता कोरो कि आपसा दासोन चा गोथू झुणी जाय।

\VS{4}हांव थुड़ोस जळ लियावो, आरु आप आपसा पाय धुविन इना झाड़ क नेचो आराम कोरो।

\VS{5}ओळी हांव एक भुकरु रुटान ली आवो, आरु तिनासी आप आपसा जीव क तृप्‍त कोरजे, ती ओका वाद मा ओगा बोड़जे; काहकी आप आपसा दास क पास ओतरान कोरिन आवलु छे।” हुयो कयो, “जोसो तु कोयो तोसोत कोर।”

\VS{6}ती अब्राहम तोत्यारुत तंबु मा सारा क पास गयो आरु कयो, “छाटीत दोस किलु मोयदु लिन कुसोन आरु तेरा रुटा बोनाय ले।”

\VS{7}ती अब्राहम गाय बुईल क टुळा मा दौवड़्यु आरु एक बेस वारु आरु वारु बछड़ो लिन आपसा दास क आप्यो, आरु तेनाक छाटू रान्दाड़्यु

\VS{8}ती हुयो दुध आरु दही आरु बछड़ा क मांस, जो हुयु रान्दाड़लु हुतु, लीन हेरे ओगोळ वाट देदु; आरु आप झाड़ क नेड़ो पोलान चा उबो रोह, आरु हुये खाने लाग्या।

\VS{9}हुये हेना सी पुछ्या, “तारी लाड़ी सारा कां छे?” हुयो कयो, “ची तंबु मा छे।”

\VS{10}हुयो कयो, “हांव वसन्त ऋतु मे छाचीन तारेन्चा आवीस, आरु तारी लाड़ी सारा क एक पुर्य पोयदा होयसे।” सारा तंबु क झपला पोर जु अब्राहम क पोछो हुतो, सोमळती होती। (रोम. 9:9)

\VS{11}अब्राहम आरु सारा दुयु बेसका डाळा होता; आरु सारा क मासिक धर्म बोन्द हुय गोया हुता।

\VS{12}ओतरान कोरिन सारा मोनो मा हासीन कोहने लागी, हांव ते डावी छे, आरु मारु घोरवावु वी ते डावु छे, ती काय यो सुख होयसे (1 पत. 3:6)

\VS{13}ती योहोवा न अब्राहम सी कयो, “सारा यो कोवीन काहा हासे कि काय मारे, जो ओतरी डावी होय गोय, छाचीन होयसे?”

\VS{14}काय योहोवा क लिय काय काम वातड़ो छे? सोय टेमो मा, अर्थात वसन्त ऋतु मा, हांव तारे पास ओळी आवीस, आरु सारा क पुर्य पोयदा होयसे (लुका 1:37)

\VS{15}ती सारा बिहिन कोहने बाज गोय “मे नी हासी।” हुयो कयो, “नी; तु ते हासली हुती।”

\VS{16}ओळतेन चे मानुस चां गोथा सी चाल्या आरु सदोम भीनी निगाह कोर्या की; आरु अब्राहम तेनुक विदा कोरने क लिय ओका सात मा चाल्यो।

\VS{17}ती योहोवा न कयो, “यो जो हांव कोरो, चो काय अब्राहम सी डुकाड़ी राखो?

\VS{18}अब्राहम सी ते छाचीन एक मोटी आरु सामर्थी जाति उबेजसे, आरु कोळी का आखी जाती ओका लारे बोरकोत पावसे।

\VS{19}काहकी हांव जानो कि हुयो पासा पुर्या आरु घोरल्या क, जे ओका पोछोळ रोय जासे, हुकुम आपसे कि चे योहोवा क वाटो मा अटल बोनला रोहु, आरु धर्म आरु नियाव कोरता रोहु; काहकी जो काय योहोवा न अब्राहम क वारा मा कोहलो छे ओको पुरो कोरे।”

\VS{20}ओळी योहोवा न कयो, “सदोम आरु गमोरा कक आयड़नो वोद गोयो, आरु ओलो पाप बेस भारी होय गोयलो छे;

\VS{21}ओतरान कोरिन हांव उतरीन देखिस कि हेरे जोसो आयड़नो मारा कान्टा लोगुन पुगलो छे, हुये ठीक तोसोत काम कोर्या कि नी; आरु नी कोर्या होय ति हांव हेना पारखी लीस।”

\VS{22}ती चे मानुस होया सी मुड़ीन सदोम भिनी जाने लाग्या; बाखुन अब्राहम योहोवा क ओगोळ उबो रोय गोयो।

\VS{23}ती अब्राहम हेरे धोड़े जाईन कोहने लाग्यु, “काय तु छाचीन भुण्डला पुठी वारलान वी नाश कोरीस?

\VS{24}काहमाईन हेना नोगोर मा पोचास धोरमी होसे; ती काय तु छाचीन हेना जागा क नष्ट कोरिस आरु हेनु पोचास धोरमी क लिय जो हेरेम छे, नी छुड़ीस?

\VS{25}ओसलो काम कोरने तार सी नाम्बे रोहे कि भुण्डा क सात धोरमी क वी मार नाखीस, आरु धोरमी आरु भुण्डा दुयो क एकुज रोहसे। यो तार सी नाम्बे रोहे। काय आखी कोळी क नियाव कोरन्यु नियाव नि लोरे?”

\VS{26}योहोवा न कयो, “काहमाईन मेसे सदोम मा पोचास धोरमी जोड़े। ती तिन्दरै जुगु तेना आखा जागा क छुड़दीस।”

\VS{27}ओळतेन अब्राहम न कयो, “हे पोरबु, सोमोळ, हांव ते धुळा आरु रुखड़ु छे, तेवी हांव ओतरी हिमोत नी कि तारसी वात कोरो।

\VS{28}काहमाईन हेनु पोचास धोरमी मा पांच घोट जाय; ती काय तु पांचूत क घोटने क कारण तेनु आखा नोगोर काजे नाश कोरिस?” हुयो कोयो, “काहमाईन मेसे हेनुमासी चावीस ने पाच वी जोड़े, तीवी ओको नाश नी कोरो।”

\VS{29}ओळी हुयो हेनासी यो वी कयो, “काहमाईन होयां चावीस जोड़े।” हुयो कयो, “ते हांव चावीस क कारण वी ओसो नी कोरीस।”

\VS{30}ओळी हुयो कयो, “हे पोरबु, रीस झुण कोरे ती हांव काय ओळी कोहो। काहमाईन होया तीस जोड़े।” हुयो कयो, “काहमाईन मेसे होया तीस वी जोड़े, तेवी ओसो नी कोरीस।”

\VS{31}ओळी हुयो कयो, “हे पोरबु सोमोळ, हांव ओतरी ढिठाई ते कोरलु छे की तार सी वात कोरो: काहमाईन हेरेमा वीस जोड़े।” हुयो कयो, “हांव विस क लिये वी ओको नाश नी कोरो।”

\VS{32}ओळी हुयो कयो, “हे पोरबु, रीस झुन कोरे, मे एक कावार आरु कोहिस; काहमाईन हेरेमा दोस जोड़े।” हुयो कयो, “ति हांव दोस क लिय वी ओको नाश नी कोरिस।”

\VS{33}जोत्यार योहोवा अब्राहम सी वात कोर लिदो, ती जात रोयु; आरु अब्राहम आपसे घोर क जात रोयु।




\par }\Chap{19}{\SH सदोम सोहोरन पाप
\par }
{\PP \VerseOne{1}वेळा क चे दुय दुत सदोम क पास आया; आरु लुत सदोम क झोपला क पास बोठलो हुतो। तेनुक देखीन हुयो तेनुक मेळने कोरीन उठ्यो, आरु मुय क भुरसे झुकीन वांदतु जाईन कोयु,

\VS{2}“हे मारा भोगवाने, आपस दास क घोर मा आवु, आरु रात भोरीन आराम कोरु, आरु आपसा पाय धुवु, ओळतेन कुकड़ुवासे उठीन आपने वाट्ये जात रोहजु।” हुये कोया, “नी, हामु, चोकड़ी पोर रात रोय लेसु।”

\VS{3}बाखुन हुयो हेन्दरे सी बेस विनता कोरिन मोनयु; ओतरान कोरिन चे ओका सात जाईन हेरा घोर मा आया; आरु हुयो हिन्दरे लिय खनो तियार कोर्‌यो, आरु विगुर खोमीर करुटा बोनावीन खावाड़ीयो।

\VS{4}हेनुक सुवने से पेहले, सदोम नोगोर क मानुस न, जुवान्या सी लागाड़ीन डाहला लोगुन, बाखुन च्यारु मेरोन आखा मानुस आवीन हेना घोन क घेरवी लेदा;

\VS{5}आरु लुत क आयड़ीन कोहने लाग्या, जे मानुस आज रात क तारेनचा आवला छे चे कां छे? हेनुक आमरेनचा खोयड़े ली आव कि हामु हिन्दरे सी संभोग कोरजे (न्यायीयो 19:22-24)

\VS{6}ती लुत हिन्दरे धड़े झपला क खोयड़े गयो, आरु किवाड़ क आपसे पोछोळ बोन्द कोरीन कोयो,

\VS{7}“हे मारा भाष्यो, हांव तुमरे सी विनता कोरो, ओसी बुराई मा कोरु।

\VS{8}सोमळु, मारी दुय पुराय छे चे हांजु लोगुन मानषोन मुय नी देख्या; मोरजी होय ति हांव तेनुक तुमरेन्चा खोयड़े लि आवो, आरु तुमुक जोसो वारु लागे तोसो वेहवार हिन्दरे सी कोरु; बाखुन ईनु मानषो सी काय नी कोरु; काहकी ये मारी छोतो तोळे आवला छे।”

\VS{9}हुये कोया, “छेटु जा!” ओळी कोहने लाग्या, तु ते हुलक्र्यु होईन यां रोहने क लिय आयो, बाखुन हीमी नियायी वी बोन बोठ्यु; ओतरान कोरिन हीमी हामु हेन्दरे वी वोदु तार पुठी बुराय कोरसु। आरु चे तेना मानुस लुत क घोना डाबने लाग्या, आरु किवाड़ तुड़ने क लिय धोड़े आया।

\VS{10}ती चे पाहन्तरीया हात ओगु कोरीन लुत क आपसे चां घोर मा हापकी लेदा, आरु किवाड़ क बोन्द कोर दिदा।

\VS{11}आरु हुये काय नाना, काय मोटा, आखा मानुस क जो घोर क झपला पोर होता, आंधवा कोर दिदा, अत: चे झोपला क टाटवी टाटवीन थाक गोया ( 2 राजा 6:18)

\VS{12}ओळतेन हुये पाहन्तरिया न लुत सी पुछ्या, “यां तारो आरु कुन कुन छे? जोवाय, पुर्या, पुरायटा, आरु नोगोर मा तारो जो कुदु होय, तेनुक आखाक लिन इना जागा सी नीकोळी जा।

\VS{13}काहकी हामु इना जागा क खोतोम कोरने पोर छे, ओतरान कोरिन कि इन्दरी ओवाज योहोवान क सामने बोढ़ गोयली छे; आरु योहोवा न आमुक ओको सत्यनाश करने क लिय मोकेल्लो छे।”

\VS{14}ती लुत न नीकोळीन आपसा जोवाय क, जिन्दरे साते हेरा पुरायटान सोगाय होयली होती, सोनझाड़ीन कया, उठू, इना जागा सी निकोळीन जावु; काहकी योहोवा इना नोगोर क नोष्ट कोरने पोर‌ छे। बाखुन हुयु आपा जोवायन निगाहा मा ठट्ठा कोरनेवाळु जान पोड़्यु।

\VS{15}जोत्यार पौ फाटने लागी, ती दुते न लुत सी छाटा कोरने कोरीन कयो आरु कोया, “उठ, आपसी लाड़ी आरु दुयु पुरायटाक जे या छे ली जा, नी ते तु वी इना नोगोर क ओधोरोम मा रुखड़ु होय जाइस।”

\VS{16}बाखुन हुयु वार लागाड़तु रोयु; ओस कोरीन चे मानुस हेरो आरु हेरी लाड़ीन, आरु दुयु पुरायटान हात धोर्या, काहकी योहोवा की गीन हेर पोर होती; आरु हेनुक नीकाळीन नोगोर सी बाहर कोर देदा (2 पत. 2:17)

\VS{17}आरु ओसो हुयो कि जोत्यार हुये हेनुकक खोयड़े निकाळया। ती कोया, “आपसी जीव लिन ढास जा; पोछू फिरीन झुणी भावे, आरु तराई भोर मा झुनी रुकाये; तेना बोयड़ा पोर ढास जाजु नी ते तु वी रुखड़ु होय जाइस।”

\VS{18}लुत न तेनु सी कयो, “हे पोरबु, ओसो मा कोरे!

\VS{19}देख, तारो दास पोर तारी गिन क निगाह होयली छे, आरु तु न इनी मा मोटी गीन देखाड़्यु कि मारो जुव क बाचाड़लो छे; बाखुन हांव बोयड़ा पोर नी ढास सोकतलु, काहमाईन ओसो नी की काहीन पिड़ा मार पोर आय पोड़े, आरु हांव पोर जाम।

\VS{20}देख, हुयो नोगोर ओसो धोड़्ये छे कि हांव होया ढास सोकीस, आरु हुयो नानो वी छे। मेसे होयांत ढास जाने दे, काय हुयो नोगोर नानो नी होय? आरु मारो जीव वाच जासे।”

\VS{21}हुये हेना सि कया, “देख, मे ते इना वाराम तारी विनता मानलु छे, कि जिना नोगोर क वात तु कोरलु छे, ओको मे नोष्ट नी कोरीस।

\VS{22}तावनी सी होयां ढास जा; काहकी जोत्यार तु होयां नी पुगे, ती लोगुन हांव काय नी कोर सोकीस।” ओतरान कोरीन हेना नोगोर क नव सोअर पोड़्यो।

\VS{23}लुत क सोअर\FTNT{*}{{\FR 19:23 }{\FR{19:23
}}{\FQ{सोअर
}}{\FT{नानो}}} क धोड़े पुगीन दाहड़ु कोळी पोर उगज्यु।

\VS{24}ती योहोवा न अपसे भीनी सी सदोम आरु गमोरा पोर आकाश सी गन्धक आरु आगठो पाड़्यो (मत्ती 10:15, लुका 10:12, 2 पर. 2:6)

\VS{25}आरु हेना नोगोर क आरु हेनी आखी तराई क, आरु नोगोर क सब मानषो क, धोरती क आखी उपज भेळ नष्ट कोर देदो।

\VS{26}लुत क लाड़ी न जो ओका पोछोळ होती पोछी फीरीन निगाह नाखी, आरु हुयी नोनोन खाम्बु बोन गोय।

\VS{27}सोन्दारे क अब्राहम उठीन तेना जागा क गयो, जां हुयो योहोवा क सामने उबो हुतो;

\VS{28}आरु सदोम आरु गमोरा, आरु हेनी तराई क आखा देश क भीनी डुळा उचाकोरीन काय देख्यो कि हेना देश मा सी धोधेकतली भाटी क सो धुवाड़ो उठ रयो छे।

\VS{29}आरु ओसो हुयो कि जोत्यार परमेश्वर न हेनी तराई क नोगोर क, जिनामा लुत रहतो हुतो, उलट–पुलट कोरीन नष्ट करीयो, ती हुयो अब्राहम क फोम कोर्‌यो लुत क हेनी गोरा सी वाचाड़ लेदो

\VS{30}ओळतेन लुत न सोअर क छुड़ देदो, आरु बोयड़ा पोर आपसी दुय पुराय पुठी रोहने लाग्यो; काहकी हुयो सोअर मा रोहने सी बिहतो हुतो; ओतरान कोरिन हुयो आरु ओकी दुय पुराय चां एक गुफा मा रोहने लाग्या।

\VS{31}ती मोटली पुराय न नानली सी कोहि, “आपनु बाबु डावु छे, आरु कोळी भर मा कोय ओसो मानुस नी होय जु संसार क रीति क ओनसारे आपने चां आवे।

\VS{32}ओतरान कोरिन आव, आपनु आपना बाबा क दाखमधु पाविन हेरे पुठी सुवता, जैरे सी कि आपनी बाबा क ओवलियाद वाचली रोहे।”

\VS{33}अत: हिये तेनेत दाहड़े रात क टेमे बाबा क दाखमधु पाया, ती मोटली पुराय जाईन आपसा बास क पास लुट गोय; बाखुन हुयो नी जान्यो कि हुयी कोत्यार लुटी ने कोत्यार उठ गोय।

\VS{34}आरु ओसो हुयो कि दिसरे दाहड़े मोटली नानली सी कोहि, “देख, काल राती हांव आपसा बाबा क सात सुवी; ओतरान कोरिन आज वी रात क आपनु ओको दाखमधु पावसु; ती तु जाईन ओका सात मा सुवजी की आपनु आपना बाबा क लारे ओवलियाद पोयदा कोरजे।”

\VS{35}अत: हुये तेनेत दाहड़े राती क टेमे आपसा बाबा क दाखमधु पाया; आरु नानली पुराय जाईन ओका पास लुट गोय, बाखुन ओको हेरो वि सुवने आरु उठने क टेम क गियान नि हुतो।

\VS{36}ओसकोरिन सि लुत क दुयु पुराय आपसा बाबा सी भारेपाये होयी।

\VS{37}मोटली एक पुर्य जोन्म देदी, आरु ओको नाव मोआब पाड़्या; हुयो मोआब नावोन जाती क जो आज लोगुन छे मुलपिता हुयो।

\VS{38}आरु नानली वी एक पुर्य जोन्म देदी, आरु ओको नाव बेनम्मी पाड़्या; हुयो अम्मोन ओवलियादियो क जो आज लोगुन छे मुलपिता हुयो।




\par }\Chap{20}{\SH अब्राहम आरु अबीमेलेक
\par }
{\PP \VerseOne{1}ओळतेन अब्राहम चा सी निकोळीन दोखेवरे देश मा अवीन कादेश आरु शुर क विच मा रुकायो, आरु गरार मा रोहने लाग्यो।

\VS{2}आरु अब्राहम न आपसी लाड़ी साराक वारा मा कयो, “हुयी मारी बोहनीस छे,” ओतरान कोरिने गरार क राजा अबीमेलेक न दुत मोकलीन सारा क बुलाय लिदो।

\VS{3}रात क परमेश्वर न सोपना मा अबीमेलेक क पास आवीन कयो, सोमोळ। जेनी बायोर क तु राख लेदलु छे ओको कारण तु मोर जाईस काहकी हुयी सुहागिन छे।

\VS{4}बाखुन अबीमेलेक हेरेन्चा नी गयो हुतो; ओतरान कोरिने हुयो कयो, “हे पोरबु, काय तु विनगुणाकी जाति क वी मार दीस?

\VS{5}काय होयोत खुद मारे सी नी कोयो, ‘यि मारी बोहनीस छे?’ आरु हुयी बायर वी खुद कोहि, ‘यु मारु भाईश छे’ हांव ते मारा मोनोन सुदो आरु मारा व्यवहारोन क छाचो यो काम करीयो।”

\VS{6}परमेश्वर न हेनासी सोपना मा कयो, हाव्, हांव वी जानो की आपना मोनो क खोराई सी तु यो काम कोरलु छे, आरु हांव ते तुखे रुकिन राख रोयु कि तु मारे विरुद्ध पाप नी कोरे; ओतरान कोरिन मे तुसेक हेनीक छिमने नी देतु।

\VS{7}ओतरान कोरिन हीमी हेना मानुसक लाड़ी क हेना पोछू आप दे; काहकी हुयु कागळीयो छे, आरु तारे लिय विनता कोरसे, आरु तु जिवत्लु रोहिस; बाखुन तु हेनाक नि पोछू आपे ति फोम राखजी की तु आरु जोत्रा मानुस छे, आखा छाचीन मोर जासे।

\VS{8}सबेरे अबीमेलेक न तड़के उठीन आपसा कामकोरन्याक बुलावीन यो आखाक वात सोमवाळ्यु; आरु चे मानुस बेस बिही गोया।

\VS{9}ती अबीमेलेक न अब्राहम क बुलावीन कयो, “तु न मारा सार यो काय करीयो? हांव तरो काय बिगाड़ु कि तु मारा आरु मारा राजो क उपर ओसो मोटो पाप नाख देदो छे? तु मारा सात चो काम करीयो जो वारु नी हुतो।”

\VS{10}ओळी अबीमेलेक न अब्राहम सी पुछ्यो, “तु काय सोमझीन ओसो काम सोयो?”

\VS{11}अब्राहम न कयो, “हांव यो सोच्यो हुतो को इना जागा मा परमेश्वर क काय वी बीक नि रोहसे; ओतरान कोरिन ये मानुस मारी लाड़ी क कारण मेखे मार देसे।

\VS{12}एर सिवाय छाचीन यी मारी बोहनीस छे; हुयी मारा बाबान पुराय ते छे, बाखुन मारी आयान पुराय नी; ते वी हुयी मारी लाड़ी होय गोय।

\VS{13}आरु ओसो हुयो कि जोत्यार परमेश्वर न मको आपस बाबा क घोर छुड़ीन निकोळने क हुकुम आप्यो, ती हांव ते ओको कयो, ओतरी गीन तारी मार पोर कोरनो पोड़से कि हामु जां–जां जाजे चां–चां तु मारा वाराम मा कहनो कि यो मारो भाईष् छे।”

\VS{14}ती अबीमेलेक न गाडरा–बुकड़ा, गाय–बुईल, आरु दास–दासीया लीन अब्राहम क आप्यो, आरु ओकी लाड़ी सारा क वी हुयो पोछो आड़ दिदो।

\VS{15}आरु अबीमेलेक न कयो, “देख, मारो देश तारे सामने छे, जां तुसे पोटे चां रोव।”

\VS{16}सारा सी हुयो कयो, “देख, हांव ते तारा भाष्यो क रिपियान एक होजार भुकरा आपलो छे। देख, तारा आखा संगियो क सामने हुयोत तारो डुला क पोरदो बोनसे, आरु सभो क ओगोळ त वारु होईस।”

\VS{17}ती अब्राहम न योहोवा सी विनता करीयो की, आरु परमेश्वर अबीमेलेक, आरु ओकी लाड़ी आरु दासीया क आरगा कोर्‌यो आरु चे आरगा होय गोया।

\VS{18}काहकी योहोवा न अब्राहम क लाड़ी साराक कारण अबीमेलेक क घोर क आखा बायरा क कुखों क पुरे रिते सी बोन्द कोर दियो हुतो।




\par }\Chap{21}{\SH इसहाक क जन्म
\par }
{\PP \VerseOne{1}योहोवा जसो कयो तसोत सारा क फोम राख्यो की ओका सात आपनो बुल क ओनसारे करीयो।

\VS{2}सारा अब्राहम सी भारेपाय होयी; आरु हेरा डाहवारा मा ओको नावाड़ले टेम पोर जु परमेश्वर तेनाक टाकलो हुतो, एक पुर्य होयो।\XREF{✡}{{\XO 21:2 }{\XO{21:2
}}{\XT{इब्रानियों 11:11}}}

\VS{3}अब्राहम न हेरा पुर्या क नाव जो सारा सी पोयदा होयो थो इसहाक पाड़्यो।

\VS{4}आरु जोत्यार ओका पुर्य इसहाक आठ दिन क होयो, ती हुयो परमेश्वर क हुकुम क ओनसारे अब्राहम हेको खतनो करीयो।\XREF{✡}{{\XO 21:4 }{\XO{21:4
}}{\XT{उत्पत्ति 17:12}}}

\VS{5}जोत्यार अब्राहम क पुर्य इसहाक पोयदा हुयो ती अब्राहम एक सोव साल क थो।

\VS{6}आरु सारा न कयी, “परमेश्वर न मक घोनो खुश कोरलो छे; ओतरान कोरिन आखा सोमळनेवाळा वी मार सात मा खुश होवसे।”

\VS{7}ओळी हुयी यो वी कोहि, “काय कुदु कदी अब्राहम सी कय सोकतो हुतो की सारा पुर्या क दुद पावसे? बाखुन देखु, मारसी ओका डाहवारा मा एक पुर्य पोयदा हुय गोयो।”

\VS{8}चो पुर्य मोटो हुयो आरु ओको दुद छुड़ाय देदा; आरु इसहाक क दुध छुड़ावने क दाहड़े अब्राहम न मोटो भोज कोर्‌यो।


\par }{\SH हाजिरा आरु इश्माएल क निकाळ्नो
\par }
{\PP \VS{9}ती सारा क मिसरी हाजिरा क पुर्य, जो अब्राहम सी पोयदा हुयो थो, हासतलो देखा पोड़्यो।

\VS{10}ओस कोरीन हुयी अब्राहम सी कयो, “इनी दासी क पुर्या भेळ नीकाय दे; काहकी इनी दासी क पुर्य मारा पुर्या इसहाक क सात नी भेसकायसे।”\XREF{✡}{{\XO 21:10 }{\XO{21:10
}}{\XT{गलातिया 4:29-30}}}

\VS{11}यी वात अब्राहम क आपसा पुर्या क कारण बेस भुण्डी लागी।

\VS{12}बाखुन परमेश्वर अब्राहम सी कयो, “हेना पुर्या आरु आपसी दासी क कारण भुण्डो नी लागे; जी वात सारा तुसे कोहि, तेनीक मान, काहकी जी तारी ओवलियाद कोवायसे ची इसहाक सीत चालसे।\XREF{✡}{{\XO 21:12 }{\XO{21:12
}}{\XT{रोमियो 9:7}}}

\VS{13}दासी क पुर्या सी वी मे एक जाति उबजाड़ीस, ओतरान कोरिन कि हुयो तारो ओवलियाद छे।”

\VS{14}ओतरान कोरिन अब्राहम न वेगोत उठिन रुटा आरु पानी सी भरलो चामड़ा क थयलो वी हाजिरा क आप्यो, आरु ओका कान्धा पोर मेल्यो, आरु ओका पुर्या क वी हेनीक आपिन ओको मोकोळी देदो। हुयी जात रोय, आरु बेरसेबा क जोन्गोल मा वाहरायने लागी।

\VS{15}जोत्यार थोयली मा वाळो पानी सोर गोयो, ती हुयी पुर्याक एक झाड़ो तोळे छेड़ देदी।

\VS{16}आरु हुयी हेना सी थुड़ी नाम्बे जाईन ओका वाराम यो वीचारीन बोठ गोय, “मेसे पुर्यान मोत देखनो नी पोड़े।” ती हुयी ओका सामने बोठीन आयड़ी आयड़ीन रोड़ने वाज गोय।

\VS{17}परमेश्वर न हेना पुर्या क सोमळ्यो, आरु ओका दुत न सोरोग सी हाजिरा क आयड़ीन कया, “हे हाजिरा, तारे काय होय गोयो? मा बिहये; काहकी जा तारु पुर्यु छे चां सी ओकी ओवाज परमेश्वर क सोमवली छे।

\VS{18}उठ, आपसा पुर्या क चूट आरु आपसा हात सी सोमाळ; काहकी हांव ओका द्वारा एक मोटी जाति बोनावीस।”

\VS{19}ती परमेश्वर न ओका डुळा उगाड़ दिदो, आरु ओको एक कुवो देखा पोड़्यो; ती हुयी जाईन थोयली क पानी भोरीन पुर्या क पावी।

\VS{20}आरु परमेश्वर हेना पुर्या क सार रोयो; आरु जव हुयो मोटो होयो, ती उजाड़ बयड़ा मा रयीन रोहीन धनुर्धारी बोन गोयो।

\VS{21}हुयो पारान नावोन जोन्गोल मा रोहतो हुतो; आरु ओको आईश् न ओक लिय मिसर देश सी एक बायोर मांगाड़ी।

\VS{22}तेनु दाहड़ा मा ओसो हुयो कि अबीमेलेक आपसा सिपायड़ा पीकोलक सात लीन अब्राहम सी कोहने लाग्यो, “जो तु काय कोरे ओका मा परमेश्वर तारे साते रोवे;

\VS{23}ओतरान कोरिन हीमी मेसे यां इना वारामां परमेश्वर क शपथ खाय कि तु नी ते मार पुठी धुकु कोरीस आरु नि ते कोदी मेरा होको सी कोरीस, बाखुन जोसी गीन हांव तार पोर कोरलु तोसुत तु मार पोर आरु एना देश पोर वी, जिनामा तु रोहे, कोरजी।”

\VS{24}अब्राहम न कयो, “हांव शपथ खाईस।”

\VS{25}ती अब्राहम न अबीमेलेक क एक कुवा क वारा मा जो अबीमेलेक क दासो न ताकोतसी ली लेदा होता, उलाहना आप्यो।

\VS{26}ती अबीमेलेक न कयो, “हांव नि जानो कि कुन यो काम कोर्‌यो; आरु तु वी मेसे नि कोयु, आरु नी हांव आज सी पेहेल इना वाराम काय सोमळ्यु।”

\VS{27}ती अब्राहम न गाडरा बुकड़ा आरु गाय–बुईल अबीमेलेक क आप्यो; आरु हिये दुयु आम्बा साम्बा वायदु कोर्या।

\VS{28}अब्राहम न गाडरा क सात पुर्या ओलोग मेल्यो।

\VS{29}ती अबीमेलेक न अब्राहम सी पुछ्यो, “ईनु सात पिला क, जो तु नेवाड़ रोयु, काय कोरीस?”

\VS{30}हुयो कयो, “तु इनु सात गिदल्या क इने वाते गोवा जानीन मारा हातो सि ली के हांव यु कुवु खुंदलु छे।”

\VS{31}हुये दुयु जे हेना जागा मा आपसा शपथ खादला, ओतरान कोरीन हेना जागान नाव बेरसेबा पोड़यो।

\VS{32}जोत्यार बेरसेबा मा जोत्यार वाचा बान्धे, ती अबीमेलेक आरु ओको सिपायड़ो पीकोल उठीन पलिश्तियो क देश मा पोछा गोया।

\VS{33}ओळतेन अब्राहम न बेरसेबा मा झाऊ क एक झाड़ लागाड़्या आरु होया योहोवा सी जो जलमको परमेश्वर छे विनता करियो।

\VS{34}अब्राहम पलिश्तियान क देश मा घना दाहड़ा लोगुन हुलक्र्यु रोयु।




\par }\Chap{22}{\SH इसहाक क बलिदान
\par }
{\PP \VerseOne{1}इनी वातो क वाद मा ओसो हुयो कि परमेश्वर न अब्राहम सी यो कोवीन ओको पारखोन लेदु, “हे अब्राहम!” अब्राहम कयो, “ए पोरबु देख, हांव यां छे, काय हुकुम छे।”

\VS{2}हुयो कयो, “आपसा पुर्या क अर्थात् आपसा एकखुयव्या पुर्या इसहाक क, जिना सी तु मोंग राखे, पुठी लीन मोरिय्याह देश मा जात रोह; आरु होयां ओको एक बोयड़ा क उपोर जो हांव तुसे कोहीस होमबली कोरीन चोड़ावजी।”

\VS{3}ती: अब्राहम वेगोत उठीन आरु आपसा गोदड़ा पोर लाकड़ा चीरिन आपसा दुय चाखर्या, आरु आपसा पोर्या इसहाक को पुठी ली गयो, आरु होमबली वाटे लाकड़ा चीर लिदो; ती नीकोळीन उना जागा भेणी चाल दिदा, जेका वारा मा परमेश्वर न हेकेक कयलो हुतो।

\VS{4}तीसरे दाहड़े अब्राहम न डुळा उचाकोरीन हेना जागा क नांबे सी देख्यो;

\VS{5}तव अब्राहम हेका चाकरीयान सी कयो, “गदड़ा क पास मा उबा रोहजु; यो पुर्य आरु हांव होयां लोगुन जाजे, आरु वान्दीन, ओळतेन तुमरेन्चा आत रोहसु।”

\VS{6}ती अब्राहम न होमबली क लाकड़ा लेदो आपसा पुर्या इसहाक पोर मेल्यो, आरु आगठो आरु छोक्कु आपसा हातो मा लेदो; आरु हुये दुयु एकठा चाल पोड़्या।

\VS{7}इसहाक हेका बाप अब्राहम सी कयो, “ए म्हारा बाप,” त्यो कयो, काय वात छे? इसहाक कयो, “देख, आगठो आरु लाकड़ा ते छे; पुन होमबली वाटे गाडरो कांह छे?”

\VS{8}अब्राहम न कयो, हे मार पुर्या, परमेश्वर होमबली क गाडरो क उपाय हुयोत कोरसे आरु हुये दुयु सातसाती ओगा चालता रोया।

\VS{9}जोत्यार हुये हेना जागा क जु परमेश्वर न ओको बताड़ीयो हुतो पुग्या; ती अब्राहम न होयां वेदी बोनावीन लाकड़ा क नेवाड़ी नेवाड़ीन मेक्या, आरु आपसा पुर्या इसहाक बान्दीन वेदी पोर क लाकड़ा क उपोर मेल दिदो।

\VS{10}ओळतेन अब्राहम न हात बोड़ावीन चोक्कु क ली लेदो कि आपसा पुर्या क बलि कोरे।

\VS{11}ती योहोवा क दुत न सोरोग सी ओको आयड़ीन कयो, “हे अब्राहम!” हुयो कयो, “देख, हांव यां छे।”

\VS{12}त्यो कोयो, “हेना पुर्या पोर हात झुनी बोड़ावे, आरु नी हेका पोर हात मा बोड़ावे; काहकि तु जो मारे सी आपसा पोर्याक, आपसा एकखुळ्या पोर्याक वी नी छुड़्यो; हेमी हांव जान लेदु कि तु परमेश्वरन बीक मानसे।”

\VS{13}ती अब्राहम न डुळा क उठयो, आरु काय देख्यो कि ओका पोछोळ एक गाडरा आपसा सिंगड़ा सी एक झाड़का मा गुजवायलो छे; अत: अब्राहम न जाईन तिन गाडरा क लि लिदो, आरु आपसा पुर्या क जागा पोर तिनाक होमबली चढ़ायो।

\VS{14}अब्राहम न हेना जागा क नाव योहोवा यिरे पाड़्यो। हेरेन जोसो आज लोगुन वी कोहे को योहोवा क बयड़ा पोर उपाय कोर्‌यो जासे।

\VS{15}ओळतेन योहोवा क दुत न दुसरी वार सोरोग सी अब्राहम आयड़ीन कयो,

\VS{16}“योहोवा क यो बुल छे, की हांव आपसीत यी शपथ खाम की तु यो काम कोरलु छे कि आपसा पुर्या, बाखुन आपसा एकखुयव्या पुर्या क वी नि मकेक्यो;

\VS{17}ओसकोरीन हांव छाची तुसे बोरकोत आपीस; आरु छाची तार ओवलियाद क आकाश क तारागण, आरु दोरिया क तीर बालु क किनका क जोसो निगिनाये कोरीस, आरु तारा ओवलियाद आपसा जोमो क नोगोर क डाहला रोहसे;

\VS{18}आरु कोळी क आखी जाति आपसा क तारा ओवलियाद क कारण सोयाव्वु मानसे: काहकी तु मारी वात मानलो छे।”

\VS{19}ती अब्राहम आपसा चाखर्या क चां पोछा आया, आरु हुये आखा बेरसेबा क सात–सात गोया; आरु अब्राहम बेरसेबा मा रोवने लाग्यु।

\VS{20}इनी वात क वाद मा ओसो हुयो कि अब्राहम क खोबोर जोड़ी, “मिल्‍का क तारा भाईष् नाहोर सी ओवलियाद होयली छे।”

\VS{21}मिल्‍का क पुर्य ते ये हुया, अर्थात् हेरु जेठा ऊस, आरु ऊस क भाई बुज, आरु कमुएल, जु अराम क बाबो हुयो,

\VS{22}ओळतेन केसेद, हजो, पिल्दाश, यिद्लाप, आरु बतुएल।

\VS{23}ईनु आठो क मिल्का न अब्राहम क भाई नाहोर क द्वारा जोन्म दिदो। आरु बतुएल सी रिबका पोयदा होयी।

\VS{24}ओळतेन, नाहोर क रुमा नावोन एक रखेल वी होती; जेरे सी तेबह, गहम, तहश, आरु माका पोदा हुया।




\par }\Chap{23}{\SH सारा नु मृत्यु आरु दफनावनो
\par }
{\PP \VerseOne{1}सारा एक सोव सत्ताईस साल क होय गोय; आरु जोत्यार सारा क ओतरी ओमोर होयी,

\VS{2}ती हुयी किरयतरबा मा मोर गोय। यो कनान देश मा छे, आरु हेब्रोन वी कोवाये। ओतरान कोरिन अब्राहम सारा क लिय रोड़ने हुयां गोयु।

\VS{3}ती अब्राहम धोड़ोन क पास सी उठिन हित्तियो सी कोहने लाग्यु,

\VS{4}हांव तुमरा वीच मा पाहन्त्रयु आरु पारका छे; मेसे तुमरे विच मा बिड़ा क लिय ओसु जागु आप जु मारुत हय जाय, की हांव मारा मोरला क गाड़ीन मारा डुळा क ओट कोरो।

\VS{5}हित्तियो न अब्राहम सी कयो,

\VS{6}“हे आमरा परमेश्वर, आमरी सोमोळ; तु ते आमरा वीच मा मोटू डाहलु छे। आमरा बिड़ा मासी जो तुसे पोटे तेनामा तारा मोरला क गाड़; आमरे मा सी कोय तुसे आमरा बिड़ा लेने सी नी रुकसे, की तु तारा मोरला क हेनामा गाड़ नी पाय।”

\VS{7}ती अब्राहम उठीन उबु होयु, आरु हित्तियो क सामने, जो हेना देश क मानुस हुता, वान्दीन कोहने लाग्यु,

\VS{8}काहमाईन तुमरी यी मोरजी होय कि हांव मारा मोरला क गाड़ीज आपसा डुळा क ओट कोरो, ति मारी विनता छे कि सोहर क पुर्य एप्रोन सी मार लिय विनता कोरु,

\VS{9}कि हुयो आपनी मकपेला वाळी गुफा, जो ओकी जागा क धोड़े छे, हेरु पुरु रिपियान दाम लीन मेसे आप देये, की हुयो तुमरे वीच बीड़ा क लिय मारु जागु होय जाय।

\VS{10}एप्रोन त हित्तियो क विच होयां बोठलो हुतो, ओतरान कोरिन जोतरा हित्ति ओका नोगोर क झोपला सी होईन जाता हुता, तेनु आखा क ओगोळ हुयो अब्राहम क जोपाप आप्यो,

\VS{11}“हे मारा मालिक, ओसो नी, मारी सोमोळ; हुयु जागु हांव तुसे आप दोम, आरु ओका जो गुफा छे, हुयी वी हांव तुसे आपो दोम; आपना जाति भाईष् क ओगोळ हांव हेनाक तुखे आप दोम; अत: आपसा मोरला क बीड़ा मा मेक।”

\VS{12}ती अब्राहम न हेना देश क मानषो क ओगोळ वान्द्यु।

\VS{13}आरु हेरी सोमोळतात एप्रोन सी कयो, “काहमाइन तु ओसो चाहे, ती मारी सोमोळ: हेना जागाक जो दाम छे, चो मे तुसे आपने हिन्डो हुयो मार जुळ मुले ली ले, ती हांव मारा मोरला क होयां गाड़दीस।”

\VS{14}एप्रोन न अब्राहम क यो जोपाप आप्यो,

\VS{15}“हे मारा पोरबु, मारी वात सोमोळ; हेनी जागा क दाम ते चार सोव शेकेल रिपिया छे; बाखुन मारा आरु तारा वीच मा यो काय छे? आपसा मोरला क बीड़ा मा मेक।”

\VS{16}अब्राहम न एप्रोन क मानीन ओको होतरा रुप्या तुल दिदो, जोतरा हुयो हित्तियो क सोमवतला कोयो हुतो, अर्थात् चार सोव ओसा शेकेल जे व्यापारी मा चालता हुता।

\VS{17}ओस कोरीन एप्रोन क जागो, जो मम्रे क सामने मकपेला मा हुती, हुयो गुफा भेळ आरु हेनु आखा झाड़ो भेळ जो ओका मा आरु ओका च्यारु मेर पावी पोर हुता,

\VS{18}जोतरा हित्ति ओका नोगोर क झोपला सी लागाड़ीन माहाय जाता होता, हेनु आखा क ओगोळ अब्राहम क हुकुम पाक्के रिते आय गोय।

\VS{19}एर वाद अब्राहम न आपसी लाड़ी सारा क हेन मकपेला वाळी जागा क गुफा मा, जो मम्रे क अर्थात हेब्रोन क ओगोळ कनान देश मा छे, धुळु आप्या।

\VS{20}ओस कोरीन हुयु जागु गुफा भेळ जु हेरेमा होतो, हित्तियो क भीनी सी बीड़ा क लिय अब्राहमन हुकुम मा पाक्के रीते सी आय गोय।




\par }\Chap{24}{\SH इसहाक क ईयहाव क पुरावो
\par }
{\PP \VerseOne{1}अब्राहम हीमी डावो हुय गयो होतो आरु ओकी ओमोर घोनी होती आरु योहोवा न आखी वातो मा ओको बोरकोत आपलो हुतो।

\VS{2}अब्राहम न आपसा हेना दास सी, जो ओका घोर मा पुरनिया आरु ओकी आखी जायदाद पोर होक होतो, कयो, “आपसु हात मारा जांघ क निचो मेल;

\VS{3}आरु मार सी आकाश आरु कोळी क परमेश्वर योहोवा क इना वारा मा शपथ खा की तु मारा पुर्या क लिय कनानियो क पुरायटा मा सी, जिन्दरे विच मा रोवे, कुदाक नी लावसे।

\VS{4}बाखुन तु मारा देश मा मारात कुटुम्ब क पास जाईन माता पुर्या इसहाक क लिय एक लाड़ी ली आवीस।”

\VS{5}दास न हेनासी कयो, “काहमाईन हुयी बाई इना देश मा मारा सात नि आवने हिण्डे; ती काय मेसे तारा पुर्य क हेना देश मा जां सी तु आयो छे ली जानो पोड़से?”

\VS{6}अब्राहम न हेना सी कयो, “चोकचोयु रोह, मारा पुर्या क होयां कदी नी ली जाजी।

\VS{7}सोरोग क परमेश्वर योहोवा, जु मेसे मारा बाबा क घोर सी आरु मारु जोन्मोन–जागु गोथू ली आवीन मार सी शपथ खादो आरु कयो कि हांव एना देश तारा ओवलियाद क आपीस, हुयोत आपसा दुत तारे ओगोळ मुकेलसे कि तु मारा पुर्या क लिय जां सी एक बायोर ली आवे।

\VS{8}बाखुन काहमाईन हुयी बायर तारे साते आवने नी चाहे तित्यार तु इनी शपथ सी छूट जाईस; बाखुन मारा पुर्या क होयां झुनी लिजाय।”

\VS{9}ती हेरो दास न आपना स्वामी अब्राहम क जांघ क नेचो आपसो हात मेलीन हेनासी इन वाराम शपथ खादो।

\VS{10}ती हुयो दास स्वामी क उटड़ा मा सी दस उटड़ा नेवाड़ीन, ओका सब वारु–वारु पदार्थ मा सी काहाई काहाईन लिन चाल्यु आरु मेसोपोटामिया देश मा नाहो क नाहोर क पास पुग्यो।

\VS{11}हुयो उटड़ा क नगर सी खोयड़े एक कुवा क पास बठाड़ीयो। हुयो सान्तोन टेम हुतो, जेने टेमे बायरा पानी भोरने क लिय नीकोळे।

\VS{12}हुयो कोहने लाग्यु, “हे मारा स्वामी अब्राहम क परमेश्वर योहोवा, आज मारा काम क वारु कोर, आरु मारा स्वामी अब्राहम पोर गीन कोर।

\VS{13}देख, हांव जळ क इना कुवा क पास उबो छे; आरु गाववाळा क पुरायटा पानी भोरने क लिय नीकोळीन आय रोया:

\VS{14}ओतरान कोरिन ओसो होयने दे कि जेनि पुराय सी हांव कोहो, ‘तारु वोटळु मारे भिनी नेड़ो कोर कि हांव पानी पियो,’ आरु हुयी कोहे, ‘ले, पी ले, पोछोळ हांव तारा उटड़ा क वी पावीस,’ : यो तोसोत होये जो तु आपसा दास इसहाक लिय राखलो होय; इन रीते हांव जान लिस कि रु मारा स्वामी पोर गीन कोरलु छे।”

\VS{15}आरु ओसो होयो कि जोत्यार हुयो विनता करतोत् हुतो कि रिबका, जी अब्राहम क भाई नाहोर क पोयदा होयली मिल्का क पुर्य बतुएल क पुराय होती, हुयी खांदा पोर वोटवो लीन आवी।

\VS{16}रीबिका घण घाटळी आरु छल्लि हुती, आरु कुदा मानुसक मुय नी देखी हुती। हुयी कुवा मा झोर क पास उतोर गोय, आरु आपसो वोटवो भोरीन ओळी उपोर आवी।

\VS{17}ती होयो दास हिनी से मिळने कोरीन दोवड़्यो, आरु कयो, “आपसा वोटळा मासी थुड़ोक पानी मेसे पाय दे।”

\VS{18}हुयी कोहि, “हे मारा पोरबु, पी ले,” आरु हुयी तावनी सी वोटवो उतारीन हात हाते ओको पाय देदी।

\VS{19}जोत्यार हुयी ओको पाय देदी, ती कयी, “हांव मारा उटड़ा क लिय वी ती लोगुन पानी भोर भोरीन लियावीस, जोत्यार लोगुन चे पानी नी पिदा।”

\VS{20}ती हुयी तोत्यारुत आपसा वोटळाम क पानी होदा मा उथलावीन ओळी कुवा पोर भोरने क दौवड़ीन गोय, आरु ओका सब उटड़ा क लिय पानी भोर देदी।

\VS{21}हुयु मानुस हेरे भीनी हुग हुगु घबरायने क सात ताकतो रोईन विचार कोरतो हुतो कि योहोवा मारी यात्रा सफल कोर्‌यो की नी।

\VS{22}जोत्यार उटड़ा पी लेदा, ती हुयु मानुसन आदला तुलान सोना क एक नोथ निकाळीन ओको आप्यो, आरु दस तुला क काळ्या हातो मा पेराय देदो;

\VS{23}आरु पुछ्यो, “तु कुनीन पुराय छे, यो मेसेक कोव। काय तारा बाबान घोर मा आमरे रोहने क लिय जागु छे?”

\VS{24}जोपाप आपी, “हांव ते नाहोर क जन्माए मिल्का क पुर्य बतुएल क पुराय छे।”

\VS{25}आरु हुयी हेनासी कोहि, “आमरे यां पुआल आरु चारो बेस छे, आरु रोहने क लिय जागो वी छे।”

\VS{26}ती हुयु मानुसन मुनको झुकावीन योहोवा क वांदीन कयो,

\VS{27}“सोयाव्वु छे मारु स्वामी अब्राहम क परमेश्वर योहोवा, जु आपसी गीन आरु छाचाय क मारा स्वामी पोर सी छेटो नी कोर्‌यो; योहोवा न मेसे वारु वाट पोर चालाड़ीन मारा स्वामी क भाई बोन्या क घोर पोर पुगाड़ देदलु छे।”

\VS{28}ती होयी पुराय दौवड़ीन आपसी आईश् क घोर मा यी आखी कोवीन सोमवाड़ी।

\VS{29}ती लाबान जो रिबका क भाई हुतो, खोयड़े कुवा क पास हेना मानुसक पास दोड़ीन गयो।

\VS{30}आरु ओसो हुयो कि जोत्यार हुयो ओका नथ आरु आपसी बहनीश् रिबका क हात मा हुये कंगन वी देख्यो, आरु ओकी यी वात वी सोमयो कि हुयो मानुस मार सी ओसी वात कोर्‌यो; ती हुयो हेना मानुसक पास गयो; आरु काय देख्यो की हुयो कुवा क धोड़े उटड़ा क पास उबो छे।

\VS{31}हुयो कयो, “हे योहोवान चां सी सोयाव्वु मानुष, धोड़्ये आव। तु काहा खोयड़े उबु छे? हांव घोर काजे, आरु उटड़ा क लिय वी जागो तियार कोरलो छे।”

\VS{32}इना पोर हुयो मानुस घोरमा गोयो; आरु लाबान न उटड़ा क काठीया उगाड़िन हेनुक पुआल आरु चारो आप्यो, आरु ओकोक आरु ओका साती क पाय धुवने क पानी आप्यो।

\VS{33}ती अब्राहम क दास क ओगोळ जलपान क लिय काहीन मेल देदा; बाखुन हुयो कयो, “हांव जोत्यार लोगुन आपसो प्रयोजन नि कोय दोम, ती लोगुन काय नी खाईस्।” लाबान न कयो, “कय दे।”

\VS{34}ती हुयो कोयो, “हांव ते अब्राहम क दास छे।

\VS{35}योहोवा न मारा स्वामी क मोटी बोरकोत आपलो छे, ओतरान कोरिन हुयो मोटो मानुस होय गोयो छे; आरु हुयो ओका गाडरा–बुकड़ा, गाय बुईल, सोनो रिपिया, दास दासीया, उटड़ा आरु गोदड़ा छे।

\VS{36}आरु मारा स्वामी क लाड़ी सारा क डाहवारा मा हिनासी एक पुर्य पोयदा होयलो छे; आरु हेना पोर्या क अब्राहम न आपसो आखा काहिय आप देदलो छे।

\VS{37}मारा स्वामी न मेसे यी शपथ खावाड़लो छे, ‘हांव ओका पुर्या क लिय कनानियो क पुरयटा मा सी, जिना देश हुयु रोहे, कुय पुराय नी लावीस।

\VS{38}हांव ओका बाबा क घोर आरु कुल क मानषो क पास जाईन ओका पुर्या क लिय एक बायर ली आवीस।’

\VS{39}ती हांव आपसा स्वामी सी कयो, ‘काहमाईन हुयी बायर मारे पोछोळ नी आवे।’

\VS{40}ती हुयो मारी सी कयो, ‘योहोवा, जिना ओगोळ हांव चालतु आय रोयु, हुयो तारे पुठी आपसा दुत क मोकोळीन तारी यात्रा क सोफोल कोरसे; आरु तु मारा कुल, आरु मारा बाबा क घोराना मासी पुर्या क लिय एक बायर लाय सोकीस।

\VS{41}तु तीत मारी शपथ सी छुटीस, जोत्यार तु मारा कुल क मानषो क पास पुगीस; आरु काहमाईन हुये तुखे पुराय नी आपे, ती तु मारी शपथ सी छूटीस।’

\VS{42}ओतरान कोरिन हांव आज हेना कुवा क धोड़े आवीन कोहने लाग्यु, ‘हे मारा स्वामी अब्राहम क परमेश्वर योहोवा, काहमाईन तु मारी इनी यात्रा क सोफोल कोरतु होय;

\VS{43}ती देख, हांव पानी क इना कुवा क धोड़े उबो छे; आरु ओसो होये कि जो कुमारी पानी भोरने क लिय आवे, आरु हांव तेनी सी कोवो, “आपसा वोटळा मासी मेसे थुड़ो पानी पाव,”

\VS{44}आरु हुयी मार सी कोहे, “पी ले, आरु हांव तारा उटड़ा क पिने क लिय वी पानी भोर दीस,” हुयी चीत बायर रोहे जेनीक योहोवा मारा स्वामी क पुर्या क लिय राखलो छे।’

\VS{45}मे ते मोनोत मोनोम यो कोवतु होतु कि देख्यु रिबका खांदा पोर वोटलो लीन निकोळीन आवी; ओळतेन हुयी झोरो क पास उतरीन भोरने लागी। हांव हेनीसी कयो, ‘मेसे पाय दे।’

\VS{46}आरु हुयी छाटीत सी आपसा वोटळा क खांदा पोर सी उतारीन कोयी, ‘ले, पी ले, पोछोळ हांव तारा उटड़ा क वी पायदीस,’ ओसकोरीन हांव पी लेदु, आरु हुयी उटड़ा क वी पाय देदी।

\VS{47}ती हांव हेनीक पुछ्यु, ‘तु कुनीन पुराय छे?’ हुयी कोहि ‘ मे ते नाहोर क जन्माए मिल्का क पुर्य बतुएल क पुराय छे,’ ती हांव हेनीक नाक मा हुयो नथ आरु ओका हातोम हुये कंगन पेराय देदु।

\VS{48}ओळतेन हांव मुनको नेड़ो कोरिन योहोवा क वान्द्यो, आरु आपसा स्वामी अब्राहम क परमेश्वर योहोवा क सोयाव्वु कयो, काहकी हुयो मेसे वारु वाट्ये पुगाड़लु कि हांव आपसा स्वामी क पुर्या क लिय ओकाज कुटुम्ब क पुराय क लीन जाम।

\VS{49}ओतरान कोरिन हीमी, काहमाईन तुमु मारा स्वामी क सात गीन आरु छाचाय क वेहवार कोरनो चाहे, ती मेसेक कोहु; आरु काहमाईन नी चाहता होय, तेवी मेसेक कोय देवु; तोसु हांव जेवड़्या भीनी एने डाख्र्या भिनी ओळी जाम।”

\VS{50}ती लाबान आरु बतुएल न जोपाप आप्या, “यी वात योहोवा भिनी गोथी होयली छे; ओतरान कोरिन हामु मानुस तार सी नी तो भलो कय सकता छे नी भुण्डो।

\VS{51}देख, रिबका तारे ओगोळ छे, हेनीक ली जा, आरु हुयो योहोवा क बुलो क ओनसारे तारा स्वामी क पुर्या क लाड़ी होय जाय।”

\VS{52}हेन्दरी यी वात सोमळीन, अब्राहम क दास न भिमा पोड़ीन योहोवा क वान्द्यो।

\VS{53}ओळतेन हुयो दास न सोना आरु या रिपिया गोहनो, आरु छींदरा निकाळीन रिबका क आप्यो; आरु ओका भाई आरु आईस क वी हुयो अनमोल सोमान आप्यो।

\VS{54}ती हुये आपसा संगी जोना भेळ खादा, आरु रात हुयांत रोया। हुये वेगात उठिन कोया, “मेसेक मारा स्वामी क पास जाने क लिय विदा कोरु।”

\VS{55}रिबका क भाई आरु आया न कया, “पुराय क आमरे पास थुड़ाक दाहड़ा, अर्थात कोम सी कोम दोस दाहड़ा आरु रोहने दे; ओळतेन हेरे वाद यी जात रोहसे।”

\VS{56}हुयो हेनुक कयो, “योहोवा न जु मारी यात्रा क सफल कोरलो छे, ओतरान कोरिन तुमु मेसे मा रुकु, हीमी मेसे जाने देवु कि मे आपसा स्वामी क पास जाम।”

\VS{57}हुये कोया, “हामु पुराय क बुलावीन पुछ लेजे, आरु देखसु कि होयी काय कोवे।”

\VS{58}आरु हुये रिबका क बुलाविन हेनीसी पुछ्या, “काय तु इना मानषो क सात जाईस?” हुयी कोहि, “हाव्, हांव जाईस।”

\VS{59}ती हुये आपसी बोहनीस रिबका, आरु ओकी धाय, आरु अब्राहम क दास आरु ओका साती, सबो क विदा कोर्या।

\VS{60}आरु हुये रिबका क बोरकोत आपीन कोया, “हे आमरी बोहनीस, तु हजारु लाखो क आदिमाता होये, आरु तारा ओवलियाद आपसा जोमो क नोगोर क आदिकारी होये।”

\VS{61}ती रिबका आपसी सहेलिया भेळ गोय, आरु उटड़ा पोर चोढ़ीन हेना मानुसक पोछोळ जात रोय। ओस कोरीन हुयो दास रिबका क सात लीन चाल दिदो।

\VS{62}इसहाक जु दोखेवरे देश मा रोहतु होतु, लहेरोई नावोन कुवा सी होईन आवतु होतु।

\VS{63}सांतोन टेम इसहाक खोयड़ा मा धीयान कोरीन निकोळ्या हुता; आरु हुयो डुळा उचाकोरीन काय देख्यो कि उटड़ा आवने बाज रोया।

\VS{64}रिबका वी डुळा उचाकोरीन इसहाक क देखी, आरु देखीजुन उटड़ा पोर सी उतरी पोड़ी।

\VS{65}ती हुयो दास सी पुछ्यो, “जे मानुस खोयड़ा पोर आपनुक मेळने क आवे, ती कुन छे?” दास न कयो, “हुयो ते मारो स्वामी छे।” ती रिबका न घुमतो लीन आपसा मुय क ढां लेदी।

\VS{66}दास न इसहाक हेरो आखी वात सोमवाड़्यो।

\VS{67}ती इसहाक रिबका क आपसी आया सारा क तंबु मा ली आयो, आरु ओको इहयाव कोरीन हेनीसी मोंग कोर्‌यो। ओस कोरिन इसहाक क आया क मौत क वाद मा शान्ति जोड़ी।




\par }\Chap{25}{\SH अब्राहमन दिसरी ओवलियाद
\par }
{\R (1 इतिहास 1:32,33)

\par }{\PP \VerseOne{1}ती अब्राहम न एक आरु लाड़ी बनायो जेरो नाव कतुरा हुतो।

\VS{2}हेरेसी जिम्रान, योक्षान, मदान, मिद्यान, यिशबाक, आरु शुह पोयदा हुया।

\VS{3}योक्षान सी शबा आरु ददान पोयदा हुया; आरु ददान क ओवलियाद मा अश्शुरी, लतुशी, आरु लुम्मी लुग हुया।

\VS{4}मिद्यान क पुर्या एपा, एपेर, हनोक, अबीदा, आरु एल्दा हुया, ये सब कतुरा की ओवलियाद हुया।

\VS{5}इसहाक क ते अब्राहम न आपसो आखो काय आप्यो।

\VS{6}बाखुन अब्राहम आपसी रखेलियो क पुर्या क काहीन आपीन आपसा जिवतात आपसा पुर्या इसहाक क पास सी उगेवनो देश मा मोकली देदो।


\par }{\SH अब्राहम क मौत
\par }
{\R (1 इतिहास 1:28-31)

\par }{\PP \VS{7}अब्राहम क पुरी ओमोर एक सोव पचहत्तर साल क हुयो।

\VS{8}अब्राहम क डोबोल ओमोर होयने क कारण अर्थात् आखा डाहवारा क टेमे जीव छूट गयो, आरु हुयो आपसा मानषो मा जाय भेटायु।

\VS{9}हेरा पुर्या इसहाक आरु इश्माएल न, हित्ती सोहर क पुर्या एप्रोन क मम्रे क ओगोळवाळी जागा मा, जी मकपेला क गुफा हुती, ओको गाड़्या;

\VS{10}अर्थात् जु जागु अब्राहम न हित्तियो सी मुले लेदो हुतो; ओकाज मा अब्राहम आरु ओकी लाड़ी सारा दुयो क गाड़ दिदा। (उत्पत्ती 23:16)

\VS{11}अब्राहम क मोरने क वाद मा परमेश्वर न ओका पुर्या इसहाक क जु लहेरोई नावोन कुवा क पास रोहतो हुतो, बोरकोत आप्यो।


\par }{\SH इश्माएल क ओवलियाद
\par }
{\R (1 इतिहास 1:28-31)

\par }{\PP \VS{12}अब्राहम क पुर्य इश्माएल जु सारा क मिसरी दासी हाजिरा सी पोयदा हुयो होतो, ओकी यि ओवलियाद छे।

\VS{13}इश्माएल क पुर्या क नाव आरु ओवलियाद यि छे: अर्थात् इश्माएल क मोटलो पुर्य नबायोत, ओळी केदार, अद्बेल, मिबसाम,

\VS{14}मिश्मा, दुमा, मस्सा,

\VS{15}हदद, तेमा, यतुर, नापीश, आरु केदमा।

\VS{16}इश्माएल क पुर्या ये ओतरात हुया, आरु ईनु क नावो क ओनसारे इन्दरो गाँव, आरु छावनियो क नाव वी पोड़्यो; आरु येत बारे आप आपसा कुक का डाहला हुया।

\VS{17}इश्माएल क पुरी ओमोर एक सोव तीन कोम चावीस साल क हुयो; ती ओका जीव छूट गयो, आरु हुयो आपसा मानषो मा भेसकाय गोयो।

\VS{18}ओका ओवलियाद हवीला सी शुर लोगुन, जे मिसर क ओगोळ अश्शुर क वाटो मा छे, बोस गोया; आरु हेन्दरु वाटू ओका भाई बोन्या क ओगोळ पोड़्यो।


\par }{\SH इसहाक क पुर्या क उबेजनेन वर्णन
\par }
{\PP \VS{19}अब्राहम क पुर्या इसहाक क ओवलियाद यी छे : अब्राहम सी इसहाक पुयदा हुयो;

\VS{20}आरु इसहाक न चावीस साल क होईन रिबका सी, जी पद्दनराम क वासी, अरामी बतुएल क पुराय आरु अरामी लाबान क बहनीष हुती; इयाव कोर लेदु।

\VS{21}इसहाक क लाड़ी वान्टी होती, ओतरान कोरिन हुयो हेरा योहोवा सी विनता कोर्‌यो; आरु योहोवा न ओकी विनता सोमळीयो, ओसकोरीन ओकी लाड़ी रिबका भारपाये होयी

\VS{22}पुर्या ओका पेटो मा आम्बासाम्बा थाबाईन एक दीसरा क कुटने लाग्या। ति हुयी कोहि, “मारी जी ओसी वेला रोहसे ती हांव कोसी जोवत्ली रोहिस?” आरु हुयी योहोवा क मोरजी पुछने क गोय।

\VS{23}ती योहोवा न हेनी सीइ कयो, “तारा पेटो मा दुय जाति छे, आरु तारा कुखो सी जोसा निकोळसे दुय राज्य क मानुस आंग्ये होयसे, आरु एक राज्य क मानुस दुसरा सी वोदु ताकोतवाळा रोहसे, आरु मोटलो पुर्यु नानला क होको मा रोहसे।”

\VS{24}जोत्यार हेरो पोखड़ायने क टेम आयो, ती काय देखा पोड़्यो की ओका कुखो मा जोवळीया पुर्या छे।

\VS{25}पेहलु जु पोयदा होयु चू रातलु निकोळ्यु, आरु ओको आखो डील काम्बवा क जोसो रोममय हुतो; ओतरान कोरिन ओको नाव एसाव पाड़्या।

\VS{26}पोछोळ ओको भाई आपसा हातो सी एसाव क पायोनपाटली क धोरीन पोयदा हुयो; आरु ओको नाव याकुब पाड़्या। जोत्यार रिबका न हेनुक जोन्म देदी ती इसहाक साठ साल क हुतो।

\VS{27}ओळतेन हुये पुर्या मोटा होयने लाग्या, आरु एसाव ते जोन्गोलो मा रोहीन चतुर शिकार खेलनेवाळो हुय गोयो, बाखुन याकुब सुदो मानुस हुतो आरु तोम्बुत मा रोया कोरतु होतु।

\VS{28}इसहाक एसाव क अहेर क मांस खाया कोरतो हुतो, ओतरान कोरिन हुयो हेनासी मोंग रोखतो हुतो; बाखुन रिबका याकुब सी मोंग राखती हुती।

\VS{29}एक दाहड़ो याकुब खाने क लिय काहीन दाळ चुड़ेवतु होतु; आरु एसाव जोन्गोल सी घाबरायीन आयु।

\VS{30}ती एसाव न याकुब सी कयो, “हुयी जी रातली चीज छे, हेनी रातली चीजों मासी मेसे काहीन खावाड़, काहकी हांव घाबराय रोयु।” ओस कोरिन हेरो नाव एदोम वी पोड़्यो।

\VS{31}याकुब न कयो, “आपसा पहिलौठेक होक आज मारे हातोम वेच दे।”

\VS{32}एसाव न कयो, “देख, हांव ते हीमी मोरने पोर छे : ओतरान कोरिन पहिलौठे क होक सी मारो काय फायदु होयसे?”

\VS{33}याकुब न कयो, “मार सी हीमी शपथ खा,” अत: हुयो हेना सी शपथ खादो, आरु आपसा पहिलौठा क होक याकुब क हात वेच देदो।

\VS{34}इना पोर याकुब न एसाव क रुटा आरु चुड़वली मसुर कि दाळ आप्यो; आरु हुयो वी खादा पीदा, आरु उठीन जात रोयो। यो एसाव न आपसो पहलौठे क होको क भुण्डोत जान्यो।




\par }\Chap{26}{\SH इसहाक क गरार मा रोहनो
\par }
{\PP \VerseOne{1}उका देश मा काळ पोड़्यो, यो उना पेहला काळो सी ओलोग हुतो जो अब्राहम क दाहड़ा मा पोड़लो हुतो। ओतरान कोरिन इसहाक गरार क पलिश्तिया क राजा अबीमेलेक क पास गुयो।

\VS{2}हुयां योहोवा न ओको दोर्शन आपीन कयो, “मिसर मा मां जाय; जो देश हांव तुखे देखाड़ो तेना मा रोव।

\VS{3}तु एना देश मा रोवे, आरु हांव तारे साते रोहीस, आरु तुखे बोरकोत आपीस; आरु यो आखो देश हांव तुसेक आरु तारी ओवलियाद क आपीस; आरु जु वायदु मे तारा बाबा अब्राहम सी खादु होतु, चो हांव पुरो कोरीस।

\VS{4}हांव तारे ओवलियाद क वादळा क तारागण क जोसा कोरीस; आरु हांव तारा ओवलियाद क यो आखो देश आपीस, आरु कोळी क आखी जातीक तारा ओवलियाद क लारे सोयाव्वु मानायसे।

\VS{5}काहकी अब्राहम मारी वात मान्यु, आरु जो हांव हेनाक आप्यु होतु हेनाक आरु मारी हुकुम, कायदा आरु व्यवस्था क पाळन कोर्‌यो।”

\VS{6}ओतरान कोरिन इसहाक गरार मा रोय गोयु।

\VS{7}जोत्यार हेना जागा क मानुस हेरी घोरवाळी क वारा मा पुछ्या, तोत्यार हुयु यो बिहिन विचारीन कि काहमाईन हांव इनुक मारी घोरवाळी कोहीस ती यां वाळा मानुस रिबका क लीय यी घोन घाटावी छे मेसेक मार देसे, जोपाप आप्यु, यी ते मारी बोहनीस छे (उत्प 12:12,13. 20:2)

\VS{8}जोत्यार इसहाक क होंया रोहता बेस दाहड़ा वित गोया, ती एक दाहड़ु पलिश्तिन राजा अबीमेलेक खिड़की मा सी छापिन काय देख्यु की इसाहक आपसी घोरवाळी रिबका क सात मोंग कोरने बाज रोयु।

\VS{9}ती अबीमेलेक इसहाक क बुलावीन कोयु, होयी ते खोरी तारी घोरवाळी छे; ते वी तु काहा आपसी बोहनीस कोयु? इसहाक जोपाप आप्यु, “हांव यो विचारलु कि ओसो नी होवे की एरे जुगु मारी मोत होये।”

\VS{10}अबीमेलेक कोयु, “तु आमरे सी यो काय कोर्यु? ओसो ते पोंचू मासी कोय तारी घोरवाळी क पुठी सहज सी कुकर्म कोर सोकतो, आरु तु आमुक पापो मा फोसाड़तु।”

\VS{11}ओतरान कोरिन अबीमेलेक न आपसी आखी पोंचू क हुकुम आप्यो, “जु कोय एना मानुस निते एरी घोरवाळी क छीमसे, चो खोरी माराय जासे।”

\VS{12}ओळतेन इसहाक न तेना देश मा जुप्यु वेर्यु, आरु तेनात साल मा सोव गुणा फोव कोमायु; आरु योहोवा न ओको बोरकोत आप्यु,

\VS{13}आरु हुयो बोढ़्यो आरु ओकी उन्नती होयति रोही, यां लोगुन कि हुयो बेस मोटु मानुस होय गोयु।

\VS{14}जोत्यार हेरा गाडरा बुकड़ा, गाय बुईल, आरु बेसका चाखर्रीया होया, ती पलिश्ति हेनासी घाड़ाय कोरने लाग्या।

\VS{15}ओतरान कोरिन जोतरा कुवा क हेरा बाबा अब्राहम क दास न अब्राहम जोवतलो हुतो ती खुंदला, तेनुक पलिश्तिन मानुस धुळा सी भोर देदा।

\VS{16}ती अबीमेलेक न इसहाक सी कयो, “आमरेन चा रोहीन जात रोव; काहकी तु आमरे सी बेस मोटू होय गोयलु छे।”

\VS{17}ती इसहाक होयां सी जात रोयु, आरु गरार क घाटी मा आपसु तंबु उबु कोरीन रोहने लाग्यु।

\VS{18}ती जे कुवा ओको बाबो अब्राहम क दाहड़ा मा खुंदला होता, आरु अब्राहम क मोरने क वाद पलिश्तिन मानुस भोर देला, तेनुक इसहाक पोछू खुंदाड़्यु; आरु हेन्दरा चेत नाव राख्यु, जो हेरु बाबु पाड़लु।

\VS{19}ओळतेन इसहाक क दासो क घाटी मा खुंद खुंदता उहवता जळ क एक झोर जोड़्यो।

\VS{20}ती गरार क गुळाव्या न इसाहक क गुळाव्या सी लोड़ाय पाड़ला आरु कोया, “यो जळ आमरो छे।” ओतरान कोरिने हेना कुवा क नाव एसेक पाड़्या; काहकी हुये हेन्दरे सी लोड़ाया हुता।

\VS{21}ओळतेन हुये दुसरु कुवु खुन्दया, आरु हेये हेना क लिय वी लोड़ाय कोर्या; ओतरान कोरिन हेये ओको नाव सित्ना पाड्या।

\VS{22}ती हुये होयां गोथा निकोळीन एक आरु कुवु खुंदाड़्यु; आरु हेना वाटु हेये नी लोड़ाया; ओतरान कोरिन हुये ओको नाव यो कोवीन रहोबोत पाड्या, “हिमी ते योहोवा न आमरे लिय बेस जागु आपलु छे, आरु आमु एना देश मा फुले फलेंगे।”

\VS{23}होयां सी हुये बेरसेबा जात रोया।

\VS{24}आरु तेने दाहड़ योहोवा राती ओको दर्शन आपीन कोयो, “हांव तारा बाबा अब्राहम क परमेश्वर छे; मा बिहये, काहकी हांव तारे साते छे, आरु मारा दास अब्राहम क लिय तुसे बोरकोत आपीस, आरु तारा ओवलियाद वोदाड़ीस।”

\VS{25}ती हुयो होयां एक वेदी बोनायो, आरु योहोवा सी विनता कोर्‌यो, आरु आपसु तंबु होयांत उबो कोर्‌यो; आरु होयां इसाहक क दासो न एक कुवो खुंदो।


\par }{\SH इसहाक आरु अबीमेलेक क वीच सन्धि
\par }
{\PP \VS{26}ती अबीमेलेक आपसा मुखी अहुज्जत आरु आपसा सेनापती पीकोल क सात लीन गरार सी ओका पास मा गयो।

\VS{27}इसाहक न हेना सी कयो, “तु मार सी घाड़ाय कोर्‌यो तुमरे विच मा सी निकाय देदलु, हिमी मारेनचां काहा आय रोयु?”

\VS{28}हुयो कयो, “हामु ते प्रत्यक्ष देखला छे कि योहोवा तारे साते रवे छे; ओतरान कोरिन आमु विचार्या कि तु ते योहोवा भीनी से सोयाव्वु छे, एने आमरे विच मा वायदु खादा, आरु हामु तार सी इना वाराम वायदु बान्दे,

\VS{29}की जसा हामु तुको नी छिम्या, पुन थारे साथ मा वारलोत् करला छे, आरु तुको शान्ति सी मोकलीया, हेकात् अनसारे तुको बी योहोवा सी बरकत जड़से करे।”

\VS{30}ती हुयो हेनुक खाने आप्यु आरु हेये खादा पिदा।

\VS{31}सोन्दारे हुये आखा वेगाद उठिन आम्बा साम्बा वायदु खादा; ती इसहाक न हेनुक विदा कोर्‌यो, आरु हुये वारु खुशी सी ओका चां सी जोत रोया।

\VS{32}तेने दाहड़े इसहाक क दासे आवीन आपसा खुंदला कुवा क वाराम कोया, “आमुक जळ क एक सोतो जोड़लो छे।”

\VS{33}ती हुये ओको नाव शिबा पाड़्यो; एने कारण इना नगर क नाव आज लगुन बेरसेबा छे।


\par }{\SH एसाव नी विदेशी घोरवाळी
\par }
{\PP \VS{34}जव एसाव चावीस साल क हुयो, ती त्यो ओकी हित्ती बेरी न बेटी यहुदीत, आरु हित्ती एलोन की बेटी बाशमत सी इयाव कोर लेदी;

\VS{35}आरु इनु बाय क कारण इसहाक आरु रिबका क मन को बुरो लाग्यो।




\par }\Chap{27}{\SH याकुब क बोरकोत जोड़नो
\par }
{\PP \VerseOne{1}जोत्यार इसहाक डावु होय गोयु, आरु ओका डुळा ओसा धुंधला पोड गोया कि ओको देखायतो नी होतो, ती हुयो आपसा मोटला पुर्या एसाव क बुलाविन कयो, “हे मारा बेटा,” हुयो कयो, “काय हुकुम।”

\VS{2}हुयो कयो, “सोमोळ, मे ते डावु होय गोयलु छे, आरु नु जानो कि मारी मोतोन दाहड़ु कोत्यार होयसे:

\VS{3}ओतरान कोरिन हिमी तु आपसा तेकश आरु धनुष आदि होतियार लीन खोयड़ा मा जा, आरु मारे जुगु अहेर कोरीन ली आव।

\VS{4}तोत्यार मारे गोंहवतो खानो बोनावीन मारेनचा ली आवजी, की मे तेनाक खाईन मोरने सी पेहेल तुसे जी भोरीन बोरकोत आपो।”


\par }{\PP \VS{5}तोत्यार एसाव अहेर करने क खोयड़ा मा गोयु। जोत्यार इसहाक एसाव सी यी वात कोवतु होतु, ती रिबका सोमळती होती।

\VS{6}ओतरान कोरिन रिबका आपसा पुर्या याकुब सी कोहि, “सोमोळ, हांव तारा बाबा क तारा भाईष एसाव सी यो कोहतला सोमळी छे,

\VS{7}‘तु मारे जुगु अहेर कोरीन ओको सोवादो खानो बोनावे, की हांव तेनाक खाईन तुसे योहोवा क ओगोळ मोरने सी पेहेल बोरकोत आपो।’

\VS{8}ओतरान कोरिन हिमी, हे मारा पुर्या, मारी सोमोळ, आरु यी हुकुम मान,

\VS{9}कि बुकड़ान चा जाईन बुकड़ा क दुय वार वारु गिदल्या ली आव; आरु हांव तारा बाबा क लिय ओको गोंहवे ओसो हेन्दरो मास क सोवाद खानो बोनावीस।

\VS{10}ती तु तेनाक तारा बाबान्‍चा जाजी, की हुयो तेनाक मोरने सी पेहेल तुसेक बोरकोत आपे।”

\VS{11}याकुब न आपसी आया रिबका सी कयो, “सोमोळ, मारु भाईष एसाव ते रोंआर मानुस छे, आरु हांव रोमहीन मानुस छे।

\VS{12}काहमाईन मारु बाबु मेसे पुपावने लाग्यु, ती हांव हेरी निगाह मा ठोगारु रोहीस; आरु बोरकोतोन बोदले शाप कोमाईस।”

\VS{13}हेरी आया हेना सी कोहि, “हे मारा बेटा, शाप तारे पोर नी मारे पोर पोड़े, तु मारी सोमोळ, आरु जाईन चे गिदल्या लिन मारेन्चा आव।”

\VS{14}तोत्यार याकुब जाईन हेरी आयान चा ली आयु, आरु आया हेरा बाबा क गोंहवे ओसो सोवादो खानो बोनाय देदी।

\VS{15}ती रिबका आपसा मोटला पुर्यान एसाव न घाटावा छिंदरा, जे हेरे जुळ घरमा हुता, लीन आपसा नानला पोर्या याकुब क पेराय देदी;

\VS{16}आरु गिदल्यान खालड़ा क हेरा हातो मा आरु ओका चुपड़ा गोळा मा वेटाय देदी;

\VS{17}आरु हुयी सोवादो खानो आरु आपसा बोनावला रुटा वी आपसा पुर्या याकुब क हातो मा आप देदी।

\VS{18}ती हुयो आपसा बाबा क पास मा गयो आरु कयो आरु कयो, “हे मारा बाबा,” हुयो कयो, “काय वात छे? हे मारा पुर्या, तु कुन छे?”


\par }{\PP \VS{19}याकुब न आपसा बाबा सी कयो, “हांव तारु मोटलु पुर्यु एसाव छे। हांव तारा हुकुम क ओसो कोरलो छे; ओतरान कोरिन उठ आरु बोठीन मारो शिकार क मांस मा सी खा, की तु मेसे बोरकोत आपे।”

\VS{20}इसहाक न आपसा पुर्या सी कयो, “हे मारा पुर्या, काय कारण छे की हुये तुसे ओतरो छाटो जोड़ गोयो?” हुयु जोपाप आप्यु, “तारु परमेश्वर योहोवा न ओको मारे ओगोळ कोर देदो।”

\VS{21}ओळतेन इसहाक न याकुब सी कयो, “हे मारा पुर्या, धोड़े आव, हांव तुसे पुपावीन जानो कि तु छाचीन मारु पुर्यु एसाव छे की नी।”

\VS{22}ती याकुब आपसा बाबा इसहाक क धड़ गयो, आरु हुयो ओको पुपावीन कयो, “कोळ ते याकुब क सो छे, बाखी हात एसाव क सो मालुम पोड़े।”

\VS{23}आरु हुयो ओको नी उळख्यो नी, काहकी ओका हात हेरा भाईष एसाव सारको बुराळो नी हुतो; एने हुये ओको बोरकोत आप्यो।

\VS{24}आरु हुयो पुछ्यो, “काय तु छाचीन मारु पुर्यु एसाव छे?” हुयो कयो, “हाव, हांव छे।”


\par }{\PP \VS{25}तोत्यार हुयो कयो, “खानाक मारे धड़ ली आव, कि हांव आपसा पुर्या क अहेर क मांस मासी खाईन, तुसे बोरकोत आपो।” ती हुयो ओको हेरा धड़ मा आयो, आरु हुयो खादो; आरु हुयो ओको पास मा दाखमधु वी लायो, आरु हुयो पिदो।

\VS{26}ती हेरो बाबा इसहाक न हेना सी कयो, “हे मारा पुर्या, धड़े आवीन मेसे गुवु दे।”

\VS{27}ओका धड़ जाईन ओको गुवु देदो; आरु हुयो ओका छिन्दरा क गोन्दीन ओको यो बोरकोत आप्यो,

\par }{\PP देख, मारा पुर्या क गन्ध जो

\par }{\PP ओसा खेत क स छे जिना पोर योहोवा

\par }{\PP न बोरकोत आपली होय;


\par }{\PP \VS{28}परमेश्वर तुसे वादळा सी धुरा,

\par }{\PP आरु कोळी क वारु सी वारी फोव,

\par }{\PP आरु घोनो सोटो अनाज आरु नवली दाखमधु आपे।


\par }{\PP \VS{29}राज राजोन मानुस तारा होको मा रोहे,

\par }{\PP आरु देश देशन मानुस तुसे वान्दे।

\par }{\PP तु आपसा भाष्यो क डाहलो होये,

\par }{\PP आरु तारी आया क पुर्या तुसे वान्‍दे

\par }{\PP जु तुसे शाप आपे चु श्रापित होये,

\par }{\PP आरु जु तुसे बोरकोत आपे तेनुक वी बोरकोत जोड़े।


\par }{\SH बोरकोत क लिए एसाव की याचना
\par }
{\PP \VS{30}जोसोत यो बोरकोत इसहाक याकुब क आप्योत की, आरु याकुब आपसा बाबा इसहाक क ओगोळ सी निकोळी ही हुतो, की एसाव अहेर लीन आय पुग्यो।

\VS{31}ती हुयो वी सोवादो खानो बोनावीन आपसा बाबा क पास ली आयो, आरु हेना सी कयो, “हे मारा बाबा, उठिन आपसा पुर्या क अहेर का मांस खा, ओळतेन मेसे बोरकोत आपे।”

\VS{32}हेरा बाबा इसहाक पुछ्यो, “तु कुन छे?” हुयो कयो, “हांव तारु मोटलु पुर्यु एसाव छे।”

\VS{33}ती इसाहक ति थोर थोर् कापतु जाईन कयो, “ओळतेन हुयो कुन होतो जु अहेर कोरिन मारेन्चा ली आवलो हुतो, आरु हांव तारे आवने सि पेहेल आखा मासी काहांय काहांय खादु आरु ओको बोरकोत आप देदु? हिमी हेनाक बोरकोत लागली वी रोहसे।”

\VS{34}आपसा बाबान यी वात सोमळीन एसाव घोने जुरे आरु दुख सी भोरायला बुलो सि आयड़ीन आपसा बाबा सी कयो, “हे मारा बाबा, मेसे वी बोरकोत आप!”

\VS{35}हुयो कयो, “तारो भाईष चालाकी सी आवलो, आरु तारो बोरकोत क लिन जात रोयो।”


\par }{\PP \VS{36}हुयो कयो, “काय हेरो नाव याकुब याने नी पाड़्या? हुयु मेसे दुय कावा रुक देदु। मारो मोटलो होक हुयुत ली ले लेदु; आरु हिमि देख, हुयु मारो बोरकोत वी ली लेदु।” ओळतेन हुयु कोयु, “काय तु मार जुगु काई वी बोरकोत नी विचारलु छे काय?”


\par }{\PP \VS{37}इसहाक एसाव क जोपाप अपीन कोयु, “सोमोळ, मे ते हेनाक तारो स्वामी बोनायु, आरु हेरा आखा भाईष क ओका होको मा कोर देदु, आरु अनाज आरु दाखमधु आपीन ओको पुष्ट कोरलु छे। ओतरान कोरिन हिमी, हे मारा बेटा, हांव तारे जुगु काय कोरो?”


\par }{\PP \VS{38}एसाव न आपसा बाबा सी कयो, “हे मारा बाबा, काय तारा मन मा एकुत बोरकोत छे? हे मारा बाबा, मेसे वी बोरकोत आप दे।” ओसो कोवीन एसाव बेस रोड़्यु।

\VS{39}हेरु बाबु इसहाक हेना सी कयो,

\par }{\PP सोमोळ, तारो रोहनो पीयोत जागा सी छेटु होये,

\par }{\PP आरु उपोर सी वादळा क धुरो तेना पोर नी पोड़े।


\par }{\PP \VS{40}तु आपसी तलवार क भुरसे जोवतलो रोहीस,

\par }{\PP आरु आपसा भाईष क होको मा ते छे;

\par }{\PP बाखुन तु स्वाधीन होय जाईस, ती

\par }{\PP हेरा जुड़ा क आपसा खांदा पोर सी तुड़ नाखीस।


\par }{\PP \VS{41}एसाव ते याकुब सी आपसा बाबा क आपला बोरकोत क लिए घाड़ाय राख्यु; आरु हुयु विचार कोर्यु, “मारा बाबान आखरी दाहड़ा धोड़े छे, ओवळतेन हांव आपसा भाईष क मार दीस।”

\VS{42}जोत्यार रिबका क हेरो मोटलो पुर्यु एसाव नी यी वाते देखाड़ी गोयी, ती हुयी आपसा नानला पुर्या याकुब क बुलावीन कोहि, “सोमोळ, तारो भाईष एसाव तुसे मारने कोरीन आपसा मन मा गोम राखलु छे।

\VS{43}ओतरान कोरिन हिमी, हे मारा बेटा, मारी सोमोळ, आरु हारान क मारा भाईष लाबान क पास ढास जा;

\VS{44}आरु थुड़ा दाहड़ा लोगुन, यानी जोत्यार लोगुन तारा भाईष क रीष नी उतरे ति लोगुन हेरेन चा रोहजी।

\VS{45}ओळतेन जोत्यार तारा भाईष क रीश तार पोर सी उतरे, आरु जो काम तु हेर सी कोरलु छे चो हुयु विसरी जाय; ती हांव तुसे होंया बुलावने मुकलिस। ओसो काहा होये की एकुत दाहड़े मा मेसे तुमु दुयो सी रहित होयनो पोड़े?”


\par }{\SH याकुब काजे लाबानन चा जानो
\par }
{\PP \VS{46}ओळतेन रिबका न इसहाक सी कोहि, “हित्ती पुरायटा क कारण हांव आपसा जिव सी घिन कोरो; ओतरान कोरिन काहमाईन ओसो हित्ती पुरायटा मा सी, जोसो एना देश क पुरायटा छे, याकुब वी एक सी कोहे की इयाव कोर ले, ती मारा जीवोन मा काय फायदु होयसे?”




\par }\Chap{28}{\SH याकुब क लाबान क पास मुकलनो
\par }
{\PP \VerseOne{1}ती इसहाक न याकुब क बुलावीन बोरकोत आप्यो, आरु हुकुम आप्यो, “तु कुदी कनानी पुराय सी ईयाव झुणी कोरे।

\VS{2}पद्दनराम मा तारा मामान बाबा बतुएल क घर जाईन, होंया तारा लाबान की एक पुराय सी ईयाव कोर लेजी।

\VS{3}जुरभोर्यु भोगवान तुसे बोरकोत आपे, आरु फलवन्त कोरिन बोढावे, आरु तु राज राज क मण्डळी क डाहलो होये।

\VS{4}हुयो तुसे आरु तारी ओवलियाद क वी अब्राहम जोसी बोरकोत आपे, कि तु यो देश पोरदेशी होईन रोहे, आरु जिना परमेश्वर न अब्राहम क आपलो हुतो, ओको होक होय जाय।”

\VS{5}आरु इसहाक याकुब क विदा कोर्‌यो, आरु पद्दनराम क अरामी बतुएल क पुर्य लाबान क पास जा, जो याकुब आरु एसाव कि आईश् रिबका क भाईष हुतो।


\par }{\SH एसाव क एक आरु ईयाव
\par }
{\PP \VS{6}जोत्यार इसहाक न याकुब क बोरकोत आपीन पद्दनराम मुकली देदो, कि हुयो होंया सी लाड़ी लावे, आरु ओको बोरकोत आपने क टेमे यो हुकुम आप्यो, “तु कुदी कनानी पुराय सी ईयाव झुणी कोरे,”

\VS{7}आरु याकुब आसी बासान नु मानीन पद्दनराम क चाल देदु।

\VS{8}ती एसाव यो आखो देखीन आरु यो वी विचार कोर्यु की कनानी पुरायटा मारा बाबा क इसहाक क वारु नी लागे,

\VS{9}अब्राहम क पुर्य इश्माएल क पास गोयु, आरु इश्माएल की पुराय महलत क, जी नबायोत क बोहनीस हुती, ईयाव कोरीन घोरवाळी मा मेळवी लेदी।


\par }{\SH याकुब क सपनो
\par }
{\PP \VS{10}याकुब बेरसेबा सी निकोळीन हारान भीनी चाल्यु।

\VS{11}आरु हुयु काहना जागाम मा पुगीन रात होयात रोहने क विचार कोर्यु, काहकी दाहड़ु बुड गोयु होतु; एकालीय हुयो हेना जागा क दोगड़ा मासी एक दगड़ा क आपसो ताकीयो बोनावीन मेल्यो, आरु हेनात जागाम सुय गोयु।

\VS{12}ती सोपना मा काय देख्यो, की एक नीसुन कोळी पोर उबी छे, आरु हेरो मुनको सोरोग तोक पुगलो छे; आरु परमेश्वर क दुत हेरे पोर सी चोहड़े उतरे।

\VS{13}आरु योहोवा हेरे पोर उबु होईन कोहे, “हांव योहोवा, तारा डाहला बाबा अब्राहम क परमेश्वर, आरु इसहाक क वी परमेश्वर छे; जेनी जागा पोर तु लुट रोयु, होयी हांव तुसेक आरु तारी ओवलियाद क आपीस।

\VS{14}आरु तारो ओवलियाद कोळी क धुळा क किनका क जोसा बेस होयसे, आरु बुडेवना, उगेवना, दोखेवरे, बोखेवरो, च्यारु मेर फैल जासे: आरु तारा आरु तारा ओवलियाद क लारे कोळी क आखा कुल बोरकोत वाळा होयसे।

\VS{15}आरु सोमोळ, हांव तारे साते रोहीस, आरु जां कावी तु जाय चां तारी गुवावी कोरीस, आरु तुसे एना देश मा पोछू ली आवीस।”


\par }{\PP \VS{16}ती याकुब जाग उठ्यु, आरु कोहने लाग्यु, “छाचीन एना जागा मा योहोवा छे; आरु हांव इनी वात क नी जानतु होतु।”

\VS{17}आरु बिहतु जाईन हुयु कोयु, “यु जागु काय बिहाड़े छे! यो ते परमेश्वर क भवन क छुड़ीन आरु काय नी होय सोके; बाकी यो सोरोग क झोपलो त होसे।”


\par }{\PP \VS{18}कुकड़ु वासरेक याकुब उठ्यु, आरु आपसा गादि क दगड़ु लीन हेरु खाम्बु उबु कोर्यु, आरु ओका मुन्डा पोर तेल नाख देदु।

\VS{19}हेना जागान क नाव बेतेल पाड्यु; बाखीन हेना नगर क नाव पेहेल लुज होतो।

\VS{20}ती याकुब न यी मानता मान्यु, “काहमाईन परमेश्वर मारे साते रोहीन इनी यात्रा मा मारी गुवाळी कोरे, आरु मेसे खाने क लिय रुटा, आरु पेहरने क लिय छिंदरा आपे,

\VS{21}आरु हांव आपसा बाबा क घोर वारु पोछु आवो; ती ती योहोवा मारु परमेश्वर कोवायसे।

\VS{22}आरु यु दोगड़ु, जिनाक हांव उबु कोरलु छे, परमेश्वर क भवन कोहायसे: आरु जो काय तु मेसे आपसे हेरेमासी दशमांश हांव छाचीन तुसेक आप्या कोरीस।”




\par }\Chap{29}{\SH याकुब क लाबान सी मेवायनो
\par }
{\PP \VerseOne{1}ओवळतेन याकुब न आपसी वाट लेदु, आरु पुर्बियो क देश मा आयु।

\VS{2}हुयो निगाह कोरिन काय देख्यो की खोयड़ा मा एक कुवु छे, आरु ओका पास मा गाडरा बुकड़ा क तिन टुवा बोठला छे; काहकी जो दगड़ो हेना कुवा क मुयो पोर धरा रोहतलो हुतो, जिनामा सी टुवा क जळ पाया कोरता हुता, हुयो भारो होतो।

\VS{3}आरु जोत्यार आखा टुवु होंया एकठो होय जाय ती गुवाया हेना दगड़ा क कुवा क मुयो पोर गोबड़ावीन गाडरा बुकड़ा क पानी पावे, आरु ओळतेन दगड़ा क कुवा क मुयो पोर जोसा क तोसो मेल देता हुता।


\par }{\PP \VS{4}अत: याकुब न गुवाळ्या सी पुछ्यो, हे मारा भाष्यो, तुमु कां वाळा छे? हुये कोया, “आमु हारान वाळा छे।”

\VS{5}ती हुये हेना सी पुछ्या, “काय तु नाहोर क पोते लाबान क उवखे?” हुये कोया, “हाव, हामु हेनाक जानजे।”

\VS{6}ओळतेन हुयो हेनुक पुछ्यो, “काय हुयु वारलु छे?” हुये कोया, “हाव, आरगु छे आरु होयी देख, हेरु पुराय राहेल गाडरा बुकड़ा क लिय आवने बाज रोय।”

\VS{7}हुये कोया, “देखु, हांजु ते दाहड़ु घोनु छे, ढुरोन एकठा होयनेन टेम नी; ओतरान कोरिन गाडरा बुकड़ा क पानी पावीन ओळी लीजाईन च्यारु।”


\par }{\PP \VS{8}हुये कोया, “हामु हिमी ओसा नी कोर सोकतला; जोत्यार आखा टुवा भेळा होये ती दगड़ा क कुवा क मुय पोर सी ढुव्वी देतला छे, आरु ती हामु गाडरा बुकड़ा क पानी पावतला छे।”


\par }{\PP \VS{9}हेन्दरी यी वात होयती होती कि राहेल, जी ढुरे चारती होती, आपसा बाबा क गाडरा बुकड़ा क लिन आय लागी।

\VS{10}याकुब न आपसा मामा लाबान की पुराय राहेल क, आरु ओका गाडरा बुकड़ा क देख्यो ती धोड़े जाईन कुवा क मुयो पोर सी दगड़ा क ढुवयो आरु आपसा मामा लाबान क गाडरा बुकड़ा क पानी पायो।

\VS{11}ती याकुब न राहेल क गुवु देदो, आरु घोने जुर्ये रोड्यु।

\VS{12}आरु राहेल याकुब न राहेल क कोय देदु, की हांव तारु फुफेरु भाईष छे, यानी रिबका क पुर्यु छे। ती होयी दोवड़ीन आपसा बाबा सी कोय देदी।

\VS{13}आपसा भान्जुस याकुब क खोबोर जोड़तात लाबान हेनाक मेळने कोरीन दोवड़ीन आयु, आरु गळे लागाड़ीन गुवा देदु, ओळतेन आपसे घोर ली आयु। याकुब न लाबान क आपसी आखी वात सोमवाड़्यु।

\VS{14}ती लाबान न याकुब सी कयो, “तु ते छाचीन मारी हाड़की आरु मांस छे।” आरु याकुब एक मोहनो भोरीन हेरे साते रोयु।


\par }{\SH राहेल आरु लिआ: क लिय चाकरी
\par }
{\PP \VS{15}ती लाबान न याकुब सी कयो, “कुटुम्ब होयने क कारन तुसे ओसीत चाखरी कोरावनो मारे जुगु वारु नी होय; ओतरान कोरिन कोह हांव तुसे तारी चाखरीन बोदले काय आपो?”

\VS{16}लाबान न दुय पुराय होती, जेनु मासी मोटली लिआ: आरु नानली राहेल होती।

\VS{17}लिआ: क ते धुन्धला डुळा होता, बाखुन राहेल रुपवती आरु घाटावी होती।

\VS{18}ओतरान कोरिन याकुब न, जी राहेल सी मोंग राखतु होतु, कयो, “हांव तारी नानली पुराय राहेल क लिय सात साल तारी चाखरी कोरीस।”

\VS{19}लाबान न कयो, “एनीक पारका मानसोनचा आपने सी तुसे आपनो वारु होयसे; ओतरान कोरिन मारेंचा रोव।”

\VS{20}अत: याकुब न राहेल क लिय सात साल चाखरी कोर्यु; आरु हुये राहेल क मोंगो क लारे थुड़ाक दाहड़ा क बराबर जान पोड़्या।


\par }{\PP \VS{21}ती याकुब न लाबान सी कोयो, “मारी घोरवाळी मेसे आप दे, आरु हांव हेरेन्चा जाईस, काहकी मारो टेम पुरो होय गोयलो छे।”

\VS{22}अत: लाबान न हेना जागा क आखा मानषो क बुलावीन एकठो कोर्‌यो, आरु एक खावटी आप्यु।

\VS{23}सान्तो क टेमे हुयु आपसी पुराय लिआ: क याकुब क पास ली गयो, आरु हुयो हेरे पास गयो।

\VS{24}लाबान न आपसी पुराय लिआ: क ओकी दासी होयने क लिय आपसी दासी जिल्पाक आप्यो।

\VS{25}सोन्दारे मालुम होयो की यी ते लिआ: छे, ओतरान कोरिन हुयो लाबान सी कयो, “यो तु मारे साते काय कोर्यु? हांव तारे पुठी रोहीन जी चाखरी कोर्यु, ती काय राहेल क लिय नी काय? ओळतेन तु मारे सी ओसो छल कोरलु छे?”

\VS{26}लाबान न कयो, “आमरे यां ओसी रीती नी की मोटली पुराय सी पेहेल दीसरीन ईयहाव कोर देये।

\VS{27}एरु साप्तु ते पुरु कोर; ओळतेन दीसरी वी तुसे हेरी‍‍ चाखरी क लिय जोड़से जो तु मारे साते रोहीन आरु सात साल लोगुन कोरजी।”


\par }{\PP \VS{28}याकुब न ओसोत कोर्‌यो, आरु लिआ: क सापतु क पुरु कोर्यु; ती लाबान न आपसी बेटी राहेल क वी आप्यो कि हेरी घोरवाळी होये।

\VS{29}लाबान न आपसी बेटी राहेल क दासी होयने क लिय आपसी दासी बिल्हा क आप देदो।

\VS{30}ती याकुब राहेल क पास वी गयो, आरु ओको मोंग लिआ: से जादा हेरे पोर होयो; आरु हुयो लाबान क सात रोहीन सात साल आरु ओकी चाखरी कोर्‌यो।


\par }{\SH याकुब क ओवलियाद
\par }
{\PP \VS{31}जोत्यार योहोवा न देख्यो, की लिआ: नी गोंहती होयी, ती हेरी कुख खुल्यु, बाखुन राहेल वान्टी रोही।

\VS{32}अत: लिआ: भारेपाये होये आरु ओको एक पुर्य पोयदा होयो, आरु हेरो यो कोवीन हेरो नाव रुबेन पाड़्यो, “योहोवा न मारा दुख पोर निगांह कोरलु छे, हिमी मारु घोरवावु मार सी मोंग राखसे।”

\VS{33}ओळतेन हुयी भारेपाये होयी आरु ओको एक पुर्य पोयदा होयो; ती हुयी यो कोहि, “यो सोमळीन कि मे मोंगाव्वी नी होय, योहोवा न मेसे यो वी पुर्य आपलो छे।” एकालिय हियी एरो नाव शिमोन पाड़ी।

\VS{34}ओळतेन हुयी भारेपाये होयी आरु ओको एक पुर्य पोयदा होयो; आरु हुयी कोहि, “एने वार ते मारु घोरवावु मेसे जोड़ जासे, काहकी हेनासी मारा तीन पुर्या पोयदा होयला छे।” ओतरान कोरिने एरो नाव लेवी पोड़्यो।

\VS{35}आरु ओळतेन हुयी भारपाये होयी आरु ओको एक आरु पुर्य पोयदा होयो; आरु हुयी कोहि, “एने कावा ते हांव योहोवा क धन्यवाद कोरीस।” एकालीय हुयी हेरो नाव यहुदा पाड़्यु ती हेरी कुख बोन्द होय गोय।




\par }\Chap{30}{\PP \VerseOne{1}जोत्यार राहेल न देखी की याकुब क लिय मारी सी कुई ओवलियाद नी होयती, ती हुयी आपसी बोहनीस सी घाड़ाय कोरने लागगोय आरु याकुब सी कोहि, “मेसे वी ओवलियाद आप, नी ते मे मोर जाईस।”


\par }{\PP \VS{2}ती याकुब राहेल सी रीसवाईन कोयु, “काय मे परमेश्वर छे? तारो कुख ते होयु बोन्द कोरलु छे।”

\VS{3}राहेल कोहि, “वारलो, मारी दासी बिल्हा हाजिर छे; ओका पास मा जा, होयी मारा माण्डा पोर पोयदा कोरसे, आरु ओका लारे मारो वी घोर बोससे।”

\VS{4}ती होयु हेरी आपसी दासी बिल्हा क आपी की होयी हेरी घोरवाळी होये; आरु याकुब हेरेन्चा गोयु।

\VS{5}आरु बिल्हा भारेपाये होयी आरु याकुब सी हेरो एक पुर्य होयो।

\VS{6}ती राहेल कोहि, “परमेश्वर न मारो नियाव चुकाड़्यु आरु मारी सोमळीन मेसे एक पुर्य आप्यु।” ओतरान कोरिन होयी हेरो नाव दान पाड़ी।

\VS{7}राहेल न दासी बिल्हा ओळी भारेपाये होयी आरु याकुब सी एक पुर्य आरु पोयदा होयो।

\VS{8}तव राहेल कयी, “हांव म्हार बोयणी क सात मोटी लड़ाय करली छे।” एने हांव जीत गयी हतरान करीन हेका पोर्यान नाव नप्ताली पाड़ी।


\par }{\PP \VS{9}जोत्यार लिआ: न देखी की हांव पोयदा कोरी नी सोको, ती होयी आपसी दासी जिल्पा क लिन याकुब क लाड़ी होयने कोरीन आप देदी।

\VS{10}आरु लिआ: सी दासी जिल्पा क वी याकुब सी एक पुर्य पोयदा होयो।

\VS{11}ती लिआ: न कोहि, “अहो भाग!” ओतरान कोरिन होयी हेरो नाव गाद पाड़ी।

\VS{12}ओळी लिआ: की दासी जिल्पा क याकुब सी एक आरु पुर्य पोयदा होयो।

\VS{13}ती लिआ: न कोहि, “हांव सोयाळी छे; खोरी बायरा मेसे सोयाली कोहसे।” ओतरान कोरिन होयी हेरो नाव आशेर पाड़ी।


\par }{\PP \VS{14}गोंहोव काटने क दाहड़ा मा रुबेन क खोयड़ा मा दुदाफळ जोड़्या, आरु होयु तेनाक आपसी आईस लिआ: क पास ली गोयु। ती राहेल न लिआ: सी कोहि, “आपसा पुर्या क दुदाफळ मासी काहीन मेसे आप।”

\VS{15}होयी हेनीक कोहि, तु जी मारा घोरवाळा क ली लेदली छे काय यी नानी वात छे? हिमी काय तु मारा पुर्या क दुदाफळ वी मांगने होय रोय? राहेल कोहि, “वारु, तारा पुर्या क दुदाफळ क बोदले होयु आज रात क तारा साते सुवसे।”

\VS{16}सान्तो जोत्यार याकुब खोयड़ा सी आवतु होतु, ती लिआ: हेनाक मेळने गोय, आरु कोहि, “तुसे मारेन्चात आवनो पोड़से, काहकी हांव मारा पुर्या क दुदाफळ आपीन तुसे छाचीन मुले ली लेदी।” ती होयु तेने रात क ओकाज सात मा सुयो।

\VS{17}ती परमेश्वर न लिआ: क सोमळ्यो, आरु होयी भारेपाये होई आरु याकुब सी हेरो पान्चवो पुर्‌यो हुयो।

\VS{18}ती लिआ: न कोहि, “हांव जी मारा घोरवाळा क मारी दासीक आपी, ओतरान कोरिन परमेश्वर न मेसे मारी दाहड़की आपलो छे।” ओतरान कोरिन होयि हेरो नाव इस्साकार पाड़ी।

\VS{19}लिआ: ओळी भारेपाये होयी आरु याकुब सी ओको छठवो पुर्य पोयदा होयो।

\VS{20}ती लिआ: न कोहि, “परमेश्वर न मेसे वारु दान आपलु छे; एने कावा मारा घोरवावु मारे साते बोनलु रोहसे, काहकी मारा छव पुर्या होय गोयला छे।” ओतरान कोरिन होयी हेरो नाव जबुलुन पाड़ी।

\VS{21}तेरे वाद मा हेरी एक पुराय वी होयी, आरु ओको नाव दीना पाड़ी।

\VS{22}परमेश्वर न राहेल क वी सुधी लेदो, आरु ओकी वी कुख उगाड़ीयो।

\VS{23}ओतरान कोरिन होयी भारेपाये होयी आरु होयी एक पुर्या क जन्म देदी, ती होयी कोहि, “परमेश्वर न मारी नावधोराई क छेटो कोर्यु।”

\VS{24}ओतरान कोरिन होयी यो कोहीन हेरो नाव युसुफ पाड़ी, “परमेश्वर मेसे एक पुर्य आरु आपसे।”


\par }{\SH याकुब आरु लाबान क विच विवाद
\par }
{\PP \VS{25}जोत्यार राहेल सी युसुफ पोयदा होयु, ती याकुब न लाबान सी कयो, “मेसे विदा कोर की हांव मारा देश आरु जागा क जाम।

\VS{26}मारी घोरवाळी आरु मारा पुर्या, जिन्दरे वाटू हांव तारु चाखरी कोरलु छे, हेनुक मेसे आप दे कि जार रोहो; तु ते जाने की हांव तारी चाखरी कोरलु छे।”

\VS{27}लाबान न हेना सी कयो, “काहमाईन तारी निगाह मा हांव गीन जोड़लो छे, ती तु यांत रोय जा; काहकी हांव पारख सी जान लेदो की योहोवा न तारे लारे मेसे वि बोरकोत आपलो छे।”

\VS{28}ओळी हुयो कयो, “तु ठिक कोह कि हांव तुसे काय आपो, आरु हांव चो आपीस।”

\VS{29}हुयो हेनासी कयो, “तु जाने कि हांव तारी कोसी चाखरी कोर्यु, आरु तारा ढुरे मारेन्चा कोसा रोया।

\VS{30}मारे आवने सी पेहेल हुये कोतरा होता, आरु हीमी कोतरा होय गोया; आरु योहोवा न मारे आवने सी तुसे बोरकोत आपलु छे। बाखुन हांव मारे घोर क काम कोत्यार कोरीस?”

\VS{31}हुयो औळी कयो, “हांव तुसे काय आपो?” याकुब कयो, “तु मेसे काय मा आपे; काहमाईन तु मारे जुगु एक काम कोरे, ती हांव ओळी तारा गाडरा बुकड़ा क चारीस, आरु हेन्दरी गुवाळी कोरिस।

\VS{32}हांव आज तारा आखा गाडरा बुकड़ा क विन रोहीन निकविस, आरु जर गाडरा ने बुकड़ा चित्तीवाली आरु चितकबरी होय, आरु जे गाडरा काळा होय, आरु जे बुकड़ा चित्तीवाली आरु चितकबरी होय, तेनुक हांव ओलोग राखीस; आरु मारी दाहड़की मा वी ठहरसे।

\VS{33}आरु जोत्यार ओगोळ क मारी दाहड़की क चर्चा तारे ओगोळ चाले, ती धर्म क योत गोवा होरसे; अर्थात बुकड़ा मासी जी काई चित्तीवाली आरु चितकबरी होय, आरु गाडरा मासी जी काई काळी नी होय, काहमाईन मारेन्चा निकोळे ती चुरीन कोवायसे।”

\VS{34}ती लाबान न कयो, “तारे कोहने क ओनसार होये।”

\VS{35}अत: हुयो तेने दाहड़े आखा धारीवाळा आरु चिरकाब्रया बुकड़ा, आरु सब चित्तीवाऴा आरु चितकाब्रया बुकड़ा क, अर्थात जिनामा काहिय उजलापन हुतो, ओको आरु सब काळा गाडरा क वी ओलोग कोरीन आपसा पुर्या क हात मा आप दिदो;

\VS{36}आरु हुयो आपसा आरु याकुब क वीच मा तीन दिन क वाट क जागा कोहायसे; आरु याकुब लाबान क गाडरा बुकड़ा क चारने लाग्यो।


\par }{\PP \VS{37}ती याकुब न चिनार, आरु बादाम, आरु अर्मोन झाड़ क निळा निळा झाड़ोक लीन, हेन्दरा छोलटा काई काई छुलीन, तेनुक धारीदार बोनाय देदो, ओसी की हेनुक लाकड़ीयाण क धोळो देखायने लागे।

\VS{38}ती छुल्‌ला लाकड़्या क गाडरा बुकड़ा क ओगोळ हेनुक पानी पिने क नाळी मा (नांद मां) उबो कोर्‌यो; आरु जोत्यार हुये पानी पिने क लिय आवे ती गाभीन होय गोय।

\VS{39}लाकड़िया क ओगोळ गाभीन होईन, गाडरा बुकड़ा धारीवाळा, चित्तीवाळा आरु चितकबरा गिदल्या जोन्या।

\VS{40}ती याकुब न गाडरा क पिला क ओलोग ओलोग कोर्‌यो, आरु लाबान क गाडरा बुकड़ा क मुय क चित्तीवाळा, आरु सब काळा पिला क ओलोग कोर देदो; आरु आपसा टुवा क हेन्दरे सी ओलोग राख्यो, आरु लाबान क गाडरा बुकड़ा सी मीळने नी देदो।

\VS{41}आरु जोत्यार ताकोत वाळा गाडरा बुकड़ा गाभोन होयती होता, तोत्यार याकुब तेनु लाकड़ीया क भारा म हेन्दरे ओगोळ मेक देता हुता; जिनासी तेनु लाकड़िया क देखीन गाभोन होय जाय।

\VS{42}बाखुन नी ताकोत वाळा गाडरा बुकड़ा गाभोन होयता हुता, ती हुये हेन्दरे ओगोळ नि राखतु होतु। इनासी कोमजुर कोमजुर्या लाबान की रोही, आरु ताकोतवाळा ताकोतवाळा याकुब क होय गोया।

\VS{43}ओस कोरीन हुयो मानुस बेस धनावान हपोय गोयु, आरु ओका घोना सोटा गाडरा बुकड़ा, आरु दासीया आरु दासे, आरु उटड़ा आरु गोदड़ा होय गोया।




\par }\Chap{31}{\SH याकुब क लाबान क पास सी ढासनो
\par }
{\PP \VerseOne{1}ओळी लाबान क पुर्या कि यी वाते याकुब क सोमळने मा आवी, “याकुब न आपना बाबा क आखो काहिय हापकी लेदलो छे, आरु आपनु बाबा क धोन क लिय ओकी यी ठाट बाट छे।”

\VS{2}आरु याकुब न लाबान क मुय पोर निगाह कोर्या आरु ताड़ देदा कि हुये ओका जोसा पेहले क जोसा नि छे।

\VS{3}ति योहोवा न याकुब सी कयो, आपसा बाबा क देश आरु तारी पोयदावारीन जागा क जात तोह, आरु हांव तारे साते रोहीस।

\VS{4}ती याकुब राहेल आरु लिआ: क खोयड़ा मा आपसा गाडरा बुकड़ा क धोड़े बुलाविन कयो,

\VS{5}“तुमरा बाबान मुयो सी मेसे ओसो लागे की हुयो मेसे पेहले जोसो हिमी नी देखायतो; बाखुन मारा बाबान परमेश्वर मारे साते छे।

\VS{6}तुमु वी जानु की हांव तुमरा बाबान चाखरी जिव लागाड़ीन कोरलु छे।

\VS{7}ओळी वी तुमरु बाबु मारे सी छल कोरीन मारी दाहड़की क दस वार बोदली देदो; बाखुन परमेश्वर न ओको मारे नुकसान नी कोरने देदो।

\VS{8}जोत्यार हुयो ओसो कोयो, ‘चित्तीवाळा पिला तारी दाहड़की कोहायसे,’ ती आखा गाडरा बुकड़ा‍ चित्तीवाळात होयने लाग्या; आरु जोत्यार होयु कोयु, ‘धारी वाळा पिला तारी दाहड़की कोहायसे’ ति आखा गाडरा बुकड़ धारीवाळा होयने लाग्या।

\VS{9}ओस कोरीन परमेश्वर न तुमरा बाबा क ढुरोक लीन मेसे आपलु छे।

\VS{10}गाडरा बुकड़ा क गाभीन होयने क टेम हांव सोपना मा काय देख्यु कि जे बुकड़ा पोर चोढ़ने बाज रोया, चै धारीवाळा, चित्तीवाळा, आरु घब्बेवाळा छे।

\VS{11}ती परमेश्वर क दुत न सोपना मा मेसे कोयो की, ‘हे याकुब,’ हांव कोयु, काय हुकुम,

\VS{12}हुयो कयो, डुळा उचाकोरीन हेनु आखा बुकड़ा क जे बुकड़ा पोर चोढ़ाई कोर रोया देख, की हुये धारीवाळा, चित्तीवाळा, आरु धब्बावाळा छे; काहकी जे काई लाबान तार सी कोरे, चो हांव देखलु छे।

\VS{13}हांव तेना बेतेल क परमेश्वर छे, जां तु न एक खाम्बा पोर तेल नाख देदलु, आरु मारी मानता मानलु होतु। होमि चाल, एना देश सी निकोळीन आपसी पोयदावारीन जागा क जा।”


\par }{\PP \VS{14}ती राहेल आरु लिआ: न हेनासी कोया, “काय आमरु बाबा क घोर मा हिमी वि आमरो काई हिस्सो आरु ओवलियाद वाचलो छे?

\VS{15}काय हामु ओकी निगाह मा पारका नी रोहजे? देख, हुयो ते आमुक ते वेच देदो, आरु आमरु पोयस्या खाय गोयलु छे।

\VS{16}ओतरान कोरिन परमेश्वर न आमरा बाबा क जोत्रा धोन ले लेदलौ छे, हुयो आमरो आरु आमरा पुर्या क छे; हिमी जो काहिय परमेश्वर न तुसेक कवलो छे, चोत कोर।”


\par }{\PP \VS{17}ती याकुब न आपसा पुर्या आरु बायरा क उटड़ा पोर चोढ़ायु;

\VS{18}आरु जोतरा ढुरे क हुयो पद्दनराम मा एकठा कोर्‌यो मातभोर होय गयो हुतो, सब क कनान मा आपसा बाबा इसहाक क पास जाने क विचाय सी, साते ली गयो।

\VS{19}लाबान आपसा गाडरा क रुई कतरने क लिय जार रोयो हुतो, आरु राहेल आपसा बाबा क घोरुनदेवता क चुरीन ली गोय।

\VS{20}अत: याकुब लाबान अरामी क पास सी मोनेन जात रोयु, ओको न बताड़ियो कि हांव ढासीन जात रोहीस।

\VS{21}हुयो आपसो आखो काहिई लीन ढास्यु, आरु महानदी क पार उतरीन आपसो मुय गिलाद क बोयड़ा देश भिनी कोर्यु।


\par }{\SH लाबान क लारे याकुब क पोछोव पोड़नो
\par }
{\PP \VS{22}तीसरे दाहड़े लाबान क पोतु चाल्यो कि याकुब ढास गोयो।

\VS{23}ओतरान कोरिन हुयो आपसा भाईस क पुठी लिन ओको सात दाहड़ा लोगुन पोछोळ पोड़्यो, आरु गिलाद क बोयड़ा देश मा ओको जाईन धोर्‌यो।

\VS{24}बाखुन परमेश्वर न रात क सोपना मा अरामी लाबान क पास आविन कयो, “चोकचोयु रोव, तु याकुब सी नी ते वारु भुण्डो नी कोहजी।”

\VS{25}आरु लाबान याकुब क पास पुग गोयो। याकुब आपसा तंबु गिलाद नावोन बोयड़ा देश मा उबो कोर्यु होतु; आरु लाबान न वी आपसा भाई क सात आपसा तंबु ओकी बोयड़ा देश मा उबा कोर्या।

\VS{26}ति लाबान याकुब सी कोवने लाग्यो, “तु यो काय कोर्यु कि मारे पास सी मोनेन आत रोयु, आरु मारा पुरायटा क ओसो ली आयो, मानो तोलवार सी बोन्दी बोनाय गोयली होय?

\VS{27}तु काहा मोनेन ढास आयु, आरु मार सी विगुर काई कोहे मारे पास सी मोनेन चाली आयु; नी ते हांव तुसे खुशी क सात टुमेकड़ी (तबली) आरु झुमकु वाजाड़तु, आरु गीते गावता जाईन मुकोलता?

\VS{28}तु ते मेसे मारा पुर्या पुरायटा क गुवु लोगुन नी देदु? तु ते गाण्डाय कोरलु छे।

\VS{29}तुमु मानषो क नुकसान कोरने क शक्ति मारे हातो मा ते छे; बाखुन तुमरु बाबु परमेश्वर न मारे सी वितली रात मा कोयु, ‘चोकचोयु रोव, याकुब सी नी ते वारु कोहजी आरु नी भुण्डो।’

\VS{30}वारु, हिमी तु आपसा बाबा क घोर क मोटा इच्छा होईन आत रोयु ति आत रोयु, बाखुन मारा देवताक तु काहा चूर लायु?”

\VS{31}याकुब न लाबान क जोपाप आप्यो, “हांव यो विचारीन बिहि गोयलु की काहमाईन तु तारा पुरायटा क मारे सी हापकी नी लेय।

\VS{32}जेरे कुदा जुळ तु मारा देवता जोड़से, जो जिवतलो नी वाचसे। मारे जुळ तारो जो काई निकोळे, चो तु भाई बोन्या क ओगोळ उवखीन ली ले।” काहकी याकुब जनतो नी हुतो कि राहेल घोरुन देवता क चूरीन लावली छे।


\par }{\PP \VS{33}यो सोमळीन लाबान, याकुब आरु लिआ: आरु दुयो दासीयो क तंबु मा गयो; आरु काई नी जोड़्यो। ती लिआ: क तंबु मासी निकोळीन राहेल क तंबु मा गोयो।

\VS{34}राहेल ते घोरुन देवता क उटड़ा क काठी मा मेलीन तेनु पोर बोस रोहली। लाबान न ओका आखा तंबु क चावयो ते वी जोड़्यो।

\VS{35}राहेल आपसा बाबा सि कोहि, “हे मारा पोरबु; इना सी खुश नी होय की हांव तारे ओगोळ नि उठी; काहकी हांव मासिक धोरोम सी छे।” अत: तेनाक हेरने सी वी घोरुन देवता नी जोड़या।

\VS{36}ती याकुब रिसवाईन लाबान सी लोड़ायने लाग्यु, आरु कोयु, “मारु काय गुनु छे? हांव काय पाप कोर्यु की तु ओतरु रिसवाइन मार पोछोळ पोड़शयु?

\VS{37}तु जे मारो आखो सोमान चावविन देख्यु, ती तुसेक आपसा घोरोन आखो सोमान मासी काहीन जोड़्यो काय? काई जोड़्यो होय ती ओको याँ आपसा आरु मारा भाईश क ओगोळ मेक दे, आरु चे आपनु दुयो क वीच नियाव कोरे।

\VS{38}एनु वीस साल लोगुन हांव तारेन्चा रोयु; एनामा नी ते तारा गाडरा बुकड़ा क कुख पोड़्यो, आरु न तारा मेढ़ो क मास हांव कोदी नी खादु।

\VS{39}जेनुक बनेले जिवो न फाड़ नाख्यो ओको हांव तारे पास न लावतो होतो, ओकी नुकसानी हांव ही उठावतलु; चाहे दाहड़ा क चुरी जाय चाहे ती राती क, तु मारे सी माँग लेतलु।

\VS{40}मारी ते यी दशा होती कि दिसु क ते तोप आरु राती क सेळो मेसे खाय गयो; आरु निंद मारा डुळ सी ढाक जाती होती।

\VS{41}वीस साल लोगुण हांव तारे घोर मा रोयु; चोवदे साल ते हांव तारी दुय पुराय जुगु; आरु छव साल तारा गाडरा बुकड़ा क चाखरी कोर्यु; आरु तु ते मारी दाहड़की क दोस वार टाय देये।

\VS{42}मारा बाबा क परमेश्वर, अर्थात अब्राहम क परमेश्वर, जेरे बीक इसहाक वी माने, काहमाईन मारे भीनी नी होयतु ती छाचीन तु हिमी मेसे छुछे हात जाने देतु। मारो दुख आरु मारो हातो क मेहनोत क देखीन परमेश्वर न विति रात क तुसे लोड़्यो।”


\par }{\SH याकुब आरु लाबान क विच सन्धि
\par }
{\PP \VS{43}लाबान न याकुब सी कयो, “यी पुराय ते मारीत छे, आरु ये पुर्या वी मारात छे, आरु ये गाडरा बुकड़ा वी मारात छे, आरु जो काई तुसे देखा पोड़े चो आखो मारोत छे। बाखुन हिमि मारी इनु बेटी, आरु ओकी ओवलियाद सी काय कोर सोको?

\VS{44}हिमि आव, हांव आरु तु दुयु आपसा वायदु कोरजे, आरु हुये मारे आरु तारे वीच मा वायदु कोहायसे।”

\VS{45}ती याकुब न एक दोगड़ो लिन ओको एक खांम्बो उबो कोर्‌यो।

\VS{46}ती याकुब न आपसा भाई बोन्या सी कोयो, “दोगड़ा एकठा कोरु,” यो सोमळीन हुये दोगड़ा एकठा कोरिन एक ढ़ीग लागाड़या, आरु तेनात ढीगो क पास बोसीन खादा।

\VS{47}तेना ढिगोनक नाव लाबान न ते जैगर सहदुथा, बाखुन याकुब न गिलियाद पाड़्यो।

\VS{48}लाबान न कयो, “यो ढीग आज सी मारे आरु तारे वीच गोवा रोहसे,” ओस कोरीन ओको नाव गिलियाद पोड़्यो,

\VS{49}आरु मिजपा वी; काहकी हुयो कयो, “जोत्यार हामु एक दिसरा सी नाम्बे रोहसु ती योहोवा मारी आरु तारी गुळाळी कोरे।

\VS{50}काहिमाईन तु मारा पुरायटा क दुख आपे, निते ओको सिवाय आरु बाई सी इयाव कोरे, ती आमरे हाते कुदु मानुस नी रोहसे; बाखुन देख, मारे तारे वीच मा परमेश्वर गोवा रोहसे।”

\VS{51}ओळी लाबान न याकुब सी कयो, “एना ढीग क देख आरु एना खाम्बा क वि देख, जिनाक हांव आपसे आरु तारे वीच मा उबो कोरलु छे।

\VS{52}यो ढीग आरु यो खाम्बो दुयु एनी वातोन गोवा रोवे कि नुकसान कोरने क विचार सी नी ते हांव एना ढीग क पोल धोड़े तारे पास जाईस, नी ते तु एन ढीग आरु एना खाम्बा क पार कोरीन मारेन्चा आवीस।

\VS{53}अब्राहम आरु नाहोर आरु हेन्दरो बाबा; तिनो क जो परमेश्वर छे, हुयोत आपनु दुयो क वीच नियाव कोरे।” ती याकुब न ओकी आन खादु जेरो बिक हेको बाबो इसहाक मानतो हुतो;

\VS{54}आरु याकुब न हेना बोयड़ा पोर मेलबलि चोढ़ायु, आरु आपसा भाई बोन्या क खाने जुगु बुलायो; ती हुयो खाईन बोयड़ा पोर रात रोया।

\VS{55}वेगोत लाबान उठ्यो, आरु आपसा बेटा बेटी क गुवा दीन आरु बोरकोत आपीन चाल पोड़यु, आरु आपसा जागा पोर आत रोयु।




\par }\Chap{32}{\SH एसाव सी मिळनेन तियारी
\par }
{\PP \VerseOne{1}याकुब न वी आपसी वाट लेदो आरु परमेश्वर क दुत ओको आय मिळ्या।

\VS{2}हेनुक देखतात याकुब कोयो, “यो परमेश्वर क टुळु छे।” ओतरान कोरिन हुयो हेना जागा क नाव महनेम पाड़्यु।


\par }{\PP \VS{3}ती याकुब न सेईर देश मा, अर्थात एदोम देश मा, आपसा भाईस एसाव क पास आपसा ओगोळ खोब्र्या मुकोळी देदु,

\VS{4}आरु हुयो हेनुक यो हुकुम आप्यु, “मारा पोरबु एसाव सि यो कोहजु: तारु दास याकुब तुसेक ओसु कोहे के हांव लाबान क याँ सी पारकु होईन हिमि लोगुन रोयु;

\VS{5}आरु मार जुळ गाय बुईल, गोदड़ा, गाडरा बुकड़ा, आरु दास दासीया छे: आरु हांव आपसा पोरबु क पास ओतरान कोरिन खोबोर मुकली रोयु कि तारी निगाह मार पोर रोहे।”


\par }{\PP \VS{6}चे दुत याकुब क पास पोछा आवीन कोहने लाग्या, “हामु तारा भाई एसाव क पास गोया होता, आरु हुयो वी तुसेक मिळने कोरीन चार सोव मानुस लिन आवने बाज रोयो।”

\VS{7}ती याकुब बेस बिही गोयु आरु पीड़ा मा पोड़्यु; आरु यो विचारिन आपसा साती क, आरु गाडरा बुकड़ाक, गाय बुईल, आरु उटड़ा क वी ओलोग ओलोग दुय टुळु कोर लेदु,

\VS{8}कि एसाव आवीन पेहला टुळा क मारे ती दीसरु टुळु वाचीन ढास जाईस।


\par }{\PP \VS{9}ओळी याकुब न कयो, “हे योहोवा, हे मारा डाहला बाबा अब्राहम क परमेश्वर, हे मारा बाबान इसहाक क परमेश्वर, तु ते मारी सी कोयु होतु कि आपसा देश आपसा पोयदावारीन जागाम जा, आरु हांव तारी भोलो कोरीस:

\VS{10}तु ते जो जो काम आपसी दया आरु छाचाय सी आपसा दास क सात कोरलु छे, की हांव जो आपसी लाकड़ीत लीन एनी योरदोन नोदी क पार उतरी आया, आरु हिमी दुय टुऴा होय गोयाला छे; तारा ओसा ओसा काम मासी हांव एक क वी योग्य ते नी होय।

\VS{11}मारी विनता सोमळीन मेसे मारा भाईस एसाव क हात सी वाचाड़: हांव ते हेना सी बिहयो, काहिय ओसो नि होये कि हुयो आवीन मेसे आरु आया भेळ पुर्या क वी मार देये।

\VS{12}तु ते कोहलु की हांव छाचीन तारो भोलो कोरीस, आरु तारी ओवलियाद क दोरीया क बालु क किनका क जोसो बेसको कोरिस, जे घोनासोटा कि मारे सी नी गिनाये सोके।”


\par }{\PP \VS{13}हुयो तेने दाहड़े होयात रात रोयो; आरु जो काई ओका पास होतो ओका मा सी भाईष एसाव क भेंट क लिय नेवाड़ निकाळ्यो;

\VS{14}अर्थात दुय सोव बुकड़ा, आरु वीस बुकड़ा, आरु दुय सोव गाडरा, आरु वीस गाडरा,

\VS{15}आरु पिला भेळ दुत आपने वाळी उटड़ीयाँ, आरु चावीस गाय, आरु दोस बुईल आरु वीस गोदड़ा आरु ओका दोस पिला।

\VS{16}इनुक हुयो टुवान टुवा कोरीन, आपसा दासो क सोपीन हुयो कयो, “मारे ओगोळ होयु; आरु टुळा क वीच वीच मा गाळु राखु।”

\VS{17}ओळतेन हुयो ओगला टुळा क गुळाव्या क हुकुम आप्यो, “जोत्यार मारु भाईष एसाव तुसे मेळे, आरु पुछे, ‘तु कुनीन दास छे, आरु काँ सी आवे, आरु ये तारे ओगोळ ओगोळ छे, ये कुनीन छे?’

\VS{18}ती कोहजी, यो तारा दास याकुब क छे। हे मारा पोरबु एसाव, यो भेंट क लिय तारे पास मुकेल्लु छे, आरु हुयो आपसो वी आमरे पोछोळ पोछोळ आवे बाज रोयु।”

\VS{19}आरु हुयो दिसरा आरु राखवाळया क वी, बाखुन तेनु आखा क जे टुवा क पोछोळ पोछोळ हुतो ओसोत हुकुम आप्यो के जोत्यार एसाव तुमुक मिळे ती ओसा कोहजु।

\VS{20}आरु कोहजु, “तरो दास याकुब आमरे पोछोळ पोछोळ आवने बाज रोयु।” काहकी हुयो यो विचार्‌यो की भेंट जि मारे ओगोळ ओगोळ जाय, ओका लारे हांव हेरो रीस कोम कोरो ती ओको दर्शन कोरीस; होय सोके हुयो मार सी वारु नी होय।

\VS{21}ओतरान कोरिन हुयो भेंट याकुब सी पेहेल पार उतरी गोया, आरु हुयो आपसुत् राती छावनी मा रोयो।


\par }{\SH याकुब क मल्लयुद्ध
\par }
{\PP \VS{22}तेने राती हुयो उठ्यो आरु आपसी दुयु घोरवाळी, आरु दुयु दासी आरु ग्यारे पुर्या क पुठी लीन घाट सी यब्बोक नोदी क पार उतरी गोयो।

\VS{23}हुयो हेनुक नोदी क पार उतार देदो, बाखुन आपसो आखो काई पार उतार देदो।

\VS{24}आरु याकुब आपसो एखलो रोय गोयो; तु कोय मानुस आवीन पौ फाटने लोगुन हेनासी मल्लयुद्ध कोरतु रोयु।

\VS{25}जोत्यार हुयो देख्यो दी हांव याकुब पोर वातड़ु नि होय, तु होयु हेरी सारवा क नस क छीम्यु; आरु याकुब क सातवा क नस मल्लयुद्ध कोरतात चोढ़ गोय।

\VS{26}ती होयु कोयु, “मेसे जाने दे, काहकी सोन्दारो होयने वाळो छे,” याकुब कोयु, “जोत्यार लोगुन तु मेसे बोरकोत नी आपे, तु लोगुन हांव तुसे नी जाने दोम।”

\VS{27}आरु हुयो याकुब सी हेरो नाव पुछ्यो, “तारो नाव काय छे?” हुयो कयो, “याकुब।”

\VS{28}हुयो कयो, तारो नाव हिमी याकुब नी, बाखुन, इसराएल होयसे, काहकी तु परमेश्वर सी आरु मानषो सी वी लोड़ाय कोरने मा जितलु छे (उत्पत्ति 35:10)

\VS{29}याकुब न कयो, “हांव विनता कोरो, मेसे आपसो नाव देखाड़।” हुयो कयो, “तु मारो नाव काहा पुछे?” ती हुयो हेनाक हुयोत बोरकोत आप्यो।

\VS{30}ती याकुब न यो कोवीन हेना जागा क नाव पनीएल\FTNT{*}{{\FR 32:30 }{\FR{32:30
}}{\FQ{पनीएल
}}{\FT{परमेश्वे न मुख}}} पाड़्यो; “परमेश्वर क आंम्बा साम्बा देखने सी वी जिवतलु रोय गोयु।”

\VS{31}पनीएल क पास चालता चालता दाहड़ु उग गोयु, आरु हुयो सातवा सी भागड़ु होय गोयु।

\VS{32}इसराएली जे ढुरो क सातवा क जुड़ोवाळा जंघानस क आजुन दाहड़े लोगुन नी खाता, ओतरान कोरिन योत कि हेयो याकुब क सातवा क जुड़ मा जंघानस क छिम्यो।




\par }\Chap{33}{\SH याकुबन एसाव सी मिळनो
\par }
{\PP \VerseOne{1}याकुब न डुळा उचा कोरीन देख्यो कि एसाव चार सोव मानषो पुठी लीन आवे। ती हुयो पुर्या क ओलोग ओलोग वाटिन लिआ: आरु राहेल आरु दुयु दासी क आप देदो।

\VS{2}आरु हुयो आखान ओगोळ पुर्या भेळ दासीयो क, ओका पोछोळ पुर्या भेळ लिआ: क आरु आखा क पोछोळ राहेल आरु युसुफ क मेल्यो,

\VS{3}आरु आपसु हेनु आखा क ओगोळ गोयु आरु सातु वार भिमा पोड़ीन वान्द्यु, आरु आपसा भाईष क पास पुग्यो।

\VS{4}ती एसाव हेनाक मेळने कोरीन दोवड़्यो, आरु ओको हृदय सी लागाड़ीन, गोळा सी थाबाईन गुवा देदो; ओळी हुये दुयु रोड़ने लाग्या।

\VS{5}ती हुयो डुळा उचाकोरीन बायरा आरु पुर्या क देख्यो, आरु पुछ्‌यो, “ये जे तारे साते छे ये कुन छे?” हुयो कोयो, “ये दास क पुर्या छे, जे परमेश्वर न गिन कोरीन आपलो छे।”

\VS{6}ति पुर्या भेळ दासीयो न धड़ आवीन वान्द्यो;

\VS{7}ओळी पुर्या भेळ लिआ: धोड़े आवी आरु हुये वी वान्द्या; आखरी मा युसुफ आरु राहेल वी धोड़े आवीन वान्द्या।

\VS{8}ती हुयो पुछ्यो, “तारु यु मोटलु टुळु मेसे जोड़्यु, काय वात छे?” हुयो कयो, “यि की मारा पोरबुन गिन मार पोर होयी।”

\VS{9}एसाव न कयो, “हे मारा भाईष, मारे जुळ ते बेस छे; जो काई तारो छे चोत तारो रोहे।”

\VS{10}याकुब न कयो, “नि नि, काहमाईन तारी गिन मार होय, ती मारी भेंट ली ले; काहकी मे ते तुसे मेळीन, जोसो परमेश्वर सी मेळ लेदु, आरु तु मार सी वारु होय गोयु।

\VS{11}ओतरान कोरिन यी भेंट जी तुसेक मुकेल्ली छे, ली ले; काहकी परमेश्वर न मार पोर गिन कोरलु छे, आरु मारे जुळ बेस छे।” जोत्यार होयो हेनासी बेसकु विनता कोर्यु, ती हुयो भेट क ली लेदो।


\par }{\PP \VS{12}ओळतेन एसाव न कयो, “आव, हिमी ओगा चालता; आरु हांव तारे ओगोळ चालीस।”

\VS{13}याकुब न कयो, “हे मारा पोरबु, तु जाने की मारे साते पुर्या, आरु दुध आपन्या गाडरा बुकड़ा आरु गाय छे; एने ओसो ढुरे एक दाहड़ु वी वोदु पिसला होय जाय, ती आखा की आखा मोर जासे।

\VS{14}ओतरान कोरिन मारो पोरबु आपसा दास क ओगोळ चाल, आरु हांव इनु ढुरो क चाल क ओनसारे जे मारे ओगोळ छे, आरु पिल क चाल क ओनसारे धीरा धीरा चालीन सेईर मा आपसा पोरबु क पास पुग जाईस।”

\VS{15}एसाव कोयो, “तु आपसा साती मासी हांव कुदा एक तारे साते मेल जाम।” हुयो कयो, ओसो काहा? ओतरोत बेस की मारु पोरबु क गीन की निगाह मार पोर बोनली रोहे।"

\VS{16}ती एसाव न तेने दाहड़े सेईर जाने क आपसी वाट लेदो।

\VS{17}बाखुन याकुब होंसा सी निकोळीन कर सुक्कोत क गोयो, आरु होंया आपसे जुगु एक घोर, आरु ढुरो क लिय खोपड़ो बोनायो। ओतरान कोरिन हेना जागा क नाव सुक्कोत पोड़्यो।


\par }{\PP \VS{18}याकुब जो पद्दनराम सी आयो हुतो, हुयो कनान देश क शकेम नगर क पास आरगु पुगीन नगर क ओगोळ डेरु उबु कोर्यु।

\VS{19}आरु कोळी क जिना खोण्डो पोर हुओ आपसी तंबु उबु कोर्यु, ओको हुयो शकेम क बाबा हमोर क पुर्या क हात सी एक सोव कसीतों मा मुले लेदु।

\VS{20}होंया हुयो एक वेदी बोनवीन ओको नाव एल एलोहे इस्राएल पाड़्यु।




\par }\Chap{34}{\SH दिना क नोष्ट कोर देनो
\par }
{\PP \VerseOne{1}एक दाहड़ु लिआ:न पुराय दीना, जी याकुब सी पोयदा होयी होती, तेना देश क पुरायटा सी मेळने कोरीन निकोळी।

\VS{2}ती हेना देश क डाहलो हिव्वी हमोर क पुर्य शकेम न ओको देख्यो, आरु ओको ली जाईन ओका सात कुकर्म कोरीन भ्रष्ट कोर नाख्यु।

\VS{3}ती ओको मन याकुब क बेटी दीना सी लाग गोयो, आरु हुयो हेनी पुराय सी मोंगोन वार कोर्यु, आरु हेरे सी मोंग कोरने लाग्यु।

\VS{4}अत: शकेम न आपसा बाबा हमोर सी कयो, “मेसे इनी पुराय क मारु घोरवाळी होयने क लिय आपड़ दे।”

\VS{5}आरु याकुब न सोमळ्यो कि शकेम न मारी पुराय दीना क विटळी देदु; बाखुन हेरा पुर्या तेने टेमे ढुरो क सात खोयड़ा मा हुता, ओतरान कोरिन हुयो हेनुक आवता लोगुन हुगु रोयु।

\VS{6}ती‍ शकेम क बाबो हमोर निकोळीन याकुब सी वात कोरने क लिय ओका पास आयो।

\VS{7}याकुब क पुर्या यो सोमळीन खोयड़ा सी बेस उदास आरु रिसवाईन आया; काहकी शकेम न याकुब क पुराय क सात कुकर्म कोरीन इस्राएल क घोराना सी विनोकल्या क जोसो काम कोर्‌यो हुतो, जो कोरनो वारु नी होतो।

\VS{8}हमोर न हेनु आखासी कयो, “मारु पुर्यु शकेम क मोन तुमरी पुराय पोर बेस लागलो छे, ओतरान कोरिन हेनीक एरी घोरवाळी होयने कोरीन आप देवु।

\VS{9}आरु आमरे साते इयाव कोरु; तुमरा पुरायटा क आमुक आप्या कोरु, आरु आमरा पुरायटा तुमु लि जाया कोरु।

\VS{10}आमरे पुठी बोसला रोहु; आरु यो देश तुमरे ओगोळ पोड़लो छे, इना मा रोहीन लेन देन कोरु, आरु इनी जागा क आपसे वाटू ली लेवु।”

\VS{11}शकेम न वी दीना क बाबा आरु भाष्यो सी कयो, काहमाईन मार पोर तुमु मानषो क गीनोन निगाह होय, ती जो काई मार सी कोहु, चो हांव आपीस।

\VS{12}तुमु मार सी कोतरो वी दाम आरु बोदलु काहा नी मांगु, ते वी हांव तुमरे कोहे ओनसारे आपीस; बाखुन हेनी पुराय क घोरवाळी होयने कोरीन मेसे आपु।


\par }{\PP \VS{13}ती यो विचारु कि शकेम न आमरी बोहनीस दीना क विटळो छे, याकुब क पुर्या न शकेम आरु ओका बाबा हमोर क छल क सात यो जोपाप आप्या,

\VS{14}“हामु ओसो काम नी कोर सोकतला कि कुदु खतनाविगुर मानुसक आमरी बोहनीस आपजे, काहकी इनासी आमरी नावबोद्दी होयसे।

\VS{15}इनी वात पोर ते हामु तुमरी पुराय मान लेसु क आमरे जोसा तुमरे सि होर एक मानुसक खोतनो कोर्‌यो जाए।

\VS{16}ती हामु आमरी पुराय तुमरे सी इयाव कोरसु, आरु तुमरा पुरायटा सी इयाव, आरु तुमरे पुठी बोस्या वी कोरसु, आरु हामु दुयो एकुत टुळान क मानुस होय जासु।

\VS{17}बाखुन काहमाइन आमरी वात नी माने आपसो खोतनो नी कोरावी, ती हामु आमरी पुराय क लिन याम सि जात रोहसु।”


\par }{\PP \VS{18}हेन्दरी इनी वात पोर हमोर आरु ओको पुर्य शकेम खुश होया।

\VS{19}आरु हुये जुवान्या जे याकुब क पुराय क बेस चाहता हुता, इना काम क कोरने मा हुये तवार नी कोर्या। हुये आपसा बाबा क आखा घोराना मा बेस प्रतिष्‍ठित हुता।

\VS{20}ओतरान कोरिन हमोर आरु ओका पुर्य शकेम आपसा नगर क झोपला क धोड़े जाईन नगरवाळा क यो सोमझाड़ने लाग्यो,

\VS{21}“चे मानुस आपने साते मिळीन रोहने चाहता छे, अत: हुये इना देश मा रोहीन लेनदेन कोरने देवु: देखु, यो देश हेन्दरे जुगु बेस‌ छे; ओळी हामु मानुस हेन्दरा पुरायटा सी इयाव लेजे, आरु आपना पुरायटा क हेनुक आप देजे।

\VS{22}चे मानुस केवल इनी वात पोर आपने सारे रोहसे आरु एकुत समुदाय क मानुस होयने क खुस छे की ओका जोसा आपना आखा मानषो क खोतनो कोर्‌यो जाय।

\VS{23}काय हेन्दरा गाडरा बुकड़ा, आरु गाय बुईल बाखुन हेन्दरो आखा ढुरे आरु धोन जायदाद आपनी नी होय जासे? ओतरोत कि हामु मानुस हेन्दी वात मान ले, ती हुये आमरे साते रोहसे।”

\VS{24}ओतरान कोरिन जोतरा हेना नगर क झोपला सी निकोळता हुता, हेनी आखा न हमोर क आरु ओका पुर्य शकेम क वात माने; आरु होर एक मानुस खोतनो कोरावे, जोतरा हेना नगर क झोपला सी निकोळता हुता।


\par }{\PP \VS{25}तीसरे दाहड़े, जोतयार हुये मानुस मान्दा पोड़ गोया, ती ओसो होयो कि शिमोन आरु लेवी नावोन याकुब क दुय पुर्या न, जे दीनान क भाई हुता, आपसी आपसी तोलवार लीन नगर मा विगुर बिहये भोराईन आखा मानषो क मार देदा।

\VS{26}हमोर आरु ओका पुर्या शकेम क हुये तलवार सी मार देदा, आरु दीना क शकेम क घर सी निकाळ ली गया।

\VS{27}याकुब क पुर्या क मारने पोर वी नगर क ओतरान कोरिन लुट लेदा की हेना मा हेन्दरी बोहनीस विटळी गोय होती।

\VS{28}हुये गाडरा बुकड़ा, आरु गाय बुईल, आरु गोदड़ा, आरु नगर आरु खोयड़ा मा जोतरो धोन हुतो लिजात रोया।

\VS{29}हेनु आखाक, आरु हेन्दरा बाळ पुर्या, आरु बायरा क वी ली गोया, बाखुन घोर घोर मा जो काई हुतो चो वी लुट लेदा।

\VS{30}ती याकुब न शमोन आरु लेवी सी कयो, “तुमु जो एना देश क मानषो कनानियो आरु परिज्जियो क मन मा मारे जुगु घाड़ाय पोयदा कोर्या, इना सी तुमु मेसे पिड़ा मा नाख देदला‌ छे, काहकी मारे साते ते थुड़ा मानुस छे; ओतरान कोरिन हिमि हुये एकठा होईन मार पोर चोहड़से, आरु मेसे मार देसे, ती हांव आपसा घोराना भेळ खोतोम हय जाईस।”

\VS{31}हुये कोया, “काय हुयी आमरी बोहनीस क सारे वेश्या क जोसा व्यवहार कोरे?”




\par }\Chap{35}{\SH याकुब क बेतेल मा पोछो आवनो
\par }
{\PP \VerseOne{1}ती परमेश्वर न याकुब सी कयो, “या सी निकोळीन बेतेल क जा, आरु होयात रोव; आरु हुँया परमेश्वर क लिय वेदी बोनाव, जु तुखे दर्शन आप्यो, जोत्यार तु आपसा भाईस एसाव क बिक सी ढासतो हुयो।”

\VS{2}ती याकुब न आपसा घोराना सी, आरु हुये बी जे हेरे पुठी हुता, कोया, “तुमरे विच मा जु पारकु देवता छे, हेना निकाल नाखु; आरु आपसा-आपसा क चुखा कोरु, आरु आपसा छिंदरा बोदली लेवु;

\VS{3}आरु आवु, आपनु याँ सी निकोळीन बेतेल क जाजे; होंया हांव परमेश्वर क लिय एक वेदी बोनाविस, जु वेला क दाहड़ा मा मारी सोमवलु, आरु जेने वाट्ये सि हांव चालतु होतु, तेरेमा मारे साते रोयु।”

\VS{4}ओतरान कोरिन जोतरा पारका देवता हेंदरे जुळ होता; आरु कुण्डल हेन्दरा कान्टा मा होता, हेनु सब क हुये याकुब क आप्या; आरु हुयो हेनु तेरो बांज झाड़ क नेचो, जो शेकेम क पास मा छे, गाड़ देदा।

\VS{5}ती हुये कुच कोर्या; आरु हेन्दरे‍ च्यारु मेर क नगर मा रोहन्या क मन मा परमेश्वर क भीनी दी ओसो बिक सोमाय गोयो, कि हुये याकुब क पुर्या क पोछोळ नी पोड़्या।

\VS{6}याकुब हेनु आखा भेळ, जो हेरे पुठी हुता, कनान देश क लुज नगर क आया। चो नगर बेतेल वी कोवाये।

\VS{7}होंया हुयो एक वेदी बोनायो, आरु हेना जागा क नाव एल बेतेल पाड़्यो; काहकी जोत्यार हुयो आपसा भाईस क बिक सी ढास जातलु ती परमेश्वर हेर पोर प्रगट होयलु।

\VS{8}आरु रिबका क दुध पाळनेवाळी दाई दबोरा मोर गोय, आरु बेतेल क बांज झाड़ क नेचो हेनीक गाड़ देदा, आरु हेना बांज झाड़ क नाव अल्लोनबक्कुत पाड़्या।

\VS{9}ओळतेन याकुब क पद्दनराम सी आवने क वाद परमेश्वर न दुसरी वार ओको दर्शन आपीन बोरकोत आप्यो।

\VS{10}आरु परमेश्वर न हेनासी कोयो, हिमी लोगुन ते तेरो नाव याकुब रोहलो छे; बाखुन ओगो क तेरो नाव याकुब नी रोहसे, तु इस्राएल कोवाईस। ओस कोरीन हुयो हेरो नाव इस्राएल पाड़्या।

\VS{11}ओळतेन परमेश्वर न हेना सी कोयो, “हांव सर्वशक्तिमान परमेश्वर छे। तु फुले फले आरु वोदे; आरु तार सी एक जाति बाखुन जातिन एक माण्डळी वी पोयदा होयसे, आरु तारी ओवलियाद मा राजा पोयदा होयसे।

\VS{12}आरु जु देश हांव अब्राहम आरु इसाहक क आपलो छे, चो देश तुसेक आपो, आरु तारे पोछोल तारी ओवलियाद क वी आपीस।”

\VS{13}ती परमेश्वर हेना जागा मा, जा हुयो याकुब सी वात कोर्‌यो, ओका पास सी उपोर चोढ़ गोयो।

\VS{14}आरु जेना जागा मा परमेश्वर न याकुब सी वात कोर्‌यो, चाँ याकुब न दोगड़ा क एक खाम्बो उबो कोर्‌यो, आरु हेर पोर अर्घ तेल नाख देदो।

\VS{15}जाँ परमेश्वर न याकुब सी वात कोर्‌यो, हेना जागा क नाव हुयो बेतेल पाड़्यो।


\par }{\SH राहेल न मौत
\par }
{\PP \VS{16}ओळतेन हुये बेतेल दी कुच कोर्या; आरु एप्रात थुड़ेत नांबे रोय गोया हुता कि राहेल क पुर्य क जनने क घोनी पीड़ा लागी।

\VS{17}जोत्यार हेनीक मोटी मोटी पीड़ा होयतली ती दाई न हेरेसी कोहि, “मा बिहये; हेमी वी तारु पुर्युत होयसे।”

\VS{18}ती ओसो होयो कि हुयी मोर गोय, आरु जिव निकोळता निकोळतात् हुये हेना पुर्या क नाव बेनोनी पाड़्या; बाखुन हेरा बाबा न हेरे नाव बिन्यामीन पाड्या।

\VS{19}यो राहेल मोर गोय, आरु एप्रात, यानी बैतलहम क वाट मा, ओको गाड़ देदा।

\VS{20}आरु याकुब न ओको कबर पोर एक खाम्बो उबो कोर्‌यो: राहेल क बिड़ा क हुयो खाम्बो आज लोगुन बोनलो छे।

\VS{21}ओळतेन इस्राएल न कुच कोर्‌यो, आरु एदेर नावोन गुम्मट क ओगा बोड़ीन आपसो तंबु उबो कोर्‌यो।


\par }{\SH याकुब क पुर्या
\par }
{\PP \VS{22}जोत्यार इस्राएल हेना देश मा वोसलु होतु, ती एक दाहड़े ओसो हुयो की रुबेन न जाईन आपसा बाबा की रखेल बिल्हा क सात कुकर्म कोर्‌यो; आरु यी वात इस्राएल क मालुम होय गोय। याकुब क बारे पुर्या होया।

\VS{23}हेनामासी लिआ क पुर्या ये हुता; यानी याकुब क जेठा, रुबेन, ओळतेन शिमोन, लेवी, यहुदा, इस्साकार, आरु जबुलुन।

\VS{24}आरु राहेल क पुर्या ये हुता; यानि युसुफ, आरु बिन्यामीन।

\VS{25}आरु राहेल क दासी बिल्हा क पुर्या ये हुता; यानी दान, आरु नप्ताली।

\VS{26}आरु लिआ क दासी जिल्पा क पुर्या ये हुता; यानी गाद, आरु आशेर। याकुब क येत पुर्या होया, जे हेनासी पद्दनराम मा पोयदा होया।


\par }{\SH इसहाक क मौत
\par }
{\PP \VS{27}आरु याकुब मम्रे मा, जे किरयतरबा, यानी हेब्रोन छे, जाँ अब्राहम आरु इसहाक पारकु होईन रोहलु होतु, आपसा बाबा क पास आयो। (इब्रा 11:9)

\VS{28}इसहाक क उमोर एक सोव चार विस क होय गोयो।

\VS{29}आरु इसहाक क जिव छुट गोयो, आरु हुयो मोर गोयो, आरु हुयो डावो आरु पुरी उमोर क होईन आपसा मानसो मा जाय मेळ्यु; आरु ओका पुर्या एसाव आरु याकुब न ओको धुळु आप्या।




\par }\Chap{36}{\SH एसाव क ओवलियाद
\par }
{\PP \VerseOne{1}एसाव जु एदोम वी कोवाये ओकी यि ओवलियाद छे।

\VS{2}एसाव न ते कनानी पुराय सी इयाव कोर्यु; यानी हित्ती एलोन क पुराय आदा क, आरु ओहोलीबामा क जी अना की पुराय, आरु हिव्वी सिबोन क नातिन होती।

\VS{3}ओळतेन हुयो इश्माएल क पुराय बाशमत क वी, जी नबायोत क बोहनीस हुती, इयाव कोर्‌यो।

\VS{4}आदा न ते एसाव क द्‍वारा एलीपज क, आरु बासमत न रुएल क जोन्म देदी।

\VS{5}आरु ओहोलीबामा न युश, आरु यालाम, आरु कोरह क पयदा कोर्‌यो, एसाव क येत पुर्या कनान देश मा पोयदा होयला।

\VS{6}एसाव आपसी घोरवाळी, आरु पुर्या पुरायटा, आरु घर क आखा जीवो, आरु आपसा गाडरा बुकड़ा, आरु गाय बुईल आदि आखा ढुरो, निदान आपसी आखी जायदाद क, जे हेना कनान देश मा एकठो कोरला हुता, लीन आपसा भाई याकुब क पास सी दिसरा देश क चाली गोयो।

\VS{7}काहकी हेन्दरी जायदाद ओतरी होय गोयली, कि हुये एकठा नी रोय सोक्या; आरु ढुरो क घोना सोटा होयने क कारण हेना देश मा, जाँ हुये पारका होईन रोहता हुता, हुये सोमाय नी सोक्या।

\VS{8}एसाव जु एदोम वी कोवाये, सेईर नावोन बोयड़ा देश मा रोहने लाग्या।


\par }{\PP \VS{9}सेईर नावोन बोयड़ा देश मा रोहनेवाळा एदोमियो क मुल मानुस एसाव क ओवलियाद यी छे

\VS{10}एसाव क पुर्या क नाव ये छे; यानी एसाव क घोरवाळी आदा क पुर्य एलीपज, आरु हेरीत एसाव क घोरवाळी बासमत क पुर्य रुएल।

\VS{11}आरु एलीपज क ये पुर्य हुया; यानी तेमान, ओमार, सपो, गाताम, आरु कनज।

\VS{12}एसाव क पुर्य एलीपज क तिम्ना एक रखेल होती, जिनासी एलीपज क द्वारा अमालेक क जन्म देदी; एसाव क घोरवाळी आदा क ओवलियाद मा येत हुया।

\VS{13}रुएल क ये पुर्या हुया; यानी नहत, जेरह, शम्मा, आरु मिज्जा एसाव क घोरवाळी बासमत क ओवलियाद मा येत छे।

\VS{14}ओहोलीबामा जी एसाव क घोरवाळी, आरु सिबोन क नातिन आरु अना क पुराय हुती, ओका ये पुर्या हुया: यानी हुयो एसाव क द्वारा युश यालाम आरु कोरह क जन्म देदी।


\par }{\PP \VS{15}एसाव ओवलियाद क अधिपति ये हुया: यानी एसाव क मोटलो एलीपज क ओवलियाद मा सी ते तेमान अधिपती, ओमार अधिपति, सपो अधिपति, कनज अधिपति,

\VS{16}कोरह अधिपति, गाताम अधिपति, अमालेक अधिपति एलीपज ओवलियाद मा सी एदोम देश मा येत अधिपति हुया: आरु येत आदा क ओवलियाद मा हुया।


\par }{\PP \VS{17}एसाव क पुर्य रुएल क ओवलियाद मा येत हुया; यानी नहत अधिपति, जेरह अधिपति, शम्मा अधिपति, मिज्जा अधिपति रुएल ओवलियाद मा सी, एदोम देश मा येत अधिपति होया; आरु येत एसाव क घोरवाळी बासमत क ओवलियाद मा होया।


\par }{\PP \VS{18}एसाव क घोरवाळी ओहोलीबामा क ओवलियाद मा येत हुया; यानी युश अधिपति, यालाम अधिपति, कोरह अधिपति, अना क पुराय ओहोलीबामा जी एसाव क घोरवाळी हुती ओकी ओवलियाद मा येत हुया।

\VS{19}एसाव जु एदोम वी कोहाये, ओका ओवलियाद येत छे, आरु हेन्दरा अधिपति वी येत हुया।


\par }{\SH सेईर क ओवलियाद
\par }
{\R (1 इतिहास 1:38-42)

\par }{\PP \VS{20}सेईर ज होरी नावोन जाती क हुतो, ओको यो पुर्य हेना देश मा पेहले सी रोहता हुता; यानी लोतान, शोबाल, सिबोन, अना,

\VS{21}दीशोन, एसेर, आरु दीशान: एदोम देश मा सेईर क येत होरी जातीवाळा अधिपति हुया।

\VS{22}लोतानन पुर्यो, होरी आरु हेमाम होया; आरु लोतानोन बोहनीस तिम्ना होती।

\VS{23}शोबाल क ये पुर्या हुया: यानी आल्वा, मानहत, एबाल, शपो, आरु ओनाम।

\VS{24}आरु सीदोन क ये पुया हुया: अय्या, आरु अना; ये चेत अना छे जेको जोंगोल मा आपसा बाबा सिबोन क गदड़ा क चारता चारता तातला पानी क झोरना मा मेवलो।

\VS{25}आरु अना क दीशोन नावोन पुर्या हुया, आरु हेना अना क ओहोलीबामा नावोन पुराय होयी।

\VS{26}दीशोन क ये पुर्या हुया: हेमदान, एशबान, यित्रान, आरु करान।

\VS{27}एसेर क ये पुर्या हुया: बिल्हान, जावान, आरु अकान।

\VS{28}दीशान क ये पुर्या हुया: ऊस, आरु अरान।

\VS{29}होरीयो क अधिपति, ये हुया: लोतान अधिपति, शोबाल अधिपति, सिबोन अधिपति, अना अधिपति,

\VS{30}दीशोन अधिपति, एसेर अधिपति, दीशान अधिपति, सेईर देश मा होरी जातिवाळा येत अधिपति हुया।


\par }{\SH एदोम क राजा
\par }
{\PP \VS{31}ओळतेन जोत्यार इसराएली पोर कोय राजा न राजा न कोर्या हुता, ती वी एदोम क देश मा ये राजा हुया

\VS{32}बोर क पुर्या बेला न एदोम मा राज कोर्या, आरु ओकी देश क नाव दिन्हाबा छे।

\VS{33}बेला क मोरने पोर, बोसरानिवासी जेरह क पुर्या योबाब ओका जागा पोर राजा हुयो।

\VS{34}योबाब क मोरने पोर, तेमानिया क देश क रोहन्या हुशाम हेना जागा पोर राजा होयु।

\VS{35}ओळतेन हुशाम क मोरने पोर, बदद क पुर्या हदद हेना जागा पोर राजा हुया यो चोत छे जेना मिद्यानियो क मोआब क देश मा मार लेदो, आरु ओकी राजधानी क नाव अबीत छे।

\VS{36}हदद क मोरने पोर, मस्रेकावासी सम्ला हेना जागा पोर राजा हुयु।

\VS{37}ओळतेन सम्ला क मोरने पोर, शाऊल जु महानद क तटवाळा रहोबोत नगर क हुतो, हेना जागा पोर राजा हुयो।

\VS{38}शाऊल क मोरने पोर, अकबोर क पुर्य बाल्हानान हेना जाग पोर राजा हुयु।

\VS{39}अकबोर क पुर्य बाल्हानान क मोरने पोर, हदर हेना जागा पोर राजा हुयु आरु हेनी राजधानी क नाव पाऊ छे; आरु ओकी घोरवाळी क नाव महेतबेल छे, जु मेजाहाब क नातीन आरु मत्रेद क पुराय हुती।

\VS{40}ओळतेन एसाव ओवलियाद क अधिपतियो क कुलों, आरु जागा क ओनसारे ओको नाव यो छे तिम्ना अधिपति, अल्वा अधिपति, यतेत अधिपति,

\VS{41}ओहोलीबामा अधिपति, एला अधिपति, पीनोन अधिपति,

\VS{42}कनज अधिपति, तेमान अधिपति, मिबसार अधिपति,

\VS{43}मग्दीएल अधिपति, ईराम अधिपति एदोम ओवलियादियो न जु देश आपसु कोर लेदु होतु, ओको निवास जाग मा हेन्दरा येत अधिपति हुया; आरु एदोमी जाती क डाहलु मानुस एसाव छे।




\par }\Chap{37}{\SH युसुफ आरु हेका भाई
\par }
{\PP \VerseOne{1}याकुब ते कनान देश मा रयतो हतो, जां सारीक ओको बाप बाहर देश वाळो बनीन रवतो हतो।

\VS{2}आरु याकुब न ओवलियादन पुरावु यो छे: युसुफ सोतरा सालन होईन ओका भाई न साथ मा गाडरा बोकरा चरावतो हुतो आरु त्यो पोर्‌यो ओका बाप न पेयली लाड़ी बिल्हा, आरु जिल्पान पोर्यान क साथ मा रयतो हुतो; आरु हेनकी बुराईन वाराम मा ओका बाप क खबर पुगाड़्या कोरतो हुतो।

\VS{3}आरु इस्राएल हेका सारा पोर्या सी जादा युसुफ सी जादा मोंग राखतो हुतो, काहकी त्यो ओका डाहवारान पोर्‌यो हुतो आरु याकुब ओका वाट्ये भाती भातीन रंग वाळा चोगला बनवायो।

\VS{4}पुन युसुफन दिसरा भाई देख्या कि हामरो बाप हामु आखा सी जादा मोंग हेका सी राखे, तव त्या लोगहन हेका सी घाड़ाय कोरने लाग्या आरु ओका साथ मा वारु वात नी कोरता हुता।


\par }{\PP \VS{5}युसुफ एक सपनो देख्यो आरु त्यो सपनो ओका भाई लोगहन क देखाड़्यो तव त्या युसुफ सी आरु वी जादा घाड़ाय कोरने लाग्या।

\VS{6}युसुफ उन लोगहन सी कयो, “जो सपनो हांव देख्यो, ओको समळु

\VS{7}हामु लोगहन खेत मा पुळा बाँधता हुता आरु काय देखो कि म्हारो बांधलो पुळो उबो हुय गयो; तव तुमरा पुळा म्हारा पुळाक च्यारो मेर सी घेर लेदा आरु ओको झुकीन वांद्या।”

\VS{8}तव ओका भाई युसुफ सी कोया काय तु छाचली हामरे पोर राज कोरीस? एने काय छाचली तु हामरे पोर होक कोरीस? अतरा करीन त्या लोगहन युसुफ सपना आरु ओका वातन कारण सी ओकासी आरु वी जादा घाड़ाय कोरने लाग्या।

\VS{9}ओळतेन एक दाहड़ु आरु एक सपनो देख्यो, आरु ओका भाई लोगहन क वी यो सपनो देखाड़्यो, “समळु, हांव एक आरु सपनो देखलो छे, कि दाहड़ु आरु चांद आरु ग्यारे तारा मखे वांद्र्या।”

\VS{10}एना सपनान वारामा युसुफ ओका बाप आरु भाई लोगहन क सामने पुरावो देखाड़्यो: तव हेको बाप युसुफ क लड़्यो आरु कयो यो कसो सपनो छे ज तु देख्यो? काय छाची हांव आरु थारी माय आरु थारा भाई सब जाईन थारे अगळ धरती पोर पड़ीन वांदसु?

\VS{11}हेका भाई ते हेका सी रीस आरु घाड़ाय कोरता हुता पुन हेको बाप हेका कयला बुलोक फोम राख्यो।

\VS{12}आरु हेका भाई लोगहन हेनका बापन गाडरा बकड़ा चरावने करीन शेकेम गया।

\VS{13}तव याकुब युसुफ सी कयो, “थारा भाई लोगहन ते शेकेम मा गाडरा बकड़ा चरावता हसे, अतरान करीन हांव तुख हेनके पास मुकलो।” त्यो हेका सी कयो, “जसो थारो हुकुम हांव हजुर छे।”

\VS{14}युसुफ याकुब सी कयो जा, तारा भास्योन आरु गाडरा बुकड़ान हाल देखिन आव कि चे वारु ते छे कि, ओळी मार जुळ खबर लीन आवजी। अतरान करीन त्यो हेको हेब्रोनोन झुळा मा मुकली देदो, आरु त्यो शेकेम मा आयो।

\VS{15}आरु एक जनो हेको खयड़ा मा अथोन आथो भटकतला देखीन हेका सी पुछ्यो तु काय हेरे?

\VS{16}त्यो कयो, “हांव ते म्हार भाई लोगहन क हेरी रयो गीन करीन मख देखाड़ कि त्या गाडरा बकड़ान क कां चार रोया?”

\VS{17}त्यो मानुस हेका सी कयो, “त्या लोगहन ते यां सी जात रोया; आरु हांव हेनको यो कहवतला समळ्यो, की आवु, हामु दोतान भेनी जाजे अतरान करीन युसुफ हेका भाईन लोगहन क पास जाने लाग्यो आरु हेनको दोतान मा हेर लेदो।”


\par }{\SH युसुफ क पावराय वाटे वेचनो
\par }
{\PP \VS{18}आरु त्या लोगहन जसा हेकेक नांबे रीन आवतला देख्या, ती हेका साते आवने सी पेहलेज हेको मारनेन विचार बोनाया।

\VS{19}आरु त्या एक दिसरा सी कयने लाग्या, “देखु, त्यो सपनो देखनेवाळो आवने मंडरीयो।

\VS{20}ती आवु, हामु हेको धुकु कोरिन काहला खाढा मा नाख देजे, आरु यो कय देसु, कि काहलो जंगली जोनवार आयो हेको खाय गयो। ओळतेन हामु देखसु की हेका सपनान फोव काय हयसे।”

\VS{21}यो समळीन रुबेन हेको उन लोगहन क हाथ सी वाचाड़ने करीन मन राखीन कयो, हामु हेको जीव सी ते नी मारता।

\VS{22}ओळतेन रुबेन उन लोगहन सी कयो, “लुहुय मा उहवाड़ु, हेको जंगलन एना खाढा मा नाख देजे आरु हेका पोर हाथ मा उठावु।” त्यो हेको हेनका हाथ सी वाचाड़ीन हेका बाप क पास पछ पुगाड़ने हिनतो हुतो।

\VS{23}अतरान करीन असो हुयो कि जव युसुफ हेका भाई लोगहन क पास पुग्यो तव त्या लोगहन हेका रंगबिरंगा चोगला तेनाक त्यो पेहरलो हुतो निकाळ लेदा।

\VS{24}आरु युसुफ क हाकोळीन खाढा मा नाख देदा त्यो खाडो ते सुकलो हुतो आरु उना मा कायबी पानी नी हुतो।

\VS{25}तव त्या लोगहन रोटो खाने करीन बठ गया आरु नजर उँची करीन यो देख्या की इश्माएलियान एक टुळु उटड़ा पोर वारु गंधायन्यो चीज बलसान, आरु गन्धरस सी भरायला, गिलाद सी मिसर भेनी जाने लाग रया हुता।

\VS{26}तव यहुदा न हेका भाई लोगहन सी कयो, “हेका भाई क मारने करीन आरु हेको लुहुय साताड़ने सी काय फायदु हवसे?

\VS{27}आवु, हामु हेको इश्माएलियान हाथोम वेच देजे, आरु हेका हाथ उना पोर नी हाकलिया, काहकी त्या हामरा भाई आरु हामरीज हाड़की आरु माँस छे।” आरु हेका भाई लोगहन न हेकी वात मान लेदा।

\VS{28}तव मिद्यानी वेपारी ओथा सी होईन ओका पास पुग्या। युसुफ क भाई लोगहन न हेको उना खाड़ा मा सी हापकीन निकाळ्या, आरु इश्माएलियान क हाथ चाँदी क वीस टुकड़ा मा वेच देदा; आरु त्या युसुफ क मिसर मा ली गुया।

\VS{29}रुबेन न खाढा पोर लौटीन काय देख्या कि युसुफ खाढा मा नी छे; अतरान करीन त्यो हेका पुतल्या फाड़्यो,

\VS{30}आरु हेका भाई क पास लौटीन कहने लाग्यो, “पुर्‌यो ते नी होय; हेमी हांव कांखेर जाम?”

\VS{31}तव त्या युसुफ क अंगरखो लेदा, आरु एक बुकड़ा क मारीन हेको लुहुय डुबाड़ देदा।

\VS{32}आरु त्या उना रंग बिरंगा अंगरका क हेका बास क पास मुकलीन यो खबर आप्या; “यो हामुक मिळ्यो, देखिन उळखी ले की यो तारा पुर्या क अंगरखो छे कि नी।”

\VS{33}त्यो हेको उळखी लेदो, आरु, “हाव यो म्हाराज पुर्या क अंगरखो छे; काहनलो दुष्ट ढुर न ओको खाय लेदो छे: नि:सन्देह युसुफ फाड़ नाख्यो छे।”

\VS{34}तव याकुब न हेका पुतल्या फाड़्यो आरु कमर मा गंटो वेटायो, आरु आपसा पुर्या क लिय घना दाहड़ा लगुन विलाप करतो रयो।

\VS{35}आरु हेका आखा पुर्या पुरायटा न ओको शान्ति आपनेन कोशिश कर्या; पुन हेको शान्ति नी मीळी; आरु त्यो योज कयतो रयो, “हांवज विलाप करतो जाईन हेका पुर्या क पास अधोलोक मा उतरी जाईस।” इने रीते ओको बास ओका लिय रड़तोज रयो।

\VS{36}एना वीच मिद्यानियो न युसुफ क मिसर मा ली जाईन पोतीपर नावोन फिरोन क एक हाकिम आरु अंगरक्षको क डाहला, क हाथ वेच नाख्यो।




\par }\Chap{38}{\SH यहुदा आरु तामार
\par }
{\PP \VerseOne{1}हेनुत दाहड़ा मा ओसो हुयो की यहुदा आपसा भाई क पास सी जात रोयो, आरु हीरा नावोन एक अदुल्‌लामवासी मानुसक पास डेरो कोर्‌यो।

\VS{2}चाँ यहुदा न शुआ नावोन एक कनानी मानुसक पुराय क देख्यो; आरु ओको इयाव कोरीन ओका पास गोयो।

\VS{3}हुयी भारपाये हुयी, आरु ओको एक पुर्य होयो; आरु यहुदा न ओको नाव एर पाड़्यो।

\VS{4}आरु हुयी ओळी भारपाये हुयी, आरु ओको एक पुर्य आरु होयो; आरु ओको नाव ओनान पाड़ देदा।

\VS{5}ओळतेन हेरो एक पुर्य आरु होयो, आरु ओको नाव शेल पाड़ देदा; आरु जेने टेमे एरो जन्म हुयो हेने टेमे यहुदा कजीब मा रोहता हुता।

\VS{6}आरु यहुदा न तामार नावोन एक बायोर सी आपसा मोटला एर क इयाव कोर देदो।

\VS{7}बाखुन यहुदा क हुयो मोटलो एर योहोवा क लेखा मा दुष्ट हुतो, ओतरान कोरिन योहोवा न ओको मार देदो।

\VS{8}ती यहुदा न ओनान सी कयो, “आपसी भोजाय क पास जा, आरु ओका सात देवर क काम पुरो कोरीन आपसा भाई क लिय ओवलियाद पोयदा कोर।”

\VS{9}ओनान ते जानतो हुयो की ओवलियाद मारी कोहायसे; ओतरान कोरिन ओसो हुयो कि जोत्यार हुयो आपसी भोजाय क पास गोयो, ती हुयो नेड़ु वीर्य पाड़ीन नाश कोर्यु, जिनासी ओसो नी होये की ओको भाई क नाव सी ओवलियाद चाले।

\VS{10}यो काम ज हुयो कोर्‌यो हेनासी योहोवा खुश नु होयु आरु हुयो हेनाक वी मार देदो।

\VS{11}ती यहुदा न इनी बिक सी क काई ओसो नी होये की आपसा भाई क जोसो शेला वी मोरे, आपसी उहड़ीस तामार सी कयो, जोत्यार लोगुन मारु पुर्यु शेला सयाना नी होय जाय ती लोगुन आपसा बाबा क घोर मा रोडायलीत बोस रोह। ओतरान कोरिन तामार आपसा बाबा क घोर मा रोहने लागी।

\VS{12}घोनी टेम क वितने पोर यहुदा क घोरवाळी जी शुआ क पुराय होती, ची मोर गोय; ओळतेन यहुदा शोक क दाहड़ा वितने पोर आपसा जुड़ीदार हीरा अदुल्‌लामवासी भेळ आपसा गाडरा बुकडा क रुई कातरनेवाळा क पास तिम्नाह क गोया।

\VS{13}आरु तामार क यो खोबोर जोड़ी, “तारो सेसरो आपसा गाडरा बुकड़ा क रुई कातरावने क लिय तिम्नाह क जाने वाज रोयु।”

\VS{14}ती हुयी यो विचारीन कि शेला सयाना ते होय गोयु बाखुन हांव हेरी घोरवाळी नी होय पाय; आपसा विधवापन क पेहरोट उतारी आरु घुमतु पाँगरीन आपसा क ढाक लेदी, आरु एनेम नगर क झोपला क पास, ज तिम्नाह क वाटे मा छे, जाय बोसी।

\VS{15}जोत्यार यहुदा न ओको देख्यो, हुयो हेनीक वेश्या सोमझ्यो; काहकी हुयी आपसो मुय ढाकली होती।

\VS{16}हुयो वाटी सी हेरे भिनी फिर्यु, आरु हेनीक कोहने लाग्यु, मेसेक तारेन्चा आवने दे (काहकी ओको यो मालुम नी हुतो कि हुयी ओकी उहड़ीस छे।) आरु हुयी कोहने लागी, “काहमाइन हांव तुसेक मारे याँ आवने दीस, ती तु मेसे काय आपीस?”

\VS{17}हुयो कोयो, “हांव मारा बुकड़ा मा सी बुकड़ान एक गिदल्यो तारेन्चा मुकली दीस।” ती हुयी कोहि, “भलो हुयो मुकलने लोगु काय तु आमरे पास काहीन रेहन मेक जाईस?”

\VS{18}हुयो पुछ्यो, “हांव तारे पास काय रेहन मेक जाम?” हुयी कोहि, “आपसी मुहर, आरु बाजुबंद, आरु आपसा हातोन लाकुड़।” ती हुयो हेनीक होयि चिजे आप देदु, आरु ओका पास गोयो, आरु हुयी भारपाये होयी।

\VS{19}ती हुयी उठिन जात रोय, आरु आपसो घुमतो उतारीन आपसो विधवापन क पेहरोट ओळी पेहेर लेदी।

\VS{20}ती यहुदा न बुकड़ान गिदल्यो आपसा जुड़ीदार हेना अदुल्‌लामवासी क हात सी मुकली देदो की हुयी रेहन राखली चिजो हेनी बायोर क हात सि छुड़ाय ली आवे; बाखुन हुयी बायोर हेनाक नी मीळी।

\VS{21}ती हुयो चाँ वाळा मानशो सी पुछ्यो, “ची देवदासी जी एनेम मा वाटी क एक धोड़े बोसी होती, काँ छे?” हुये कोया, “याँ ते कुसु देवदासी नी होती।”

\VS{22}ओतरान कोरिन हुयो यहुदा क पोछो आवीन कोयो, “मेसे ची नी मीळी; आरु हेना जागा क मानसे कोया ‘ याँ ते कोय देवदासी नी होती।’ ”

\VS{23}ती यहुदा न कोयो, “वारु, हुयो बन्धक हेरेनचा रोहने दे, नी ते आपनु मानसे तुच्छ गिनाय जासु; देख, मेते बुकड़ा क यो गिदल्यो मुकली देदो हुतो, बाखुन हुयी तुसे नी जोड़ी।”

\VS{24}घोनाघोना तीन मोहना क वाद यहुदा क यो खोबोर जोड़ी, “तारी उहड़ीस तामार न छिनावो कोरली छे; बाखुन हुयी व्यभिचार सी भारपाये वी होय गोयली छे।” ती यहुदा न कोयो, “ओको खोयड़े ली आवु की हेनीक धोपाड़ देजे।”

\VS{25}जोत्यार हेनीद खोयड़े निकाळता होता, ती होयी, आपसा सेसराक पास यो कोय मुकली, “जेना मानसो क ये चिजे छे, हेना सी हांव भारपाये छे,” ओळी हुयी यो वी कोवाड़ी, “उवोख ते खोरु की यी मुहर, आरु बाजुबंद, आरु लाकड़ी कुनीन छे।”

\VS{26}यहुदा न हेनुक उळखीन कोयु, “हुयी ते मारसी कम गुनावी छे; काहकी हांव हेरे मारा पुर्या शेला सी इयाव नी कोर्यु।” आरु हुयो हेरेसी ओळी कोदी प्रसंग नी कोर्यु।

\VS{27}जब हेरो फोवरि होयने क टेम आवी, ती यो जान पोड़्यो की हेरा पेटो मा जोवया पुर्या छे।

\VS{28}आरु जब हुयी फोवरी होयने लाती ती एक पुर्या क हात खोयड़े आयो, आरु दाई न रातला सुत लीन हेरा हातो मा यो कोवती जाईन बाँद देदी, “पेहेल यु पोयदा होयु।”

\VS{29}जब हुयी हात सेमटी लेदी, ती हेरु भाईस पोरदा होय गोयु, ती होयी दाई न कोहि, “तु काहा बरबस निकोळी आवलु छे?” एका लिय ओको नाव पेरेस राख देदा।

\VS{30}पोछोळ ओको भाई जेरा हात मा रातलो सुत बान्दलो हुतो पोयदा हुयो, आरु ओको नाव जेरह राख देदा।




\par }\Chap{39}{\SH पोतीपर क घर युसुफ
\par }
{\PP \VerseOne{1}जब युसुफ काजे मिसर मा पुग गोयु, ती पोतीपर नावोन एक मिसरी न, जुळ फिरोन क हाकिम, आरु अंगरक्षक क डाहलु होतु, ओको इश्माएलियो क हात सी जु हेना होया ली गोयु होतु, मुले लेदु।

\VS{2}युसुफ आपसा मिसरी स्वामी क घर मा रोहतु होतु, आरु योहोवा ओका संग होतु; ओतरान कोरिन हुयु भागोवाळु मानुस होय गोयु। (प्रेरि 7:9)

\VS{3}आरु युसुफ क स्वामी न देख्यो, की योहोवा हेनका पुठी रोहे, आरु जो काम हुयो कोरे ओको योहोवा ओका हात सी सफल कोर देये। (प्रेरि 7:9)

\VS{4}ती हेरा फोकटन दया क निगाह युसुफ पोर होयी, आरु हुयो हेनाक ओकी सेवा चाखरी कोरने क लिय नेवाड़ कोर लेदो; ओळी हुयो हेनाक आपसा घोर क आधिकारी बोनावीन आपसो आखो काई ओका हात मा सोप देदु।

\VS{5}जब सी हुयो हेनाक आपसा घोर क आरु हेरु आखी जायदाद क होकदार बोनायु, ती योहोवा युसुफ क कारण हेना मिसरी क घर पोर बोरकोत आपने लाग्यु; आरु काई घर मा, काय खोयड़ा मा, ओको जो काई हुतो, सब पोर योहोवा क बोरकोत होयने लागी।

\VS{6}ओतरान कोरिन हुयो आपसा सब काई युसुफ क हात मा याँ तक छुड़ देदु की आपसा खाने क रुटा क छुड़िन, हुयो हेरी जायदाद क हान काई नि जानतो हुतो। युसुफ घाटावु आरु रुपवान होतु।

\VS{7}एनी बातो क वाद ओसो हुयो, की हेरा स्वामी क घोरवाळी न युसुफ क भीनी डुळा लागाड़ी आरु कोहि, “मारे साते सुळ।”

\VS{8}बाखुन हुयो नि कोहतु जाईन आपसा स्वामी क घोरवाळी सी कोयु, “सोमोळ, जो काई इना घोर मा छे मारा हातो मा छे; हुयो मारु स्वामी काई नी जाने, आरु हुयो आपसो आखो काई मेसे मार हातो मा सोप देदलु छे।

\VS{9}एना घोर मा मार सी मोटो कुदु नी; आरु हुयो तुसे छुड़िन, जि हेरी घोरवाळी छे; मारसी काई नी मेक छुड़्यु; ओतरान कोरिन भोलो, हांव ओसी मोटी दुष्टता कोरीन परमेश्वर क गुनावु काहा बोनो?”

\VS{10}आरु ओसो हुयो की हुयी दाहड़ीन युसुफ सी वात कोरती रोही, बाखुन हुयो हेरी नी मान्यु कि हेरे पास लुटे ने हेरे पुठी सुवतु रोहे।

\VS{11}एक दाहड़ु काय होयो कि युसुफ आपस काम काज करने क लिय घोर मा गोयो, आरु घोर क चाखर्या मासी कोय वी घोर मा नी होतो।

\VS{12}ति हुयी बायोर न ओका छिन्दरा धोरीन कोहि, “मारे साते सुव,” बाखुन हुयु आपसा छिन्दरा हेरा हात मा नाखिन ढास गोयु, आरु खोयड़े निकोळी गोयु।

\VS{13}यो देखीन कि होयी आपसा छिन्दरा मारा हातो मा रोहन्दीन ढास गोयु,

\VS{14}होयी बायोर न आपसा घोर क चाखर्या क बुलावीन कोहि, “देखु, हुयो एक इब्री मानुसक आपनो तिरस्कार करने क लिय मारे पास ली आवलो छे। हुयो ते मारे साते सुवने क मोतलोब सी मारे पास माहाय आवलो हुयो आरु हांव जुरे आयड़ी देदी।

\VS{15}आरु मारी मोटेत आयड़ी सोमळीन हुयो आपसा लुगड़ा मारे याँ नाखीन ढास गोयो, आरु खोयड़े निकोळी गोयो।”

\VS{16}आरु हुयो ओका लुगड़ा ओका स्वामी क घोर आवने लोग आपसे जुळ मेक रोय।

\VS{17}ती हुयो हेनासी ओसी वात कोरी कि, “हुयो इब्री दास जेनाक तु आपने पास ली आवलु छे, हुयो मेसे हासी करने क लिय मारे पास आयो हुतो;

\VS{18}आरु जब हांव घोन जुरे आयड़ि देदी, तु हुयो हेरा लुगड़ा मारे याँ नाखिन खोयड़े ढास गोयो।”

\VS{19}आपसी घोर वाळी क यी बात सोमळीन क तारो दास मार सी ओसो ओसो काम कोर्‌यो, युसुफ क स्वामी क कोप भोड़क्यो।


\par }{\PP \VS{20}आरु युसुफ क स्वामी न ओको धोरीन जेलखाना मा, जाँ राजा क केदड़ा बोन्द होता, बोन्द कोराय देदु; एने हुयो हेना जेलखाना मा रोयो।

\VS{21}बाखुन योहोवा युसुफ क पुठ पुठी रोयो, आरु ओका पोर गीन कोर्यु, आरु जेलखाना क दरोगा मुखी क गिन क निगाह हेना पोर पोड़ली होती।

\VS{22}ओतरान कोरिन जेलखाना क दरोगा मुखी न हेनु सब बान्दायला क, जे जेलखाना मा होता, युसुफ क हात मा सोप देदो; आरु जो जो काम हुये कोरता होता, चो हेरात हुकुम सी होयतो होतो।

\VS{23}युसुफ क होको मा जो काई होतो हेनामा सी जेलखाना क दरोगा मुखी क काई वी चिज देखनो नी पोड़तो होतो; काहकी योहोवा युसुफ क सात होतो; आरु जो काई हुयो कोरतो हुतो, योहोवा ओको ओकामा सफलता आपतो हुतो।




\par }\Chap{40}{\SH युसुफ न लारे सोपना क दाखलु देखाड़नो
\par }
{\PP \VerseOne{1}एनी वातो क वाद ओसो हुयो, कि मिसर क राजा क पिलानेहारे आरु खावड़ावनीया पिवड़ावनीया आपसा स्वामी क विरुद्ध गुनु कोर्या।

\VS{2}ती फिरोन न आपसा हेनु दुयो हाकिमो, यानी पिलानेहारो क डाहला, आरु पकानेहारो क डाहला पोर रिसवाईन

\VS{3}हेनुक बुजाड़िनम, अंगरक्षक क डाहला क घोर क हेना जेलखाना मा, जा युसुफ बोंद होतु, नाखाड़ देदु।

\VS{4}ती अंगरक्षक क डाहला न ओको युसुफ क हातो मा सोवंप्यो, आरु हुयो हेन्दरु सेवा चाखरी कोरने लाग्यु; एने हुये थुड़ा दाहड़ा लोगुन जेलखाना मा रोया।

\VS{5}मिसर क राजा क पिलानेहारा आरु पकानेहारा, जे जेलखाना मा बंद हुता, हेनु दुयु न एकुत रातो मा, आपसा-आपसा होनहार क ओनसारे, सोपना देख्या।

\VS{6}सोन्दारे जब युसुफ हेन्दरे पास माहाय गोयु, ती हेन्दरे पोर निगाह कोर्यु, ती काय देख्यु, की हुये घाबरायला छे।

\VS{7}ओतरान कोरिन हुये फिरोन क हेनु हाकिमो सी, जो ओका सात हेन्दरो स्वामी क घोर क जेलखाना मा होता, पुछ्‍या, “आज तुमरो मुय काहा उतरी रोयो?”


\par }{\PP \VS{8}हुये हेनुक कोया, “हामु दुयु सोपनो देखला छे, आरु हेन्दरो फळक बताड़नेवाळो कोय नी होय।” युसुफ न हेनुसी कोयो, “सोपना क फोव कोहनो परमेश्वर क काम नी छे? मेसे आपनो आपनो सोपनो देखाड़ु।”

\VS{9}ति पिलानेहारे क डाहलो हेरो सोपनो युसुफ क यो देखाड़ने लाग्यो: हांव सोपना मा देख्यु, कि मारे ओगोळ एक अंगुर न मुरे छे;

\VS{10}आरु हेनी दाखलता मा तीन डाळ्या छे; आरु हेरेमासी ओसा मुरे लागला छे, आरु चे फुली आरु हेरा गुमछा मा अंगुर लागीन पाक गोयो।

\VS{11}आरु फिरोन क कटोरो मारा हात मा हुतो; आरु हांव हेना दाख क लीन फिरोन क कटोरा मा निफयु आरु कटोरा क फिरोन क हात मा आप्यु।

\VS{12}युसुफ न हेनासी कोयो, “एरो फोव यो छे: तीन डाळन मतलब छे

\VS{13}ओतरान कोरिन हिमि तीन दाहड़ा क माहाय फिरोन तारो मुनको उँचो कोरसे, आरु ओळी सी तारा पद पोर तुसे नेवाड़से, आरु तु पेहले क जोसु फिरोन क पिलानेहारा होईन ओको कटोरो ओका हात मा ओळी आप्या कोरीस।

\VS{14}एने: जब तारो भोलो होय जाय ती मेसे फोम कोरजी, आरु मार पोर गीन कोरिन फिरोन सी मारी वात चालाड़जी, आरु इना घोर सी मेसे छुड़ाय देजी।

\VS{15}काहकी छाचिन इब्रानी क देश सी मेसे चुराविन लावला छे, आरु याँ वी हांव ओसो काई ओसो काम नी कोर्यु, जेरे जुगु मे इना जेलखाना मा रोहनो जुवे।”

\VS{16}यो देखिन कि हेन्दरा सोपना क फोव वारु निकोळ्यो, पकानेहारे क डाहलो न युसुफ सी कोयो “हांव वी सोपनो देखलो छे, चो यो छे: हांव देख्यु की मारा मुनका पर धोवळ्या रुटा क तीन टोगारा छे

\VS{17}आरु ऊपोर क टोगारा मा फिरोन क लिय सब भातीन क चुड़लो चिजे छे; आरु चिल्‌ला मारा मुनका पोर क टोगारा मा सी तेनु चिज क खाय रोया।”

\VS{18}युसुफ न कयो, “एरो फोव यो छे: तीन टोगारा क मतलव तीन दाहड़ा छे।

\VS{19}हीमी सी तिन दाहड़ा क माहाय फिरोन तारा मुनको काटाड़ीन तुसे एक झाड़ पोर टांगाड़ देसे, आरु चिल्‌ला तारो मांस क नुची नुचीन खासे।”

\VS{20}आरु तिसरे दाहड़े फिरोन क जन्मदिन हुतो, हुयो आपसा आखा कामकोर्न्या क भोज आप्यो, आरु हेरेमा सी पिलानेहारो क डाहलो, आरु पकानेहारो क डाहलो सुयो क जेलखाना सी निकायमांग्यो।

\VS{21}पिलानेहारो क डाहलो क ते पिलानेहारे क जागा पोर ओळी सी नेवाड़ लेदो, आरु हुयो फिरोन क हात मा कटोरो आपने लाग्यो।

\VS{22}बाखुन पकानेहारे क डाहला क हुयो टांगाड़ देदो, जोसो कि युसुफ न हेरा सोपना क फोव हेनाक कोवलो हुतो।

\VS{23}ते वी पिलानेहारो क डाहलो न युसुफ क फोम नि राख्यो: बाखुन हेनाक वीसरी गोयो।




\par }\Chap{41}{\SH फिरोन क सोपनो
\par }
{\PP \VerseOne{1}पुरा दुय साल क वितने पोर फिरोन न यो सोपनो देख्यो की हुयो नील नदी क कातरे उबो छे।

\VS{2}आरु तेनी नदी मा सी सात घाटावी आरु माती माती गाय निकोळीन नंदिन दंगवु चोरने लागी।

\VS{3}आरु, काय देख्यु कि हेन्दरे पोछोळ आरु सात गाय, जे नानी कुरुप आरु कोमजुर छे, नदी दी निकोळी; आरु दुसरी गायो क धोड़े नदी क तट पोर जाईन उबी होय।

\VS{4}ती ये नानी आरु कोमजुर गाये हेनु सात घाटावी आरु माती माती गाय क खाई गोय। ती फिरोन जाग उठ्यु।

\VS{5}आरु हुयो ओळी सुय गोयो आरु दुसरो सोपनो देख्यो कि एक पुवा मा सी सात मोटी आरु वार वारु उम्बीया निकोळी।

\VS{6}आरु, काय देख्यो कि हेन्दरे पोछोळ सात उमबिया पातळी आरु उगनले धड़ेन वावही सी चिमायली निकळी।

\VS{7}आरु इनु पातळी उम्बीया क गिळ लेदी। ती फिरोन जाग्यु, आरु हेनाक मालुम होयो कि यो सोपनोत हुतो।

\VS{8}भोर क फिरोन क मन‍ व्याकुल हुयो; आरु हुयो मिसर क सब ज्योतिषियो, आरु पंडितो क बुलावने मुकल्यु; आरु हुये मारा सोपना क देखाड़े; बाखुन हेन्दरे मा सी कोय नी हेरो फोव फिरोन क नी देखाड़ सोक्या।


\par }{\SH युसुफ द्वारा फिरोन क सोपना क दाखलो देखाड़नो
\par }
{\PP \VS{9}ती पिलानेहारो क डाहलो फिरोन सी कोय पोड़्यु, “मारु गुनु आज मेसे फोम आवि:

\VS{10}जोत्यार फिरोन आपसा दास सी रिसवायलु होतु, आरु मेसे आरु पकानहारे क डाहला क केद कोराळीन अंगरक्षको क डाहला क घोर क जेलखाना मा नाख देदु होतु;

\VS{11}ती हामु दुयु ने एकुत सोपनो रात मा, आपना आपसा होनहार क ओनसारे देखला;

\VS{12}आरु चाँ आमरे साते एक इब्री जुवान होतु, जु अंगरक्षक क डाहला क दास हुतो; एने: आमु हेना देखाड़ला, आरु हुयो आमरा सोपना क फोव आमरी सी कोयो, आमरे मा सी एक एक क सोपना क फोव हुयो देखाड़ देदलो।

\VS{13}आरु जोस जोसो फोव हुयो आमरे सी कोहलो हुतो, तोसोत होयलो वी, यानी मेसेक ते मारु जागु जोड़ गोयु, बाखुन हुयो फांसी पोर टांग देदा।”

\VS{14}ती फिरोन न युसुफ क बुलावने मुकल्यु। आरु हेनाक तावनी पाड़िन जेलखाना सी निकाळ लाया, आरु झोटा विचरिन, आरु छिन्दरा बोदलीन फिरोन क ओगोळ आयो।

\VS{15}फिरोन न युसुफ सी कोयो, “हांव एक सोपनो देखलु छे, आरु हेरे फोव क देखाड़नेवाळो कोय वि नी; आरु हांव तार वाराम सोमवलु छे, कि तु सोपनो सोमवतात हेरो फोव देखाड़ सोके।”

\VS{16}युसुफ न फिरोन सि कोयो “हांव ते काई नी जानो: परमेश्वरुत फिरोन वाटू वारलो बुल आपसे।”

\VS{17}ओळी फिरोन युसुफ सी कोहने लाग्यु, “हांव मारा सोपना मा देख्यु, कि नील नदी क किनारे पोर उबलु छे।

\VS{18}ओळी, काय देख्यु, कि नदी मा सी सात माती आरु घाटावी घाटावी गाय निकोळीन दंगवु क खोड़ो चोरने लाग गोय।

\VS{19}ओळी, काय देख्यु, कि हेन्दरे पोछोळ सार आरु गाय निकोळी, जी पातळी, आरु बेस कुरुप, आरु दुर्बल छे: हांवते आखा मिसर देश मा ओसी कुडोल गाये कोदी नी देख्यु।

\VS{20}इनु कोमजुर आरु डगरी गायोन हेनु पेहली सातो माती माती गाय क खाई गय।

\VS{21}आरु जब हुये हेनुक खाई गोय ती यो मालुम नी हुयतो थो कि हुये ओको खाई गयली छे, काहकी चे पेहेल क जोसी क जोसी कुडोल रोही। ती हांव जाग उठ्यु।

\VS{22}ओळी हांव दिसरो सोपनो देख्यु, कि एकुत पुवा मा सात वार वारु आरु दाना सी भोरायली उम्बीया निकोळी।

\VS{23}ओळी काय देख्यु, कि पोछोळ आरु सात उम्बीया छूछी छूछी आरु पातळी आरु पुरवाई सि मुरझायली निकोळी।

\VS{24}आरु इनी पातळी उम्बीया न हेनु सात वार वारु उम्बीया क गिळ गोय। यी हांव नजर बांदा काजे बताड़ीयो, बाखुन यो सोमाझाड़ने वाळो कोय नी मिळ्यो।”

\VS{25}ती युसुफ न फिरोन सी कयो, फिरोन क सोपनो एकुत छे, परमेश्वर जो जाम कोरने चाहे, तेनाक हुयो फिरोन पोर प्रकट कोरलो छे।

\VS{26}चे सात वार वारु गाय सात साल छे; आरु चे सात वार वारु उम्बिया वी सार साल छे; सोपनो एकुत छे।

\VS{27}ओळी हेन्दरे पोछोळ जे कोमजुर आरु डगरी गाये निकोळी, आरु जे सात छूछी आरु पुरवाई सी मुरझायली होयली उम्बीया निकोळी, चे अकाल क सात साल होयसे।

\VS{28}यी चीत् वात् छे जी हांव फिरोन काजे कोय देदु, की परमेश्वर जो काम कोरने चाहाय, चो हुयो फिरोन काजे देखाड़लो छे।

\VS{29}सोमोळ, आखा मिसर देश मा सात साल ते घोनो सोटो ओनाज फोळसे।

\VS{30}एरे वाद सात साल काव क आवसे, आरु आखा मिसर देश मा मानसे इनी आखी कोमाई क विसरी जासे; आरु काव सी देश क नाश होयसे।

\VS{31}आरु सुकाव (बहुतायत क कोमाई) देश मा ओळी फोम नी रोहसे काहकी काव घोने जोबोर होयसे।

\VS{32}आरु फिरोन न जो यो सोपनो दुय वार देखलो छे एरो दाखलो योत छे कि योत छे कि यो वात परमेश्वर क भीनी सी नेवाड़ होय चुकलो छे, आरु परमेश्वर एनाक घोनो छाटोत पुरो कोरसे।

\VS{33}ओतरान कोरिन हिमि फिरोन कुदाक समझदार आरु ओकोल वाळा मानुसक हेर कोरीन तेनाक मिसर देश पोर प्रधानमंत्री बोनावसे।

\VS{34}फिरोन यो करे कि देश पोर होक क नेवाड़ कोरे, आरु जब लोगुन सुकाल क सात साल रोहे तोत्यार लोगुन हुयो मिसर देश क कोमाई क पांचवु वाटू लिया कोरे।

\VS{35}आरु चे एनु वारला सालो मा सब भाती क खाने क चिज एकठो कोरे, आरु नगर नगर मा भण्डार घर भोजन क लिय, फिरोन क होकोम कोरीन ओकी गुळावी कोरे।

\VS{36}आरु हुयो खानेन चिज काव क हेनु सात साल क लिय, जे मिसर देश मा आवसे, देश क भोजन क निमित्त राख राखे, जिनासी देश हेना काव सी सत्यानाश नी हो जाय।


\par }{\SH युसुफ क प्रधानमंत्री बनायो जानो
\par }
{\PP \VS{37}यी वात फिरोन आरु ओका आखा कामकोरनया क वारु लागी।

\VS{38}ओतरान कोरिन फिरोन न आपस कामकोरन्या सी कोयो, “काय आमुक ओसो मानुष, जोसो यु छे, जेरेमा परमेश्वर क आत्मा रोहे छे, मिळ सोक छे?”

\VS{39}ओळी फिरोन न युसुफ सी कोयो, परमेश्वर नजो तुसे ओतरो गियान आपलो छे, कि तार जोसो कुदु समझदार आरु ओकोलवाळु नी;

\VS{40}ओतरान कोरीन तु मारा घोर क होकदार होयसे, आरु तारा हुकुम क ओनसारे मारी आखी प्रजा चालसे, केवल राजगाद्दी क वारामा हांव तार सी मोटू कोवाईस (प्ररि 7:10)

\VS{41}ओळी फिरोन न युसुफ सी कोयो, “सोमोळ, हांव तुसेक मिसर क आखा देश क उपोर होक आपो।”

\VS{42}ती फिरोन न आपसु हात सी मुँदी निकाळीन युसुफ क हात म पेराय देदु; आरु ओको घोना वारु मलमल क छिन्दरा पेराय देदा, आरु हेरा गोळा मा सोना क माला पेराय देदा;

\VS{43}आरु ओको आपसा दिसरा रथ पोर चोढाया; आरु मानसे हेरे ओगोळ ओगोळ यो पोरचार कोरता चाल्या, कि मान्डा टेकविन वान्दु आरु हुयो इनाक मिसर देश क पोर प्रधानमंत्री बोनायो।

\VS{44}ओळी फिरोन न युसुफ सी कोयो, “फिरोन ते मे छे, आरु आखा मिसर देश मा कोय वी तारा हुकुम क विगुर हात पाय नी हालवे।”

\VS{45}फिरोन न युसुफ क नाव सापनत पानेह पाड़्यु। आरु ओन नगर क याजक पोतीपेरा क पुराय आसनत सी ओकी इयाव कोराय देदो। आरु युसुफ आखा मिसर देश क मा दौर कोरने लाग्यु।

\VS{46}जब युसुफ मिसर क राजा फिरोन क ओगोळ उबो हुयो, ती हुयो तिस साल क हुतो। हुयो फिरोन क ओगोळ सी निकोळीन आखा मिसर देश मा दौरु कोरनर लाग्यु।

\VS{47}सुकाल क सातु साल मा धोरती बेसकी धान पाकाड़ती रोही।

\VS{48}आरु युसुफ हेनु सात साल मा आखी भातीन क खानेन चीजे, जे मिसर देश मा होयती होती, एकठो कोरीन नगर क च्यारु मेर क खेतो क भोजन चीजो क हुयो हेना नगर मा एकठो कोरतो गोयो।

\VS{49}ओस कोरीन युसुफ न धान क दरीया क रेत क जोसो घोनो सोटो सा टोका टोका गिनीन मेक लेदु, याँ लोगुन कि हुयो हेन्दरो गिननो छुड़ देदो; काहकी हुये निगिनाये ओसा होय गोयो।

\VS{50}काव क पेहला साल क आवने सी पेहेल युसुफ क दुय पुर्या, ओन क याजक पोतीपेरा क पुराय आसनत सी जन्म्या।

\VS{51}“आरु युसुफ न आपसा मोटला क नाव मनश्शे पाड़्यु, कि परमेश्वर न मार सी मारो आखो घोरानो विसराड़ देदलु छे।”

\VS{52}दिसरा क नाव हुयो यो कोविन एपरेम पाड़्यु, कि मेसे दुख वेठने क देश मा परमेश्वर न फलवन्त कोरलु छे।

\VS{53}आरु मिसर देश क सुकाल क सात साल सोर गोया।

\VS{54}आरु युसुफ क कोहने क ओनसारे सात साल क लिय काव सुरु होय गोयु। आखा देशो मा काव पोड़ने लाग्यु; बाखुन आखा मिसर देश मा धान होतो। (प्रेरि 7:11)

\VS{55}जब मिसर क आखा देश भुके मोरने लाग्या; ती मानसे फिरोन सी आयड़ी आयड़ीन रुटा माँगने लाग्या; आरु हुये आखा मिसरी सी कोया कोरतलु, युसुफ क पास जावु; आरु जो काई हुयो तुमरे सी कोहे, चोत कोरु (प्रेरि 7:11)

\VS{56}ओतरान कोरिन जब काव आखी कोळी पोर होय गोय, आरु मिसर देश मा काव क बेस जोबोर रुप होय गोयो; ती युसुफ सब भण्डारन घर क उगाड़ीन मिसरी लोगहन क ओन वोचने लाग्यु।

\VS{57}ओतरान कोरिन आखी कोळी क मानसे मिसर मा ओन मुले लेने क लिय युसुफ क पास आवने लाग्या, काहकी आखी कोळी पोर बेस जोबोर काव होतु।




\par }\Chap{42}{\SH याकुब का आपसा पुर्या क मिसर मुकोलनो
\par }
{\PP \VerseOne{1}जब याकुब न सोमळ्यो कि मिसर मा ओन छे, ती हुयो आपसा पुर्या सी कयो, “तुमु एक दिसरान मुय काय देख रोया।”

\VS{2}ओळी हुयो कोयो, हांव सोमवलु छे की मिसर मा ओन छे; ओतरान कोरिन तुमु होंया जाईन आपने जुगु ओन मुले लि आवु, जेरेसे आपनु नी मोरजे, बाखुन जुवतला रोहजे (प्रेरि 7:12)

\VS{3}एने: युसुफ क दस भाई ओन मुले लेने क लिय मिसर क गोया।

\VS{4}बाखुन युसुफ क भाई बिन्यामीन क याकुब न यो विचारीन भाष्‍यो क भेळ नी मुकल्यो कि काहमाईन ओसो नि होये कि हेर पोर काहिन वेला आय पोड़े।

\VS{5}ओस कोरीन जे मानशे ओन मुले लिन आया ओका सात इस्राएल क पुर्या वी आया; काहकी कनान देश मा वी भारी काव होतु (प्रेरि 7:11)

\VS{6}युसुफ ते मिसर देश क आधिकारी होतु, आरु हेना देश क सब मानशो क हात हुयोत ओन वेचतो हुतो; ओतरान कोरिन जब युसुफ क भाई आया ती भिमा मुयोन भुरसे पोड़िन ओको वांद्या।

\VS{7}हेनुक देखिन युसुफ न उळखी ते लेदु, बाखुन हेन्दरे ओगोळ भुळु बोनीन वातड़ु होईन हेनुक पुछ्यु, “तुमु का सी आय रोया?” हुये कोया, “हामु ते कनान देश सी ओन मुले लेने क लिय आवला छे।”

\VS{8}युसुफ न आपसा भाई क उळखी लेदु, बाखुन हुये हेनाक नी उळख्या।

\VS{9}ती युसुफ आपसा हेनु सोपना क फोम कोरिन जे हुये हेर वाराम देखला होता, हेनुक कोहने लाग्यु, “तुमु जासुस छे; एना देश न वेला क देखने क लिय आय रोया।”

\VS{10}हुये हेनाक कोया, “नि, नि, हे पोरबु, तारा दास खानेन चीजे मुले लेने क लिय आय रोया।

\VS{11}आमु आखा एकुत बाबान पुर्या छे, हामु सुदा मानशे छे, तारा दास जासुस नी होय।”

\VS{12}हुयु हेनुक कोयु, “नी, तुमु एना देश क वेला देखनेत क आवला छे।”

\VS{13}हुये कोया, “हामु तारा दास बारे भाईश छे, आरु कनान देशवासी एकुत मानुसक पुर्य छे, आरु नानलो एने टेमे आमरा बाबा क पास छे, आरु एक नी रोयु।”

\VS{14}ती युसुफ न हेनु सी कोयु हांव ते तुमरे सी कोय देदु, कि जासुस करनिया छे;

\VS{15}इने रिते तुमु पारखाय जासु, फिरोन क जिवन क शपथ, जोत्यार लोगुन तुमरु नानलु भाईस याँ नी आवे ती लोगुन तुमु याँ सी जाय नि सोकु।

\VS{16}ओतरान कोरिन आपसा मा सी एक क मुकली देवी कि चू तुमरा भाईस क लि आवे, आरु तुमु मानशो बान्दायन रोहसु; ओस कोरीन तुमरी वात पारखाय जासे कि तुमु छाचा छे की नी। कदाम तुमु खोरा नी निकोळ्या ती ते फिरोनन जीवण शपथ तुमु छाचीन जासुस कोवायसु।

\VS{17}ती हुयु हेनुक तिन दाहड़ा लोगुन जेलखाना मा बुज रोयु।

\VS{18}तिसरे दाहड़े युसुफ न हेन्दरे सी कोयु, “एक काम कोरु ती जीवतला रोहसु; काहकी हांव परमेश्वर क बिक मानो;

\VS{19}काहमाईन तुमु सुदा मानसे होय, ति तुमु आखा भाष्यो मा सी एक जन एना जेलखाना मा बादायलु रोहे; आरु तुमु आपसा घोरवाळा क भुक मिटावने क लिय ओन ली जावु।

\VS{20}आरु आपसा नानला भाई क मारे पास ली आवु; ओस कोरिन तुमरी वात खोरली कोहायसे, आरु तुमु मारे नी जासु।” ति हुये तोसोत कोर्या।

\VS{21}हेये हुयेत आपसा-आपसा कोया, “बेफीकुर आपना भाई क वारा मा गुनु छे, काहकी जोत्यार हुयु आपने सी गिड़गिड़ावीन विनती कोर्यु, ती वी आपनु यो देखीन, की हेरो जीवोन कोसो पिड़ा मा पोड़लो होसे, हेरी नी सोमळ्या; ओस कोरीन हामु वी हिमी इनी वेला मा पोड़ला छे।”

\VS{22}रुबेन न हेरेसी कोयो, “काय हांव तुमरे सी नी कोयु होतु कि पुर्या क गुनावा मा बोनु? बाखुन तुमु नी सोमळ्या। देखु, हिमी तेरा लुहुय क बोदलु भुकती रोया।”

\VS{23}युसुफ काजे आरु हेरी वात जी एक दुय बुलीन लारे होयती होती; इनासी हेनुक मालुलम नी हुयो कि हुयो हेन्दरी बुली सोमजे।

\VS{24}ती हुयो हेनका धड़ सी छेटो होईन रड़ने लाग्यो; हेनका पास पोछु आवीन आरु हेन्दरे सि वात कोरीन हेन्दरे मा सी शिमोन क नेवाड़ीन आरु ओको ओगोळ बोन्दी बोनाय लेदु।


\par }{\SH याकुब क पुर्या क कनान पोछो आवनो
\par }
{\PP \VS{25}ती युसुफ न हुकुम आप्यो, की हेन्दरा थोयला ओनो सी भोर देवु आरु एक एक जन क थोयला मा ओका रिपिया वि मेक देवु, ओळी हेन्दरे वाट्ये क लिय खानेन चीज आपु। एने: हेन्दरे पुठी ओसोत कोर्या।

\VS{26}ती हुये आपसा ओनन थोयला आपसा गोदड़ा पोर मेलीन होंया सी चाल देदा।

\VS{27}सराय मा जब एक न आपसा गोदड़ा क च्यारु आपने क लिय थोयलो उगाड़ियो, ती ओको रिपिया थोयला क मुयो पोर मेकलो हुतो देखा पोड़्यो।

\VS{28}ती हुयो आपसा भाष्यो सी कोयो, “मारा रिपिया ते पोछा आप देदलो छे, देखु, हुयो मारा थोयला मा छे,” ती हेन्दरा जिवो मा जिव नी रोयु, आरु हुये एक दिसरा क आरु बिक सी ताकने लाग्या, आरु कोया, “परमेश्वर न यो आमरे सी काय कोरलु छे?”

\VS{29}ती हुये कनान देश मा आपसा बाबा याकुब क पास आया, आरु आपसी आखी वात क ओस कोरीन कोया:

\VS{30}“जो मानुस हेना देश क स्वामी छे, हुयो आमुक घोनो वातड़ो क सात वात कोर्‌यो, आरु आमुक देश क भेदिया कोयो।

\VS{31}ती हामु हेरेसी कोया, ‘हामु सुदा मानशे छे, भेदिया नी।

\VS{32}हामु बारे भाईष एकुत बाबान पुर्या छे, एक ते जातु रोयु, बाखुन नानलु एने टेमे कनान देश मा आमरा बाबा क पास छे।’

\VS{33}ती होयु मानुसन, जो हेना देश क स्वामी छे, आमुक कोयु, एनासी मालुम होय जाय की तुमु सुदा मानसे होय; तुमु आपसा मा सी एक क मारे पास छुड़िन आपसा घोरवाळा क भुख मिटावने क लिय थुड़ोक ली जावु,

\VS{34}आरु आपसा नानला भाई क मारे पास ली आवु। ती मेसे विश्वास होय जाय कि तुमु भेदिया नी, सुदा मानशे छे। ओळी हांव तुमरा भाईष क तुमुक आप दीस, आरु तुमु एना देश मा लेनो देनो कोर सोकसु।”

\VS{35}यो कोहीन हुये आपसा-आपसा थोयला सी ओन निकाळने लाग्या, ती, काय देख्या, की एक एक जन क रिपिया क थोयली ओकाज थोयला मा मेकली छे। ती रुप्या क थोयलिया क देखीन हुये आरु हेन्दरो बाबा बेस बिह गोयु।

\VS{36}ती हेन्दरो बाबो याकुब न हेनु सि कोयो, “मेसेक तुमु विगुर ओवलियाद नु कोर देदा, देखु, युसुफ नी रोयु, आरु शिमोन वी नी आयु, आरु हिमी तुमु बिन्यामीन क वी ली जाने हिय रोया। यी आखी पीड़ा मारे उपोर आय पोड़ली छे।”

\VS{37}रुबेन आपसा बाबा सी कोयु, “काहमाईन हांव हेनाक तारे पास नी लावो, ती मारा दुयु पुर्या क मार देजी; तु ओको मारा हातो मा सोप दे, हांव हेनाक तारेन्चा ओळी पुगाड़ दिस।”

\VS{38}हुयो कोयो, “मारु पुर्यु तुमरे पुठी नी जासे; काहकी हेरु भाईस मोर गोयलु छे, आरु हुयो एखलो हिमी रोय गोयलो छे: ओतरान कोरिन जेने वाट्ये सी तुमु जासु, हेरेमा काहमाईन हेरे पोर काई वि पीड़ा आवे, ती तुमरे कारण हांव इना डाहवारा क टेमे मा शोक क सात अधोलोक मा उतरी जाईस।”




\par }\Chap{43}{\SH बिन्यामीन क पुठी मिसर देश जानो
\par }
{\PP \VerseOne{1}देश मा काव आरु वी बेस जोबोर होयतो गोयो।

\VS{2}जव त्यो ओन जो हुये मिसर सी लि आया होता, सोर गोयो तो हेन्दरो बाबु न हेनुक कोयो, “ओळी जाईन आपने लिय थुड़ोक सो खानेन चीज मुले ली आवु।”

\VS{3}ती यहुदा न हेनुसी कोयु, “हेयो मानुसन आमुक चेतावनी आपिन कोहलो, ‘काहमाईन तुमरो भाई तुमरे साते नी आवे, ती तुमु मारे ओगोळ नी आय पावसु।’

\VS{4}ओतरान कोरिन काहमाईन तु आमरा भाई क आमरे साते नी मुकले, ति ते हामु जाईन तारे जुगु खानेनचीज मुले ली आवसु;

\VS{5}बाखुन काहमाईन तु हेनाक नी मुकले, ती आमु नी जाजे, काहकी हेना मानुसन आमरे सी कोयो, काहमाईन तुमरो भाईश तुमरे साते नी होय, ती तुमु मारे ओगोळ नी आय पावसु।”

\VS{6}ती इस्राएल न कोयो, “तुमु हेना मानुसक यो कोया की आमरु एक आरु भाईष छे, काहा मारेसी भुण्डो बर्ताव कोर्यु?”

\VS{7}हुयो कोयो, “जब हुयो मानुसन आमरी आरु आमरे कुटुम्बयो क स्थिति क वारा मा इने रिते पुछ्यो, ‘काय तुमरु बाबु हिमी लोगुन जिवतलु छे? काई तुमरु काई आरु भाईष वी छे?’ ती हामु इनु सोवालो क ओनसारे हुयो वर्णन कोर्यु; ओळी हामु काय जानता हुता कि हुयो कोहसे, आपसा भाई क याँ ली आवु।”

\VS{8}ओळी यहुदा न आपसा बाबा इस्राएल सी कोयो, “हेन पुर्या क मारे पुठी मुकली देवु, की हामु जात रोहजे; एनासी हामु, आरु तु, आरु आमरा बाळ बोच्‌चा मोर नी पावसे, बाखुन जुवतला रोहसे।

\VS{9}हांव हेरु जामनी होयो; मारात हातो सि तु पोछू लावजी। काहमाईन हांव ओको तारे पास पुगाड़ीन ओगोळ नि उबो कोर दोम, ती ते हांव होमीसा क लिय गुनावु कोवाईस।

\VS{10}यदि हामु मानषो क वार नी कोरतु, ति हान्जु लोगुन दुय कावार पौछा आत रोहता।”

\VS{11}ती हेन्दरु बाबु इस्राएल न हेनुक कोयु, “काहमाईन छाचीन ओसीत वात छे, ती यो कोरु; इना देश क वार वारु चीजो मासी काई काई आपना थोयला मा हेना मानुसक लिय भेंट ली जावु: जोसो थुड़ो सो डीग, आरु थुड़ो सो मधु, आरु काई गोंदायन्यो तेल, आरु गन्धरस, पिस्ते, आरु बादाम।

\VS{12}ओळी आपना आपना सात दुना रिपिया ली जावु; आरु जे रुप्या तुमरा थोयला क मुयावा पोर मेकलो पोछो आप देदलो हुतो, तेनाक वी लेता जावु; काहमाईन यो विसरीन सी होयो होय।

\VS{13}आपसा भाई क वी पुठी लीन हेना मानुसक पास ओळी जावु,

\VS{14}आरु जुरभोर्यु परमेश्वर हेना मानुसक तुमरे पोर गिन कोरसे, जेरेसे कि हुयो तुमरा दिसरा भाई क आरु बिन्यामीन क वी आवने देय: आरु काहमाईन हांव वीगुर ओवलियाद न होयो ती हयने देवु।”

\VS{15}ती हेना मानषो न होयी भेंट, आरु दुय गुना रिपिया, आरु बिन्यामीन क वी पुठी लिज्या, आरु चाल देदा आरु मिसर मा पुगीन युसुफ क ओगोळ उबा होया।


\par }{\PP \VS{16}हेन्दरे पुठी बिन्यामीन क देखीन युसुफ न आपसा घोर क आधिकारी सी कोयु, “हेनु मानषो क घोर मा पुगाड़ देवु, आरु पशु मारिन खानेन तियारी कोरु; काहकी हुये मानसे सिरान मारे साते खासे।”

\VS{17}ती हुये आधिकारी मानुस युसुफ क कोहनेन ओनसारे हेनु मानषो क युसुफ क घोर मा लि गोया।

\VS{18}जोत्यार हुये युसुफ क घोर मा पुगाड़ देदा ती हुये आपसात बिहता जाईन कोहने लाग्या, “जो रिपिया पेहली वार आपना थोयला मा पोछा आप देदला होता, हेरे जुगु आपनुक माहाय बुलावलो छे; जेरेसे कि हुयो मानुस आपने पोर टुट पोड़े, आरु हेरे होको मा कोरीन आपसा दास बोनावे, आरु आपना गोदड़ा क वी हापकी लेय।”

\VS{19}ती हुये युसुफ घोर क आधिकारी क धोड़े जाईन घर क झपला पोर ओसा कोहने लाग्या,

\VS{20}हे आमरा पोरबु, जोत्यार हामु पेहली कावा ओन मुले लेने आया हुता,

\VS{21}ती हामु घर जानेन टेमे सराय मा पुगीन आमरा थोयला उगाड़्या, ती काय देख्या, की एक एक जन क पुरो पुरो रिपिया ओका थोयला क मुयावा पोर मेकला छे; एकालिय हामु ओको आपसा सात ओळी लिन आवला छे।

\VS{22}आरु दिसरा पोस्या वी खानेन चीज मुले लेने क लिय लावला छे; हामु नी जानजे क आमरा पोस्या थोयला मा कुन मेक देदो हुतो।

\VS{23}हुयो कोयो, “तुमरो वारलो होय, मा बिहयु: तुमरु परमेश्वर, जुळ तुमरु पिता क वी परमेश्वर छे, हुयोत तुमुक तुमरा थोयला मा धोन आप्यो होसे, तुमरा रुप्‌या ते मेसेक मिळी गोया हुता।” ओळी त्यो शिमोन क निकाळीन हेनका पुटी कोर देदो

\VS{24}ती हेना जन न हेनु मानषो क युसुफ क घोर मा लि जाईन पानी आप्यु, ती हुये आपसा पायो क धुया; ओळी हुये हेन्दरा गोदड़ा च्यारु आप्यो।

\VS{25}ती यो सोमळीन, की आज आमुक यात खानो छे, हुये युसुफ क आवने क टेमे लोगुन, यानी सिरान लोगुन, हेरे भेंट क एकठो तीयार कोरीन मेक्या।

\VS{26}जोत्यार युसुफ घोर आयो ती तेनी भेंट क, जो हेन्दरा हातो मा होतो, ओका ओगोळ घोर मा ली गोया, आरु नेड़ा पोड़िन हेनाक वांदया।

\VS{27}हुयो हेनुक हालचाल पुछ्यो आरु कोयो, काय तुमरु डुकरु बाबु, जेरी तुमु वात कोरला, वारलु छे की? काय होयु हांजु लोगुन जिवतलु छे?

\VS{28}हुये कोया, “हाव तारु दास आमरु बाबु वारलु‌ छे आरु हिमि लोगुन जिवतलु छे।” ती हुये मुनको झुकाड़ीन ओळी वांद्या।

\VS{29}ती हुयो डुळा उचाकोरीन आरु आपसा सोगा भाईष बिन्यामीन क देखीन पुछ्यो, “काय तुमरु यु नानलु भाईश, जेरी वात तुमु मार सी कोर्या हुता, यु छे?” ओळी हुयो कोयो, “हे मारा पुर्या, परमेश्वर तारे पोर गिन कोरे।”

\VS{30}ती आपसा भाईष क मोंगो सी मोन भोर आवने क कारण आरु यो विचारीन कि हांव काँ जाईन रोड़ो, युसुफ तोत्यारुत आपसा कोपरा मा गोयु, आरु चाँ रोड़ पोड़्यु।

\VS{31}ओळी आपसो मुय धुवीन निकोळी आरु, आरु आपसा क हुगु कोरीन कोयु, खानो निकावु।

\VS{32}ती हुयो हेरे वाटू ओहोग, आरु भाष्यो वाटू वी ओलोग, आरु जे मिसरी हेरे साते खाता होता, हेन्दरे वाटू वी ओलोग, खानो निकाया; ओतरान कोरिन कि मिसरी इब्री क पुठी खानो नी खाय सोकतला, बाखुन मिसरी ओसो कोरनो घाड़ाय सोमझता हुता।

\VS{33}ती युसुफ क भाई ओका ओगोळ, मोटा मोटा पेहेल, आरु नाना नाना पोछोल, आपसा-आपसा अवस्था क ओनसारे, वारी सी बोसाड़्या; यो देखीन हुये विस्मित होईन एक दिसरा भिनी भावने लाग्या।

\VS{34}ती युसुफ आपसे ओगोळ सी खानेन चीजे चुटी चुटीन हेन्दरे पास ली मुकलने लाग्यु, आरु बिन्यामीन क आपसा भाष्यो सी पाँचगुना खानेनचीजे मिळी। आरु हुये ओका पुठी मन गोंहतो खादा पिदा।




\par }\Chap{44}{\SH चांदीन वाटको
\par }
{\PP \VerseOne{1}ती हुयो आपसा घोर क आधिकारी क हुकुम आप्यो की, “एनु मानषो क थोयला मा जोतरो खानेन चीजे सोमाये तोतरो भोर देवु, आरु एक एक जन रिपिया क ओका थोयला क मुयावा पोर मेल देवु।

\VS{2}आरु मारो चाँदी क कोटोरो नानास थोयला क मुयावा पोर ओका ओन क रुप्या क सात मेक देवु।” युसुफ क इनी हुकुम क ओनसारे हुये कोर्या।

\VS{3}सोंदारे वेगात होयतात हुये मानुस आपसा गोदड़ा भेळ चाल देदा।

\VS{4}हुये नगर सी निकोळ्यात हुया, आरु नाम्बे वीनी गोया होता कि युसुफ न आपसा घोर क आधिकारी सी कोयु हेनु मानषो क पोछोळ पोड, आरु हेनुक हेरीन कोह कि, तुमु वारला क बोदला मा बुराय काहा कोर्या? काहा तुमु म्हारा स्वामी क वाटको चुर लेदा?

\VS{5}काय यी ची चीजे नी जेरेमा मारु स्वामी पितलु‌ छे, आरु जिना हुयो सातायली वातोक कोरे? तुमु यो जु कोरला छे ते वारु नी कोर्या।

\VS{6}ती हुयो हेनुक जाईन धोर्‌यो, आरु ओसीत वात हेन्दरे कोयु।

\VS{7}हुये हेनासी कोया “हे मारा पोरबु, तु ओसी वात काहा कोवे छे? हामु वायदु कोरजे कि ओसो काम हामु नी कोरते।

\VS{8}देख जे रुप्या आमरा थोयला क मुयावा पोर निकोळ्या हुता, जब आमु ओको कनान देश सी ली आवीन तुसे पोछो आप देदा, ती वारु, तारा स्वामी क घोर मा सी हामु काई चाँदी ने सोनो क चीजे कोसा चुराय सोकतला छे?

\VS{9}तारा दास मा सी जेरे कुदा क पास हुयो निकोळे,‍ चो मार नाख्यो जाय, आरु हामु वी आपसा हेना स्वामीन दास होय जासु।”

\VS{10}घोरोन होकदारीयो कोयो, “तुमरोत कोहनो खोरो, जेरे जुळ हुयो वाटको निकोळे चो मारो दास होयसे; आरु तुमु मानुस विनगुनाळा कोहायसु।”

\VS{11}एर पोर हुये तावनी सी आपसा-आपसा थोयला उतारीन भीमा मेलीन थोयला उगाड़ने लाग्या।

\VS{12}ती हुये हेरने लाग्या, आरु मोटला क थोयला सी लीन नानला क थोयला लोगुन हेर कोर्या: आरु कटोरा बिन्यामीन क थोयला मा मिळ्यो।

\VS{13}ती हुये दुख मा आपसा-आपसा छिन्दरा फाड़्या आरु आपसा आपस गोदड़ा पोर मेलीन नगर क जात रोया।

\VS{14}जोत्यार यहुदा आरु ओका भाई युसुफ क घर पुग्या, आरु युसुफ होयाँत हुयो, ती हुये हेरे ओगोळ भुमी पोर पोड़्या।

\VS{15}युसुफ न हेनुसी कोयो, “तुमु मानसे न कोसो काम कोरला छे? काय तुमु नी जानता हुता की मार सी मानुस सातायली वातक जान सोकतलो?”

\VS{16}यहुदा न कोयो, “आमु मानषो आपसा स्वामी सी काय कोहे? हामु काय कोहीन आपसा क निर्दोषी कोहो? परमेश्वर न तारा दास क ओधोरोम क धोरीन लेदला छे। हामु, आरु जेरे पास कटोरो निकोळ्यो हुयो वी, आमु आखा की आखा आमरा स्वामीन दासुत छे।”

\VS{17}हुयो कयो, “ओसो कोरनो मारसे नांबे रोहे, जेरे मानुसक पास कटोरो निकोळ्लो छे, चोत मारो दास होयसे; आरु तुमु मानुस आपसा बाबा क पास वारु रिते जात रोहु।”


\par }{\SH बिन्यामीन क लिय यहुदा क विनता
\par }
{\PP \VS{18}ती यहुदा ओका पास जाईन कोहने लाग्यो, “हे मारा पोरबु, तारा दास को आपसा पोरबु सी कोहने को हुकुम होय, आरु तारी रिस तारा दास पोर नी भोड़के; काहकी तु ते फिरोन के जोसो छे।

\VS{19}मारा पोरबु न आपसा दासो सी पुछ्‌यो हुयो, ‘काय तुमरु बाबु ने दिसरा भाईश छे?’

\VS{20}आरु हामु आपसा पोरबु सी कोया, ‘हाव, आमरु ढुकरु बाबु छे, आरु ओका डाहवारा क एक नानो सोव पुर्‌यो वी छे, वाखुन ओको भाई मोर गोयलो छे, ओतरान कोरिन हुयो हेमी आपसी आईस क एखलोत रोय गोयो, आरु ओको बाबो ओको मोंग राखतो छे।’

\VS{21}ती तु आपसा दासो सी कयो हुतो, ‘ओको मार पास ली आवु, जेरेसे हांव ओको देखो।’

\VS{22}ति हामु आपसा पोरबु सि कोया हुता, ‘हुयो पुर्‌यो आपसा बाबा क नी छुड़ सोकतो; नी ते हेरो बाबो मोर जासे।’

\VS{23}आरु तु आपसा दास सी कोयो, ‘काहमाईन तुमरु नानलु भाइस तुमरे पुठी नी आवे, ती तुमु मारे ओगोळ ओळी नी आय पावसु।’

\VS{24}ओतरान कोरिन जब हामु आमरा बाबा तारा दास क पास गोया, ती हामु हेरेसी आपसा पोरबु कि वाते कोया।

\VS{25}ती आमरु बाबु न कोयु, ‘ओळी जाईन आपने जुगु थुड़ो सो खानेन चिज मुले ली आवु।’

\VS{26}हामु कोया, ‘हामु नु जाय सोकतला, हाव, काहमाईन आमरु नानलु भाईस आमरे पुठी रोहे, ती हामु जासु; काहली काहमाईन आमरु नानलु भाईस आमरे पुठी नी रोहे, ती हामु हेना मानुसक ओगोळ नी जाय पावसु।’

\VS{27}ती तारा दास मारा बाबा न हामु सी कोयो, ‘तुम ते जानु होय की राहेल सि दुय पुर्या पोयदा हुया।

\VS{28}आरु हेना सी एक ते मेसेक छुड़ित गोयो, आरु हांव छाचिन कोर लेदु, की हुयो फाड़ देदु गोयु होसे; आरु ती सी हांव हेरो मुय नी देख पायु।

\VS{29}एने: काहमाईन तुमु ओको वी मारा डुळा क आड़ मा ली जावु, आरु काई वेला एर पोर पोड़े, ती तुमरे कारण हांव एना डाहवारा क टेमे मा शोक क सात अधोलोक मा उतरी जाईस।’

\VS{30}ओतरान कोरिन जब हांव आपसा बाबा तारा दास क पास पुगजे, आरु यो पुर्‌यो पुठी नी रोहे, ती, ओको जीव जो एरे पोर ओटेलो रोहे छे,

\VS{31}ओस कोरीन, यो देखीन की पुर्‌यो नी छे, हुयो तोत्यारुत मोर जासे। ती तारा दास क कारण तारा दास आमरो बाबो, जो डाहवारा क टेमे मा छे, शोक क सात अधोलोक मा उतरी जासे।

\VS{32}ओळी तारो दास आपसा बाबा क याँ यो कोहीन एना पुर्या क जामनी हुयो छे, ‘काहमाईन हांव एना तारा पास नी पुगाड़ दोम, ती ते हांव होमीसा क लिय तारु गुनावु कोवाईस।’

\VS{33}एकालिय हिमी तारा दास एना पुर्या क बोदले आपसा पोरबु क दास होईन रोहने क हुकुम पावे, आरु एना पुर्या आपसा भाईस क पुठी जाने दे।

\VS{34}काहकी पुर्या क विगुर पुठी रोहे हांव कोसु आपसा बाबा क पास जाय सोकीस; ओसो नी होये की मारा बाबा पोर जुळ दुख पोड़से चो मेसे देखने पोड़े।”




\par }\Chap{45}{\SH युसुफ क आपसा क प्रगट कोरनो
\par }
{\PP \VerseOne{1}ती युसुफ हेनु सब क ओगोळ, जे हेरे आड़े धोड़े उबला होता, आपसा क आरु रुक नी सोक्यो; आरु आयड़ीन कोयो, “मारा आड़े धोड़े सी सब मानषो क खोयड़े कोर देवु।” भाष्यो क ओगोळ आपसा क प्रगट कोरने क टेमे युसुफ क सात आरु कोय नी रोयो।

\VS{2}ती हुयो जुरेत रोड़ने लाग्यो; आरु मिसरि मानुस सोमळ्या, आरु फिरोन क घोर क मानषो क वी एरी खोबोर मिळी।

\VS{3}ती युसुफ आपसा भाष्यो सी कोहने लाग्यु, “हांव युसुफ छे, काय मारु बाबु हाँजु लोग जिवतलु छे?” एरो जोपाप हेरा भाई नी आप सोक्या; काहकी हुये घाबराय गुया होता।

\VS{4}ओळी युसुफ न आपसा भाष्यो सी कोयो, “मारे धोड़े आवु।” यो सोमळीन हुये धोड़े गोया। ओळी हुये कोया, “हांव तुमरु भाईस युसुफ छे, जेनाक तुमु मिसर आवनेवाळा वेपारीन हात वेच देदाला। (प्रेरि. 7:9)

\VS{5}हिमी तुमु मानुस मा पोछतायु, आरु तुमु जो मेसे याँ वेच देदा, एरेसे उदास मा होयु; काहकी परमेश्वर न तुमरा जीवोक वाचाड़ने क लिय मेसे तुमरे ओगोळ मुकोल देदलो छे (प्रेरि. 7:15)

\VS{6}काहकी हिमी दुय साल सी एना देश मा काव छे; आरु हिमी पाच साल आरु ओसोत होयसे कि हेरेमा नी ते होळ चालसे आरु नी धान काटयसे। (प्रेरि. 7:15)

\VS{7}ओतरान कोरिन परमेश्वर न मेसे तुमसे ओगोळ एकाजलिय मुकेलो की तुमु कोळी पोर जिवतला रोहु, आरु तुमरा जिवो क वाचड़ने सी तुमरो ओवलियाद वोदे।

\VS{8}इने रिते हिमी मेसेक याँ सारतीक मुकलन्या तुमु नी, परमेश्वर कोहायसे; आरु हुयोत मेसे फिरोन क बाबा सारको, आरु आखा मिसर देश क पोरबु बोनाय देदलु छे।

\VS{9}एने: तावनी सी मारा बाबा क पास जाईन कोहु, तारु पुर्यु युसुफ ओस कोरीन कोहे छे, के परमेश्वर न मेसे आखा मिसर क स्वामी बोनायो छे; ओतरान कोरिन तु मारा पास विगु वार लागाड़्ये चाली आव। (प्रेरि. 7:14)

\VS{10}आरु तारा निवास गोशेन देश मा होयसे, आरु तु, पुर्या, पोता, गाडरा बुकड़ा, गाय बुईल, आरु आपसो आखो काई भेळ मेसे धोड़े रोहसे।

\VS{11}आरु काव क जे पाच साल आरु होयसे, हेरेमा हांव होयाँत पालन पोषण कोरीस; ओसो नी हय की तु, आरु तारो घोराना, वरन् जोतरा तारा छे, चे भुकला मोरे (प्रेरि. 7:14)

\VS{12}आरु तुमु आपसा डुळा सी देख रोया, आरु मारा भाईष बिन्यामीन वी आपसा डुऴा सी देखतो छे की जो आमरे सी वात कर रोया छे चो युसुफ छे।

\VS{13}तुमु मारा सब ठाट बाट, को मिसर मा छे आरु जो काई तुमु न देख्यो छे, हेनु सब क मारा बाबा सी वात कोरजु; आरु तुरन्त मारा बाबाक याँ लीन आवु।”

\VS{14}आरु हुयो आपसा भाई बिन्यामीन क गोळे सी लिपटाईन रोड़्यु; आरु बिन्यामीन वी ओको गळे सि लिपटाईन रोड़्यु।

\VS{15}हुयो आपसा सब भाई क चुमीन रोड्यु आरु एरे वाद ओका भाई हेरेसी वात कोरने लागे।

\VS{16}एनी वात क खोबोर क युसुफ क भाई आवला छे, फिरोन क भवन लोगुन पुग गोय, आरु एरेसे फिरोन हेरा कामकोरन्या घोना खुश होय गया (प्रेरि. 7:13)

\VS{17}ओतरान कोरिन फिरोन न युसुफ सि कोयो, “आपसा भाष्यो सी कोह की एक काम कोरु; आपसा ढुरो क लादीन कनान देश मा जात रोहु।

\VS{18}आरु आपसा बाबा आरु आपसा-आपसा घोर क मानशो क लिन मारे पास आवु; आरु मिसर देश मा जो काई वारु सी वारु छे चो मे तुमुक आपीस, आरु तुमरा देश क वारु सी वारी खानो खाने क मिळ्से। (प्रेरि. 7:14)

\VS{19}आरु तुसे हुकुम मिळी चे, तुमु एक काम कोरु कि मिसर देश सी आपसा बाळ बोच्‌चा आरु बायरा क लिय गाड़ीया ली जावु, आरु आपसा बाबा क ली आवु। (प्रेरि 7:14)

\VS{20}आरु आपसो सोमान क फिकुन झुण कोरता; काहकी आखा मिसर देश मा जो काई वारु सि वारु छे चो तुमरो छे”

\VS{21}इस्राएल क पुर्या न ओसोत कोर्या; आरु युसुफ न फिरोन क हुकुम क ओनसारे हेनुक गाड़ीया आप देदु, आरु वाट्ये क लिय खानेन चिजे वी आप्यु।

\VS{22}हेरेमा सी एक एक जोना क ते हुयो एक एक जुड़ी छिन्दरा वी आप्यो; आरु बिन्यामीन क तीन सोव चाँदीन सिक्का आरु पाच जुड़ी छिन्दरा आप्यो।

\VS{23}आपसा बाबा क पास हुयो जु ली मुकेल्लो चो यो छे, यानी मिसर क वारु चीजे सि भोरीन दोस गोदड़ा, आरु ओन आरु रुटा आरु हेरे बाबा क वाट्ये क लिय खानेन चीजे सी भोरीन दोस गोदडी।

\VS{24}ती हुये आपसा भाष्यो क मुकल्यो, आरु हुये चाल देदा; आरु हुये हेनाक कोया, “वाट्ये काँखेर झुणी लोड़ायता।”

\VS{25}मिसर सी चालिन हुये कनान देश मा आपसा बाबा याकुब क पास पुग्या।

\VS{26}आरु हेरेसे यी आखी वात कोर्या, “युसुफ हाँजु लोगुन जिवतलु छे, आरु आखा मिसर देश पोर राज हुयोत कोरे छे।” बाखुन हुयो हेन्दरे पोर विश्वास नी कोर्‌यो, आरु हुयो सन्न रोय गुयो।

\VS{27}ती हुयो आपसा बाबा याकुब सी युसुफ क आखी वाते, जी हुयो हेनाक कोहने कोहलु, कोय देद; जब हुयो हेनी गाड़ीया क देख्यो, जो युसुफ न हेनाक ली आवने क लिय मुकेललो होती, ती ओका मनक शांती मिळी।

\VS{28}आरु इस्राएल न कोयो “बस, मारु पुर्यु युसुफ हिमी वी जिवतलु छे; हांव मारे मोरने सी पेहेल जाईन हेनाक देख लिस।”




\par }\Chap{46}{\SH याकुब क मिसर क लिय जानो
\par }
{\PP \VerseOne{1}ती इस्राएल आपसो आखो काई लीन बेरसेबा क गोयो, आरु होंया आपसा बाबा इसहाक क परमेश्वर क बलिदान चोड़ायो।

\VS{2}ती परमेश्वर न इस्राएल दी रात क दर्शन मा कोयो, “हे याकुब हे याकुब।” हुयो कोयो, “काय हुकुम।”

\VS{3}हुयो कोयो, “हांव परमेश्वर तारा बाबा क परमेश्वर छे, तु मिसर मा जाने सी मा बिहये; काहकी हांव तार सी होंयाँ एक मोटी जाति बोनावीस।

\VS{4}हांव तारे पुठी पुठी मिसर क चालता छे; आरु हांव तुसे होंयाँ सी ओळी ली आवीस; आरु युसुफ आपसा हातो सी तारा डुळा क बोन्द कोरसे।”

\VS{5}ती याकुब बेरसेबा सि चाल्यो; आरु इस्राएल क पुर्या आपसा बाबा याकुब, आरु आपसा बाळ बोच्‌चा, आरु बायरा क हेनु गाड़ीया पर, जे फिरोन न हेन्दरे जुगु ली मुकोल लो हुतो, चोड़ावीन चाल देदा।

\VS{6}याकुब आपसा गाडरा बुकड़ा, गाय बुईल, आरु कनान देश मा आपस एकठो कोरला आखा धन क लिन मिसर मा आया।

\VS{7}आरु याकुब आपसा बेटा बेटिया, आरु पोता पोती, यानी आपसी ओवलियाद भोरीन आपसे पुठी मिसर मा लि आयो।


\par }{\PP \VS{8}याकुब क सात मा जे इसराएली, यानी हेरा पुर्या, पोता, आदि मिसर मा आया, हेन्दरा नाव ये छे याकुब क मोटलो रुबेन हुतो।

\VS{9}आरु रुबेन क पुर्य हनोक, पल्लु, हेस्रोन, आरु कर्म्मी हुता।

\VS{10}शिमोन क पुर्या, यमुएल, यामीन, ओहद, याकीन, सोहर, आरु एक कनानी बायोर सी जोनम्यो शाऊल वी हुतो।

\VS{11}लेवी क पुर्या गेर्शोन, कहात, आरु मरारी हुता।

\VS{12}यहुदा क एर, ओनान, शेला, पेरेस, आरु जेरह नावोन पुर्यु होयु होतु; बाखुन एर आरु ओनान कनान देश मा मोर गोया हुता; आरु पेरेस क पुर्य, हेस्रोन आरु हामुल हुता।

\VS{13}इस्साकार क पुर्या, तोला, पुव्वा, योब, आरु शिम्रोन हुता।

\VS{14}जबुलुन क पुर्या, सेरेद, एलोन, आरु यहलेल हुता।

\VS{15}लिआ क पुर्या जे याकुब सी पद्दनराम मा पोयदा होया हुता, ओका पुर्या पोता येत होता, आरु एरे सी सोटा ओको ओकाज सात एक बेटी दीना क वी जन्म दिदो, याँ लोगुन ते याकुब क आखा ओवलियाद डेड़ वीस ने तीन मानसे हुया।

\VS{16}ओळी गाद क पुर्या, सपोन, हाग्गी, शुनी, एसबोन, एरी, अरोदी, आरु अरेली हुता।

\VS{17}आशेर क पुर्या, यिम्ना, यिश्वा, यिश्वी, आरु बरिआ हुता, आरु ओकी बहीन सेरह हुती; आरु बरिआ क पुर्या, हेबेर आरु मल्कीएल हुतो।

\VS{18}जिल्पा, जेनिक लाबान न आपसी पुराय लिआ क आप्यो हुतो, ओका पुर्या पारी आदी येत हुता; आरु ओका द्वारा याकुब क सुव्वे जिवे पोयदा हुया।

\VS{19}ओळी याकुब क घोरवाळी राहेल क पुर्य युसुफ आरु बिन्यामीन हुया।

\VS{20}आरु मिसर देश मा ओन क याजक पोतीपेरा क पुराय आसनत सी युसुफ क ये पुर्या पोयदा हुया, याणी मनश्शे आरु एपरेम।

\VS{21}बिन्यामीन क पुर्या, बेला, बेकेर, अश्बेल, गेरा, नामान, एही, रोश, मुप्पीम, हुप्पीम, आरु अर्द हुता।

\VS{22}राहेल क पुर्या जे याकुब सी पोयदा हुया ओका येत पुर्या हुया; ओका सब पुर्या पारी चोवदे जिवे हुया।

\VS{23}ओळी दान क पुर्य हुशीम हुतो।

\VS{24}नप्ताली क पुर्याम यहसेल, गुनी, सेसेर, आरु शिल्लेम हुता।

\VS{25}बिल्हा, जेनाकक लाबान न आपसी पुराय राहेल क आप्यो हुतो, ओका पुर्या पारी येत हुता; ओका द्वारा याकुब क ओवलियाद मा सात जिवे हुया।

\VS{26}याकुब क निज ओवलियाद क जे जिवे मिसर आ आया, चे ओका उहड़ीसा क छुड़ीन सब मेळीन छियासठ जिवे हुया।

\VS{27}आरु युसुफ क पुर्या, जे मिसर मा हेरेसे पोयदा हुया, चे दुय जोना हुता; ओस कोरीन याकुब क घोराना क जे मानुस मिसर मा आया हुता चे आखा मिळीन सत्तर हुया।


\par }{\SH याकुब आरु हेनको घरानो मिसर मा पुगनो
\par }
{\PP \VS{28}ओळी हुयो यहुदा क आपसे ओगोळ युसुफ क पास मुकली देदो कि हुयो ओको गोशेन क वाट देखाड़्या; आरु गोशेन देश मा आयो।

\VS{29}ती युसुफ आपसी घुड़ागाड़ी जुपाड़ीन आपसा बाबा इस्राएल सि मीळने कोरिन गोशेन देश क गोयो, आरु हेरेसे मिळने कोरीन हेरे गोळे सी लिपटाय गोया, आरु काईन वार लोगुन ओका गोळा सी लिपटाईन रोड़ता रोया।

\VS{30}ती इस्राएल न युसुफ सी कोयो, “हांव हिमी मोरने सी वी खुश छे, काहकी तुसे जिवतलु देख्यु आरु तारो मुय देख लेदु।”

\VS{31}ती युसुफ न आपसा भाई सी आरु आपसा बाबा क घोराना सी कोयो, “मे जाईन फिरोन क यो खोबोर आपीस, ‘मारा भाईस आरु मारा बाबा क आखो घोराना क मानषे, जे कनान देश मा रोहता हुता, चे मारे पास आय गोयला छे;

\VS{32}आरु हुये मानुस गुवाळ्या छे, काहकी हुये ढुरोक पाळता आवला छे; ओतरान कोरिन हुये आपसा गाडरा बुकड़ा, गाय बुईल, आरु जो काई ओको छे, आखो ली आवला छे।’

\VS{33}जब फिरोन तुमुक बुलावीन पुछे, ‘तुमरो उद्यम काय छे?’

\VS{34}ती यो कोहजु, ‘तारा दास लड़कपन सी लीन आज लोगुन ढुरो क पाळता आया छे, बाखुन आमरा डाहडा वी ओसात कोरता हुता।’ इनासी तुमु गोशेन देश मा रोहने पावसु; काहकी सब गुवाळ्या सी मिसरि मानुस घाड़ाय कोरतला छे।”




\par }\Chap{47}{\SH फिरोन न लारे याकुब क स्वागत
\par }
{\PP \VerseOne{1}ती युसुफ न फिरोन क पास जाईन यो खोबोर आप्या, “मारु बाबु आरु मारा भाईष, आरु ओका गाडरा बुकड़ा, गाय बुईल आरु जो काई ओकोज छे, आखो कनान देश सी आय गोयला छे; आरु हेमी ते चे गोशेन देश मा छे।”

\VS{2}ओळी हुये आपसा भाई मा सी पाच जोन लिन फिरोन क ओगोळ उबो कोर देदा।

\VS{3}फिरोन न ओका भाइश सी पुछ्यो, “तुमरो उद्यम काय छे?” हुये फिरोन सी कोया, “तारा दास गुवाळ्या छे, आरु आमरा डाहडा वी ओसात रोया।”

\VS{4}ओळी हुये फिरोन सि कोयो, “आमु इना देश मा पारका जोसा रोहने क लिय आवला छे; काहकी कनान देश मा भारी काव छे कोरीन तारा दास क गाडरा बुकड़ा क लिय च्यारु नी रोयो; ओतरान कोरिन आपसा दास क गोशेन देश मा रोहने क हुकुम आप्यो।”

\VS{5}ति फिरोन न युसुफ सि कोयो, “तारा बाबा आरु तारा भाईश तारा पास आय गोयला छे,

\VS{6}आरु मिसर देश तारे ओगोळ पोड़लो छे; एना देश क जो आखा रोईन वारु भाग होय, हेरेमा आपसा बाबा आरु भाइश्यो क वोसाड़ दे; यानी चे गोशेन देश मात रोहे; आरु काहमाईन तु जानतु होय, की हेरेमा सी मेहनोती मानुस छे, ती हुये मारा ढुरो क मुखी बोनाय दे।”

\VS{7}ती युसुफ न आपसा बाबा याकुब क ली आवीन फिरोन क ओगोळ उबो कोर्‌यो; आरु याकुब न फिरोन क बोरकोत आप्या।

\VS{8}ती फिरोन न याकुब सी पुछ्यो, “तारी उमोर कोतरा दाहड़ान होयली छे?”

\VS{9}याकुब न फिरोन सी कोयो, “हांव ते एक सोव तीस साल पारका होईन आपसो जीवन विताड़ चुकलो छे; मारा जीवन क दाहड़ा थुड़ा आरु दुख सी भोरायला वी होयला हुता, आरु मारा डाहडा पारका होईन जोतरा दाहड़ा लोगुन जिवतला रोया तोतर दाहड़ा क म्हारा हिमि नी होयो।”

\VS{10}आरु याकुब फिरोन क बोरकोत आपीन ओका ओगोळ सी जात रोयो।

\VS{11}ती युसुफ न आपसा बाबा आरु भाश्यो क बसाड़ देदो, आरु फिरोन क हुकुम क ओनसारे मिसर देश क वारु सी वारु वाटा मा, यानी रामसेस नावोन प्रदेश मा, जागु आपीन ओको सोप देदा।

\VS{12}आरु युसुफ आपसा बाबा क, आरु आपसा भाष्यो क आरु बाबा क आखा घोराना क, एक एक क बाळ पुर्या क गिनती क ओनसारे, ओन आपीन ओको पाळन पोषण कोरने लाग्या।


\par }{\SH अकाल आरु युसुफ का तयारी
\par }
{\PP \VS{13}हेना आखा देश मा खाने क काई नी रोहो; काहकी काव घोने जोबोर हुतो, आरु काव क कारन मिसर आरु कनान दुयु देश नाश होय गोया।

\VS{14}आरु जोत्रा रुप्या मिसर आरु कनान देश मा हुतो, सब क युसुफ न हेना ओन क बोदले, जो हेरा निवासी मुले लेता हुता एकठा कोरीन फिरोन क घोर मा पुगाड़ देदा।

\VS{15}जब मिसर आरु कनान देश क रिपिया सोर गोया, ती सब मिसरी युसुफ क पास आव आवीन कोहने लाग्या, “आमुक खानेन चीजे आपे, काय हामु रुप्या क नी रोहने सी तारे रोहते होय मोर जाजे?”

\VS{16}युसुफ न कोयो, “काहमाईन रिपिया न होय ते आपना ढुरोक आप दे, आरु हांव ओका बोदले तुमुक खाने क आपीस।”

\VS{17}ती हुये आपसा ढुरे युसुफ क पास लि आया; आरु युसुफ ओका घुल्‌ला, गाडरा बुकड़ा, गाउ बुईल आरु गोदड़ा क बोदले खाने क आपने लाग्यो: हेना साल मा हुये सब जाती क ढुरो क बोदले खाने आपीन ओको पाळोन पोषन कोरता रोया।

\VS{18}हुये साल ते यो काट देदा; ती ओगले साल मा हुये ओका पास आवीन कोया, “हामु आपसा पोरबु सी यो वात साताड़ नी राख्से के आमरा रिपिया सोर गोया छे, आरु आमरे सब भातीन क ढुरे आमरा पोरबु क ओगोळ आमरा डील आरु जागु‌ छुड़ीन आरु काय नी रोयो।

\VS{19}हामु तारे देखतेत काहा मोरे, आरु आमरी जागा काहा उजाड़ जाजे? आमुक आरु आमरी जागा क खानेन चीजे क बोदले मुले लेजे, कि हामु आपस जागा भेळ फिरोन क दास होय आरु आमुक बिज आपे, कि हामु मोरजे नी, बाखुन जिवतला रोया, आरु जागु नी उजड़े।”

\VS{20}ती युसुफ न मिसर क आखी जागा क फिरोन क लिय मुले लेदा; काहकी हेना घोना काव क पोड़ने सि मिसरीक आपनो आपनो खेत वोचनो पोड़्यो। ओस कोरीन आखी जागा फिरोन क होय गोय।

\VS{21}आरु एक धोड़े सी लीन दिसरे धोड़े लोगुन आखा मिसर देश मा जे मानसे रोहता हुता, ओका हुये नगर मा लावीन बोस गोया।

\VS{22}बाखुन याजक क जागा ते हुये मुले नी लेदो; काहकी याजक क लिय फिरोन क भीनी सी नित्य खानो क बंदोबस्त हुतो, आरु नित्य जो खानो फिरोन हेनुक आपता हुता हुये चेत खाता हुता; ओस कोरीन हेनुक आपसु जागु वेचनो नी पोड़्यो।

\VS{23}ती युसुफ न प्रजा क मानषो सी कोयो, “सोमवु, मे आज क दाहड़े तुमुक आरु तुमरी जागा क वी फिरोन क लिय मुले लेदलो छे; देखु, तुमरे जुगु याँ बिज छे, इनाक धोरती मा वेरु।

\VS{24}आरु जो काई उगे पांचवो वाटो फिरोन क आपनो, बाकी चार अंश तुमरा रोहसे कि तुमु हेनाक आपना खेतो मा वेरे, आरु आप आपसा बाळ पुर्या आरु घोर क दिसरा मानसे खाया कोरे।”

\VS{25}हुये कोया, “तु आमुक वाचाड़लु छे; आमरा पोरबु क गीन क निगाह आमरे पोर बोनली रोहे, आरु हामु फिरोन क दास होईन रोहसे।”

\VS{26}ओस कोरीन युसुफ न मिसर क जागा क वारा मा ओसो कायदो कोहायसे, जो आज क दाहड़े लोगुन चाली आयो छे कि पंचमांश फिरोन क मिळ्या कोरे; केवल याजकोत क जागा फिरोन क नी होये।


\par }{\SH इस्राएल क गोशेन प्रदेश मा बोसनो
\par }
{\PP \VS{27}इसराएली मिसर क गोशेन प्रदेश मा रोहने लाग्या; आरु होंया क जागा क जागाम हेरे होको मा हुतो, आरु फुले फले, आरु घोना वोदे।

\VS{28}मिसर देश मा याकुब सतरह साल जुवतलो रोयो ओस कोरीन याकुब क आखी उमोर एक सोव पाच कोम पोचा साल क हुया।

\VS{29}जब इस्राएल क मोरने क दाहड़ा आय गोया, ती हुये आपसा पुर्या युसुफ क बुलावीन कोयो, “काहमाईन तारो गीन मार पोर होय, ते आपसो हात मारी जाँघ क तळे मेकीन वायदु खा, की तु मारे साते गिन आरु छाचाय क यो काम कोरसे, कि मेसे मिसर मा धुळु नी आपीस।

\VS{30}जब हांव आपसा बाप दादा क पुठी सुय जाईस, ती तु मेसे मिसर से उठाविन जाईन तेना बिड़ा मा मेकीस।” ती युसुफ न कोयो, “हांव तारा बुलो के ओनसारे कोरीस।”

\VS{31}ओळी हुयो कोयो, “मार सी वायदु खा।” एने: हुये हेनासी वायदु खादो, ती इस्राएल न खाटला क मुन्डास्या भिनी मुनको नेचो कोरीन विनता कोर्‌यो। (इब्रा 11:21)




\par }\Chap{48}{\SH याकुब द्वारा युसुफ क पुर्या क बोरकोत
\par }
{\PP \VerseOne{1}एनी वात क वाद कुदु युसुफ सी कोयो, “सोमोळ, तारु बाबु मान्दलु छे।” ती हुयो मनश्शे आरु एपरेम नावोन आपसा दुयु पुर्या क पुठी लिन ओका पास चाल्या।

\VS{2}कुदु याकुब क कोय देदो, “तारु पुर्यु युसुफ तारे पास आवने बाज रोयु,” ती याकुब आपसा क सोमाळीन खाटला पोर बोर गोयु।

\VS{3}आरु याकुब न युसुफ सी कोयो, “जुरभोर्यु परमेश्वर न कनान देश क लुज नगर क पास मेसे दर्शन आपीन बोरकोत आप्यो,

\VS{4}आरु कोयो, ‘सोमोळ, हांव तुसे फलवन्त कोरीन वोदाड़ीस, आरु तुसे राज राजन मण्डळी क मुल बोनावीस, आरु तारा ओवलियाद क यो देश आपीस, जेनासी की हुयो होमीसा लोगुन ओका वावड़्या जागु बोनलु रोहे।’

\VS{5}आरु हिमी तारा पुर्या, जे मिसर मा मारे आवने सी पेहेल पोयला छे, चे मारात कोहायसे; यानी जेने रीते सी रुबेन आरु शिमोन मारा छे, हेने रीते एपरेम आरु मनश्‍शे वी मारा कोहायसे।

\VS{6}आरु ओका वाद तारी जी ओवलियाद होये, चे तारात कोहायसे; बाखुन वाटान टेमे हुये आपसा भाष्यो त क ओवलियाद मा गिन्या जासे।

\VS{7}जोत्यार हांव पद्दान सि आवता हुता, ती एप्रात पुगने सी थुड़ेत नांबे पेहेल राहेल कनान देश मा, वाट्ये मा, मारे ओगोळ मोर गोय; आरु हांव हेनीक होयाँत, यानी एप्रात ज बैतलहम वी कोहाये छे, ओकाज वाट मा धुळु आप्यु।”

\VS{8}ती इस्राएल क युसुफ क पुर्या देखा पोड़्या, आरु हुये पुछने लाग्यो, “यो कुण छे?”

\VS{9}युसुफ न आपसा बाबा सी कोयो, “ये मारा पुर्या छे, जे परमेश्वर न मेसे याँ आपलो छे।” हुयो कोयो, “हेनुक मारे पास ली आवु की हांव हेनुक बोरकोत आपो।”

\VS{10}इस्राएल क डुळ डाहवारा क कारन धुन्दला होय गोया हुता, याँ लोगुन की हेनाक कोम सुझतो हुतो। ती युसुफ हेनुक हेरे पास ली गोयु; आरु हुयो हेनुक गुळा दिन गोळे लागाड़ लेदु।

\VS{11}ती इस्राएल न युसुफ सी कोयो, “मारो विचार नी होतो, कि हांव तारो मुख ओळी देखने पावीस: बाखुन देख, परमेश्वर न मेसे तारा ओवलियाद वी देखाड़्यो छे।”

\VS{12}ती युसुफ न हेनाक आपसा मान्डा क विच से छेटा कोरीन आरु धोरती भैनी नेड़ु भावीन वान्द्यु।

\VS{13}ती युसुफ न हेनुक दुयोक लिन, यानी एपरेम क आपसा जेवड़्या हात सी, कि हुयो इस्राएल क डाख्र्या हात पोड़े, आरु मनश्शे क आपसो डाख्र्‌यो हात सी, कि इस्राएल क जेवड़्यो हात पोड़े, हेनुक ओका पास ली गोयो।

\VS{14}ती इस्राएल न आपसो जेवड़्यो हात ओगु कोरीन एपरेम क मुनका पोर जु नानलु होतु, आरु आपसु डाख्र्यु हात ओगु कोरिन मनश्शे क मुनका पोर नेक देदु; हुयो ते जान बुजीन ओसो कोर्‌यो; नी ते मोटलो पुर्‌यो मनश्शे त हुतो।

\VS{15}ओळी हुयो युसुफ क बोरकोत आपिन कोयो, परमेश्वर जेरे ओगोळ मारा डाहडा अब्राहम आरु इसहाक चालता हुता चोत परमेश्वर मारी पोयदा वारी सी लिन आज क दाहड़े तक मारु गुवाळ्यु बोनलु छे (इब्रा. 11:21)

\VS{16}आरु हुये दुत मेसे आखी बुराय सी छुड़ावता आवला छे; हुये इनु पुर्या क बोरकोत आपे; आरु ये मारा आरु मारा डाहडा अब्राहम आरु इसहाक क कोहायसे; आरु कोळी मा वारु रिते वोदे (इब्रा. 11:21)

\VS{17}जोत्यार युसुफ न देख्यो कि मारा बाबा न आपसो जेवड़्यो हात एपरेम क मुनका पोर छे, ती यी वात ओको भुण्डी लागी; ओतरान कोरिन हुयो आपसा बाबा क हात एनी मोनसा सी धोर लेदो, कि एपरेम क मुनका पोर सी चुटीन मनश्शे क मुनका पर मेल दे।

\VS{18}आरु युसुफ न आपसा बाबा सी कोयो, “हे बाबा, ओसो नी; काहकी मोटलो यो छे; आपसु जेवड़्यु हात एरा मुनका पोर मेल।”

\VS{19}हेरु बाबु कोयु, “नी, सोमोळ, हे मारा बेटा, हांव इनी वात क वारु रीते जानो बाखुन एनासी वी मानषो क एक मन्डळी पोयदा होयसे, आरु यो वी मोटो होय जासे, ते वी एरो नानलो भाई एरेसे जादा मोटो होय जासे, आरु ओका ओवलियाद सी बेस सी जातिया निकोळसे।”

\VS{20}ओळी हुयो हेने दाहड़े यो काहिन ओको बोरकोत आप्यो, “इसराएली मानसे तारो नाव लीन ओसो बोरकोत आप्या कोरसे ‘ परमेश्वर तुसे एपरेम आरु मनश्शे क जोसो बोनाय देये’ ” आरु हुयो मनश्शे सी पेहेल एपरेम क नाव लेदो।

\VS{21}ती इस्राएल न युसुफ सी कोयो, देख, हांव ते मोरने पोर छे बाखुन परमेश्वर तुमु मानसो क पुठी रोहसे, आरु तुमुक तुमरा डाहडा क देश मा ओळी पुगाड़ देसे।

\VS{22}आरु हांव तुसेक भाष्यो सी मोटु जागा क एक वाटू आपो, हेनाक मे एमोरियो क हात सि आपसी तलवार आरु धनुष क भुरसे लि लेदलो छे (युह 4:5)




\par }\Chap{49}{\SH याकुब क भविष्यवाणी
\par }
{\PP \VerseOne{1}ओळी याकुब न आपसा पुर्या क यो कोहीन बुलायो, एकठा होय जावु, हांव तुमुक देखाड़ीस, की‍ चेहला दाहड़ा मा तुमरे पोर काय काय वितसे।

\VS{2}हे याकुब क पुर्या, एकठा होईन सोमळु, आपसा बाबा इस्राएल भिनी कान्टा लागाड़ु।


\par }{\Q \VS{3}हे रुबेन, तु मारु मोटलु पुर्यु, मारी

\par }{\QB ताकोत, आरु मारा मानुस होयनेन पेहलु फळ‌ छे;

\par }{\Q प्रतिष्ठा क वारु वाटू, आरु ताकोत क वी वारु वाटू तु त छे।


\par }{\Q \VS{4}तु जळ क जोसो

\par }{\QB उकोळनेवाळु छे,

\par }{\Q ओतरान कोरिन दिसरा सी वारु नी कोहायसे;

\par }{\Q काहकी तु आपसा बाबा क खाटला पोर चोढ़्यु,

\par }{\Q ती तु ओको विटोळ कोर्यु;

\par }{\Q हुयो मारा आथरन्या पोर चोढ गोयु।


\par }{\Q \VS{5}शिमोन आरु लेवी ते भाईभाईस छे,

\par }{\Q हेन्दरी तोलवार झगड़ो करावनो क होतीयार छे।


\par }{\Q \VS{6}हे मारा जीव, हेन्दरा मर्म मा नी पोड़,

\par }{\Q हे मारी महिमा, हेन्दरी सभा मा झुणी मिळे;

\par }{\Q काहकी हुये रीस सी मानषो क मार देदा,

\par }{\Q आरु आपसीत मोरजी पोर चालीन बयलीयो क लेंगड़ा बोनायो।


\par }{\Q \VS{7}धिक्कार हेन्दरा रीस क, जो प्रचण्ड हुतो;

\par }{\Q आरु हेन्दरो रोष क, जो निर्दय हुतो;

\par }{\Q हांव हेनद्रा याकुब मा आंगेआंगे

\par }{\Q आरु इस्राएल मा तितर बितर कोर दिस।


\par }{\Q \VS{8}हे यहुदा, तारा भाई तारो धन्यवाद कोरीस,

\par }{\Q तारा हात तारा शत्रु क गोळा पर पोड़से;

\par }{\Q तारा बाबा क पुर्य तुसे वान्दसे।


\par }{\Q \VS{9}यहुदा नाहोर क पुर्य छे।

\par }{\Q हे मारा पुर्य, तु अहेर कोरीन गुफा मा गोयो छे

\par }{\Q हुयो नाहार एने नाहरनी क जोसो दोबीन बोस गोय;

\par }{\Q ओळी कुन हेनुक छेड़से। (प्रका 5:5)


\par }{\Q \VS{10}जोत्यार लोगुन शीलो नी आवे

\par }{\Q ती लोगुन नी ते यहुदा सी राजडोन छुटसे,

\par }{\Q नी हेरो ओवलियाद सी व्यवस्‍था आपनेवाळु आंगे होयसे;

\par }{\Q आरु राज राजन मानुस हेरा होक क होय जासे। (युह. 11:52)


\par }{\Q \VS{11}हुये आपसा जुवान्या गोदड़ा क दाखलता मा,

\par }{\Q आरु आपसा गोदडी क पिला क वारु

\par }{\Q जाती क दाखलता मा बान्धया कोरसे (प्रका 7:14, प्रका 22:14)

\par }{\Q हुये आपसा छिन्दरा दाखमधु मा,

\par }{\Q आरु आपसी पेहरोट दाखो क रस मा धोयो छे।


\par }{\Q \VS{12}ओका डुळा अंगुरन रस जसी चमकीला

\par }{\QB आरु ओका दात दुध जसा धळा होयसे


\par }{\Q \VS{13}जबुलुन दरिया धोड़े पोर रोया कोरसे,

\par }{\Q आरु ढोन्या क लिय बंदरगाह क काम कोरसे,

\par }{\Q आरु ओको परलो वाटू सीदोन क धोड़े पुगसे


\par }{\Q \VS{14}इस्‍साकार एक मोटो आरु बलवन्त गोदड़ो छे,

\par }{\Q जे ढुरो क वाड़ा क वीच मा लुटलो रोहे छे।


\par }{\Q \VS{15}हुयो एक आरामोनजागु देखिन, कि वारु छे,

\par }{\Q आरु एक देश, क मनोहर छे,

\par }{\Q आपसा खादा क बोझ चुटने क लिय झुकायो,

\par }{\Q आरु बेगारी मा दास क सो काम कोरने लाग्यो।


\par }{\Q \VS{16}दान इस्राएल क एक गोत्र होईन आपसी

\par }{\Q जाती भाई क नीयाव कोरसे।


\par }{\Q \VS{17}दान वाट मा क एक घोड़सो,

\par }{\Q आरु वाट्ये मा क एक नाग होयसे,

\par }{\Q जु घुल्‌ला क नळी क डोसतो छे,

\par }{\Q जेनासीइ ओको सोवर पोछोळ हिट पोड़े छे।


\par }{\Q \VS{18}हे योहोवा, हांव तारी सी छुटकारो पावने क वाट जुवो।


\par }{\Q \VS{19}गाद पोर एक दल चोढ़ाई ते कोरसे;

\par }{\Q बाखुन हुये हेना दल क पोछोला वाटा पोर आक्रमण करसे।


\par }{\Q \VS{20}आशेर सी ज आन पोयदा हुयसे चो वारु हुयसे,

\par }{\Q आरु हुयो राजा क योग्य सोवादो खानो आप्या कोरसे।


\par }{\Q \VS{21}नप्ताली एक छुटली होयनी छे;

\par }{\Q हुयो घाटावी वात कोहे छे।


\par }{\Q \VS{22}युसुफ बलवन्त लता क एक डाळ छे,

\par }{\Q हुयो सोता क पास लागली होयी फलवन्त लता क एक डाळ छे;

\par }{\Q ओकी डाळ्या भितड़ा पोर सी चोड़ीन खोव्‌वाय जाय छे।


\par }{\Q \VS{23}धनुर्धारि न ओको खेदित कोर्या,

\par }{\Q आरु हेरे पोर तीर देये,

\par }{\Q आरु ओका पोछोळ पोड़े छे।


\par }{\Q \VS{24}बाखुन हेरो धोन्दली दृढ़ रयो,

\par }{\Q आरु ओका बाहा आरु हात याकुब क

\par }{\Q हेरो जुरभोर्या परमेश्वर क हातो क द्वारा छाटा हुया,

\par }{\Q जेरे पास सी हुये गुवाळ्या आवसे,

\par }{\Q जे इस्राएल क चाफर्या वी कोहायसे।


\par }{\Q \VS{25}यो तारा बाबा क हेना परमेश्वर क काम छे,

\par }{\Q जुळ तारी मोदोत कोरसे,

\par }{\Q हेना जुरभोर्या क जो तुसे

\par }{\Q उपोर सी वादळा मा क बोरकोत,

\par }{\Q आरु नेचा सी उन्डा जळ मा क बोरकोत,

\par }{\Q आरु स्तनो, आरु कुख क बोरकोत आपसे।


\par }{\Q \VS{26}तारा बाबा क बोरकोत

\par }{\Q मारा पितरों क बोरकोत सी सोटो वोद गोयो छे

\par }{\Q आरु सनातन बोयड़ा क मनचाही चीजो

\par }{\Q क जोसो बोनलो रोहसे चे युसुफ क मुनका पोर,

\par }{\Q जो आपसा भाई सी ओलोग कोर्‌यो गोयो हुतो,

\par }{\Q हेरात मुनका क मुकुट पोर फुले फळसे।


\par }{\Q \VS{27}बिन्यामीन फाड़नेवाळु लेंडियो छे,

\par }{\Q सोंदारे ते हुयो अहेर मारसे,

\par }{\Q आरु सान्तु क लुटलो वाट लेसे।


\par }{\PP \VS{28}इस्राएल क बारा गोत्र येत छे आरु ओका बाबा न जेना जेनाक बुल सी बोरकोत आप देदु, चे येत छे; एक एक क हेरा बोरकोत क ओनसारे हुयो बोरकोत आप्यो।


\par }{\SH याकुब क धुळु आपनेन वाराम हुकुम
\par }
{\PP \VS{29}ती हुयो यो कोहीन हेनुक हुकुम आप्यो, हांव मारा मानषो क पुठी मिळने पोर‌ छे: ओतरान कोरिन मेसे हित्ती एप्रोन क जागावाळी गुफा मा मारा डाहडा क पुठी धुळु आपजु, (प्रेरि 7:16)

\VS{30}यानी हेना गुफा मा जो कनान देश मा मम्रेक ओगोळ वाळी मकपेला क जागा मा छे; हेना जागा क अब्राहम न हित्ती एप्रोन क हात सी ओतरान कोरिन मुले लेदो हुतो, कि हुयो बिड़ा क लिय ओको वावड़्यो जागो होय।

\VS{31}“होंया अब्राहम आरु ओकी घोरवाळी सारा क धुळु आपलो हुतो; आरु हुयो इसहाक आरु ओकी घोरवाळी रिबका क वी धुळु आपला; आरु हुयो हांव लिआ क वी धुळु आपलु।

\VS{32}हुयु जागु आरु हेरेम क गुफा हित्ती क हात सी मुले लेदला।”

\VS{33}याकुब जब आपसा पुर्याक यो हुकुम आप्यो हुतो, ती आपस पाय खाटला पोर सेमटीन जीव छुड़्यु, आरु आपसा मानसो मा जाय मिळ्यु। (प्रेरि. 7:15)




\par }\Chap{50}{\SH याकुब क मौत
\par }
{\PP \VerseOne{1}तोत्यार युसुफ आपसा बाबा क मुयो पोर पोड़ीन रोड़्यु आरु ओको गुळा देदु।

\VS{2}आरु युसुफ न हेनु वैद्यो क, जे हेरा चाखर्या हुता, हुकुम आप्यो की हेर बाबा क धड़ मा आनतर तेल भोर; दीयात वैद्यो न इस्राएल क धड़ मा गोंदायन्यो तेल भोर दियात।

\VS{3}आरु ओका चाळीस दाहड़ा पुरा हुया, काहकी जेरा धड़ मा गोंदायन्यो तेल भोर देये, ओको ओतरात दाहड़ा पुरा लागतला छे; आरु मिसरी मानुस ओका लिय सत्तर दाहड़ा लोगुन कलपिया कोरता रोया।

\VS{4}जब ओका कलेपणेन क दाहड़ा वित गोया, ती युसुफ फिरोनन क घोराना क मनुष सी कोहने लाग्या, “काहमाईन तुमरा गिन क निगाह मार पोर होय ती मारी यी खबर फिरोन क सोमवाड़ु,

\VS{5}मारु बाबु न यो कोहीन, ‘देख हाऊ मोरने मा छे,’ मेसे यु वायदु खावाड़्यु, ‘जो बिड़ो हांव आपसा जुगु कनान देश मा खुँदाड़लु छे हेना मा तु मेसे धुळु आपजी।’ ओतरान कोरिन हिमि मेसे होंयाँ जाईन मारा बाबा क धुळु आपनेन हुकुम आप, तेर वाद मा पोछू आत रोहीस।”

\VS{6}ती फिरोन न कोयो, “जाईन आपसा बाबा क खादला वायदा क ओनसारे ओको धुळु आप।”

\VS{7}ओतरान कोरिन युसुफ आपसा बाबा क धुळु आपने क लिय चाल्यो, आरु फिरोन क आखा कामकोरन्या, यानी हेरा घोर क पुरनिया, आरु मिसर देश क आखा पुनिया ओका पुठी चाल्या।

\VS{8}आरु युसुफ क गर क आखा मानषे, आरु ओका भाई, आरु ओका बाबा क घोर क आखा मानुस वी पुठी गोया; बाखुन हुये आपस बाळ बोच्‌चा, आरु गाडरा बुकड़ा, आरु गाय बुईल क गोशेन देश मा छुड़ीन गोया।

\VS{9}आरु ओका पुठी घुड़ागाड़ी आरु सोवार गोया, ओस कोरीन भीड़ घोने जोबोर होय गोय।

\VS{10}जोत्यार हुये आताद क खलिहान लोगुन, जे यरदन नदी क पार छे, पुग्या, ती होया घोने जोबोर विलाप कोर्या, आरु युसुफ न आपसा बाबा क लिय सात दाहड़ा क विलाप कोरायो।

\VS{11}आताद क खलिहान मा क विलाप क देखिन हेना देश क मानुस कनानी न कोया, “यो ते मिसरी क काई घोनो विलाप होसे।” कोरीन हेना जागा क नाव अबिलमिसरेम पोड़्यो, आरु हुयो यरदन क पार छे।


\par }{\PP \VS{12}इस्राएल क पुर्या न ठिक चोत काम कोर्या जोसो हुयो हेनुक हुकुम आप्यो हुतो:

\VS{13}यानी हुये ओको कनान देश मा ली जाईन मकपेला क हेनी जागावाळी गुफा मा, जि मम्रे क ओगोळ छे, धुळु आप्या; जेनाक अब्राहम न हित्ती एप्रोन क हात सी ओतरान कोरिन मुले लेदा हुता, की हुये बिड़ा क लिय हेन्दरी वावड़्यु जागु होय।

\VS{14}आपसा बाबा क धुळु आपीन युसुफ आपसा भाष्यो आरु हेनु आखा भेळ, जु हेरा बाबा क धुळु आपने क लिय ओका पुठी गोया हुता, मिसर पोछा आया।


\par }{\SH भाष्यो क हेमोत आपनो
\par }
{\PP \VS{15}जब युसुफ क भाईष्यो न देख्या कि आमरु बाबु ते मोर गोयलु छे, ती कोहने लाग्या, “कदाचित् युसुफ हिमी आमरे पोछोळ पोड़े, आरु जोतरी कुहराय हेर सी आपनु कोरला हुता आखा क बोदलो आपने सी लेये।”

\VS{16}ओतरान कोरिन हुये युसुफ क पास यो कोय मुकल्या, “तारा बाबा न मोरने सी पेहेल आमुक यो हुकुम आप्यो हुतो,

\VS{17}तुमु मानुस युसुफ सु ओस कोरीन कोहजु, की हामु विनता कोरजे, की तु आपसा भाष्यो क गुना आरु पाप क माफ कोर; हामु तार सी कुहराय कोर्या हुता, बाखुन हिमी आपसा बाबा क परमेश्वर क दासो क गुना माफ कोर” हेन्दरी यी वात सोमळीन युसुफ रोड़ पोड़्यु।

\VS{18}आरु ओका भाई आपसात वी ओका ओगोळ नेड़ा पोड़्या, आरु कोया, देख, हामु तारा दास छे।

\VS{19}युसुफ न हेनुक कोयु, “मा बिहयु, काय हांव परमेश्वर क जागा पोर छे?

\VS{20}बाखुन तुमु मानुस मारे जुगु कुहराय क विचार कोरला हुता; बाखुन परमेश्वर न हेनी वात मा भोलान विचार कोर्‌यो, जेरेसी हुयो ओसो कोरे, जोसे आज क दाहड़े प्रगट‌ छे, की बेस का मानुस क जिव नी वाचलो छे।

\VS{21}ओतरान कोरिन हिमी मा बिहयु: हांव तुमरु आरु तुमरा बाळ बोच्‌चा क पाळन पुषोन कोरतु रोहीस।” ओस कोरीन हेनुक सोमझाड़िन हेमोत आप्यु।


\par }{\SH युसुफ क मौत
\par }
{\PP \VS{22}युसुफ आपसा बाबा क घराना भेळ मिसर मा रोहतु रोयु, आरु युसुफ एक सोव दस साल जिवतलु रोयु।

\VS{23}आरु युसुफ एपरेम क परपोता लोगुन क देखने पायो आरु मनश्शे क पोता, जो माकीर क पुर्य हुतो, चे पोयदा हुया आरु युसुफ न हेनुक खुळाम लेदु।

\VS{24}युसुफ न आपसा भाष्यो सी कोयु, हांव ते मोरने पोर छे; बाखुन परमेश्वर छाचीन तुमुक फोम राखसे, आरु तुमुक इन देश सी निकाळीन हेना देश मा पुगाड़ देसे, जेनाक आपने क हुयो अब्राहम, इसहाक, आरु याकुब सी वायदु खादलु होतु (इब्रा 11:22)

\VS{25}ओळी युसुफ न इसराएलीयो सी कोयो कि परमेश्वर छाचीन तुमुक फोम राखसे, हेनुक इना वाराम क वायदु खावाड़्यु, हामु तारा हाड़का क याँ सी हेना देश मा ली जासु (इब्रानियो 11:22)

\VS{26}ओस कोरिन युसुफ एक सोव दस साल क होईन मोर गोयो; आरु ओका धड़ मा गोंदायन्यो तेल भोर देदा, आरु हुयो धड़ मिसर मा एक सन्दुक मा मेल देदा।

\par }