\NormalFont\ShortTitle{आमोस}

{\MTB आमोस नी किताब

\par }{\MT आमोस नी किताब

\par }{\IS परिचय

\par }{\IP इनी किताब मा आमोसन ओगळ हुयने वाळी वातोन खोबोर छे। अमोस एक गुवाळीयो
1:1 आरु एक किसान
7:14 हुतो। तव परमेश्वर हेरे सी आपसो कागळीयो बोनने करीन बुलायो। आमोस तोकोआ नावन सोहर सी हुतो, जो यहुदान दोखेवरा मुलको मा हुतो, पुन हेरा जादा सी जादा खबर बोखवरी वावी इसराएल मुलुक जुगु होती। आमोस तेत्यार भोगवानो वोगे गोथी वात करीयो, जोत्यार उज्जियाह यहुदान राजा हुतो। आरु योराबाम इसराएलन दुसरो राजा हुतो। यो आन्‌दास सी ईशु मसीह आवने पेहेल 750 सालो वात छे।

\par }{\IP आमोस पेहला दुय पाठ मा थुड़ाक मुलकोन विरुद् नियावोन भोगवानो वोगी गोथी वात कोर्‌यो, पुन जादा खोबर इसराएल जुगु होती। यो इसराएल जुगु घोनी वारु वातोन टेम होतो। तेनी वारु वातोम होये परमेश्वर काजे विसरी गोया आरु गोरब्या मानसो सारे भुन्‌डो वेवहार कोर्‌या
2:6। ओतरान कोरीन परमेश्वरन नियाव हेनुक गुलाम बोनावीन लीन जानो होतो
7:17। ओळी वी परमेश्वर वायदु कोर्‌यु कि होये इसराएलन मानसो काजे हेनु आखा देसो पोर ओळी जिक हात कोरने मा मोदोत् कोरसे जेनु पोर होये पेहले राज कोरला
9:12।

\par }{\IS रुपरेखा

\par }{\IO 1. पेहला पद मा आमोस आपसा वाराम देखाड़े।

\par }{\IO 2. ओळी पाठ 1 एने 2 ने दिसरा भाग मा, हुयो घोना मुलको पोर नियाव सोमवाड़े।

\par }{\IO 3. पाठ
{\IOR{3:9-11}} इसराएलन नियाव आरु गुलामीन वाराम वात कोरे।

\par }{\IO 4. आखरी पाठ
{\IOR{9:12-15}} मा, परमेश्वर वाचला विश्वासी इसराएल मा पोछु लावनेन वायदु कोरे।



\par }\ChapOne{1}{\PP \VerseOne{1}तकोआ गांव मा रोवने वावु आमोस जु गाडरा बुकड़ान गुवायाम गोथु होतु, हेरा ये बुले छे जु तेना योहुदान राजा उज्जियाह क, आरु योआसन पुर्यो इसराएलन राजा यरुब्बामन दाहड़ाम, भुकोम गोथु दुस साल पेहले, इसराएलन वाराम दोरसोन देखिन कोवे:

\VS{2}योहोवा सियोन सी कुराटो देसे, आरु योरुसालेम गोथु आपसो बुल सोमवाड़से; तोत्यार तोत्यार गुवायान चारवाय कोलेपसे, आरु कार्मेलन चोटी चुयनाय जासे।


\par }{\SH इसराएल न पड़ोसी राजन दण्ड
\par }
{\PP \VS{3}यहोवा ओसु कोवे : दोमिस्कन ताव तावोन गुनान कोरता हांव हेरो डोन नी छुड़ो; काहकि चे गिलादोन लुहड़ाक होव गेरन्ये कोरीन कुसनी नाखला छे।

\VS{4}एरकरीन हांव होजाएलन राजान किला मा आगठो लागाड़ीस, आरु हेरेसी बेन्हदोदन राजान बोंगला वी नाश होय जासे।

\VS{5}हांव दोमिस्कन साकळीयाक तुड़ नाखीस आरु आवेन नावोन घाटिम रोवने वावाक आरु बेतएदेन घोर मा रोवने वावा राजा डोन आपन्या घोरानाक नास कोरीस; आरु अरामन मानसे बान्दवाय होईन कीर जासे, योहोवान योत् बुल छे।

\VS{6}योहोवा ओसु कोवे: गाजान ताव तावोन गुनान कोरता हांव हेरो डोन नी छुड़ो; काहकि चे आखा मानसे बांदवाय मा कोरीन ली गोया कि हेनुक एदोमोन होकोम कोर देजे।

\VS{7}एरकरिन हांव गाजान मोटला भितड़ाम आगठो लागाड़ीस आरु हेरेसी हेरा मोटलो किला नास होय जासे।

\VS{8}हांव ओशदोदोन रोवनेवावाक आरु ओसकोलोनोन राज कोरन्‌या घोरानाक वी नास कोरीस; हांव आपसो हात एक्रोनोन विरुद् चालाड़ीस, आरु वाचला पोलिस्ती मानसे नास होयसे, परमेश्वर योहोवान यो बुल छे।

\VS{9}योहोवा ओसु कोवे: सोरोन तिन काय पुन च्यार गुनान कोरता हांव डोन आपनो नी छुड़ो; काहकि चे आखा मानसोक बोन्दी बोनावीन एदोमोन होकोम कोर देदा आरु भाइस्योन वायदाक फोम नी कोर्या:

\VS{10}एरकरीन हांव सोरोन मोटला भितड़ा पोर आगठो लागाड़ीस, आरु हेरेसी हेरो मोटलो घोर वी नास होय जासे।


\par }{\SH एदोम
\par }
{\PP \VS{11}योहोवा ओसु कोवे: एदोमन ताव तावोन गुनान कोरता हांव हेनाक डोन आपने नी छुड़ो; काहकि होयु आपसा भाईस्योक तोलवार लिन मार देदु आरु थुड़ीक वी गिन नी कोर्यु, पुन रिसो सी हेनुक एक पोट्यु फाड़तुत् रोयु, आरु आपसी रिस घोना दाहड़ा जुगु बोनाविन राख्यु।

\VS{12}एरकरिन हांव तेमान मा आगठो लागाड़ीस, आरु हेरेसी बोसरान मोटलो किला वी नास होय जासे।


\par }{\SH अम्मोन
\par }
{\PP \VS{13}ओम्मोन योहोवा ओसु कोवे ओम्मोनन ताव तावोन गुनान कोरता हांव हेनाक डोन आपने नी छुड़ो काहकी चे आपसी काकोड़ काजे वोदाड़ने जुगु गिलादोन भारपाये बायरान पेट काजे चिर नाख्या।

\VS{14}एरकरिन हांव रोब्बा न मोटला भितड़ा मा आगठो लागाड़ीस, आरु हेरेसी मोटलो किला वी नास होय जासे। तेनु लोड़ाईन दाहड़ाम हुहड़ु होयसे, चु आंजी पुन भुत्यान दाहड़ु होयसे;

\VS{15}आरु हेन्दरु राजा आपसा मुख्या भेव गुलामी मा जासे, योहोवान योत् बुल छे।




\par }\Chap{2}{\SH मोआब
\par }
{\PP \VerseOne{1}मोआब योहोवा ओसु कोवे: मोआबन ताव तावोन गुनान कोरता, हांव हेरा डोनोक नी छुड़ो, काहाकि होयु एदोमन राजान हाड़का धोपाड़ीन रुखड़ो कोर देदु।

\VS{2}एरकरीन हांव मोआब मा आगठो लागाड़िस, आरु हेरेसी करियोतोन मोटलो किला वी नास होय जासे; आरु मोआब गोगलु आरु हुहड़ु आरु मोटला फेपारियान बुल होयतात् मोर जासे।

\VS{3}हांव हेरे इचमा गोथु नियाव कोरन्‌या मुखीन नास कोरीस, आरु पुठि पुठित् हेरा आखा मुखिक वी मार दिस, योहोवान योत् बुल छे।


\par }{\SH यहूदा
\par }
{\PP \VS{4}योहुदा योहोवा ओसु कोवे: योहुदान ताव तावोन गुनान करता, हांव डोन आपनो नी छुड़ो; काहाकि चे योहोवान कायदाक उदुड़ जान्या, आरु मारा नेम काजे नी मान्या; आरु आपसा झुटा देवधानीन कोरता जोतरा हेन्दरा डाहडा चालता होता, चे वी भोटकी गोयला छे।

\VS{5}एरकरिन हांव योहुदा मा आगठो लागाड़ीस, आरु हेरेसी योरुसालेमोन किला नास होय जासे,


\par }{\SH इसराएलन नियाव
\par }
{\PP \VS{6}योहोवा ओसु कोवे: इसराएलोन ताव तावोन गुनान कोरता, हांव हेरो डोन नि छुड़ो; काहाकि चे विनगुनाका क रुप्या जुगु आरु गोरब्याक एक जुड़ी खासड़ान कोरता वेच नाखला छे।

\VS{7}चे गोरब्यान मुनका पोरुन धुवान वि हाय कोरे, आरु निचवा मानसोक वाटे गोथा छेटा कोरे; आरु बास-बेटा दुयु एक छल्लीन चा जाय, जेरेसी मारा चुखला नाव क विटोळ कोराया।

\VS{8}चे आखी बेदीन चा खोन्डला छिन्दरा पोर सुवे, आरु डोनोन रुप्या सी मुले लेदला ओन्गुरोन रोस आपसा परमेश्वरन घोरमा पी लेये।

\VS{9}हांव हेन्दरे ओगोव एमोरियान क नाश कोरलो हुतो, जेन्दरी नाम्बाय वेला सारकी होती, आरु जेन्दरु दोम ओंजीर झाड़ सारको होतु; तेवी हांव उपोर गोथु हेरो फोळ, आरु नेचु गोथु हेरा मुवे नास कोरलु।

\VS{10}हांव तुमुक मिसर देस गोथु निकाविन लायु, आरु जोंगोल मा चावीस साल लोगुन लिन फिरतु रोयु, कि तुमु एमोरियान देसोन होकदारिया होय जावु।

\VS{11}हांव तुमरा पुर्या मा गोथु कागळीया होयने जुगु आरु तुमरा थुड़ाक जुवान मा गोथु नाजीर\FTNT{*}{{\FR 2:11 }{\FR{2:11
}}{\FQ{नाजीर
}}{\FT{परमेश्वर काजे चोड़ावलो}}} होयने जुगु नेवाड़्यु। ऐ इसराएलिया, काय यो आखो छाचो नी होय? योहोवान यो बुल छे।

\VS{12}पुन तुमु नाजीर काजे ओन्गुरोन रोस पाव्या, आरु कागळीया काजे हुकुम आप्या की ओगवाती वात नी कोरे।

\VS{13}देखु, हांव तुमुक ओसु डाबीस, जोसा पुवा सी भोरायली गाड़ी नेचो डाबाय जाय

\VS{14}एरकरिन जुर्रे दोवोड़नेवावाक ढासने जानेन जागु नी जोड़े, आरु ताकोत वावान ताकोत काहिन काम नी देये; आरु नी जुरो वावु आपसु जिव वाचाड़ सोके;

\VS{15}धोंदली वावा उबा नी रोय सोके, आरु उतवाया दोवोड़नेवावा नी वाच सोके; सोवार वी आपसे जीव नी वाचाड़ सोके;

\VS{16}आरु हिमोत वावा मा जु जादा गोम खान्यु होय, चो वी तेने दाहड़े नांगरोत् ढास जासे, योहोवान योत् बुल छे।




\par }\Chap{3}{\PP \VerseOne{1}ऐ इसराएलियो, यो बुल समवु जो यहोवा तुमरे वाराम मोतलोब आखा घोरानान वाराम कोवलो छे जेनको हांव मिसर देस गोथु लावलो छे:

\VS{2}कोवीन आखा घोरानाम गोथा हांव तुमुक ओतरु गिन कोरलु छे, ओतरान कोरता हांव तुमरा आखा पापोन डोन आपीस।


\par }{\SH कागळ्यान काम
\par }
{\PP \VS{3}“कोदाम दुय मानसोन आमी सामी राजी नी हय; ती काय चे एकठा चाल सोकसे?”

\VS{4}काय नाहार विगुर सिकार हात कोरे जंगल मा गांगेरसे? काय जुवान नाहार विगुर काहिन धोरे आपसा दोरोम डोखारसे?

\VS{5}काय चिल्‌ला विगुर फांदोन फांदे पोड़से? काय चिल्‌ला धोरनीयो विगुर काहिन फान्‌दे पोड़ला फांद काजे धोरती पोर गोथो आपसी जाव काजे एकठो कोरसे?

\VS{6}काय काहना सोहरोम मोटला फेपारिया काजे फुकसे ती मानसे थोर-थोर नी कापे? काय योहोवान विगुर मुकले काहना सोहोरोम काहिन पिड़ा पोड़से?

\VS{7}इने रिते पोरबु योहोवा आपसा दास कागळीया पोर आपसी सातायली वात उजेन्ती कोरे विगुर काहिन वी नी कोरे।

\VS{8}नाहार गांगेरे; कुन नी बीहये? परमेश्वर योहोवा कोयु: कुन ओगवायती वात नी कोरे?


\par }{\SH सामरिया न विनास
\par }
{\PP \VS{9}ओसदोदोन मोटला किला आरु मिसर देसन राजान किलाम पोरचार कोरीन कोवु: सामरियान बोयड़ा पोर एकठा होयीन देखु कि हेरेम कायत् मोटु हुहड़ु आरु हेन्दरे इचमा कायत् वेला पाड़नेन काम होय रोया छे!


\par }{\PP \VS{10}योहोवान यो बुल छे, जे मानसे आपसा मोटला घोरोम लोड़ाय आरु ठोगीन लावलो धोन एकठा कोरीन मेक रोया, चे सुतरो काम कोरनो जाने नी।

\VS{11}ओतरान कोरीन परमेश्वर योहोवा ओसु कोवे: देसक घेरोवनेवावु वेरी होयसे, आरु हुयो तारा जुर काजे तुड़से, आरु तारा मोटोला किलाक लुट ली जासे।


\par }{\PP \VS{12}योहोवा ओसु कोवे: जिने रिते गुवायु नाहारोन मुयोम गोथु दुय पाय एने कानटान एक टुकड़ु छुड़ावे, तोसात् इसराएली मानसे, जे सामरिया मा आथरुनोन एक खुना एने सुवावी गादी पोर बोठ्या कोरे, चे वी छुड़ाय लेसे।

\VS{13}सेनाओन परमेश्वर, पोरबु यहोवान यो बुल छे, देखु, आरु याकुबोन घोराना विरुद् मा गोवाय देवु।

\VS{14}\XREF{✡}{{\XO 3:14 }{\XO{3:14
}}{\XT{2 राजा 23:15}}} जिने टेमे हांव इसराएल काजे हेरा गुनान डोन आपीस तेने टेमे हांव बेतेलोन बेदीया काजे वी डोन आपीस, आरु बेदीन सिंगड़ा टुटिन धोरती पोर हिट पोड़से।

\VS{15}हांव सेव्वान टेमे घोरो काजे आरु तोपोन टेमेन घोरो काजे दुयोक हिट पाड़ीस; हातिन दातो वेर बोनला घोरे वी नास होयसे, आरु मोटला मोटला घोरे वी नास होय जासे।




\par }\Chap{4}{\PP \VerseOne{1}ओ सामरी राज्यन मातभोर बायरा\FTNT{*}{{\FR 4:1 }{\FR{4:1
}}{\FQ{मातभोर बायरा
}}{\FT{इबरानी मा खास सोब्दो:- बासानोन गायो}}}, यी खबर समळो, जे गोरब्या पोर कुहराय कोरु, आरु जिन्दरे जुळ धोन नी होय तेनुक वेला पाड़ु, तुमु आपसा धेणी क हुकुम आपे, मोंद लाविन आपु ने आमु पीजे तोसे!

\VS{2}परमेश्वर योहोवा आपसु चुखलु कोरीन आन खाईन कोवे, देखु, तुमरे पोर ओसा दाहड़ा आवनेवावा छे, कि तुमु काटा वेर, आरु तुमरी ओवलियाद माछान गोळी वेर हापकी ली जासे।

\VS{3}तुमरे माईन हर एक भितड़ा न चिराड़ा माईन सुदी निकवी जासु आरु होरमोन बयड़ा मा नाखाय जासु, योहोवान योत् बुल छे।


\par }{\SH इसराएल नी सुधरे
\par }
{\PP \VS{4}बेतेल मा आवीन गुनु कोरु, आरु गिलगाल आवीन बेसका गुना कोरु; आपसी बादा दाहड़ु उगतात्, आरु आपसो दोसमास होर तिसरे दाहड़े लीन आया कोरु।

\VS{5}धोन्यावोदोन बादा खोमिर भेसकिन चोड़ावु, आरु आपसी मोरजीन बादान वात कोरीन तेरो पोरचार कोरु; काहाकि ऐ इसराएलियो, ओसो कोरनो तुमुक वारु लागे, परमेश्वर योहोवान योत् बुल छे।

\VS{6}हांव ते तुमरा आखा सोहरो काळ मुकल्‌यु, आरु तुमरा आखा जागा मा रुटान कोमी कोरलु छे, ते वी तुमु मारे भेनी फिरिन नी आवे, योहोवान योत् बुल छे।

\VS{7}जोत्यार काटनीन तिन मोहना रोय गोया, तोत्यार हांव तुमरे जुगु पानी नी पाड़ो: हांव एक सोहोरोम मा पानी पाड़ीस दिसरा सोहरोम नी पाड़ो; एक खेतोम पानी पाड़ीस, आरु दिसरा खेतोम तेरेम नी पाड़ो, चो सुख गोयो।

\VS{8}मानसे एक नगर गोथा दिसरे नगर जाने लोगुन पानी जुगु मोर्‌या-मोर्‌या फिर्‌या, ती पुन तिस नी भागी: ते वी तुमु मारे भेनी नी फिरु, योहोवान योत् बुल छे।

\VS{9}हांव तुमुक गोरमी आरु मोहतान किड़े कोरीन मारलु छे; आरु जोत्यार तुमरी वाड़ी आरु ओन्गुरोन वाड़ी, आरु अंजीर आरु जैतुनोन झाड़ बेसका होय गोया, तोत्यार टिड्या तेनुक खाय गोया; तेवी तुमु मारे भेनी फिरिन नी आया, योहोवान योत् बुल छे

\VS{10}हांव तुमरे इचमा मिसर देस जोसी माहामारी लागाड़्यु; हांव तुमरा घुल्‌लाक हापकाड़ीन तुमरा जुवान्या काजे तोलवारो वेर माराय देदु; आरु तुमरा पोड़ावान गोंदायनो तुमरेनचा मुकल्यु; ते वी तुमु मारे भेनी फिरिन नी आया, योहोवान योत् बुल छे।

\VS{11}हांव तुमरे मा गोथु लोकते काजे ओसु उथलाय देदु, जोसु परमेश्वर सोदोम आरु गमोरा काजे उथलाय देदलु, आरु तुमु आगठाम गोथा निकावला लाकड़ा जोसा कोवाया, तेवी तुमु मारे भेनी नी फिरिन आया, योहोवान योत् बुल छे।

\VS{12}ओतरान कोरीन, ऐ इसराएल, हांव तुसेक ओसुत् कोरीस, आरु एरकरिन हांव तारेम यो काम कोरनेम छे, ए इसराएल, आपसा परमेश्वर ओगोव आवन कोरिन तियार होय जा!

\VS{13}देख, बोयड़ाक बोनावने वावु आरु वाहवीक घोड़नेवावु, आरु मानसोन मोनोम विचार देखाड़नेवावु आरु सान्तो आन्धारो कोरनेवावु आरु जे धोरतीन उचला जागा पोर चालने वावा छे, तेरो नाव सेनाओन परमेश्वर योहोवा छे!




\par }\Chap{5}{\SH पश्चातावो करनेन बुलावो
\par }
{\PP \VerseOne{1}ऐ इसराएलोन घोराना, इना दुखोन गीतोन बुल सोमवु जो हांव तुमरे वाराम कोवो

\VS{2}इसराएल देस कुवारी पुराय छे जी हिट पोड़ी, आरु ओळी उठी नी सोके; होयी आपसीत् जागा पोर हिट पोड़ली छे, आरु उठाड़नेवावो कुदु नी।

\VS{3}काहकि परमेश्वर योहोवा ओसु कोवे। जिना सोहोरोम गोथा होजार निकेवता होता, तिनाम इसराएलोन घोरानान सोवुत् वाचला रोवसे, आरु जेरेम गोथा सोव निकेवता होता तिनाम दोस वाचला रोवसे।


\par }{\PP \VS{4}योहोवा, इसराएलोन घोराना काजे ओसु कोवे, मारी हेर मा लागु, ती जिवतेला रोवसु।

\VS{5}बेतेलोन हेर मा झुन लागु, नी गिलगाल मा भोरायु, आरु नी बेरसेबा जावु; काहकि गिलगाल छाचिन गुलामी मा जासे, आरु बेतेल सुनलो पोड़से।


\par }{\PP \VS{6}योहोवान हेर कोरु, ती जिवतेला रोवसु, नी ते हुयो युसुफन घोराना पोर आगठा सारको भोड़ेकसे, आरु हुयो तिनुक नास कोरसे, आरु बेतेल मा कुदु उलेवने वावो नी रोवसे।

\VS{7}ऐ नियाव काजे जोहोर वाळी वात मा बोदेलनेवावा आरु छाची नियाव काजे धुवा मा भेसेकनेवावा!

\VS{8}जे नानला तारा आरु होयनीन सिंगड़ान तोसा चोमेकन्‌या तारा बोनावनेवावु छे, जु बेसका आंधाराक वी सोंदारेन विजावो बोनावे, जु दाहड़ान आंधारो कोरीन रात बोनाय देये, आरु दोरीयान पानी सुकला जागा उपोर उहवाड़ देये, तेरो नाव योहोवा छे।

\VS{9}हुयो ताकोत वाळान क तेतारुत् नास कोर देये, आरु किला काजे वी आखो नास कोर देये।

\VS{10}जु नियावोन मिटिंग मा गुनु लागाड़ देये हेरेसी चे घाड़ाय रोवे, आरु वारली वात कोरनेवावा सी कुहराय कोरे।

\VS{11}तुमु गोरब्या काजे वेला पाड़ु, आरु हेन्दरा ओन पोर फाळु कोरीन मांग लेतला, एरकरिन जे तुमु दोगड़ान घोर बोनावला छे, तिनुम रोय नी सोकु; आरु जो गोंहतो ओन्गुरोन वाड़ी तुमु लागाड़ला छे, तिनु ओन्गिरन रोस नी पी सोकु।

\VS{12}काहकि हांव जानो कि तुमरा गुना भारी छे कि तुमु वारला मानसो काजे वेला पाड़ु आरु पोस्या मांगु, आरु झोपला पोर गोरब्यान नियाव काजे बिगाड़ु।

\VS{13}ओतरान कोरता जे समझदार होय, चे एने टेमे हुगा रोवे, काहकि टेम वारु नी होय।

\VS{14}ऐ मानसो, बुराय नी, भोलाय काजे हेरु, कि तुमु जिवतेला रोवु; आरु सेनाओन परमेश्वर योहोवा छाचिन तुमरेत् पुठी रोवसे, जोसा तुमु कोया कोरत्‌ला।

\VS{15}बुराय सी सीगी आरु भोलाय सी मोंग राखु, आरु नियावोन मिटिंग काजे एक जागे कोरु; काय जानु सेनाओन परमेश्वर योहोवा युसुफन वाचला पोर गिन कोरे।

\VS{16}ओतरान कोरता सेनाओन परमेश्वर पोरबु योहोवा ओसु कोवे: “आखा चोवराया मा रोड़नो कोलेपनो होयसे; आरु आखी वाटो मा मानसो हाय, हाय, कोरसे!” चे किरसान्या काजे रोड़ने जुगु, आरु जे मानसे कोलेपने मा पाका छे, तेनुक रोड़ने कोलेपने बुलावसे;

\VS{17}आरु आखा ओन्गुरोन वाड़ीया मा रोड़नो कोलेपनो होयसे, “काहकि योहोवा ओसु कोवे, हांव तुमरे इचमा गोथु होईन जाइस।”


\par }{\PP \VS{18}हाय तुमरे पोर, जे योहोवान दाहड़ान होर कोरता होय! योहोवान दाहड़ा तुमरा काय नोफान होयसे? हुयो ते विजावान नी, आन्धारान दाहड़ा होयसे।

\VS{19}जोसु कुदु नाहार सी ढासे आरु तिनाक रिछड़ो मेवाये; एने घोर मा आविन भितड़ा पोर हात मेके आरु घोड़सु तिनाक ठुनकाय देये।

\VS{20}काय यो छाचो नी होय कि योहोवान दाहड़ा विजावान नी, पुन आन्धारात् जुन होयसे? हाव, ओसो बेसको आन्धारो जेरेम काय वी चोमके नी।

\VS{21}हांव तुमरा तिहवार सी सिगी कोरो, हेनुक हांव नी मानो, आरु तुमरी मोटली मिटिंग सी हांव खुस नी।

\VS{22}चाहाय तुमु मारे जुगु होमबली आरु ओनोन बादा चोड़ावु, तेवी हांव खुस नी होयो, आरु तुमरा पावला ढुरोन बादा भेनी नी भावो।

\VS{23}आपसा गीतोन गोगलु मारे गोथा छेटा कोरु; तुमरा वाजान सुर हांव नी सोमवो।

\VS{24}पुन नियाव क नदीन सारको आरु छाचाइन आटे नी ओसला खुदरा सारको उहवने देयु।

\VS{25}ऐ इसराएलोन घोरान, तुमु जोन्गोल मा चावीस साल लोगुन ढुरोन बादा आरु ओनोन बादा काय मेसेत् काजे चोड़ावता रोया?

\VS{26}तुमरा ते राजान तम्बाक, आरु तुमरा मुरतिया न पाटला आरु तुमरा परमेश्वर न तारा लिन फिरे।

\VS{27}इना करण सी हांव तमुक दमिश्क न उना पार गुलामी मा कर दिस, सेनाओन परमेश्वर क योत् वचन छे।




\par }\Chap{6}{\SH इसराएल न विनाश
\par }
{\PP \VerseOne{1}विखू तेनु पोर जे सियोन मा सुके रोवे, आरु तेनु पोर जे सामरियान बोयड़ा पोर बिहये विगुर रोवे, चे जे वारु मुलुकोम नावसादया छे, जिन्दरे जुळ इसराएलोन घोरानो आवे

\VS{2}कलने सोहोरम जाईन देखु, आरु वां गोथा होमात नावोन मोटला सोहोर मा जावु; ओळी पोलिस्तीयान गोत सोहोर मा जावु। काय ये मुलुक तुमरा दुय मुलुक गोथा वारु छे? काय हेन्दरी काकोड़ तुमरी काकोड़ गोथी मोटी छे?

\VS{3}तुमु भुन्डला दाहड़ाक छेटा कोर देये, आरु लड़ायीन गादी क धोड़े ली आवतेला।


\par }{\PP \VS{4}तुमु हातिन दातोन खाटला पोर लुटु, आरु आपना आपना आथरुन पोर पाय नांबा कोरीन सुवु, आरु वारु गोंहोवता गाडरा आरु जोबरा आरेग्‌ला वाछड़ा काजे खाय।

\VS{5}तुमु झुनगा पुठी गीते गावु आरु दाऊद जोसा भाति भातिन वाजान आवाज निकावु;

\VS{6}आरु कोटेवराम गोथो मोन्‍द पीयु, आरु वारु वारु तेल लागाड़ता होय, पुन युसुफ पोर आवनेवावी पिड़ान वाराम सोमवीन नी घाबरायतेला!

\VS{7}ओतरान कोरीन चे हेमी देसोम गोथा निकाय देसे, आरु जे पाये खोळवीन सुवता होता, हेन्दरो सुक जातो रोवसे।

\VS{8}परमेश्वर योहोवा आपसीत् आन खाईन कोवलु छे, जिना पोर याकुब घाड़ाय कोरे, तेरेसी हांव कुहराय, आरु हेरा किला सी सीगी कोरो; आरु हांव इना सोहोर काजे तेनु आखा भेळ जो हेरेम छे, वेरीन होकोम कोर दिस।

\VS{9}कोदाम काहना घोरोम दोस ओदमी वाचला रोवे, तेवी चे मोर जासे।

\VS{10}जोत्यार कुदान काकु, जु तेरु धोपाड़नेवावु होय, हेरा धोड़ काजे घोरोम गोथो निकावने जुगु हुचेलसे, आरु जो घोरोन खुनाम रोवे तिना सी कोवसे, काय तारे जुळ कुदु ओळी छे? तोत्यार हुयो कोवसे, कुदु नी: “तोत्यार हुयो कोवसे” हुग रोव! हामुक योहोवान नाव नी लेनो जुवे।

\VS{11}काहाकि योहोवान हुकुम सी मोटलो घोर भुकरा भुकरा होय जासे, आरु नानला घोरोम चिसाड़ा होयसे।

\VS{12}काय घुल्‌ला चाफरिया पोर दोवड़े? काय कुदु ओसा जागा मा बुल्यो काजे जुपे जां तुमु मानसे नियाव काजे जोहोर मा, आरु नियावोन फोळ कोड़वा फोळ मा बोदली नाखलु छे?

\VS{13}तुमु ओसी चिजोन कोरता खुस्सी होयु जी रिकामी छे; आरु कोवु, हामु आपनात् हेमोत सी ताकोत सी कोरनेम सोहोर काजे जितला छे।

\VS{14}ओतरान कोरता सेनाओन परमेश्वर यहोवान यो बुल छे, ए इसराएलोन घोराना, देख, हांव तुमरे विरुद् एक ओसो मुलुक उबो कोरीस, जो होमातोन घाटी गोथो लीन ओराबान नोदी लोगुन तुमुक वेला पाड़से।




\par }\Chap{7}{\SH विनाशन तीन दर्शन
\par }
{\PP \VerseOne{1}विनासोन तिन दोरसोन टिड्या, परमेश्वर योहोवा मेसे यो देखाड़्यु कि त्यो पछळला खड़ान उगने न शुरु मा टिडिया पयदा करीयो; आरु त्यो राजा न फसल काटनेन बाद पछळलो खोड़ोव हुतो।

\VS{2}जोत्यार चे खोड़ोव खाय लेदा, तोत्यार हांव कोयु, ऐ परमेश्वर योहोवा, माफ कोर! नी ते याकुब कोसो एक जागे रोय सोकसे? त्यो कतरो कमजुर छे।

\VS{3}एरा वाराम यहोवा आपसो मोन बोदल्‌यु, आरु त्यो कयो, असी वात हांय नी हुये।


\par }{\SH आग्ठान दर्शन
\par }
{\PP \VS{4}परमेश्वर यहोवा मके देखाड़ियो; आरु काय देखो कि परमेश्वर यहोवा आग्ठान लारे मुकेदमु लोड़ायने कोरीन आयड़्‌यु, आरु तिना आगठा सी मोटलो दोरीयो सुक गोयो, आरु देस वी नास होयने लाग गोयलो।

\VS{5}तव हांव कयो, ए परमेश्वर रुक जा नी ते याकुब कसो वातड़ो रय सकसे? त्यो कसो कमजुर छे।

\VS{6}एरा वाराम बी यहोवा पछतायो आरु परमेश्वर यहोवा कयो, असी वात पछी नी हुयसे।

\VS{7}त्यो मखे यो बी देखाड़ियो; हांव देखियो कि पोरबु सावळ लगाड़ीन बनावला भीतड़ा पर उबरी रियो आरु हेरा हातोम सावळ छे।

\VS{8}यहोवा म्हार सी कयो, ए आमोस तुको काय देखाय पड़े? हांव कयो एक सावळ। तव परमेश्वर कयू, देख हांव म्हारी परजा इसराएल न वीच मा सावळ लगाड़ीस। हेमी हांव हेनुक डोन आपे विगुर नी छुड़ो।

\VS{9}इसहाकोन उचला जागान उजाड़ आरु इसराएलोन चुखलु जागु सुनसान होय जासे, आरु हांव यरुब्बामोन घोराना पोर तोलवार हापकीलीन चोड़ाय कोरीस।


\par }{\SH आमोस आरु अमस्याह
\par }
{\PP \VS{10}तोत्‌यार बेतेलोन पुजारो ओमस्याह न इसराएलोन राजा यरुब्बामन चां कोय मुकल्‌यु, “आमोस इसराएलोन घोरानान इचमा तारे सी लोड़ाय कोरनेन विचार कोरलु छे; हेरा आखा बुलो काजे देस नी वेठ सोके।”

\VS{11}काहाकि आमोस ओसु कोवे, यरुब्बाम तोलवार सी माराय जासे, आरु इसराएल आपसा जागा पोर गोथु छाचिन गुलामी मा जासे।

\VS{12}तोत्यार ओमस्याह आमोस सी कोयु, ए दोरसोन देखन्या, यां गोथु निकवीन योहुदा मुलुक मा ढास जा, आरु चांत् रुटा खाया कोर, आरु चांत् ओगवाती वात कोर्या कोर,

\VS{13}पुन बेतेल मा ओळी कोदी ओगवाती वात झुन कोरे, काहाकि यु राजान चुखलु जागु आरु राजन गढ़ छे।

\VS{14}आमोस जोपाप आपीन ओमस्याह काजे कोयु, हांव नी ते कागळ्यु होतु, आरु नी कागळीयान पुर्यु; हांव ते ढुरोन गुवायु, आरु गुलोरोन झाड़कान नेवाड़ने वावु होतु,

\VS{15}आरु योहोवा मेसे गाडरा बुकड़ान पोछोव-पोछोव फिरने गोथु बुलावीन कोयु, जा मारा मानसे इसराएल जुळ ओगवायती वात कोर।

\VS{16}एरकोरिन हिमी तु योहोवान बुल सोमोव, तु कोवे इसराएलोन विरुद् ओगवायती वात झुन कोरे; आरु इसहाकोन घोरानान विरुद् ताव-ताव बुल झुन सोमवाड़े।

\VS{17}ओतरान कोरीन योहोवा ओसु कोवे: तारी धेन्यारी सोहोर मा छिनावाय होय जासे, आरु तारा पुर्या पुरायटा तोलवार वेर मार नाख्या जासे, आरु तारी जागा दुड़ो मापीन वाट लेसे; आरु तु आपसु विटोळ देस मा मोरीस, आरु इसराएल आपसा जागा पोर गोथा छाचिन गुलामी मा जासे।




\par }\Chap{8}{\SH फव सी भरायलो खिल्लो
\par }
{\PP \VerseOne{1}परमेश्वर यहोवा मखे यो देखाड़ियो: कि उनाळा दाहड़ा मा फळो सी भरायलो खिल्लो छे।

\VS{2}होयु कोयु, ए आमोस, तुसे काय देखा पोड़े? हांव कोयु “उनाळान दाहड़ान फोळ सी भोरायली एक खिल्‌ली।” तोत्‌यार यहोवा मारे सी कोयु, “मारा इसराएली मानसोन चेहलो टेम आय गोयलो छे; हां हेमी हेनुक ओळी नी छुड़ो।”

\VS{3}परमेश्वर यहोवा न यो बुल छे, उना दाहड़े मन्दिरन भक्तिन गीत विखा ना बदली जासे हांव कोयु, आरु धोड़ोन एक मोटलु ढीग लाग जासे; आरु आखा जागाम चे हुगा-हुगा नाख देसे। खिल्ली


\par }{\SH इसराएलन नाश
\par }
{\PP \VS{4}यो सोमवु, तुमु जे गोरीब मानसोक वेला पाड़ने आरु देसोन वेला कोरन्‌या मानसोक नास कोरने चाहाय रोया,

\VS{5}जो कये, नोवलु चांद कोत्यार वितसे कि हामु ओन वेच सोकजे? आरामोन दाहड़ु कोत्‌यार जासे, कि हामु ओनोन कोंजा उगाड़ीन बाट काजे नानो आरु टाकड़ी काजे भारो कोर देजे, आरु धुका सी ठोगजे।

\VS{6}कि हामु कमजुर क रिपिया अपीन, आरु गरबीयान क एक जुड़ी खासड़ान भाव मा आरु बिगेड़लो ओन वेच देय।

\VS{7}योहोवा, याकुबोन मोटाय कोरनो वारु छे, चोत् आपसी आन खाईन कोवे, हांव तुमरा काहना वी कामोक कोदी नी विसरो।

\VS{8}ती काय इना कारण सी धरती नी कापे? काय हेनु पोरुन सब रयने वाळा दु:ख नी करे? यो देश सब ने सब मिसरन नील नोंदीन सारको छे, जो जादा होये आरु कोम होय जाय।

\VS{9}परमेश्वर यहोवान यो बुल छे, “तेन टेमे हांव दाहड़ाक सिरानोन टेमे डुबाड़ दीस, आरु इना देस काजे सिरानी वेवात् आंधारो कोर दीस।

\VS{10}हांव तुमरा तिहवारन खुशी क दु:ख करावीस, आरु तुमरा सब गीत क दूर करीन विखान गीत गवाड़ीस; हांव तुमु सबन कड़ीया मा गंटो बन्‍दाड़ीस, आरु तमु आखान मुनकाक बुड़ाय दीस, आरु ओसो रोड़ावीस जोसो एकखुळ्या जुगु होये, आरु हेरा सोरनो काठला दाहड़ा सारको हुयसे।

\VS{11}परमेश्वर यहोवा न यो बुल छे, देखो, असला दाहड़ा आय रीया, जव हांव इना देश मा महंगाय करीस; मानसोन भुक ते रोवसे बाखुन ओनो जुगु नी, तिसला ते रोवसे पुन पानी जुगु नी, पुन यहोवान वचन सोमोळने जुन भुख ने पीस हुयसे,

\VS{12}लोगहन यहोवा न वचनन हेर करीन दोरीये गोथा दोरीये लोगुन आरु बोखेवरे गोथा उगेवने लोगुन मोर्‌या-मोर्‌या फिरसे, पुन हेको हात नी कराये।

\VS{13}उना टेमा मा जुवानाया छोल्‌ला पोरायटा आरु जुवानिया पोरिया दुयु पीस सी चिमाय जासे।

\VS{14}जे मानसे सामरियान, दानोन आरु बेरसेबा न पापी देवता आन खाय। चे हिट पोड़से कोदी नी उठे।”




\par }\Chap{9}{\SH परमेश्वरन नियाव
\par }
{\PP \VerseOne{1}हांव पोरबु काजे बेदी उपोर उबरोवलु देख्यु, आरु होयु कोयु: “खाम्बान बेला पोर दे जेरेसी पोयड़ी हाले, आरु हेनु आखा मानसोन मुनका पोर पाड़ीन टुकड़ा-टुकड़ा कोर; आरु जे नास होयने गोथा वाचे, तेनुक हां तोलवार कोरीन मार दिस; हेनुम गोथो एक वी नी ढासनी निकवसे, आरु जे आपसाक वाचाड़े, चे वाचनो नी जुवे।

\VS{2}काहाकि चाहाय चे खुंदिन पाताव मा उतरी जाय, ती चां गोथु हांव हात वोदाड़ीन हेनुक लावीस; चाहाय चे वादवा उपोर चोहोड़ जाय, ती चां गोथु हांव तेनुक उतार लावीस।

\VS{3}चाहाय चे कार्मेल बयड़ान कातर मा डुकाय जाय, पुन चां वी हांव हेनुक हेर हेरीन धोर लीस, आरु चाहाय चे दोरियान तोवे मारी निंगा गोथा आडोव होये, चां वी हांव घोड़सा काजे हेनुक ठुनकावनेन हुकुम आपीस।

\VS{4}चाहाय वेरी धोरीन गुलामी मा ली जाय, चां वी हांव हुकुम आपीन तोलवार कोरीन हेनुक मारा नाखीस; आरु हांव हेनु पोर भोलाय कोरने कोरीन नी, बुरायत् कोरने जुगु निंगा कोरीस।

\VS{5}सेनाओन परमेश्वर योहोवाक छिमने से धोरती गोळे, आरु हेरा आखा रोवनेवावा कोलपे; आरु हुये आखा की आखा मिसर देसोन नील नोदी जोसा होय जाय, जी जादा होय जाय आरु कोम होय जाय।

\VS{6}जे वादवा मा आपसा बोंगलु बोनावे आरु आपसा तारामोन्डळीन निव धोरती पोर नाखे, आरु आपना हुकुम सी दोरियान पानी धोरती पोर उहवाड़ देये, तेरो नाव योहोवा छे।

\VS{7}ऐ इसराएलियो योहोवान यो बुल छे काय तुमु मारे जुगु कुसियो सारका नी होय? काय हांव इसराएल काजे मिसर देस गोथु आरु पोलिस्ती काजे कोप्तोर गोथु नी निकाव लायु?

\VS{8}देखु, पोरबु यहोवान निंगा इना पापी मुलुक पोर लागली छे, आरु हांव इनाक धोरती पोर गोथु नास कोरीस; तोत्‌यार वी हांव आखी रीती सी याकुबोन घोरानाक नास नी कोरो,” यहोवान यो बुल छे।

\VS{9}म्हारा हुकुम सी इसराएलन घरानो आखा मुलुको मा असो जात रयसे जसो ओन चाळनी मा जात रये, पुन हेको एक बी पुसायलो दानु धरती पर नी पड़से।

\VS{10}म्हारी परजान सब पापी जे कोवे, होयी पीड़ा हामरे पोर नी पोड़े, आरी नी हामुक घेरवे, होये तोलवार वेर माराय जासे।


\par }{\SH इसराएलन ओळी बोननो
\par }
{\PP \VS{11}तेन टेमे हांव दाऊदोन पोड़ला खोपड़ा काजे उबो कोरीस, आरु हेरा आखा वाड़ान नाका काजे सुदारीस, आरु हेरा उजाड़ काजे ओळी बोनावीस, आरु जोसो पेहले होतो, तेनाक तोसोत् बोनाय दीस।

\VS{12}जेरेसी होये वाचला एदोमियों काजे पुन आखा मुलुकोन जे मारा मानसो कोवाये, आपसो होक कोर लेये, यहोवा जो यो काम पुरो कोरे, हेरोत् यो बुल छे।

\VS{13}योहोवान यो वी बुल छे, देखु, ओसा दाहड़ा आवे, कि होव जुपनेवावा होव गेरनेवावाक आरु ओन्गुर दाख काजे कुस्सनेवावा बिज वेरनेवावा गोथु ओगु नीकवी जासे; आरु बोयड़ाम गोथो नोवलो ओन्गुरोन रोस टोपेकने लागसे, आरु आखा बोयड़ाम गोथो उहुवने लागसे।

\VS{14}हांव आपसा मानसे इसराएलोन केदड़ाक पोछु ली आवीस, आरु जे उजेड़ला सोहोर काजे ओवी पोछा बोनावीन हेनुम वोस जासे, होये ओंगुरोन वाड़ी लागाडीन ओन्गुरोन रोस पीसे, आरु वाड़ी लागाडीन हेन्दरा फोळ खासे

\VS{15}हांव हेनुक, हेन्दरा जागा मा वेरीस, आरु चे आपसा जागा मा हेनुक आपला छे, ओळी कोदी नी उखावे, तुमरा परमेश्वर योहोवान योत् बुल छे।

\par }